
ELSŐ  RÉSZ. 

AZ  „URALKODÓ  ESZMÉK". 


1.   Eötvös  politikai  tanainak  időszerűsége. 

A  mikor  Eötvös  politikai  tanainak  időszerűségéről  akarunk 
szólni,  nem  érzelmi  alapon  állunk,  a  melyre  pedig  az  ő  születés- 
napjának (1813.  szeptember  3.)  századik  évfordulója  alkalmából 
joggal  ráhelyezkedhetnénk.  Külső,  tárgyi  okok  késztetnek  arra, 
hogy  a  közfigyelmet  újra  Eötvös  felé  irányítsuk.  Az  évforduló 
csak  a  mi  igyekezetünknek,  és  nem  Eötvös  tanainak  kölcsönöz 
időszerűséget. 

Beszélnünk  kell  az  Eötvös  tanításának  időszerűségéről, 
mert  tévednénk,  ha  azt  hinnők,  hogy  túl  vagyunk  azokon 
a  szellemi  vagy  politikai  harczokon,  a  melyekre  az  ö  tanai  vonat- 
koznak. 

Ha  semmi  mást  nem  látnánk,  mint  azt  az  óriási  veszteséget, 
a  mely  hazánkat  a  kivándorlás  czímén  éri,  a  mikor  a  nagy  áldo- 
zattal felnevelt  munkáskezek  és  agyak  százezrei  nem  a  mi  terme- 
lésünk fokozására  fordítják  munkaerejüket,  hanem  tódulnak  oda, 
a  hol  a  szabad  tevékenységre  és  a  velejáró  emelkedésre  több 
alkalmuk  nyílik:  a  magyar  haza  testének  ez  az  állandó  vérzése 
egymagában  is  kellene  hogy  gondolkozóba  ejtsen  mindnyájunkat 
és  arra  bírjon,  hogy  a  távozni  akarók  tettvágyának  idehaza 
biztosítsunk  nagyobb  teret,  több  szabadságot  és  ezáltal  a  bol- 
dogulásra több  lehetőséget.  Hogy  az  egyéni  szabadság  útján,  az 
Eötvös  tanítása  szerint  fejleszszük  ki  összes  társadalmi  és  állami 
intézményeinket. 

Csakhogy  látunk  egyebet  is,  a  mi  emlékezetünkbe  vissza- 
idézi Eötvöst. 

Bihari:  Eőlvört  Politikíija.  ' 


2  I.  Az  Uralkodó  Eszmék. 

Iskoláink  ahelyett  hogy  fejlesztenék,  elnyomják  a  gyermek 
egyéniségét.  Az  E()tvös  czélozta  tanszabadságtól  („mind  a  tanít- 
hatást,  mind  a  tanulhatást  illetőleg")  még  igen  messze  vagyunk. 

A  közállapotok  javulását  ma  is  igen  sokan  az  általános 
választójogtól  várják.  A  politikai  szabadságot  és  egyenlőséget 
hangoztatják :  és  —  az  állami  tisztviselők  számának  rohamos 
emelkedése  mutatja  —  ugyanakkor  az  egyéni  szabadság  körének 
szűkítésével  az  állam  hatalmának  következetes  kijebb  terjesztését 
látjuk  évről-évre.  Az  állami  beavatkozást  sürgetik  olyan  dolgokra 
is,  a  melyek  az  egyéni,  társadalmi,  vagy  községi  szabad  tevé- 
kenység körébe  valók.  A  közoktatás  államosítása,  a  közigazgatás 
államosítása  a  magyar  politika  jelszavai  lettek  újra.  A  vallás- 
felekezetek az  állam  hatalmi,  erkölcsi  és  anyagi  támogatásával 
élnek. 

A  mitől  Eötvös  az  államot  és  az  emberiséget  óvta,  az 
osztályharcz  jelszavával  toborozzák  híveiket  a  sociálista  és  demo- 
krata vezérek  a  zászlajuk  alá.  És  ugyané  vezérek,  a  sociálista 
és  demokrata  kis  Napóleonok  ma  is  az  egyenlőség  szent  nevé- 
ben alapítják  meg  despoía  uralmukat,  a  melyben  az  egyéni  sza- 
badság megsemmisítését  szakszervezeti,  vagy  pártfegyelemnek 
hívják.  És  a  szenvedély  hangján  és  eszközeivel  feltüzelt  seregeiket 
zárt  sorokban  vezetik  ostromra  az  uralomérí  a  polgári  társa- 
dalom ellen. 

És  ugyanazok  a^veszedelmek,  a  melyekre  Eötvös  a  nem- 
zetiségi eszme  tárgyalása  közben  reámutatott,  ma  is. fenyegetnek. 
A  nemzetiségi  „sérelmek"  egyrészről,  és  a  nemzetiségi  „vesze- 
delmek" másrészről  államaink  életét  napjainkban  is  nyugtala- 
m'tják.  Az  óriási  hatalom  keleten,  a  melylyel  Eölv()s  az  Uralkodó 
Eszmékben  a  nyugateurópai  nagy  államok  szükségét  megokolta, 
jelenleg  is  megvan ;  sőt  növekedett  a  baj  Magyarország  és 
Ausztria  szlávnyelvü  népeinek  államalakíió  újabb  törekvése  vei. 
És  megvan  —  kizárólag  nálunk  —  a  mindennél  nagyobb 
veszedelem,  a  közöny  az  erőnket  köz()s  czélra  egyesítő  nemzeti 
eszme  irányában. 

A  magyar  nemzeti  géniusz  nagy  képviselőjének,  Eötvös- 
nek politikai  tanítását  ma  alig  emlegetik.  Méltatják  a  szépirodalom 
és  a  költészet   terén  szerzett  érdemeit.  Csak  egyről  felejtkeztünk 

meg:  arról,  hogy  Eötvös  nemcsak  regényíró,  nemcsak  költő,  hanem 
—  és  első  sorban  —  politikus  is  volt.  Arról,  hogy  Eötvös  a 
„XIX.  század  Uralkodó  Eszméi"  czimü  munkájában  megbecsül- 
hetetlen értékű  szellemi  örökséget  hagyott  reánk. 

Megfelejtkeztünk  az  Eötvös  tanításáról,  a  mely  nem  szabad 
harczot,  hanem  munkaszabadságot  hirdet.  Nem  a  legyőzésben  és 
elnyomásban,  hanem  a  meggyőzésben  és  a  felemelésben  és  a 
felszabadult  erők  versenyében  keresi  az  egyéni  boldogulás  útját. 

Eötvös  emlékét  a  nemzet  szoborral  is  megörökítette.  Csak 
egyről  felejtkeztünk  meg,  az  ő  Végrendeletének  a  végrehajtásáról  : 
„Márványszobor  helyett 
Ha  fennmarad  nevem. 
Eszméim  győzedelme 
Legyen  emlékjelem." 

A  magyar  alkotmány  48-as  és  67-es  alaptörvényeinek  bár 
nem  hangos,  de  időleg  legelső,  valóságos  szellemi  szerzője 
Eötvös.  És  állami  életünk  nem  az  Uralkodó  Eszmék  írójának  a 
szellemében,  nem  a  szabadság  elve  alapján,  nem  a  békés  hala- 
dás medrében  folyik. 

Sőt  közgazdasági  életünkben  is  csak  kimondottuk  a  szabad- 
ság elvét,  de  nincsenek  biztosítékaink  a  szabad  versenynyel  és 
a  tőkeközpontosítással  űzött  visszaélések  ellen.  A  tisztességtelen 
verseny,  a  kartellek,  trösztök  és  nagy  részvénytársaságok  absolut 
uralmával  szemben  magunk  nem  bírunk  védekezni ;  és  ellenök 
állami  védelmünk  sincs.  Holott  ezek  épiígy,  mint  a  munkás- 
szervezetek sztrájk-,  bojkott-,  amerikázás-  stb.  czímen  vezetett 
harcza'  állandóan  veszélyeztetik  a  termelés  szabadságát,  a  terme- 
lésben a  kiválóbbak  érvényesülését. 

Letértünk  arról  az  útról,  a  melyen  1848-ban  és  1867-ben 
az  Eötvös  sugallata  alatt  elindultunk  és  ha'adtunk  az  egyéni 
szabadság  és  állami  egység  eszméjének  megvalósítása  felé. 
És  a  melyen  békességgel  csakis  addig  haladhattunk,  a  míg  a 
nemzet  követte  az  ő  tanítását.  Erre  az  útra  kell  reátérnünk  újra ! 

De  hogy  rátérhessünk,  hogy  az  Eötvös  eszméi  szerint 
élhessünk,  előbb  az  ő  eszméivel  meg  kell  ismerkednünk.  A  meg- 
ismerés szükségletében  rejlik  Eötvös  tanainak  az  időszerűsége. 
A  megismerés  szükséglete  kényszerít  arra,  hogy  foglalkozzunk 
az  Eötvös  politikájával. 

I.  AZ  „URALKODÓ  ESZMÉK"   LÉTREJÖVETELE. 

2.  Eötvös  politikai  fejlődésének  első  tényezői. 

Korunk  szabadságellenes  törekvései  akarva -nemakarva 
eszünkbe  juttatják  az  Eötvös  politikáját,  a  melynek  a  szabadság- 
eszme az  irányítója.  Elöveszszük  az  Eötvös  nagy  politikai  müvét 
az  Uralkodó  Eszméket ;  és  betűzgetjük.  És  olvasván,  csakhamar 
fáradtan  teszszük  le  a  könyvet.  És  Fallmerayerrel  együtt  felkiál- 
tunk a  csodálkozás  hangján:  „.  .  .  föl  kell  tűnni,  mikép  támad- 
hatott Magyarország  kedvezőtlen  niüvelödési  viszonyai  között 
egy  ilyen  érett,  derék  munka  í"^^ 

Eötvös  felel  csodálkozásunkra:  „Soha  nem  irtam  csak 
azért,  hogy  írjak.  Minden  könyvem  egy-egy  belső  szükségnek, 
egy-egy  belső  küzdelemnek  a  gyümölcse." '^^  Most  erre  a  fele- 
letre önként  támad  a  további  kérdés :  micsoda  külső  és  belső 
erők  idézték  elő  Eötvösben  azt  a  lelki  szükségletet,  belső  küz- 
delmet, a  mely  az  ö  lelkéből  az  Uralkodó  Eszméket  váltotta  ki  ? 

Vizsgáljuk  Eötvös  életviszonyait;  keressük:  hogy  szívbeli 
nemességét  és  óriási  tudását  kiktől  nyerte ;  tapasztalatait,  munka- 
kedvét és  írói  ihletét  honnan  merítette? 

* 

Eötvös  atyja  tárnokmester  és  alkancellár,  conservativ  főúr. 
A  ki  fiából  bizonyára  szintén  hivatalnokot  nevel,  ha  a  hivatalá- 
val járó  nagy  elfoglaltság  nem  akadályozta  volna  meg  őt  szülői 
kötelességének  teljesítésében.  Eötvös  első  nevelője  így  teljesen 
az  anyja,  a  német  származású  Lilién  Anna  bárónő,  és  az  atyja 
által  melléje  rendelt,  a  Martinovics-féle  pörből  ismert  Pruzsinszky 
József. 

Atyja  a  saját  példájával  megtanította  arra,  hogy  miként  kell 
a  királyhüséget  összeegyeztetni  a  hazaszeretettel ;  és  miként  kell 
a  nagy  embernek  elüljárni  a  munka  végzésében. 


»'  Az  idézet  után  levő  szám  a  Bibliográfia  czím  alatt  felsorolt 
forrásmunkák  sorszáma.  Vagyis  34  :=  Fallmerayer:  Gesammelte  Werke 
etc.  —  16/40.  =  Conclia  Győző:  Báró  Eötvös  József  állambölcselete  p.  46. 

Anyja  a  megtestesült  jóság.  Fiára  gyakorolt  hatását  leg- 
tökéletesebben az  a  gyakori  intelme  fejezi  ki :  „Ne  liigyj  olyan 
gondolatban,  a  melynek  ellene  mond  szíved  !"  Édes  anyja  szívéből 
meríti  Eötvös  az  őszinte  vallásos  érzést,  a  keresztény  ember- 
szereteíet,  a  mely  annyira  jellemzi  őt  magát  és  valamennyi  müvét. 
Az  anyai  rokonság,  a  német  Lilien-család  tagjai  révén,  akik 
ercsii  kastélyukban  sűrűn  megfordultak,  a  gyermek-Eötvös  látó- 
köre tágult ;   korán    megtanulta   tisztelni   a    német   műveltséget,- 

Nevelője,  az  alapos  tudású  Pruzsinszky,  a  ki  Voltaire  és 
Rousseau  tanaiért  lelkesedett,  a  gyermek  fogékony  lelkébe  a 
magyar  hazaszeretet  mellé  a  franczia  szabadelvű  eszmék,  a  nép 
iránti  szeretet  és  az  elnyomás  elleni  gondolatok  magvát  hintette 
el.  A  mindennapi  élet  nagy  ellentéteinek  kidomborításával,  igazság- 
szeretetével és  kíméletlen  szókimondásával  nevelője  a  mélyebb 
gondolkodásra  korán  rászoktatta  Eötvöst.  Az  elvetett  mag  termő 
talajra  lelt.  Kikelt.  És  a  kedvező  időjárás,  a  nálunk  1825-ben 
megindult  reformmozgalom  annak  fejlődését  előmozdította. 

Tizenhárom  éves  korában  (1826)  Eötvös  már  a  pesti 
egyetemre  kerül,  a  hol  a  rajongásig  hazafias  Horváth  István 
oktatja  és  buzdítja  ekkor  a  magyar  ifjúságot  az  irodalmi  és 
történelmi  tanulmányokra ;  és  a  hol  másik  tanára,  Veszerle 
1828-ban  a  francia  forradalom  történetét  fejtegeti.  Ekkor  érezte 
meg  Eötvös  és  vele  az  egész  ifjúság,  hogy  „a  demokrácia 
szellemének  első  fuvalmai  lengik  át  a  hazát".  (Eötvös:  Emlék- 
beszéd Szalay  László  fölött.) 

Tanulótársai  közt  ott  van  :  Szalay  László,  Pauler  Tivadar, 
Lukács  Móric  stb.,  Eötvöshöz  méltó  barátok  és  nemes  verseny- 
társak. 

Tanára,  Horvát  magával  vitte  Eötvöst  Kulcsár  Istvánhoz 
is,  a  kinek  lakásán  az  akkori  nevesebb  írók  találkozni  szoktak. 
Itt  a  magyar  nemzeti  reform-mozgalom  törekvéseit  és  e  törek- 
vések irodalmi  képviselőit  ismerte  meg  Eötvös.  Csakhamar  maga 
is  irogatni  kezdett. 

Egyetemi  tanulmányainak  bevégzése  után,  19  éves  korá- 
ban (1832)  Pozsonyba  ment  Eötvös  törvénygyakorlatra.  Az 
országgyűlés  hallgatóságában  tanuja  volt  annak  a  heves  és 
sikeres  harcznak,  a  melyet  gróf  Széchenyi  István,  Deák  Ferencz, 

Nagy  Pál,  Kölcsey  Ferencz,  Bezerédj  István  és  társai  a  főrendi- 
ház conservativ  többségével  a  jobbágyság  érdekében  vívtak. 
A  népmilliók  sorsának  emelése  ekkor  vált  Eötvös  alapeszméjévé. 

Letévén  az  ügyvédi  vizsgát,  1833.  végén  atyja  óhajtása 
szerint  Fehérmegyében  aljegyzöséget  vállalt,  itt  tapasztalta  meg 
a  megyei  önkormányzat  szervezetét,  előnyeit   és  fogyatkozásait. 

Huszonkét  éves  korára  az  irodalom  terén  verseivel  és 
drámáival  olyan  nevet  szerzett,  hogy  a  Magyar  Tudományos 
Akadémia  levelező  tagjának  választotta.  Az  akadémiai  elismerés 
a  fiatal  Eötvösben  becsvágyat  keltett,  a  tudósok  társasága  pedig 
öt  komoly  munkálkodásra  ösztönözte. 

Ugyanebben  az  évben  a  magyar  királyi  kancelláriához 
került.  Itt  mint  fogalmazó  az  állami  központosítást  a  gyakorlati 
oldaláról  is  kiismerte. 

1836-ban  európai  utazásra  indult.  Bejárta  Svájczot,  Franczia- 
országot,  Angliát,  Német-Alföldet  és  Németországot.  Nyugat- 
Európából  azzal  a  tanulsággal  tért  haza,  hogy  a  magyar  nemzet 
politikai  és  gazdasági  fejlődésének,  sőt  fennmaradásának  is  első 
feltétele  culturánk  általánossá  tétele  és  emelése. 

1837-ben  Eperjesre  költözött,  mint  a  kerületi  tábla  ülnöke. 
Szabad  idejében  feldolgozta  úti  jegyzeteit.  Utazásának  irodalmi 
eredménye  a  Karthausi  lett,  a  mely  az  1838.-Í  Árvízkönyvben 
jelent  meg  és  még  ma  is  az  általánosan  olvasott  legszebb  regé- 
nyek közíitt  foglal  helyet.  A  Karthausi  nagy  sikere  arra  bírta 
Eötvöst,  hogy  ezentúl  az  irodalomnak  él.* 

Még  európai  utazása  közben  megérlelődött  Eötvösnek  az 
az  elhatározása,  hogy  megírja  a  keresztény  műveltség  históriá- 
ját. És  minthogy  arra  a  meggyőződésre  jutott,  hogy  a  franczia 
forradalomban  is  a  keresztény  művelődés  felé  való  törekvés 
nyilatkíjzott  meg,  igen  sokat  foglalkozott  a  XVIll  és  XIX.  század 
szabadság  utáni  törekvéseivel. 

A  franczia  forradalom  történetét  még  kül()n  is  meg  akarta 
írni  azért,  hogy  annak  tanulságait  honfitársainak  szeme  elé 
tárja;  úgy  mint  üuizot  megírta  a  francziáknak  tanulságul  az 
angol  forradalom  történetét. 

*  Egymásután  jelennek  meg  ezután  drámái  és  történeti  irányregényei 
A  falu  jegyzője,  Magyarország  1514-ben,  Éljen  az  Egyenlőség,  stb. 

Hogy  elhatározásának  nagyobb  nyomatéka  legyen,  barát- 
jával, Trefort  Ágostonnal  együtt  a  következő  pecsétes  iratban 
kötelezik  magukat  és  egymást  egy-egy  tudományos  munka  meg- 
írására :  ^^ 

Én  alólírt  ezennel  becsületemre  ígérem,  hogy  ha  Isten 
életben  tart,  1865.  új  esztendeig  a  keresztény  eszméknek  törté- 
netét kiadandom.  isten  engem  úgy  segéljen. 

841  P.  H.  Eötvös 

Én  alólírt  ezennel  becsületemre  ígérem,  hogy  ha  az  ördög 
el  nem  visz,  1865.  új  esztendeig  a  Magyarok  történeteit  kiadan- 
dom. Isten  engem  úgy  segéljen. 

841  P.  H.  Trefort  Ágoston 

Eötvös  az  anyagot  tervezett  müvéhez  1837  óta  folyton 
gyűjtögette.  Berecz  Károlytól  ^  tudjuk,  hogy  „Eötvös  igen  könnyen 
és  gyorsan  dolgozott;  s  amellett,  hogy  sokat  írt,  folyvást  sokat 
is  olvasott.  Minden  lipcsei  könyvvásárkor  ládaszámra  rendelte 
meg  a  könyveket  —  folytatja  Berecz,  —  melyekből  az  általa 
olvasás  közben  megjegyzett  helyeket  ki  kellé  írnom.  Egész  halom 
ily  jegyzet  állt  rendelkezésére,  midőn  a  XIX.  század  Uralkodó 
Eszméinek  megírásához  fogott." 

3.  Az  Uralkodó  Eszmék  megírása. 

Az  1825-ben  megindult  magyar  nemzeti  reform-mozgalom 
a  40-es  években  új  erőre  éled.  A  közvéleményben  egyre  szapo- 
rodik azoknak  a  száma,  a  kik  a  megyében  nem  látnak  immár 
elég  erős  básty/it  az  absolutízmus  elleni  védekezésre.  A  kik  meg- 
értik, hogy  a  megyerendszer  csak  egy  lépcsője  a  nemzeti  fejlő- 
désnek ;  és  hogy  a  nemzet  megerősödése,  boldogulása  épen  a 
megyékben  szétszórtan  működő  erők  egyesítésétől  várható.  A  köz- 
véleménynek ezt  az  átalakulását  legelőbb  megérzik  a  conservativ 
lapok  —  az  előfizetők  számának  következetes  apadása  révén. 
1844-ben  ennek  folytán  a  maradiak  egyik  legerősebb  vára,  a 
Pesti  Hírlap,  a  reformokért  küzdők  birtokába  kerül.  Az  új 
szerkesztők  Eötvöst  is  megnyerik  a  lapnak.  Az  ő  nagy  tehetségét 
nem  nélkülözhetik.  Eö.vös  habozás  nélkül  vállalja  a  hírlapíró 
terhes    munkáját    is.    Évek   óta    folytatott   politikai  tanulmánya, 

utazása  és  liivatalnokoskodása  közben  szerzett  tapasztalata  csil- 
lámlik ki  napi  czikkeiböl,  a  melyekben  a  legkisebbnek  látszó 
kérdést  is  általános  szempontból  tekinti  és  az  államtudományból 
és  a  történelemből  vett  érveivel  megvilágosítja.  Elméleti  és 
gyakorlati  ismeretekkel,  az  elnyomottak  iránt  érzett  nemes  érze- 
lemmel és  az  eszmék  erejébe  vetett  szilárd  hittel  felvértezve  lép 
ki  a  porondra,  „merész  hangon  követelve  —  egyike  a  leg- 
elsőknek —  a  megyei  omnipotentia  korlátozását,  a  közigazgatás 
erőteljesebb  összpontosítását,  a  parlamentnek  felelős  minisztérium 
alatt,  az  elavult  büntető  és  polgári  törvénykezésnek  gyökeres 
átváltozását,  küzdve  a  jobbágyság  felszabadításáért,  a  zsidók 
emancipatiójáért,  és  keresve  a  nemzet  jövőjét  a  nyugateurópai 
példák  után  alkotandó  nevelési  rendszer  behozatalában."  2 

Hírlapi  czikkeit  összefoglalva  Reform  czímmel  könyvalakban 
is  közrebocsátotta. 

Inkább  okoskodással  akar  győzni,  mint  a  szenvedélyek  fel- 
izgatásával. Épen  ezért  a  franczia  forradalmat  megelőző  bölcseleti 
mozgalomhoz  hasonlatos  Eötvösnek  és  küzdő  társainak  ezidőbeli 
tevékenysége.  Politikai  ellenfeleik  elnevezték  őket  doctrinaireknek, 
szobatudósoknak;  de  igazságtalanul.  Mert  sem  Eötvös,  sem 
általában  a  reformpárt  tagjai  nem  abstract  államtanokat  hirdet- 
tek, nem  elveken  lovagoltak,  hanem  „a  leggyakorlatibb  politikát 
űzték,  a  mennyiben  a  nemzetet  előkészítették  oly  változásokra, 
melyeknek  szinte  szükségkép  be  kellett  következniök,  mihelyt  az 
újjáalkotást  késleltető  akadályok  ledőltek."  ^^ 

48-ban  ez  is  elérkezett.  Megalakult  az  első  magyar  parla- 
menti felelős  kormány.  Ennek  a  közoktatásügyi  minisztere  Eötvös. 
A  miket  előbb  az  író  hirdetett,  azokat  most  a  miniszter  törekszik 
megvalósítani.  Az  íróasztalnál,  a  hivatalban,  az  országgyűlésen, 
bizottsági  tanácskozásokon  és  társadalmi  téren  kora  reggeltől 
késő  estig  fárad,  hogy  az  állam  újjászervezése  az  akkori  viszo- 
nyoknak és  a  politika  követelményeinek  mentől  megfelelőbb  legyen. 

Úgy  az  országgyűlési  tárgyalások,  mint  a  későbbi  esemé- 
nyek azt  mutatják,  hogy  Eötvös  politikai  intencióit  kortársai, 
a  kik  nem  bírtak  az  övéhez  hasonló  iátkörrcl,  nem  értették  meg. 
Eötvös  az  államot  is,  a  megyét  is,  mint  minden  egyént,  önálló 
hatáskörrel    akarta   felruházni ;   ezeket   a   különálló  hatásköröket 


1.  Az  Uralkodó  Eszmék  létrejövetele.  9 

egymástól  élesen  elhatárolni,  hogy  a  maga  körében  mindegyik 
szabadon  és  lehetőleg  akadály  nélkül  tölthesse  be  a  hivatását. 
Polgártársainak  azt  tanácsolta,  hogy  a  központi  hatalmat  az 
eddiginél  nagyobb  erővel  ruházzák  fel,  mert  a  gyenge  állam 
képtelen  gondoskodni  az  élet-  és  vagyonbiztonságról.  Az  állam 
képviselőjétől,  a  koronától  azt  várta,  hogy  az  eddiginél  nagyobb 
egyéni  szabadságot  engedjen ;  mert  az  általános  elégedetlen- 
ségnek az  az  oka,  hogy  az  egyéni  szükségleteket  kielégíteni  sem 
a  korlátlan  hatalmú  állam,  sem  a  tevékenységében  korlátozott 
egyén  nem  képes.  De  a  nemzet  a  központi  hatalom  erősbitésében 
csupán  a  szabadság  még  nagyobb  megszorításának,  —  a  korona 
pedig  az  egyéni  szabadság  kiterjesztésében  csak  a  központi 
hatalom  nagyobb  veszélyeztetésének  a  valószínűségét  látta ;  mert 
egyik  sem  vette  figyelembe,  hogy  Eötvös  a  nagyobb  hatalmat 
és  a  nagyobb  szabadságot  összekötötte  a  hatáskörök  szabályo- 
zásával és  azok  határainak  biztosításával. 

A  hatáskörök  rendezetlensége  volt  az  oka,  hogy  a  köz- 
ponti hatalom  a  saját  veszedelmét  látta  az  1848.  április  11.-én 
szentesített  nemzeti  szabadságban ;  a  nemzet  pedig  a  szabadság 
megsemmisítését  az  országgyűlés  feloszlatásában :  Eötvös  ekkor 
is  még  a  békés  kibontakozás  útját  egyengeti.  Közben  a  féke- 
vesztett tömeg  —  Lamberg  meggyilkolásával  —  forradalmi  tettre 
ragadtatván  magát,  Eötvös  meggyőződik  arról,  hogy  a  békés  tár- 
gyalás útja  el  van  vágva ;  hogy  most  már  a  történelem  véres  és 
szenvedésekkel  teljes  eseményei  fogják  megmagyarázni  az  ő 
politikájának  a  helyességét.  A  forradalom  tudósa,  a  reformpolitikus, 
nem  akar  forradalmár  lenni :  leteszi  a  miniszteri  tárczát,  majd 
családjával  együtt  elvonul  a  harczi  lárma  elől  .  .  .  újra  az  író 
csendes  magányába. 

Az  1848.  és  1849.  év  telét  nővérénél,  Lerchenfeld  báróné- 
nál, Münchenben  tölti.  Itt  a  királyi  könyvtár  —  szerencsére  — 
már  akkor  is  nagyon  liberális  szervezettel  bírt:  Treforttal  együtt 
egyszerre  30 — 40  könyvet  is  vihet  haza  lakására.  Tudásszomja 
kielégítésének  semmi  akadálya.  A  magyar  események  a  forra- 
dalom tanulmányozására  kétszeres  erővel  hajtják.  Az  akkor  már 
óriási  irodalommal  bíró  franczia  forradalom  most  Eötvös  kuta- 
tásának a  tárgya. 

„Látja,  hogy  nehéz  napok  vannak  s  még  nehezebbekre 
nyújt  kilátást  a  jövő.  A  rend  és  műveltség  barátja  nincs  miben 
bízzék,  nincs  miben  vigasztalást  találjon.  Maga  a  48. -i  forrada- 
lom sorsa  Európában  csak  növelheté  az  aggodalmat ;  mert  ezek 
nem  a  népek  érzéseinek  kifolyásai  voltak,  sőt  a  nép  többségé- 
nek beleegyezését  utóbb  kellett  kinyerni  a  forradalomra  és  mégis 
sikerültek;  mert  a  fennálló  védelmére  senki  sem  mert  vállal- 
kozni, annyira  nem  volt  jogszerű. 

A  komor  bizonytalanság  a  jövő  iránt  nem  az  egyes  államok 
külön  viszonyaiban  rejlik,  söt  bizonyos, 

a)  hogy  az  ezt  előidéző  viszonyok  általánosak  egész  Nyugat- 
Európában  ; 

/))  hogy  az  eddig  alkalmazott  eszközök  nem  elégségesek 
e  bajok  elhárítására. 

S  mi  e  közös  bajok  oka  ?  Az  az  ellentét,  mely  a  kor 
uralkodó  eszméi  s  az  alkalmazás  között  fennáll.  S  eszerint  vagy 
az  eszmékben,  vagy  az  alkalmazásban  a  hiba".'^'' 

Ezek  a  gondolatok  Eötvös  lelki  szemei  előtt  rendbe  sora- 
koztak. A  kérdést  immár  világosan  látja;  csupán  a  lelkében 
tisztázódott  eszmék  megírása,  az  1837  óta  gyűjtött  anyag  fel- 
dolgozása van  még  hátra.  Ekkor  ér  hozzá  a  magyar  forradalom 
kudarczának  híre.  A  mi  újabb  szomorúsággal  tölti  meg  érzékeny 
szivét.  Lesújtva  állapítja  meg,  hogy  a  mit  előre  látott,  —  betel- 
jesedett. 

Meg  akarja  menteni  szolgaságba  sülyedt  nemzetét  a  csüg- 
gedéstől :  most  már  sürgősnek  érzi  a  maga  dolgát. 

„Kételkedvén,  vájjon  egészsége,  ereje  s  egyéb  viszonyai 
fogják-e  valaha  engedni,  hogy  ő  a  tervezett  nagy  munkát  a 
keresztény  civilizációról  konstruálhassa  és  megírhassa"  (Trefort^?), 
—  megváltoztatja  eredeti  tervét  *  és  az  annak  érdekében  végzett 

*  A  megváltozott  viszonyok  kényszerítettek  Eötvösi  is,  Trefortot  is, 
hogy  az  1841-ben  közösen  tett  fogacialnuikat  most  közös  akarattal  meg- 
változtassák. („Trefort  az  elvállalt  munka  helyett  az  angol  alkotmány-forra- 
dalom történetét  készült  megírni ;  első  kötete  kéziratban  kész  is  volt  már, 
de  Pestnek  Windischgrátz  által  történt  bombáztatásakor  1849-ben,  Trefort- 
nak  a  Wodianer-féle  házban  a  Dunaparton  levő  lakásán  —  ma  Akadémia- 
utca 3.  —  bútoraival  és  könyvtárával  együtt  elégett ;  nem  is  írta  meg 
többé".«=) 

tanulmányainak  a  felhasználásával  megírja  „A  XIX.  század  ural- 
kodó eszméinek  befolyása  az  álladalomra"  czimü  müvét. 

1850.  őszén  hazajön  és  itthon  ugyanavval  a  czímmel,  második 
kötetben,  megírja  az  első  kötet  alapelveinek  gyakorlati  alkal- 
mazását 


II.  AZ  „URALKODÓ  ESZMÉK-  GONDOLATMENETE. 

4.  Első  rész.  Ellentét  az  állani  és  a  társadalom 
fejlődésének  irányában. 

Eötvös  Uralkodó  Eszméinek  vázlatos  tartalma  és  egyúttal 
gondolatmenete  is,  a  mü  beosztása  szerint  előadva,  a  következő. 

Annak  oka,  hogy  a  48. -i  forradalmak  után  Európában  az 
államélet  terén  észlelhető  mozgalmak  miatt  sokakat  teljes  csüg- 
gedés szállott  meg,  abban  rejlik,  hogy  bár  az  államhatalomért 
folytatott  küzdelem  oly  régi,  mint  maga  e  hatalom,  ez  a  küz- 
delem mégis  mindig  csak  a  hatalomért  folyt,  míg  ebben  az 
időben  maga  a  polgári  társadalom  fennállása,  a  jog,  hogy  bár- 
mely kormány  létezhessék,  támadtatik  meg.  Az  egyes  államokban 
történt  nagy  felforgatást  nem  a  többség,  a  nép,  hanem  a  kisebb- 
ség csinálta.  A  fennálló  rend  porba  hullott  azért,  mert  senki 
sem  mert  a  védelmére  kelni.  A  kiknek  a  védelem  hivatásuk  lett 
volna,  és  a  kik  hatalommal  is  bírtak  volna  rá,  jogukban  maguk 
sem  hittek :  azért  nem  voltak  elég  bátrak.  Igaz,  a  fergeteg  elvo- 
nult ;  az  anyagi  mozgalom  anyagi  erővel  elnyomatott :  de  az 
okok,  a  melyek  a  legújabb  kor  eseményeit  előidézték,  megvannak 
most  is,  mint  azelőtt.  Az  utcznkban  legyőzték  a  lázadást,  de  a 
kedélyekben  forrong  az  még  ma  is.  A  mozgalom  Nyugat-Európa 
valamennyi  államával  közös.  Tehát  a  kor  bajainak  okát  is  csak 
olyvalami  alkothatja,  a  mi  valamennyi  államban  megtalálható. 
Fekvésére  és  viszonyaira,  nagyságára  és  hatalmára,  történetére 
és  jelen  helyzetére  nézve  a  nyugoti  népek  egyike  sem  hasonlít 
a  másikhoz;  hasonlóságot  köztük  csupán  polgárosodásuk  alap- 
jára nézve  találhatunk.  Bizonyos  eszmékre  nézve,  a  melyek  közösek 

mindnyájokkal.  Minthogy  pedig  az  emberek  valamennyi  viszo- 
nyukat igyekeznek  a  kor  eszméihez  idomítani,  s  ezáltal  elejét 
venni  ama  bajoknak,  a  melyek  az  eszme  és  a  valóság  közötti 
ellentétből  származnak,  két  lehetőséggel  állunk  szemben :  vagy 
polgárosodásunk  alapjában,  magukban  az  eszmékben,  vagy  ez 
eszmék  alkalmazásában  kell  valami  tévedésnek  lenni ; 

vagy  azt  kell  feltennünk,  hogy  a  keresztény  polgárosodás 
hamis  eszmékből  indult  ki  és  oly  czélokért  fárad,  a  melyeket 
elérni  nem  lehet ; 

vagy  pedig  azt,  hogy  a  tudomány  és  állammüvészet,  félre- 
értvén az  uralkodó  eszméket,  feladatának  megoldását  tévúton 
kísérletté  meg. 

Hogy  erre  a  kérdésre  az  államtudomány  rávilágíthasson, 
ugyanarra  az  útra  kell  lépnie,  a  melyen  a  természettudomány  oly 
nagy  eredményeket  ért  el :  a  Bacon  által  kijelölt  nyomozási  mód- 
szernek, a  tapasztalatnak  biztosabb  ösvényére.  Czélunk  nem  lehet 
oly  államformát  feltalálni,  a  mely  az  állam  eszményének  minél 
tökéletesebben  megfeleljen,  hanem  csak  a  jelen  kor  viszonyainak 
leginkább  megfelelő  állam  szervezetét  kereshetjük.  Mert  valamint 
a  jobb  ellensége  a  jónak,  úgy  a  legeslegjobb  —  az  utópia  — 
a  legnagyobb  ellensége  minden  javításnak  és  reformnak.  A  népek 
még  abban  az  esetben  is,  ha  módjokban  állana  intézményeiket  a 
tökéletesség  legmagasabb  fokára  emelni,  ezt  csak  azáltal  érhe- 
tik el,  ha  ahelyett  hogy  czéljokról  álmodoznak,  azt  lépésről- 
lépésre  bátran  megközelíteni  törekszenek. 

* 

I.  Nyugat-Európa  államaiban  három  eszmével  találko- 
zunk, a  mely  lelkesedéssel  felkarolva,  a  nyilvános  életet  irányítja. 
Ezek  az  eszmék :  a  szabadság,  az  egyenlőség  és  a  nemzetiség. 
Mindahármat  az  államférfiak  a  tudománytól  és  a  nép  felfogásá- 
tól eltérően  értelmezik  és  alkalmazzák. 

A  szabadság  fogalma  alatt  nem  az  egyénnek  az  állammal 
szemben  való  önállóságát,  hanem  ellenkezőleg  az  összességnek 
az  egyén  fölíitti  korlátlaji  hatalmát  értik. 

Az  egyenlőség  nevében  nem  mindenkinek  egyenlő  szabad- 
ságát követelik,  hanem  mindenkinek  egyenlő  alárendeltségét. 

A  nemzetiségi  elv  nevében  pedig  nem  a  történeti  jognak 
és  annak  az  egyéni  szabadságnak  elismerését  értik,  a  melyre  az 
egyénnek  szüksége  van  ama  tulajdonok  kifejthetése  végett, 
a  melyek  az  egyes  nemzetnek  sajátjai ;  hanem  a  nemzetiségi 
törekvések  épen  a  történeti  jog  és  az  egyéni  szabadság  leron- 
tására vannak  irányozva. 

II.  Természetes,  hogy  ily  értelmezés  mellett  ezek  az 
eszmék  azokkal  az  eszmékkel,  a  melyek  polgárosodásunk  fejlő- 
désének alapjául  szolgáltak,  nemcsak  nem  azonosak,  hanem 
azokkal  valóságos  ellentétben  állnak,  ily  értelmezés  mellett  a 
szabadság  és  egyenlőség  eszméi  egymással  is  ellenkeznek. 
A  politikai  egyenlőség  eszméjének  teljes  létesítésére  a  birtok  és 
a  társadalmi  viszonyok  tényleges  egyenlősége  kívántatik.  Ha  a 
tökéletes  politikai  egyenlőség  eszméjéhez  ragaszkodunk,  és  bizto- 
sítani akarjuk  magunkat  ama  veszedelem  ellen,  a  melylyel  a  társa- 
dalmi egyenlőség  létesítésének  kísérletei  járnak,  —  akkor  olykép 
kell  alakítanunk  az  államot,  hogy  az  országos  hatalom  a  nép 
nevében  ugyan,  de  ennek  minden  —  akár  közvetlen,  akár  köz- 
vetett —  befolyása  nélkül  gyakoroltassék. 

III.  Ily  értelmezés  mellett  a  nemzetiség  eszméje  is  ellen- 
kezik a  szabadság  és  egyenlőség  fogalmával. 

IV— V.  A  szabadság  és  egyenlőség  fogalmai  abban  az 
alakban,  amelyben  felállíttattak,  valamint  a  nemzetiségi  törekvések 
czéljaí  nem  valósíthatók  valamennyi  állam  felbomlása  nélkül. 
Különösen  figyelemreméltó  ebben  a  tekintetben  a  nemzetiség 
elvének  Németországban  való  alkalmazása. 

VI.  Ha  pedig  az  egyenlőség  és  szabadság,  a  népfelség 
—  abban  az  értelemben,  a  mely  ezeknek  a  fogalmaknak  jelenleg 
tulajdoníttatik  —  valósulhatnának  is:  ez  nem  eredményezhetné  azt  a 
megelégedést,  a  melyet  tőlük  várnak.  A  következő  okoknál  fogva  : 

1.  A  külügyek  óvatos  kezelésére  nézve  egymagában  a 
korlátlan  népfelség  elvének  uralkodása  még  nem  elégséges  biz- 
tosíték ;  ámbár  semmi  kétség,  hogy  ily  államokban  a  monarchiának 
családi  kötelékei  és  személyes  hajlamai  csak  parányi  befolyással 
lehetnek  a  nép  külügyeire. 

2.  A  törvények  rögtöni  változása  sem  függ  a  koronának 
hatalmától  a  népfelség    uralkodása  alatt :    de  azért  nem  lesznek 

ritkábbak  a  változások  és  kevésbbé  károsak  e  változások  követ- 
kezményei. 

3.  A  közigazgatás  terén  is  a  korlátlan  népfelség  elve  az 
alkotmányos  államokban  ugyanazokkal  a  következményekkel  jár, 
a  melyek  általában  a  korlátlan  kormányforma  eredményei  gyanánt 
tekinthetők.  A  korlátlan  hatalom  pedig  a  lehető  legnagyobb  köz- 
pontosításra törekszik.  És  valamint  ez  a  törekvés  közös  vala- 
mennyi korlátlan  kormányformával,  úgy  következményei  is  az 
egyes  polgárra  nézve  azonosak,  bármily  nevet  viseljen  a  hatalom, 
mely  az  országot  központilag  kormányozza. 

4.  Az  egyéni  szabadság  ott,  a  hol  korlátlan  hatalom  létezik, 
puszta  véletlen,  és  nem  az  alkotmány  következménye. 

5.  A  közterhek  lejebbszállitása  sem  következik  be  a  kor- 
látlan népfelség  elvének  valósítása  által.  Sőt  a  központosítás 
kijebb  terjesztése  miatt  a  közterhek  is  állandóan  emelkednek. 
Az  állam  költségvetésének  és  számadásainak  helyességét  sem 
biztosítja  azok  nyilvános  tárgyalása. 

VII.  Ha  a  nemzetiségi  törekvések  czéljukat  el  is  érnék,  az 
európai  emberiséget  nem  elégítenék  ki. 

VIII — IX — X.  Az  államok  bajainak  orvoslását  némelyek  az 
alkotmányos  formák  hibáinak  kiküszöbölésétől,  mások  a  válasz- 
tási jog  helyes  rendezésétől,  ismét  mások  az  államok  köztársa- 
sági formában  való  szervezésétől  várják.  Társadalmunk  azonban 
egyedül  a  forma  által  nem  nyerhet  szilárdságot.  A  választójog 
helyes  gyakorlata  pedig  egészséges  politikai  viszonyok  ered- 
ménye, de  nem  forrása.  Tehát  egyik  mód  sem  segít. 

XI.  A  jövendőt,  a  melynek  elébe  megyünk,  egész  bizonyos- 
sággal meg  lehet  állapítani.  A  múlt  és  jelen  ismerete  kalauzol 
bennünket  a  jövő  megismerésére.  A  múltban  is,  a  jelenben  is 
mindig  és  mindenütt  ugyanazt  a  törekvést  látjuk :  az  államot 
egészen  absoluttá  tenni.  A  jövőre  nem  lehet  más  kilátásunk, 
mint  az,  hogy  e  következetes  törekvés  végre  el  fogja  érni  czélját ; 
s  hogy  az  államnak  az  élet  minden  viszonyára  tényleg  is  meg 
fog  adatni  az  a  korlátlan  hatalom,  a  melyet  az  elmélet  az  állam 
számára  igénybe  vett.  Minthogy  pedig  eddig  az  állam  korlátlan 
hatalma  mindig  az  egyes  személynek  korlátlan  hatalmához  veze- 
tett, előrelátható,  hogy  —  ha  az  irány,  a  melyben  eddig  halad- 

tünk,  ugyanaz  marad  —  korunk  minden  politikai  törekvésének 
szükséges  eredménye  egyesek  korlátlan  uralkodása  (a  caesarismüs) 
leszen. 

Polgárosodásunk  keresztényi :  az  egyéni  szabadság  elve 
alapjára  épült.  Állami  életünk  ellenben  az  egyéni  szabadság 
körének  szűkítése  felé  halad  az  állam  hatáskörének  mindenre 
való  kibővítésével.  Társadalom  és  állam  máskép  értelmezi  a 
szabadságot,  az  egyenlőséget  és  a  nemzetiséget.  És  miután  így 
az  államban  valósítani  szándékolt  eszmék  ellentétben  állanak 
társadalmunk  és  polgárosodásunk  alapeszméivel :  jövőnkben  csak 
úgy  remélhetünk  megnyugvást,  ha  az  államra  nézve  felállított 
alapelvek  társadalmi  rendünkben  is,  vagy  ha  társadalmi  rendünk 
elvei  az  államban  is  hatalomra  jutnak.  Mert  nem  lehet  az  államot 
oly  fogalmakra  alapítani,  a  melyek  ellenmondásban  vannak  azokkal 
az  elvekkel,  a  melyeken  egész  társadalmi  rendünk,  sőt  egész 
polgárosodásunk  nyugszik.  Szükséges,  hogy  vagy  az  állam  a 
társadalmat,  vagy  a  társadalom  az  államot  magához  assimilálja. 

5.  Második  rész.  Az  áliam  és  a  társadalom  közötti  ellentét 

megoldása. 

A  keresztény  polgárosodás  még  nem  végezte  be  feladatát, 
mert  amaz  eszmék  közül,  a  melyek  alapjául  szolgáltak,  mind- 
eddig még  egyiket  sem  mondhatjuk  valósultnak.  Az  állam  intéz- 
ményei és  az  emberek  szükségletei  közt  létező  ellentétnek  és  az 
általános  elégedetlenségnek  okát,  a  mely  abból  ered,  nem  az 
uralkodó  eszmékben,  hanem  épen  abban  kell  keresnünk,  hogy 
azokat  félreértették  és  oly  értelemben  fogták  íel,  a  mely  valódi 
jelentésükkel  ellenkezik.  Korunk  bajain  azért  nem  azzal  segítünk, 
ha  a  kor  uralkodó  eszméit  megsemmisíteni  törekszünk,  hanem 
inkább  azáltal,  ha  ezeket  az  eszméket  valódi  értelmökben  való- 
sítjuk. Feladatunk  tehát  nem  új  polgárosodás  alapítása,  hanem 
annak,  a  melynek  körében  eddig  éltünk  és  haladtunk,  legmaga- 
sabb fokáig  való  fejlesztése. 

A)  Az  uralkodó  eszmék  értelmezése. 

I.  Meg  kell  vizsgálnunk :  mit  követel  a  nép  a  szabadság, 
egyenlőség  és  nemzetiség  nevében?  Törekvéseit  igyekeznünk 
kell  helyesen  megismerni.  Ezt  pedig  csak  közvetve  és  pedig 
két  úton  érhetjük  el : 

ű)  ha  forrásukig  követjük  az  eszméket,  s  az  utat  fölkeresve, 
a  melyen  azok  lassankint  uralomra  jutottak,  az  értelem  iránt, 
a  melyet  ezeknek  az  eszméknek  különböző  korszakokban  mos- 
tanáig tulajdonítottak,  tisztába  jövünk; 

b)  ha  azokat  a  következéseket  vizsgáljuk,  a  miket  a  nép 
ezekből  az  eszmékből  von. 

II.  Korunk  uralkodó  eszméi  eredetének  és  fejlődésének 
vizsgálata  arra  a  meggyőződésre  vezet: 

a)  hogy  a  szabadság,  egyenlőség  és  nemzetiség  eszméit 
az  ókorban  nem  ismerték ;  ezek  az  eszmék  egészen  a  keresztény 
polgárosodás  körébe  tartoznak  ;  és  hogy  polgárosodásunk  folyama 
alatt  egyik  fogalmat  sem  lehetett  soha  egészen  háttérbe  szorítani ; 

b)  hogy  a  szabadság  és  egyenlőség  fogalmai  különböző 
időkben  különböző  befolyással  voltak  az  események  folyamára 
és  hogy  a  reformatióval  az  egyenlőség  fogalma  inkább  elő- 
térbe lépett ;  de  hogy  a  többség  az  egyenlőség  utáni  törekvést, 
még  az  első  franczia  forradalom  alatt  is,  csak  eszközül  tekintette 
a  szabadság  biztosítására. 

III — IV.  Korunkban  is  nem  az  általános  egyenlőség,  hanem 
az  egyéni  szabadság  élvezete  a  törekvés  tárgya. 

V.  Az  az  értelem,  a  melyben  a  szabadság,  egyenlőség  és 
nemzetiség  fogalmait  az  emberek  legtöbbnyire  veszik,  ellentét- 
ben áll  azzal,  a  melyben  ezeket  a  fogalmakat  az  állami  élet 
terén  valósítani  törekszenek. 

B)  Az  állam  czélja. 

I.  Az  egyéni  szabadság  utáni  törekvés  oly  államformák 
közt,  a  melyeknek  az  a  czélja,  hogy  az  egyént  a  közakaratnak 
teljesen  alávesse,  vagy  sikertelen,  vagy  e  formák  összerontására 
vezet.  Ennélfogva  arra  a  kérdésre :  valósíthatók-e  korunk  ural- 
kodó eszméi  népies  értelmökben,  a  nagyobb  államok  felbontása 
nélkül?  —  csak  akkor  felelhetünk,  ha  előbb  megvizsgáltuk:  vájjon 

nagyobb  államok  csakugyan  egyedül  ama  forma  mellett  állhat- 
nak-e  fönn,  a  mely  szerint  ily  államok  korunkban  rendeztettek? 
Nem  találhatók-e  olyan  formák,  a  mik  mellett  a  kor  uralkodó 
eszméi  valósíthatók,  vagyis  az  egyesek  sokkal  nagyobb  egyéni 
szabadságot  élvezhetnek,  mint  most,  anélkül,  hogy  a  nagyobb 
államok  fennmaradása  lehetetlenné  lenne,  és  polgárosodásunk 
erkölcsi   és   anyagi    szükségleteinek   kielégítése  veszélyeztetnék? 

II.  Az  állam  a  polgárosodás  eredménye.  Jogalapját  abban 
kell  keresnünk,  a  mi  az  akaratot  elhatározza,  t.  i.  az  észszerüségben. 

III.  Hogy  azt  a  tényt,  miszerint  az  államok  fennállanak, 
észszerűen  indokoljuk :  föl  kell  tennünk  bizonyos  czélt,  a  melyet 
az  emberek  többsége  csak  az  állam  által  hisz  elérhetőnek,  és 
a  melyet  mindenki  eléggé  fontosnak  tart  arra,  hogy  elérése  végett 
önként  alávesse  magát  az  állam  fennállásától  elválhatlan  meg- 
szorításoknak. 

IV.  Az  államot  az  egyesek  mindig  csak  személyes  czéljaik 
eszközének  tekintik.  Rendes  viszonyok  közt  az  államot  az  egye- 
sek önzése  tartja  fenn ;  és  a  veszedelmek,  a  melyek  az  államot 
fenyegetik,  csak  úgy  kerülhetők  ki,  ha  a  többség  meggyőzhető 
arról,  hogy  önzésből  kell  kivánniok  az  állam  fenntartását. 

V  Senki  sem  nyúl  czéljai  elérése  végett  távolabbi  eszkö- 
zökhöz, míg  kielégítőknek  találja  a  közelebb  fekvőket :  minél- 
fogva az  emberek  az  államot  csak  ama  czélok  elérhetése  végett 
veszik  igénybe,  a  melyeket  saját  erejükkel  vagy  kisebb  társulatok 
alkotása  által  képtelenek  elérni. 

VI.  Az  állam  czélja  az  egyéni  biztonság. 

VII.  És  pedig  nem  csupán  személyes  bátorságot  keres  az 
egyén  az  államban,  hanem  még  inkább  vagyonbiztonságot. 

VIII.  A  javakat  a  szükségletek  határozzák  meg.  Az  anyagi 
és  erkölcsi  szükségletek  szerint  vannak  tehát  anyagi  és  erkölcsi 
javak.  Az  állam  csak  akkor  felelt  meg  feladatának,  ha  az  egyén- 
nek anyagi  és  erkölcsi  javai  élvezését  egyaránt  biztosította. 

IX.  Az  államnak  nem  lehet  az  a  czélja,  hogy  az  anyagi  és 
erkölcsi  javakat,  a  melyektől  az  egyén  boldogsága  függ,  meg- 
szerezze. Sőt  mivel  ezeket  a  javakat  mindenkinek  magának  kell 
megszereznie :  az  államnak  az  a  kötelessége,  hogy  arra  nézve, 
a   mit  maga  nem  tehet,    az    egyénnek   a    lehetőséget   megadja; 

azaz  biztosítania  kell  az  egyéni  szabadságot,  a  mi  nélkül  lehe- 
tetlen ama  javak  megszerzése,  a  melyektől  függ  az  egyén  boldog- 
sága. Az  újabbkori  államnak  feladata  mindenekelőtt  az  egyéni 
szabadság  biztosítása. 

X.  Az  államtudománynak  az  a  feladata,  hogy  megfejtse 
a  következő  kérdést :  vájjon  nem  rendezhető-e  az  állam  az  egyéni 
szabadság  elvének  alapján,  a  mely  alapon  az  egész  társadalmi 
rend  nyugszik  ?  —  vagy  más  szavakkal :  mikép  rendezendő  az 
állam,  hogy  az  egyéni  szabadság  mindenkire  nézve  lehetőleg 
biztosíttassék  ? 

C)  Az  egyéni  szabadság  biztosítékai. 

I.  Az  államnak  mindenekelőtt  erőre  van  szüksége,  hogy  a 
külföld  irányában  önállósággal  bírjon  és  az  egyén  anyagi  és 
szellemi  javait  minden  támadás  ellen  megvédelmezhesse. 

II.  Hogy  az  állam  külső  támadások  ellen  önállóságát  meg- 
őrizhesse :  vagy  az  egyes  államnak  magában  elég  erősnek  kell 
lennie ;  vagy  több  kisebb  állam,  a  melyeknek  egyenkint  nincs 
elég  erejök,  kénytelen  e  közös  czél  végett  szövetségre  lépni. 
Európa  jelen  viszonyai  közt  az  egyes  államok  önállóságának 
biztosítéka  nem  szövetségekben  keresendő,  hanem  minden  állam- 
nak önmagában  kell  megtalálnia  fennállása  biztosítékait. 

III.  Azok  a  források,  a  melyekből  az  államok  erejöket  merít- 
hetik :  területi  nagy  kiterjedés  és  népesség ;  benső  összefüggés 
(cohaesio) ;  az  a  lendület,  a  melylyel  bizonyos  czélok  felé  törek- 
szenek (impulsus).  Minden  állam  feladata  a  hatalom  azon  ele- 
meinek megszerzése,  a  melyeket  nélkülöz.  Ezt  azonban  nem  érheti 
el  csupán  alkotmánya  által.  Elsősorban  szüksége  van  nagy 
egyéniségek  befolyására.  Az  alkotmány  az  állam  külsejére  csak 
két  módon  gyakorolhat  befolyást :  a)  a  mennyiben  az  állam  ter- 
jeszkedését, cohaesióját  és  egy  közös  öntudat  keletkezését  nem 
akadályozza ;  b)  a  mennyiben  eszközül  szolgál  arra,  hogy  az 
erőnek  az  államban  levő  elemeit  közös  célokra  lehessen  for- 
dítani. 

IV.  A  hatalom  feltételei :  a  határozathozatal  lehetősége  és 
a  határozat  végrehajtásának  biztosítása.  Az  államban  az  első 
csak    az    akarat,  a  második    csak    az    erők    kíizpontosítása  által 

lehetséges.    Az  alkotmány  az  állam   akaratának  és  erőinek  köz- 
pontosítását tegye  lehetővé. 

V.  Hogy  a  központosítást  mennyire  kell  kiterjeszteni,  azt 
csak  akkor  ítélhetjük  meg,  ha  tisztában  vagyunk  azzal,  mennyire 
terjedhet  az  állam  tevékenysége.  Az  állam  tevékenysége  pedig 
csak  addig  terjedhet,  a  meddig  a  központosítás  lehetséges.  Tehát 
a  hol  az  államhatalom  beavatkozása  fölösleges,  ott  a  központo- 
sítás utáni  törekvés  szintén  fölösleges ;  és  a  hol  a  központosítás 
gyakorlatilag  kivihetetlen,  oda  az  államnak  hatalma  nem  ter- 
jedhet ki. 

VI.  Általánosságban  nem  felelhetünk  arra  a  kérdésre : 
meddig  terjesztendő  ki  az  állam  hatalma  ?  —  vagy  más  szavak- 
kal :  meddig  mehetünk  a  központosítási  elv  alkalmazásában  ? 
Valamennyi  államra  nézve  mégis  bizonyos  az,  hogy  törvény- 
hozási egység,  kormányzási  egység,  képviseleti  egység  (a  király 
vagy  a  köztársaságban  az  elnök  útján)  és  ennélfogva :  a  törvény- 
hozás központosítása,  a  kormányzás  központosítása  és  a  kép- 
viselet központosítása  nélkül  nem  képzelhető  állam.  Ez  azonban 
még  nem  elégséges.  Mindezeken  kívül  szükséges  még  valami : 
hogy  t.  i.  törvényhozás,  kormányzat  és  képviselet  egymással  is 
szorosan  kapcsolódjanak.  Nemcsak  mindenik  functio  külön- 
külön,  hanem  e  functiók  együtt  is  legyenek  központosítva. 

VII.  Sokan  az  egyéni  szabadság  biztosítékának  a  hatalmak 
megosztását  mondották.  Holott  az  állam  fennmaradása  érdeké- 
ben inkább  a  hatalmak  egyesítésére  van  szükség.  Az  állam- 
hatalmak megosztása  tulajdonképen  az  államnak  nem  meg- 
osztása, hanem  felosztása. 

VIII.  A  végrehajtó  hatalmat  a  törvényhozónak  alá  kell 
vetni ;  az  állam  kormánya  pedig  nem  a  végrehajtó  hatalom 
részének  tekintendő. 

IX.  Az  egyénnek  az  állam  hatalma  ellenében  is  szüksége 
van  biztosítékokra. 

X.  Az  egyéni  szabadság  csak  háromféle  módon  biztosítható 
az  államhatalom  ellen :  a)  az  államhatalom  benső  szervezete 
által ;  h)  az  államhatalomnak  a  néptől  való  függése  által ;  c)  az 
államhatalomnak  korlátok  közé  szorítása  által,  a  melyeken  túl 
nem  terjeszkedhetik. 

XI.  Az  állam  szervezetében  legfőbb  a  törvényhozás,  mert 
a  ki  a  törvényhozás  jogával  bír,  az  az  uralkodó.  A  szabadság 
biztosítása  végett  tehát  legfontosabb  a  törvényhozás  helyes 
szervezése.  A  törvényhozást  pedig  úgy  kell  szervezni,  hogy 
ü)  a  törvényhozási  jogot  több,  különböző  állású  osztályra  és 
egyesre  bízzák ;  /;)  és  bizonyos  formákat  állapítanak  meg, 
a  melyekre  ügyelni  kell,  hogy  a  törvényhozó  hatalom  határozatait 
az  uralkodó  akarat  kifejezéseinek  ismerjék  el. 

XII.  A  tévedések  egész  sorát  idézte  elő  az  a  körülmény, 
hogy  a  királyságnak  az  alkotmányos  országokban  adott  jogokat 
a  végrehajtó  hatalom  tulajdonainak  mondották,  ahelyett,  hogy  a 
királyt  annak  tekintették  volna,  a  mi  valóban,  t.  i.  a  törvényhozó 
hatalom  együtturalkodó  részének. 

XIII.  A  felsőház  feladatának  sem  azt  kell  tekintenünk,  mint 
ahogy  azt  sokan  vélték,  hogy  az  államot  a  rohanás  ellen  bizto- 
sítsa ;  hanem  azt,  hogy  a  pillanat  valódi  és  képzelt  szükség- 
leteinek rohamában  a  történeti  jogot  képviselje. 

XIV.  A  szabadság  az  államhatalomnak  a  néptől  való  függése 
által  úgy  biztosítható,  hogy  az  államhatalmat  legalább  egy  részben 
azok  gyakorolják,  a  kikre  azt  a  nép  bízza;  továbbá  hogy  azok, 
a  kik  az  államhatalommal  meg  vannak  bízva,  felelősségre  legyenek 
vonhatók  eljárásaikért.  Ebben  a  tekintetben  tehát  az  egyik  biz- 
tosíték a  választási  jog,  a  másik  a  felelősség. 

XV.  A  választás  czélja :  hogy  a  törvényhozást,  s  így  a  leg- 
főbb hatalmat  az  államban  a  közvélemény  szerint  gyakorolják ; 
és  pedig  oly  egyének,  a  kik  a  nép  bizalmát  bírják.  A  felelősség 
czélja:  hogy  a  kikre  az  államhatalom  egyrésze  bízva  van,  és  a  kik 
azzal  visszaélnek  vagy  kötelességük  elhanyagolásával  a  közbizal- 
mat megcsalják,  lakoljanak  ezért  a  bűntettért. 

XVI.  A  választási  jog  és  a  felelősség  nem  nyújt  elég  biz- 
tosítékot a  szabadságnak. 

XVII.  Az  egyéni  szabadságot  biztosítani  csak  az  állam- 
hatalom korlátozása  által,  vagyis  csak  úgy  lehet,  ha  kevesbíteni 
törekszünk  a  hatalmat,  a  melylyel  az  állam  jelenleg  minden  egyéni 
viszonyba  beleavatkozik. 

D)  A  központosítás. 

I.  A  központosítás  kérdését  akkor  vizsgáljuk  helyesen,  ű)  ha 
őrizkedünk  minden  abstractiótól ;  b)  ha  nem  felejtjük  el,  hogy  az 
állam,  mint  minden  társaság,  csak  az  akarat  egysége  által  állhat 
fenn.  hogy  tehát  —  a  mennyiben  fölteszszük,  hogy  az  állam  hatal- 
mának bizonyos  dolgokra  ki  kell  terjeszkednie  —  a  központo- 
sítás szükségét  is  meg  kell  engedni  ezekre  a  dolgokra  nézve ; 
c)  azt  a  kérdést,  minő  terjedelemben  kell  alkalmazni  a  központo- 
sítás elvét,  minden  kormányforma  mellett  egyformán  kell  eldön- 
teni, mert  az  állam  fennállásának  feltételei  korlátlan  egyed- 
uralmakban és  népuralmi  államokban  egészen  ugyanazok.  Sőt 
korlátlan  egyeduralomban  nemcsak  nem  nagyobb,  hanem  kisebb 
körben  kell  a  központosítás  valósítására  törekedni. 

II.  Arra  a  kérdésre:  szükséges-e  a  központosítás  elvének 
alkalmazása  oly  mértékben,  a  mint  jelenleg  történik,  —  csak  akkor 
felelhetünk,  ha  a  következő  más  három  kérdés  iránt  tisztába 
jöttünk : 

a)  Igaz-e,  hogy  ez  elv  alkalmazása  oly  mértékben,  a  mint 
történik,  a  jelen  körülmények  között  az  állam  fenntartására  szük- 
séges, vagy  hogy  a  központosítás  behozatala  nagyobb  erőt  és 
biztosságot  szerez-e  az  államnak? 

b)  Igaz-e,  hogy  az  egyéni  szabadságot  a  közigazgatási 
központosítás  rendszere  a  többségre  nézve  jobban  biztosítja, 
mint  minden  egyéb  államforma,  vagy  legalább  az  egyéni  szabad- 
ság korlátozása,  a  melyet  az  egyetem  nevében  tesznek,  nem 
tetszik  nyomasztónak  az  egyén  előtt?  És  végre 

c)  igaz-e,  hogy  a  közigazgatási  központosítás  rendszere 
előmozdítja  az  államnak  és  valamennyi  polgárának  anyagi  és 
szellemi  kifejtését  és  a  leghatalmasabb  emeltyűnek,  sőt  nélkülöz- 
hetlen  föltételnek  tekinthető  arra  a  minden  oldalú  haladásra 
nézve,  a  melylyel  korunk  oly  méltán  büszkélkedik? 

II!.  Nem  igaz,  hogy  az  állam  a  közigazgatási  központosítás 
elvének  alkalmazásából  több  erőt  és  biztosságot  merítne.  Mert 
csak  az  az  államhatalom  tekinthető  valóban  erősnek : 

u)  a  melynek  állása  biztos ; 

b)  a  melynek,  hatalma  gyakorlása  közben,  aránylag  a  leg- 
kevesebb akadályokkal  kell  küzdenie ; 

c)  a  mely  kitűzött  czéljait  a  rendelkezésre  álló  eszközökkel 
valóban  el  tudja  érni ; 

d)  a  melynek  oly  pillanatokban,  a  mikor  az  állam  fenn- 
tartása nagyobb  erőkifejtést  kivan,  növekszik  ereje,  a  helyett,  hogy 
egy  csapás  megsemmisíthetné. 

IV.  Már  pedig  a  közigazgatási  központosítás  nem  bizto- 
sítja azok  állását,  a  kiknek  kezében  a  hatalom  van ;  tehát  ha  a 
hatalmon  levőkre  nézve  az  erő  egyik  eleme  állásuk  biztossága, 
az  erőnek  ezt  az  elemét  a  közigazgatási  központosítás  rendszere 
nem  adja  meg. 

V.  Ellenállással,  bármit  is  tegyünk,  az  állam  életében 
mindenütt  találkozunk.  Nemcsak  a  mozgásba  hozandó  tárgyak 
tömegében  és  nagyságában,  hanem  a  személyes  szabadság 
ösztönében  is  tetemes  akadályt  kell  az  államnak  leküzdenie. 
Központosított  államoknak,  a  hol  az  államhatalom  köre  leginkább 
ki  van  terjesztve,  és  az  egyén  az  állam  akaratának  föltétlenül 
alá  van  vetve,  nagy  mértékben  is  kell    küzdeniök  akadályokkal. 

VI.  A  központosított  államnak  rendelkezésére  álló  eszkö- 
zökkel az  állam  képviselete,  fegyveres  erejének  és  pénzforrásai- 
nak egy  akarat  alá  rendelése  és  az  állampolgárok  viszonyai 
fölötti  felügyelet  joga,  mivel  mindez  az  állam  fennállására  nézve 
szükséges,  valamennyi  rendezett  államban  íöbbé-kevésbbé  meg 
van  valósítva.  De  a  hol  az  államnak  ezt  a  hatáskörét  áthágták, 
ott  az  állam  feladatát  illetőleg  felállított  alapelveket  nem  valósí- 
tották soha,  sőt  oly  kiterjedésben,  a  mint  felállítják,  nem  is  való- 
síthatják meg  soha. 

VII.  Újabb  időben  mindenütt  az  államnak  igénylik  azt  a 
jogot,  hogy  polgárait  nevelhesse.  Az  államot  nem  illeti  meg  ez 
a  jog,  mert  —  legalább  szabad  államban  —  az  államhatalom- 
nak, vagyis  azoknak,  a  kikre  a  hatalom  gyakorlását  bízták,  lehe- 
tetlen oly  jogot  tulajdonítani,  a  mely  nemcsak  az  egyéni  szabad- 
ságot, hanem  a  haladás  lehetőségét  is  megsemmisíti ;  és  a  melyet 
az  államhatalom  kezelői  mindig  csak  eszközül  használnak  arra, 
hogy  magukat  a  hatalomban  megerősítsék.  De  a  kísérletet, 
a  melylyel  az  állampolgárok  nézeteinek  az  iskola  által  az  alkot- 
mányra nézve  kedvező  irányt  akartak  adni,  határozottan  meg- 
hiúsultnak is  kell  elismernünk. 

VIII.  A  törvénykezés  egysége  sem  érhető  el. 

iX.  A  közigazgatás  teljes  egysége  sem  valósítható  meg. 
A  közigazgatási  központosítással,  még  ha  valósulhatna  is,  az 
állam  ereje  nem  növekednék. 

X.  A  központosítás  elvének  alkalmazása  az  államhatalom 
ellenállási  képességét  belső  veszedelmek  ellenében  nem  növeli, 
sőt  csökkenti. 

XI.  Központosított  államok  külső  ellenségek  ellenében  is 
nagyobb  veszedelemnek  vannak  kitéve,  mint  mások. 

XII.  Hogy  eldönthessük,  vájjon  a  központosítás  az  összes 
állampolgárok  szabadságára  nézve  kedvező,  vagy  legalább  olyan 
kormányforma-e,  a  mely  mellett  az  egyén  örömest  aláveti  magát 
a  korlátozásnak,  afelől  kell  tájékozódnunk : 

a)  vájjon  az  egyén  a  központosított  államokban  a  hozzá 
legközelebb  álló  viszonyokra  nézve  több  személyes  szabadságot 
élvez-e,  mint  más  kormányformák  mellett? 

b)  vájjon  az  egyént  azokért  a  korlátozásokért,  a  miknek  az 
állam  érdekében  alávetették,  a  központosított  államokban  kár- 
pótolhatják-e azáltal,  hogy  valóban  részeltetik  az  államhata- 
lomban? 

XIII.  Ha  az  ujabbkori  államokra  fordítjuk  figyelmünket, 
úgy  találjuk,  hogy  az  önszemélyünk  és  körülöttünk  levők  fölötti 
rendelkezés  joga  sehol  sincs  oly  korlátozásnak  alávetve,  mint 
ott,  a  hol  legszorosabban  követik  a  központosítás  elvét. 

XIV.  Az  uralkodás  által  az  ember  tényleg  kárpótolva  érez- 
heti magát  még  a  szabadság  teljes  elvesztéseért  is ;  de  ez  eset- 
ben az  uralom  bírásának  szintoly  valódinak  kell  lennie,  mint 
a  minő  a  személyes  szabadság  korlátozása  Az  uralkodásban 
való  részvételnek  azonban,  a  melyet  az  egyén  a  központosított 
államokban  élvez,  gyakorlati  jelentősége  nincs.  Mert  úgy  a 
választási  jog,  mint  a  felelősségre  vonás,  az  adómegtagadás 
joga,  sőt  az  ellenállás  lehetősége  is  annál  inkább  veszít  gya- 
korlati jelentőségéből,  tehát  annál  kevésbbé  biztosítja  a  polgári 
szabadságot,  mentől  inkább  központosított  az  állam. 

XV.  Minthogy  a  központosítás  az  egyesek  szellemi  és 
anyagi  erejének  kifejtésére  nem  kedvező ;  minden  haladás  pedig 
az  egyesek  törekvéseinek  eredménye,  s  így  az  egyesek  szellemi 

és  anyagi  erőinek  kifejlésétöl  függ- :  a  merev  központosítás  álta- 
lában a  haladást  sem  mozdíthatja  elő. 

XVI.  A  bennünket  fenyegető  veszedelem  egyik  fő  okát 
épen  a  szoros  központosítás  rendszerében  kell  keresnünk.  A  hol 
ugyanis  minden  ügy  vezetése  egy  pontban  összpontosul :  ott 
minden  elégedetlenség  is  szükségkép  e  központ  ellen  irányul  és 
a  javítási  törekvés  is  az  összes  államhatalom  megváltoztatására 
van  mindig  irányozva ;  ott  tehát  mindig  veszélyeztetve  van  az 
államhatalom  fennállása.  Az  állam  hatalmát  kell  tehát  korlátoznunk. 
És  pedig  nem  a  hatalmak  megosztásával,  hanem  azzal,  hogy 
azt  a  kört,  a  melyben  a  természete  szerint  megoszthatatlan  és  a 
közérdekben  ellenállhatlan  államhatalom  mozog,  az  egész  állam 
vezetésére  és  azokra  az  érdekekre  szorítjuk,  a  melyek  közösek  az 
állam  minden  polgárával.  Az  államhatalom  korlátozása  végett 
továbbá  arról  is  kell  gondoskodni,  hogy  az  egyén  ne  elszige- 
telten álljon  az  államhatalom  ellenében.  Ez  pedig  csak  úgy  lehet- 
séges, ha  a  községnek,  tartománynak  és  általában  az  államban 
levő  szervezeteknek,  a  melyek  az  egyént  az  állammal  egybefüzik, 
bizonyos  kört  adunk  önálló  tevékenységre,  s  ezáltal  az  állam- 
hatalomnak gyakorlatilag  szilárd  határokat  vetünk. 

E)  Mely   eszközökkel   tartható    kellő   korlátok    közt  az  állam   egyes 
részelnek  teljes  önállóságra  és  az  államhatalomnak  korlátlan  uralomra 

való  törekvése  ? 

I.  Korunkban  a  nagyobb  és  önállóságuk  védelme  tekinte- 
tében erős  szervezetű  államok  szükségesek.  Másrészt  minden 
kisebb  testületről  föltehető,  hogy  a  mely  mértékben  önállónak  érzi 
magát,  aszerint  törekszik  önállóságát  kijebb  terjeszteni  és  mene- 
külni minden  függéstől  az  állam  irányában. 

II.  Tehát  hogy  mily  mértékben  ruházhatók  fel  kisebb  testü- 
letek az  államban  önállósággal,  attól  függ,  milyen  szilárdsággal 
bír  az  állam,  mint  egész. 

III.  Korunkiian  minden  eszköz  rendelkezésünkre  áll,  a  melyek- 
kel az  államhatalmat  rendkívül  erőssé  tehetjük :  azért  az  állam 
egyes  részeinek  nagyobb  önállóságot  adhatunk,  mint  a  k()zép- 
korban,  anélkül,  hogy  az  állam  fennmaradását  veszélyeztetnők. 
Csak  arról  kell  gondoskodni. 

ű)  hogy  az  államhatalom  azon  a  körön  belül,  a  melyet 
betölteni  hivatva   van,  összeütközésektől    lehetőleg   megóvassék ; 

b)  hogy  az  államhatalom  részére  biztosítva  legyen  amaz 
eszközök  szabad  használata,  a  melyekre  szüksége  van  feladatának 
megoldása  végett. 

IV.  Arra  a  kérdésre  :  adhatunk-e  az  állam  egységének  veszé- 
lyeztetése nélkül  egyes  részeinek  tetemes  önállóságot,  csak  akkor 
felelhetünk  igennel,  ha  meggyőződtünk  arról,  hogy  az  eg\ének 
fogalmaiban,  érzelmeiben  és  szükségleteiben  vannak  momentu- 
mok, a  melyek  az  állam  egyes  részeinek  teljes  önállóságra  való 
törekvését  ellensúlyozzák.  Ilyenek : 

a)  az  egyéni  szabadságra  törekvés ; 

b)  az  egyes  államtagok  érdekei. 

\^  A  mely  mértékben  az  (önkormányzás  elve  a  községi  élet 
terén  elismertetett  és  ezáltal  az  állam  egyes  részei  ellentétbe 
jönnek  az  állammal,  mint  egészszel :  annál  nagyobb  lesz  a 
személyes  szabadságra  és  egyéni  érdekek  kielégítésére  való 
törekvés  is,  a  mely  az  egyént  a  községgel  hozza  ellentétbe  és 
ezáltal  az  egyes  községek  teljes  önállóságra  való  törekvése  ellen 
szolgál  ellensúlyul.  Az  egyéni  szabadságra  való  törekvés  továbbá 
szükségkép  egyesületek  alkotására  vezet,  a  melyek  czéljokra  és 
hatáskörükre  nézve  a  községtől  különbözők  lévén,  szintén  ellen- 
súlyul szolgálhatnak  az  államnak  a  községek  túlterjeszkedései  ellen. 

VI.  Az  egyesületi  jog  nem  foglalja  magában  a  politikai 
klub-alkotás  jogát :  mert  a  politikai  klubok  az  egyesületekkel 
ellentétben  az  államra  nézve  veszedelemmel  járnak. 

VII.  A  szabad  egyesületek  az  állam  egységét  megszilárdítják. 

Vili.  A  polgárosodással  növekedő  szükségleteknek  köszön- 
hető a  nagyobb  államok  keletkezése :  ugyané  szükségletek  tehát 
legjobban  is  biztosítják  azok  fennállását  A  községeknek  vagy 
az  állam  nagyobb  részének  adott  korlátolt  önállóság  nem  lehet 
veszedelmes  az  államra  nézve,  miután  sokkal  nagyobb  mértékű 
önállóság  sem  volt  képes  megakadályozni  az  állam  keletkezését, 
mihelyt  a  magasabb  fokú  polgárosodás  igényeinek  kielégítése 
végett  szükségessé  vált  a  nagyobb  államok  fennállása. 

IX.  Az  állam  czélszerüleg  csak  úgy  szervezhető  tartósan, 
a  mennyiben  fölteszszük,  hogy  vannak  tényezők,  a  melyek  az  állam- 

hatalom  erősítésére  irányzott  törekvést  korlátozzák  és  intézmé- 
nyeket teremthetnek,  a  melyek  által  az  állam  és  egyes  részei  közt 
keletkezhető  összeütközéseket  lehetőleg  kikerülik,  s  az  állam 
úgy,  valamint  minden  egyes  része,  a  maga  kiszabott  körében 
védve  van  támadások  ellen. 

X.  Nem  találhatók  intézmények,  a  melyekkel  az  államhata- 
lom visszaéléseit  physikailag  lehetetlenné  tudnók  tenni.  A  czélszerü 
intézményeken  kívül  tehát  az  államnak  erkölcsi  biztosítékokra  is 
van  szüksége.  Ily  biztosíték  az  államhatalom  visszaélése  ellen  a 
jog  tisztelete. 

XI.  Az  alkotmány  által  meghatározott  viszonyok  fenntar- 
tása végett  ítélőszékekre  is  van  szükség,  a  melyek  az  államhata- 
lom és  az  állam  egyes  részei  közt  fennforgó  kérdésekben  hatá- 
rozzanak afölött:  vájjon  a  kérdéses  tárgy  a  törvény  szerint  az 
államnak  vagy  egyes  részeinek  hatáskörébe  tartozik-e?  Ugyané 
czélból  szükség  van  birói  hatalomra,  a  melynek  ítéletét  az  eldön- 
tött esetre  nézve  sem  a  törvényhozó,  sem  a  végrehajtó  hatalom 
föl  ne  forgathassa.  A  bírói  hatalom  e  fensösége  nem  egyéb  a 
törvények  fensőségénél. 

XII.  Az  államnak  fennállhatása  végett  szüksége  van  bizo- 
nyos általában  elismert  jogfogalmakra.  Jogfogalmaink  mindig 
vallásos  eszméinken  alapszanak.  Egy  állam  sem  nélkülözheti  azt 
az  erkölcsi  biztosítékot,  a  melyet  csupán  a  vallástól  kölcsönözhet. 
A  jog  és  vallás  ama  tiszteletére,  a  mely  az  államnak  támaszul 
szolgál,  csak  ott  számíthatunk :  ahol  az  állam  az  egyesek  jogait 
hatalmának  erkölcsi  korlátaiul  ismeri  el ;  és  a  vallást  fensöbb 
valaminek,  vagy  legalább  is  olyasminek  tekinti,  a  mire  hatalma 
ki  nem  terjedhet.  A  despotizmusra  támaszkodó  hierarchia  ellen- 
tétben van  a  szabadság  szülőjével,  a  kereszténységgel.  Az  állam 
támasza  csak  az  a  vallás  lehet,  a  mely  nem  szorul  az  állam 
támogatására. 

F)  A  haladás  általános  törvényeinek  befolyása 
az  állani  szerkezetére. 

I.  Az  emberiség  fejlődésében  törvényeknek  van  alávetve; 
ezeket  a  törvényeket  az  ész  szintúgy  megismerheti,  mint  azokat, 
a  melyek  szerint  más  lények  fejlődnek. 

II.  A  fejlődés  maga  is  törvény.  Az  emberi  fejlődés  törvé- 
nye a  polgárosodásban  való  lassú  előrehaladás. 

III.  Az  emberiség  története  hasonlít  a  föld  történetéhez : 
mindakettöben  folytonosan  tartó  átalakulást,  folytonos  fejlődést 
találunk  mindig  tökéletesebb  organizmusra.  Sőt  az  átalakulás 
módjára  is  van  némi  hasonlóság  a  föld  és  az  emberiség  között. 

IV.  A  haladás  első  törvénye :  a  haladás  különböző  önálló 
egyéniségek  érintkezéseinek  eredménye. 

V.  A  haladás  második  törvénye :  a  haladás  irányát  az 
uralkodó  eszmék  határozzák  meg. 

VI.  A  haladás  harmadik  törvénye :  a  haladás  mértéke  a 
szükségletektől  függ. 

VII.  Csak  azok  az  államintézmények  lehetnek  tartósak, 
a  melyek  a  haladás  törvényeivel  megegyeznek. 

VIII.  Az  első  törvényből  következik,  hogy  az  állam  jelen 
intézményeit,  a  melyek  az  önálló  egyéniségek  lételét  megsemmi- 
sítik, végtére  is  másokkal  kell  kicserélni. 

IX.  A  második  törvényből  következik,  hogy  tetemesen  kor- 
látozni kell  az  államhatalmat,  —  nem  erejét,  hanem  azt  a  kört 
illetőleg,  a  melyre  hatalma  kiterjed.  Mert  egyrészt  nem  a  kor- 
látlan hatalomtól  való  függés  egyenlősége,  hanem  az  egyéni 
szabadság  élvezésében  való  egyenlőség  az,  a  mire  mindenki 
törekszik ;  csak  ebben  az  irányban  van  összhang  a  haladás  és 
az  uralkodó  eszmék  között,  és  ennélfogva  a  haladás  is  csak 
ebben  az  irányban  lehetséges.  Másrészt  az  egyéni  szabadság 
élvezésének  egyenlősége  erős  államhatalom  fennállását  kívánja 
ugyan,  de  az  egyenlőség  el  nem  érhető  mindaddig,  a  míg  az 
állam  korlátlan  hatalmát  mindenre  kiterjeszti  és  az  egyé- 
nek elszigetelten  és  gyámoltalanul  állanak  az  államhatalommal 
szemben. 

X.  A  harmadik  törvényből  következik,  hogy  nagyobb  vál- 
tozás tartós  alapon  csak  akkor  lehetséges,  ha  elutasíthatlan 
szükséggé  vált.  Meg  kell  tehát  vizsgálnunk :  mennyiben  szük- 
séges az  államhatalom  korlátozása  a)  magára  az  államra  nézve ; 
b)  az  egyénre  nézve  ? 

XI.  Az  államhatalom  korlátozása  magára  az  államra  nézve 
valódi  szükség,  mert: 

a)  a  közszellem,  hazafiság  nélkül  egy  állam  sem  lehet 
hatalmas  ;  a  hazaszeretet  mértéke  pedig  azon  érzelmek  és  érdekek 
számától  és  fontosságától  függ,  a  melyeknek  kielégítése  függ  a 
haza  fenntartásától.  Tehát  az  államhatalom  korlátozása  által 
minél  inkább  növekszik  ama  körök  száma,  a  melyekben  az  egyén 
szabadon  mozoghat,  a  melyekre  hatással  lehet  és  a  melyekhez 
annálfogva  érzelemmel  viseltethetik :  az  állam  iránti  ragaszko- 
dásnak, s  így  az  állam  valódi  erejének  is  növekednie  kell. 

b)  De  megengedve,  hogy  az  állam  önállósága  kizárólag 
jól  rendezett,  nagy  haderő  fennállásától  függ :  a  jól  rendezett 
haderő  föltétele  —  jól  rendezett  pénzügy;  az  államok  pénz- 
ügye pedig,  minthogy  a  bevételek  immár  alig  szaporíthatok, 
csupán  a  kiadások  csökkentése  által  tartható  egyensúlyban ; 
viszont  a  kiadások  csökkentése  csakis  az  állam  hatáskörének 
szűkítése  által  lehetséges. 

XII.  Az  államhatalom  korlátozása  minden  egyesre  nézve  is 
mellözhetlen  szükség,  mert 

a)  biztonságot  kisebb  testületek  nem  nyújthatnak,  erre 
csak  az  állam  képes,  tehát  a  mi  az  államot  szilárdítja,  az  érdeke 
az  egyénnek  is ; 

b)  az  állam  maga  nem  képes  az  egyén  anyagi  és  erkölcsi 
szükségleteit  kielégíteni,  azért  nem  tehet  jobbat,  mint  ha  önmagát 
korlátozván,  mindenkire  magára  hagyja  ügyei  ellátását,  akár 
egyes  ember  legyen,  akár  az  állam   védelme   alatt  álló  testület. 

XIII.  Azoknak  a  követeléseknek  is,  a  melyeket  a  nemzetiség 
elve  nevében  támasztanak  az  állam  irányában,  és  a  melyeknek 
kielégítése  korunknak  erkölcsi  szükséglete,  csak  az  államhatalom 
korlátozása  által,  illetve  hasonló  mértékben  az  önkormányzás 
elvének  bővebb  alkalmazása  által  lehet  megfelelni. 

* 
Két  polgárosodás  közötti  küzdelemnek  vagyunk  szemtanúi. 
Az  egyén  teljes  alávetése  az  államnak  és  az  egyéni  szabadság 
eszméje,  az  ó-világ  és  a  kereszténység  polgárosodása,  a  kény- 
Uralom  és  a  szabadság  küzdenek  még  egyszer  a  világ  uralmáért. 
A  fejlődés  törvényei  mutatják  a  j()vőt.  A  szabadság,  egyenlőség 
és  nemzetiség  eszméje  azokra  a  formákra  vezet  bennünket, 
a  melyekben  az   egyéni  szabadság   elvének    valósítása    egyedül 

lehetséges.  A  keresztény  polgárosodás  eszerint  még  nem   indult 
hanyatlásnak,  hanem  inkább  még  csak  ezután  fog  diadalmaskodni. 

III.  AZ  „URALKODÓ  ESZMÉK"  KRITIKÁJA. 

6.  Eötvös  államtudományi  tanulmánya. 

Az  Uralkodó  Eszmék  utalásai  alapján  Eötvös  nagy  müvének 
forrásmunkáit  a  következőkben  állítottuk  össze : 
Adelung :  Mithridates. 
Baco :  Nóvum  orgánum. 
Barante :  Questions  constitutionelles. 
„         Questions  politiques. 
5  Beaufort :  République  Romanie. 

Beugnot :  Histoire  de  la  Destruction  du  paganisme. 
Bentham :  De  l'organisation  judrcaire. 
Biblia,  Királyok  I.  könyve. 
Blancas  Commentarii. 
10  Blanc  Louis:  Pages  d'Hist.  de  la  Revolution  de  fevrier  1848. 
Bluntschli :  Bundesstaatsrecht. 

Bounarotti  Ph. :  Co.nspiration  pour  l'egalité,  dite  de  Baboeuf, 
suivie  du    procés    auquel    donna   üen  et  des  piéces 
justificatives.  Bruxelles  1828. 
Buhle:  Geschichteder  neueren  Philosophie,  Göttingen,  1800. 
Bullinger:  A  reformatio  története. 
15  Buss  F.  J. :  Das  Bundesstaatsrecht  der  Vereinigten  Staaten 
Nordamerikas. 
Cabet :  Icaria. 

Cherbuliez:Theorie  desgarantics  constitutionelles.  Paris  1838. 
Cicero :  In  Verrem. 
„        De  republica. 
20        „        Pro  L.  Flacco. 
Codex  Theodosianus. 

Constant  B. :  Cours  de  Politique  constitutionelle. 
Cormenin :  De  la  centralisation,  Paris  1842. 
Desmoulins  Camille :  Vieux  cordelier. 

25  Edictum  Theodorici. 

Edinburgh  Review  1837.  jul. 
Eötvös  J.  B. :  Reform. 

„      „    „      Ueber  die  Gleichberechtigung  der  Nationali- 
taten  in  Oesterreich,  Pest  1850. 
Fauriei :  Histoire  de  la  Gaul  meridional. 
30  Gervinus  :  Einleitung  in  die  Geschichte  des  XIX.  Jahrhunderts. 
Gibbon :  The  Deci.  and  fali  of  the  R.  E. 
Gruner  T.  T. :  De  odio  humani   generis,  christianis  olim  a 

Romanis  objecto,  Coburg  1755. 
Guizot :   Az  angol  forradalom  története. 

„         De  la  démocratie  en  Francé,  Paris  1849. 
35        „         Du     gouvernement    de     la     Francé     depuis     la 
restauration,  Paris. 
„         Histoire    générale    de    la   civilisation   en    Europe, 
Bruxelles  1840. 
Haliam :  Introduction  to  the  literature  of  Europe. 
Harrington  :  Óceánia. 
Hello  C.  G. :  Du  régime  constitutionel. 
40  Helvetius :  De  l'homme. 

Hermann :  Lehrbuch  der  griechischen  Staatsalterthümer. 
HlubekF.X.:  Europa's  Staaten,  ihre  Grundkráfte,  Schulden 

und  Civilisten,  1849. 
Hobbes:  de  Cive. 
Humboldt  Sándor:  Kosmos. 
45  Ideler,  Uebersetzt  von  J.  L. :  Kritische  Untersuchungen  über 
die    historische     Entwickelung    der    geographischen 
Kenntnisse  von  der  neuen  Welt  etc. 
Lamartine :  Histoire  de  la  Revolution  de  1848. 
„  Histoire  die  Girondins. 

„  Le  passé,  le  présent  et  l'avenir  de  la  République. 

Louvois :  Le  testament  politique  de  Mr.  — ,  1695. 
50  Macchiavelli :  Principe. 

Marechal :  Almanach  des  honnéttes  gens. 

Melanchton :  De  lege  naturali  apodictita  methodus,  Witten- 

bergae  1506. 
Mohi:  Zeitschrift  für  die  gesammte  Staatswissenschaft  1845. 

Moniteur  du  20.  octobre  1815.  (Bellart.) 
55  Montesquieu :  Esprit  des  Lois. 
Morus :  Utópia. 
Platón :  Az  állam. 

„       De  legibus. 
Plutarches:  In  Catone  maiore. 
60  „  Lykurg, 

Prescott's  History  of  the  Reign  Ferdinánd  and  Isabella. 
Proudhon :  Idée  générale  de  la  Revolution. 

„  Les  confessions  d'un  révolutionnaire. 

„  Souvenirs  d'un  Révolutionnaire. 

65  Ranke  L.:    Deutsche    Geschichte    im   Zeitalter   der    Refor- 
mation,  Berlin  1839. 
„      Die  römischen  Pápste  im  XVI.  und  XVII.  Jahr- 
hundert. 
Raynouard  :  Histoire  du  droit  municipal  en  Francé. 
Reichenberg:    De    atheismo    cliristianis    olim   a  gentilibus 

objecto. 
Revue  des  deux  mondes,  15.  mars  1850.  (M.  Chvaüer.) 
70  Romieu  M.  A.:  L'ére  des  Césars. 
Roth :  De  re  municipali  Romanorum. 
Rotteck-Welcker :  Staatslexikon. 
Rousseau  J.  J.:  Contrat  social. 
Savigny :  Geschichte  des  röm.  Rechts. 
75  Schlosser:  Univ.  Übers.  der  Geschichte  der  Altén  Welt. 
Schmiedt :  Die  Geschichte  der  Freiheit  in  den  ersten  Jahr- 

hunderten  des  Christenthums. 
Selden :    De    iure    naturali    et    gentium    juxta   disciplinam 

Ebraeorum. 
Seneca :  De  Clementia. 

Stein :    Geschichte    der   socialen    Bewegung  in  Frankreich. 
80  Story  J. :    Commeiitaries  on  the  constitution    of  the  United 
States. 
Tacitus :  Annales. 

„         Germania. 
Teuber  Andr. :   Exerc.   hist.   crit.   de   martyribus  christianis, 
de  odio  humani  generis  convictis,  Bruns  1734. 

Thiers :  De  la  propriété. 
85  Thierriat:  Traité  de  la  noblesse. 
Timon :  De  la  centralisation. 
Tittmann:  Darstellung  der  griechischen  Verfassungen,  Leipzig 

Weidmann  1822. 
Tocqueville:    La    Démocratie    en    Amerique,    Paris    1840. 

(Magyarra  fordította  Fábján  Gábor.) 
Turrecremata  J. :  De  potestate  papali. 
90  Xilander :  Sprachgeschichte  der  Titánén. 
Vairassa  D. :  Histoire  des  Seravambes  1677. 
Vorni.  Ch. :  De  veris  causis,  cur  delectatos  humanis  carni- 
bus   et   promiscuo   concubita   christianos    calumniati 
sünt  ethnici. 
93  Whashington's:    Jared    Spark's    Lében    und   Briefwechsel. 
Herausgegeben  von  Fr.  von  Raumer. 
Közelebbi  megjelölés  nélkül  vannak  az  Uralkodó  Eszmék- 
ben még  a  következő  szerzőkre,  illetőleg  kútfőkre  való  utalások 
és  hivatkozások : 

Aiscliines,  Aristophanes,  Aristoteles,  Barréres,  Beaulieu, 
Brissot,  Cassiodor,  Cato,  Cliaumette,  Dankovszky,  Danton, 
Demostlienes,  Fourier,  Foy,  üassendi,  Gerson,  Herodotos,  Homer: 
Odyssea,  Livius,  Jornandes,  Mably,  Mirabeau,  Pascal,  Phaedrus, 
Plinius,  Saint-Simon,  Sallustius,  Salvianus,  Sidonius  Apolinaris, 
Sieyes,  Strabo,  Thouret,  Thukydides,  Varró,  Pandecták,  végül 
az    1791.    évi    meg    az    1848.    nov.    4.-i    francia,    és   az  1848. 

dec.  6.-Í  porosz  alkotmány. 

* 

A  mint  látjuk,  Eötvös  olvasmányai  közt  egyaránt  szerepelnek 
görög  és  római,  német  és  franczia  államtudományi  müvek.  Leg- 
nagyobb számmal  mégis  a  legutóbbiak.  A  min  nem  csudálkozunk, 
ha  meggondoljuk,  hogy  ebben  az  időben  a  francziák  politikai 
irodalma  volt  a  leggazdagabb,  és  hogy  e  kor  állammozgalmai 
általában  Francziaországból  indultak  ki. 

Nem  mellőzi  a  legszélsőbb  korok  és  felfogások  képvi- 
selőinek munkáit  sem,  tudása  azért  sokoldalú.  És  ez  a  tudásbeli 
alaposság  és  fensőbbség  az  oka,  hogy  az  Uralkodó  Eszmékben  is, 
mint   minden   írásában   és  politikai   beszédében,   nem  a  szenve- 

dély,  hanem  a  nyugodt  értelem  tárgyilagos  kritikáját  alkalmazza 
még  azokkal  szemben  is,  a  kiknek  felfogását  az  egyénre  és  a 
közre  nézve  a  legveszedelmesebbnek  látja. 

A  felhasznált  forrásmunkák  hatása  az  Uralkodó  Eszmékre 
két  irányban  mutatkozik :  aszerint  t.  i.,  a  mint  az  azokban  foglalt 
gondolatok  az  Eötvös  felfogásával  megegyeznek,  avagy  ellen- 
keznek, így  megállapitható  a  szellemi  rokonság  Baco  eljárása, 
Beugnot,  Buhle,  Cherbuliez,  Cicero,  Desmoulins,  Montesquieu 
és  Tocqueville  politikai  tanai  és  az  Eötvös  állásfoglalása  között. 
Ellenben  épily  határozottsággal  észrevehető,  hogy  az  Uralkodó 
Eszmék  írója  elítéli  a  Barante,  Blanc,  Constant,  Cormenin, 
Gervinus,  Guizot,  Haliam,  Helvetius,  Hobbes,  Lamartine, 
Macchiavelli,  Proudhon  és  Rousseau  és  általában  az  utópisták 
állambölcseletét. 

Baco-nak  induktív  módszerét  bevezette  az  államtudományba; 
ebben  a  tekintetben  a 

Bulile  álláspontját  tette  magáévá,  a  ki  először  figyelmeztetett 
Baco  abbeli  sürgetésére,  hogy  a  tapasztalás  és  a  kísérletek 
útján  iparkodjunk  szert  tenni  ismeretekre. 

Beugnot-ta\  a  történeti  jog  különös  tiszteletében  egyezik  meg. 

Cherbuliez  szabadság-biztosítékainak  tanát  Eötvös  egész 
terjedelmében  elfogadja,  az  Uralkodó  Eszmékben  nem  is  tárgyalja 
részletesen  azokat,  hanem  röviden  a  Ch.  müvére  utal,  a  mely 
„klasszikái  tisztasággal  és  nyugalommal  megfejt  minden  ide- 
vonatkozó kérdést."  Ch.-nek  csupán  a  királyságra  vonatkozó  taní- 
tását hibáztatja,  a  mely  szerint  t.  í.  a  király  a  végrehajtó  hatalom 
birtokosa  volna. 

Cicero-n8ik  a  pénzarisztokratiára  vonatkozó  megjegyzéseit 
Eötvös  a  mai  viszonyokra  is  reáillőknek  mondja. 

Desmoulins  az  imperátorok  és  a  franczia  konvent  kormány- 
zási formáját  egyformának  találja,  mert  míndakettő  a  túlzásig 
központosított.  Eötvös  a  tudós  bátorságával  vállalja  a  hasonlatot, 
a  mely  annak  idején  D.-nak  az  életébe  került. 

Montesquieu-uek  a  népszabadságra  vonatkozó  véleményével, 
valamint  a  hatalmak  megosztásáról  írt  elméletével  is  —  mint 
elmélettel,  mely  az  államtudományban  a  boncztanhoz  hasonló 
szolgálatot   tehet  —  egyetért    Eötvös ;   M.    szabadságfogalmával 

bizonyítja,  hogy  követői  az  ö  elméletébe  többet  magyaráztak 
bele  a  valóságnál,  mert  M.  csupán  a  királyi  korlátlan  uralomnak 
és  nem  az  államnak  a  hatalmát  akarta  gyengíteni.  Montesquieu 
tanítását  azonban  Eötvös  csak  mint  elméletet  tartja  elfogad- 
hatónak, szerinte  annak  megvalósítása  veszedelmes  volna.  Míg 
ugyanis  M.  a  királyság,  az  arisztokratia  és  a  nép  békés  együtt- 
haladását  reméli  attól,  ha  az  állam  hatalma  megoszlik  köztük : 
addig  Eötvös  meglátja  a  hatalom  valóságos  megoszlása  esetén 
keletkezendő  osztályharczot  és  ennek  az  államra  való  káros  hatá- 
sát is. 

Tocqueville  annyiban  szellemi  rokona  Eötvösnek,  hogy  ő 
is  a  szabadság  lehetőségének  módozatait  keresi ;  és  több  tekin- 
tetben egyező  eredményre  is  jutnak.  Különbség  köztük,  hogy 
Eötvösnek  a  látóköre  tágabb.  Tocqueville  megelégszik  az  amerikai 
és  franczia  közéletből  és  történelemből  vett  adatokkal ;  Eötvös 
ellenben  az  ó-kor  bölcseletéből,  az  új-kor  politikai  irodalmából, 
a  nemzetek  és  a  kereszténység  történelméből  kiindulva,  az  egyes 
bölcseleti  tanok  és  történelmi  események  egymás  mellé  állítá- 
sával építi  fel  a  maga  politikáját.  Tocqueville  továbbá  nem 
világítja  meg  azt  a  küzdelmet,  a  melyre  Eötvös  rámutat,  és  a 
melyet  egymással  az  ó-kori  pogány  állameszme  és  a  keresztény 
civilizáció  vívnak. 

Haliam  módszertani-, 

Gervinus  fejlődési-, 

Constant  hatalommegosztási-, 

Hobbes  abszolutista-, 

Lamartine  forradalmi-, 

Guizot  idealista-, 

Blanc  szocialista-, 

Rousseau  kommunista-, 

Proudhon  anarchista-  és 

Morus  és  kíivetői  utópista  felfogása  homlokegyenest  külön- 
bözik az  Eötvösétől.  Mégis  sokat  foglalkozik  velők.  Egyoldalú- 
ságuk daczára  tudományos  ellenfeleknek  nézi  őket  és  egyiket 
sem  hagyja  megczáfolatlanul.  Különösen  Rousseauval  az  Uralkodó 
Eszmékben  gyakran  találkozunk.  Mert  úgy  véli  Eötvös,  hogy 
„franczia  nézetek  uralkodnak  az  államtudományokban;  s  Franczia- 

országban,  mint  mindenütt,  Rousseau  elvei  alkotják  alapját  az 
államra  vonatkozó  minden  elméletnek.  A  Contract  social  befo- 
lyását a  Rotteck-Welcker-féle  Staatslexikon  szelid  liberalizmusában 
s  a  szélső  communizmus  legvadabb  kifakadásaiban  egyiránt 
feltaláljuk."  * 

Rousseau  főkép  azért  hatott  Eötvösre  olyan  nagy  mérvben, 
mert  úgy  látja,  hogy  az  egyenlőségnek  Rousseau-féle  hamis 
értelmezése  vezet  a  communista-szociálista  világfelfogásra,  a  mi 
csak  az  állam  hatalmának  a  korlátlanságig  való  kijebbterjesz- 
tésével,  illetőleg,  az  egyéni  szabadság  teljes  megsemmisíté- 
sével valósitható  meg.  És  bár  Rousseau  forradalmár  volt  társa- 
dalmi és  politikai  téren,  a  vallási  és  nemzeti  érzés  fontosságát 
mégis  elismerte,  annak  tiszteletbentartását  követelte.  Ezért  hatott 
különben  Rousseau  nemcsak  Eötvösre,  hanem  Deákra,  Kossuthra, 
Széchenyire  is  —  hogy  csak  nagyjainkról  szóljunk ;  és  azért, 
mert  a  magyarok  lelkéhez  akkoriban  a  szabadelvű,  sőt  a  radi- 
kális eszmék  is  csak  a  vallásos  és  hazafias  érzés  pártfogásával 
férkőzhettek  hozzá.  Vallásos  és  hazafias  kötelességnek  hirdet- 
tetett, hogy  emeljük  fel  az  elnyomottakat,  —  Voltaire,  Diderot 
ellenben  ugyanakkor  világpolgári  és  atheista  eszméket  hangoz- 
tatott; azért  nem  tudott  sem  Eötvösre,  sem  kortársaira  mélyebb 
hatást  gyakorolni. 

7.  Az  Uralkodó  Eszmék  általános  jellemzése. 

Eötvös  mindegyik  müve  valóságos  kincsesbányája  a  gon- 
dolatoknak. Mégis  valamennyi  munkája  k()zül  legjobban  a 
„XIX.  század  Uralkodó  Eszméi"-vel  szolgált  rá  a  „legnagyobb 
magyar  gondolkodó"  névre.  E  mü  ugyanis  a  gondolatoknak  oly 
bő  anyagát  nyújtja,  hogy  egész  politikai  kíHiyvtárt  pótol. 

Ám  épen  az  eszméknek  e  szokatlan  bősége  miatt  nehéz 
meghatározni  azt  az  irodalmi  műfajt,  a  melybe  Eötvös  szóban- 
levő munkája  belesorolható  lenne. 

Csengeri  azt  írja,  hogy  „e  könyv  nemcsak  mint  politikai 
mü   foglal  el  kitűnő    helyet  az  európai    irodalomban,    hanem  a 

*  Uraik.  Eszm.  I.  39. 

történeti    tudomány    is    újabb    szempontokkal    gazdagodott    az 
által." 

És  míg  Concha('V5o)  szerint  „kérdés  tárgya  lehet,  vájjon 
történetbölcselet-e  vagy  pedig  állani-  és  társadalomtan?"  —  addig 
Raumer'"'    határozottan  állambölcseletnek  mondja. 

Bluntschli^  a  kritikai  írók  között,  Mohi  és  Tocqueville 
mellett  említi ;  Cardon  '3  pedig  Kant,  Fichte  és  Humboldt  között 
jelöli  meg  helyét.  Oumplovitz^"  Mancini  mellé  állítja  ;  Laboulaye  ^^ 
végül  Humboldt  Vilmos  és  Mill  Stuart  fölé  emeli  Eötvöst. 

A  Revue  des  deux  mondes,'''  valamint  Concha('^/i;vii ) 
is  az  Uralkodó  Eszméket  publicisztikai  műnek  tartja.  A  minek 
Ferenczi  ^^  szerint  az  az  oka,  hogy  „az  általános  európai  viszo- 
nyokból indul  ki  és  e  kiindulás  ad  publicisztikai  jelleget  a 
különben  tudományos  irányú  műnek." 

A  vélemények  tehát  meglehetősen  eltérnek  egymástól 
az  Uralkodó  Eszmék  irodalmi  műfajának  a  megítélésében. 
A  mit  azért  kell  külön  hangsúlyoznunk,  mert  épen  ez  a 
véleményeltérés  adja  kezünkbe  a  mű  általános  jellemzésének  a 
kulcsát. 

Annyi  bizonyos,  hogy  Eötvös  müve  nem  pártirat,  azt  maga 
Eötvös  is  kiemeli  az  első  kötet  kiadásához  írt  előszavában. 
Ugyanott  azt  is  megjegyzi,  hogy  munkája  tudományos  kísérlet- 
nek tekintendő.  A  kritikák  megegyeznek  abban,  hogy  a  szerzőtől 
szerényen  kísérletnek  mondott  munka  fényesen  sikerült ;  abban 
is,  hogy  az  tudományos,  igaza  van  Conchának,  ('^/i-vn)  hogy 
Eötvös  müve  nem  az  államra  általában  vonatkozik,  hanem  az 
akkori  európai  államok  újjáalakulásának  irányát  jelöli  meg,  tehát 
publicisztikai  munka.  De  igaza  van  Bluntschlinak*^  is,  a  midőn 
az  államtudományi  müvek  közé  sorolja ;  mert  hiszen  Eötvös 
ebben  a  munkájában  az  állam  statikájának  és  dinamikájának, 
szervezetének  és  fejlődésének  fogalmait  és  törvényeit  is  kifejti  a 
tudós  teljes  alaposságával.  A  publicisztikai  munkától  különbözik 
abban,  hogy  államtani  fejtegetések  teszik  a  műnek  túlnyomó 
részét;  az  államtudományi  művektől  pedig  főleg  abban  küUin- 
bözik,  hogy  gondolatai  nem  egy  tudományos  rendszer  keretében, 
hanem  egy  gyakorlati  czélhoz  idomított  logikai  egymásután 
terve  szerint  sorakoznak. 

Eötvös  az  Uralkodó  Eszmékben  nem  elégszik  meg  azzal, 
hogy  az  igazságokat  megállapítja,  hanem  megjelöli  mindjárt  az 
utat  is,  a  melyen  azok  megvalósíthatók.  Épen  e  kettős  termé- 
szete miatt  a  mű  külön  helyet  követel  magának  a  politikai 
irodalomban. 

Az  állani  életére  vonatkoztatva :  a  pártokon  kívül,  söt  a 
pártokon  és  az  eseményeken  felül  áll.  És  sürgeti,  hogy  az 
államférfiak  a  tudomány  útmutatása  mellett  intézzék  az  állam 
sorsát ;  hogy  a  tudománynak  is  adassék  szerep  az  állam  ügyei- 
nek tárgyalásában  és  befolyás  a  határozathozatalban.  Hogy  a 
politikusokat  e  kívánsága  helyességéről  "meggyőzze ;  hogy  az 
államférfiaknak  egyúttal  tágabb  látókört  is  nyisson :  nem  röp- 
irattal fordul  hozzájuk,  mint  előbb  már  tette,  hanem  mindjárt 
rendelkezésökre  is    bocsátja  az  államtudomány  teljes   arzenálját. 

A  politika  —  mint  tudomány  —  irodalmában  is  szakít  az 
eddigi  iránynyal.  A  mellett  t.  i.,  hogy  emelkedett  szempontból, 
tárgyilagosan  nézi  az  állam  és  társadalom  életét,  fötörekvése,  — 
és  ebben  újító  Eötvös  —  hogy  a  tudományt  gyakorlati  czélok 
szolgálatába  állítsa  és  egyúttal  a  tudományt  is  gyakorlatiassá 
tegye.  Nem  kizárólag  idealista,  nem  kizárólag  realista :  hanem 
a  midőn  az  eszmék  ható  erejét  vizsgálja  és  megvilágosítja, 
ugyanakkor  a  valóságot  egy  pillanatra  sem  téveszti  szem  elől, 
a  gyarlóságokkal  teljes  emberekből  álló  társadalom  és  állam 
életének  a  törvényszerűségeit  kutatja  —  bámulatos  éleslátással 
és  nem  kicsinyelhető  eredménynyel. 

Az  Uralkodó  Eszmék  a  keresztény  civilizációnak,  a  sza- 
badságnak valóságos  apotheosisa.  De  nemcsak  az  eszmék  irányító 
hatását  látja,  hanem  az  erkölcsi  és  anyagi  szükségletek  döntő 
befolyását  is  ő  állapítja  meg  legelőször.  Az  államférfiaktól  azt 
k()veteli,  hogy  az  állam  berendezését  koruk  szükségleteihez 
szabják :  azokhoz  a  szükségletekhez,  a  melyeknek  kielégítésére 
kortársaik  az  államot  tartják  hivatottnak. 

„A  kik  valamely  eszmény  általános  typusa  szerint  akarják 
idomítani  az  államot,  és  a  kik  nem  akarnak  egyéb  haladást,  mint 
visszafelé  a  k()zépkorba :  a  politikai  idealizmus  és  a  reactio 
emberei  egyaránt  sokat  találhatnak  ebben  a  műben,  a  mi  nem  fog 
tetszeni   egyiknek    és  másiknak.     Az  Uralkodó    Eszmék   írója  a 

két  tábortól  egyenlő  távolságra  foglal  állást.  Az  irányt  azonban, 
a  melyet  kijelölt,  se  az  egyik,  se  a  másik  párt  nem  ostro- 
molhatja, ha  a  keresztény  polgárosodás  jövője  iránt  hitét  ueni 
veszté  el. 

Ez  irány,  e  szempont  uj  a  politikában,  bármennyire  hason- 
lítson a  Columbus  tojásához."  '^ 

Eötvös  észreveszi,  hogy  a  nyugateurópai  nemzetek  általá- 
nos nyugtalanságának  közös  az  oka.  A  forradalmakban  a  nép 
az  állam  önkényuralma  ellen  lázadozik,  mert  nem  tud  bele- 
nyugodni szabadságának  kelleténél  nagyobb  korlátozásába.  Ez 
államok  pedig  gyámkodó  hatalmukat  azért  terjesztik  napról- 
napra kijebb,  mert  letértek  a  keresztény  polgárosodás  alapjáról- 
Eötvös  látja  meg  először  ezt  az  ellentétet,  a  mely  megzavarta 
a  nyugateurópai  nemzetek  békés  fejlődését.  Reámutat  erre  az 
ellentétre  azért,  hogy  az  államokat  megállítsa  a  pogány  cultura 
útján  és  visszatérítse  a  keresztény  morál  ösvényére :  az  állami 
gyámkodással  szemben  az  egyéni  szabadság,  a  forradalmi  irány- 
nyal szemben  a  fejlődés,  a  jogfolytonosság,  a  történeti  jog  tisz- 
teletére. A  műben  a  tudományos  kifejtéssel  kapcsolódik  mindig 
a  gyakorlati  czél :  az  egyéni  szabadságért  való  küzdelem  az 
államférfiak  felvilágosítása  által.  Egyén  alatt  értve  nemcsak  az 
egyes  embereket,  hanem  az  egyes  családokat,  községeket,  egye- 
sületeket, felekezeteket,  nemzetiségeket  és  az  államot  is.  Egyén 
alatt  értve  első  sorban  a  saját  nemzetét  és  államát:  a  magyart. 

Feltűnő,  hogy  Eötvös  —  bár  vizsgálódásának  anyagát  a 
történelem  legkülönfélébb  időszakaiból,  a  legkülönfélébb  népek 
és  államok  életéből  merítette  —  alig  beszél  Magyarországról, 
a  magyar  viszonyokról.  A  ki  azonban  a  sorok  között  is  tud 
olvasni,  az  meglátja  Eötvös  müvének  allegorikus  természetét ; 
az  észreveszi,  hogy  az  egész  mü  tulajdonképen  vigasztaló, 
bátorító  szózat  a  magyar  nemzethez :  ne  essél  kétségbe,  ha 
letiport  is  az  önkény,  szabadságodat  még  visszaszerezheted,  a 
történeti  jog  melletted  van !  A  figyelmes  olvasó  észreveszi  azt 
is,  hogy  bár  egy  szót  se  szól  Ausztriáról,  bár  a  korlátlan  hata- 
lomról csak  általában  vagy  legfeljebb  csak  franczia  vonatkozás- 
ban beszél,  az  egész  mü  tulajdonképen  figyelmeztető  szózat  az 
osztrák  kormányhoz :  ne  bízd  el  magad,  mert  az  abszolutizmus 

uralmának  minden  térre  kiterjesztése  a  központi  hatalom  gyen- 
gülését, bukását,  végeredményében  tehát  Ausztria  megsemmisü- 
lését vonja  maga  után ;  ha  erősödni  akarsz,  korlátozd  szűkebb 
körre  a  saját  uralmadat,  engedj  az  egyéneknek,  tehát  a 
nemzeteknek  is  tért  a  szabad  cselekvésre ;  adj  a  nemzeteknek 
önkormányzatot  a  történeti  jog  és  az  egyéni  szabadság  elvének 
elismerésével ! 

A  nemzetét  imádó  és  királyához  is  hü  Eötvös  felemelő, 
vigasztaló,  bátorító  és  felvilágosító,  mérséklő,  intő  szava  hangzik 
ki  az  Uralkodó  Eszmék  képes  beszédjéből. 

És  a  tudományos  becsen  kivül  az  életbe  való  ez  a  bele- 
kapcsolódás biztosította  az  Uralkodó  Eszméknek  azt  a  diadal- 
utat,  a  melyet  megjelenése  óta  napjainkig  —  úgy  idehaza,  mint 
a  külföldön  is  —  megtett. 

8.  Az  Uralkodó  Eszmék  méltatása  itthon. 

A  Magyar  Hirlap  Brassai  Sdmuel-nek  adta  ki  ismertetés 
végett.  Brassai  "^  fölötte  terjedelmes  ismertetését  azzal  kezdte, 
hogy  „a  mű  a  nagy  várakozást  nem  elégítette  ki  s  benne  a 
Bacon-féle  induktív-módszer  alkalmazása  nem  elég  találó." 
Majd  azt  mondja  egyebek  közt,  hogy  „a  XIX.  századnak  nem- 
csak a  szerző  által  felvett  három  uralkodó  eszméje  van ;  de 
feltéve,  hogy  csak  ennyi  van,  ezek  analysise  nem  vezet  egyébre, 
mint  magánmulatságra."  És  hasonló  modorban  idézetekkel 
igyekszik  czáfolni  Eötvöst.  Kifogásolja,  hogy  a  nemzetiség  fogal- 
mát nem  értelmezte.  Eötvöst,  a  kit  külföldről  ekkor  már  dicsőítő 
levelekkel  és  czíkkekkel  halmoztak  el,  bántotta  Brassainak  nemcsak 
kíméletlen  modora,  hanem  főkép  induktív  módszerére  vonatkozó 
támadása.  Meg  volt  győződve  arról,  hogy  eredményeit  tisztán 
ennek  a  módszernek  kösz()nhette  és  hogy  az  államtudomány 
a  jövőben  is  csak  úgy  mehet  előre,  ha  búvárkodásaiban  nem 
mellőzi  az  induktív  módszert:  azért  Brassai  bírálatát  rossz  néven 
vette.'*'/ 46.* 


Lásd  a  4.  lap  jegyzetét. 

Báró  Kemény  Gábor-ban  küHmösen  Eötvös  nemzetiségi 
tanai  keltettek  erős  visszahatást.  Kíinyvet  irt  ellene  „A  nemze- 
tiség fejlődéséről"  czímmel.  Ebben  a  Brassaiénál  nem  sokkal 
kellemesebb  modorban  száll  Eötvös  ellen  síkra.  Eötvös  nem 
felelt  Kemény  e  kemény  kritikájára  sem,  éppúgy  a  mint  a 
Brassaiét  szó  nélkül  hagyta. 

A  Budapesti  Hirlap  1855.  évi  659.  számában  a  következő 
megjegyzéssel  adja  hírül  a  mü  megjelenését :  „A  munka  bírálatát, 
vagy  helyesebben  ismertetését  örömest  ígérjük  olvasóinknak,  ha 
szerencsések  leszünk  találni  egy  ahhoz  értőt,  ki  természetesen 
szinte  csak  egy  második  b.  Eötvös  József  lehet."  Nemsokára 
közli  aztán  Csengery  Antal  ismertetését.  '^  Ez  nyugodtan,  tárgyi- 
lagos módon  mutatja  be  Eötvös  müvét.  Ellenvetéseiben  nem 
lépi  át  a  jogos  kritika  határát  és  végeredményében  így  magasz- 
talja Eötvös  kiváló  érdemeit: 

„  .  .  .  mindenki  kénytelen  megvallani,  hogy  a  jelen  mü 
a  politikai  tudományoknak  nagyobbszerü  alapot  nyújtott,  s  az 
államférfiaknak  tágasabb  látkört  nyitott  Európa-szerte. 
E  hatása  a  műnek  nem  fog  elmaradni. 
Ez  iránt  az  európai  irodalom  több  jelesei  már  is  kedve- 
zőleg  nyilatkoztak,  részint  az  irodalom  útján  folyóiratokban, 
részint  a  szerzőhöz  írt  üdvözlő  sorokban.  A  tudomány  és  állam- 
élet férfiainak  figyelmét  a  külföldön  nagy  mértékben  megragadta 
e  mü,  mindamellett,  hogy  a  csatatér,  mely  keleten  nyílik,  minden 
tudományos  érdeket  háttérbe  látszik  szorítani  egyidőre.  Minden 
iskola,  minden  párt  embere  tanulhat  e  műből.  A  magyar  embernek 
pedig  szerény  politikai  irodalmunk  mellett,  azon  nagy  eszmékre 
nézve,  melyek  korunkat  mozgásban  tartják,  egész  politikai  könyv- 
tárral ér  az  föl,  melyben  a  legtöbb  kérdést  illetőleg  tájékoztatást, 
s  világfájdalma  ellen  —  ha  abban  sínylődik  —  gyógyszert 
találhat." 

185S-ban  Mocsáry  Lajos  „Nemzetiség"  czímü  müve  jelent 
meg,  a  mely  Eötvös  nemzetiségi  eszméinek  czáfolása  végett 
készült.  A  szabadság  és  egyenlőség  eszméjét  illetőleg  egy  véle- 
ményen vannak. 

A  Budapesti- Szemle  1860.  novemberi  füzete  Laboulaye 
magasztaló  véleményéi  tartalmazza.  Lukács  Móricz  közölte  „Labou- 

laye  báró  Eötvös  Józsefről"  czínimel.  És  a  világhírű  államtudós 
tanulmányában  foglalt  elismerés  végre  elhallgattatta  Eötvös 
ellenzőit.  Ettől  kezdve  idehaza  is  csupa  dicsőség  az  Uralkodó 
Eszmék  útja. 

1863-ban  ugyancsak  a  Budapesti  Szemle  hasábjain  Tóth 
Dénes^  értekezik  róla.  Kimutatja,  hogy  Eötvös  immár  követőkre 
is  talált  a  külföldi  írók  körében. 

Elhunyta  alkalmából,  1871-ben,  kiadója,  Rátfi  Mór'^^  irt 
róla  meleghangú  visszaemlékezést. 

Ugyanekkor  így  festi  őt  a  Reform  "^^  czikkírója :  „  .  .  .  a 
lángoló  hazafi,  a  ragyogó  elme,  a  mindent  átölelő  szív,  a  bölcs 
és  messzelátó,  de  mindig  magyar  államférfiú,  a  filozóf  és  költő, 
Magyarország  dísze  és  dicsősége,  e  nemzet  ősi  erényeinek  és 
európai  vívmányainak  gazdag  foglalatja,  e  nép  nagyjainak  és 
millióinak,  kunyhóinak  és  palotáinak  szemefénye :  Báró  Eötvös 
József." 

1872-ben  öyulay  Pű/-^^  ^s  gróf  Lónyay  Menyhért^'''  emlék- 
beszédei méltatják  Eötvösnek  az  Uralkodó  Eszmékkel  szerzett 
érdemeit.  „  .  .  .  nemcsak  a  politikai,  hanem  a  történelmi 
tudományt  is  —  mondja  Gyulai  —  új  szempontokkal  gazdagítja. 
Nem  ok  nélkül  irodalmunk  büszkesége  e  mü,  s  külföldön  méltán 
említik  egy  sorban  Stuart  Mill  hasontartalmú  munkájával." 
—  „Valójában  a  magyar  irodalom  legnevezetesebb  s  legkitűnőbb 
müvei  közé  tartozik  —  mondja  Lónyay  — ,  melyből  mi  idősbek 
sokat  tanultunk  s  mely  megérdemli,  hogy  az  új  nemzedék 
tanulmányozza." 

Az  1872.  évi  —  Eötvös  dicsőítésére  rendezett  —  emlék- 
ünnepek  idején  a  Pesti  Napló, '^^  az  Uralkodó  Eszmékre  czélozva, 
így  méltatja  Eötvöst:  „  .  .  .  lángszelleme  nemcsak  közhala- 
dásunk ösvényén  világított  negyven  éven  át,  hanem  fényével 
országunk  határán  Is  túlragyogva,  egész  polgárosodásának  egyik 
legkitűnőbb  munkásává  emelkedett." 

1883-ban,  a  magyar  Tudományos  Akadémia  január  29. -i 
összes  ülésén  Trefori  Ágoston  ^^  értekezett  báró  Eötvös  József 
„A  XÍX.  század  uralkodó  eszméinek  befolyása  az  álladalomra" 
czímü  munkájáról.  Mint  Eötvösnek  müncheni  magányában  társa, 
elmondja  a  mü  keletkezésének  történetét.   Figyelmeztet  a  benne 

rejlő  töméntelen  kincsre.  És  különösen  az  újabb  nemzedéknek 
ajánlja,  hogy  tanulmányozza  a  szóban  levő  müvet.  Egyebek  közt 
így  szól :  „A  munka  az  államtudomány  legnevezetesebb  problé- 
máival foglalkozik,  általános  becscsel  és  értékkel  bír  — 
mint  Montesquieu  és  Tocqueville  —  korszak-,  nemzet-  s  hon 
különbsége  nélkül ;  de  azért,  a  mi  épen  nem  hibája  a 
a  munkának  korának  jellemét  magán  viseli,  mert  az  1848-iki 
események  impressiója  alatt  keletkezett,  s  épen  azért  a  közvetlenség 
hatását  is  gyakorolja."  A  mü  íróját  Trefort  ugyanez  alkalommal 
így  jellemezte:  Eötvös  „az  a  magyar,  ki  legtöbbet  gondolkozott, 
s  legtöbb  gondolatot  hozott  cirkulációba  a  magyar  iroda- 
lomban." 

Életrajzírója,  Ferenczi  Zo/tón  müveiben  ^-3'^  a  legnagyobb 
elismeréssel  adózik  e  munkája  kapcsán  is  Eötvös  emlékének. 
A  mü  maradandó  tulajdonságát  abban  jelöli  meg,  a  mit  Eötvös 
egyénisége  adott  hozzá;  és  ez:  „a  kutatásnak  e  mély  és  világos 
módja,  a  könyv  szerkezetének  művészi  megalkotása,  a  logikai 
következetesség  megvalósítása  s  a  szív  és  lélek  ama  meg-meg- 
nyilatkozó  vallomásai,  melyek  áthatják  e  könyv  minden  lapját  s 
melyek  megőrzik  Eötvös  stylját  a  ridegségtől,  államát  az  ember- 
szeretetet nélkülöző  hideg  alkotmány  merevségétől." 

Dr.  Voinovich  Géza,  akadémiai  jutalmat  nyert  Eötvös- 
életrajzában, '-*'  nemkülönben 

Asbóth  János, '^ 

Bodnár  Zsigmond,^ 

Falk  Miksa,  ^'^-^^ 

Barabási  dr.  Kun  József,  ^'^ 

Péterffy  Jcnő,'^^ 

Pulszky  Ferencz,'^^^'^^ 

dr.  Székely  György  ^'-^  értekezéseiben, 

dr.  Werner  Rezsö'^^  és 

dr.  Tuka  Béla^  államtudományi  müveiben  találkozunk  még 
az  Uralkodó  Eszmék  dicsőítésével,  tanainak  fejtegetésével. 

A  Budapesti  Szemle  1907.  februári  számában  Kont'^^  az 
Uralkodó  Eszmék  révén  Eötvöst  Montalemberttel  hasonlítja  össze. 

Az  államtudományi  tankönyvek  Pauler,  Kautz^^  óta  foglal- 
koznak Eötvös  nagy  müvével. 

Concha  Győző  pedig  nemcsak  Politika  czímü  müvében 
tárgyalja  behatóan  Eötvös  tanait,  hanem  egyetemi  előadásaiban 
is  tüzetesen  foglalkozik  nagy  állambölcselönkkel.  „Megszégyenítő 
állapotnak"  mondja  ('^/[:x.),  „hogy  a  külföld  mellett,  a  hol  egy 
Fallmerayer,  Schmidt  Julián,  Cherbuliez,  Laboulaye,  Bluntschli 
az  államtudomány  legelső  termékeivel  együtt  s  a  legnagyobb 
részletességgel  tárgyalták  a  XIX.  század  Uralkodó  Eszméit, 
hazánkban  40  év  alatt  nem  akadt  Eötvösnek,  mint  állam- 
bölcselőnek méltatója  és  Csengerynek  egy  tárczáján,  Brassainak 
Eötvös  módszerét  illető  kritikáján,  végül  Trefortnak  aforisztikus 
kísérletén  kivül,  mely  a  figyelmet  újra  Eötvös  felé  akarta  terelni, 
egyedül  b.  Kemény  Gábor  és  Mocsáry  Lajos  beható  dolgozataira 
mutathatunk,  a  kik  azonban  csak  nemzetiségi  tanával  foglal- 
koztak." 

Ezt  a  mulasztást  pótolta  Concha  Politikájában,  valamint 
1908-ban  megjelent  „Báró  Eötvös  József  állambölcselete"  czimü 
tanulmányában  is.  Ez  utóbbi  a  kutatóknak  igazán  értékes  forrás- 
munka, a  mellett  hogy  kedvet  is  ébreszt  az  Eötvössel  való  foglal- 
kozásra. 

Az  Eötvöst  megillető  hódolat  bemutatása  — ,  az  Eötvös 
iránt  tartozó  kötelesség  teljesítése  czéljából  Íródott  az  Uralkodó 
Eszméknek  szentelt  ez  a  néhány  lap  is. 

Maga  a  mü  eddig  négy  kiadásban  jelent  meg : 

az  első  1851-ben,  illetve  1854-ben; 

a  második  1870.  és  1871-ben: 

a  harmadik' 1885-ben  (már  három  kötetre  való  beosztással); 

a  negyedik  Báró  Eötvös  József  összes  munkái  közt  a  XIII., 
XIV.  és  XV.  kötet,  1901-ben. 

Sokoldalú  kiválóságait  méltányolta  a  Magyar  Tudományos 
Akadémia  is,  a  midőn  mindjárt  az  első  kiadást  a  nagy  jutalom- 
mal tüntette  ki.  És  legutóbb  a  Sztrokay-alapból  200  arany  pálya- 
dijat tűzött  ki  az  Uralkodó  Eszmék  kritikai  méltatására  és  tudo- 
máfiyos  rendszerének  a  feltüntetésére. 

9.  Az  Uralkodó  Eszmék  külföldi  kritikája. 

A  külföldi  tudományos  világban  Eötvös  az  itthoninál  sokkal 
nagyobb  hatást  keltett  és  több  méltánylásra  talált. 

I.  Hammer- Purgstül,  orientalista,  a  bécsi  Tudományos 
Akadémiának  időrendben  első  elnöke ; 

Mittermoyer,  német  kriminalista ; 

Raiimer,  a  német  történetírás  mestere; 

Radovitz,  a  német  egység  jelentékeny  harczosa,  külügy- 
miniszter ; 

Fallmerayer,  az  orosz  czári  és  a  középeurópai  bizantiniz- 
musnak  fáradhatatlan  ostromlója,  volt  müncheni  egyetemi  tanár ; 

Montalembert  és 

Tocqueville,  a  kiknek  Eötvös  a  müvét  megküldötte,  rendkivül 
meleghangú  levelekben  értesitik  öt  nagyrabecsülésükről.  A  leg- 
több levél  kritikát  is  tartalmaz  és  kiemeli  a  műnek  jeles  tulaj- 
donságait. '6 

II.  A  német  irodalomban  elsőnek  Fallmerayer  foglalkozott 
vele  (1852.)  34  Dicsőíti  a  magyarokat,  Eötvöst  és  müvét.  Csupán 
annyit  kifogásol  rajta,  hogy  „a  tartalmas  munka  eszmegazdag- 
ságát, éles  logikai  következetességét  az  elnyújtott,  végnélküli 
szakaszok  igen  fárasztóvá  teszik."  „Ha  francziául  s  különösen  a 
franczia  munkákat  jellemző  modorban  íratott  volna,  Montesquieu 
Esprit  des  Lois-ja  mellé,  s  egyes  részleteiben  föléje  lehetne 
helyezni."  Nagy  jövőt  jósol  a  műnek.  „Ha  a  világ  állami  ügyekben 
valaha  megokosodik  —  úgymond  Fallmerayer,  -^  a  mi  természe- 
tesen nincs  még  eldöntve,  akkor  az  bizonyára  csak  azon  az 
úton  fog  bekövetkezni,  a  melyet  Eötvös  mutat." 

Bluntschli^  az  Uralkodó  Eszméket  Tocqueville  „La  demu- 
cratie  en  Amerique  1835"  és  Mill  Stuart  „On  liberty  1859" 
czímű  müvével  együtt  ismerteti  és  az  Eötvös  művét  mondja  a 
három  között  a  legértékesebbnek. 

Schmidi  Julián  ^^  a  Grenzboten  hasábjain  foglalkozik  Ve\e. 
Általánosságban  ezt  írja  róla:  „Igen  nevezetes  könyvvel  van 
dolgunk,  mely  mindenütt  tartalmas  és  az  új  fordulatok  által, 
melyeket  ismert  és  gyakran  kimondott  eszméknek  ád,  gyümíilcsöző 
elmélkedésre  késztet.  A  szerző  finom  fő,  éleselméjű  a  fogalmak 

bonczolásában,  találékony  távolesö  képzetek  kapcsolásában  .  .  . 
A  történelemben  és  filozófiában  egyaránt  otthon  van."  V'édelmébe 
veszi  Eötvöst  az  ellen  a  vád  ellen,  hogy  a  reactio  híve.  Azért 
mert  Eötvös  a  hamis  fogalmakból  kiinduló  politikai  ideálizmus 
tarthatatlanságát  kimutatja,  még  nem  illik  reá  a  reactiós  jelző. 
A  rendszer  hiányát  sajnálja  a  műben.  A  szabadság  és  egyenlő- 
ség fogalmát  negativ  vonatkozásúnak  és  egymással  összeférönek 
tartja.  Kifogásolja,  hogy  Eötvös  a  népszuverenitás  előnyeit  nem 
világította  meg  eléggé.  A  népszuverenitás  és  a  nemzetiség  eszmé- 
jét egy  forrásból  eredőnek  és  mindkettőt  igen  üdvös  eszmének 
mondja.  Hasonlóképen  helyesli  —  Eötvössel  ellentétben  —  a 
fejlődésnek  azt  az  irányát,  a  mely  az  államba  olvaszt  be  minden 
erőt.  Schmidt  Julián  ellenkező  álláspontját  azonban  gyengíti  az 
a  körülmény,  hogy  kritikája  a  német  egységi  törekvés  idejében 
íródott,  a  mi  valószínűtlenné  teszi  elfogulatlanságát. 

Jellinek^^'  a  műnek  különösen  az  állam  keletkezését  és 
jogalapját  tárgyaló  részeiről  emlékezik  meg  dicsérettel. 

öumplovitz  "^^  úttörőt  lát  benne. 

III.  A  franczia  irodalomban  elsőnek  a  Revue  des  deux 
mondes  1854.  október  15.-i  füzetében"^  találkozunk  az  Uralkodó 
Eszmékkel.  Az  ismertetés  a  szabadságra  és  az  egyenlőségre 
vonatkozó    részszel    foglalkozik  inkább.    Többnyire    helyeslőleg. 

1855-ben  Cherbuliez^^  vette  bonczkés  alá.  Stein  Lőrincznek 
Geschichte  der  socialen  Bewegung  in  Frankreich  czímű  müvével 
együtt  ismerteti.  Eötvöst  értékeli  többre. 

1860-ban  a  Revue  nationale  et  étrangére  novemberi  füze- 
tének hasábjain  Laöoulaye-nak^^  „L'etat  et  ses  limites"  czímű 
értekezése  jelent  meg.  Az  államhatalom  határait  tárgyalja  ebben 
az  értekezésben  az  Uralkodó  Eszmékből  vett  érvekkel  és  elren- 
dezéssel. Sajnálja,  hogy  Eötvös  műve  „nem  gerjesztett  oly  figyel- 
met, minőt  belbecsénél  és  alaposságánál  fogva  megérdemelt 
volna."  Megjegyzi,  hogy  „német  fordításban  nagyobb  hatást 
tett  s  általánosabb  elismerésben  részesült  a  küIföldÍMi,  mint  a 
szerzőnek  saját  hazájában."  Mondhatni,  hogy  Laboulaye  az 
idegenek  k()zt  Eötv()s  tanainak  legnagyobb  hirdetője,  dicsőítője. 
Annyira  el  volt  ragadtatva  az  Uralkodó  Eszméktől,  hogy  annak 
hézagait  egyáltalában  nem  vette  észre.  Eötvössel  együtt  figyelmen 

kiviil  hagyja,  liogy  a  nemzeti  törekvéseknek  ellenfele  támadt  a 
nemzetköziségben.  Mint  az  egy  nemzetiségből  álló  franczia 
nemzet  fia,  a  nemzetiségi  eszmékről  természetesen  ő  is 
keveset  szól. 

IV.  Az  olasz  irodalom  Laboulaye  említett  franczia  mun- 
kája ^^  útján  vett  tudomást  Eötvös  nagy  müvéről. 

1871-ben  Sbarbaro''^  érveket  keres  az  Uralkodó  Eszmékben 
a  szabadságról  alkotott  elmélete  támogatására.  Eötvöst  a  magyar 
tudomány  és  irodalom  dicsőségének  mondja. 

1873-ban  Pierantoni'^  Eötvös  nemzetiségi  eszméiben 
Humboldt  és  Mill  eszméinek  alkalmazását  látja. 

1882-ben  Cardon^'^  az  államczél  tárgyalása  közben  említi 
Eötvöst ;    szűknek    találja   az  államnak    Eötvös    kitűzte    czélját. 

V.  Az  angol  irodalomban  Woolsey^"^  amerikai  író  emeli  ki 
az  Uralkodó  Eszméket  a  szabadságról  írt  müvek  közül. 

* 

Az  Uralkodó  Eszmékre  vonatkozó  tudományos  krit  kák 
megegyeznek  Eötvös  magasztalásában.  És  csak  a  mü  meg- 
becsülését jelenti,  hogy  majdnem  mindegyik  megemlékezésben 
részletes  bírálat  is  társul  a  dicsőítéshez.  A  bírálat  kiterjed  majd 
E()tv()s  módszerére,  majd  pedig  fejlődési  elméletére,  a  szabad- 
ságról, az  egyenlőségről  és  a  nemzetiségről  vallott  tanaira.  A  főbb 
ellenvetéseket,  valamint  a  saját  szerény  észrevételeinket  mi  is, 
röviden,  ezekben  a  tárgykörökben  foglaljuk  össze. 

10.  Az  Uralkodó  Eszmékben  követett  módszer. 

Eötvös  örömmel  szemléli  a  természettudomány  csodás 
haladását.  E  haladás  okát  az  induktív  kutatási  módszer  alkal- 
mazásában látja.  Ezzel  szemben  megállapítja,  hogy  az  állam- 
tudomány azért  nem  képes  előbbre  menni,  mert  vizsgálódásában 
egyre  csak  bíilcselkedik ;  nem  igazságokat  keres,  hanem  előre 
feltett  igazságokat  igyekszik  deduktive  bebizonyítani.  Elhatározza, 
hogy  mint  Bacon  a  természettudományban,  úgy  ö  is  az  állam- 
tudományban,  a  mennyire  lehet,  alkalmazni  fogja  az  induktív 
módszert. 

A  történelem  és  a  tapasztalás*  jelenségeiből  fog  kiindulni 
és  az  egyes  tények  összevetéséből  származtatni  le  az  igazságot. 

A  deduktiv  módszert  az  államtudomány  akkori  fejlődési 
fokán  azért  mégsem  mellőzhette.  Sőt  ő  maga  kijelenti  (I.  28.), 
hogy  nem  állítja  a  deduktiv  módszer  hasznavehetetlenségét,  sem 
az  induktiv  módszer  egyedül  üdvözítő  voltát. 

Kemény  ^^  érdemül  tudja  be  Eötvösnek,  hogy  „azon  termé- 
szeten kívüli  és  majdnem  érthetetlen  mezőből,  melyen  régebben 
minden  tudomány  mozgott,  ...  a  tapasztalás  mezejére  tért 
át  .  .  . ;  —  és  ezáltal  a  politikát  is  hallgatva  a  természeti 
tudományok  egyikének  ismeri  el,  mely  hivatva  van  az  ember 
természetét,  mint  társadalmi  lényét  felderíteni  és  ezáltal  az 
emberiségre  a  legközvetlenebb  jó  hatást  gyakorolni." 

Cherbuliez  *•*  Eötvr)s  módszerét  nem  tudja  helyeselni. 
Szerinte  ugyanis  „a  történelmi  módszer  sem  biztosabb,  mint  a 
deduktiv."  Annyit  elismer,  hogy  Eötvös  müvében  meíaphysika 
egy  sor  sincs.  Tévesnek  mondja  azonban  Eötvös  hitét,  hogy  az 
ö  induktiv  módszere  azonos  a  Baconéval,  mert  a  politikai  tudo- 
mányban kísérlet  lehetetlen. 

fírű55a/ "J  ellenben  mindenáron  azt  akarja  bebizonyítani, 
hogy  Eötvös  egyáltalában  nem  induktiv,  hanem  tisztán  csak 
deduktiv  módszert  használt  és  tíirténelmí  adataival  igazságait 
csupán  megerősítette.  Sőt  Bacon  érdemét  is,  a  melyet  azzal 
szerzett,  hogy  az  induktiv  kutatás  módját  megmutatta,  kétségbe- 
vonja. 

Brassai  azonban  félreértette  Eötvöst,  vagy  az  induktiv 
módszert.  Különben  lehetetlen  elképzelni,  hogy  az  egész  műben 
az  indukcióra  egyetlenegy  példát  sem  talált  volna.  És  feledni 
látszik,  hogy  bár  a  természettudomány  sokkal  fejlettebb  és  biz- 
tosabb alapon  nyugszik,  mégsem  nélkülözheti  teljesen  a  hypo- 
thesiseket. 

*  Saját  személyes  tapasztalataira  utal  Eöín'íís  a  következőkben : 
„Életem  tanúsága  mind  tudományos,  mind  emberismereti  tekintetben,  fáj- 
dalom, nagyon  is  elevenen  áll  előttem.  Az  egyes  leczkékről,  melyekben  e 
tant  szereztem,  csak  annyit  tudok,  hogy  inkább  veréssel,  mint  szép  sza- 
vakkal szereztem  tudományomat."  (Csengeri  Antal :  Magyar  szónokok  és 
statusférfiak  p.  579— 5H6.) 

Cherbuliez  kritikájának  értékelésénél  pedig  figyelembe  kell 
vennünk,  hogy  Eötvös  az  Uralkodó  Eszmékben  azért  fogadja  el 
az  induktív  módszert,  mert  az  addigi,  deduktív  úton  bölcselkedő 
államtudományt  meddőnek  látta  és  másrészt,  hogy  Cherbuliez 
munkája  is  ott  van  az  Uralkodó  Eszmék  forrásmüvei  k()zt,  tehát 
Cherbuliez  találva  érezhette  magát  Eötvösnek  az  államtudomány 
eredménytelenségére  vonatkozó  tételei  által.  De  téves  is  Cherbu- 
lieznek  az  az  állítása,  hogy  Eötvös  müvében  egy  sor  metaphysika 
sincsen.  Az  a  tétele  pl.,  hogy  az  ember  természeténél  fogva 
társas  lény,  továbbá  az  akaratszabadság,  a  vallás  mint  állam- 
fenntartó elem,  az  erkölcsi  törvények  szentsége,  a  kereszténység 
alapelvei,  stb.  stb.  mindmegannyi  hypothesis,  elvont  eszme, 
a  melyre  az  Uralkodó  Eszméket  félépítette. 

Eötvös  érdeme  nem  az,  hogy  a  deduktív  módszert  az 
államtudományból  kiküszöbölte,  —  a  mi  nem  is  volt  szándé- 
kában, mert  hiszen  azt  ő  maga  is  alkalmazta  — ;  hanem  az, 
hogy  az  induktív  módszert  az  államtudományba  bevezette.  És 
ezzel  az  államtudományt  nemcsak  czéljában,  hanem  eszközeiben 
és  hatásában  is  gyakorlati  tudománynyá  tette. 

11.  Eötvös  fejlődéstana. 

Irodalmunk  talán  történetbölcseletí  munkákban  volt  a 
legszegényebb.  Eötvös  pótolta  a  hiányt  Uralkodó  Eszméinek 
különösen  a  haladásról  szóló  szakaszaival  (II.  rész  VI.  könyv). 
Történetbölcseleti  vonatkozásokat  ugyan  szétszórva  találunk  az 
egész  műben,  de  azért  a  VI.  könyv  mégis  a  munka  leg- 
becsesebb része. 

Eötvös  maga  is  ezt  a  részt  tartja  a  legfontosabbnak, 
a  mint  erről  a  kfivetkező  kijelentése  tanúskodik :  „az  a  kérdés 
—  úgymond  —  :.  mennyiben  érdemli  meg  a  politika  a  tudomány 
nevet?  merőben  attól  függ,  lehetséges-e  ismerni  a  törvényeket,  a 
melyek  szerint  az  emberiség  fejlődik  ?"  *  És  vizsgálódásai  során 
arról  győződik  meg,  hogy  ez  lehetséges ;  de  csak  hosszabb 
korszakokra  nézve,  mert  a  jövő  pillanat  eseményeit  az  emberek 

*  Uraik.  Eszin.  III.  95. 

akaratszabadsága  dönti  el,  míg  hosszabb  korszakok  fejlődését 
az  emberi  szükségletek  és  az  uralkodó  eszmék. 

Müvében  Eötvös  nem  megy  viszsza  a  társadalom  alakulá- 
sának a  legelejére.  A  társadalmat  mint  meglevő  tényt  veszi  és 
ennek  a  tényleg  létező  társadalomnak  kutatja   az   élettörvényeit. 

Hogy  törvények  szerint  él,  mozog,  fejlődik  a  társadalom, 
arra  Eötvöst  a  természettörvények  vezetik  rá.  Az  állam  egyik 
leglényegesebb  kellékének  mondja,  hogy  törvényei  egyezzenek  a 
természet  törvényeivel.  Elitéli  az  utópistákat,  a  kik  nem  veszik 
tekintetbe  sem  az  ember  természetét,  sem  a  társadalom  fejlődé- 
sének törvényszerűségét.  Panaszkodik  a  történetírók  ellen,  hogy 
meghamisítják  a  történelmet. 

Az  emberi  fejlődés  törvényét  a  polgárosodás  haladásában 
állapítja  meg. 

A  haladás  fokmérőjének  a  mutatói  Eötvös  szerint : 

a  természet  erőivel  való  bánni  tudás, 

a  műveltség  általánossága  és 

az  emberi  méltóság  elismerése. 

Ezen  az  alapon  vizsgálván  a  történelmet,  arra  az  ered- 
ményre jut,  hogy  annak  egyes  korszakait  összehasonlítva,  az 
emberiség  fejlődése  világosan  megállapítható.  Eötvös  itt  külö- 
nösen azokat  a  kicsinyhitüeket  és  felületes  szemlélőket  czáfolja 
meg,  a  kik  korunkat  a  római  császárság  utolsó  napjaival  hason- 
lítják össze  és  vagy  a  visszafejlődés,  vagy  a  közeli  bukás  rém- 
meséivel ijesztgetnek. 

Mint  egyebütt,  úgy  itt  sem  helyesli  a  túlzásokat.  Elismeri 
a  történeti  jog  szentségét,  sőt  annak  tiszteletben  tartása  nélkül 
el  sem  tudja  képzelni  a  fejlődést  (hisz  a  jog  formájának  mellő- 
zésével véghezvitt  változás  vulkánikus  kitörés,  nem  fejlődés) ; 
a  nélkül  azonban,  hogy  a  Savigny-féle  történeti  jog  iskola  egy- 
oldalúságába esnék;  a  nélkül,  hogy  a  történeti  jog  tisztelete 
czimén  elfoglalt  maradiak  álláspontjára  helyezkednék,  a  meg- 
levő jog  tartalmi  változatlanságát  hirdetné.  Egész  politikai  fára- 
dozása a  magyar  történelmi  jognak  a  jog  útján,  nem  a  forra- 
dalmi erőszakkal  való  átalakítására  irányult.  A  másik  szélső- 
séget, a  radikálisok,  forradalmi  progresszisták  módszereit,  esz- 
közeit elitéli ;  elismeri  azonban,  hogy  van  eset,  a  mikor  a  forradalom 

kikerülhetetlen  és  elismeri  a  forradalmaknak  az  egész  emberiség 
szempontjából  olykor  elért  üdvös  eredményeit  is.  Elitéli  a  for- 
radalmat, inkább  lemond  egy  ideig  még  a  fejlődésről  is,  ha  az 
csak  az  emberek  szenvedése  árán  érhető  el.  Hisz  „nem  tud 
helyeselni  olyan  gondolatot,  a  mit  ellenez  a  szíve." 

Az  államok  fejlődésének  újkori  irányát  is,  a  központo- 
sításnak kiterjesztése  felé,  azért  tartja  hibásnak,  mert  az  csök- 
kenti az  egyéni  boldogság  lehetőségeit.  A  helyes  irányt  az 
államhatalom  működési  körének  korlátozásában  jelöli  meg. 

Végül  megjegyzi,  hogy  az  államokat  a  helyes  irányba 
a  pénzügyminiszterek  forradalma  fogja  téríteni,  a  mikor  t.  i. 
ezek  kijelentik :  a  központosítás  növekedő  k()ltségei  immár 
annyira  emelkedtek,  hogy  azokat  fedezni  az  állam  nem  bírja 
tovább. 

Az  állam  pénzügyének  ebben  a  korlátjában  is  látja  jövendő 
fejlődésünknek,  a  keresztény  polgárosodás  teljesülésének  legfőbb 
biztosítékát. 

Eötvös  ezzel  is  kiemeli  a  gazdasági  erőknek  az  emberiség 
életére  gyakorolt  nagy  befolyását;  a  nélkül,  hogy  a  történelem 
materialista  bölcseletének  egyoldalúságával  lenne  megvádolható, 
mert  ugyanebben  a  munkájában  a  szellemi,  erkölcsi  erők  törté- 
nelmi hatását  is  megvilágítja,  sőt  inkább  azon  kell  sajnálkoz- 
nunk, hogy  Eötvös  a  gazdasági  erők  befolyását  nem  vizsgálta 
meg  a  tőle  megszokott  részletességgel  és  alapossággal,  mint 
tette  ezt  például  az  általa  idézett  Stein  Lőrincz  „Der  Socialis- 
mus  und  Communismus  des  heutigen  Frankreichs"  czímü 
munkájában. 

Eötvös  történetbölcseletét  eddig  érdemlegesen  Schmidt 
Julián  és  Cherbuliez  bírálta. 

Eötvös  az  egyéni  szabadságvágyban,  vele  ellentétesen 
Schmidt ^^  a  nemzeti  létben  véli  a  társadalmi  fejlődésnek  az 
okát  feltalálni.  A  haladás  helyes  irányát  nem  mint  Eötvös,  a 
központosításnak  korlátolásában,  hanem  ellenkezőleg  még  foko- 
zásában látja. 

Cherbuliez  "  szerint  Eötvös  csak  akkor  találta  meg  a  fej- 
lődés törvényét,  „ha  a  mostani  társadalmak  csakugyan  haladás- 
ban  vannak  s  ha  e  haladásnak   valóban   a   polgári    szabadság 

utáni  vágy  a  rugója."  Ö  azonban  Eötvösnek  a  szabadságra 
vonatkozó  állítását  tévesnek  mondja,  magát  a  haladást  is  két- 
ségbevonja, sőt  hanyatlást  olvas  a  történelemből.  Arra  nézve 
pedig,  a  mit  Eötvös  a  szabadság  és  egyenlőség  eredetéről  tanít, 
hogy  t.  i.  ezeket  az  eszméket  a  keresztény  polgárosodásnak 
köszönhetjük,  Cherbuliez  a  következőket  irja :  „Midőn  Eötvös 
az  újkori  társadalmak  uralkodó  irányaiban  a  keresztény  eszmék- 
nek jutó  részt  megállapította,  nekünk  ügy  tetszik,  nagyon  meg- 
feledkezett arról  a  részről,  mely  azokban  az  ember  természetes 
ösztöneit  megilleti.  A  helyett,  hogy  a  kereszténységnek  tulajdo- 
nítsuk a  szabadság  és  egyenlőség  azon  eszméit,  a  melyek  civili- 
zációnkat mozgatják,  úgy  véljük,  a  sikert,  melyet  elért,  s  a 
befolyást,  melyet  gyakorolt,  a  kereszténység  a  saját  elvei  és  az 
ember  ösztönei  találkozásának  s  annak  köszöni,  hogy  az  emberi 
lény  belső  szabadságát  s  minden  ember  egyenlőségét  Isten 
előtt  s  az  egyház  kebelében  szentesítette." 

Cherbuliez  első  ellenvetésével  szembeállítjuk  azt  a  tényt,  hogy 
Eötvös  a  fejlődés  rugójának  az  egyéni  szabadságot  tartja.  A  midőn 
tehát  Cherbuliez  Eötvösnek  azt  az  állítását  mondja  tévesnek, 
hogy  a  haladásnak  a  polgári  szabadságvágy  a  mozgatója,  akkor 
ö  félreértette  Eötvös  szabadságtanát,  a  melyben  más  értelme 
van    az  egyéni,  és  más  jelentése  a  polgári  szabadságnak. 

Azt  az  állítását,  hogy  ő  a  történelemből  hanyatlást  olvas, 
Cherbuliez  nem  indokolta  meg:  azért  mi  sem  felelhetünk  reá. 
Egyszerűen  utalunk  Eötvösnek  a  fejlődésről  írt  (irökbecsü  gon- 
dolataira. 

Végül  harmadik  ellenvetésével,  a  melyben  Cherbuliez  az 
ember  természetes  ösztöneire  emlékeztet,  nyitott  kaput  dönget; 
mert  elkerülte  a  figyelmét,  hogy  az  Uralkodó  Eszmékben  (II.  13.) 
Eötvös,  a  midőn  a  kereszténységnek  az  egyéni  szabadságra 
vonatkozó  tanát  a  stoikus  iskola  elvéből  származtatja,  még  azt 
is  külön  kiemeli,  hogy  ez  iskola  elve  szerint  „mindenkinek  az 
erényben  és  saját  lelki  erejében  kell  keresnie  a  boldogságot." 
A  mivel  tehát  Eötvös  világosan  reámutatott  arra  a  szoros  kap- 
csolatra, a  mely  a  kereszténység  és  a  stoikus-iskola  révén  a 
saját  lelki  erők  között  megvan. 

12.  Eötvös  a  szabadságról,   mint  a  fejlődés  feltételéről. 

Eötvös  az  egyén  boldogságát  tartja  legfőbb  czélnak.  Mint- 
hogy azonban  a  boldogság  subjektiv  dolog,  megállapítja,  hogy 
az  emberi  boldogság  állami  úton  nem  létesíthető.  Hogy  az  egyén 
legjobban  csak  úgy  boldogulhat,  ha  tehetségének  szabad  kifej- 
lését  nem  korlátozzák.  Hogy  tehát  az  egyén  boldogságának  az 
egyéni  szabadság  az  alapfeltétele.  Az  egyén  feladata,  hogy  a 
boldogság  eszközeit  magának  megszerezze ;  az  államé,  hogy  az 
egyén  részére  ez  eszközök  szabad  használ  hatását  biztosítsa. 

Eötvös  érdeme,  hogy  az  egyén  önálló  személyiségét,  szabad 
tevékenységének  fontosságát  az  állam  mindenhatóságával  szem- 
ben hangsúlyozta.  Az  államnak  ugyanis,  hogy  a  feladatát  betölt- 
hesse, a  míg  kívülről  nagy  erő  ellen  kell  védenie  az  egyén 
szabadságát,  nagy  erőre  van  szüksége,  de  nincs  szüksége  minden- 
hatóságra. Sőt  az  állam  mindenhatósága  kizárja  az  egyén  szabad- 
ságát. 

Az  egyenlőség  eszméjét  is,  a  nemzetiség  eszméjét  is  a 
szabadság  eszméjére  vezeti  vissza. 

Korunk  bajainak  okát  abban  jelöli  meg,  hogy  bár  az 
emberek  belátják  az  egyéni  szabadság  fontosságát :  államrendezö 
tevékenységükben  mégsem  követik  e  belátásukat.  Nem  követik 
azért,  mert  az  ó-kori  állam,  a  mindenható  állam  eszméje  annyira 
beleélte  magát  a  lelkekbe,  hogy  ettől  az  előítélettől  nem  képesek 
belátásuk  szerint  való  cselekvésre. 

Minthogy  pedig  ma  már  nemcsak  az  egyén,  hanem  a 
társadalom  boldogulásának  is  alapja  a  szabad  tevékenység,  a 
szabad  verseny :  ellentét  támadt  az  állam  mindent  beolvasztó, 
mindenre  kiterjeszkedő  törekvése  és  a  társadalom  szabadság- 
t()rekvése  között.  Ellentét  támadt  a  keresztény  polgárosodás 
alapján  fejlődő  társadalom  és  a  még  mindig  ó-kori  fogalmakban 
élő  állam  között. 

Az  ellentétet  sokan  úgy  vélik  orvosolhatni,  hogy  az  egyénnek 
politikai  szabadságot  adnak.  Az  egyénnek  poiitikai  szabadsága 
azonban  egészen  más,  mint  annak  egyéni,  mondjuk  emberi,  társa- 
dalmi szabadsága.  Sőt,  mint  Eötvös  kimutatja,  a  politikai  szabadság 
népfölségi  alakjában  egyenesen  megsemmisíti  az  egyéni  szabad- 

ságot,  mert  végeredményében  az  egyéni  tulajdon  eltörlésére, 
kommunizmusra  vezet. 

A  tudóst  jellemző  nyugodtság  és  alaposság  megóvja  öt 
attól,  hogy  a  szabadság  pártolásában  a  szélsőségig  menjen. 
Helyteleníti  nemcsak  az  egyéni  szabadság  megsemmisítését,  a 
szélsőségig  központosított,  az  egyéni  tulajdon  megszüntetésén, 
illetőleg  a  közös  tulajdon  létesítésén  nyugvó  szocialista  államot: 
hanem  az  egyéni  szabadság  teljes  keresztülvitelét,  a  szélsőségig 
decentralizált   államot,  az   individualista,  anarchista  állapotot  is. 

Eötvös  az  államot,  a  társadalmi  alakulatokat  és  az  egyes 
embert  külön  alanyoknak  tartja.  A  helyzet  javulását  nem  az 
egyiknek  vagy  a  másiknak  gyengítésétől,  hanem  mindegyiknek 
az  erősítésétől  várja.  A  társadalom  és  az  állam  közt  meglevő 
ellentét  megszüntetésére  ajánlja  az  egyéni  szabadság  eszméjének, 
a  társadalom  ez  alapjának,  az  állam  életében  való  helyes  alkal- 
mazását. Teljes  szabadságot  kíván  adni  az  államnak  is,  a  társa- 
dalmi alakulatoknak  is,  az  egyes  embernek  is :  de  hogy  egyik 
a  másik  szabadságát  ne  veszélyeztethesse,  mindegyiknek  körül- 
írandó a  működési  köre. 

Ez  az  önálló  hatáskörökre  szétvált  szabadság  az,  a  mit 
Eötvös  kíván. 

És  a  szabadságnak  ily  értelmezése  és  alkalmazása  valóban 
alkalmasnak  is  látszik  arra,  hogy  az  emberi,  a  társadalmi  és  az 
állami  egyén  békés  együttműködését  biztosítsa.  A  szabadság 
másmilyen  értelmezése  nemcsak  Eötvös  félreértésére  vezet,  mint 
a  hogy  ez  Eötvös  egyik-másik  bírálójánál  tényleg  meg  is  történt, 
hanem  a  helytelenül  értelmezett  szabadság  gyakorlati  alkalmazása 
a  társadalmi  béke  fenntartását  is  lehetetlenné  teszi.  Tehát  úgy 
elméleti,  mint  gyakorlati  szempontból  veszedelmes. 


Az  Uralkodó  Eszmék  bírálói  majdnem  valamennyien  meg- 
egyeznek abban,  hogy  Eötvös  az  ő  politikájával  szerzett  érdemét 
kiváltképen  az  egyéni  szabadságnak  a  kifejtésével  és  előtte  soha- 
sem hallott  hangsúlyozásával  tette  hervadhatatlanná. 

Laboulaye-'^  az  Uralkodó  Eszmék  szabadságtanát  hozza  fel 
annak  megvilágítására,  hogy  a  nép  nem  hatalom,  hanem  szabad- 

ság   Után   vágyódik.    Elfogadja   Eötvös  nagy  müvének   nemcsak 
tudományos  eredményeit,  iianem  okoskodási  fonalát  is. 

Dr.  Székely  ^'^  az  egyéniségnek  és  a  szabadságnak  fel- 
karolásából, Péterffy'^'^  pedig  abból,  hogy  „a  demokratiában 
hiszi  az  egyéni  szabadság  elvét  leginkább  megvalósíthatónak", 
Eötvös  demokrataságára  következtet.  Holott  Eötvös,  a  mikor  az 
Uralkodó  Eszméket  irta,  épen  annyira  nem  lehetett  demokrata, 
mint  arisztokrata :  egyszerűen  azért,  mert  a  mennyire  hive  a 
politikai  jogok  kiterjesztésének,  ugyanoly  mértékben  követeli  a 
történeti  jog  tiszteletét  is.  Sőt  a  politikai  jog  kiterjesztését  is 
függővé  teszi  a  nép  műveltségétől.  A  demokraták  jelszava  a 
népjog,  az  Eötvösé  a  népművelés.  A  népmüvelés  azért,  hogy  a  nép 
a  neki  adandó  szabadsággal  okosan  és  czélszerüen  tudjon  élni. 

Cherbiiliez  '•'  szerint  —  a  kihez  Concha  is  csatlakozik  — 
az  Uralkodó  Eszméknek  „alaptévedése,  hogy  a  szabadságot  és 
hatalmat  ellentétesnek,  negatívnak,  mástól  való  függetlenségnek, 
pozitív  hatalom  és  tartalom  nélkül  szűkölködő,  lehetőségnek 
tartja."  Teljesen  igazuk  is  lenne,  ha  Eötvös  nem  fejtené  ki  a 
szabadság  és  uralom  rokonságát ;  ha  Eötvös  a  központi  hatalom 
gyengítését  hangoztatná :  az  Uralkodó  Eszmék  írójának  tanítása 
szerint  azonban  a  szabadság  és  uralom  köz()tt  nem  ellentét, 
hanem  csak  fokozati  különbség  van.  Eötvös  a  központi  hatalom 
erősítését  sürgeti  és  pedig  az  egyéni  szabadság  érdekében  ;  a  mi 
szintén  az  ellentétnek  az  ellenkezőjére  mutat.  Így  a  most  emlí- 
tett ellenvetésnek  csak  részben  van  igaza;  abban  t.  i.,  hogy 
Eötvös  szerint  a  szabadság  tényleg  lehetőség.  Ámde  ez  a 
felfogás  is  csak  akkor  lenne  tévedés,  ha  Eötvös  szabadság- 
fogalma valóban  „hataloméstartalom  nélkül  szűkölködő  lenne." 
Vagyis  ha  Eötvös  embere  a  szabadságnak  csak  a  délibábja 
után  törekednék.  Annak  a  szabadságnak  azonban,  a  mit  Eötvös 
uralkodó  eszmének  lát,  tartalmat  ád  az  egyén  tevékenysége, 
a  melylyel  boldogsága  eszközeit  megszerezni  iparkodik ;  és 
hatalommal  felruházza  azt  az  egyénnek  az  a  joga,  a  melynél 
fogva  az  állam  nagy  ereje  köteles  megvédeni  őt  is,  vagyonát 
is  az  esetleges  támadások  ellen.  Eötv()s  embere  azért  küzd  a 
szabadságért,  mert  az  neki  kézzelfogható  dolgokat  —  nagyobb 
munkakört,  nagyobb  munkaeredményt,  nagyobb  élet-  és  vagyon- 
biztosságot, és  végeredményében  nagyobb  boldogságot  —  jelent. 

13.  Eötvös,  az  egyenlőség  és  a  szocializmus. 

Eötvös  azt  olvassa  ki  a  történelemből,  hogy  az  egyen- 
lőség fogalmát  már  a  rómaiak  is  ismerték.  A  plebeiusok 
eredményes  küzdelme  a  jogegyenlőségért,  a  hatalomban  való 
részesedésért,  majd  a  Gracchusok  forradalmai  után  a  birtok- 
egyenlőségre való  törekvések,  —  mutatják  az  egyenlőségnek 
ó-kori  felfogását. 

Ezzel  szembeállítja  Eötvös  az  egyenlőségnek  keresztény,  a 
felebaráti  szereteten  alapuló  értelmezését,  a  mely  szerint  az  egyen- 
lőség csak  eszköz  az  egyéni  szabadság  biztosítására.  A  két  felfogás 
közti  különbséget  abban  látja,  hogy  míg  a  keresztény  egyenlő- 
ségi eszme  az  egyéni  szabadságot  valósítja,  addig  az  egyenlő- 
ségnek ó-kori  felfogása,  a  népfelség  eszméje  azt   megsemmisíti. 

Ugyanezt  a  különbséget  veszi  észre  napjainkban  az  egyenlő- 
ségnek és  szabadságnak  angol  és  franczia  értelmezése  közt :  az  angol 
azonos  lévén  a  keresztény-,  a  franczia  pedig  a  pogány  felfogással. 

Az  Uralkodó  Eszmékben  megismerteti  a  kiváltságok  kelet- 
kezését és  veszedelmét,  a  vag^onosodás  útján  az  arisztokrácia, 
a  vagyontalan  és  vagyonos  osztály  képződését,  a  korlátlan  ural- 
kodók és  a  demos  szövetkezéseit,  az  osztályharczoknak  a  sza- 
badság bukásával  való  végződését.  Az  állam  kötelességévé  teszi, 
hogy  az  osztályharczokat  megakadályozza ;  hogy  ne  tegyen 
különbséget  a  vagyonosak  és  vagyontalanok  érdekei  között, 
hanem  valamennyi  érdeket  egyformán  védjen. 

Eötvösnek  ez  az  álláspontja  oly  igazságos,  hogy  mindenki 
által  elfogadhatónak  látszik.  És  mégis  sokan  nincsenek  azzal 
megelégedve.  A  gazdagok,  a  hatalmon  levők  helyeslik,  hogy  az 
állam  az  osztályharczokat  akadályozza  meg;  de  azért  már 
a  legtöbben  kevésbbé  tudják  helyeselni,  hogy  az  állam  előtt  az 
ő  érdekük  épen  csak  annyi  súlylyal  bírjon,  mint  a  vagyonta- 
lanoké. A  szocialisták  viszont  az  osztályharczok  megakadályozása 
ellen  tiltakoznak,  és  ráadásul  az  érdekvédelem  egyenlőségével 
sem  elégesznek  meg,  hanem  követelik,  hogy  az  állam  vagy  a 
község  lássa  is  el  valamennyi  polgárának  minden  szükségletét. 
Követelik  a  társadalmi  és  birtokviszonyok  egyenlőségének  meg- 
valósítása végett  az  egyéni  tulajdon  közössé  tételét,  a  népállam 

létesítését,  az  állam  gondoskodásának  az  ember  összes  szük- 
ségleteinek ellátására  való  kiterjesztését :  egyszóval  az  egyéni 
szabad  tevékenység  megszüntetését. 

Érthető  ezekből,  hogy  Eötvös  a  szocialistákban,  a  kom- 
munizmus híveiben,  társadalmi  rendünk  ostromlóit  látja. 

A  veszedelmet  pedig,  a  mely  a  társadalmat  a  kom- 
munizmus részéről  fenyegeti,  abban  jelöli  meg,  hogy  „ez  csupán 
azoknak  az  elveknek  logikai  továbbfejlesztése,  a  melyeken  korunk 
valamennyi  államintézménye  nyugszik." 

Az  inkák  történetével  és  a  szerzetesi  élettel  bizonyítja, 
hogy  a  kommunista  állam  valóban  létezett  is ;  hogy  kommu- 
nista közösségben  némely  emberek  ma  is  élnek :  tehát  a  kom- 
munizmus elvei  megvalósíthatók.  Nem  a  szocialista  törekvések 
kivihetöségét  tagadja  Eötvös,  hanem  hogy  azok  máskép,  mint 
egyrészről  az  állami  mindenhatósággal,  másrészről  pedig  az 
egyéni  szabadság  feláldozásával  valósulhatnának. 

A  szocialisták  a  népet  azzal  környékezik,  hogy  nép- 
szabadságot és  egyenlőséget  hirdetnek  —  abban  az  értelem- 
ben, hogy  a  nép  neve  alatt  értsünk  minden  embert,  és  a  nép 
akaratának  küHinbség  nélkül  mindenki  egyaránt  föltétienül  alá 
legyen  vetve.  Eötvös  azonban  úgy  látja,  hogy  a  nép  az  egyéni 
szabadságot  tartja  a  boldogság  feltételének ;  tehát  a  lelkében  élő 
keresztény  világfelfogás  miatt  nem  fogadja  el  a  szocialisták 
egyenlöségtanát.  És  reámutat  Eötvös  arra  a  hihetetlennek  látszó 
tényre,  hogy  államférfiaink  az  egyéni  szabadság  korlátozásával 
a  kommunizmus  útját  egyengetik;  —  és  viszont  a  népszabad- 
ságot hangoztató  szocialistáink  és  demokratáink  a  despotizmus 
győzelmét  segítik  elő,  mert  a  szolgaságban  való  egyenlőség 
felé  iparkodnak. 

Eötvös  az  Uralkodó  Eszmékben  elénk  tárja  ezeket  az 
eilenmondásokat,  figyelmeztet  a  szocialista  veszedelemre.  Az 
egyéni  szabadság  prófétája  végül  megjósolja,  hogy  bár  egy- 
ideig  még  tovább  fog  haladni  az  emberiség  a  hangzatos  jel- 
szavak után  az  egyenlőség  országa,  a  kommunizmus,  az  elnyo- 
matás felé :  győzni  mégis  az  egyéni  szabadság  eszméjén  nyugvó 
keresztény  polgárosodás  fog. 

Eötvösnek  kiváló  érdeme,  hogy  már  akkor  észrevette  a 
szocializmus  tanaiban  rejlő  veszedelmet,  a  midőn  Magyarorszá- 
gon szocialisták  még  nem  is  voltak.  A  midőn  kortársainak  a 
legnagyobb  része  az  állandó  közjogi  küzdelmek  miatt  nem 
szerezhetett  tudomást  a  külföldi  szocialista  mozgalomról ;  —  a  ki 
pedig  tudott  róla,  az  sem  vette  komolyan,  mert  nálunk  gyáripari 
munkásosztály  abban  az  időben  nem  volt,  a  földműves  munkás- 
ságot pedig  számba  sem  vette  és  a  szocializmus  felől  a  kül- 
földről jött  hírekben  csak  a  képzelődök  által  festett  rémképe- 
ket látott. 

Érdeme  Eötvösnek,  hogy  bátran  rámutatott  az  államok  és 
kommunisták  törekvéseinek  azonosságára :  nem  törődve  azzal, 
hogy  esetleg  fenn  is,  lenn  is  —  elismerés  helyett  —  a  nép- 
szerűtlenség lesz  a  jutalma  fáradozásának.  Ezt  az  érdemét  szigorú 
bírálója.  Kemény  is  elismerte.^ 

Laboulaye^''  a  centralizáció  felfogásában  rokonságot  állapít 
meg  Eötvös,  Humboldt  és  Mül  tanítása  között.  Az  igazság  biztos 
jelének  mondja,  „ha  különböző  szellemek  eltérő  pontokból 
kiindulva,  így  találkoznak,  anélkül,  hogy  egymást  keresték  volna." 

Cherbuliez  '^  kritikája  Eötvösnek  a  szocializmusról  alkotott 
véleményét  a  Stein  Lőrinczével  hasonlítja  össze.  Stein  volt  ugyanis 
az  első,  a  ki  a  szocialista  törekvésekben  a  XIX.  század  termelési 
fejlődésének  elmaradhatlan  velejáróját  látta.  A  haladást  Stein 
gazdasági  erők,  míg  Eötvös  gazdasági,  szellemi  és  erkölcsi  erők 
eredőjének  tartja.  Az  államnak  szocialista  berendezését  a  haladás 
szempontjából  Stein  is,  Eötvös  is  szerencsétlenségnek  mondja : 
a  haladás  legfőbb  tényezőjének,  az  egyénnek  megsemmisítése 
miatt.  De  Stein  még  kimutatja  a  szocialista  törekvések  lehetet- 
lenségét is.  „A  szociáldemokrácia  a  munkások  szabadságát  hiába 
akarja  az  egyéni  tőke  megsemmisítésével  megalapítani.  Kezébe 
kerítheti  az  államhatalmat,  létesíthet  diktatúrát,  de  a  gazdasági 
javak  létrehozásának  törvényeit  nem  változtathatja  meg."  Itt  is 
megegyeznek  abban,  hogy  a  szocialisták  politikai  hatalmát  csak 
diktatúra  valósíthatja,  mely  azonban  tartós  nem  lehet.  Eötvös 
szerint  azért,  mivel  a  despotizmus  szükségkép  forradalomra  vezet; 
Stein  szerint  azért,  mert  „a  gazdasági  javak  létrehozásának  termé- 
szeti törvényeivel  ellenkezik."  —  Cherbuliez  az  Uralkodó  Eszmék 

írójának  egyenlöségtana  ellen  nyilatkozik.  Szerinte  az  olyan 
szegény  ember  előtt,  a  kinek  még  nem  sikerült  a  szerencséjét 
megalapítani,  az  Eötvös-féle  esetleges  egyenlőség,  a  mely  egyéni 
szabadságot  biztosít  neki,  csekélyebb  becsű,  mint  az  aktuális, 
megvalósult  egyenlőséghez  való  közeledés  érzése,  a  mely  azáltal 
keletkezik  benne,  hogy  „az  állam  kormányzatában  ugyanazt  a 
részt  nyeri,  mint  a  gazdag."  Ezt  a  véleményét  azzal  okolja  meg, 
hogy  „a  szegényre  nézve  a  lehetőség  szintén  gazdaggá  lenni, 
valójában  esély,  a  mely  külső  körülményektől  függ,  ezek  fölött 
pedig  akaratának  hatalma  nincsen." 

Cherbulieznek  valóban  igazsága  volna  akkor,  ha  az  állam- 
polgárok nagyobbrésze  akaratnélküli,  együgyű,  vagy  sorsüldözött 
nyomorgó  lenne :  ezeknek  tényleg  értékesebb,  ha  az  állam 
gondoskodik  róluk.  A  hülyék  és  koldusok  azonban  a  politikai 
jogokból  mindenütt  ki  vannak  zárva,  tehát  a  Cherbuliez  által  az 
egyenlőséggel  nekik  ajándékozott  jóleső  érzés  sem  keletkezhetik 
bennük,  a  mivel  összehasonlíthatnák  az  egyéni  szabadságot. 
A  tapasztalat  továbbá  azt  mutatja,  hogy  az  emberek  általában 
az  akaratukkal  a  külső  körülményeket  is  többé-kevésbbé  befolyá- 
solni, tehát  egyéni  szabadságuknak  hasznát  venni  képesek;  míg 
az  állam  kormányzatában  való  részesedés  egyenlősége  elér- 
hetetlen. 

A  most  előadottakkal  feleltünk  a  Grenzboíen  ^'-^  ellenvetésére 
is,  a  mely  Eötvössel  homlokegyenest  az  állam  beavatkozásának 
kiterjesztésében  látja  a  földi  élet  üdvét. 

14.  Eötvös  nemzetiségtana. 

A  nemzetiségi  eszme  azokból  a  viszonyokból  fejlődött  ki, 
a  mik  közt  a  római  birodalom  kevéssel  hanyatlása  előtt  volt. 
A  birodalom  nagyságában,  egyes  részeinek  a  központtól  való 
távolságában,  abban  a  nyomásban,  a  melyet  az  államhatalom  a 
főváros  érdekében  az  egyes  tartományokra  gyakorolt,  végre  abban 
a  körülményben,  hogy  erkölcsre  és  nyelvre  nézve  különböző 
annyi  nép  lépett  fel  egyszerre :  mind  megtaláljuk  azokat  az 
elemeket,  a  mikből  utóbb  a  nemzetiség  fogalmának  ki  kellett 
fejlődnie.  Ki  is  fejlődött,  de  már  nem  a  római,  hanem  —  épúgy 

mint  a  szabadság  és  egyenlőség  fogalma  —  a  keresztény  polgá- 
rosodás alatt.  És  pedig  közvetve  a  keresztény  polgárosodás 
útján  akként,  hogy  annak  két  alapelve,  az  egyéni  szabadság  és 
az  emberi  egyenlőség  eszméje  szükségkép  reávezetett  a  nemzeti- 
ségi egyenjogúság  fogalmára.  Sőt  az  a  keresztény  felfogás,  hogy 
minden  nép  egyaránt  hivatva  van  az  üdvösségre,  az  egyházban 
meg  is  valósította  a  népek  általános  egyenjogúságát. 

Az  államélet  terén  a  nemzetiség  fogalma,  mely  nem  egyéb 
a  család  fogalmának  kiterjesztésénél,  először  a  középkorban 
jelentkezett,  midőn  mindenki  kiváltság  után  törekedett  és  mindenik 
kiváltságnak  a  származás  szolgált  alapjául.  Ekkor  is  csak 
kisebb  körökben,  városokban  és  tartományokban  találkozunk 
vele.  Az  állam  körére  a  nemzetiség  fogalmát  —  mostani  értelme 
szerint  —  sohasem  alkalmazták.  Ismerték  már  ekkor  a  „nemzet" 
fogalmát  is,  ezt  azonban  nem  a  nyelvegység,  hanem  mindig  az 
állam  fogalmával  azonosították,  a  mely  több  nemzetiségből  állott. 
Nemzeti  öntudatra  a  népeket  a  XVllI.  század  szabadság- 
mozgalmai ébresztették.  Előbb  a  kényuralom,  később  a  népfelség 
érdekében  az  állam  hatalmának  minden  tekintetben  alávetették 
az  egyéni  szabadságot,  az  egyformaság  kedvéért  háborút  üzentek 
minden  nemzeti  sajátságnak :  nem  csoda,  hogy  az  egyéni  sza- 
badság után  való  törekvés  épen  ebben  az  irányban  mutatkozott 
a  legélénkebb  módon. 

A  nemzetiség  tehát  —  úgy,  a  hogy  azt  a  nép  felfogja  —  az 
egyéni  szabadság  elvének  egész  népekre  való  alkalmazása.  Ebben 
az  értelemben  nem  ellenkezik  az  a  szabadság  és  egyenlőség 
fogalmával.  A  nemzetiségi  politikusok  azonban  a  nemzetiségnek 
mint  önálló  egyéniségnek  állami  jogokat  akarnak  biztosítani ; 
a  mely  értelmezés  mellett  a  külön  nemzetiségi  jogosultság  ellen- 
tétben áll  a  politikai  szabadság  és  egyenlőség  fogalmával ;  a  mely 
ellentétnek  előbb-utóbb  vagy  a  nemzetiség  elve,  vagy  a  politikai 
szabadságé  esik  áldozatul. 

A  nemzetiségi  törekvések  alapja  lehet :  a  fajkülönbség, 
valláskülönbség,  az  érintkezések  ritkasága,  nyelv,  az  élőkor  emléke 
és  ellenhatás.  Czélja :  a  hatalomra  jutás.  Meg  nem  valósítható 
czél,  mert  előbb  a  létező  államoknak  fel  kellene  bomlaniok,  mi, 


60  1.  Az  Uralkodó  Eszmék. 

még  ha  lehetséges   volna  is,    nem   kívánatos  a  szabadság  és  a 
műveltség  érdekében. 

A  nemzetiségi  követelésekből  csakis  annyi  teljesíthető, 
amennyi  nem  veszélyezteti  az  állam  hatalmának  egységét  és 
központosítását.  A  meddig  tehát  az  állam  hatalma  terjed,  nem 
lehet  szó  az  egyes  nemzetiségek  külön  jogosultságáról.  Ellenben 
szűkíthető  az  állam  hatásköre ;  és  tér  engedhető  a  nemzetisé- 
geknek ...  az  önkormányzatban.  És  pedig  a  történeti  jogon 
alapuló  nemzeti  törekvések  kielégíthetők  az  egyes  tartományoknak 
adott  fültételes  önállósággal,  a  nyelvkülönbségen  alapulók  pedig 
azzal,  hogy  a  községeknek  nyújtunk  önállóságot  bizonyos  körön 
belül. 

Az  1848.  évi  szabadságharczokban  az  egyes  nemzetiségek 
egymással  a  hatalomért  küzdöttek.  És  mindegyik  nemzetiségnek 
több  áldozatába  került  ez  eredménytelen  harcz,  hogysem  attól 
kellene  tartanunk,  hogy  újra  kezdődik  az.  Azt  remélhetjük  inkább, 
hogy  a  nemzetiségi  eszme  helyesen  értelmezve  és  alkalmazva, 
jótékony  hatást  fog  gyakorolni  az  egyes  államokban  a  közbéke 
megteremtésére,  a  békés  haladásra. 

* 

Ha  az  elmondottakban  megismertük  Eötvös  nemzetiség- 
tanának alaptételeit,  és  ha  figyelembe  vesszük  a  magyar  nemzetnek 
az  osztrák  kormány  beolvasztási  törekvéseivel  szemben  kifejtett 
évszázados  ellenállását:  megértjük,  hogy  miért  fogadták  olyan 
szenvedélyes  ellenzéssel  az  Uralkodó  Eszmék  nemzetiségi  taní- 
tását itthon  Eötvös  kortársai.  De  a  kritikának  ez  a  szenvedélyes 
hangja  viszont  azt  a  nehéz  feladatot  is  megmagyarázza,  a  mely 
Eötvös  vállára  nehezedett  akkor,  a  midőn  müvének  a  nemzetiségi 
kérdésről  szóló  részét  írta. 

Báró  Kemény  Gábor  „A  nemzetek  fejléséröP'^o  — ,  hasonló- 
képen 

Mocsáry  Lajos  „Nemzetiség"'^^  czímü  müve  1858-ban  egye- 
nesen Eötvös  nemzetiségi  eszméinek  czáfolása  végett  készült. 

Kemény  Ecitvíisnek  a  nemzetiségről  szóló  tanában  a  „meg- 
semmisülés elméletét"  látja  irányunkban  érvényre  emelkedni. 
Szerinte  Eötvös  elvének  keresztülvitele  lehetetlenné  tenné  az 
államok  keletkezését. 

Mocsáry  Eötvössel  a  szabadság  és  egyenlőség  eszméjét 
illetőleg  egy  véleményen  van.  Nem  így  a  nemzetiségi  kérdés 
tekintetében.  Eötvös  szerint  a  nemzetiségi  törekvés  alapja  a 
magasabb  hivatás  érzete,  czélja  az  uralkodás.  Mocsáry  szerint 
ellenben  a  nemzeti  érzelem  alapja  a  szeretet,  czélja  az  önfenn- 
tartás. Hibáztatja,  hogy  Eötvös  „valamennyi"  nemzeti  törekvést 
egyformának  tekint. 

1859-ben  Eötvös  emlékbeszédet  mondott  Kazinczyról.  Ebben 
a  beszédben  foglalkozott  a  nemzetiségi  eszmével  is.  A  mely 
körülmény  Báró  Kemény  Gábor-nak  alkalmul  szolgált  arra,  hogy 
Eötvöshöz  nyilt  levelet  írjon.  Miután  pedig  ezt  közölni  nem 
akarta  sem  a  Pesti  Napló,  sem  a  Magyar  Sajtó,  Kemény  a 
mondanivalóját  röpiratban  adta  ki  „Néhány  szó  báró  Eötvös 
Józsefhez"  czímmel. 

Eötvös  „Felelet  báró  Kemény  Gábor  néhány  szavára" 
czím  alatt  szintén  röpirattal  válaszolt  a  következő  évben.  Ennek 
veleje  az,  hogy  Kemény  öt  félreértette :  mert  szerinte  hazánkat 
a  nemzetiségi  torzsalkodástól  a  municipalizmus  óvta  meg  a  múltban 
s  csak  ez  lehet  a  jövő  megoldása  is. 

Kemény  „Még  néhány  szó"  czímü,  ugyancsak  1860-ban 
megjelent  viszonválaszával  azután  bezárult  a  nemzetiség  kérdé- 
sében oly  hévvel  megindított  vita. 

Eötvös  felfogása  szerint  a  történelmi  jog  alapján  álló  nem- 
zeti törekvések  kielégíthetők  tartományi  önállósággal  is.  Ezt  a 
tételt  az  ő  kortársai  hazánkra  vonatkoztatták ;  a  benne  jelzett 
önnállóságot  azonban  a  magyar  nemzet  számára  kévéseitek  : 
azért  támadták  nemzetiségi  tanát  szenvedélylyel.  És  e  küzdő 
magyarok  igazságát  legjobban  bizonyítják  azok  az  osztrák  köz- 
jogi írók  (Lustkandl  és  társai),  a  kik  hazánkat  az  Osztrákmagyar- 
birodalom tartományának  iparkodnak  feltüntetni ;  bizonyítja 
továbbá  az  a  hosszú,  nehéz  küzdelem  is,  a  melyet  a  magyar 
kormányoknak  folytatniuk  kellett,  a  míg  a  velünk  szövetséges 
Ausztria  államférfiaival  meg  tudták  értetni  és  elismertetni  a  mi 
ezer  éves  állami  önállóságunkat.  Ámde  ne  feledjük,  hogy  Eötvös 
az  ő  nagy  müvében  a  történeti  jog  tiszteletét  is  épen  azoktól 
követelte  leginkább,  a  kiknek  joguk  a  történelmen  alapszik;  és 
akkor  be  fogjuk  látni,  hogy  egyik  részről  csak  a  jogunk  és  nemzeti 

erőnk  iránti  kishitűség,  másik  részről  csak  a  rosszakarat  magyaráz- 
hatta bele  az  Uralkodó  Eszmék  sorai  közé  —  mert  a  sorokban 
egy  szó  sincs  róla  — :  mintha  Eötvös  Magyarország  részére 
tartományi  önállósággal  is  beérte  volna. 

Kifogás  csak  annyiban  emelhető  ennél  a  pontnál  az  Ural- 
kodó Eszmék  ellen,  hogy  bár  a  nemzetiség  fogalma  mellett 
ismeri  a  nemzet  fogalmát  is;  és  bár  a  nemzetiség  kérdését 
részletesen  tárgyalja:  —  a  mint  Concha  helyesen  reámutat  — 
„a  társadalommá  szerveződött  és  országló  hatalommal  élő, 
tényleg  konkrété  létező  nemzeteket,  ezek  rendeltetését  (még 
pedig  egyenkint  külön  rendeltetését  az  emberiség  és  az  egyes 
külön  nemzetiségű  ember  életében  s  az  egyes  egyén  önállóságá- 
val szemben)  nem  vonta  be  számításai  körébe."  "'/a? 

Hiánya  a  műnek,  hogy  csak  jelzi,  és  nem  fejti  ki  rész- 
letesen a  nemzet  és  állam  szoros  kapcsolatát.  Hibája  pedig, 
hogy  a  „nemzet"  és  „nemzetiség"  szavakat  nem  elég  követ- 
kezetesen használja,  holott  világosan  megjelöli  mindakét  szó 
fogalmának  a  tartalmát  és  körét.  E  hiány  és  hiba  azonban, 
valamint  az  ismertetett  bírálatok  sem  homályosítják  el  az  Ural- 
kodó Eszmékben  megírt  gondolatok  igazságát,  erejét  és  becsét. 
Sőt  elősegíti  Eötvös  tanainak  az  érvényesülését.  Mert  a  hiányt 
pótolni,  a  hibát  javítani  lehet.  És  mert  az  ellenvetések  arra 
intenek  ugyan,  hogy  Eötvöst  gondolkozva  olvassuk :  de  izgatnak 
is  arra,  hogy  olvassuk  Eötvöst. 

IV.  EÖTVÖS  POLITIKÁJÁNAK  RENAISSANCE-A. 

15    Eötvös  politikája  a  magyar  alkotmányban. 

Eíitvös  egész  politikai  működésén  éppúgy,  mint  politikai 
rendszerén,  az  egyéni  szabadság  eszméje  vönis  fonalként  húzó- 
dik végig. 

A  szabadság  eszméje  uralkodott  lelkén,  a  mikor  mint 
ifjú  hírlapíró  ujságczíkkeit,  regényeit  és  kíHteményeít  írta,  s 
mindezekkel  a  nemzetet  a  felszabadulásra  előkészítette.  A  sza- 
badság eszméje  irányította  akkor  is,  a  midőn  mint  48-as  miniszter 

alkotmányozó  törvényjavaslatait  fogalmazta.  A  szabadság^  eszméje 
vezette  öt  48  után  is  az  Uralkodó  Eszmék  megírása  és  nevezetes 
emlékbeszédeinek  elmondása  közben.  A  szabadság  eszméje 
ihlette  meg  Eötvös  lelkét  67  előtt  is,  hogy  röpirataiban,  politi- 
kai beszédeiben  és  sürü  levelezésében  újra  a  nemzet  felszaba- 
dulásának prófétája  legyen.  A  szabadság  elve  vezérelte  akkor  is, 
a  midőn  a  nemzet  ismét  felszabadult  és  Eötvös  mint  az  1867.-1 
felelős  kormány  tagja  a  kiegyezésben  a  48-as  törvények  szabad- 
ságjogait sürgette  és  biztosította.  És  a  szabadság  eszméje  sugal- 
mazta valamennyi  törvényjavaslatát,  a  melyet  mint  e  kormány 
kultuszminisztere  a  vallás  és  a  közoktatás  ügyeiben  az  ország- 
gyűlés elé  beterjesztett.  —  Az  irodalom,  a  törvényhozás,  a  kor- 
mányzás, a  tudományos  és  társadalmi  élet  terén  mindig  a  sza- 
badságért küzdött.  Minthogy  pedig  élete  javarészét  a  politikának 
szentelte,  természetesen  főkép  állami  életünkben  látszik  meg  az 
üdvös  eredménye  Eötvös  szabadságpolitikájának.  Az  ö  idejében, 
az  ö  közreműködésével  létrejött  szabadelvű  törvényeink  ma  is 
életben  vannak.  És  majdnem  valamennyi  alaptörvény.  Az  Eötvös 
szabadságeszméje  valósult  a  48-as  magyar  alkotmányban ;  és 
később  a  történeti  jogról  vallott  elve  érvényesült  az  1867.-1 
kiegyezés  alkalmával,  a  mikor  a  király  és  a  nemzet  a  jogfoly- 
tonosság elvének  elismerésével  az  1723.  évi  !.,  11.,  111.  töi-vény- 
czikk,  vagyis  a  pragmatica  sanctio  és  az  1848.  évi  szabadság- 
törvények jogalapjára  állott. 

Már  az  eddigiek  alapján  is  elmondhatjuk  tehát,  hogy  a 
magyar  alkotmány  az  Eötvös  politikájának  gyakorlati  alkalma- 
zása. Hogy  alkotmányunk  alaptörvényei  az  Eötvös  politikai 
tanításának  gyakorlati  értékességéről  tesznek  tanúbizonyságot. 
Az  összefüggést  azonban  Eötvös  politikája  és  a  magyar  alkot- 
mány közt  még  világosabban  fogjuk  látni,  ha  az  Ausztria  és 
Magyarország  szövetségére  vonatkozó  felfogását  és  különösen 
ha  a  67.-Í  kiegyezés  érdekében  kifejtett  fáradozását  közelebbről 
nézzük. 

Állami  szabadságunk,  függetlenségünk  biztosítása  végett 
alkotmányos  törvényeinken  és  autonómiánk  elismerésén  kivül 
még  oly  erő  szükségét  is  érzi,  a  melylyel  magunkat  esetleges 
külső   támadások   ellen    megvédelmezhessük.  Az  európai   viszo- 

nyokat  veszi  figyelembe  és  miután  megállapiíja,  hogy  szom- 
szédainkban óriási  államok  vannak,  a  melyek  mind  nagy  nem- 
zetiségekre alapítvák ;  és  hogy  ezen  a  biztosabb  alapon  mi 
ezekhez  nagyságban  hasonló  államot  alkotni  képesek  nem 
vagyunk :  ezt  az  erőt  csak  egyesülés  által  tartja  elérhetőnek. 
A  mint  elődeink  a  XIV.  és  XV.  században  Cseh-,  Lengyel-  és 
Németország  fejedelmeit  választották  királyukká,  hogy  igy  Magyar- 
országnak az  akkor  fenyegetni  kezdő  török  veszedelem  ellen 
biztosítékot  és  támaszt  szerezzenek ;  valamint  a  nemzet  a  mohácsi 
vész  után  koronáját  a  hatalmas  V.  Károly  császár  testvérének 
és  ez  utóbbi  családjának  adta  át:  úgy  rendületlen  híve  most 
Eötvös  annak  a  szövetségnek,  a  mely  a  Magyarbirodalom  és 
Ausztria  között  fennáll.  Ezt  a  szövetséget  nemcsak  fenntartani 
akarja,  hanem  képessé  is  tenni  arra,  hogy  a  czélnak,  melyre  az 
köttetett,  tökéletesen  megfeleljen :  azaz  Magyarország  területi 
épségét,  alkotmányos  önállóságát  és  függetlenségét  biztosítsa. 
(Országgyűlési  Napló  1865/68.  III.  p.  367.  —  V.  ö.  Uraik. 
Eszm.  III.  p.  8—10.) 

A  kiegyezés  tervét  már  1865.  június  10-én  elkészítette. 
„A  helyes  álláspont  —  írja  ekkor  Eötvös  —  melyen  a  kiegyezés 
létrejöhet,  az,  hogy  Ausztria  részéről  a  jogfolytonosság  elve  és 
e  szerint  az  1848-iki  törvények,  melyek  alkotmányunk  tovább- 
fejlődését képezik,  egész  terjedelmökben  jogosan  fennállóknak 
elismertessenek,  hogy  részünkről  is  ugyanez  történjék  a  február 
26-iki  alkotmányra  nézve,  azt  az  elvet  állítván  fel,  hogy  ez 
alkotmány,  miután  a  császár  által  szabadon  adatott,  oktroj 
útján  meg  ne  változtathassék,  minthogy  ez  alkotmány  minden 
intézményei  —  a  mennyiben  Ausztriát  illetik  és  Magyarországnak 
jogaival  és  törvényeivel  nem  ellenkeznek,  —  csakis  az  alkotmány 
által  előírt  módon  változtathatók  meg.  A  mi  pedig  a  birodalom 
két  részének  közös  ügyei  elintézését  illeti,  erről  sem  az  1848-iki 
törvények  nem  gondoskodtak,  de  a  császárnak  sem  állott  jogá- 
ban, hogy  arról  Magyarország  beleegyezése  nélkül  a  február 
26-iki  osztrák  alkotmány  erejénél  fogva  határozzon.  A  kcizös 
ügyek  elintézésének  módja  csakis  a  két  törvényhozó  testület, 
t.  i.  a  magyar  országgyűlés  és  a  szűkebb  birodalmi  tanács 
egyezményi  tárgyát   képezi,    melyek  azt  vagy  közvetve  bizottsá- 

gok,  vagy  a  kétoldali  minisztériumok  által  tárgyaltatják.  Magá- 
tól értetődik,  hogy  a  mennyiben  az  1848-iki  törvények  egyes 
rendeletei  a  közös  ügyek  tárgyalását  lehetetlenné  tennék,  vagy 
a  közös  birodalom  és  lajtántúli  országok  alkotmányos  szabad- 
ságával meg  nem  egyeznének,  mi  készek  leszünk  mindazon 
törvénymódosításokat  megtenni,  melyek  Magyarország  állásával 
megférnek,  a  mint  azt  már  az  utolsó  országgyűlés  is  kimon- 
dotta." (Falk.) 

Ugyancsak  a  kiegyezésre  vonatkozik  Eötvös  beszédének, 
a  melyet  az  országgyűlésen  1866.  deczember  1-én  tartott,  a 
következő  része :  „Megengedem,  sőt  hiszem,  hogy  a  jelen  kor- 
mány azon  elveket,  melyeket  a  közös  ügyekből  folyó  ügyek 
kezelésének  módjára  nézve  felállítunk,  elfogadni  nem  fogja ;  de 
ne  gondoljuk  azért,  hogy  fáradságunk  hasztalan.  Állítsuk  föl 
azokat  úgy,  mint  hazánk  törvényes  függetlenségének  és  önálló- 
ságának megótalmazására  legjobbnak  tartjuk,  és  hogy  fölállított 
elveink  egyszersmind  a  lajtántúli  népek  alkotmányos  szabad- 
ságát, s  a  birodalomnak  fennállására  szükséges  hatalmát  bizto- 
sítsák :  és  legyünk  meggyőződve,  hogy  ha  az,  a  mit  ekként 
felállítottunk,  a  jelen  pillanatban  még  nem  fogadtatik  el ;  ha 
kezünk,  melyet  a  kiegyenlítésre  nyújtunk,  most  vísszautasíttatik, 
azért,  mert  midőn  azt  teszszük,  másik  kezünkkel  hazánk  alkot- 
mányának lobogóját  tartjuk  föl :  ne  féljünk,  az  idő  közel  van, 
midőn  a  kéz  el  fog  fogadtatni  —  nem  a  jelen  kormány  által, 
hanem  azok  által,  kik  azt  követni  fogják,  s  a  birodalom  népei 
által."  (Országgyűlési  Napló  1865/68.  Ili.  p.  9.) 

És  ím  a  szövetség,  a  melynek  szükségszerűségét  a  60-as 
években  még  kénytelen  volt  Eötvös  bizonyítgatni  és  magyaráz- 
gatni :  ma  már  mindnyájunk  belátása  szerint  szükséges  és  hasz- 
nos. Sőt  a  történelem  az  osztrák  államférfiakat  is  megtanította 
arra,  —  a  mit  Eötvös  hirdetett  —  hogy  az  európai  nagy  álla- 
mok között  Ausztria  is  csak  úgy  tarthatja  fenn  magát,  ha  erős 
szövetségese  van. 

1866  végén  azt  mondotta  Eötvös:  „  ...  az  idő  közel  van, 
midőn  a  kéz  el  fog  fogadtatni"  --  és  az  1867.  évi  XII.  t.-cz. 
bizonyítja,  hogy  EíUvös  politikai  éleslátásával  helyesen  tájéko- 
zódott a  fejlődés  irányáról. 

Bihari :  Eötvös  Politikája.  ^ 

És  ugyané  törvény  azt  is  igazolja,  hogy  a  kiegyezés 
azon  az  alapon  jött  létre,  a  melyet  Eötvös  már  két  évvel  előbb 
vázolt. 

És  Eötvös  elvei  hasonlókép  érvényesültek  alkotmányunk 
többi  alaptörvényeiben  is. 

Az  állam  belső  szabadságát  a  parlamenti  kormányrend- 
szer létesítésének  és  a  különféle  szabadságjogok  biztosításának 
szükségét  hirdette  már  1848  előtt  és  valósította  1848-ban. 

A  parlamenti  kormányrendszer,  mindenesetre  a  miniszteri 
felelősség  Eötvösnek  legszemélyesebb  elvei  közé,  annyira  sze- 
mélyes elvei  közé  tartozott,  hogy  Kossuth,  midőn  1847-ben  a 
szabadelvű  párt  programmját  tervezték,  csak  azért  kívánta 
a  pártértekezleten  abba  a  felelős  minisztérium  létesítésének  föl- 
említését, —  nem  mintha  a  párt  arra,  mint  úgyis  csak  akadé- 
mikus jellegüre  nagy  súlyt  fektetne,  —  hanem  mert  az  „Eötvös 
Pepi  vesszőparipája." 

Második  minisztersége  alatt  (1867—71)  főkép  mint  vallás- 
és  közoktatásügyi  miniszter  folytatta  a  48-ban  elkezdett  munkát. 
Törvényjavaslatai,  rendeletei  ekkor  odairányulnak,  hogy  fej- 
leszsze  a  megye,  a  község,  a  család,  az  egyesületek,  testületek, 
vallásfelekezetek  és  nemzetiségek  szabadságát. 

Az  állam  nagy  erejében  rejlő  függetlenség,  a  kisebb  ala- 
kulatok önkormányzatában  nyilvánuló  szabadság  .  .  .  mind,  mind 
arra  valók  Eötvös  politikájában,  hogy  biztosítsák  az  egyéni 
szabadságot  és  ezzel  az  egyén  boldogulását.  Ezt  a  czélt  szolgálta 
tollal,  szóval  és  hatalommal :  regényeiben,  költeményeiben,  ujság- 
czikkeiben,  röpirataiban,  az  Uralkodó  Eszmékben,  szónoklataiban, 
miniszteri  rendeleteiben,  törvényjavaslataiban  és  minden  csele- 
kedetében. 

Politikáját  az  egyéni  szabadság  politikájának,  az  ő  politikai 
eszméire  épült  alkotmányunkat  ennélfogva  az  egyéni  szabadság 
alkotmányának  nevezhetjük. 

16.  Az  Uralkodó  Eszmék  írója  a  vallás-  és  közoktatásügyi 
miniszteri  székben. 

Eötvös  a  magyar  állam  modern  alkotmányos  életét  nem- 
csak előkészítette,  mint  próféta,  hanem  azt  mint  vallás-  és 
közoktatásügyi  miniszter,  tevékeny  közreműködésével  meg  is 
alapozta. 

I. 

Valláspolitikájának  képét  abból  a  törvényjavaslatból  rajzol- 
hatjuk meg,  melyet  1870-ben  a  vallás  szabad  gyakorlatáról  és 
a  vallásfelekezetek  egyenjogúságáról  szerkesztett  és  nyújtott  be 
a  képviselőházhoz.  A  kép  esetleges  hézagait  pótolhatjuk  az  ő 
miniszteri  cselekvéseiből. 

A  törvényjavaslat  czímét  külön  megokolja.  Azért  nem  adta 
a  „vallás"  vagy  „hitszabadságról"  czimet,  mert  nézete  szerint 
„a  hivés  szabadságát,  tehát  a  szorosabb  értelemben  vett  vallás- 
szabadságot akár  megadni  a  polgároknak,  akár  tőlük  megtagadni 
az  államnak  hatalmában  sincs ;  az  egyéni  hit  az  egyénnek  lelki- 
ismeretében honolván,  melyhez  semminemű  külső  hatalom  hozzá 
nem  férhet."  A  törvényhozás  feladatát  abban  jelöli  meg,  hogy 
biztosítsa  az   állam    polgárainak  azt  a  jogát,  melynélfogva  azok 

benső  hitüket  szabadon  gyakorolhassák, 

az  ország  törvényeinek  sérelme  nélkül  külső  szertartásokban 
és  cselekményekben  is  kifejezhessék  és 

hitök  gyakorlására  vallási  testületekké  egyenlő  joggal  egye- 
sülhessenek. 

Ezenkívül  a  javaslat  szerkesztésénél  a  következő  általános 
elveket  tartotta  szem  előtt : 

„  1 .  hogy  az  ország  minden  lakosa  bármely  hitet  szabadon 
gyakorolhasson  és  követhessen ;  de  másfelől 

2.  valláshite  senkit  se  menthessen  fel  törvényben  rendelt 
bárminő  kötelességei  alól ; 

3.  hogy  az  ország  lakosai  szabadon  egyesülhessenek  val- 
lási testületekké  vagy  egyházakká,  s  minden  egyházi  ügyeiket 
önmaguk  intézhessék ;  de  másfelől 

4.  a  törvényes  rend  biztosítására  az  állam  főfelügyeleti  joga 
minden  vallásfelekezet  irányában  fenntartassék ; 

5* 

5.  a  vallástestületek  egymás  között  és  az  állam  irányában 
teljesen  egyenjogúak  legyenek ;  végre 

6.  hogy  épen  a  vallási  élet  szabadságának  érdekéből  a 
vallási  viszonyoktól  különválasztassanak  azon  ügyek,  melyek 
természetüknél  fogva  nem  a  valláshoz  és  egyházhoz,  hanem  az 
állam  rendelkezése  alá  tartoznak,  minők  például  a  polgári  és 
politikai  jogok  gyakorlása  és  a  házasság  polgári  oldala  és 
jogviszonyai." 

Ki  kell  emelnünk  a  javaslat  9.  §-át,  a  mely  a  házasságjog 
szabályozásának  alapelveit  tarlalmazza: 

„A  vallás  különbözősége  a  házasság  polgárjogi  érvényes- 
ségére nem  bír  befolyással. 

Az  állam  a  házasságot  a  maga  szempontjából  polgári 
szerződésnek  tekinti,  s  melyet   saját  törvényei  szerint  ítél    meg. 

A  házasság  mindennemű  jogviszonyait  a  fennebbi  elvek 
irányadása  mellett  külön  törvény  szabályozandja. 

Ezen  házassági  törvény  szentesítéséig  azonban  a  házasság 
kötésére  és  felbontására,  valamint  az  anyakönyvek  vezetésére 
nézve  is  a  tényleg  fennálló  törvények  és  gyakorlat  egyelőre 
fenntartatnak." 

Ez  a  §  a  polgári  házasság  és  az  állami  anyakönyvvezetés 
elvi  elfogadását  jelenti,  ez  ügyek  gyakorlati,  de  szabadelvű 
szabályozását  egy  későbbi  törvényre  bízván.  Eötvös  egyiket  sem 
tartotta  ebben  a  javaslatban  elintézhetőnek,  a  mely  t.  i.  vallási 
ügyek  szabályozása  végett  készült. 

A  javaslat  —  a  miként  látjuk  —  éppúgy  mint  első  vallás- 
politikai ténye,  melyet  még  az  Uralkodó  Eszmék  megírása  előtt 
alkotott,  az  1848.  évi  XX.  t.-cz.,  határozottan  szabadelvű. 
A  szabadság  eszméjének  befolyását  világosabban  tán  sehol  sem 
szemlélhetjük,  mint  Eötvösnek  ebben  a  javaslatában.  És  ennek 
daczára  sem  lett  belőle  eredeti  alakjában  törvény,  mert  a  kér- 
lelhetlen  halál  elragadta  Eötvöst  tőlünk,  még  mielőtt  ezt  a 
képviselőház  letárgyalhatta  volna.  Munkatársának,  Molnár  Aladár- 
nak  köszönhetjük,  hogy  a  benne  rejlő  értéket  nem  veszítettük 
el.  Molnár  ugyanis  a  javaslatot  —  kibővítve  a  saját  eszméivel  — 
négy  év  múlva  újra  benyújtotta  az  országgyűléshez.  A  9.  §-ban 
említett    polgári    házasság    és   anyakönyvvezetés    intézménye  is 

megvalósult  húsz  esztendő  múlva  a  Szilágyi  Dezső  szerkesz- 
tette egyházpolitikai  törvényekben. 

A  szabadság  és  egyenlőség  eszméje  irányította  Eötvöst  a 
vallásügy  terén  még  különösen  akkor,  a  mikor  az  egyes  felekeze- 
teknél azon  fáradozott,  hogy  önkormányzat  (autonómia)  létesí- 
tésére bírja  rá  őket;  a  meglevő  felekezeti  autonómiát  pedig 
támogatta. 

A  „katholikus  autonómia"  név  alatt  ismert  mozgalmat 
Eötvösnek  az  a  levele  indította  meg,  a  melyet  1867.  júliusában 
a  herczegprimásnak,  az  egri  és  kalocsai  érsekeknek  írt ;  és  a 
melyben  az  erdélyi  egyházmegye  önkormányzatára  hivatkozva, 
azt  a  kívánságát  fejezi  ki,  hogy  a  többi  magyar  egyházmegyék 
híveinek  is  adassék  befolyás  az  iskolai,  vagyoni  és  egyéb 
egyházi  kérdésekbe.  Az  Eötvös  óhajtása,  a  katholikus  autonómia, 
még  ma  sem  valósult  meg. 

A  protestánsok  meglevő  autonómiájának  fejlesztését  czélozta 
—  hogy  csak  egy  példát  említsünk  —  az  az  intézkedése,  a 
melylyel  az  általuk  fenntartott  jogakadémiákon  a  magántanulás 
megengedését  a  kormány  átruházta  az  illetékes  egyház  felügyelő 
közegeire ;  természetesen  az  állam  főfelügyelet!  jogának  a  fenn- 
tartásával. 

Az  izraelitákat  kongresszusra  hivatta  össze  az  egységes 
önkormányzat  létesítése  végett.  Belső  meghasonlásuk  az  oka, 
hogy  Eötvös  jóindulatú  törekvése  náluk  nem  járt  eredménynyel. 

A  görög  keleti  egyházaknál  is  híve  volt  az  autonómia 
kiépítésének,  mert  bensőbb  vallási  életet  és  a  kultúra  emelkedését 
remélte  attól.  Sőt  szabadságtiszteleténél  fogva  nem  akadályozta 
meg  azt  sem,  hogy  a  görög  keletieknek  a  nemzetiségi  alapról  a 
„nemzeti"  alapra  való  átlépése  jogi  alapot  nyerjen  a  „nemzeti 
egyház"  elnevezés  törvénybe  iktatása  által.  Abban  bízott,  hogy 
autonómiájuk  hatásköre  a  nemzetiségi  szabadságról  szóló  tör- 
vényben, —  a  mely  szintén  az  ő  sugallatára  keletkezett,  —  a 
vallási  és  művelődési  ügyekre  lévén  szorítva,  megengedheti  a 
törvényhozás  nekik  a  „nemzet"  czimet  minden  különösebb  vesze- 
delem nélkül,  ha  ezzel  közmegnyugvás  érhető  el.  A  közmeg- 
nyugvás meg  is  volt  addig,  a  míg  ő  volt  a  cultuskormány  élén. 
A  mikor  azonban  elhunytával  közvetlen   befolyása   megszűnt  és 

lassankint  tanai  is  elhomályosultak:  a  nemzetiségek  panaszai 
a  többségi  elnyomásról  és  „nemzeti"  követelései  újra  felhang- 
zottak. Megfelelő  népszámlálási  adatok  hiányában  Eötvös  annak 
idején  nem  vehette  észre,  hogy  a  görög  keleti  román  és  szerb 
nyelvű  hívek  a  többségi  elv  alapján  elnyomják  a  magyar  nyelvű 
hitrokonaikat.  És  nem  gondoskodott  eléggé  arról,  —  sőt  máig 
sincs  gondoskodva  arról,  —  hogy  a  kormány  és  az  egyházi 
szervezet  a  megszabott  hatáskörén  kivül  ne  léphessen  ;  különösen 
hogy  az  autonóm  egyházak  vezető  férfiai  a  vallási  szervezetet 
és  az  egyházi   vagyont   politikai   czélokra  fel  ne  használhassák. 

Eötvös  valláspolitikájának  alapelve  a  „szabad  egyház  a 
szabad  államban"  —  azzal  a  kiegészítéssel,  hogy  mindegyik 
maradjon  a  maga  hatáskörén  belül.  Ahelyett  azonban,  hogy  ezt 
a  hatásköri  elvet  !hatásos  sanctióval  igyekezett  volna  körül- 
bástyázni és  biztosítani,  —  erösebb  rendszabályok  nélkül  az 
állam  kormányzóinak  ügyességében  és  polgárainak  becsületes 
jóakaratában  bízva,  tisztán  opportunista  politikával  is  elérhetőnek 
vélte  ezt  a  kitűzött  czélt. 

Ebbeli  felfogását  és  törekvését  legjobban  jellemzi  a 
Néptanítók  Lapjának  szerkesztésénél  követett  eljárása.  Egyik 
fesztelen,  bizalmas  beszélgetése  közben  Torkos  Károly  orosházi 
ev.  lelkésznek  —  a  kivel  szt.-tornyai  birtokán  idözése  alatt  gyakran 
találkozott  —  említette  a  következőket:  „A  Néptanítók  Lapját 
annyira  óvatosan  akarom  szerkeszteni  —  monda  —  hogy  egyik 
vagy  másik  vallásfelekezet  ellen  még  csak  távolról  is  semmi 
sérelmes  ne  foglaltassék  benne :  mielőtt  egy-egy  számot  sajtó 
alá  bocsátanánk,  átnézik  azt  katholikus  bírálók,  átnézik  protes- 
tánsok s  végre  átnézem  magam.  És  mégis !  Az  utóbbi  számok 
egyikéről,  egy  és  ugyanazon  számnál  arról  értesültem,  hogy  egy 
protestáns  vidéken  olvasását  letiltották,  mert  az  nagyon  katholikus, 
—  egy  katholikus  vidéken  pedig  ugyanazt  a  számot  azért  tiltot- 
ták le,  mert  az  egészen  protestáns  szellemben  volna  szerkesztve. 
Itt  azután  nehéz  a  mindeneket  kielégítő  k()zépuíat  eltalálni." 
(Győry  V.")  Ám  az  a  tény,  hogy  ezt  a  megnyugtató  közép- 
utat eltalálni  még  Eötvösnek,  a  nagy  kibékítőnek,  sem  sikerült 
mindig,  azt  bizonyítja,  hogy  másnak  sem  fog  mindig  sikerülni. 
És  ha  ugyanakkor  különösen  a  görög  keleti  egyházak  autonómiája 

révén  elhangzott  évtizedes  panaszokra  is  visszaemlékezünk,  be 
fogjuk  látni,  hogy  a  vallási  és  az  ezzel  most  már  összekötött, 
pedig  össze  nem  tartozó,  nemzetiségi  békének  fenntartásához  az 
opportunizmuson  kivül  nem  elég  a  hatáskörök  elvi  kijelölése. 
Az  elvi  kijelölésen  kivül  szükség  van  valóságos  korlátra  is,  a 
mely  —  főleg  ott,  hol  az  út  mellett  szakadék  tátong  —  megóvja 
az  önkormányzott  kocsi  utasait  a  felborulástól. 

II. 

Hogy  a  magyar  nemzet  az  európai  müveit  államok  verse- 
nyében megállhassa  helyét,  Eötvös  a  culturánk  színvonalának 
emelését  sürgeti  mindenekelőtt.  Főkép  ebben  a  felfogásban  külön- 
bözik Széchenyitől,  a  ki  a  közgazdaság  fejlesztésével  akarta  a 
nemzet  jövőjét  biztosítani.  És  a  cultura  előtérbe  állítása  külön- 
bözteti meg  Kossuthtól  is,  a  ki  viszont  közjogi  téren  kereste  a 
nemzet  fennmaradásának  a  biztosítékait. 

A  culturának  ez  a  nagyrabecsülése  indította  Eötvöst  arra, 
hogy  épen  a  közoktatásügyi  tárczát  vállalja  el  úgy  1848-ban,  mint 
1867-ben.  És  rengeteg  tudásán  kivül  a  culturáért  való  ez  a  lelke- 
sedés képesítette  őt  arra  az  emberfölötti  nehéz  feladatra,  a  melylyel 
meg  kellett  birkóznia,   ha  erős  magyar  culturát  teremteni  akart. 

És  Eötvös  tudott  is,  akart  is,  bírt  is  teremteni. 

Rövid  négy  évi  minisztersége  alatt  nemcsak  az  absolut 
kormány  törvénytelen  intézkedéseit  pótolta  az  alkotmányos 
miniszter  szabadelvű  rendeleteivel,  hanem  törvényjavaslatot 
készített  és  nyújtott  be  az  országgyűléshez  a  kisdedóvásról,  a 
népnevelésröl,  a  középiskolai  oktatásról,  a  budapesti  tudomány- 
egyetem újjászervezéséről,  a  kolozsvári  egyetem  felállításáról  és 
a  József-műegyetem  átszervezéséről.  Vagyis  a  közoktatásügy  teljes 
egészének  megújításán  fáradozott,  hogy  a  magyar  nemzeti  cultura 
is  általánosan  emelkedjék. 

Az  oktatásügyre  vonatkozó  javaslatainak  közös  alapja  a 
tanszabadság  elve.  A  meglevő  és  létesítendő  egyetemeknek  biz- 
tosítja az  autonómiát.  A  pesti  egyetemnek  protestáns  és  görög 
keleti  hittani  karokkal  való  kiegészítését  tervezi,  hogy  ezzel  is 
kifejezésre  juttassa  a  felekezetek  egyenjogúságát ;  és  hogy  a  pap- 
ság képzését  tökéletesítse. 

Sajnos,  korai  elhunyta  miatt  közoktatási  javaslatai  közül 
csak  a  népnevelésre  vonatkozót  volt  ideje  törvényerőre  emel- 
tetni. A  többi  értékes  örökségül  maradt  reánk ;  értéküket  mi  sem 
mutatja  jobban,  mint  hogy  az  azokban  foglalt  kérdések,  ha 
később  is,  az  ő  javaslatainak  lényegileg  megfelelő  megoldást 
nyertek. 

A  legfontosabb  azonban,  a  melylyel  nemzeti  culturánkat 
megalapozta  és  a  melylyel  annak  fejlődését  is  biztosította,  a  nép- 
oktatási törvény  —  szerencsénkre  —  még  Eötvös  életében  tető 
alá  került.  Az  1868.  évi  XXXVlll.  t.-cz.  a  szerkesztéstől  a 
végrehajtásra  vonatkozó  rendelkezésekig  teljesen  az  ő  müve. 
Az  Uralkodó  Eszmék  Írójának  gyakorlati  culturpolitikája  ebben 
az  alkotásában  tűnik  legtisztább  vonalakban  elénk.  Azért  érde- 
mes azt  kiemelnünk  a  közoktatásügyre  vonatkozó  törvényjavas- 
latai közül  és  közelebbről  megvizsgálnunk,  ha  Eötvös  tanügyi 
politikájáról  hü  képel  akarunk  nyerni. 

A  népiskolai  törvényjavaslat  szerkesztésénél  kitűzött  czélját 
Eötvös  abban  jelöli  meg: 

„1.  hogy  azáltal  a  tanszabadság  (mind  a  taníthatást, 
mind  a  tanulhatást  illetőleg)  már  az  oktatás  legalsó  körében 
is  lehető  legnagyobb  mérvben  érvényesíttessék ;  és  épen  a  tan- 
szabadság alapján  az  egyházaknak  az  iskolák  tartására  s  az 
oktatásra  vonatkozó  méltányos  igényei  kielégítve  és  biztosítva 
legyenek ; 

2.  hogy  minden  polgárnak  gyermeke  legalább  az  elemi 
oktatás  jótéteményeiben  részesüljön  és 

3.  hogy  tekintetbe  véve  az  államháztartásunk  kezdetén 
egyszerre  reánk  nehezedő  sokféle  kiadásokat,  az  ország  túlter- 
heltetése  nélkül  az  összes  népiskolai  közoktatás  oly  állapotba 
helyeztessék  s  akként  rendeztessék,  hogy  a  nép  müvelésére  s 
gyakorlati  életfoglalkozására  áldásos  befolyást  gyakorolhasson ; 
és  hogy  az  gyorsan,  a  fejlettség  azon  fokára  emelkedhessek, 
melyen  a  népiskolai  közoktatás  a  jelenkor  bármely  müveit 
államában  van." 

A  népnevelés  ügyének  rendezésénél  szem  előtt  tartotta 
az  állam  pénzügyi  nehéz  helyzetét,  a  közvélemény  ellenszenvét 
az  oktatás  államosítása   iránt,   a   szabad  verseny  elvét,  az  egy- 

házak  történelmi  jogát  és  szabadságát,  a  nemzetiségi  viszonyo- 
i<at,  a  nagy  iskola-  és  nem  kevésbbé  nagy  tanítóhiányt  és  a 
nép  műveltségének  alacsony  színvonala  miatt  a  tankötelezettség 
behozatalának  szükségszerűségét :  és  mindezek  figyelembe  véte- 
lével az  oktatás  teljes  államosításának,  sőt  a  felekezeti  oktatás 
állami  segélyezésének  gondolatát  is  elejtette,  de  meghagyta  az 
egyházaknak  régi  jogát,  hogy  az  állam  főfelügyelete  alatt  iskolákat 
állithassanak  és  fenntarthassanak ;  és  kiegészítette  ezt  a  jogot 
a  községeknek  és  az  államnak  azzal  a  kötelességével,  hogy 
a  hol  az  egyházak  elég  iskolát  nem  állítanak,  ott  a  polgári 
község  köteles  azt  az  állam  segélyével  nyitni.  Figyelmeztették 
arra,  hogy  községeink  nincsenek  még  a  culturának  azon  a 
magaslatán,  a  melyen  örömest  áldoznának  az  iskolaügyért: 
Eötvös  azzal  nyugtatta  meg  hallgatóit  és  magát,  hogy  egye- 
sekből hiányozhatik  ez  az  áldozatkészség,  de  nem  szabad  ezt 
előre  föltételeznünk  a  községi  életet  élő  polgárok  többségéről. 
És  sajnos,  itt  csalódott  Eötvös.  A  mikor  ugyanis  a  törvény 
végrehajtására  került  a  sor,  a  községek  húzódoztak  a  köteles- 
ségtől és  ez  okból  izgattak  a  községi  iskola  eszméje  ellen.  A 
felekezeti  jelleg  nélküli  iskolát  olyannak  tüntették,  mintha  abból 
a  vallásos  nevelést  a  törvény  száműzte  volna.  A  vallástalanság 
vádját  hangoztatta  a  község  (közösség)  a  „közös"  iskola  ellen, 
holott  a  törvény  előírja  ez  iskolák  növendékeinek  vallás-okta- 
tását is ;  csakhogy  azt,  mint  kötelességet,  az  illető  egyházak 
vállaira  rakja.  Hiába  biztosít  a  törvény  a  községi  és  állami 
iskolák  székeiben,  gondnokságaiban  helyet  a  községbeli  feleke- 
zetek lelkészeinek  is :  az  egyházak  —  különösen  nemzetiségi 
vidékeken  —  szívesen  látták,  sőt  igen  gyakran  támogatták  is  a 
községeknek  ezt  a  felfogását.  Támogatták  azért,  mert  ők  sem 
szívesen  vállaltak  olyan  kötelességet,  a  melynek  súlyát  tőlük 
független  tényező,  a  közös  iskolák  számának  a  növekedése, 
teszi  nehezebbé.  A  felekezetek  papjai  a  hitoktatás  kötelességét 
szívesebben  végzik  a  saját  iskoláikban,  mert  itt  az  állam  csak 
főfelügyeleti  jogot  gyakorolván,  kevésbbé  fenyegeti  őket  az  állami 
beavatkozás,  tehát  szabadabban  rendelkeznek  a  növendékeikkel. 
Azért  inkább  a  saját  iskoláik  számát  szaporítják.  És  csak  ott 
engedik  át  az  államnak,  a  hol  szegénységük   miatt   kénytelenek 

arra.  És  ekkor  is  az  államnak  inkább,  mint  a  községnek,  mert 
az  állami  ellenőrzés  alatt,  a  távolság  miatt,  még  mindig  több 
szabadságot  élvezhetnek,  mint  ha  a  község  a  gazda.  Meg- 
kezdődik előbb  az  államsegélyezés,  majd  az  államosítás  végtelen 
sorozata.  És  folytatódik  most  már  évről-évre.  Míg  csak  az  iskola- 
ügy teljes  államosításával  be  nem  fejeződik. 

Eötvös  előtt  a  népoktatás  rendezésének  ez  a  módja  nem 
volt  ismeretlen.  „Tagadhatatlan  —  így  szól  —  hogy  korunkban 
(1867)  nemcsak  a  közvélemény  kívánja  Európaszerte  hango- 
sabban  az  iskoláknak  tisztán  állami  kezelését,  hanem  Amerika  és 
Európa  legtöbb  államában  vagy  már  így  is  rendezték  a  közokta- 
tást, vagy  a  hol  most  van  e  kérdés  szőnyegen,  ezen  mód  szerint 
igyekeznek  azt  az  államkormányok  is  megoldani.  E  nézetnek 
hazánkban  szinte  naponként  számosabb  pártolói  vannak,  sőt  a 
reformátusok  egyik  egyházkerülete  is  odanyilatkozott,  hogy  kész 
iskoláit  az  államnak  átadni."  És  mégsem  helyezkedett  akkor  az 
állami  oktatás  alapjára.  Mert  azzal  is  meg  akarta  mutatni  a 
nemzet  életrevalóságát  —  és  ez  sikerült  is  neki  —  hogy  a  nemzet 
akkori  culturális  elmaradottságából  a  saját  erejével  is  fel  tud 
emelkedni.  Azért  szerkesztette  úgy  a  törvényt,  hogy  annak  végre- 
hajtásában a  haza  valamennyi  polgára,  önkéntes  buzgósága 
által  indíttatva,  közreműködhessek.  Akár  mint  egyes  ember,  akár 
társulatok  —  akár  világi  vagy  egyházi  testületek  keretében.  És 
mellőzte  az  iskolák  teljes  államosítását  még  azért,  mert  már 
addig  is  sokallotta  a  központi  hatalom  hatáskörét. 

A  közoktatásügyi  miniszter  Eötvös  így  megvalósította  azt 
az  elvet,  a  melyet  mint  tudós  előbb  már  az  Uralkodó  Eszmékben 
az  egyéni  szabadság  biztosítéka  gyanánt  helyesnek  és  szük- 
ségesnek megismert  és  vallott:  az  állam  a  felügyeleten  kivül 
csak  arra  szorítkozzék,  a  mit  a  polgárok  egyéni  vagy  társulati 
és  testületi  öntevékenysége  elmulaszt  vagy  nem  bir  megcsinálni. 

* 

Eötvös  —  mint  nagy  müvéből,  az  Uralkodó  Eszmékből 
tudjuk  —  az  egyéni  szabadságban  látja  azt  az  erőt,  a  mely 
korunk  törekvéseit  irányítja.  Ö  sem  vonhatta  ki,  és  nem  is 
akarta  kivonni  magát  mint  miniszter  sem  ez  eszme  irányító 
hatása  alól.  Sőt  minden  tette  azt  mutatja,  hogy  tudatosan  követte, 

de  egyszersmind  a  közélet  valamennyi  tényezőjének  önkormány- 
zata útján  valósította  is  az  egyéni  szabadság  elvét. 

És  ez  az  összhang  Eötvös  politikai  elmélete  és  gyakorlata 
között  nemcsak  arról  tanúskodik,  hogy  ö  bölcsen  kormányozott, 
hanem  arról  is,  hogy  tudományos  igazságai  az  életből  az  életnek 
valók  és  maradandó  értékkel  bírnak. 

17.  Eötvös  politikájának  renaissance-a  felé. 

Eötvös  politikájának,  politikai  tankönyvének,  az  Uralkodó 
Eszméknek  és  a  rávonatkozó  irodalomnak  tanulmányozása  köz- 
ben egy  különös  ellentét  képe  rajzolódik  elénk. 

Egyrészt  meggyőződünk  arról  —  és  ez  a  meggyőződésünk 
találkozik  a  bírálók  egyhangú  vélekedésével  —  hogy  Eötvös 
mint  államtudós  és  mint  államférfi  is  kiemelkedik  kortársai  közül. 
Hosszú  évek  során  szerzett  tudása  és  tapasztalata  emelte  őt  arra 
a  szellemi  magaslatra,  melyről  időben  és  térben  messzebb  látott 
embertársainál.  Láthatára  kiszélesedik  az  emberiség  legkülön- 
félébb és  legtávolíbb  népeire  és  államaira ;  a  történelem  mezején 
pedig  visszafelé  egész  a  ködbe  enyésző  ó-korig  terjed.  Magas 
nézőpontjáról  áttekinti  a  népek  és  nemzetek  múlt  és  jelen  törek- 
véseit. Sőt  a  történelem  folyamának  bekövetkezendő  irányát  is 
látja,  a  mi  kívül  esik  az  alacsonyabb  ponton  állók  látásának 
körén.  Meggyőződünk  arról,  hogy  modern  szabadságunk,  alkot- 
mányunk és  culturánk  az  Eötvös  politikájára  épült. 

És  mégis  ezzel  szemben  nem  kerülheti  el  figyelmünket 
az  a  tagadhatlan  tény  sem  —  a  miről  Trefort  már  1883-ban 
panaszkodik,  87  hogy  az  újabb  nemzedék  alig-alig  ismeri  Eötvös 
államtanát. 

Concha  19ü8-ban,  az  Eötvös  állambölcseletéről  írt  érteke- 
zésében arról  számol  be,  hogy  hasztalan  iparkodott  Eötvös 
politikai  nagy  munkáját,  az  Uralkodó  Eszméket  .  .  .  világunkba 
visszahozni  16/6,  „Eötvöst  az  irodalomban  feledni  kezdik,  míg  ver- 
senytársai a  szabadság  problémájának  megoldásában :  Humboldt 
Vilmos,  Mill  Stuart,  a  kiket  müve  megjelenésekor  határo- 
zottan utána  soroztak  és  mindhármuk  népszerűsítője,  Laboulaye, 
állandóan  napirenden  vannak  a  búvárok  között."  ^^jiz. 

Keressük:  mi  lehet  az  oka  ennek  az  ellentétnek?  Mi  az 
oka  annak,  hogy  Eötvös  politikáját,  a  melyre  elődeink  alkot- 
mányunkat építették,  az  újabb  nemzedék  ismerni  is  alig  látszik? 

És  keressük  a  módot :  mikép  lehetne  ezt  az  ellentétet 
kiegyenlíteni  ?  Kiegyenlíteni  olykép,  hogy  Eötvös  politikai  tanítása 
rendkívüli  nagy  értékéhez  méltó  elsőrendű  helyét  újra  elfoglalja. 

Az  okot  a  Cherbuliez  ''*  kritikájának  a  következő  része 
mutatja  meg:  „Erősen  megfeszített  figyelem  kell  egy  550  oldalas 
köteten  végig  követni  az  élesen  és  kimerítően  formulázott  tételek 
sorozatát,  melyek  mindegyike  egyben  mint  következménye  szere- 
pel azoknak,  a  melyek  megelőzik  és  mint  premissája  azoknak, 
a  melyek  követik."  Az  okot  meglátjuk Fa///77^ra>'É'r bírálatában  \s:^ 
„Kár  —  írja  egyebek  közt  —  hogy  a  tartalmas  munka  eszme- 
gazdagságát, éles  logikai  következetességét  az  elnyújtott,  végnélküli 
szakaszok  igen  fárasztóvá  teszik."  És  Concha  szerint  is  annak 
az  oka,  hogy  az  újabb  nemzedék  Eötvös  tanítását  nem  ismeri 
és  ennek  folytán  nem  is  méltatja  eléggé  „minden  bizonynyal 
Eötvös  munkájának  bonyolult  volta,  polémikus  természete."  ^^Ití 
És  így  folytatja  tovább : 

„Ha  elszigetelve,  egy  bizonyos  kor  állapotától  elvonatkozva, 
a  szabadsággal  összefüggő  más  jelenségek  beható  tárgyalása  nélkül, 
egy  kifejlett  rendszer  keretében  mutatja  be  Eötvös  az  igazsá- 
gokat, melyekre  buvárlatában  eljutott,  époly  előtérben  marad, 
mint  Humboldt  ésMill."  Ezzel  Concha  megjelöli  az  utat  és  módot, 
a  melyen   Eötvös  politikájának  a  renaissance-a    megvalósítható. 

A  Trefort  panasza  arra  int  és  buzdít,  hogy  Eötvös  esz- 
méinek hirdetői  legyünk. 

A  Concha  útmutatása  az  Uralkodó  Eszmék  átdolgozására 
serkent. 

Eötvös  müve  bánya.  Le  kell  szállanunk  a  bányába,  mely 
kincsekkel  van  tele.  Melyben  az  értékesebbnél-értékesebb  politikai 
gondolatok  érczét  bőven  találhatjuk.  Az  érczeket  össze  kell 
szednünk  és  úgy  az  államtudomány,  mint  az  államélet  munka- 
eszközeivé, a  rendszerezés  útján,  átalakítanunk. 

E  munka  második  része  az  Uralkodó  Eszméket  így  feldol- 
gozva nyújtja.  Hogy  Eötvös  dicsőségét  öregbítse.  És  hogy  polgár- 
társaimnak  könnyen  használható  államt  udományi  bibliája  legyen. 

BEVEZETÉS.   -  AZ  ÁLLAMTUDOMÁNYRÓL. 

1.  §.  Az  elmélet  és  valóság  az  állam  életében. 

Valamennyi  tudomány  közül  egy  sincs  nagyobb  hatással 
a  mindennapi  életre,  mint  épen  az,  a  mely  az  állam  szervezé- 
sével foglalkozik.* 

Az  állam  élete  és  az  államtudomány  között  kölcsönös  a 
viszony.  Egyrészt  az  állam  élete  anyagot  nyújt  az  államtudo- 
mánynak, másrészt  az  államtudomány  mindenkor  hatást  gyako- 
rolt az  állam  életére. 

Hatása  látszik  abban  a  tényben,  hogy  nem  egy  helyen  az 
állam  kormánya  oly  férfiakra  bízatott,  a  kik  a  tudományban  is 
vezérszerepet  játszottak ;  —  a  törvényekben,  a  melyek  az  állam- 
tudomány elvei  alapján  készültek  és  az  államtudomány  elveit 
akarják  életbe  léptetni.** 

Ámde  bár  nyilvánvaló  az  elméletnek  az  állam  életére 
gyakorolt  ez  a  befolyása ;  és  bár  a  tudománynak  az  államra 
gyakorolt  ez  a  hatása  sohasem  volt  nagyobb,  mint  ép  nap- 
jainkban :  ***  az  elmélet  értékét  mégsem  szabad  a  kelleténél 
többre  becsülnünk.  Egy  népdal  olykor  nagyobb  befolyással 
volt  egyes  állam  sorsára,  mint  a  legfényesebb  államtani  elmé- 
letek. Mert  a  tudomány  aknáiból  felhozott  helyes  elvek  is  csak 
azáltal  lesznek  értékesekké,  ha  hisz  bennök  a  nép  és  így  nép- 
érzelemmé váltak.**** 

*  1 :  20.  =  Báró  Eötvös  József :  „A  XIX.  század  uralkodó  eszméinek 
befolyása  az  álladalonira"  —  negyedik,  összes  műveibe  illesztett  kiadás, 
első  kötet,  20.  lap. 

**  I ;  14.  _  ***  1 :  14.  —  ****  1  :  182. 

Az  általánosság  azonban,  a  melylyel  bizonyos  nézetek 
elfogadtattak,  még  nem  szolgálhat  ugyané  nézetek  helyessé- 
gének is  bizonyítékául,  csupán  intöjelül  arra,  hogy  az  ellenkező 
véleményen  levők  meggyőződésüket  lelkiismeretesen  fontolják 
meg  és  igazaikat  minél  világosabban  bizonyítsák.* 

Nem  szabad  az  elméletnek  az  államélet  terén  a  kelleténél 
nagyobb  becset  tulajdonítanunk  még  azért  sem,  mert  az  állam 
czélja  nem  az,  hogy  bizonyos  elméleteknek  megfeleljen  ;**  mert 
az  állam  nem  arra  való,  hogy  egyes  elméleteknek  próbaköve 
legyen.*** 

Számos  tévedéstől  óvjuk  meg  magunkat,  ha  magát  az 
államtudományt  is  elvont  fogalmak  helyett  a  valóságra  alapítjuk. 
Ha  a  nép,  a  végrehajtó  hatalom,  a  törvényhozás  elvont  fogalma 
helyett  az  állam  valóságos  lakosait  nézzük  tényleg  meglevő 
erényeikkel  és  hibáikkal  együtt.  Ha  közérdekről  szólván,  az 
egyének  érdekeit  sem  hagyjuk  számításon  kívül. 

Mert  az  államtudománynak  értéket  csak  az  ad,  ha  kuta- 
tásának eredményei  megvalósíthatók.  Megvalósítani  pedig  nem 
a  nép  elvont  fogalmával,  hanem  millió  meg  millió  emberrel, 
—  nem  a  végrehajtó  hatalom  elvont  fogalmával,  hanem  száz- 
ezrekre menő  hivatalnokokkal,  —  nem  a  törvényhozás  elvont 
fogalmával,  hanem  néhány  száz  népképviselővel  lehet :  .  .  .  a 
kik  a  legszebb  elmélet  kedvéért  sem  mondanak  le  természetes 
vágyaikról  és  szükségleteikről,  a  legtetszetősebb  elmélet  ked- 
véért sem  vetkőznek  ki  hibáikból  és  szenvedélyeikből ;  a  kik 
közül  egy  sem  szereti  saját  javát  a  többség  akaratának  aláren- 
delni, egy  sem  szereti  érdekeit  más  hatalom  kedvéért  feláldozni. 
A  kik  a  maguk,  családjuk,  barátaik  és  környezetük  érdekében 
áldozatot  hoznak,  mert  a  viszony,  mely  az  egyént  ezekhez  köti, 
nem  az  elmélet,  hanem  az  érzelem  eredménye ;  de  a  hazáért 
csak  abban  a  mértékben  tudnak  lelkesedni,  a  mily  szoros  kap- 
csolatban az  egész  hazának  jóléte  ennek  a  kisebb  körnek  az 
érdekeivel  van.**** 


1:123.    -    **  1:241.    —    ***  1  :  124.   —  ****  1 :  123- 124.,  11.  148. 

2.  §.  Az  utópiáról. 

Plató  óta  a  legjelesebb  elmék  —  közben-közben  a  leg- 
silányabbak  is  —  több  izben  megkíséreltek  szerkeszteni  oly 
állami  formát,  a  mely  az  emberi  nemnek  a  boldogságát  bizto- 
sítaná. És  bármi  feleslegeseknek  látszanak  is  az  ily  kísérletek, 
tagadhatatlan,  hogy  segítettek  tisztázni  az  államról  alkotott 
nézeteket.  Valamint  ugyanis  az  anyagi  világban  minden  por- 
szem, habár  megváltozott  alakban,  most  is  megvan,  mint  a 
teremtés  első  napján :  úgy  az  eszmék  világában  sem  tűnik  el 
egy  eszme  sem  a  nélkül,  hogy  másnak  lépcsőül  vagy  kiindulási 
pontul  ne  szolgálna.  A  mint  Ázsiában  az  emberek  —  a  nélkül, 
hogy  tudnák  —  évezredek  óta  elmállott  városok  romjai  fölött  járnak- 
kelnek,  a  melyeknek  magas  épületei  most  zöld  halmokká  vál- 
toztak át :  úgy  legmindennapíbb  fogalmaink  —  a  nélkül,  hogy 
sejtenök  —  oly  eszméknek  a  fejleményei,  a  melyeket  talán  ama 
városok  lakosainak  köszönhetünk.  Ily  értelemben  a  legtöké- 
letesebb államról  festett  eszményképek  szintén  megtermettek 
gyümölcseiket.  A  befolyás,  a  melyet  ezek  az  ábrándok  az  állam- 
formák javítására  gyakoroltak,  hasonló  azokhoz  az  eredmények- 
hez, a  melyeket  a  természettudomány  köszönhet  az  alchimiának, 
a  csillagászat  az  astrologiának. 

A  mi  korunk  is  növelte  az  utópiák  hosszú  sorát. 

Ámbár  az  utópiák  az  emberiség  legnagyobb  boldogságát 
tűzik  ki  czélul,  és  az  eszközök  megválasztásában  a  fennálló 
viszonyokra  ügyelni  nem  szoktak,  mégis  mindenik  keletkezése 
korának  a  bélyegét  viseli  magán.  A  nézetek  és  viszonyok,  a 
melyeknek  közepette  élünk,  befolyással  bírnak  még  álmainkra 
is ;  így  mindenik  utópia  annak  a  kornak  tükre,  a  melyben  fel- 
épett.  Még  pedig  kettős  okból : 

először  mert  senki  sem  képes  magát  a  kor  vezéreszméitöl 
tökéletesen  elszigetelni ; 

másodszor  mert  mindenik  utópia  a  reactió  (ellenhatás) 
müve,  a  mely  épen  azokon  a  bajokon  akar  segíteni,  a  melyek 
bizonyos  időben  leginkább  érezhetők. 

Ebben  a  két  tekintetben  napjaink  politikai  regényei  épen 
nem  különböznek  a  korábbi  századokéitól. 

Bihari :  Eötvös  politikája.  ^ 

Plató  „ Állam "-ában  megvan  a  rabszolgaság.  Harrington 
„Oceániá"-ja  azt  tartja,  hogy  valamint  a  sereg  tisztek  nélkül, 
úgy  az  állam  nem  képzelhető  nemesség  nélkül.  A  jelenkor 
valamennyi  szociálistája  a  parlamenti  rendszerhez,  az  esküdt- 
székekhez, a  sajtószabadsághoz  ragaszkodik.  Az  arkádiai  pász- 
torélet eszménye  nem  nélkülözheti  a  reggeli  és  esti  lapokat. 
Még  századunk  fényűzésének  is  fenn  kell  maradnia,  csakhogy 
Fourier  mindenkit  részeltet  abban.  És  Cabet,  a  midőn  a  jöven- 
dőnek étlapját  tervezi,  az  emberiségben  kevesebb  munka  (S 
mozgás  mellett  több  emésztési  erőt  tételez  fel,  mint  a  mennyit 
eddig  tanúsított.  A  nemzetiség  eszméjétől  pedig  nem  szabad 
megválni :  tervezője  szerint  Icaria  természetesen  csakis  franczia 
nyelvű  tartomány  lehet. 

Plató  alkotmánya  reactió  az  athenei  alkotmány  hiányai 
ellen.  Morus  mindazokat  a  szenvedéseket  távol  akarja  tartani 
utópiájától,  a  melyeket  a  XVI.  században  tapasztalt.  A  szocializmus 
az  ipar  által  előidézett  nyomorúságon  akar  segíteni. 

Minden  utópia  azonegy  módon  keletkezik :  úgy,  hogy  azt, 
a  mit  a  saját  korunkban  jónak  és  szépnek  találunk,  együvé 
forrasztjuk  annak  az  ellenkezőjével,  a  mit  károsnak,  ártalmasnak 
vélünk.  Ugyanekkor  figyelmen  kívül  hagyjuk,  hogy  minden 
állapotnak  jó  és  rossz  oldala  egymást  feltételezi.  És  hogy  a 
magasabb  szellemi  és  anyagi  műveltség  élvezetében  némi  áldo- 
zatok nélkül  éppúgy  nem  részesülhetünk,  mint  az  ősállapot 
nyugalmát  és  egyszerűségét  nem  élvezhetjük,  ha  nem  akarunk 
lemondani  az  élet  czifraságairól. 

A  mit  Aristoteles  az  erényről  mondott,  hogy  az  a  kellő 
közép,  azt  mondhatjuk  a  boldogságról  is.  Valamint  az  inga 
szünetnélküli  útjában  a  szélsőségek  között  mindig  a  közepet  is 
érinti :  úgy  érték  el  eddig  egyes  népek,  úgy  érheti  el  majdan 
az  egész  emberiség  a  legnagyobb  boldogság  pontját.  De  rajta 
megállni  nem  lehet.  És  épen  a  boldogság  állandósága  az,  ami 
a  régi  és  újabbkori  utópiákat  hiú  ábrándokká  teszi.  Az  utópisták, 
a  kik  egy  tökéletes  állam  felépítését  tűzték  ki  maguknak  czélul, 
kétezer  év  előtt  is,  jelenleg  is,  csak  egyről  —  de  épen  az  emberiség 
legnagyobb  szükségletéről  —  feledkeztek  meg  :  arról  t.  i.,  a  mely 
az  embert  arra  készti,  hogy  szünet  nélkül  előre  törekedjék. 

Egyébiránt  még  a  formára  nézve  is  rendkívül  nagy  a 
hasonlóság  az  utópiák  között.  És  ennek  az  az  oka,  mert  a 
képzelödés  országa  sokkal  kisebb,  mint  az  elmélkedő  gondolaté ; 
és  mert  sohasem  esünk  könnyebben  az  utánzás  hibájába,  mint 
a  midőn  eredetiek  iparkodunk  lenni.* 

Minden  utópia  oly  viszonyok  alkotását  tűzte  feladatul, 
a  melyek  közt  az  egyén  boldogsága  nemcsak  lehetséges,  hanem 
bizonyos  is.**  A  melyek  közt  az  állam  tagjainak  nemcsak  bol- 
dogsága van  biztosítva,  hanem  boldogtalansága  is  lehetetlenné 
van  téve.***  Miután  pedig  legtöbbnyíre  magában  az  emberben 
kell  keresni  az  okot,  a  mi  őt  boldogsága  elérésében  akadályozza : 
minden  utópiának  nemcsak  oly  rosszak  ellen  kell  oltalmaznia 
az  egyént,  a  miket  rajta  mások  követhetnek  el,  a  mire  az  állam 
szorítkozik,  hanem  a  saját  tévedéseinek  és  szenvedélyeinek  rossz 
következményeitől  is  óvnia  kell.  A  mi  csupán  szabadságának 
legnagyobb  korlátozása  által  lehetséges.  Csak  akkor  lehetséges, 
ha  az  államnak  korlátlan  hatalmat  adunk  arra,  hogy  az  egyént, 
a  ki  szabadakaratának  használata  által  valamikép  szerencsétlenné 
tehetné  magát,  kényszeríthesse  a  boldogságra.  A  mi  annyit  jelent, 
hogy  ha  az  államnak  mint  atyának,  mindenkiről  kell  gondoskodnia, 
szükséges,  hogy  előbb  mindnyájan  gyermekek  legyünk. 

Utópia  lehetetlen  az  egyéni  szabadság  teljes  megszorítása 
nélkül.  S  azért  az  egyes  utópiák  egymástól  csak  abban  a  mód- 
ban különböznek,  a  mely  szerint  az  egészen  korlátlan  állam- 
hatalmat rendezni  czélszerübbnek  tartják.**** 

Korunk  utópiái    csak  egy  pontban    térnek   el  a  többiektől. 

Mindazok,  a  kik  korábbi  századokban  a  politikai  állapot 
valamely  eszményét  felállították,  annak  tudomásával  bírtak,  hogy 
ez  eszmény  valósulása  a  fennálló  rendnek,  kivált  az  összes 
államszerkezetnek  változtatása  nélkül  nem  lehetséges.  Plató  és 
Morus  nem  Athén  és  nem  Anglia  számára  tervezték  respublicá- 
jukat.  Athén  még  abban  az  esetben  sem  követhette  volna 
Plató  tanácsát,  ha  valamennyi  polgára  egyetért  is  a  bölcscsel. 
Nem  követhette  volna  mindaddig,  a  míg  a  kíirülötte  élő  népek 
és    államok    akkori    szervezetükben    megmaradtak.    És    a    híres 

angol  kanczellár  álmainak  országát  nem  Angliába,  hanem  távol- 
eső  és  idegenektől  nem  látogatott  szigetre  helyezte,  a  hol  az 
állam  nélkülözheti  azokat  az  eszközöket,  a  melyek  ott,  a  hol  azt 
más  államok  környezik,  biztonságára  megkívántatnak. 

Korunk  eljárása  egészen  más.  Korunk  mindjárt  és  úgy 
akarja  eszményeit  megvalósítani,  hogy  az  a  viszony,  a  melyben 
az  egyes  államok  egymáshoz  állnak,  ne  változzék  meg.  Sőt  a 
meglevő  állam  eszközül  használtatik  fel  arra,  hogy  bizonyos 
eszmék  minél  nagyobb  általánosságban  vétethessenek  alkalma- 
zásba. És  épen  ebben  rejlik  e  törekvések  veszedelmessége. 

Leküzdeni  ezeket  az  utópiákat,  a  melyek  az  államtudomány 
terén  keletkeztek,  és  korunkban  minden  fennállót  annyi  oldalról 
fenyegetnek,  ugyanazokkal  a  fegyverekkel  lehet,  a  melyekkel  a 
bölcseség  kövét  és  az  „elixirium  vitae"-t  a  természettudomány 
köréből  már  kiszorították.  Leküzdeni  őket  csak  úgy  lehet,  ha 
az  üres  abstractiók  köréből  abban  a  tudományban  is,  a  mely  az 
emberrel  foglalkozik,  áttérünk  a  valósághoz ;  és  a  concrét  tények 
megvizsgálása  útján  igyekszünk  megállapítani  az  állam  élet- 
törvényeit.* 

3.  §.  Az  államtudomány  feladata. 

Az  államtudománynak  feladata  megállapítani  azokat  az 
alapelveket,  a  melyeken  az  állam  nyugszik;  és  alapelveket  állí- 
tani fel, a  melyek  szerint  az  állam  rendezendő.  **  E  végből  igyek- 
szik, hogy  az  igazságot  ne  csak  megismerje,  hanem  hogy  azt 
el  is  fogadtassa;***  az  emberek  szabad  önel határozását  a  jóra  és 
hasznosra  vezérelje.**** 

Vizsgálódását  az  állam  körén  kívül  a  társadalomra  is 
kiterjesztvén,  a  jelenre  nézve  kutatja,  hogy  a  társadalom  és  az 
állam  élete  egymással  összhangzásban  van-e?  És  ha  ellentétet 
lát  a  kettő  között,  ennek  az  ellentétnek  a  megoldására  is  módo- 
kat keres,  t  Fölkeresi  a  társadalmi  rend  törvényeit  azért,  hogy 
azokat  a  politika  az  államban  alkalmazza. tt 

A  jövőre  nézve  nem  annak  a  sorsnak  a  jóslásával  foglal- 
kozik tehát,  a  mi  elkerülhetlenül  ránk  vár :  hanem  meg- 
vizsgálja, hogy  az  út,  a  melyen  állami  életünk  halad,  nem 
vezet-e  bajba?  Megvizsgálja  nem  azért,  hogy  magunkat  a  vég- 
zetnek békén,  türelmesen  alávessük,  és  akarat  nélkül  tovább 
tántorogjunk  oly  ösvényen,  a  melyen  mások  megbuktak,  hanem 
azért,  hogy  erőt  vegyünk  magunkon  és  más  útra  térjünk.* 

4.  §.  Az  államtudomány  anyaga. 

A  mikor  az  államtudomány  a  XVI.  században  a  többi 
tudományokkal  együtt  új  életre  ébredt,  alapul  —  a  többi  tudo- 
mányokhoz hasonlóan  —  a  görög  és  római  műveltségtől  nyúj- 
tott fogalmakat  vette.** 

Az  ó-korban,  a  midőn  csak  a  polgár  jogait  ismerték  el, 
az  emberét  nem ;  s  a  mikor  az  egyén  az  állam  bukásával  a 
személyes  szabadságát  is  elvesztette :  első  szükségletnek  tar- 
totta a  polgár  az  állam  fennállását.  Salus  publica  volt  az  állam 
biztossága.***  Az  az  elv,  hogy  az  állam  a  legfőbb,  a  melynek 
még  a  jog  és  erkölcs  tekinteteit  is  fel  kell  áldozni  —  a  salus 
publica  suprema  lex  —  lett  az  alapja  az  államtudomány  új 
épületének  is.  Ezen  az  alapon  épült  az  tovább  egészen  korunkig ; 
akkor  is,  a  midőn  a  római  impérium  korából,  akkor  is,  a 
midőn  később  az  ó-kor  köztársaságaitól  kölcsönözte  bizonyí- 
tékait.**** így  talált  helyet  a  korlátlan  államhatalom  elve,  mely 
az  ókor  valamennyi  államának  —  akár  demokráciák,  akár 
monarchiák  voltak  —  alapul  szolgált,  az  újabb  elméletek- 
ben is.** 

És  az  államtanok  még  most  is  amaz  elvek  további  kifej- 
lésével foglalkoznak,  a  miket  az  ó-kor  állapított  meg  az  államra 
nézve  ;  holott  más  tudományok,  bár  szintén  az  ó-kori  művelt- 
ségtől nyerték  alapjukat,  a  talált  eredmények  újra  feldolgozása 
után  önálló  munkásságban  tovább  haladtak. 

Ezt  a  jelenséget  leginkább  három  oknak  kell  tulajdoní- 
tanunk : 

1.  A  régi  kor  államszerkezetei  sohasem  romboltattak  le 
egészen.  Valamint  a  királyság  minden  törekvésének  eszményét 
a  római  imperiumban  látta :  szintúgy  maradt  fönn  az  ó-kor 
alkotmányainak  egy  része  számos  város  helyhatósági  szerve- 
zetében. Ennélfogva  azok  az  elvek,  a  melyeket  az  államtudomány 
a  régi  korból  vett  kölcsön,  nem  álltak  egészen  ellentétben  az 
államok  meglevő  intézményeivel. 

2.  A  régi  kor  jogfogalmai  általános  érvényre  emelkedtek 
a  római  jog  által ;  a  mely  t.  i.  még  ott  is,  a  hol  törvénynek 
nem  tekintették,  a  törvényhozásra  a  legnagyobb  befolyást  gya- 
korolta. Midőn  tehát  az  államtudomány  az  ó-kor  jogfogalmait 
hirdette  még  az  államügyekre  nézve  is,  csupán  azt  az  egyenlő- 
séget állította  helyre,  a  melynek  mindig  meg  kellene  lennie 
amaz  elvek  között,  melyekre  az  állam  és  azok  közt,  melyekre 
az  egyének  jogai  alapíttatnak. 

3.  Az  az  elv,  a  mely  az  egyént  teljesen  alárendeli  az 
államhatalomnak,  különösen  kedvező  azokra  nézve,  a  kik  ezt  a 
hatalmat  birtokolják.  Az  áliamtudománynak  ezt  az  irányát  ennél- 
fogva mindazok,  a  kik  az  államhatalommal  rendelkeztek,  min- 
denkor jóváhagyták  és  előmozdították.* 

5.  §.  Az  államtudomány  módszere. 

Tudományos  vizsgálódásunkat  két  módszer  szerint  végez- 
hetjük : 

a)  a  deductiv  (syllogistikai)  módszer  szerint,  vagyis  elvont 
fogalomból  és  tételekből  indulván  ki,  ezeknek  további  fejlesz- 
tésénél csak  a  felállított  elvek  logikailag  helyes  k(")vetkezményeit 
keressük;**  és 

b)  az  inductiv  módszer  szerint,  vagyis  a  tapasztalat  egyes 
tényeiből  indulunk  ki  és  ezekből  a  tényekből  vonjuk  el  a  ben- 
nük megnyilvánuló  törvényszerűséget.*** 

A  gondolkozás  syllogistikai  formáját  nem  a  tudomány 
találta  fel ;  a  tudomány  csak  élt  vele.  Élt  vele  azért,  mert  e 
gondolkozásforma  az  emberi  ész  természetével  megegyezik. 
Ugyanez  az  oka  annak  is,  hogy  a  syllogismusokban  való  gon- 
dolkozást a  tudományból  épúgy  nem  birnók  kiszorítani  ma 
sem,  valamint  a  syllogismus  kizárólagos  tisztelete  az  embereket 
a  scholastikának  időszakában  sem  akadályozhatta,  hogy  elmél- 
kedés közben  gyakran  az  inductiv  módszert  is  igénybe  ne 
vegyék. 

Mi  sem  állítjuk,  hogy  a  gondolkozásnak  egyik  vagy  másik 
formája  az  államtudományban  hasznavehetetlen,  hogy  az  inductió 
az  ismeretszerzés  egyetlen  eszközé.*  Azt  a  tényt  azonban 
figyelmen  kívül  szintén  nem  hagyhatjuk,  hogy  az  államtudo- 
mánynak eddig  csekély  gyakorlati  haszna  volt.  És  hogy  azért 
volt  oly  kevés  gyakorlati  haszna,  mivel  a  tudományos  vizsgáló- 
dásokban elvont  fogalomból  (az  államból)  indultunk  ki,  és  nem 
a  valóságból :  az  egyén  szükségleteiből.** 

Sőt  ha  az  alaptétel,  a  melyből  a  kiindulás  történt,  tapasz- 
talás vagy  szigorú  nyomozás  eredménye  volt  is,  a  tévedések 
abban  az  arányban  szaporodtak,  a  melyben  a  tudomány,  alap- 
elvének következményeit  levonva,  tovább  haladt.  Minthogy  pedig 
a  tudomány  valódi  haladása  csak  a  helyeseknek  bizonyult 
fogalmak  számának  növekedésében  áll,  az  államtudomány  az 
egyes  elvek  e  formaszerinti  továbbfejlesztése  által  nem  gyara- 
podhatott ;  és  haladás  csak  abban  mutatkozott,  hogy  a  tudo- 
mány müvelése  egyre  nagyobb  nehézségekkel  járt,  anélkül,  hogy 
a  fáradság  jutalmául  nyert  ismeretek  száma  és  becse  nagyob- 
bodott volna.*** 

Azalatt,  míg  a  természettudományok  mezején  a  haladásnak 
bámulatos  gyorsaságát  tapasztaljuk,  a  mely,  ha  nem  csalódunk 
várakozásunkban,  csak  kezdete  egy  még  hatalmasabb  és  nagy- 
szerűbb fejlődésnek :  azalatt  az  államtudományokban  oda  tértünk 
vissza,  honnan  kiindultunk  —  a  kételyhez,  a  mely  annyi  kísérlet 
és  tapasztalás  után  még  kínosabbá  vált. 

Mi  az  oka  annak,  hogy  az  emberi  ész  munkásságának 
ebben  a  két  irányban  oly  különböző  eredményei  voltak?  Sokan 
megelégesznek  avval  a  magyarázattal,  hogy  ez  az  ok  a  tárgyak 
különböző  természetében  rejlik,  a  melyekkel  e  tudományok 
foglalkoznak.  Hogy  az  anyagi  világot  örök  törvények  kormá- 
nyozzák ;  titkai,  melyeket  egyszer  felfedeztünk,  örök  időre  fel 
vannak  tárva,  és  kulcsul  szolgálnak  további  nyomozásainknál. 
Hogy  viszont  az  ember,  a  ki  ezer  érzelem  között  ide  s  tova 
ingadozva,  helyzetét  minden  pillanatban  felcseréli,  szüntelen 
változásaival  tévedésbe  ejti  a  vizsgálódót. 

Ezzel  a  magyarázattal  azonban  nem  elégedhetünk  meg. 
Mert  igaz  ugyan,  hogy  az  emberi  viszonyokról  ítélni  nehéz;  de 
nem  annyira  az  észlelendő  tárgyak,  mint  magának  az  észlelőnek 
a  természete  miatt.  Nehéz  azért,  mert  az  emberi  viszonyok  irá- 
nyában nem  igen  birunk  a  helyes  megfigyelésre  nélkülözhetetlen 
nyugalommal.  Azok  a  változások,  a  melyeket  az  emberi  termé- 
szetben időről-időre  tapasztalni  vélünk,  csak  annak  tulajdo- 
nítandók,  hogy  figyelmünket  természetének  különböző  oldalaira 
fordítottuk ;  és  nem  tudjuk  megkülönböztetni  azt,  a  mi  termé- 
szetökben  változhatatlan,  attól,  a  mi  csak  esetleges. 

A  természettudományok  előtt  a  haladás  határtalan  ösvénye 
attól  az  időtől  kezdve  nyílt  meg,  a  mikor  a  tudósok  átlátták, 
hogy  a  syllogistikai  forma  s  a  logikának  valamennyi  fogása  a 
tudományt  csak  annyiban  mozdíthatja  elő,  a  mennyiben  a 
fogalmak,  a  melyekből  kiindulunk,  helyesek ;  és  csak  miután  az 
a  meggyőződés  vált  általánossá,  hogy  a  bizonyításnak  a  tapasz- 
talás a  legjobb  módja.  A  tudománynak  ezt  a  vizsgálódási  mód- 
szert két  századdal  ezelőtt  Baco  mutatta  meg.  S  a  természet- 
tudományok haladását  attól  az  időtől  kell  számítanunk,  a  midőn 
Baco  elvei  általános  elismerést  vívtak  ki  maguknak  és  a  tudo- 
mány az  általa  megjelölt  ösvényre  tért.* 

így  megismervén  a  természettudományok  bámulatos  hala- 
dásának az  okát,  egyben  utasítást  is  nyertünk  arra  nézve,  hogy 
mit    kell  tennünk,    ha    meg   akarjuk    szüntetni    az    államtudo- 

mánynak  az  eddigi  ösvényen  tapasztalt  meddőségét.  A  Baco 
által  felállított  vizsgálódási  módszert  kell  alkalmaznunk  az  állami 
élet  jelenségeire.*  Itt  is  ugyanazt  az  utat  kell  követnünk,  a 
melyen  minden  inductiv  tudomány  kifejlődött.  Annál  is  inkább, 
mert  az  államtudomány  is  nem  eszmékkel,  hanem  kézzelfogható 
tárgygyal,  t.  i.  az  emberi  társadalommal  foglalkozik.  Először  a 
jelenségek  hosszú  sorát  kell  ismernünk  és  vizsgálnunk  minden 
oldalról ;  azután  a  jelenségek  közt  az  összefüggést  kell  meg- 
állapítanunk, hogy  elvonhassuk  a  törvényeket,  a  melyeken  azok 
alapszanak.** 

Vagyis  az  államtudományban,  mint  gyakorlati  tudományban, 
a  haladásnak  egyetlenegy  biztos  ösvénye  csak  a  tapasztalás 
lehet. 

Itt  azonban  mindjárt  tisztában  kell  lennünk  avval,  hogy 
a  tapasztalatok  az  államtudomány  mezején  sohasem  nyújthatnak 
annyi  biztosságot,  mint  a  mennyit  a  természettudományok 
körében  végzett  kísérletektől  követelünk.  Történeti  tények  nem 
elemezhetők  tökéletes  szabatossággal,  —  több  elemük  kikerüli 
figyelmünket  és  a  bizonyos  eredményeket  maguk  után  vonó 
egyes  eszmék  és  cselekmények  súlyát  nem  határozhatjuk  meg 
a  vegyész  pontosságával.  De  mindebből  csak  az  következik, 
hogy  először  az  államtudomány  sohasem  fog  a  tökéletes  bizo- 
nyosságnak oly  magas  fokáig  eljutni,  mint  a  természettudomány ; 
—  és  másodszor,  hogy  a  tapasztalást  itt  más  úton  kell  keres- 
nünk :  de  egyáltalában  nem  az  következik,  hogy  a  tapasztalást 
el  kell  hanyagolnunk  és  természetfölötti  szemlélődésekben  keres- 
nünk a  meggyőződés  alapját  az  államtudományban.*** 

A  kísérlet  a  vizsgálódásnak  kétségtelenül  a  legeslegjobb 
neme,  mert  a  kísérlet  alkalmával  a  megvizsgálni  szándékolt 
tárgyakat  magunk  hozzuk  oly  helyzetbe,  a  melyben  kölcsönös 
hatásuk  egyes  tulajdonságaikat  feltünteti,  holott  ezt  máskülönben 
be  kellene  várnunk  és  így  sokkal  lassabban  jutnánk  a  tárgyak 
ismeretére.  Kísérletek  azonban  szerves  lényekkel    sokkal    cseké- 

lyebb  mértékben  lehetségesek,  mint  a  szervetlen  természet  vilá- 
gában. Sőt  az  állammal  nagyban  nem  is  kísérletezhetni.* 

Az  egyes  tapasztalatokat,  a  melyekre  az  államtudománynak 
szüksége  van,  nem  is  kell  új  kísérletek  által  megszereznünk. 
Két  évezrednél  hosszabb  időszak,  mely  alatt  egy,  a  miénknek 
alapjául  szolgáló  polgárosodás  (a  görög-rómainak)  fejlődését  és 
felbomlását  és  a  keresztény  társadalom  alakulását  napjainkig 
kisérhetjük,  tárva  fekszik  előttünk.  A  történelem  terén  gyüjtheti 
az  államtudomány  a  tapasztalatait.*'' 

Miután  azonban  a  történetírás  az  igazság  kutatása  helyett 
rendesen  más  czélokat  tűz  ki,  az  egyes  tényeket  nem  vizsgálja 
pontosan,  és  gyakran  tudva  hamisan  adja  elő :  csak  kis  részét 
ismerjük  azoknak  a  tényeknek,  a  melyek  szerint  a  társadalom 
fejlődik ;  sőt  sok  dolog,  a  mi  most  igaznak  tetszik,  később 
hamisnak  fog  bizonyulni.***  Azért  egyrészt  a  történelem  adatait 
ellenőriznünk  kell  és  kiegészítenünk  a  saját  megfigyeléseinkkel ; 
másrészt  nem  mondhatunk  le  végkép  a  kísérletről,  a  tapasztalat- 
szerzésnek erről  a  legbecsesebb  eszközéről.  Az  államokkal  ugyan 
nagyban  nem  kísérletezhetünk,  de  helyes  megismerésük  végett 
ugyanazt  az  eljárást  követhetjük,  a  melyhez  folyamodnunk  kell, 
ha  valamely  nagyobb  természettüneményt  akarunk  megvizsgálni. 

Nem  vagyunk  képesek  esőt  vagy  égiháborút  előidézni;  és 
mégsem  állíthatja  senki,  hogy  ezekre  vonatkozó  ismereteink 
nem  a  tapasztaláson  alapulnak.  Miután  az  elemek,  a  melyeknek 
összemunkálásából  e  tünemények  származnak,  ismeretesek  előt- 
tünk; és  miután  természetök  kitudására  mint  eszközzel,  még  a 
kicsinyben  való  kísérletezéssel  is  élhetünk :  lehetségessé  vált 
ama  nagyszerű  tünemények  ismeretéhez  jutnunk.  Ugyanez  az  út 
áll  nyitva  előttünk  az  államtudomány  terén  is,  a  hol  a  részletek 
szigorú  vizsgálata  és  a  kisebb  társaságokkal  végzett  számtalan 
kísérlet  hasonló  ísmeretkulcs  lehet.**** 

I.  AZ  ÁLLAM. 

6.  §.  Az  állam  keletkezése. 

Azok  az  állatok,  a  melyeknél  a  jövendőnek  némi  előérzete 
mutatkozik  —  ideszámítandók  azok,  a  melyek  ezt  eleséggyüjtés 
által  nyilvánítják :  méhek,  hangyák,  stb.  —  társadalmi  állapot- 
ban élnek.  Hasonlóképen  társadalmi  lény  az  ember,  kinél  a 
jövendőnek  ez  az  előérzete  még  hatalmasabb,  mert  magasabb 
képességeken  alapszik  és  a  ki  ennélfogva  sohasem  találtatott 
társadalmon  kívüli  állapotban.* 

Egészen  nyers,  míveletlen  népek,  a  minőket  Amerikában 
és  Ausztráliában  látunk,  kis  szövetségekben  élnek.  Néhány  száz 
vagy  kevesebb  egyénből  álló  hordákban  bolyong  a  vad  nép 
hazája  tágas  téréin  ide  s  tova.  És  csak  a  szükség,  miszerint  a 
vadászatban  társai  segélyére  szorul,  és  a  társas  élet  amaz  ösz- 
tönszerű hajlama,  melyet  előbb  a  méheknél,  hangyáknál  láttunk, 
fűzi  egybe  a  társaságok  tagjait  a  polgárosodás  e  kezdetleges 
fokán. 

A  mívelődés  emelkedésével  azonban  nagyobb  lesz  az 
emberi  szükségletek  száma.  A  meggyarapodott  szükségleteket 
nem  bírják  az  addigi  kicsiny  társadalmak  kielégíteni :  az  ember 
a  társadalom  terjedelmét  növelni  kénytelen.  Nagyobbak  lesznek 
a  szövetségek,  erősebb  az  egybefüző  kapocs,  s  már  a  kölcsönös 
védelem  szüksége  és  közös  érdekek  létele  is  közeledést,  és  ha 
csak  rövid  időre  is,  egybeköttetéseket  hoz  létre. 

A  meddig  csak  visszamehetünk  az  emberiség  történetében, 
mindig  és  mindenütt  azt  a  tényt  látjuk,  hogy  a  polgárosodás 
fokozatával  arányban  volt  a  társadalmi  viszonyok  kiterjedése 
és  szilárdsága.** 

Mindezekből  pedig  az  következik,  hogy  a  kérdés :  vájjon 
mint  keletkezett  az  állam?  —  egy  azzal,  hogy  miként  emel- 
kedett az  ember  a  polgárosodásnak  arra  a  fokára,  a  melyen  ren- 
dezett állam  alkotása  ránézve  szükséggé  lett?* 

A  minthogy  valódi  államokkal  tényleg  csak  a  polgárosodás 
fensöbb  fokán  találkozunk.  —  E  jelenség  okát  abban  a  befo- 
lyásban látjuk,  a  melyet  a  polgárosodás  haladása  az  emberi 
szükségletek  szaporodására  gyakorol.  A  cultura  emelkedésével 
növekednek  a  szükségletek.  A  megnövekedett  szükségletek  kielé- 
gítése több  erö  közrehatását,  tehát  nagyobb  községek  fenn- 
állását igényli.  Vagyis  végeredményében  a  polgárosodás  ma- 
gasabb foka  mindig  nagyobb  testületek  alakulását  is  maga 
után  vonja. 

Különböző  népek  érintkezése,  különösen  összeköttetésük 
tartóssága :  alkalmul  szolgálhat  szilárd  állam  alakítására.  De 
csak  abban  a  mértékben,  a  mint  ez  az  érintkezés  szükségleteket 
idézett  elő. 

Az  eredmény  akkor  sem  változik,  ha  az  összeköttetés  azáltal 
jön  létre,  hogy  több  népet  erőszakosan  vetnek  egy  uralom  alá. 
Az  állam  ekkor  sem  az  erőszak,  hanem  mindig  és  minden 
viszony  közt  a  szükségesség  eredménye ;  a  hol  az  nincs  meg,  sem 
fegyver  hatalma,  sem  egyes  szelleme  nem  tarthatja  fenn  hossza- 
sabb ideig  az  államot ;  a  hol  az  bekövetkezik,  állam  keletkezik 
és  fejlődik  mindig  nagyobb  szilárdságra,  habár  kormányában 
hiányzanak  is  azok  a  tulajdonságok,  a  melyek  az  állam  meg- 
alapítására és  fenntartására  nélkülözhetlenek.** 

Európa  jelen  államai  eredetöket  és  kifejlődésüket  a  király- 
ság eszméjének  köszönhetik.***  A  mostani  államok  története 
tulajdonkép  abban  az  időben  kezdődik,  a  mikor  a  hűbéri  királyság 
korlátlan  egyeduralommá  alakulhat(jtt  át.  A  mi  ezt  az  időt  meg- 
előzte, annak  ma  már  csupán  elméleti  értéke  van ;  az  nem 
tartozik  az  állam  történetéhez,  az  állam  szót  a  mai  értelmében 
véve.  Valamennyi  nagyobb  államban  csak  az  uralkodók  által 
még  nemrég  is  használt  hosszú  czímeket  kell  vizsgálnunk,  és  ha 
azokban  az  egyes    királyságok,  herczegségek,  fejedelemségek  és 

grófságok,  sőt  uradalmak  részletes  elősorolását  látjuk,  azt  nem 
annyira  a  hiúságnak  kell  tulajdonítanunk,  a  mely  örömét  leli  a 
hosszú  czímekben,  hanem  inkább  annak  a  módnak,  a  mely 
szerint  ezek  az  államok  keletkeztek.  Valamennyi  nagyobb  állam 
kis  uradalmaknak  egy  kézben  való  egyesülése  által  támadt.  Az 
egyes  részek  különböző  állását  és  a  feltételeket,  a  melyek  alatt 
az  egészhez  kapcsoltattak,  kiegyenlíteni  csupán  korlátlan  egyedúri 
hatalomnak  volt  lehetséges.* 

Ama  szakgatottság  közepett  ugyanis,  a  melyet  Nyugat- 
Európában  a  népvándorlás  előidézett,  a  hódítók  és  meg- 
hódítottak közt  meglevő  ellenszenv  ellenére  igen  korán  a  nagyobb 
egyesületek  szükségének  érzete  és  ennek  hatása  alatt  a  nagyobb 
államok  alakítására  irányuló  törekvés  támadt. 

A  hódító  nép  érintkezett  a  régi  polgárosodás  maradványai- 
val ;  míveltségére  ez  az  érintkezés  emelöleg  hatott.  A  míveltség 
emelkedése  folytán  szaporodott  a  szükségletek  száma.  Nemcsak 
a  külső  ellenséggel  szemben  való  biztonság,  hanem  az  állam 
belsejében  a  szilárd  alapon  nyugvó  jogviszonyok  szüksége,  a 
szabályos  és  háborítlan  forgalom  hasznai,  sőt  az  egyenlő  mértékek 
szüksége  is  :  vagyis  a  szükségletek  növekedése  az  egyes  községek 
körében  czéhek  alkotására  vezetett,  és  tágasabb  körben  a  városok 
szövetségét,  az  egyes  tartományok  lovagjainak  egyesülését,  a 
Hanzát,  végre  pedig  —  a  mikor  arra  a  nézetre  jutottak,  hogy 
csak  nagyobb  rendezett  államok  fennállása  felelhet  meg  szük- 
ségleteiknek —  ily  államok  alakulását  idézte  elő.f* 

Annak  a  nagy  önállóságnak,  a  melylyel  az  állam  tagjai  a 
középkorban  bírtak,  meg  kellett  szűnnie,  mert  akadályozta  a 
polgárosodás  magasabb  foka  által  teremtett  szükségletek  kielé- 
gítését. És  meg  is  szűnt  mindenütt  abban  a  mértékben,  a  mely- 
ben a  polgárosodás  fejlődött  és  azzal  terjedtebb  körökben  érez- 
hetővé vált  a  rendezettebb  viszonyok  szükségessége.  Megszűnt, 
hogy  helyet  adjon  a  mai  egységes  államhatalomnak.*** 

7.  §.  Az  állam  jogalapja. 

A  társadalmi  állapotot  az  emberi  természet  eredményének 
kell  tekintenünk,  azért  nem  szükséges  azt  tudományosan  iga- 
zolnunk. 

Másként  áll  a  dolog,  ha  nem  általában  a  társadalmi  álla- 
potra, hanem  az  államra  fordítjuk  figyelmünket. 

Az  állam  fennállására  nézve,  miután  az  a  bizonyos  fokig 
kifejlett  emberi  ész  eredményének  tekinthető,  észszerű  alapot  is 
kell  kimutatnunk. 

Az  állam  fennmaradása  függ  attól :  találhatni-e  fenntar- 
tására észszerű  okot?  Mert  ha  az  állam  nem  az  emberi  ter- 
mészet szükséges  eredményének  tekintendő  és  fenntartása  sok 
küzdelemmel,  sőt  minden  egyesre  nézve  némi  áldozattal  is  jár : 
ez  esetben  az  állam,  ha  nem  volna  okunk  erre  a  küzdelemre 
és  áldozatra,  merőben  esztelen  dolog  lenne  és  fenntartását  az 
emberi  lélek  tévedésének  kellene  tartanunk. 

Azért  egy  kérdéssel  sem  foglalkoztak  inkább  minden  idő- 
ben a  kitűnő  szellemek,  mint  az  állam  jogalapjának  a  keresésével. 

Az  idevonatkozó  elméleteket  két  osztályba  sorozhatjuk 
aszerint,  a  mint  tínténeti  tényben  vagy  az  észszerűségben  hitték 
föllelhetni  az  állam  létezésének  az  okát.  Nagy  hibája  vala- 
mennyinek, hogy  úgyszólván  egyik  sem  választotta  szét  egy- 
mástól azt  a  két  kérdést :  miként  alakult  az  állam  és  miképen 
igazolhatjuk  fennállását?  Mivel  e  két  kérdésre  együtt  keresték 
a  feleletet,  eredményeiket  vagy  az  egyikre,  vagy  a  másikra  és 
gyakran  egyikre  sem  tekinthetjük  kielégítőknek. 

A  legvilágosabban  beláthatjuk  ezt,  ha  azokra  az  állam- 
tudományi vizsgálódásokra  fordítjuk  figyelmünket,  a  melyek  az 
állam  keletkezésének  és  fennállásának  alapját  az  összes  pol- 
gárok által  kötött  szerződésben  keresték. 

Az  a  gondolat,  hogy  az  állam  szerződésen  alapszik,  az 
ó-korban  sem  volt  ismeretlen.  Újabb  időben,  a  kik  az  állam- 
mal foglalkoztak,  többnyire  a  szerződés  feltevéséből  indultak  ki 
Hobbes  óta.  Wolf  tudományosan  megalapozta  ezt  a  tételt,  a 
franczia  iskola  a  XVlil.  században  népszerűvé  tette,  s  azóta 
csaknem  általánosan  használták  azt. 

És  csakugyan  ha  nem  tisztán  vallásos  alapokra  akarjuk 
állítani  az  államot  és  elfogadtuk  azt  az  elvet,  hogy  anyagi  erö 
magában  jognak  az  alapja  nem  lehet  és  ha  az  állam  egyáltalá- 
ban szabad  emberek  egyesülete :  fennállása  okát  tagjainak  sza- 
bad akaratában,  valamely  bár  hallgatag  kötött  szerződésben  kell 
látnunk.  Tehát  a  szerzödéselmélet  ellen,  a  mennyiben  az  állam 
fennállására  vonatkozik,  alig  lehet  valamit  szólni.  El  kell  mind- 
azáltal ismernünk,  hogy  ez  az  elmélet  a  tudományban  nem 
vezet  kielégítő  eredményre,  míg  a  gyakorlatban  a  legártalmasabb 
következményeket  vonta  maga  után ;  kétségkívül  azért,  mivel  az 
elméletben  összetévesztik,  sőt  egynek  tekintik  az  állam  keletke- 
zésének és  jogalapjának  a  kérdését. 

Miután  az  államok  rendesen  apró  községekből  és  több- 
nyire már  fejlettebb  míveltség  korszakában  keletkeztek,  —  nem 
mondhatni,  hogy  egy  állam  sem  köszönheti  szerződésnek  a 
megalakulását.  A  legtöbb  államnál  azonban  ezek  a  szerződések 
nem  mutathatók  fel  és  a  történelem  egészen  másnemű  kelet- 
kezésről tesz  bizonyságot.  És  mivel  az  egyéni  szabadságot,  a 
tulajdonjogot,  az  állami  befolyást,  szóval  minden  jogviszonyt 
a  polgárok  közt  kötött  szerződésből  akarták  származtatni :  vala- 
hányszor nem  lehetett  megmutatni,  hogy  ily  szerződést  kötöttek, 
az  összes  jogviszonyok  alapja  mindig  összeomlott. 

A  mikor  azt  állítják,  hogy  az  emberek  a  szabad  szerződés 
által  jogaikról  lemondván,  azokat  egyre  ruházták:  ugyanakkor 
mindjárt  a  kérdéseknek  egész  sorozata  tolul  előtérbe.  E  leg- 
fontosabb eseménynek  történeti  nyomát  miért  nem  találjuk, 
holott  az  egyeduralom  jogszerű  fennállását  erre  a  szerződésre, 
tehát  olyan  valamire  alapítják,  a  melyről  azt  sem  lehet  bebizo- 
nyítani, hogy  tényleg  megtörtént-e?  Ki  adta  a  jogot  valamely 
nemzedéknek,  hogy  a  többieket  örökre  lekösse  ?  És  változhatlan 
szerződésről  általában  hogyan  beszélhetni,  midőn  egy  állam 
sincs,  melyben  a  legnagyobb  változásokat  nem  lehetne  törté- 
netileg kimutatni?  És  mindezt  szintúgy  felhozhatjuk  az  állam- 
szerződés elmélete  ellen,  ha  a  szabadságot,  mint  ha  a  kény- 
uralmat akarjuk  abból  következtetni. 

Hogy  az  államszerződés  elméletét  csak  hypothesis  gya- 
nánt is  felállíthassuk :  azt  kellene  föltennünk,  hogy  ezt   a   szer- 

zödést,  vagy  ös-szerzödést  —  mint  rendesen  hívják  — ,  oly 
emberek  kötötték,  kik  társaságon  kivüi,  úgynevezett  természeti 
állapotban  voltak.  A  három  utolsó  század  fölfedezései  követ- 
keztében elég  alkalmunk  volt  az  embereket  természeti,  azaz 
oly  állapotban  találni,  melyben  ösztöneiket  és  gondolkodás- 
módjukat még  nem  módosította  a  polgárosodás.  Miután  e  nép- 
ségek mindig  oly  állapotban  voltak,  a  melyben  a  legnagyobb 
költői  képzelemmel  sem  tarthatjuk  valószínűnek  rendezett  állam- 
szerződés kötését :  szükségkép  csak  abstractio  útján  lehetett 
előállítani  azt  az  alanyt,  a  kinek  az  állam  jogszerű  alapjául 
szolgáló  szerződés  kötését  tulajdonították. 

A  mint  az  elmélettel  egyik  vagy  másik  létező  államformát 
akarták  igazolni :  a  polgárosodott  embernek  vagy  csupán  rossz, 
vagy  csak  nemes  tulajdonságait  keresték  a  természeti  állapot- 
ban. Hobbes  abból  a  nézetből  indult  ki,  hogy  természeti  álla- 
potban egyik  ember  valódi  farkas  a  másik  iránt;  Rousseau  a 
bölcsek  minden  erényét  ráköltötte  a  természeti  emberre :  de  a 
szerződő  lény  mindegyik  esetben  csak  abstractio.  AAínélfogva 
az  államszerződés  elmélete  ellen  méltán  vethetni  azt  az  ellen- 
vetést, hogy  az  állam  keletkezését  nemlétező  emberek  közt 
kötött  nemlétező  szerződéssel  magyarázza. 

Veszedelme  a  szerződés-elméletnek,  hogy  miután  minden 
jogot  csupán  e  szerződésből  akartak  származtatni,  a  polgáro- 
sodás fejlettebb  fokán  pedig  viszonyok  keletkeznek,  a  melyek 
épen  a  polgárosodás  és  az  állam  régibb  fennállásának  az  ered- 
ményei, s  így  a  természeti  állapotban  még  ismeretlenek :  a 
szerződés-elmélet  alapján  minden  ily  később  létrejött  jogviszonyt 
jogtalannak  kellene  elismernünk. 

Szintoly  világosak  azok  a  rossz  következmények,  a  melyek 
az  állam  eredete  és  jogalapja  kérdésének  (isszezavarásából  más 
elméletekre  nézve  származtak. 

Meg  kell  engednünk,  hogy  a  mennyiben  az  államnak  csak 
keletkezéséről  van  szó,  mindenre  nézve  t()bb  történeti  adatot 
lehet  felhozni,  mint  az  államszerződés  elmélete  mellett.  Tagad- 
hatlan,  hogy  egyesek  hatalma,  az  erősebbek  joga  alapított  sok 
államot;  s  a  középkor  történetéből  látjuk,  hogy  sok  állam  a 
tulajdonjog,  a  földbirtok   alapján  \m  létre.  —  De  ha  azt,  a  mi 

az  állam  keletkezésének  magyarázatául  szolgál,  egyszersmind 
fennállása  egyedüli  jogalapjául  kellene  vennünk :  azonnal  fel- 
tűnik mindezen  elméletek  elégtelensége. 

Mert  először  is  az  államok  keletkezési  története  általában 
messzebb  korba  esik  tőlünk,  hogysem  azt  az  okot,  a  mely  első 
alakulásukra  alkalmat  nyújtott,  oly  bizonyossággal  meghatároz- 
liatnók,  a  minővel  az  állam  jogalapját  meg  kell  határoznunk. 
Továbbá  azok  a  viszonyok  többnyire  rég  meg  is  szűntek,  a 
melyeknek  az  állam  keletkezését  köszönhetjük.  Rég  elenyészett 
az  erőszak,  a  mely  egyeseket  államközösségbe  hajtott.  Rég 
elfeledték  azokat  a  családi  kötelékeket,  a  melyek  egybefüztek 
egész  népségeket.  A  milliók  ma  már  szintoly  ritka  esetben 
tekintik  az  egyest  atyjuknak,  a  mint  ez  az  egyes  sem  szorítja 
szivéhez  gyermekei  gyanánt  a  milliókat.  És  a  nagy  birodalmak 
földjét  senki  sem  tekinti  többé  az  államfő  uradalmának.  Mikből 
következik,  hogy  mindezek  az  elméletek  oly  dologban  keresik 
az  állam  jogalapját,  a  mi  már  régóta  megszűnt ;  vagy  tulaj- 
donkép semmivel  sem  tudják  a  jelenleg  létező  államok  fennállását 
igazolni. 

Ha  tehát  az  állam  jogalapját  valóban  tudni  akarjuk :  szo- 
rosan el  kell  különítenünk  a  kérdést,  hogy  mi  adott  alkalmat 
az  állam  keletkezésére?  —  és  hogy  mivel  igazolhatjuk  a  józan 
ész  előtt  az  állam  fennállását?  Az  előbbi  egészen  a  történet 
és  a  bölcselő  szemlélődés  körébe  tartozik.  A  gyakorlati  poli- 
tikára nézve  csak  az  utóbbi  kérdés  bír  fontossággal,  mivel 
csak  ennek  megoldása  után  jöhetünk  tisztába,  hogy :  az  állam 
elé  minő  feladatot  tűzzünk?  --  mik  az  állam  hatalmának  a 
természetes  határai?  —  és  milyen  alakban  kell  azt  rendeznünk? 

Miután  az  állam  nem  oly  szükség  az  emberre  nézve,  mint 
a  társadalmi  állapot,  a  mi  alól  természeténél  fogva  nem  von- 
hatja ki  magát,  és  inkább  csak  a  szabad  akarat  teremtményé- 
nek kell  azt  tekintenünk:  szükségképen  abban  kell  keresnünk 
az  állam  jogalapját,  a  mi  az  akaratot  elhatározza,  t.  i.  az  ész- 
szerűségben. 

És  ha  áll,  hogy  az  ember  a  polgárosodás  bizonyos  előre- 
haladottabb fokán  keletkezett  czélokat  csupán  az  állam  által 
érheti  el,  és  hogy  annálfogva  az  állam  az  emberiségre  nézve  a 

polgárosodás  bizonyos  fokán  az  ész  követelménye :  akkor 
megtaláltuk  az  állam  jogalapját.  Az  állam  szükséges  volta 
egyszersmind  fennállásának  a  jogi  alapja  is.* 

8.  §.  Az  állam  czélja. 

Hogy  az  államok  fennállásának  a  tényét  észszerűen  indo- 
koljuk :  föl  kell  tennünk  bizonyos  czélt,  a  minek  elérésére  min- 
denkinek nézete  szerint  sem  az  egyén  ereje,  sem  kisebb  társa- 
ságok tevékenysége  nem  elegendő  ;  a  melyet  az  emberek  többsége 
csak  az  állam  által  hisz  elérhetőnek ;  és  a  melyet  mindenki  elég 
fontosnak  tart  arra,  hogy  elérése  végett  önként  alávesse  magát 
az  állam  fennállásától  elválhatlan  megszorításoknak.** 

Mi  az  állam  czélja? 

Az  állam  czéljáról  több  elméletet  állítottak  már  fel. 

Egyesek  szerint  az  állam  czélja :  az  erkölcsi  törvény  ural- 
mának a  valósítása. 

Mások  a  közjólét  megalapításában  látják  az  állam   czélját. 

Ismét  mások  elvetették  mindezeket  az  elméleteket,  mint 
határozatlanokat  és  az  állam  czélját  vagy  kizárólag  a  jog  védel- 
mében és  biztosításában,  azaz  rendezett  jogállapot  alapításában 
vélték,  vagy  miután  a  rendezett  jogállapot  alapítását  és  fenn- 
tartását csupán  az  állam  által  megoldandó  feladat  negatív  olda- 
lának tekintették,  azt  tűzték  az  állani  czéljául,  hogy  a  fejlődést 
előmozdítsa. 

Sőt  olyanok  sem  hiányzottak,  a  kik  beszélni  sem  akartak 
államczélról,  miután  az  államot  már  magában  czélnak  állí- 
tották. 

Mindezek  a  nézetek  azonban  egyrészt  az  állam  czélját 
nagyon  szűkre  szabják,  másrészt  csupán  az  állam  által  nem 
valósíthatók.  És  még  ha  helyesek  volnának  is,  helyességüket 
csak  azok  láthatnák  be,  a  kik  tudományos  míveltséggel  birnak. 
Mindennek  daczára  abban  a  korban,  a  mikor  az  állam  veze- 
tését egyesre  vagy  kevesekre  ruházták  korlátlan  teljhatalommal 
és  a  míveltebb   osztályokon    kívül    senki   sem  vett  részt  a  köz- 

ügyekben ;  a  mikor  a  tömegek  nyugodtan  tűrték  mindazt,  a 
mit  egy  főbb  hatalom  mért  rajok,  és  a  közember  beérte  azzal, 
hogy  mások  mozdítsák  elö  boldogságát,  nem  igényelvén,  hogy 
azt  maga  tehesse:  abban  a  korban  egészen  megfeleltek  ezek  az 
elméletek,  ha  csak  a  tudományosan  mívelt   emberek  értették  is. 

Az  alapelv  ugyanis,  hogy  az  erkölcsi  törvények  valósí- 
tásában, a  küzjólétben  vagy  a  rendezett  jogállapot  fenntartásá- 
ban kell  keresni  az  állam  czélját,  a  legjobb  intézkedéseket  ered- 
ményezhette, ha  meggyőzhették  helyességükről  azokat,  a  kiktől 
az  állam  kormányzása  függött.  A  történelem  bizonyítja,  hogy 
pl.  csak  a  XVIil.  században  a  korlátlan  hatalmú  egyedurak  a 
nép  jóléte  érdekében  mi  mindent  tettek,  a  legkisebb  külső 
kényszerítés  nélkül. 

De  mivel  korunkban  a  viszonyok  egészen  mások ;  miután 
jelenleg  sok  államban  azok,  a  kiktől  az  állam  vezetése  függ, 
más  osztályokhoz  tartoznak:  az  államtudománynak  is  más  módon 
kell  azokra  hatni.  Ha  azt  akarjuk,  hogy  az  államczél  meghatá- 
rozása gyakorlati  haszonnal  járjon :  nem  azt  kell  nyomoznunk 
és  tudományos  alakban  kifejeznünk,  hogy  miben  hiszik  egyes 
tudósok  megtalálni  az  állam  czélját,  hanem  hogy  miben  szokta 
azt  közelebbről  keresni  a  nép  többsége?* 

A  történelem  tanúsága  szerint  a  hol  abszolút  hatalom- 
mal találkozunk,  —  legyen  az  egy  személyre,  egy  osztályra 
vagy  a  polgárok  többségére  ruházva  —  :  az  állam  fő-,  sőt 
egyedüli  czéljának  ott  mindenütt  az  uralkodó  vágyainak  és 
szükségleteinek  kielégítését,  polgárosodásunk  egész  folyama 
alatt  mindig  az  uralkodó  javát  tekintették ;  az  államot  mindenkor 
az  uralkodók  egyéni  boldogsága  megalapítására  és  fenntartására 
rendelt  eszköznek  hitték.  Ennek  a  legnagyobb  valószínűség 
szerint  korunkban  is  így  kell  lenni.  Vagyis  a  hol  mindenki 
résztvesz  az  állam  kormányzásában,  ott  csak  minden  egyes 
egyéni  boldogságában  kell  keresnünk  az  állam  czélját.**  Tehát 
csak  olyas  érdek  lehet  az  állam  czélja,  a  mely  minden  egyes- 
sel k()zös  és  a  mely  mindenkit'  személyesen  érdekel.*** 

Ha  pedig  az  egyes  érdekeket  nézzük,  azok  közül  talán 
egyetlenegy  sincs,  mely  valamennyi  polgár  többségét  egyaránt  illet- 
hetné. Még  a  földmívelöi  érdek  is  úgyszólván  mindenütt  kisebb- 
ségben van.  És  a  hol  máskép  van  a  dolog :  ott  a  tulajdonos,  a 
bérlő  s  a  napszámos  érdekeire  oszlik.  Oly  változás,  mely 
például  a  földmívelö  osztályok  állapotát  lényegesen  sújtaná,  a 
többieknek,  azaz  a  többségnek  az  első  pillanatra  előnyösnek 
látszik ;  és  ezek,  ha  szerét  tehetik,  azon  lesznek,  hogy  ezeket 
az  előnyöket  el  is  nyerjék :  az  iparos  természetesen  nem  veheti 
rossz  néven  a  mezei  gazdának,  ha  ez  más  alkalommal,  pl.  a 
vámjegyzék  ama  pontjánál,  a  mely  az  iparos  sorsa  fölött  talán 
határoz,  oly  ellenséges  indulatot  tanúsít  iránta,  mint  a  milyennel 
ő  még  csak  imént  a  mezei  gazda  irányában  viseltetett.  És 
mindennek  az  az  eredménye,  hogy  végre  valamennyi  érdek 
egyaránt  sérelmet  szenved ;  és  hogy  a  sok  változás  miatt  a  fej- 
lődés, a  mi  a  létező  viszonyoknak  egy  bizonyos  állandósága 
nélkül  még  csak  nem  is  képzelhető,  lehetetlenné  válik.  Úgy 
hogy  a  jelen  viszonyok  közt  az  államnak  igazán  nem  lehet 
más  hivatása,  czélja,  mint  hogy  valamennyi  polgár  érdekét  egy- 
aránt oltalmazza.* 

Az  állam  hivatott  arra,  hogy  valamennyi  polgár  érdekét 
védje,  de  a  polgárok  valamennyi  érdekéről  való  teljes  gondos- 
kodás mégsem  lehet  az  állam  czélja.**  Az  egyén  maga  is  — 
mint  már  említettük  —  csak  ama  czélok  elérése  végett  folya- 
modik az  államhoz,  a  melyekről  azt  hiszi,  hogy  saját  erejével, 
vagy  olyan  eszközökkel,  a  melyeknek  megszerzése  az  állam 
fenntartásánál  kevesebb  áldozatba  kerül,  például  kisebb  társu- 
latok által,  nem  képes  elérni.  Mert  hiszen  senki  sem  nyúl 
czéljai  elérése  végett  távolabbi  eszközökhöz,  a  míg  a  közelebb 
fekvők  használatával  is  a  kivánt  eredmény  jár.*** 

Azt  a  tételt  tehát,  hogy  az  állam  valamennyi  polgárának 
jólétéről  tartozik  gondoskodni,  nem  ugy  kell  érteni,  miszerint 
az  államnak  feladata  minden  egyén  boldogságáról  gondoskodni. 
Erre  az  állam  nem  is  volna  kéJDes.  Mert  az  egyén  boldogsága 
mindig  inkább  függ  az   egyén    kedélyhangulatától,   a  külső  kö- 

rülmények  alanyi  felfogásától,  mint  maguktól  e  körülményektől. 
Az  állam,  mely  csak  a  körülményeket  szabhatja  meg,  nyújthat 
ugyan  némi  előfeltételeket  a  boldogságra,  de  nem  adhat  bol- 
dogságot. Sőt  ha  külső  körülményektől  függene  is  az  egyén 
boldogsága :  ez  esetben  is  az  államnak,  hogy  boldoggá  tehessen, 
a  mindenhatóság  mellett  mindentudónak  is  kellene  lennie ;  azaz 
tökéletesen  ismernie  kellene  valamennyi  polgárának  a  szükség- 
leteit és  vágyait,  előre  meg  kellene  határoznia  mindazokat  az 
eredményeket,  a  melyeket  azok  kielégítése  az  egyén  jövőjére 
nézve  maga  után  vonna;  —  a  mi  természetesen  a  legkisebb 
államban  sem  lehetséges. 

Az  államnak  tehát  a  polgárok  minden  szellemi,  erkölcsi 
és  anyagi  javára  ki  kell  ugyan  terjesztenie  gondoskodását;  de 
nem  abban  áll  az  állam  feladata,  hogy  mindenki  számára  ezeket 
a  javakat  megszerezze,  hanem  abban,  hogy  azoknak  a  javaknak 
a  birtokát  biztosítsa,  melyeket  az  egyén  maga  szerzett.  Abból  a 
tényből,  hogy  az  állam  maga  nem  gondoskodhatik  hozzátartozói- 
nak a  boldogságáról ;  sőt  az  anyagi  és  szellemi  javakat, 
a  miktől  boldogsága  függ,  mindenkinek  magának  kell  megsze- 
reznie :  az  államra  az  a  feladat  hárul,  hogy  arra  nézve,  a  mit 
maga  nem  tehet,  adja  meg  az  egyénnek  a  lehetőséget;  azaz 
biztosítsa  az  egyéni  szabadságot,  a  mi  nélkül  lehetetlen  e  javak 
megszerzése.*  Minél  tágabb  mezőt  nyisson  az  egyénnek,  a 
melyen  önálló  munkássága  által  létet  és  hatáskört  magának 
maga  alkothasson. 

És  ha  már  mindenik  egyén  legfontosabb  viszonyainak 
alapja,  jólétének  sőt  lételének  feltétele  jelenleg  az  egyén  önálló 
munkásságában  rejlik,  ebből  az  következik,  hogy  az  egyén 
önálló  tevékenységének  határai  nem  zavarhatók  meg  az  egyén 
legfontosabb  viszonyainak  módosítása,  sőt  tönkrejutása  nélkül. 
És  hogy  eszerint  az  egyénnek  jóléte  és  megelégedése  attól  a 
biztonságtól  függ,  a  melyet  saját  viszonyainak  gyors  változásai 
ellen  az  állami  szerkezetben  talál.  ** 

Ez  a  biztonság  az  a  czél,  a  mely  miatt  a  többség  az  állam 
fenntartását  szükségesnek  tartja.  A  mely  miatt  fegyvert  fog  annak 

ótalmára,  adó  alá  veti  magát  és  tűri  a  közigazgatás  bosszantó 
korlátozásait;  sőt  ha  az  államhatalmat  valamely  esemény  meg- 
semmisítené —  mint  több  példa  mutatja  — ,  teljes  erejét  meg- 
feszíti, hogy  új  kormányt  alakítson,  és  nem  gondolva  sem  a 
formával,  a  mely  szerint  alakul,  sem  az  elvekkel,  a  melyeknek 
a  nevében  föllép,  föltétlenül  hozzácsatlakozik.  Az  egyéni  biz- 
tonság az  állam  czélja. 

Az  állam,  mely  az  egyénnek  ezt  a  biztonságot  megadta, 
mindent  megad,  a  mit  a  többség  vár  tőle.  A  mely  állam  ezt 
nem  tudja  megadni,  szemlátomást  nem  felelt  meg  czéljának, 
eljátszotta  létezési  jogát. 

A  mely  állam  ugyanis  a  biztonságot  nem  adhatja  meg  az 
egyéneknek,  polgárai  méltán  a  legnagyobb  rossznak  tarthatják 
azt.  És  az  ily  állam,  mint  minden,  a  minek  jogalapja  nincsen, 
szükségkép  hanyatlásnak  indul.  A  mely  pillanatban  meggyőz- 
hetjük az  embereket  arról,  hogy  a  biztonságot  állam  nélkül  is 
el  lehet  érni,  az  állam  tüstént  megszűnt. 

De  bármily  helyesen  állapítottuk  is  meg  így  az  állam 
czélját,  munkánk  igen  kevés  gyakorlati  haszonnal  járna,  ha 
megelégednénk  a  czélnak  csupán  ily  általános  megjelölésével. 

Ha  a  biztonság  az  állam  czélja,  szükségkép  az  a  feladata, 
hogy  a  biztonságot  létesítse.  —  De  hogy  mennyire  terjesztessék 
ki  e  végből  az  államhatalom  jogköre,  hogy  mely  eszközökkel  és 
mi  módon  felelhet  meg  czéljának  az  állam :  csak  akkor  hatá- 
rozhatjuk meg,  ha  tisztába  jöttünk  az  iránt,  hogy  miben  áll 
voltaképen  az  a  biztonság,  a  melyet  az  egyén  az  államban 
keres. 

Vájjon  az  egyén  abban  látja-e  ezt  a  biztonságot,  hogy 
csupán  életét  és  testét  oltalmazza  az  állam  anyagi  veszélyek 
ellenében  ? 

Miután  az  élet  és  az  anyagi  jólét  minden  egyéb  élvezet- 
nek a  föltétele :  a  lehető  legnagyobb  személyes  biztonság  léte- 
sítését mindenesetre  az  állam  egyik  főfeladatának  kell  tekinte- 
nünk. Azonban  nem  tekinthetjük  egyedüli  feladatának.  Sőt  a 
legnagyobb  valószínűséggel  föltehetjük,  hogy  a  személyes  oltalom 
ösztöne  anyagi  ártalmak  ellenében,  a  mi  az  állatokban  is  meg- 
van, magában  még  soha  nem  vezetett  volna  államalkotásra. 

Nem  azért  lépett  az  ember  az  állami  kötelékbe,  hogy  a 
ragadozó  állatok  és  a  természeterök,  hanem  hogy  az  emberek 
támadásai  ellen  oltalmazza  magát.  (A  ragadozók  és  az  elemek 
elleni  biztosítás  vágya  az  embereket  legfölebb  társas  életbe 
vihette,  —  ha  ugyan  a  társadalmi  állapot  okát  a  természeti 
ösztönön  kivül  egyébben  kell  keresnünk  — ,  de  semmiesetre  sem 
indíthatta  államszervezésre).  Az  emberek  támadásai  ellen  való 
oltalom  szükségét  akkor  érezte  először,  a  midőn  személyiségén 
kivül  még  más  javakat  is  szerezhetett,  a  melyeknek  biztosítására 
saját  ereje  és  a  kisebb  társaság  hatalma,  a  melyhez  tartozott, 
nem  volt  elégséges.* 

Az  élet  e  javainak  száma  a  viszonyok  és  míveltségi  foko- 
zatok szerint  különböző  országokban  különböző.  És  szám  szerint 
felsorolni  azokat  époly  képtelenség,  mint  azokról  a  dolgokról 
készíteni  teljes  névjegyzéket,  a  melyek  miatt  az  ember  szerencsét- 
lennek érezheti  magát.  Általánosságban  csupán  annyit  említ- 
hetünk meg,  hogy  minden  szükséglet,  a  melyet  nem  tudunk 
kielégíteni,  szenvedések  forrása  reánk  nézve.  És  viszont  nincsen 
szükséglet,  a  melynek  kielégítését  jónak  ne  tartanok.  A  javak 
fogalma  tehát  benső  kapcsolatban  van  a  szükségletek  fogalmával. 
Javaink  fontosságát  aszerint  ítéljük  meg,  a  mint  kisebb  vagy 
nagyobb  szükségletet  elégítettek  ki.  És  minél  kevesebb  szük- 
séglete van  valamely  népnek,  annál  kevesebb  javakban  is  része- 
sül az. 

Mind  e  javakat  azonban,  valamint  az  emberi  szükségleteket, 
ha  egyenkint  fel  nem  sorolhatjuk,  általában  két  osztályba  soroz- 
hatjuk. 

A  mint  minden  embernek  vannak  bizonyos  anyagi  szük- 
ségletei, melyeket  nem  nélkülözhet,  mert  azok  kielégítésétől  élete 
függ:  úgy  kell  lenni  bizonyos  anyagi  javaknak,  a  mik  után 
mindenkinek  szükségkép  törekednie  kell. 

És  a  mint  az  embernek,  ha  aránylag  a  míveltség  alsóbb 
fokán  áll  is,  szintén  megvannak  erkölcsi  szükségletei  is:  úgy 
kell  lenni  bizonyos  erkölcsi  javaknak,  a  miknek  elvesztése  szintoly 

fájdalmas  érzéssel  töltené  el,  mint  ha  anyagi  javaitól  fosztat- 
nék meg. 

A  javaknak  e  két  osztályba  való  csoportosítását  azonban 
nem  végezhetjük  a  szükségletek  szerint:  ugyanis  az  embert  még 
a  legszükségesebb  dolgok  utáni  törekvésében  is  erkölcsi  szük- 
ség vezeti,  a  mennyiben  nemcsak  magának  szerez,  hanem  család- 
jának és  hozzátartozóinak  is.  Ehelyett  legjobb,  ha  egészen  a 
közönséges  szólásmódot  követjük  az  anyagi  és  erkölcsi  jók  fel- 
osztásában. És  mindazt,  a  mit  érzékszerveinkkel  észrevehetünk, 
ha  nem  kizárólag  anyagi  szükségletek  kielégítésére  szolgál  is, 
anyagi  jónak  — ;  és  mindazt,  a  mit  nem  vehetünk  észre  érzé- 
keinkkel, de  a  mire  azért  törekszünk,  mert  fogalmainknak  és 
érzéseinknek  megfelel,  erkölcsi  jónak  mondjuk. 

A  mit  tehát  az  anyagi  élvezetek  finomítására  a  polgároso- 
dás, a  körülünk  levő  tárgyak  szépítésére  a  művészet  létrehozott 
—  bár  az  élvezetet,  a  mely  azoknak  bírásából  származik,  nem 
érzékeinkkel,  hanem  lelkünkkel  érezzük,  —  eszerint  mind  az 
anyagi  javakhoz  kell  számítanunk.  Az  erkölcsi  jó  pedig  csupán 
abban  áll,  hogy  a  viszonyok,  a  melyekben  az  ember  családjához, 
községéhez,  országához,  népéhez  áll,  vallásos  és  erkölcsi  meg- 
győződéseinek megfelelők  legyenek ;  és  sem  hitével,  sem  érzéseí- 
vel vagy  azzal,  a  mit  az  ész  jognak  ismer  el,  ne  álljanak  össze- 
ütközésben. 

Hogy  boldognak  érezhesse  magát  az  ember,  úgy  anyagi, 
mint  erkölcsi  szükségleteit  ki  kell  elégítenie.  A  mint  tehát  az 
egyén  joggal  követelheti  az  államtól,  hogy  az  életét  és  vagyonát 
fenyegető  veszedelmek  ellen  oltalmazza,  eredjenek  bár  azok 
személye  ellen  intézett  erőszakos  támadásoktól  vagy  oly  forrá- 
sokból, a  miknek  ő  nem  oka,  de  a  melyeket  saját  erejével  vagy 
az  államon  kivül  rendelkezésére  álló  egyéb  eszközökkel  nem  tud 
megszüntetni :  úgy  viszont  köteles  az  állam  polgárait  megvédeni 
azoktól  a  sérelmektől  is,  a  melyek  azoknak  erkölcsi  meggyőző- 
désébe ütköznének  bele. 

Vagyis  semmi  olyastól  nem  vonhatja  el  oltalmát  az  állam, 
a  mit  egyesek  vagy  többek  javaknak  tartanak,  hacsak  az  mások 
anyagi  és  szellemi  érdekeivel  nem  ellenkezik.  Másrészt  nem 
abban  áll  az  állam  feladata,  hogy  polgárainak  hitét,  érzelmeit  és 

meggyőződéseit  alakítsa,  hanem  inkább  abban,  hogy  azokat 
minden  sérelem  ellen  óvja. 

Az  is  következik  az  előadottakból,  hogy  az  állam  nem  czél 
önmagában,  hanem  eszköz,  mely  állal  az  egyének  anyagi  és 
szellemi  javaik  élvezetét  igyekszenek  valósítani.  Hogy  tehát  az 
egyén  jólétét  eszményi  államczélnak,  az  úgynevezett  „salus 
publicá"-nak  nem  szabad  feláldozni.  Hogy  az  állam  feladatának 
betöltése  végett  nem  használhat  olyan  eszközöket,  a  melyek 
ellentétben  állanak  polgárainak  hitével,  erkölcsi  érzelmeivel  és 
jogfogalmaival. 

Végül  az  is  következik  az  előadottakból,  hogy  miután  az 
állam  védelme  alá  tartozó  anyagi  és  erkölcsi  javakat  az  anyagi 
és  erkölcsi  szükségletek  határozzák  meg,  ezek  a  szükségletek 
pedig  mindig  a  polgárok  fogalmaitól  függnek :  az  alkotmány 
czélszerüségét  mindig  a  nép  uralkodó  eszméi  határozzák  meg.  * 


II.  AZ  ÁLLAM  TERMÉSZETI  VISZONYAI. 

9.  §.  Az  állam  területe  általában. 

A  terület  nemcsak  az  állam  fogalmának  része,  hanem  az 
állam  életének  is  fontos  tényezője.  Az  ember,  a  ki  gondolatával 
világokat  képes  átkarolni,  egy  ország  terjedelmét  is  szerfelett 
nagynak  találja  eszméinek  valósítása  közben. 

És  mondassék  ki  bár  törvényekben  a  politikai  befolyás 
egyenlősége,  ez  az  egyenlőség  nagyobb  államokban  gyakor- 
latilag kivihetetlen  a  térbeli  akadályok  miatt.  Mert  a  központi 
liatalom  székétől  távolabb  lakók  a  politikai  befolyást  soha  nem 
gyakorolhatják  abban  a  mértékben,  mint  azok,  a  kik  a  központi 
hatalom  székhelyén  tartózkodnak.  A  tér  így  válik  nagyobb  álla- 
mokban a  politikai  egyenetlenségek  forrásává,  mely  ugyanazon 
állam  polgárai  között,  közügyi  befolyásuk  szempontjából  még  a 
társadalmi  helyzetek  egyenetlenségénél  is  nagyobb    különbséget 

okoz.  És  pedig  olyan  különbséget,  a  mely  intézmények  által 
nem  hárítható  el.* 

És  sajátságos,  hogy  arra  a  befolyásra,  melyet  a  .területi 
kiterjedés  az  állam  alkotmányára  szükségkép  gyakorol,  most 
kifejtett  fontossága  daczára  sem  szoktak  eléggé  tekintettel  lenni. 

Például :  a  legkitűnőbb  szellemek  a  római  állam  bukását 
csaknem  kizárólag  az  erkölcsi  sülyedésnek  tulajdonították.  Holott 
inkább  megértenök,  miért  veszett  el  az  állam  épen  akkor,  a  midőn 
leggazdagabb  volt  nagy  emberekben  ?  —  ha  a  történelem 
ahelyett,  hogy  a  rómaiaknak  kizárólag  erkölcsi  állapotával  fog- 
lalkozik, figyelmét  kiterjesztené  azokra  a  kölcsönhatásokra  is, 
a  mit  az  állam  területi  nagysága  és  alkotmánya  egymásra  gya- 
koroltak. 

Ha  ugyanis  egy  kis  állam  —  minő  kezdetben  a  római 
volt  —  lassankint  oly  nagygyá  lesz,  hogy  alkotmányának  fenn- 
tartása végett  azt,  a  mi  előbb  alapjául  szolgált,  kénytelen  fictio 
juris  gyanánt  tekinteni ;  és  a  törvények  czélszerütlenségén  mel- 
lőzés által  segíteni :  ily  körülmények  között  a  nyilvános  élet 
minden  egyest  rosszabbá  tesz,  a  helyett  hogy  javítana;  és  az 
állam  erkölcsi  elfajulás  miatt  fog  elenyészni  nem  nagyságának 
daczára,  hanem  épen  nagysága  miatt.  A  mint  hogy  nem  tudunk 
esetet,  hogy  valamely  állam  rendkívüli  kiterjedést  nyert,  anélkül, 
hogy  azon  aránylag  rövid  idő  alatt  az  erkölcsi  rothadás  jelei 
ne  mutatkoztak  volna.  Nem  mintha  az  erkölcsi  romlás  a  nagy 
államok  létezésének  volna  a  következménye,  hanem  mivel  elfa- 
julásra vezet  minden  ellentét  a  törvények  között  és  a  között, 
a  minek  lenni  kell  és  a  mi  szükségkép  van.** 

A  római  állam  határainak  kijebb  tolódása  az  állam  viszo- 
nyait és  a  benne  uralkodó  fogalmakat  megváltoztatta,  az  alkot- 
mány ellenben  maradt  a  régi.  Bukását  egyrészt  ez  az  ellentét 
idézte  elő.  Másrészt  az  a  tény,  hogy  oly  terjedelmű  birodalom, 
—  a  minő  a  római  a  vége  felé  volt  —  meghódítható,  igában 
tartható  és  önkényesen  zsarolható;  de  kormányozni,  igazgatni 
ily  terjedelmű  birodalmat,  —  kivált  oly  eszközökkel,  a  minők 
a  kormányok    rendelkezésére    akkoriban    álltak  —  lehetetlen.*** 

*  I.  8.5—80.  —  **  I.   116—117.  —  ***  I.  102.,  129. 

Ezért  törte  a  népvándorlás  és  a  polgárosodásnak  alacso- 
nyabb foka  a  nagy  Római-birodalmat  darabokra. 

Ez  a  daraboltság  azonban,  a  melyet  a  középkor  kezdetén 
látunk,  nem  tarthatott  sokáig  a  keresztény  vallás  uralma  mellett, 
a  melynek  a  népek  testvérisége  és  az  egész  emberi  nem  egysége 
az  alapelve. 

Az  ó-kori  államok  elkülönzése  a  hitnézeteken  nyugodott, 
a  mik  szerint  minden  államnak  saját  istenei  voltak.  Az  ó-kor 
vallásos  nézetei  azonban,  mihelyt  az  egyes  államok  egymáshoz 
közeledtek  és  függetlenségüket  elveszítették,  lassankint  átala- 
kultak. Helyökbe  a  kereszténység  egységre  való  törekvése  lepett, 
a  mely  ellentétben  állott  a  kisebb  közösségek  merev  különállá- 
sával. Sót  az  egész  kereszténység  annál  inkább  összefűző  esz- 
közül szolgált,  minél  nagyobb  hatással  volt  akkor  a  vallás  az 
emberek  kedélyére.  —  Ez  az  egyik  oka  annak,  hogy  a  közép- 
kor végén  a  számtalan  apró,  majdnem  önálló  testület  helyett, 
mikre  Nyugat-Európa  népei  ebben  a  korszakban  oszlottak, 
kevés  számú  nagyobb  államot  találunk. 

A  másik  ok  abban  a  helyzetben  rejlik,  a  melyben  a  római 
kereszténység  volt  a  középkor  alatt.  Az  izlam,  mely  a  keresz- 
ténység lételét  fenyegette,  és  a  lelkesedés,  hogy  a  Megváltó 
sírját  a  hitetlenek  kezéből  megmentsék,  valamennyi  keresztény 
népet  erejök  egyesítésére  kényszerítette,  hogy  a  közös  ellen- 
séggel szemben  egy  nagy  egészként  tűnjenek  föl.  Minek  folytán, 
az  egyesülés  által  nyújtott  előnyök  öntudatával,  annak  a  törek- 
vésnek is  szükségkép  növekedni  kellett,  hogy  az  előbbi  hely- 
zetből kilépjenek. 

Végre  harmadszor,  a  midőn  ezen  és  egyéb  okok  összes 
hatásából  —  a  mik  közé  számítandó  mindenekelőtt  a  békés 
forgalom  szüksége,  mely  az  emelkedő  polgárosodásnak  a  ter- 
mészetes eredménye  —  egyes  nagyobb  államok  keletkeztek :  a 
többiek  kénytelenek  voltak  mindnyájan  vagy  ezekhez  a  nagyobb 
államokhoz  csatlakozni ;  vagy,  hogy  ezek  ellenében  fenntart- 
hassák függetlenségüket,  több  kisebb  állammal  szíivetkezni. 

Mindezek  az  okok,  a  miknek  kell  tulajdonítanunk  a  közép- 
korban a  nagyobb  államok  létrejövetelét,  jelenleg  is  gyakorol- 
nak hatást. 


108  II.  Politika. 

Ha  föl  is  teszszük,  hogy  a  kereszténység,  mint  vallás,  sokat 
vesztett  az  emberek  kedélye  fölötti  hatalmából :  de  azok  a 
fogalmak,  melyeket  a  kereszténységnek  köszönünk,  ezek  közt  az 
egész  emberi  nem  egységének  fogalma,  hatalmasabbak  korunk- 
ban, mint  valaha  voltak.  Az  az  ellentét,  a  melyben  a  keresz- 
ténység az  izlammal  állott,  fontosságából  ugyan  sokat  vesztett: 
de  ha  a  római  egyház  befolyása  alatt  kifejlett  népeket  együtt  vizs- 
gáljuk, roppant  ellentétet  állapíthatunk  meg  a  nyugati  és  a  keleti 
keresztény  polgárosodás  közt,  a  mely  talán  rövid  idő  alatt  szintoly 
fontos  helyet  foglal  el  a  világtörténetben.  Ugy  hogy  annyi  nagy 
és  hatalmas  állam  mellett  apró  önálló  alkotmányok  fennállása 
még  kevésbbé  lehetséges  most,  mint  ennekelőtte. 

A  miből  az  is  következik,  hogy  a  jelenleg  létező  nagyobb 
államok  felosztása  szintoly  kevéssé  függ  egyesek  akaratától,  a 
mily  kevéssé  tulajdoníthatjuk  az  egyesek  akaratának  azok  kelet- 
kezését. Hogy  tehát  az  egyes  ország,  nemzetiség,  község  és 
egyén  törekvése  csak  annyiban  mondható  észszerűnek,  és  csak 
annyiban  lehetünk  erre  tekintettel,  a  mennyiben  nem  veszélyez- 
teti a  nagyobb  államok  fennmaradását.* 

Arra  a  kérdésre,  hogy  a  fejlődés  további  folyamán  a 
mai  nagy  államokból  egyetlen  világállam  fog-e  keletkezni?  — 
nemmel  felelhetünk.  Általános  világbirodalom  tartósan  nem  állhat 
fönn ;  annak  fennállása  szerencsétlenség  volna  az  emberiségre, 
mert  nem  lehet  még  elképzelni  sem,  hogy  egy  kormány  az 
egész  világ  ügyeit  intézni  képes  volna.** 

Ha  azonban  Nyugat-Európa  különböző  államainak  jelen 
állását  vizsgáljuk,  sok  olyan  elemet  találunk  bennök,  a  miből 
még  valamikor  szilárd  szövetség  kötelékei  fejlődhetnek. 

Miután  ugyanis  Nyugat-Európa  népeinek  polgárosodása 
ugyanazokból  az  alapelvekből  indult  ki  és  a  legfontosabb 
viszonyokra  vonatkozó  fogalmaik  is  kevésben  térnek  el  egy- 
mástól :  nem  lehet  messze  az  idő,  a  mikor  az  egységnek  is 
teljes  öntudatára  jőnek. 

Az  az  idő  azonban  még  nincs  itt.  A  jelenben  Nyugat- 
Európa  népei  közt  vallás  és  nemzetiség  tekintetében  és  a  leg- 
fontosabb érdekekre  nézve  is  a  legnagyobb  antagonismust 
szemlélhetjük;  és  mindeddig  semmi  részben  sem  ébredt  föl  a 
a  közös  czél  öntudata,  a  mi  ezt  az  ellenkezést  kiegyenlíthetné.  * 

10.  §.  Föld.  Éghajlat. 

Az  emberiség  és  a  föld  története  nemcsak  annyiban 
hasonlítanak  egymáshoz,  hogy  mindakettöben  folytonosan  tartó 
átalakulást,  folytonos  fejlődést  látunk  mindig  tökéletesebb  orga- 
nizmusra :  hanem  az  átalakulás  módjára  nézve  is  van  némi 
hasonlat  a  kettő  között. 

A  föld  felülete  nagy  forradalmak  nyomaira  mutat,  a  melyek 
alakját  megváltoztatták.  Egyes  korszakok  folyamán  a  rázkódások 
hosszú  sora  következtében  óriási  hegylánczok  keletkeztek,  ten- 
gerek megváltoztatták  a  medreiket.  Az  állat-  és  növényvilágban 
tömérdek  új  organizmus  fejlődött,  míg  mások  elenyésztek.  De 
az  átalakulás  nem  szorítkozik  ez  erőszakos  forrongás  korszakaira, 
hanem  számos  kisebb  természeti  esemény,  sőt  az  örökké  munkás 
természeti  erők  működése  által  is  lassankint  folyvást  tart. 

Ugyanezt  találjuk  az  emberiség  történelmében  is.  Ama 
nagy  forradalmakon  kívül,  melyek  az  összes  emberi  viszonyokat 
egyszerre  megváltoztatják,  kisebb  események,  sőt  az  emberi 
fogalmak  lassankint  fejlődése  és  a  naponkint  való  törekvések  is 
az  élet  minden  viszonyát  észrevétlenül,  de  tetemesen  módosít- 
ják. Ha  két  korszakot  figyelmesen  összehasonlítunk,  ha  a  közé- 
jük eső  időszak  eseményekben  még  oly  meddőnek  mutatkoznék 
is,  mindazonáltal  nagy  változások  történtek  azalatt  a  nézetekben 
és  viszonyokban,  általában  véve  az  emberi  lét    körülményeiben. 

Még  szellemünk  korlátai  is  ugyanazok  ama  törvényeket 
illetőleg,  a  mik  szerint  e  változások  a  természetben  és  az  embe- 
riség körében  véghezmennek. 

Bizonyos  általános  természeti  törvények  ismerete,  a  vulká- 
nikus erő    okozta   jelenségek    szemlélete    és   általában   azoknak 

az  erőknek  figyelmes  vizsgálata  által,  a  melyek  földünk  felületét 
lassankint  átalakítják,  fogalmunk  lehet  arról  is :  mi  módon  tör- 
ténhettek ama  nagy  földrázkódások.  De  pontosan  sem  az  idejét, 
sem  a  módját  nem  mondhatjuk  meg  a  múltra  nézve ;  és  még 
kevésbbé  lehet  előre  látni,  hogy  mily  alakot  vesz  földünk  felü- 
lete egy  új,  nagyszerű  katasztrófa  esetében. 

így  ismereteink  köre  akkor  is  rendkívül  korlátolt,  ha  azo- 
kat a  törvényeket  óhajtjuk  kikutatni,  a  melyek  szerint  a  nagy 
forradalmak  történtek,  a  melyek  az  emberek  minden  viszonyát 
egyszerre  átalakítják,  itt  is  ugyanazon  erők  működése  tűnik  föl 
nagyban,  a  melyeket  a  kisebb  eseményeknél  szemlélünk.  De 
hogy  mikor  és  mely  terjedelemben  történnek  e  forradalmak,  és 
hogy  minő  eredményei  lesznek,  mindez  túl  fekszik  tudomásunk 
körén.  Tudományunk  e  tekintetben  csak  arra  szorítkozhatik, 
hogy  abból  a  tényből,  miszerint  az  emberiség  több  ily  forra- 
dalmat tapasztalt,  a  jövőre  nézve  következtetést  vonhat  szintoly 
nagyszerű  események  valószínűségére.* 

A  föld  és  az  ember  sorsa  azonban  nemcsak  e  hasonlóság 
útján  kapcsolódik  egybe.  A  föld  felületének  változásai  termé- 
szetszerűleg erősen  befolyásolták  a  rajta  élő  emberek  élet- 
viszonyait és  ezzel  közvetve  az  állam  életét  is.  A  föld  termé- 
kenysége, határainak  erős  volta  és  természetes  közlekedési  esz- 
közei az  ország  kifejlődésére  általában  nagy  hatással  vannak. 

Az  éghajlatnak  ha  nem  is  ily  nagy,  de  mégis  szintén 
eléggé  fontos  a  befolyása.  Befolyása  azonban  csak  közvetett. 
Mert  tény  ugyan,  hogy  az  égalji  viszonyok  szélsőségei  kevésbbé 
kedvezőknek  látszanak  az  emberi  képességek  kifejtésére ;  sőt  az 
is  tény,  hogy  azok  az  országok,  a  melyekben  a  polgárosodás 
a  történelem  külíinböző  korszakai  alatt  a  legfőbb  fokra  emel- 
kedett, nagyobbrészt  a  mérsékelt  égöv  alatt  fekszenek :  ezt  a 
tételt  tudományos  szabatossággal  felállítani  mégis  nehéz,  sőt 
lehetetlen,  miután  sem  délen,  sem  északon  nem  tudjuk  kijelölni 
a  határokat,  a  melyeken  belül  a  haladás  kizárólag  lehetséges. 
Keveset  is  nyerne    vele  a  tudomány ;    mivel    ha    ismernők  is  a 

határokat,  a  melyeken  tiirnem  lehetséges  a  haladás,  még  min- 
dig nem  tudnók  abból  megmagyarázni  a  határokon  belül 
tapasztalt  tüneményeket.  Sem  azt  nem  értenök :  miért  jutott 
a  fejlődés  magasabb  fokára  a  polgárosodás  például  észa- 
kon Svédországban  és  egészen  délen  például  Indiában, 
mint  azokban  az  országokban,  a  melyek  mérsékeltebb  égöv 
alatt  vannak?  Sem  azt  nem  foghatnók  fel:  miként  sülyedhettek 
egyes  vidékek,  a  melyek  egykor  a  polgárosodás  legmagasabb 
fokán  állottak,  az  éghajlat  változása  nélkül,  a  legnagyobb  bar- 
bárságba ? 

Mindezt  csak  abból  a  közvetett  befolyásból  lehet  meg- 
érteni, a  mit  az  égalji  viszonyok  a  polgárosodásra  az  általuk 
előidézett  szükségletek  útján  gyakorolnak. 

A  déli  vidékeken  kevesebb  az  anyagi  szükség  és  kielé- 
gítése lelki  és  testi  erőfeszítés  nélkül  lehetséges.  A  magas 
északon  igen  szűk  határok  közé  van  szorítva  a  sorsa  javítására 
törekvő  ember  tevékenysége.  Mivel  ott  a  szükségletek  nincsenek 
meg,  itt  kielégítésük  lehetősége  hiányzik,  hogy  az  embert  tevé- 
kenységre buzdítsák:  éppúgy  természetes,  ha  a  haladás  mind  a 
két  esetben  lassú,  a  mint  könnyű  felfogni,  hogy  a  polgárosodás 
miért  a  mérsékelt  égöv  alatt  fejlődött  ki  gyorsabban  és  előbb, 
a  hol  mind  a  szükségletek  nagy  száma,  mind  azok  kielégít- 
hetése  megfeszített  munkásságra  ösztönzi  az  embert. 

Az  éghajlat  befolyásának  e  közvetettségét  mutatja  az  a 
tény  is,  hogy  a  legdélibb  nép,  mihelyt  másokkal  való  érint- 
kezései szaporítják  szükségleteinek  számát,  éppúgy  halad  a 
polgárosodásban,  mint  észak  lakói,  ha  a  kereskedés  és  hajózás 
által,  —  a  melynek  első  kezdetére  is  a  szükség  tanította  őket  — 
megszerezték  a  lehetőséget,  hogy  szükségleteiket  kielégítsék.* 

III.  AZ  ÁLLAM  NÉPESSÉGE. 

11.  §.  A  népről  általában. 

A  nép  mint  észbeli  fogalom,  különböző  jelentésű  lehet. 
Jelentheti  általában  az  állam  lakosainak  a  sokaságát  együtt. 
Érthetjük  alatta  kizárólag  a  proletárok  osztályát ;  sőt  ennek  is 
külön  azt  a  részét,  a  mely  a  munkások  legalsó  osztályába  tar- 
tozik és  nagyobb  városokban  lakik.*  Általában  mégis  azt  lehet 
mondani,  hogy  e  fogalom  alatt  az  emberek  legnagyobb  része 
csak  magát,  családját,  barátjait  és  környezetét  érti.** 

Ezek  a  fogalom-megjelölések  különböznek  egymástól  abban, 
hogy  az  egyik  szűkebb,  a  másik  bővebb  körre  vonatkozik.  De 
megegyeznek  valamennyien  a  tartalomban:  abban  t.  i.,  hogy  a 
nép  emberekből  áll.  Egyes  emberekből,  a  kik  közül  mindenik- 
nek saját  érdekei  is  vannak  a  közérdeken  kivül.*** 

Ezen  a  saját  érdeken  alapszik  a  nép  legszembeötlőbb 
tulajdonsága :  az  t.  i.,  hogy  szükségképen  önző.****  Valamely  elv 
szépsége  sohasem  indítja  az  eredmény  elismerésére,  hanem 
megfordítva  az  eredmények  üdvös  volta  bírja  rá,  hogy  elismerje 
az  elvet.  Ragaszkodni  is  az  eszméhez  csak  annyiban  szokott, 
a  mennyiben  ezt  gyakorlatilag  hasznosnak  látja.'' 

Ha  a  népet  mint  tömeget  figyeljük  meg,  lehetetlen  észre 
nem  vennünk,  hogy  a  tömeg  érzi,  miszerint  hatalma  a  fizikai 
erőben  áll  és  elleneit  igen  szereti  hatalmának  erre  a  kétségbe- 
vonhatlan  alapjára  emlékeztetni-'^'^ 

A  mi  kiváló  fontosságot  nyer  akkor,  a  midőn  egyik  nép 
a  másikkal  helyezkedik  szembe. 

Mivel  ugyanis  a  nép  igen  nagy  ahhoz,  hogy  szánalomra 
lehessen  indítani,  a  nép  és  nép  közötti  r)sszeütk()zés  mindig  a  leg- 
kegyetlenebb. Meggondolhatnák  ezt  különösen  azok,  a  kik  annyi 
fáradsággal  t()rekednek  szítani  a  nemzetek  (nemzetiségek)  közt 
alvó  gyülíilséget ;  meggondolhatnák,  mielőtt  elhintenék  a  magot, 
a  melyből  népöknek  nem  nagysága,  hanem  szerencsétlensége  és 
elfajulása  fog  keletkezni.' '' 

12.  §.  Városi  és  vidéki  lakosság. 

Annál  a  sajátságos  állásnál  fogva,  melybe  a  középkorban 
a  városok  helyeztettek,  Európa  valamennyi  országának  lakosai 
abban  a  különös  helyzetben  voltak,  hogy  azok  legnagyobb  része 
mindenütt  egészen  absolut  uralomnak  maradt  alávetve,  míg 
másik  kisebb  része,  a  városi  polgárság,  a  poKtikai  szabadságot 
gyakran  tetemesebb  mértékben  élvezhette.  Míg  köröskörül  a 
legnagyobb  önkény  uralkodott,  városa  körében  a  polgár  élvezte 
csaknem  minden  alkotmányos  jogát :  résztvett  az  állam  veze- 
tésében, elöljáróinak  választásában,  a  törvénykezésben,  adó- 
kivetésben, sőt  még  a  törvényhozásban  is,  miután  mindaz,  a  mit 
országos  törvény  nem  szabályozott,  az  egyes  városok  statútumai 
szerint  intéztetett  el.  Ha  bármely  országban  az  ezen  jogokkal 
biró  népesség  állapotát  a  többi  lakoséval  összehasonlítjuk,  bizo- 
nyára senki  sem  fogja  tagadhatni,  hogy  az  kedvezőbb  volt 
szabadsággal  nem  bíró  kortársaik  állapotánál  mind  a  szellemi, 
mind  az  anyagi  fejlődésre  nézve.  Sőt  az  az  elismert  tény,  hogy  a 
polgárosultság  mindenütt  csak  a  városok  kebeléből  eredt,  való- 
színűvé teszi,  hogy  a  középkor  sötét  barbárságában  sínylenék 
máig  is  valamennyi  ország,  ha  az  önkény  középkori  chaosának 
közepette  a  szabadságnak  e  menhelyei  nem  léteztek  volna.* 

A  városok,  különösen  pedig  a  főváros,  ma  is  gyűjtőpontjai 
az  értelmiségnek.  A  közállapotokra  a  vidéknél  napjainkban  is 
nagyobb  befolyást  gyakorolnak. 

A  főváros  lakosai  mind  a  törvényhozásban,  mind  vala- 
mennyi közhivatalban  jóval  nagyobb  számmal  vannak  képviselve, 
mint  ennek  lenni  kellene  a  népesség  arányához  képest.  És  saját- 
ságos dolog,  de  azok,  a  kik  a  fővárosok  utczai  lázongásaiban 
résztvenni  szoktak,  és  ezáltal  az  államot  bizonyos  irányba  bele- 
kényszerítik :  az  ország  értelmiségével  azonosíttatnak.  Ez  okoknál 
fogva  minden  főváros  oly  hatalom,  mely  ha  az  államkormány 
közvetlen  befolyása  alatt  nem  áll,   ezt  veszedelemmel   fenyegeti. 

E  veszedelem  ellen  háromféle  módon  lehet  védekezni. 

Védekezni  lehet  először  a  kormány  hatalmának  növelése 
által.  Itt  azonban  felednünk  nem  szabad,  hogy  ha  a  kormány- 
hatalom oly  szilárdul  szerkesztetik,  hogy  irányában  minden  ellen- 
állás lehetetlen,  akkor  az  ország  biztosítva  van  ugyan  a  főváros 
egyes  felekezeteinek  zsarnoksága  ellen ;  de  ki  fogja  az  országot 
a  kormány  bitorlásaitól  megóvni?  Ellenállhatlan  hatalom  vesze- 
delmes dolog  a  szabadságra  nézve  még  akkor  is,  ha  a  leg- 
jobbakat ruházzuk  fel  vele. 

Védekezni  lehet  másodszor  a  fővárosi  lakosság  túlságos 
befolyása  ellen  a  törvényhozásnak  és  a  kormánynak  kisebb  helyre 
való  áttétele  által.  Ez  az  áthelyezés  tényleg  elejét  veszi  annak 
az  erőszakos  befolyásnak,  a  melyet  a  főváros  e  hatalmakra 
gyakorolhatna :  de  ebben  az  esetben  a  főváros  rendesen  az 
ellenzék  központjává  lesz.  És  még  nagyon  kétséges :  melyik 
veszedelmesebb  e  két  lehetőség  közül? 

Eredményre  a  harmadik  út  vezet.  A  fővárosnak  a  hatalomra 
gyakorolt  befolyása  csakis  akkor  nem  lesz  túlzott,  és  ennélfogva 
káros,  ha  az  országban  egyidejűleg  valamennyi  városnak,  sőt  a 
városi  lakosság  mellett  a  vidéknek  is  biztosítjuk  a  fejlődés 
lehetőségét.  A  polgárosodás  nagy  középpontjait  távolabb  körben 
csodálhatjuk ;  de  ha  a  felvilágosodásnak  nem  fényét,  hanem 
hasznát  nézzük,  ezt  csak  ott  találhatjuk,  a  hol  sok  közép- 
pont van.* 

13.  §.  Többség,  kisebbség. 

Külön  megfigyelést  érdemel  az  állam  népességének  az  a 
tagozódása,  mely  akkor  jön  létre,  a  midőn  az  állam  polgárai 
az  állam  akaratának  kifejezése,  az  állam  sorsának  intézése  végett 
határozni,  vagy  épen  cselekedni  szoktak. 

Ahhoz,  hogy  valamely  határozat  közakaratnak  legyen  tekin- 
tendő, nem  szükséges  valamennyi  polgár  hozzájárulása :  rende- 
sen a  többség  bír  határozathozatali  joggal. 

A  többség  több  értelmiség  egyetértéséből  alakul.  A  való- 
nak kinyomozására  mégsem  alkalmasabb  eszköz,  mint  az  egyes- 

nek  az  értelmisége.  Nagy  gyülekezetekben  ugyanis  a  magasabb 
értelmiségnek  ritkán  sikerül  magához  emelni  az  alantabb  álló- 
kat, rendesen  le  kell  ereszkednie  hozzájuk :  miért  is  ilyenkor  a 
többség  határozatai  nem  a  magasabbra  emelt,  hanem  az  alan- 
tabb álló  értelemnek  a  jellegét  viselik  magukon. 

A  többségek  még  semmiféle  erkölcsi  vagy  tudományos 
igazságot  nem  találtak  fel.  És  rendkívüli  fontosságú  pillanatok- 
ban a  többségek,  tehetetlenségük  érzetében,  maguk  is  bírnak 
annyi  belátással,  hogy  egyeseket  ruháznak  fel  döntő  hatalom- 
mal. A  régi  és  újabb  történelemből  idézhetünk  akárhány  népet, 
a  mely  a  törvényhozás  tisztével  egyeseket  bízott  meg,  sőt  rend- 
kívüli esetekben  még  a  népuralomra  alapított  köztársaságok 
sem  nélkülözhették  a  diktatúrát. 

Rendes  körülmények  között  a  többségnek  két  lényeges 
előnye  kétségbevonhatlan : 

ű)  eszközt  nyújtanak  az  állam  kormányzóínak  a  polgárok 
nézetei  kitudására,  a  mi  minden  czélszerü  kormányzásnak  egyik 
legfőbb  és  legnehezebben  kielégíthető  feltétele; 

b)  a  többség  kormánya  azt  a  meggyőződést  kelti  a  polgárok- 
ban, hogy  az  állam  az  ő  érdekökben  kezeltetik.  És  miután  a 
törvények  hatalma  nem  elméleti  tökéletességüktől,  hanem  attól 
függ,  hogy  mindenki  vonakodás  nélkül  hajtson  nekik  fejet ; 
miután  továbbá  az  államviszonyok  inkább  azáltal  nyerik  szilárd- 
ságukat, mivel  tökéleteseknek  tartatnak,  mint  azáltal,  hogy  valóban 
tökéletesek :  ez  a  meggyőződés  egyike  az  állam  legerősebb 
biztosítékainak. 

Ez  a  kettős  előny  azonban  a  többség  befolyásától  csak 
akkor  remélhető,  ha  a  hatalom,  melylyel  a  többség  a  közügyek 
vezérletére  jogilag  bír,  általa  tettleg  gyakoroltatik  is.  Nyugalmas 
korszakokban  ugyanis  a  polgárok  közönyössége,  izgalmas  pillana- 
tokban pedig  félelme  azt  eredményezi,  hogy  a  legfontosabb 
határozatokat  a  többség  nevében  ugyan,  de  gyakran  viszonylag 
csekély  kisebbség  hozza.  * 

A  többség  előnyei  épen  ez  okból  többnyire  inkább  csak 
elméletiek.  Ellenben  nagyon  is  gyakorlati  a  veszedelme.  A  nagy 

többség  t.  i.  mindig  bátorságot  vesz  magának  arra,  hogy  logiká- 
ját a  képtelenség  határáig  vigye.  *  Annyira,  hogy  a  nép  nevében 
absolut  hatalmat  igényel  és  ekkor  absolutizmusa  ugyanazokat 
a  bajokat  idézi  elő,  mint  a  melyek  szükséges  eredményei  minden, 
bárki  által  gyakorlott  absolutizmusnak.  *'^ 

A  többség  mellett  azonban  a  kisebbség  erejét  és  jelentő- 
ségét sem  fogjuk  lekicsinyelni,  ha  figyelembe  veszszük,  hogy  az 
államokban  a  nagy  felforgatást  sohasem  a  túlnyomó  többség, 
hanem  mindig  egy  aránylag  csekély  számú,  összetartó  kisebb- 
ség, a  többségnek  részvétele  nélkül,  sőt  akarata  ellenére  hajtja 
végre.  *** 

Mindezeket  különösen  akkor  kell  figyelembe  vennünk,  ha 
az  úgynevezett  „népakarat"  értékét  akarjuk  mérlegelni.  Látjuk, 
hogy  a  népakarat  sohasem  az  egész  népé,  hanem  legtöbbször 
csupán  a  többségé,  sőt  nem  ritkán  épen  a  kisebbségé.  Látjuk 
ebből  azt  is,  hogy  mily  csekély  értéke  van  a  „Vox  populi  vox 
Dei"-féle  elvnek.**** 


IV.  ÁLLAMFORMÁK. 

14.  §.  A  monarchia. 

Az  állam  kül-  és  belbiztonsága,  jóléte,  fejlődése,  sőt  az 
egyes  honpolgárok  szabadsága  is  legkönnyebben  úgy  érhető  eh 
ha  az  állam  legfőbb  hatalma  egy  egyén  kezében  központosul. 
Róma  alkotmányának  azt  a  hibáját,  hogy  a  legfőbb  hatalom  két 
személy  közt  osztatott  fel,  veszélyes  pillanatokban  a  diktatúra 
által  tette  jóvá.  A  hol  ez  nem  történt,  és  az  állam  élére  több 
személy  állíttatott,  ott  ez  —  a  római  decemvirek  és  az  athenei 
harmincz  zsarnok  uralkodásától  kezdve  egész  a  franczia  direkto- 
riális  szerkezetig  —  mindenkor  károsnak  bizonyult  be.  És  pedig 
nem  csupán  azért,  mert  ezáltal  az  államegység  képviselésére 
hivatott   hatalomnál   összeütközések   támadnak,    hanem  azért  is, 

mert  e  rendelkezés  által  nem  valósítható  két  dolog,  a  mi  minden 
jó  állami  szerkezetnek  lényeges  kelléke. 

Először  is  ily  megosztottság  mellett  hiányzik  az  állam 
egységét  képviselő  jelkép.  Pedig  ezt  a  jelképet  nem  nélkülözheti 
az  állam.  Az  ugyanis  magában  még  nem  elég,  hogy  az  állam- 
egység érdekei  képviselve  legyenek ;  és  ha  vész  fenyegeti,  meg- 
oltalmaztassanak :  hanem  szükséges,  hogy  ennek  az  egységnek 
az  öntudata  is  éberen  tartassék.  De  miután  természetünkben 
rejlik,  hogy  az  egység  fogalmát  semmi  forma  alatt  sem  képzel- 
hetjük világosabban,  mint  az  egyénben  :  az  államegység  fogalma 
is  ennélfogva  csak  ott  nyerhet  könnyen  érthető  kifejezést,  a  hol 
az  egy  egyénben  van  megtestesülve.  Ezáltal  még  kisebb  államok  is, 
a  melyekben  minden  egyes  képes  az  egyetemet  mint  egészet 
áttekinteni,  bizonyos  fokú  cohaesiot  nyernek,  a  mit  különben 
nélkülözniök  kellene.  Nagy  államokban  pedig,  a  minők  korunk 
államai,  a  melyekben  az  egészet  mint  ilyet  csak  gondolni  lehet, 
még  inkább  így  áll  a  dolog.  * 

A  második  még  fontosabb  ok,  a  melynél  fogva  mindig  csak 
egy   egyén   kezébe   lehet   adni   az  államhatalmat,    a   következő. 

Az  állam  hatalma  az  egyén  irányában  oly  roppant  nagy, 
hogy  ez  nem  képes  annak  ellenállni.  Ha  tehát  az  egyén  bizton- 
ságot akar  találni  az  államban :  szükséges,  hogy  ez  a  hatalom 
határozott,  változhatlan  elvekhez  legyen  kötve,  a  melyeknek 
hódolni  köteles  ugyan  mindenki,  de  a  mi  által  egyszersmind  az 
állammal  való  minden  (összeütközés  kikerülése  lehetségessé  válik. 
E  változhatlan  renden  kivül  az  államnak  szükséglete  az  is,  hogy 
az  emberi  érzelemnek  az  államban  adassék  meg  helye.  Hogy  ez 

*  Oly  természetes  az  államot  egy  személyben  megtestesítve  gondolni, 
hogy  a  nép  ott  is  mindig  egy  egyént  szokott  tartani  a  főhatalom  valódi 
képviselőjének,  a  hol  e  hatalom  a  szabadság  biztosítása,  vagy  többek 
ambiciójának  kielégítése  végett  többekre  ruháztatik.  Ha  nem  akarna  is  egy 
sem  ama  tagok  közül,  a  kik  közt  a  legfőbb  hatalom  meg  van  osztva,  társai 
fölé  emelkedni  (a  mi  kétségtelenül  a  legritkább  eset,  miután  az  egyenlőség 
öntudata  azoktól  van  legtávolabb,  a  kik  egy  egész  nép  fölé  vannak  állítva) 
—  ha  nem  is  volt  meg  addig  a  kormány  tagjai  közt  a  vetélkedés,  beviszi 
azt  közéjük  a  nép,  midőn  egész  tiszteletében  a  legfőbb  hatalom  egyes 
tagjait  részesiti. 

ott,  a  hová  a  törvény  nem  ér,  ennek  hiányát  pótolja  vagy  túl- 
ságos szigorát  enyhítse;  hogy  az  állam  megsértését  megérezze, 
az  állam  becsületérzésének  az  összeütközés  pillanatában  mindent 
feláldozzon,  de  a  felelősség  érzetétől  visszatartva,  az  igazság  és 
észszerüség  határainak  áthágása  nélkül.* 

15.  §.  A  demokratia. 

A  köztársasági  államforma  nem  bizonyos  alapelvek,  hanem 
bizonyos  viszonyok  eredménye.** 

Demokrata  államokban  a  legfőbb  államhatalom  a  többség 
kezében  van.  És  feltehető  lévén,  hogy  ez  a  saját  érdekében 
használja  hatalmát :  nagy  valószínűséggel  lehet  állítani,  hogy 
ily  államok  mindazon  esetekben,  a  melyekben  a  többség  belátja 
a  maga  érdekeit,  czélszerüen,  azaz  az  uralkodó  többség  érde- 
kében fog  kormányoztatni. 

Ez  a  demokrata  államformáknak  legnagyobb  előnyük.  De 
legtöbb  hibájuk  is  ebből  a  forrásból  ered. 

Valamint  a  korlátlan  monarchiában  bizton  várhatni,  hogy 
az  uralkodó  az  állam  érdekeit  megóvja,  valahányszor  az  állam 
java  azonos  az  uralkodóéval :  szintúgy  föl  lehet  ezt  tenni  a 
demokratiában  is.  Midőn  azonban  a  többséget  képező  számos 
egyénnek  érdekei  az  államéival  —  habár  csak  látszólag  is  — 
ellentétben  vannak,  hiába  emlékeztetjük  őket  arra,  hogy  az 
állam  érdekei  az  övéikkel  azonosak,  és  hogy  azért  önjólétüket 
a  közjónak  kell  alárendelniök.  Az  uralkodó  anyagi  érdekei  sehol 
sem  tétetnek  nagyobb  nyilvánossággal  a  többinek  eléje,  és  sehol 
sem  hozatnak  minden  összeütközésnél  az  emberiség  legszentebb 
elvei  az  uralkodók  anyagi  előnyeinek  áldozatul  oly  könnyen, 
mint  épen  a  demokratiában. 

Mert  a  tömegek,  természetöknél  fogva,  nem  felelősek. 
Valamint  a  határozat,  a  miben  ezerén  vettek  részt,  egyestől  nem 
függ  egészen:  éppúgy  nem  vállalja  érte  magára  egy  egyén  sem 
a  felelősséget.  Az  anyagi  haszon,  a  mit  hajtott,  közös  marad ; 
az  erkölcsi  bűntudat,  a  melynek    árán    az    vásároltatott,    közös 

teher  lesz,  a  melytől  mindenki  mentnek  hiszi  magát ;  a  mely 
miatt  sem  a  közvélemény,  sem  a  történelem  ítélete  előtt  nem 
kell  reszketnie.* 

A  demokratiának  is  szüksége  van  tehát  valami  ellen- 
súlyra. Ezt  az  ellensúlyt  az  arisztokratia  nyújtja.  Demokratia 
és  arisztokratia  kölcsönösen  ellensúlyozzák  egymást.  A  mely 
demokratiának  nincs  meg  az  ellensúlya  az  arisztokratiában, 
szintoly  bizonyosan  kényuralomra  vezet,  mint  az  arisztokratia 
mindig  oligarchiává  fajul,  ha  hatalmát  politikai  joggal  biró  nép 
nem  ellensúlyozza.** 

16.  §.  Monarchia-e  vagy  köztársaság? 

Az  egység  fogalma  a  monarchia  fennállásának  egyik  fel- 
tétele, ezért  a  monarchia  törekszik  is  az  államegység  után.  Sőt 
ama  népeknél  is,  a  melyek  huzamosabb  ideig  ebben  az  állam- 
formában éltek,  ugyanez  az  irány  fejlődik  ki ;  míg  népies  alkot- 
mányok az  ellenkező  eredményt  idézik  elő.*** 

Azt  a  kérdést :  vájjon  a  monarchiái  és  respublicai  két 
államforma  közül  melyik  kedvezőbb  az  állam  jólétére?  — 
mégsem  oldhatjuk  meg  abban  az  általánosságban,  a  mint  ez 
rendesen  történni  szokott.****  Szükségtelen  is  oly  kérdés  vitatása, 
a  melyben  attól  függ  véleményünk :  vájjon  egy  teljesen  erényes 
népnek,  vagy  egy  valóban  nagy  uralkodónak  hypothesiséből 
indulunk-e  ki.  A  nehézség  nem  ezeknek  az  elképzelésében, 
hanem  inkább  mindkettőnek  a  meglelésében  rejlik.  Sem  a  mon- 
archia, sem  a  köztársaság  ellen  általában  véve  nem  lehet  érvet 
találni,  mit  elméleti  és  gyakorlati  szempontból  ép  oly  fontos 
ellenérvekkel  meg  nem  lehetne  czáfolni.  Ezenkívül  ott,  hol  az 
alkotmányos  monarchia  győzött,  oly  közel  áll  egymáshoz  mindkét 
államforma,  hogy  alig  lehet  az  egyik  mellett  valamit  felhozni, 
a  mit  egyszersmind  a  másik  mellett  is  ne  lehetne  felhasználni."^ 

A  különböző  forma  között,  a  melyet  az  államnak  adhatni, 
bizonyára  az  a  legelőnyösebb,   a  mely  az  állam    erkölcsi   alap- 

jait,  mindenekfölött  a  jog  és  törvény  iránti  tiszteletet,  megszi- 
lárdítja.* Másrészt  minden  viszony  között  azt  igényli  az  állam 
java,  hogy  élére  egy  egyén  állittassék.  De  az,  hogy  erre  örökös 
királyság  vagy  választott  magistratura  állittassék-e  fel,  attól 
függ,  hogy  az  állam  sajátságos  viszonyai  között  melyik  látszik 
leginkább  czélravezetönek. 

Oly  államok,  a  melyek  a  királyságnak  köszönik  eredetüket, 
—  minő  Európának  csaknem  mindenik  állama  —  egységök 
legjobb  képviseletét  abban  találják,  a  mi  ezt  az  egységet  szülte: 
a  királyságban.  A  hol  viszont  az  államot  forradalmak  terem- 
tették és  a  jogszerüleg  fennálló  államforma  a  királyság  ellen 
küzdött  harczból  támadt,  ellenkező  lesz  az  eset.  Ugyanez  vár- 
ható ott  is,  a  hol  a  királyság  félreismerte  hivatását ;  és  sem  a 
törvény  kérlelhetlen  szigorának  enyhítőleg  ellenébe  álló  emberi 
érzelmet,  sem  az  állam  becsületérzését  nem  bírja  képviselni. 

Hogy  a  különböző  államformák  közül  melyik  felel  meg  a 
fejlődés  magasabb  fokának :  azt  a  történelemből  nem  lehet 
kimutatni.  Alig  gondolható  olyan  államforma,  a  melyet  gyakor- 
latilag már  meg  ne  kísérlettek  volna ;  mindenik  azért  csak 
átmeneti  fokozatnak  tekinthető  bármely  másikra,  miután  a  leg- 
több esetben  azt  mutatja  a  történelem,  hogy  egyszer  már  szolgált 
ilyen  fokozatul.** 

Különben  is  a  monarchiái  formának  köztársaságivá  és 
ennek  viszont  azzá  változtatása  által  az  államnak  csak  azok  a 
bajai  orvosoltatnak,  a  melyek  a  legfőbb  hatalom  szervezetével 
függenek  össze.  —  Ha  bármely  ország  egy  a  legfőbb  hatalom 
birtoklása  után  vágyódó  olygarchiától  pártokra  van  szakadva 
és  azt  tanítja  a  tapasztalás,  hogy  ott  az  államegység  fogalma 
egy  folytonosan  változó  legfelsőbb  magistratura  álíal  képviselve 
elegendőképen  nincsen,  vagy_  hogy  attól  a  következetességnek 
az  a  foka,  melyet  az  állami  ügyek  vezetése  igényel,  nem  vár- 
ható :  akkor  az  ily  országnak  okvetlenül  a  monarchiái  formában 
kell  keresnie  szükséglete  kielégítését.  Épen  úgy  lehet  ott,  a  hol 
a  koronát  igénylő  személyek  föUitt  támadt  vita  lett  szülőoka  a 
viszálynak,  a   köztársaság    a    legjobb,    sőt    az    egyedüli    eszköz 

arra,  hogy  az  állam  nyugalma  biztosíttassék.  A  hol  azonban  a 
társadalom  bajai  mélyebben  rejlenek,  és  a  hibák,  miket  az  állam 
élén  veszünk  észre,  mint  a  fák  csúcsainak  kiszáradása,  csupán 
az  egészet  fenyegető  belső  romlás  külső  jeleinek  tekinthetők : 
ott  a  monarchiái  formának  köztársaságivá  vagy  viszont  változ- 
tatásával csak  igen  kevés  siker  érhető  el.* 

Az  az  egy  bizonyos,  hogy  az  emberiség  gyakran  követett 
a  jelenhez  hasonló  irányt  és  a  rögtöni  átmenet  a  despota  kor- 
mányformához nem  maradt  el  soha.  Sőt  kivétel  nélkül  igaz  a 
tétel,  hogy  a  mely  nép  valaha  a  korlátlan  népfelség  és  a  töké- 
letes egyenlőség  elvét  elfogadta,  az  korlátlan    uralom  alá  jutott. 

így  történt  Görögországban.  így  történt  Rómában,  a  hol 
az  imperátor  akarata,  mint  a  pandectákból  lehet  látni,  csak  azért 
bírt  törvény  erejével,  mert  a  nép  a  lex  regia  által  összes  hatalmát 
a  császárra  ruházta.  így  történt  a  középkornak  csaknem  vala- 
mennyi olasz  államában.  így  a  tizenhetedik  században  Cromwell 
alatt  Angliában.  így  a  tizennyolczadik  és  tizenkilenczedik  szá- 
zadban Napóleon  alatt  Francziaországban.  A  tapasztalás  e  tekin- 
tetben oly  általános,  hogy  a  korlátlan  monarchia  forrását  keresve, 
azt  sokkal  inkább  a  korlátlan  népfelség  és  egyenlőség  eszméinek 
egyesülésében  találhatjuk  meg,  mint  akár  a  családéletből  kifej- 
lődött patriarchaságban,  akár  magában  a  hódításban.** 

17.  §.  A  despotizmus. 

Vannak  helyzetek,  a  melyekben  az  államnak  önfenntartása 
végett  minden  erőnek  az  összpontosítására  van  szüksége;  és  áll- 
hatnak népek  a  szellemi  fejlődésnek  oly  alacsony  fokán,  vagy 
egész  kor  is  lehet  oly  megromlott,  hogy  egy  embernek  korlátlan 
hatalma  szükségessé  válik.*** 

Ily  körülmények  közt  a  korlátlan  egyeduralom  a  legjobb, 
sőt  egyedül  lehetséges  kormányforma  lehet.**** 

Bizonyítja  ezt  a  történelem,  a  melynek  tanítása  szerint  ez 
alkotmányforma  alatt  is  némi  jólétre  emelkedtek  a  népek.***  Bizo- 
nyítja továbbá  az  a  csodálat,  a  melylyel  a  népek  még  századok 

múlva  is  épen  a  legszigorúbb  fejedelmeik  iránt  viseltetnek ;  a 
dicséret,  a  melylyel  a  régi  korban  Draco  véres  törvényhozását 
elhalmozták.  Zsarnokságnak  ugyanis  nem  a  szigorúságot,  hanem 
ennek  csakis  azt  a  nemét  tekintik  a  népek,  a  melyet  nem  lehet 
előre  látni :  vagyis  a  mely  veszélyezteti  az  állami  élettől  várt 
biztonságot.* 

A  korlátlan  uralom  oka  eszerint  nem  az  uralkodó,  hanem 
a  kor  és  a  nép  jellemében  rejlik.  Annyira,  hogy  semmi  sem 
sikerül  nehezebben  egy  korlátlan  uralkodónak,  mint  ha  meg- 
kisérlené  népét  szabaddá,  vagy  hatalmát  kevésbbé  korlátlanná 
tenni.** 

A  kényúri  államforma  gyakorlati  tény ;  ha  tehát  eredmé- 
nyei fölött  helyesen  akarunk  Ítélni,  mindenekelőtt  azt  kell  meg- 
vizsgálnunk; mennyire  terjeszkedhetik  a  kényúr  elméletileg  kor- 
látlan hatalma  a  valóságban  ?  És  akkor  belátjuk,  hogy  az  egyéni 
szabadságot  sohasem  lehet  kényúri  államokban  oly  általánosan 
és  szabályszerüleg  korlátozni,  mini  a  jelenkornak  ama  rendőri 
államaiban,  a  melyek  a  korlátlan  népfelség  alapján  vannak 
berendezve.***  Belátjuk,  hogy  a  személyes  szabadságot  a  leg- 
nagyobb mértékben  nem  a  korlátlan  egyedúr  zsarnoksága  veszé- 
lyezteti ;  —  hogy  a  személyes  szabadság  sehol  sem  korlátol- 
tabb, mint  ott,  a  hol  a  kormányhatalom  a  felséges  nép  nevében 
gyakoroltatik.**** 

Az  egyes  korlátlan  hatalmát  egyedüli  támaszai,  a  vallás 
és  az  örökösödés  elve  is  korlátozzák.  A  vallás  korlátozza,  a 
mennyiben  a  papság  befolyását  állítja  a  világi  hatalom  mellé; 
vagy  a  hol  egy  kézben  van  az  egyházi  és  világi  hatalom,  leg- 
alább bizonyos  vallásos  elvek  megtartására  kötelezi  az  egyed- 
uralkodót. Az  ör()kösödés  elve  korlátozza,  mivel  azt  a  legfőbb 
hatalomra  nézve  szilárdan  csak  úgy  lehet  megállapítani,  ha 
egyébként  is  tiszteletiien  tudják  tartani ;  és  ha  az  uralkodó  alá  tudja 
magát  vetni  azoknak  a  korlátozásoknak,  a  melyek  az  örökösödés 
elvével  hatalmát  illetőleg  egybe  vannak  kötve." 

Ezenkívül  a  kényúri  kormányformák  alapelve :  egyesnek 
merőben  korlátlan  hatalma,  gyakorlatilag  lehetetlenség  is.  Bármi 

nagy  hatalom  ruháztassék  is  a  kényúrra,  ez  nem  szűnik  meg 
ember  lenni;  térhez,  időhöz  és  saját  korlátolt  természetéhez  van 
kötve."  Már  az  emberi  élet  rövidsége  sem  engedi,  hogy  az 
egyesnek  hatalma  szakadatlan  és  mindig  következetes  maradjon; 
a  mi  szükséges  volna,  hogy  az  uralkodás  egészen  absoluttá 
legyen.**  Eszközei  az  öt  elméletileg  illető  korlátlan  hatalom 
gyakorlati  valósítására  igen  korlátoltak.  Sohasem  bír  annyi 
hatalommal,  hogy  alattvalóinak  tetteit  és  szavait  minden  pilla- 
natban ellenőrizni  és  a  korona  parancsait  végrehajtatni  képes 
volna.  Hogy  hatalmával  élhessen,  kénytelen  annak  egy  részét 
másokra  ruházni,  sőt  gyöngeségének  érzetében  kénytelen  annak 
egy  részét  használatlanul  hagyni.* 

Végül  egy  korlátlan  egyedúr  sem  tartja  magát  felelőtlen- 
nek —  hacsak  nem  esztelen  vagy  szörnyeteg.  Felelős  marad  ő 
Isten  és  saját  lelkiismerete  előtt;  és  bármennyire  felemelkedett- 
nek hiszi  is  magát  kortársai  fölött,  nem  közömbös  előtte  a 
jövő  ítélete.  Hibáiban  és  gyöngéiben,  félelmében  és  hiúságá- 
ban is  biztosíték  rejlik  hatalmának  kíméletlen  használata  ellen.  *** 

Ellenben  nem  puszta  szójárás  a  népuralom  mindenható- 
sága.**** A  nép  egyeteme  (vagy  többsége)  rendelkezik  a  jogilag 
ráruházott  korlátlan  hatalom  érvényesítésének  minden  eszközé- 
vel.* A  nép  mindenütt  jelen  lévén,  hatalmát  egyaránt  kiter- 
jesztheti úgy  a  legkisebbre,  mint  a  legnagyobbra.  És  mivel  a 
demokratiában  az  állam  hatalmát  épen  azok  gyakorolják,  a  kik 
egyszersmind  a  közvéleményt  képezik:  az  államhatalom  itt  még 
az  erkölcsi  korlátoktól  is  szabad.  A  jogtalan  hatalom  ellen  való 
ellenállás,  a  mely  egyes  zsarnok  ellenében  erény  gyanánt 
magasztaltatik,  itt  úgy  tűnik  fel,  mint  bűn.  Oly  cselekmények, 
a  minőket  absolut  monarchiában  a  közvélemény  megbélyegez : 
itt  árulás  a  barátok  ellen.  Az  uralkodó  érdekében  a  vér  leg- 
szentebb kötelékeinek  megsértése,  a  mely  a  hatalmas  úr  előtt 
önlealázás,  —  az  absolut  népuralom  alatt  erény.' 

Minthogy  pedig  az  absolutizmus  annál  erösebb,  minél 
inkább  nemcsak  physikai  erőn,  hanem  a  polgárok  meggyőződésén 

is  alapszik ;  és  minthogy  a  zsarnokság  csak  ott  lehet  tökéletes, 
a  hol  becsület  dolgának  tartja  az  egyén  magát  annak  alávetni, 
a  mely  viszony  sehol  sincs  meg  oly  mértékben,  mint  a  demo- 
kratiában :  ezek  az  okok  eredményezik,  hogy  a  személyes  sza- 
badságot a  népuralom  absolutizmusa  a  kényúrnál  is  inkább 
korlátozza.* 

Összegezzük  az  előadottakat.  Az  államtudomány  —  leg- 
alább az,  a  mely  az  államot  nem  czéinak,  hanem  eszköznek 
tekinti  —  bizonyos  viszonyok  közt  szükségesnek  tarthatja  a 
korlátlan  egyeduralmat.  Általában  mindazáltal  az  absolutizmust 
—  sem  egyeduralmi,  sem  népuralmi  formájában  —  nem  hagy- 
hatja jóvá.  Az  absolutizmust  egyik  alakjában  sem  helyeselheti, 
mert  az  oly  alkotmány,  a  melyben  minden  az  uralkodó  szemé- 
lyiségétől függ,  nem  felel  meg  az  állam  czéljának,  t.  i.  a  biz- 
tosságnak.** A  czéinak  egészen  csak  olyan  alkotmány  felelhet 
meg,  a  mely  kezességet  nyújt,  hogy  az  államhatalmat  mindig  a 
köz  érdekében  gyakorolják  és  hogy  az  állam  kormányzói  egyéni 
czélokra  azzal  nem  élhetnek  vissza.***  Ebben  áll  a  vegyes 
államszerkezet,  aí  alkotmányos  állam  előnye  a  despotizmus 
fölött. 

18.  §.  Az  alkotmányos  állam. 

Úgy  a  korlátlan  demokratia,  mint  a  korlátlan  egyeduralom 
mindig  csak  átmeneti  fokozat  más,  czélszerübb  államformára.**** 

Meg  ott  is,  a  hol  a  nép  uralkodik,  szükség  van  intéz- 
ményekre, a  melyek  az  egyeseket,  sőt  magát  a  népet  is  bizto- 
sítsák az  uralkodó  hatalom  rögtönzései  ellen.  Ez  a  biztosság 
csak  abban  keresendő,  hogy  a  legfőbb  hatalmat  az  államban 
(a  felségi  jogot)  többek  közt  osztják  meg  és  gondoskodva  van 
arról,  hogy  csak  bizonyos  formák  közt  lehessen  azt  gyakorolni, 
a  melyek  megóvnak  beiuiünket  az  elhamarkodástól.  Vagyis 
még  a  tökéletesen  demokrata  államok  sem  lehetnek  el  alkot- 
mány nélkül,  a  mely  megvédi  mind  az  államot,  mind  az  egye- 
seket a  hatalom  képtelensége  és  szenvedélyei  ellen. 

Ezt  a  czélt  elérni  valamennyi  államforma  közül  legjobban 
az  alkotmányos  egyeduralmiban  lehet.  Itt  az  az  intézkedés,  hogy 
a  király  beleegyezése  nélkül  semmi  sem  válhatik  törvénynyé  és 
hogy  a  király  kormányi  eljárásánál  felelős  miniszterének  ellen- 
jegyzése szükséges,  —  jelentékeny  befolyást  ad  a  királynak  a 
törvényhozásra  és  a  nép  képviselőinek  a  kormányra.  Ügy  hogy 
mindazon  esetekben,  a  midőn  a  dolgok  természete  szerint  a 
felséges  államhatalomnak  kell  határozni,  egyik  sincs  kizárva  a 
részvételből  ama  tényezők  közül,  a  melyek  közt  a  felségi  jogot 
megosztották.  Azáltal,  hogy  a  király  a  minisztereket  kinevez- 
heti, a  nép  képviselői  pedig  a  minisztereket  felelősségre  von- 
hatják, egyszersmind  arról  is  van  gondoskodva,  hogy  a  kikre  a 
végrehajtó  hatalom  bizva  van,  mindig  függésben  legyenek  az 
uralkodó  hatalomtól,  azaz :  mind  a  királytól,  mind  a  nép  kép- 
viselőitől, a  kik  közt  a  felségi  jog  meg  van  osztva.* 

Ha  a  kényúri  és  az  újabb  alkotmányos  államokat  egy- 
mással összehasonlítjuk,  a  legnagyobb  különbséget  köztük  abban 
látjuk,  hogy  a  korlátlan  hatalom  —  a  mely  mindkettőben  meg- 
van —  azokban  egyest  illet  az  egész  fölött,  ezekben  pedig  az 
összességet  illeti  minden  egyes  fölött.  Hogy  továbbá  a  kényúri 
államforma  alapeszméje,  kitűzött  czélja  magában  hordja  lehetet- 
lenségét ;  mig  az  újabbkori  alkotmányos  állam  gyakorlatilag 
kivihetőnek  látszik.** 

Az  alkotmányos  formának  ereje  ugyanis  kettős  meggyőző- 
désen alapszik :  a  népén,  hogy  a  törvényekben  a  saját  müveit 
tiszteli  és  hogy  a  törvények  az  ő  érdekében  vétetnek  alkal- 
mazásba ;  és  a  kormány  azon  meggyőződésén,  hogy  e  törvények 
fenntartásánál  az  egész  népnek  vagy  legalább  a  többségnek 
közremunkálására  számot  tarthat.  Ebből  a  kettős  meggyőződésből 
származik  a  népnél  a  törvénynek  tiszteletben  tartása,  a  kor- 
mánynál az  erejében  bízás ;  még  pedig  oly  mértékben,  a  minővel 
korlátlanul  kormányzott  államokban  csak  igen  ritkán,  vagy  ha  a 
nép  a  műveltségnek  már  bizonyos  fokára  jutott,  épen  sohasem 
találkozunk.  Csak  az  alkotmányos  formák  segítségével  válik 
lehetségessé,    hogy  a  kormány   magát  erősnek  érezhesse  a  pol- 

gári  szabadság  megszorítása  nélkül  és  hogy  a  nép  meg  legyen 
győződve  szabadságáról  és  kormányának  erejében  ne  lásson 
okot  a  gyanakodásra. 

Mindez  azonban  csak  lehetőség,  a  mely  nem  következik 
be,  ha  a  nép  közönyösséggel  viseltetik  alkotmányos  jogai  iránt. 
A  mint  ugyanis  a  törvényhozás  ez  esetben  nem  az  egész  nép 
választásából  indult  ki,  úgy  a  kormány  hatalma  sem  alkot- 
mányos állásából  származik,  hanem  a  korona  által  gyakorolt 
befolyásból.  A  kormány  hatalmát  magában  az  a  körülmény, 
hogy  a  kormány  alkotmányos,  nem  erősíti,  sőt  inkább  gyengíti. 
Mert  az  alkotmány,  mely  a  kormányra  nézve  nem  hatalom 
forrása,  béke  napjaiban  akadály,  nehéz  pillanatokban  meg 
veszély.* 

V.  ALKOTMÁNY. 

19.  §.  Az  alkotmány  fontossága. 

Az  állam  alkotmánya  fontos,  de  túlbecsülnünk  ezt  a  fontos- 
ságot a  világért  sem  szabad.  Nem  szabad,  mert  az  állam  czéljai 
közül  egyiket  sem  lehet  elérni  az  alkotmány  által. 

Egy  állam  sem  lesz  nagygyá  csupán  alkotmánya  által. 
A  közigazgatási  szervezet  egynek  sem  adja  meg  kellő  mértékben 
az  összefüggést.  És  még  kevésbbé  lehetséges,  hogy  bizonyos 
államintézményekkel  valamely  nagy  feladat  öntudatát  ébresz- 
szük  fel  a  polgárokban.  Mindez  nagy  egyéniségek  befolyásától 
függ.**  Az  állam  hatalma  pedig  attól,  hogy  az  nem  csupán  az 
alkotmányon  és  törvényen  alapszik,  hanem  oly  viszonyokon, 
a  melyek  az  állam  hatalmát  szükségessé  teszik.*** 

20.  §.  Milyen  legyen  az  állani  alkotmánya? 

Általában  nem  lehet  meghatározni,  miként  kell  az  államot 
rendezni,  hogy  azáltal  erejének  egyetlen  eleme  se  szenvedjen 
csorbát. 

A  mint  ugyanis  az  állam  nagysága,  összefüggése  és  lendítő 
ereje  a  viszonyok  különfélesége  szerint  a  legkülönbözőbb  okok- 
ból származik  :  úgy  az  egyes  államoknak  adandó  alkotmányoknál 
is  csaknem  minden  esetben  különböző  tekintetekre  kell  figyelem- 
mel lennünk.* 

Mégis  vannak  közös  tényezők,  a  melyekkel  úgy  a-czélszerüen, 
mint  a  czélszerütlenül  rendezett  államoknál  találkozunk,  és  a 
melyek  lehetővé  teszik,  hogy  az  alkotmány  általános  kellékeit 
megállapíthassuk. 

1.  A  történelem  azt  mutatja,  hogy  különféle  veszedelemnek 
minden  állam  mindig  ki  van  tévé.  Az  alkotmány  tehát  úgy 
szerkesztendő,  hogy  előre  tekintettel  legyen  veszedelmek  bekövet- 
kezhetésére.** 

2.  Bármely  alkotmány  mellett  megmarad  az  egyénnek  az 
a  törekvése,  hogy  az  állam  erejét  a  saját  javára  használja  és 
mindinkább  lazitsa  függését  az  állam  irányában.***  Az  alkot- 
mányban ugyan  ki  lehet  mondani,  hogy  az  egyes  részek  teljesen 
alá  legyenek  vetve  az  államnak  és  semmi  akarattal  ne  bírjanak ; 
és  meg  lehet  azokat  fosztani  minden  törvényes  eszköztől,  a  mi 
által  akaratukat  érvényesíthessék :  mindazonáltal  az  alkotmányos 
kormánynak  époly  kevéssé  áll  hatalmában,  mint  a  kényúrnak, 
azt  eszközölni,  hogy  ilyes  akarat  ne  keletkezzék,  és  a  kormány 
eljárásai  semmi  akadályra  ne  találjanak.****  Ennélfogva  minden 
államnak  készen  kell  lennie  ellenállásra.  És  leghelyesebb,  ha  már 
az  alkotmány  szabja  meg  azt  az  utat  és  módot,  a  melyen  az 
említett  törekvés  kielégítést  kereshessen.*** 

Az  oly  állam-intézmények,  a  melyek  az  egyéniségek  meg- 
semmisítésén munkálnak  .  .  .  :  nemcsak  megnyugvást  nem 
adhatnak,  hanem  hosszas  ideig  fenn  sem  állhatnak.  Mert  az 
ilyen  intézmények  ellen  irányzott  törekvések  által  az  ember 
rendeltetése  akadályait  igyekszik  elhárítani ;  és  e  törekvések 
mindig  szükségkép  czélt  is  érnek.' 

3.  Az  uralkodó  hatalomban  részes  egyének  és  osztályok 
mindenütt  egymással  is  ellentétben  vannak,  a  mely  ellentétet 
megszüntetni  a  mindenkiben  meglevő   uralkodási  vágynál  fogva 

lehetetlen.  Az  alkotmánynak  kell  gondoskodnia  arról,  hogy  az 
ilyes  összeütközések  alkalmával  az  egyének  és  osztályok  egyike 
vagy   másika   teljes    győzelmet  ne  vívhasson  ki  a  többi  fölött.* 

„A  társadalmi  helyzeteknek  a  birtok,  a  képesség  és  a 
munka  sokfélesége  által  különbözősége  oly  tény,  a  melyet  büntet- 
lenül semmiféle  alkotmány  sem  hagyhat  figyelmen  kivül.  A  haj- 
dani arisztokratia,  a  középosztályok  és  a  nép  nem  semmisíthetik 
meg  egymást  kölcsönösen :  ennélfogva  úgy  kell  szerkeszteni  a 
kormányt,"  —  úgy  kell  szervezni  a  törvényhozást,  „hogy  benne 
a  népesség  mindez  osztályainak  hely  jutván,  mindenik  kielégítve 
és  mindenik  korlátozva  érezze  magát."  (Guizot.)**  Úgy  kell 
rendezni  az  államot,  hogy  valamennyi  polgárának  érdeke  legyen 
az  állam  fenntartása.*** 

4.  Korunkban  az  anyagi  szükségletek  az  élet  minden 
viszonyára  nagy  befolyást  gyakorolnak.  Ennek  ellenére  csalódás 
azt  hinnünk,  hogy  az  állam  szervezése  közben  csak  azokra  kell 
tekintettel  lennünk.  Az  emberiség  első  lépéseitől  fogva,  a  mívelő- 
dés  pályáján  az  erkölcsi  szükségletek  is  mindenkor  époly  lényeges 
befolyással  bírtak  a  polgárosodásra.  Sőt  minden  korszakban 
találunk  egy  uralkodó  eszmét,  a  mely  nemesítöleg  hat  az  emberi 
törekvésekre ;  a  melylyel  szemben  maguk  az  anyagi  szükségletek 
is  háttérbe  lépnek.  És  csak  annyiban  lehet  gondolni  elégült- 
ségre,  a  mennyiben  ez  az  eszme  valósul,  vagy  legalább  ki 
tudják  egyenlíteni  az  éles  ellentétet  a  valóság  és  az  uralkodó 
eszme  között. 

A  mi  egykor  a  kereszténység  eszméje,  a  mi  a  XVI.  század- 
ban az  egyházi,  a  XVlII.-ban  a  politikai  reformatió  volt :  ugyanaz 
a  mi  korunkban  a  nemzetiség  eszméje.  Ez  eszme  valósítása 
korunknak  erkölcsi  szüksége  lett.  A  fennálló  viszonyok,  ha  az 
anyagi  szükségleteknek  megfelelnek  is,  támadások  ellenében  nem 
biztosak,  ha  evvel  az  eszmével  ellenkeznek.  Úgy  bármely  változás 
csak  akkor  vihető  keresztül,  ha  a  létező  viszonyoknál  inkább 
meg  tud  felelni  annak  az  erkölcsi  szükségletnek,  hogy  a  nemzeti- 
ség eszméje  valósíttassék.**** 

5.  Végül  az  alkotmány  csupán  annyiban  felelhet  meg 
czéljának,  a  mennyiben  általa  az  állam  akaratának  és  erőinek 
központosítása  lehetségessé  válik.  Mert  az  államnak,  hogy 
feladatát  betölthesse,  hatalomra  van  szüksége.  A  hatalomnak 
pedig,  mint  az  egyénnél,  úgy  az  államnál  is  feltételei: 

ű)  hogy  határozatot  hozhasson ; 

b)  hogy  a  határozatainak  végrehajtására  szükséges  eszkö- 
zökkel bírjon.  És  az  államban  az  első  csak  az  akarat,  a  máso- 
dik csak  az  erők  központosítása  által  lehetséges.* 


Az  alkotmánytervezet  készítésénél  rendesen  más  államok 
már  életben  levő  alkotmányát  szokták  alapul  venni.  Az  emberek 
azonban  most  kevésbbé  őszinték,  mint  voltak  akkor,  midőn 
Malouet,  Clermont-Tonnerre,  Mounier  és  ezeknek  pártjai  nyiltan 
kimondották  meggyőződésüket,  hogy  Francziaország  csak  az 
angol  mintára  szerkesztett  alkotmány  útján  boldogulhat.  Most  a 
törvényhozók  esküdöznek,  hogy  nem  akarnak  idegen  ország 
példája  nyomán  indulni ;  sőt  egyes  eltérések  által  takargatják  a 
hasonlóságot,  mely  az  általuk  indítványozott  alkotmány  és 
Angliáé  között  megvan.  Oly  eltérések  által,  a  melyek  gyakran 
szerfelett  kártékony  hatással  vannak  az  alkotmányra. 

Pedig  az :  vájjon  más  államé  után  szerkesztették-e  az 
alkotmányt?  —  csak  másodrendű  kérdés.  A  fődolog  az  —  a  mi 
az  alkotmánynak  alapfeltétele  és  a  mi  az  alkotmány  megszer- 
kesztésénél elsősorban  veendő  figyelembe  —  :  vájjon  bír-e  az 
illető  ország  az  alkotmány  foganatosítására  szükséges  ele- 
mekkel ?  ** 

21.  §.  Az  alkotmány  biztosítékai. 

Olyan  hatalmat,  a  mely  csak  addig  mindenható,  míg  a 
a  közjóra  munkál  és  mihelyt  hűtlenné  lesz  feladatához,  azonnal 
erejét  veszti:  csak  képzelni  tudunk.  A  valódi  életben  lehetetlen 
valakire  valamely  hatalmat  ruházni  a  nélkül,  hogy  az  azzal  való 

élés  mellett  a  visszaélés  is  lehető  ne  lenne.  Minthogy  pedig  az 
állam  nem  maradhat  fenn  tartósan,  ha  a  legfőbb  hatalom  vala- 
kire nincsen  bizva ;  és  minthogy  mindenütt  vannak  bizonyos 
személyek,  a  kiknek  bizonyos  formák  között  mindenki  tartozik 
engedelmeskedni ;  és  a  legfőbb  hatalom  mindig  bir  —  és  az 
állam  érdekében  bírnia  is  kell  —  azzal  a  képességgel,  hogy 
valahányszor  az  állam  létérdeke  kivánja,  legyőzze  mindazt,  a  mi 
őt  hatalma  gyakorlásában  korlátozza :  a  visszaélés  lehetőségének 
megszüntetésére  képtelenek  vagyunk.  Annyit  érhetünk  el  csupán, 
hogy  a  hatalommal  való  visszaélést  nehezítjük.* 

A  fennálló  rendet  az  állam  fegyveres  ereje  őrzi.  De  a  fenn- 
álló rend  a  fegyveres  erő  oltalmára  csak  addig  számíthat,  a  m.íg 
a  sereg  és  főkép  vezérei  óhajtják  annak  fenntartását.** 

Ezért  nem  lehet  intézményekkel  fizikailag  megszüntetni 
az  államhatalom  visszaéléseit.  Nehezíteni  is  csak  úgy,  ha  a 
czélszerü  intézményeken  kívül  erkölcsi  biztosítékaink  is  van- 
nak.* Ilyen  biztosítékok:  az  állampolgárok  érdekeinek  figye- 
lembevétele és  a  jog  tisztelete. 

Majdnem  általános  tapasztalás  a  világtörténetben,  hogy  a 
legtöbb  alkotmány  —  bármi  nagy  hibái  voltak  is  —  mindig 
akkor  enyészik  el,  ha  fennállása  az  állampolgárok  nagyobb  részé- 
nek anyagi  jólétével  összeütközésbe  kerül ;  és  az  alkotmány  rom- 
jain mindig  csak  az  képes  új  hatalmat  alapítani,  ki  ezt  az  állam- 
polgárok érdekeinek  biztosítására  tudja  felhasználni.  A  franczia 
forradalom  számos  adatot  nyújt  e  tétel  igazolására.  A  89. -i  első 
nagy  forrongást  nem  az  oekonomisták  és  encyclopaedisták,  hanem 
azok  a  controleurs  génereux  és  más  közigazgatási  hivatalnokok 
idézték  elő,  a  kik  gyakorlatilag  bebizonyították,  a  mit  amazok 
a  fennálló  viszonyok  hiányairól  írtak.  A  következő  kormányok 
közül  is  a  császárságig  mindenik  azon  bukott  meg,  hogy  nem 
volt  képes  az  anyagi  jólét  iránti  igényeket  kielégíteni.  És  maga 
Napóleon,  a  ki  kezdetben  nagyrészt  a  nép  anyagi  érdekeinek 
oltalmára  alapította  hatalmát,  elvesztette  ezt  a  hatalmat,  mihelyt 
az  anyagi  érdekekre  veszedelmessé  vált.  És  Rómában  is  Augustus 
uralma    csupán    azért    lett   tartós,    mert   véget   vetett   az   anyagi 

szenvedéseknek,  a  melyek  alatt  előbb  a  római  nép  valamennyi 
osztálya  sínylett ;  és  a  korábbi  időkhöz  képest  némi  általános 
jólétet  tudott  teremteni.  E  nélkül  szintoly  múlékony  lett  volna  az 
ő  hatalma  is,  mint  a  Pompeiusé  és  másoké,  a  kik  azelőtt  egy- 
ideig  korlátlan  hatalommal  uralkodtak  a  köztársaság  fölött. 

A  mikor  azonban  anyagi  érdekekről  szólunk  az  alkotmány- 
biztosítékok közt,  nem  szabad  megfeledkeznünk  a  szellemiekről 
sem.  Egyáltalában  nem  állíthatjuk  ugyanis,  hogy  valamely  állam- 
forma fennmaradása  kizárólag  attól  a  biztosságtól  függne,  mely- 
ben az  anyagi  érdekeket  részelteti.  Mentől  magasabb  fokán  áll 
valamely  nép  a  műveltségnek,  annál  nagyobb  befolyást  gyakorol- 
nak az  erkölcsi  szükségletek  is  cselekményeire.  És  ha  a  kor- 
mány elbizakodottan  megsérti  egy  népnek  a  jogfogalmait  : 
ebben  az  esetben  a  legmüveletlenebb  népnél  is  azt  tapasztaljuk, 
hogy  nem  csupán  anyagi,  hanem  szellemi  tekintetben  is 
vannak  bizonyos  határok,  a  miket  a  földnek  egyetlen  hatalma 
sem  hághat  át  büntetlenül,  habár  a  sértett  érzületért  cserébe 
a  legnagyobb  anyagi  előjogokat  aiánlaná  is  fel.  A  nép  vissza- 
kívánja a  forradalmak  által  vesztett  anyagi  hasznot :  ez  az  epedés 
azonban  még  senkit  sem  tartott  vissza  soha.  * 

Az  állam  szilárd  alappal  bír.  ha  valamennyi  polgárának 
érdekében  áll  a  fenntartása ;  de  csak  úgy,  ha  egyszersmind 
mindenki  be  is  látja  az  állam  és  az  egyének  érdekeinek  azonos- 
ságát. ** 

Ez  a  belátás  annyira  fontos,  hogy  ha  az  hiányzik,  a  leg- 
jobban megszerkesztett  alkotmány  sem  felelhet  meg  a  kitűzött 
czélnak.  Mert  minden  intézmény,  mely  a  közvéleménynyel,  a 
nemzet  többségének  nézeteivel  ellenkezésben  áll,  és  a  mely  ennek 
folytonos  izgatására  ürügyül  szolgál,  magában  hibás.  Hibás 
különösen  akkor,  ha  általa  egyszersmind  aránytalanul  csökken 
azoknak  a  száma,  a  kik  az  alkotmány  természetes  védőinek 
tekinthetők.***  És  hibás  különösen  azért,  mert  a  megelégedés, 
a  melyet  az  állam  bizonyos  szerkezete  kelthet,  nem  e  szerkezet 
eszményi  tökéletességétől  függ,   hanem  a  polgárok  abbeli  meg- 

gyözödésétöl,   hogy   valóban  a  lehető   legczélirányosabb  módon 
van  szerkesztve  az  állam.* 

Az  érdekazonosságnak  ez  a  belátása  azért  kiválóan  fontos, 
mert  abból  származik  az  alkotmány  egyedül  biztos  alapja : 
a  törvény  tisztelete.  ** 

A  törvények  —  Montesquieu  nézete  szerint  —  nem  egyebek, 
mint  a  dolgok  természetéből  folyó  szükséges  viszonyok.  Ámde 
ha  vizsgáljuk,  minő  befolyással  vannak  fogalmaink  e  viszonyok 
ismeretére :  akkor  úgy  találjuk,  hogy  a  dolgok  természetéből 
folyó  szükséges  viszonyokon  kivül  minden  törvény  még  az 
emberek  fogalmaitól  is  függ.  A  törvények  tehát  oly  szükséges 
viszonyok,  melyek  a  dolgok  felőli  fogalmainkból  származnak. 
Miután  pedig  sem  a  dolgok  viszonyai,  sem  e  viszonyok  felőli 
fogalmaink  nem  változhatlanok :  a  törvények  változásoknak  vetvék 
alá.  Ennélfogva  változnak  a  törvényeken  alapuló  jogfogalmaink  is. 
Csak  egy  körülmény  nem  változik  soha :  hogy  t.  i.  állam  nem 
képzelhető  törvények  és  jogfogalmak  nélkül. 

Minél  inkább  valóban  csupán  a  dolgok  természetéből  folyó 
szükséges  viszonyok  eredményei  a  törvények ;  minél  inkább 
megfelelnek  az  emberek  fogalmainak,  szóval  minél  közelebb 
állanak  a  természeti  törvényekhez  a  pozitív  törvények:  annál 
boldogabb  az  állam.  Mert  a  törvény  mindig  akkor  legerősebb, 
ha  erkölcsi  alapokon  nyugszik  és  megfelel  a  természeti  jogokról 
alkotott  fogalmaknak. 

De  ha  a  természet  törvényét  fensőbbnek,  és  a  természet- 
jog iránti  tiszteletet  olyasminek  kell  is  elismernünk,  a  mi  a 
czélszerü  törvényhozásnak  zsinórmértékül  szolgál :  mindazáltal  a 
pozitív  jog  és  poziiiv  törvények  tiszteleiét  kell  mindenekelőtt 
hangsúlyoznunk,  mert  a  jog  iránti  tisztelet  csak  akkor  tekinthető 
az  államban  levő  viszonyok  erkölcsi  biztosítékának,  ha  e  tisztelet 
a  pozitív  törvények   által    megszabott   pozitív   jogra   is  kiterjed. 

Az  államok  a  pozitív  tíirvényeknek  állandósága,  vagyis 
ama  történeti  jogok  tisztelete  néWiü],  melyek  ezeken  a  törvényeken 
alapszanak,  fenn  nem  maradhatnak.  Az  alkotmány  csak  annyiban 
felelhet  meg  a  czéljának,  a  mennyiben  meghatározza   a   feltéte- 

*  I.  33.       ♦*  II.  m. 


5.  Alkotmány.  133 

leket  és  a  módokat,  a  melyek  szerint  kell  történni  a  törvények 
változtatásának.  Ebben  a  tekintetben  alapgondolata  bármely  alkot- 
mánynak, hogy  pozitiv  törvényt  máskép  nem  lehet  megváltoz- 
tatni, pozitiv  jogot  máskép  nem  lehet  eltörölni,  mint  a  pozitiv 
törvény  által  meghatározott  módon  és  a  megszabott  föltételek 
mellett  létrejött  pozitiv  törvény  erejével. 

A  most  emiitett  mód  és  föltételek  a  tapasztalás  szerint 
akkor  czélszerüek,  ha  nem  teszik  igen  könnyűvé  a  törvénynek 
és  az  azokból  eredő  jogoknak  a  megváltoztatását.  *  Mert  a  hala- 
dásnak csak  annyiban  lehet  jótékony  hatása,  ha  lassankint  történik 
és  nem  tépi  össze  azt  az  összefüggést,  a  melynek  a  múlt  és 
jelen  között  mindig  meg  kell  lenni. 

Különösen  korunkban  —  a  melynek  egyik  legnagyobb 
veszedelme,  hogy  fenntartó  elemei,  a  rohanó  elemekhez  képest 
igen  gyöngék  — ,  különösen  az  élénkebb  mozgalom  korszakaiban 
van  szüksége  az  államnak  bizonyos  tényezőkre,  a  melyek  táma- 
szul szolgálnak  a  létező  fenntartására.  Az  örökösödési  királyság 
és  az  örökösödési  arisztokratia  nagy  haszna  —  főleg  politikailag 
szabad  államokban  —  épen  abban  rejlik,  hogy  mint  a  történeti 
jog  természetes  képviselői,  a  nyugtalan  előretörekvésnek  gátakat 
vetnek  s  az  üdvös  haladást  épen  azáltal  teszik  lehetővé.  Mert  a 
haladás  a  népeknél,  valamint  az  egyeseknél  csak  akkor  lehet- 
séges valóban,  ha  egyik  lábbal  szilárdul  állanak,  míg  a  másikat 
előbbre  viszik.** 

VI.  AZ  ÁLLAM  HATALMA. 

22.  §.  Az  állam  hatalma  általában. 

Bárhogy  legyen  rendezve  az  állam,  kétféle  önzéssel  talál- 
kozunk benne,  a  mi  két  ellenkező  irányt  idéz  elő  minden 
törekvésben :  u.  m. 

az  egyén  önzésével,  a  ki  mindig  a  jólét  és  függetlenség 
legnagyobb  fokára  törekszik ;  és 

az  állam  önzésével,  miszerint  mint  egész  fennállani,  fej- 
lődni és  mind  több-több  hatalomra  szert  tenni  akar. 

Az  egyén  és  az  állam  önzése  között  az  ellentét  szintúgy 
megvan  a  köztársasági  államokban,  mint  a  királyságokban ;  a 
miből  következik,  hogy  bármely  alkotmányforma  mellett 
egyaránt  kell  védeni  az  államot  az  egyén  önzése  ellen,  a  ki 
teljes  függetlenségre  törekszik ;  és  az  egyént  az  állam  önzése 
ellen,  a  mely  mindig  azon  van,  hogy  az  egyént  tökéletesen 
hatalma  alá  vesse.* 

A  mi  az  egyéni  önzés  ellen  való  védekezést  illeti,  itt 
különösen  arra  kell  figyelemmel  lennünk,  hogy  egyrészt  az 
embernek  érdekeihez  való  ragaszkodása  nem  általában  az  érdekek 
nagyságától  függ,  hanem  attól  a  fontosságtól,  a  mit  az  egyén 
azoknak  tulajdonít;**  másrészt  mihelyt  azt  az  alapelvet  állítjuk 
fel,  hogy  az  államnak  az  egyén  szükségleteire  való  tekintet 
nélkül  csupán  a  közjóról  kell  gondoskodnia,  mindenki  azon  van 
tüstént,  hogy  közszükségletnek  tüntesse  fel  azt,  a  mire  csak 
magának  van  szüksége,  vagy  a  mi  a  saját  eszméinek  megfelel.*** 

A  mi  pedig  az  állam  önzését  illeti,  ennek  veszedelme 
különösen  abban  rejlik,  hogy  minél  korlátlanabbá  tétetett  az 
államhatalom,  annál  valószínűbb  a  despotizmus  bekövetkezése. 
És  a  mely  pillanatban  a  tulajdont  egészen  biztosítottnak  lehet 
tartani,  mivel  az  azt  védő  hatalomnak  semmi  sem  állhat  ellen : 
egyszersmind  meg  van  alapítva  az  absolut  uralom  is.  Mert  oly 
hatalom  ellenében,  a  melynek  semmi  sem  állhat  ellen,  nincsenek 

biztosítékok ;  és  az  oly  állam,  a  melyben  a  polgár  minden 
biztosítékot  nélkülöz,  mindenkor  csak  despotia,  uralkodjék  bár 
XIV.  Lajos,  vagy  egy  választott  kormányfönök.* 

Az  államhatalom  korlátlansága  ellen  csak  egy  biztosíték 
van :  ha  azt  a  kört,  a  melyben  a  természete  szerint  megoszt- 
hatlan  és  a  közérdekben  ellenállhatlan  államhatalom  mozog, 
az  államnak  mint  egésznek  vezetésére  és  azokra  az  érdekekre 
szorítják,  a  melyek    közösek   az   állam    valamennyi    polgárával. 

Ezeknek  a  határoknak  elméleti  megjelölése  azonban,  a 
melyeken  túl  az  államhatalom  ne  léphessen,  csak  annyiban  bír 
jelentőséggel,  a  mennyiben  az  államhatalomtól  elvett  hatáskört 
másokra  ruházzák ;  és  pedig  azokra,  a  kik  elég  erősek  jogszerű 
hatáskörük  védelmére.  Az  államhatalom  korlátozása  végett  tehát 
arról  is  kell  gondoskodni,  hogy  az  egyén  ne  elszigetelten 
álljon  az  államhatalom  ellenében. 

Az  egyetlen  védőeszköz  korunkban  az  állam  mindenható- 
sága ellen,  a  mely  századokon  át  szolgált  oltalmul  mindenféle 
korlátlan  uralom  ellen ;  tudniillik :  hogy  a  községnek,  tartomány- 
nak s  általában  az  államban  levő  szervezeteknek,  a  melyek  az 
egyént  az  állammal  egybefüzik**  és  magának  az  egyénnek  is*** 
bizonyos  kört  adjanak  önálló  tevékenységre,  s  ezáltal  az  állam- 
hatalomnak gyakorlatilag  szilárd  határokat  alkossanak.** 

23.  §.  A  központosítás. 

Hogy  mennyire  terjesztendő  ki  az  állam  hatalma,  —  vagy 
más  szóval :  meddig  mehetünk  a  központosítási  elv  alkalma- 
zásában? —  erre  a  kérdésre  általánosságban    nem   felelhetünk. 

Az  állam  helyzete,  az  irányában  támasztott  követelések, 
ama  javak  száma  és  nemei,  melyeket  biztosítani  kell,  mindenek- 
fölött az  a  körülmény,  mely  eszközök  állnak  az  egyén  rendel- 
kezésére az  államon  kivül,  hogy  anyagi  és  szellemi  javait 
védhesse:  mind  oly  dolgok,  melyek  tekintetbe  veendők  az  állam- 
hatalom körének  meghatározásánál,  a  központosításnál.**** 

Az  állam  működési  körét  nem  lehet  minden  időszakra  és 
minden  népre  meghatározni,  hanem  csak  egy  külön  korszakra 
és  egy  bizonyos  népre.  Mégis  ha  több  nép  legalább  annyiban 
ugyanazon  fokán  áll  a  műveltségnek,  hogy  javaknak  ugyanazokat 
a  dolgokat  tartja :  az  államhatalom  jogkörének  is  ugyanannak 
kell  lennie  nálok.  Az  azonegy  század  népeinek  alkotmányai  közt 
meglevő  hasonlóság  oka  nem  az  utánzási  törekvésben  rejlik, 
hanem  abban  a  tényben,  hogy  habár  soha  sincsenek  is  külön- 
böző népek  egészen  egy  fokán  a  műveltségnek  és  soha 
sincsenek  is  hasonló  viszonyok  között :  mindazonáltal  van 
—  többek  közt  —  eszméikben  és  szükségleteikben  némi  közös- 
ség, a  mely   hasonlatosságot   idéz  elő  az  alkotmányokban  is.* 

Minél  kisebb  az  állam  és  minél  inkább  szüksége  van 
önállóságának  oltalmazása  végett  minden  erejére :  annál  kiter- 
jedtebbnek kell  lennie  ama  dolgok  körének,  a  melyek  kizárólag 
az  államhatalom  vezetését  illetik.  Ellenkezőleg  világos,  hogy 
miután  amaz  érdekek  száma,  melyek  az  állam  valamennyi  tag- 
jával közösek,  az  állam  terjedelméhez  képest  csökken :  nagyobb 
államokban  az  államhatalom  befolyásának  is  kevesebb  tárgyra 
kell  kiterjeszkednie.** 

Oly  államban,  a  melynek  önállóságát  folyvást  külellenségek 
fenyegetik,  vagy  a  mely  más  népek  sorsára  túlnyomó  befolyást 
akar  gyakorolni,  hódításra,  hadi  dicsőségre  vágyik;  a  hol  az 
egyes  állampolgárok  anyagi  javai  az  államhatalomtól  függnek 
és  folytonos  oltalmat  igényelnek ;  a  hol  végre  századok  óta 
megszokták  az  állam  gyámkodását  és  minden  egyéb  intézmény, 
mely  az  egyén  anyagi  és  erkölcsi  javait  biztosíthatná,  össze  van 
rontva :  ily  államokban  nagy  hatáskört  kell  adni  a  közhatalom- 
nak, s  a  központosítás  elvét  sokra  ki  kell  terjeszteni ;  holott  az 
más  viszonyok  között  épen  nem  szükséges.*** 

Sőt  nemcsak  nem  szükséges,  hanem  a  központosítás  túl- 
ságos kiterjesztése  veszedelmes  is.  Mert  veszedelmes  eredményei 
vannak.  Mert  a  központosítás  felé  való  törekvés  közös  minden 
korlátlan    kormányformával ;     és    következményei    is    az    egyes 

polgárra    nézve    azonosak,    bármily   nevet    viseljen   a    hatalom, 
a  mely  az  országot  központilag  kormányozza. 
A  központosítás  következményei : 

a)  az  egyénnek  gyámság  alatt  tartása  oly  dolgokra  nézve 
is,  a  melyek  az  állam  érdekeivel  nincsenek  közvetlen  kapcso- 
latban ;  és  e  gyámkodás  folytán  az  egyéni  erők  visszafejlődése ; 

b)  külön  tisztviselökar  alakulása,  a  melynek  tagjai  azoktól, 
a  kik  igazgatása  alá  helyezvék,  t()kéletesen  függetlenek, 
míg  másrészről  tiszti  elöljárójuknak  vakon  engedelmeskedni 
tartoznak;  ez  a  teljes  függetlenség  azok  irányában,  a  kik  felett 
hatalommal  bír,  és  a  fölebbvalójától  való  függőség  a  tisztvi- 
selőre szükségkép  befolyással  van  és  mind  az  uralkodás,  mind 
a  szolgaság  bűneit  könnyen  előidézi :  tehát  könnyen  kihágá- 
sokra és  visszaélésekre  vezet ; 

c)  általános  tespedés  a  k()zigazgatás  minden  ágában, 
vagy  örök  változás  haladás  nélkül :  a  mint  t.  i.  a  központi 
hatalom  változatlan  marad  avagy  változást  szenved ;  minden 
ügy  vezetése  egy  pontban  lévén  összpontosítva,  minden  elége- 
detlenség is  szükségkép  erre  a  központra  — ,  és  a  javítási 
törekvés  is  az  egész  államhatalom  megváltoztatására  van  irá- 
nyozva ;  * 

d)  a  legnagyobb  önkény  minden  tisztviselőcske  részéről ; 
vagy  pedig  —  hogy  a  polgárok  oltalmaztassanak  —  egy  sereg 
formaság,  a  mely  még  az  önkény  súlyánál  is  inkább  nehezedik 
mindenkire ; 

é)  a  felelősség  elve  gyakorlati  alkalmazásának  nehéz- 
sége, miután  a  magasabb  állású  tisztviselő  az  általa  elkövetett 
hibákat  azzal  mentheti,  hogy  parancsait  az  alatta  szolgálók 
félreértették ;  ezek  meg  azzal  védhetik  magukat,  hogy  ők  enge- 
delmességgel tartoznak  fölebbvalóiknak.  Az  egyes  polgár,  ha  a 
közigazgatás  neki  kárt  okozott,  ily  kormányrendszer  alatt  csak 
nehezen  nyerhet  elégtételt;  részint  azért,  mert  ezt  rendesen 
nálánál  jóval  magasabban  álló  egyéneken  kellene  keresnie, 
részint  meg  azért,  mert  egyáltalában  nem  lehetséges  más  elég- 
tétel, mint  az  illető  tisztviselőknek  bírói  elmarasztalása,  és  ehhez 

annyi  bizonyíték  kívántatik,  a  mennyit  az  egyén  a  testületi  szellem 
által  pártfogolt  tisztviselöi-kar  ellen  ritkán  képes  előterjeszteni ; 
arról  nem  is  szólva,  hogy  a  tisztviselők  tévedéseiből  vagy  ügyet- 
lenségéből származó  hibák  csaknem  kivétel  nélkül  büntetlenül 
maradnak. 

f)  Mindamellett,  hogy  a  hivataloknak  minél  alkalmasabb 
egyénekkel  való  betöltése  mind  az  államra,  mind  az  egyes 
polgárra  nézve  a  legfontosabb  dolog,  mégis  azok,  a  kiktől  a 
kinevezés  függ,  rendesen  nem  képesek  a  kinevezendő  egyének 
tehetségeiről  tájékozódni ;  a  kinevezéseknél  itt  nem  is  a  tehetség 
a  döntő  szempont,  hanem  az  a  tény,  hogy  sok  fizetéses  tiszt- 
viselő kinevezésének  a  joga  a  legjobb  eszköz  a  kormány  hatal- 
mának a  növelésére.  A  miből  ismét  az  következik,  hogy  — 
főleg  alkotmányos  országokban,  a  hol  a  központi  hatalom  keze- 
lőinek állása  sohasem  biztos  —  a  közoktatási,  igazságügyi, 
közigazgatási  hivatalok  betöltésénél  nem  arra  vannak  tekintettel, 
a  mi  tulajdonképen  a  feladat:  t.  i.  a  közoktatás,  jogügy,  köz- 
igazgatás lehető  legjobb  ellátására,  hanem  csak  az  államhatalom 
kezelőinek  érdekeire,  a  kik  a  kinevezési  jog  által  a  lehető  leg- 
nagyobb befolyást  akarnak  szerezni  a  választásokra,  stb.  — 
Meg  kell  itt  jegyeznünk,  hogy  a  befolyás,  a  melyet  a  központi 
hatalom  ezekre  a  tárgyakra'  gyakorolhat,  sohasem  lehet  állandó, 
mindig  csak  pillanatszerű.  A  központi  hatalom  parancsolhatja, 
hogy  az  iskolákban  bizonyos  valamit  tanítsanak,  hogy  bizonyos 
jogesetet  bizonyos  módon  kell  eldönteni,  hogy  bizonyos  köz- 
igazgatási szabályt  mindenütt  keresztül  kell  vinni ;  és  megbün- 
tetheti a  parancsainak  engedetlen  államszolgákat :  rendes  és 
tartós  befolyást  azonban  nem  gyakorolhat  a  kormány.  Pedig 
csakis  ez  növelheti  az  államhatalmat.  Az  oly  hatalom,  a  mely 
pillanatra  mindent  tehet,  de  hatalmával  folyvást  nem  élhet,  a 
hódítóhoz  hasonlít,  a  ki  minden  ellenállást  lever  maga  előtt,  de 
mihelyt  elvonul,  megint  feltámad  az  a  háta  mögött;  és  a  kihez 
senki  sem  kíván  csatlakozni,  épen  mivel  hatalmát  tartósnak 
senki  sem  hiszi.* 

g)  A  központosítás  következménye  továbbá  az  ügyek  tetemes 
szaporodása,  a  mely  a  szüntelen  és  mindenre  kiterjeszkedő 
ellenörködésböl  ered  és  a  közköltségek  rendkívüli  növekedését 
vonja  maga  után. 

h)  A  szükséges  mértéken  túl  alkalmazott  központosítás  az 
államot  nem  teszi  erösebbé,  sőt  inkább  gyöngíti,  s  ekkép  biz- 
tonságát csökkenti  a  külső  veszedelem  ellen.*  A  központosítást 
tudvalevőleg  az  a  körülmény  teszi  indokolttá,  hogy  eszközt 
nyerünk  benne,  a  mely  az  államhatalomnak  lehetővé  teszi,  hogy 
szükség  esetén  az  állam  körében  levő  erőket  mind  felhasznál- 
hassa. Az  a  körülmény  teszi  megokolttá,  hogy  ennélfogva  oly 
államok  közt,  a  melyek  erők  tekintetében  egyenlően  állanak, 
pillanatra  mindig  az  a  legerősebb,  a  melyik  az  erőket  legjobban 
központosíthatja.  Ezzel  szemben  nem  szabad  figyelmen  kívül 
hagynunk,  hogy  egyrészt  a  központosítás  az  államban  levő  erők 
teljes  használatát  lehetségessé  teszi  ugyan,  de  új  erőket  nem 
állít  elő ;  másrészt  hogy  a  központosítás  maga  igénybe  veszi 
és  fölemészti  az  államban  levő  erőknek  egy  részét.  Hogy  tehát 
a  központosítás  az  államban  levő  és  annak  oltalmára  fordítható 
erők  összegét  csökkenti,  mert  az  állampolgároknak  azt  az  erejét, 
a  mely  az  állam  központosítására  kell,  a  felhasználható  erők 
mennyiségéből,  más  hasznos  foglalkozásoktól  vonják  el.  Vagyis 
abban  az  esetben,  ha  a  központosítás  az  állam  erejének  igen 
nagy  részét  veszi  igénybe,  könnyen  fordulhatnak  elő  viszonyok, 
a  mik  közt  az  államhatalom  az  államban  levő  összes  erőkkel 
rendelkezhetik  ugyan,  de  ez  az  erő  mindössze  is  oly  csekély, 
hogy  többé  nem  elég  az  állam  oltalmára.**  A  központosított 
állam  ekkép  ellenségeivel  szemben  nagyobb  veszélyeknek  van 
kitéve.  Az  ilyen  állam  a  monda  hőséhez  hasonló,  a  ki  csak  egy 
ponton  sebezhető  meg,  de  ezen  mindig  halálosan ;  azzal  a 
különbséggel,  hogy  az  államnál  ezt  a  sebezhető  helyet  mindenki 
ismeri.    A  mi    lényeges    különbség  a  biztosság    tekintetében.*** 

Ezek  a  veszedelmek,  ezek  a  bajok  kisebb-nagyobb  súlylyal 
nehezednek  az  államra  is,  az  egyénekre  is ;  egészen  el  nem 
háríthatók ;  és  akár  monarchiái,  akár  arisztokratiai,   akár  demo- 

kratiai  legyen  a  központi  hatalom,  az  nem  változtat  a  dolgon. 
Valamint  a  központosítás  az  absolutizmus  következménye,  úgy 
a  tisztviselői  uralommal  járó  bajok  a  központosításból  szár- 
maznak és  e  bajok  egynémelyike  még  súlyosabb  alakban  tűnik 
fel  ott,  a  hol  a  korlátlan  hatalmat  a  népfelség  nevében 
gyakorolják.* 

24.  §.  A  központosítás  szükségessége. 

A  központosítással  járó  bajok  mindenütt  előfordulnak,  a 
hol  a  központosítást  túlzásba  viszik ;  a  hol  a  központosítást 
olyan  dolgokra  is  kiterjesztik,  a  melyek  természetöknél  fogva 
nem  az  államhatalom  hatáskörébe  valók.  De  mert  vannak  dolgok, 
a  melyek  természetöknél  fogva  az  állam  hatáskörébe  tartoznak: 
általában  mégsem  mondhatjuk  a  központosítást  szükségtelennek. 
Sőt  épen  ez  ok  miatt  a  központosítás  szükségét  ezekre  a  dol- 
gokra nézve  csakis  akkor  tagadhatnók,  ha  az  állam  fennállását 
általában,  vagy  különösen  valamelyik  állam  fenntartását  káros- 
nak és  fölöslegesnek  véljük. 

Miután  ugyanis  az  állam  csak  úgy  oldhatja  meg  a  fel- 
adatát, ha  egyes  alkotórészei  egy  egészszé  vagy  egy  erkölcsi 
személyiséggé  olvadnak  össze ;  és  a  személyiség  lényegéhez 
tartozik,  hogy  akarattal  bírjon,  hogy  akaratának  végrehajtására 
kellő  ereje  legyen  és  hogy  más  személyiségek  irányában  mint 
egész  lépjen  fel :  nem  gondolhatunk  államot 

akarategység  és 

erő  nélkül,  a  mely  akaratának  végrehajtására  bizonyos 
eszközöket  használhasson,  és  végre 

olyan  valami  nélkül,  a  mi  az  egységes  állam  fogalmát 
képviselje,  és  a  mit  vagy  a  kit  mindenki  az  állam  képviselőjének 
tartson. 

Minthogy  az  állam  nem  czél  önmagában,  hanem  csak 
eszköz  bizonyos  czélok  elérésére :  az  állam  akaratának  egysége 
is  csak  annyiban  szükséges,  a  mennyiben  az  állam  czélja  azt 
megkívánja.    Csak  azok  az  eszközök  állhatnak  az  állam  rendel- 

kezésére,  a  melyek  nélkül  feladatának  megoldására  képtelen 
volna.  És  a  ki  az  államot  képviseli,  nem  bírhat  nagyobb  hatás- 
körrel, mint  maga  az  állam. 

Nem  érdemli  az  állam  nevet  az  oly  rendetlen  tömeg,  a 
melynek  határai  közt  nincs  egységes  akarat,  sem  hatalom,  a 
mely  az  egyes  erőket  az  akarat  végrehajtására  tudná  felhasz- 
nálni, sem  semmi,  a  mit  a  közállomány  jelképének  lehetne 
tekinteni. 

Törvényhozási  egység, 

kormányzási  egység, 

képviseleti  egység  — ;  és  ennélfogva 

központosítás  a  törvényhozásban, 

központosítás  a  kormányban, 

központosítás  a  képviseletben :  ezek  nélkül  nem  képzelhető 
állam. 

Az  aztán  egyre  megy,  akár  azáltal  érjük  el  a  közpon- 
tosítást, hogy  az  állam  törvényhozását,  kormányzását  és  kép- 
viseletét egyes  személynek  adjuk  át,  akár  többekre,  választás 
útján  kiszemeltekre  ruházzuk  azt ;  és  hogy  e  megbízottak  csupán 
Istennek  és  lelkiismeretöknek,  vagy  a  népnek  legyenek  felelősek : 
de  a  hol  a  szóban  levő  dolgokra  nézve  központosítás  nincs, 
ott  lehet  körülmények  által  összetartott  ország-  és  népcsoport, 
de  nincsen  állam. 

Törvényhozási,  kormányzási  és  képviseleti  egység,  avagy 
e  dolgok  központosítása  nélkül  nem  gondolhatunk  államot.  De 
elégséges-e  ez  ? 

Képzeljünk  állam  helyett  valamely  más  erkölcsi  személyt, 
például  társulatot,  a  mely  bizonyos  czélok  elérése  végett  alakult. 
Ez  is  csak  úgy  állhat  fenn,  a  mennyiben  közakarattal  talál- 
kozunk abban  és  fíiiteszszük,  hogy  van  hatalma  egyes  tagjai 
erejét  alávetni  a  k()zakaratnak  és  ha  külviszonyaiban  mint  egész 
szerepelhet.  Mindezeken  kívül  azonban  szükséges  még  valami : 
hogy  t.  i.  törvényhozás,  kormányzat  és  képviselet  egymással  is 
szoros  kapcsolatban  álljanak. 

Nemcsak  mindenik  functiónak  külön,  hanem  e  functióknak 
együtt  is  központosítva  kell  lenniök.  Mert  ha  képzelhető  volna 
is  —  a  mi  nagyon    bajos  —  oly    társulat,  a  melyben  törvény- 


142  II.  Politika. 

hozás,  kormány  és  képviselet  coordinált  hatalmakként  állanának 
egymás  mellett,  a  melyek  közül  mindazonáltal  mindenik  önálló- 
nak tartaná  magát :  az  ily  társulat  bizonyára  nem  állhatna  fenn. 
Miután  pedig  az  állam  is  társulat,  azzal  az  egy  különb- 
séggel, hogy  feladata  minden  más  társulaténál  nagyobb ;  miután 
mindig  erkölcsi  személynek  kell  azt  tartanunk  mindazokkal  a 
tulajdonokkal,  a  melyek  sok  embert  egygyé  fűznek  össze:  az 
állam  sem  felelhet  meg  feladatának  a  törvényhozás,  a  kormány 
és  a  képviselet  szoros  összeköttetése  nélkül.* 

25.  §.  Az  önkormányzat. 

Az  élet  minden  viszonyában  ma  általános  lehangoltság 
vehető  észre.  Ez  a  lehangoltság,  mivel  azt  mindenki  érzi,  nem 
kis  veszedelem  az  államra  nézve.  Az  okát  nem  abban  kell 
keresnünk,  hogy  az  államhatalmat  a  népfelség  elve  nevében  egy 
gyülekezetre,  vagy  az  isteni  jog  nevében  egy  személyre  ruházták. 
Mélyebben  kell  keresnünk  e  veszedelem  okát.  Miként  a  baj 
nagyságát  csak  akkor  ítélhetjük  meg  egész  terjedelmében,  ha 
nem  kizárólag  az  államra  mint  egészre  fordítjuk  figyelmünket, 
hanem  az  államot  alkotó  egyes  osztályok,  egyének  viszonyait, 
nézeteit  és  törekvéseit  is  igyekszünk  megismerni :  úgy  a  baj 
magyarázatát  is  abban  a  helyzetben  kell  keresnünk,  a  melyet 
az  osztályok  és  egyének  az  államban  elfoglalnak. 

Az  államhatalom  által  való  elszigetelésben,  és  ezzel  az 
egyéni  szabadság  korlátozásában  találjuk  meg  az  előbb  jelzett 
veszedelmes  hangulat  okát.  És  az  okot  ismervén,  könnyű  meg- 
jelölnünk már  most  a  bajnak  a  gyógyító  szerét. 

A  középkorban  az  egyén  az  államhatalomnak  attól  a  nyo- 
másától, a  minő  a  római  és  byzanci  császárság  alatt  volt,  csak 
a  helyhatósági  intézmények  által  menekült  meg.  Ezekben  az 
intézményekben  találta  a  polgári  szabadság  biztosítékát  egész 
az  újabb  korig.  És  erős  a  meggyőződésünk,  hogy  mindazon  a 
súlyos  bajon,  a  melyek  jelenleg  még  az  állam  lételét  is  veszélyez- 

tetik,  megint  csak  ugyanavval  a  szerrel  segíthetünk :  t.  i.  az 
önkormányzás  elvének  észszerű  alkalmazása  által.* 

Az  államhatalom  csak  úgy  biztosítható  minden  veszély 
ellen,  ha  szilárd  alapon  áll ;  az  anyagot  pedig  ehhez  az  alaphoz 
csak  ott  találhatjuk  meg,  a  hol  kellő  szilárdsággal  bírnak  ama 
kisebb  községek,  a  melyek  idővel  egy  nagy  egészszé,  állammá 
alakultak  egybe.** 

Szilárd  alapon  nyugvó  községi  élet  az  egyedüli  eszköz, 
a  mely  az  egyén  elszigetelt  állását  a  roppant  államhatalom  irá- 
nyában megszüntetheti ;  —  a  nélkül,  hogy  általa  az  állam  fenn- 
maradása veszélyeztetnék.  Hogy  ugyanis  ezernyi  ambíciónak 
eleget  tegyünk  és  az  alacsony  helyzetűnek  lehetővé  váljék,  hogy 
fölemelkedhessek :  sok  alsóbb  fokozatra  van  szükség,  a  melynek 
elérése  ezer  meg  ezer  ember  erejét  foglalkoztatja.  És  csupán  a 
község  nyújt  ily  fokozatokat.  Az  államon  átvonuló  községi  élet 
az  a  meder,  a  melyben  ama  szükség  érzetének,  hogy  magunk- 
nak fontosságot  és  a  közügyekre  befolyást  szerezhessünk,  szabad 
utat  engedhetünk  az  állam  veszélyeztetése  nélkül.  Egyszersmind 
a  községi  élet  az  a  csatornarendszer,  a  melyben  a  demokratia 
fenyegető  árja  csöndesen  eloszlik ;  és  a  községekben  elég  töl- 
tésre is  találunk,  a  melyen  lassankint  meg  kell  törnie  a  demo- 
kratia hatalmának,  még  a  mikor  az  egész  államot  kormá- 
nyozza is. 

E  szerint  az  egyéni  szabadság  védőszere  demokrata  álla- 
mokban az  államhatalom  támadásai  ellen  ugyanaz,  a  mely  az 
egyéni  szabadságot  századokig  védte  egyeduralmakban  az  állam- 
hatalom ellen:  t.  i.  erős  községek  alkotása.  És  viszont  az  önálló 
községek  alkotása  biztosítja  az  államot  ama  veszedelmek  ellen, 
a  mikkel  a  népnek  a  kíizügyek  vezetésében  való  részesedésre 
irányzott  általános  törekvése  fenyegeti. 

26.  §    Az  önkormányzati  elv  alkalmazása. 

igen  nagy  gyakorlati  fontossággal  bír  az  a  kérdés,  hogy 
mily  mértékű  önállóságot  lehet  adni  az  államban  a  kisebb 
testületeknek  ? . 

Nyugat-Európa  egyes  államainak  helyzete  bármi  külön- 
böző egyéb  tekintetben,  mégis  egyenlő  azokra  a  tényekre  nézve, 
a  melyek  e  kérdés  eldöntésére  a  legnagyobb  súlylyal  bírnak. 

Tény  ugyanis  egyrészt,  hogy  a  jelenleg  létező  nagyobb 
államok  felosztása  szintoly  kevéssé  függ  egyesek  akaratától,  a 
mily  kevéssé  tulajdoníthatjuk  az  egyesek  akaratának  azok  kelet- 
kezését ;  hogy  tehát  korunkban  a  nagyobb  és  önállóságuk 
védelme  tekintetében  erős  szervezetű  államok  szükségesek. 

De  tény  másrészt  az  is,  hogy  minden  kisebb  testületről 
föl  lehet  tenni,  hogy  a  mely  mértékben  önállónak  érzi  magát, 
a  szerint  igyekszik  önállósága  körét  kijebb  terjeszteni  és  mene- 
külni minden  függéstől,  a  mely  közte  és  az  állam  között 
megvan. 

Az  elsőből  következik,  hogy  az  egyes  ország,  nemzetiség, 
község  és  egyén  törekvése  csak  annyiban  mondható  észszerű- 
nek és  az  egyes  községeknek  csak  oly  mértékben  lehet  és  kell 
adni  önállóságot,  a  mennyiben  az  a  nagyobb  államok  fenn- 
állását nem  veszélyezteti. 

A  másikból  következik,  hogy  az  önállóság  foka,  a  melyet 
a  tartománynak,  nemzetiségnek  és  egyénnek  az  államban  adha- 
tunk, annál  nagyobb  lehet,  minél  inkább  biztosították  czélszerü 
intézmények  az  állam  egységét,  és  minél  inkább  vannak  viszo- 
nyok, a  melyek  ellensúlyozzák  a  községeknek  teljes  független- 
ség utáni  törekvését. 

Azok  az  intézmények  tehát,  a  melyek  az  államot  erősebbé 
teszik,  nemcsak  nem  állanak  ellentétben  a  tartományi,  nemzeti 
és  községi  (Hiállósággal,  hanem  oly  feltételeknek  is  tekinthetők, 
a  melyek  által  lesz  az  lehetséges.  Ezt  nem  szabad  soha  szem 
elől  tévesztenünk,  ha  arról  van  szó,  hogy  az  állam  egyes 
részei  nagyobb  önállóságot  kapjanak.  Minthogy  pedig  nincs 
kormányforma,  melyben  az  államhatalom  k()vetkezetessége  által 
erősebb  lenne,  mint  a  korlátlan  egyeduralmakban :  e  forma 
egyszersmind  az,  a  melyben  az  állam  egyes  részeinek  —  az 
egyén  érdekében  —  nagyobb  önállóságot  lehet  adni. 

A  középkorban  a  hűbéri  királyság  ha  nagyobb  területeket 
vetett  is  uralma  alá,  a  befolyás,  a  melyet  a  király  (vagyis  az 
államhatalom)    akkor   az   egyes    részekre   gyakorolt,   csak   igen 

korlátolt  volt.  Igen  korlátoltnak  kellett  lennie  már  csak  azért  is, 
mivel  az  állam  kormányának  a  cultura  akkori  alacsony  fokán 
hiányzottak  mindazok  az  eszközei,  a  mik  által  a  nagy  állam 
erőinek  összpontosítása  lehetséges. 

És  mert  az  államhatalom  oly  gyönge  volt,  és  mert  a  még 
le  nem  győzött  anyagi  akadályok  következtében  sem  szervez- 
hették elég  erősen  :  épen  azért  volt  az  állam  egységére  nézve 
az  egyes  részek  önállósága  akkor  oly  veszedelmes. 

Korunkban  ez  nincs  igy.  Mivel  minden  eszköz  rendelke- 
zésünkre áll,  a  melyek  által  rendkívül  erőssé  tehetjük  az  állam- 
hatalmat :  az  állam  egyes  részeinek  nagyobbfokú  önállóságot 
adhatunk  a  nélkül,  hogy  fennállását  veszélyeztetnők.  Csak  arról 
kell  gondoskodni, 

ű)  hogy  az  államhatalom  azon  a  körön  belül,  a  melyet 
betölteni  hivatása,  lehetőleg  megőriztessék  összeütközésektől,  a 
melyek  még  akkor  is  veszedelmesek  hatalmára  nézve,  ha  győz. 
Az  állam  hatásköre  a  törvényhozásra,  kormányzásra  és  képvise- 
letre terjed.  Világos  ebből,  hogy  az  egyes  községeknek  azt  a 
jogát,  a  mely  szerint  saját  körükben  bizonyos  szabályokat  hoz- 
hatnak (az  ú.  n,  statútum-alkotási  jogot),  valamint  az  önkor- 
mányzás jogát  is  szintoly  kevéssé  képzelhetjük  korlátlannak,  a 
mint  nem  engedhető  meg,  hogy  az  állam  egyes  részeinek  külön 
képviseleti  joguk  legyen  más  államok  irányában.  Miként  a  köz- 
ségek önkormányzási  joga  az  egyéni  szabadság  elvéből  önként 
következik :  úgy  az  az  alapelv,  hogy  az  államnak  kell  meg- 
szabnia a  határt,  a  melyen  belül  a  kisebb  testületek  ezt  a  jogot 
gyakorolhatják,  következménye  annak  a  körü'ménynek,  hogy  a 
nagyobb  államok  fennállása  szükségessé  vált  reánk  nézve.  Ha 
az  állam  egyes  részeinek  nagyobb  önállóságot  engedünk,  vagy 
elméletileg  megengedjük  ugyan,  hogy  az  államnak  joga  legyen 
megszabni  azokat  a  határokat,  a  melyeken  belül  a  község 
önmagát  kormányozhatja,  de  megtagadjuk  az  államtól  az  esz- 
közöket, a  melyek  által  minden  községet  e  határok  k(")zé  szorít- 
hasson :  ebben  az  esetben  nem  maradhat  fenn  az  állam. 

b)  Az  államnak  biztosítani  kell  mindamaz  eszközök  szabad 
használatát,  a  melyekre  feladatának  megoldása  végett  szüksége 
van.  És  pedig  el    kell    ismernünk    egyrészt   az   államnak    azt  a 

jogát,  hogy  tagjait  a  közszükségletekhez  képest  megadóztathassa ; 
másrészt  azt  is,  hogy  joga  van  haderőt  és  ügyeinek  ellátása 
végett  kellő  számú  hivatalnokot  tartani. 

Ha  mindazt,  a  mi  az  egész  állam  törvényhozására,  kor- 
mányzására és  képviseletére  vonatkozik,  kizárólag  az  állam- 
hatalomra bízzák ; 

ha  az  önkormányzás  jogát,  a  melyet  az  állam  egyes 
részeinek  adnak,  a  tartomány  vagy  község  belügyeire  szo- 
rítják ; 

ha  ahhoz  az  alapelvhez  ragaszkodnak,  hogy  az  önkormány- 
zás körét  az  egész  állam  törvényhozása  szabja  meg;  és  elisme- 
rik az  államhatalomnak  azt  a  jogát,  hogy  minden  egyes  eset- 
ben, valahányszor  az  állam  egyes  részei  átlépik  jogkörüket, 
ezeket  határaik  k()zé  utasíthassa  vissza,  vagyis  hogy  az  össze- 
ütközés esetében  addig  is,  míg  az  jogilag  tárgyaltatnék,  tettleg 
határozhasson  a  kérdés  fölött ; 

ha  biztosítják  az  államnak  az  adóztatás  jogát,  az  összes 
haderőt  és  a  korlátlan  hatalmat  mindazok  fölött,  a  kikre  az 
államhatalom  az  államügyek  ellátását  bízta  :  —  valamíg  az  állam- 
hatalomnak adott  jogok  csorbát  nem  szenvednek,  az  államot  nem 
fenyegeti  veszedelem  az  egyes  részek  önállósága  miatt. 

a)  Községi  autonómia. 

Oly  államban,  a  hol  tágas  tere  nyílik  az  egyéni  szabad- 
ságnak, merev  ragaszkodás  csak  akkor  várható  az  alapelvekhez, 
ha  az  államnak  adott  hatalom  nem  csupán  az  alkotmányon  és 
törvényen  alapszik,  hanem  oly  viszonyokon,  a  melyek  azt  szük- 
ségessé teszik. 

A  községi  önállóság  nyújtja  ebben  a  tekintetben  az  első 
biztosítékot.  Valamint  ugyanis  a  tartomány,  község  és  általában 
az  állam  minden  része,  a  mely  múltja  vagy  viszonyai  következ- 
tében erk()lcsi  személynek  érzi  magát,  önállóságra  törekszik  az 
állam  ellenében :  úgy  az  egyén  is  a  községgel  szemközt  mindig 
nagyobb  személyes  szabadságra  törekszik.  És  minél  több  önálló- 
ságot adnak  az  egyes  kíizségeknek,  minél  nagyobb  tehát  a  k()z- 
ségbcn  a  tíibbségnek  uralma  a  kisebbség  és  minden  egyes 
fölött:  annál  gyakrabban  kell  eseteknek  elöfordulniok,  a  mikben 

az  egyén  jogait  és  érdekeit  a  község  által  sértve  látja  és  egy 
felsőbb  védő  hatalom  szükségét  érzi.  A  miből  következik,  hogy 
a  mely  mértékben  elismertetett  az  önkormányzás  elve  a  közsé- 
gekben és  ezzel  megadatott  a  lehetőség,  hogy  az  állam  egyes 
részei  ellentétbe  kerülhessenek  az  állammal  mint  egészszel : 
annál  nagyobb  lesz  a  személyes  szabadság  utáni  törekvés  is, 
a  mely  az  egyént  a  községgel  hozza  ellentétbe  és  ezáltal  az 
egyes  községek  teljes  önállóságra  törekvése  ellen  szolgál  ellen- 
súlyul. 

Ha  az  állam  egyes  részeinek  (községeknek,  megyéknek, 
tartományoknak)  önhatósága  veszélyessé  válik  az  államra  nézve, 
ennek  okát  abban  kell  keresnünk,  hogy  a  kisebb  testületek  az 
egyénhez  közelebb  állanak,  vezetésükre  az  egyén  több  befolyást 
gyakorolhat  és  önérdekeinek  a  testület  érdekeivel  való  azonos- 
ságát tisztábban  látja :  tehát  a  kisebb  testületek  és  az  állam 
közti  összeütközések  alkalmával  mindig  a  község  körét  igyek- 
szik kijebb  terjeszteni  az  államhatalom  rovására. 

b)  Egyesületi  önkormányzat. 

A  mi  megtágítja  azokat  a  kötelékeket,  a  melyek  az  egyént 
községéhez,  megyéjéhez  vagy  tartományához  fűzik,  —  és  cson- 
kítja ezek  hatalmát  az  egyén  fölött,  —  úgyszintén  a  mi  az  egyes 
polgárokban  ébren  tartja  az  öntudatot,  hogy  nem  az  egyes 
községhez  vagy  tartományhoz,  hanem  az  államhoz  tartoznak: 
mindaz  szükségkép  előmozdítja  az  állam  szilárdságát  is.  Mind  a 
kettőt  pedig  legjobban  el  lehet  érni  a  szabad  egyesületek  által. 
A  melyekre  szükség  van  azért  is,  mert  rendkívül  kicsiny  ama 
dolgok  köre,  a  melyet  saját  erejével  mindenikünk  megszerezhet; 
és  mert  a  község  szintoly  kevéssé  vállalhatja  el,  mint  az  állam, 
azt  a  feladatot,  hogy  az  egyént  mindazzal  ellássa,  a  mit 
magában  el  nem  érhet.  Az  egyesületi  jog  a  községek  (inkor- 
mányzási  jogához  hasonlóan  á  személyes  szabadság  egyenes 
következménye  lévén,  alkalmas  is  arra,  hogy  ellensúlyul  szol- 
gáljon az  államnak  a  községek  túlterjeszkedései  ellen. 

Valamint  az  állam  hatalma  annál  nagyobb,  minél  inkább 
elszigetelve  látja  magát  az  egyén  az  államhatalom  ellenében : 
úgy  a  község  is  annál  nagyobb  hatalmat  gyakorol  az  egyes  község- 

tagok  fölött,  minél  inkább  elszigetelt  állapotban  vannak  ezek  a 
község  ellenében ;  maga  a  község  pedig  az  államhatalommal 
szemben  erösebb  testület,  ha  egyedüli  központul  szolgál, 
a  mely  körül  az  állampolgárok  tömörülhetnek  legközelebbi 
érdekeik  megoltalmazása  végett.  Miként  az  állam  korlátlan 
hatalmából  származható  veszélyek  azáltal  háríthatók  el  leg- 
inkább, ha  a  czélszerüleg  rendezett  és  bizonyos  körben  önálló 
községekben  oly  eszközt  állítanak  elő,  a  mely  megszünteti  az 
egyén  elszigeteltségét  az  államhatalom  ellenében :  úgy  ez  a  czél 
a  községben  csupán  czélszerüleg  szervezett  egyletek  alkotása 
által  érhető  el ;  a  melyek  a  község  körében  egészen  hasonló 
eredményekre  vezetnek,  mint  a  szabad  községi  rendszer  az 
állam  körében,  t.  i.  megszüntetik  azt  az  elszigeteltséget,  a 
melyben  nélkülök  az  egyén  lenne  a  község  ellenében. 

Adjuk  meg  az  egyénnek  a  lehetőséget,  hogy  abban  a  körben, 
a  melyben  rendesen  mozog,  és  a  melynek  czélszerü  rendezé- 
sétől jóléte  leginkább  függ,  —  befolyást  szerezhessen ;  adjunk 
módot  neki,  hogy  érdekeinek  előmozdítása  végett  a  rokon- 
elvüekkel  közremunkálhasson ;  —  hogy  megszerezhesse  polgár- 
társai bizalmát;  és  megfeszített  iparkodással  és  feláldozással 
kitűnő  állásra  küzdhesse  föl  magát  valamely  egyesületben :  ki 
lesz  elégítve  ;  és  azáltal,  hogy  nem  vesz  részt  az  állam  veze- 
tésében, annál  kevésbbé  érzi  magát  bántva,  minél  kevésbbé 
látja  magát  hatáskörében  korlátozva.  Némely  ambíciónak,  a  mely, 
ha  a  kitüntetés  minden  egyéb  pályáját  elzárnák  előtte,  az  állam- 
hatalom birtokára  törekednék,  csak  egy  közelebbi  czélra  van 
szüksége,  hogy  kielégítve  érezze  magát.  Az  a  hajlam,  a  mely 
egy  Caesar  vagy  Brutus  állására  törekedni  késztetné  az  egyént, 
megszűnik  veszélyes  lenni  az  államra  nézve,  ha  kilátása  nyílik 
arra,  hogy  valamely  kíizség  polgármesterévé  emelkedhet,  vagy 
a    várost    mostani    elöljáróinak     nyomásától     megszabadíthatja. 

A  szabad  kíizségrendszer  és  a  szabad  egyesületi  jog 
eszerint  más  pályákat  nyitván  az  államra  nézve  veszélyes  hajla- 
moknak, korlátlan  uralmú  államokban  is  egyik  legjobbb  bizto- 
sítékául tekintendő  az  államhatalom  háborithatlan  mükíklésének  ; 
szabad  államokban  pedig  míndakettő  a  legjobb  iskola,  a  hol  a 
polgár  az  államtól  nyert  jogaiban  gyakorolhatja  magát,  és  meg- 

tanul  hódolni  a  többség  határozatának.  A  hol  a  nagy  egyéniségek 
nevelődnek,  a  kik  inkább  akarnak  egy  faluban  elsők  lenni,  mint 
Rómában  másodrendűek ;  a  kik  a  kisebb  körben  tanulják  meg 
a  nagyobb  körben  való  parancsolást. 

Ha  a  szabad  egyesületi  jogot  az  egyes  községek  körére 
szorítva  gondoljuk  is,  szerfelett  hasznos  lenne  az  az  államra 
nézve.  De  ama  sokoldalú  érintkezés  mellett,  a  melyben  az  állam 
polgárai  egymással  vannak,  az  egyesületi  jog  eredményei  nem 
szorítkoznak  az  egyes  községek  körére.  Miután  azok  az  érdekek, 
a  melyek  a  községtagok  egy  részét  külön  egyletek  alkotására 
indítják,  sok '  esetben  több  községgel  közösek ;  sőt  gyakran  az 
állampolgárok  egész  osztályaira,  a  melyek  a  községekben  szét 
vannak  oszolva,  egyaránt  fontosak :  az  egyesületi  jog  szükséges 
eredményének  kell  tekintenünk,  hogy  oly  egyesületek  is  állanak 
elő,  a  melyek  messze  túlterjeszkednek  a  község  és  a  tartomány 
határain.  A  mint  a  községeknek  a  helyi  viszonyok,  a  tarto- 
mánynak a  történeti  emlékek :  úgy  az  egyesületeknek  az  érdekek 
közössége  szolgál  alapjául ;  a  miből  az  következik,  hogy  az 
egyesületi  jog  egészen  új  tömböket  hoz  létre,  a  melyek  nemcsak 
az  állam  egyes  részeinek  igen  szoros  elkülönülését  és  nagy 
szilárdságát  megakadályozzák,  hanem  bizonyos  érdekek  az  állam- 
polgárok egész  osztályaival  közösek  lévén,  az  egység  öntudatát 
is  mindnyájokban  ébrentartják.  Ám  az  az  öntudat,  hogy  bizo- 
nyos érdekek  kielégítése  az  állam  egységétől  függ,  ezt  az  egy- 
séget is  legjobban  biztosítja.* 

c)  A  család  önállósága. 

Az  állam  egységének  biztosítékául  szolgál  a  községek  teljes 
önállóságra  törekvése  ellen  végül  az  a  helyzet,  a  melyet  a  család 
elfoglal  a  község  keretében.  Az  egyes  család  egészen  hasonló 
viszonyban  áll  a  községhez,  mint  a  község  az  állam  irányában. 
A  községi  ügyek  czélszerü  igazgatása  nagyon  érdekében  fekszik 
az  államnak.  A  község  állapota  is  az  egyes  családokétól,  tehát 
attól  függ,  hogy  mikép  intézik  a  családok  a  saját  ügyeiket.  És 
rendesen   nagyobb   képzettséget    és   belátást  tételezhetünk  fel  a 

*  111.  3—37. ;  11.  249.,  266.,  270.,  303. 

községi  eliiljárókról,  mint  a  családfők  nagy  részéről.  A  község 
továbbá  több  erővel  is  rendelkezik,  mint  az  egyes  család.  És 
mégis,  mert  a  község  érdekei  benső  összeköttetésben  vannak  az 
egyes  családokéval ;  mert  a  mi  az  egyes  családoknak  ártalmas, 
szükségkép  árt  az  egészben  a  községnek  is  :  épen  azért  magá- 
nak a  községnek  érdekében  is  legokosabb,  ha  a  családi  ügyek 
intézése  azokra  van  hagyva,  a  kik  ez  ügyek  czélszerü  kezelését 
leginkább  szivükön  viselik  és  a  kik  arra  annálfogva  leginkább 
képesek.  Hogy  ugyanis  azok,  a  kik  a  község  vezetésével  meg 
vannak  bízva,  ezer  meg  ezer  család  ügyeit  jobban  intézhessék, 
mint  az  egyes  családatyák,  erre  magasabb  belátásuk  mellett  az 
egyes  családok  valamennyi  viszonyának  és  valamennyi  szükség- 
letének tökéletes  ismerete  is  kívántatnék.  Minthogy  azonban 
ezek  nem  rendelkeznek  a  szóbanlevő  ismeretekkel,  a  község 
képtelen  a  család  valamennyi  ügyét  közmegelégedésre  elintézni. 
Kénytelen  a  családnak  bizonyos  körben  önállóságot  adni,  hogy 
szükségleteiről  maga  gondoskodjék.  Viszont  azonban  a  család- 
nak ez  az  önállósága  biztosíték  arra,  hogy  a  község  se  lépje  át 

az  állam  által  kijelölt  körét.* 

* 

A  mint  látjuk  tehát,  az  önkormányzatnak  van  elegendő 
féke,  hogy  önállósági  törekvésében  az  államhatalom  rovására  a 
kellő  határon  túl  ne  terjeszkedjék,  Az  újabb  kor  történelme 
inkább  azt  igazolja,  hogy  az  állam  és  részei  közt  előfordult 
összeütközések,  bármi  hevesek  legyenek  is,  végre  is  mindig  az 
állam  győzelmével  és  az  egyes  részek  önállóságának  korlátozá- 
sával szoktak  befejeződni.  Csak  azokat  az  előhaladásokat  kell 
szemlélnünk,  a  melyeket  az  államhatalom  hatásköre  terjesztését 
illetőleg  magában  Angliában  is  tett  (bárha  ebben  az  országban 
tisztán  belátják  az  önkormányzás  hasznait  és  a  központosítás 
elvének  megvalósítását  nem  tűzték  ki  különös  czélul),  hogy 
meggyőződjünk :  mennyire  kedvezők  korunk  viszonyai  és  egész 
iránya  arra  a  tíirekvésre  nézve,  a  mely  szerint  az  állam  hatalmát 
az  egyes  részek  önállóságának  rovására  szándékoznak  kijebb 
terjeszteni. 

*  II.  240—242. 

A  kor  az  általános  egyenlőség  eszméje  mellett  lelkesül. 
Az  egyenlőség  eszméjét  csupán  a  korlátlan  államhatalommal 
lehet  megközelíteni.  Az  egyén  —  habár  valósággal  csekély  — 
részt  kapott  az  állam  kormányzásában.  Ezért  akad  oly  sok 
támogatója  az  állam  mindenhatósági  törekvésének,  a  korlátlan 
állam  eszméjének. 

Mi  a  legtöbb  bajt  korunk  minden  államában  az  állam 
korlátlan  hatalmának  tulajdonítjuk.  És  úgy  látjuk,  hogy  a  jövő 
békés  kifejlése  érdekében  mindenekelőtt  az  állam  részeinek 
szilárd  önállóságára  van  szükség.  Az  állam  czélszerüleg  csak 
úgy  szervezhető  tartósan,  ha  gondoskodunk  tényezőkről,  a 
melyek  az  államhatalom  erősítésére  irányzott  törekvést  korlá- 
tozzák ;  és  intézményeket  teremthetnek,  a  melyek  által  az  állam 
és  egyes  részei  közt  létező  összeütközéseket  lehetőleg  kikerülik, 
és  a  maga  megszabott  hatáskörében  támadások  ellen  védve  van 
úgy  az  állam,  valamint  az  államnak  minden  egyes  része.* 

27.  §.  A  hatalom  megosztása. 

A  hatalom  megosztásának  elvét  először  Montesquieu 
állította  fel.  Abban  az  időben,  a  mikor  minden  hatalom  egyetlen 
ember  kezében  összpontosult  és  különösen  Francziaországban 
a  monarchia  neve  alatt  a  kényuralom  összes  szenvedéseit 
értették.  A  mikor  tehát  a  hatalom  megosztása  elvének  az  a 
gyakorlati  fontossága  volt,  hogy  a  hatalom  egy  részétől  fosztotta 
meg  a  királyságot. 

Ez  az  új  pozitív  elv,  bár  nem  egyéb  az  akkor  fennállónak 
tagadásánál,  annál  is  inkább  számíthatott  akkor  közelismerésre, 
mert  fegyverül  lehetett  használni  a  fennálló  ellen.  Mert  azokra 
nézve,  a  kik  a  túlságosan  erős  közhatalom  keserűségeit  voltak 
kénytelenek  elszenvedni,  csak  vonzó  lehetett  a  gondolat,  hogy  a 
hatalom  szükségképen  gyengül  a  megosztás  által.  Kedvezett 
továbbá  az  új  nézetnek  az  a  körülmény  is,  hogy  nem  csupán 
elméleti  szemlélődésnek  tetszett,  hanem  mellette  Anglia  példájára 

lehetett  hivatkozni,  a  hol  ez  az  elv  —  mint  mondották  —  már 
régóta  életbe  van  léptetve. 

Mi  az  állam  valamennyi  tisztét  vagy  a  törvényhozó,  vagy 
a  végrehajtó  hatalomhoz  számítjuk,  mert  az  állam  fenntartására 
nem  szükséges  egyéb,  mint  az  akarat  kifejezése  és  a  tett,  a 
mely  által  az  akarat  megvalósul. 

Minden  emberi  tettben  ugyanis  két  alkotó  elemet  találunk: 
az  akaratot  és  a  cselekvést.  És  ha  az  állam  lép  föl  cselekvöleg, 
ezt  a  két  elemet,  az  akaratot  és  a  cselekvést  akkor  is  meg- 
ismerhetjük. A  törvényhozó  és  kormányzó  hatalmat,  a  mely  álta- 
lában vagy  bizonyos  esetre  nézve  elhatározza  magát,  a  lélekkel 
hasonlíthatjuk  össze,  a  mely  akar ;  és  a  végrehajtást  a  tagokkal, 
a  melyek  a  lélek  akarata  szerint  mozognak.  És  az  államnak 
mindezeket  a  tiszteit  épen  nem  nehéz  egymástól  elkülöníteni  .  .  . 
elméletben.  Szintúgy  beszélhetünk  külön  arról,  hogy  miként  lehet 
megállapítani  az  állam  akaratát  és  hogy  minő  anyagi  eszkö- 
zökkel hajtható  az  végre,  mint  p.  o.  az  emberi  lélek  tehetsé- 
geiről és  tiszteiről  és  a  testről  vagy  annak  egyes  részeiről.  Sőt 
az  államélet  egyes  functióinak  külön  vizsgálata  szintúgy  elő- 
mozdítja az  államszerkezet  megismerését,  mint  az  ember  egyes 
tehetségeinek  részletes  észlelete  vezetett  az  emberi  természet 
helyesebb  ismeretére.  De  abból,  hogy  az  állam  különböző  tisz- 
teinek ilyen  elválasztása  lehetséges  a  tudományban,  korántsem 
következik,  hogy  az  gyakorlatilag  is  kivihető  legyen. 

Az  állam,  mint  az  egyes  ember,  azáltal  válik  eszes 
személyiséggé,  hogy  akaratereje  és  végrehajtási  tehetsége  össze- 
köttetésben állanak  egymással.  Minélfogva  ha  az  állam  czélszerü 
rendezéséről  van  szó,  nern  az  a  kérdés :  hogy  mikép  lehessen 
az  állam  végrehajtó  hatalmát  a  törvényhozótól  elkülöníteni  és 
függetlenné  tenni,  hanem  :  hogy  mikép  lehet  a  végrehajtó  hatal- 
mat a  törvényhozónak  a  legtökéletesebben  alája  vetni. 

Az  az  állam,  a  melyben  a  végrehajtó  hatalom  független 
lenne  a  t()rvényhozótól,  a  legjobb  esetben  is,  —  ha  t.  i.  nem 
is  teszünk  föl  a  végrehajtó  hatalomnál  a  tíH'vényhozóéval  ellen- 
kező irányt,  —  oly  emberhez  hasonlítana,  kinek  tagjai  az  aka- 
ratától betegség  következtében  függetlenekké  lettek. 

Meglehet  tehát,  hogy  a  hatalmak  megosztásának  elmélete 
éppoly  hasznos  eredményekkel  járt  az  államtudományban,  mint 
a  minőt  a  boncztannak  köszönhet  az  orvosi  tudomány  :  azonban 
az  az  államférfi,  ki  ezt  az  elvet  gyakorlatilag  akarná  alkalmazni, 
ahhoz  az  orvoshoz  hasonlítana,  ki  betegeinek  meggyógyítása 
végett  azzal  a  javaslattal  állana  elö,  hogy  fel  fogja  bonczolni 
őket.  A  szóban  levő  elv  helytelenségét  csak  azért  nem  vették 
észre,  mert  gyakorlati  kivitelét  még  soha  senki  sem  kísérletté 
meg;  és  olyasvalamit  érteltek  a  hatalom  megosztása  alatt,  a  mi 
által  éppen  a  hatalom  megosztását  érték  el  legkevésbbé. 

Igaz  ugyan,  hogy  Angliában,  a  melyre  rendesen  hivat- 
kozni szoktak,  a  közhatalmat  megosztva  látjuk.  De  sem  a  tör- 
vényhozó, sem  a  végrehajtó,  sem  a  birói  hatalom  nincs  kizáró- 
lag egyes  ember,  sőt  még  csak  egyes  polgári  osztály  kezében 
sem.  Valamint  a  törvényhozásban  mind  a  király,  mind  az 
arisztokratia  és  a  nép  lényeges  részt  vészen :  úgy  a  birói  hata- 
lomból sincs  egyik  sem  kizárva.  A  nép,  a  melynek  az  esküdt- 
széki intézmény  által  oly  jelentékeny  része  van  minden  Ítélet- 
hozatalban — ;  az  arisztokratia,  melynek  kezében  a  főbb  birói 
tisztségek  vannak  — ;  és  a  királyság,  a  melynek  jogához  tar- 
tozik a  birák  kinevezése  és  a  kegyelmezés :  —  egyaránt  részesek 
az  igazságszolgáltatásban.  Söt  a  végrehajtó  hatalom  sincs  kizáró- 
lag egy  uralkodó  hivatal nok-seieg  kezében.  Bizonyítja  ezt  az 
angol  békebírói  intézmény  és  az  angol  nép  különböző  osztá- 
lyainak a  közigazgatásra  gyakorolt  jelentékeny  befolyása.  És 
éppen  azáltal,  hogy  az  államhatalom  meg  van  osztva  a  királyság 
és  az  angol  társadalom  osztályai  között,  e  hatalmaknak  oly  egysége 
támadt,  a  minőt  egy  más  államban  sem  találunk.  Anglia  állami 
nagyságát  ennek  az  egységnek  köszönheti ;  de  azonnal  vége 
lenne  annak,  mihelyt  a  hatalom  megosztása  elvét,  a  melyet  az 
angol  alkotmányból  vontak  le,  valóban  be  akarnák  abba  vinni. 

Gondoljunk  oly  államot,  a  melyben  a  hatalmak  megosz- 
tása elvét  alkalmazzák ;  és  mindenik  hatalmat  küU'm  polgári 
osztályra  bízzák.  Úgy  hogy  például  a  törvényhozást  a  népre,  a 
bíráskodást  az  arisztokratiára  -  ,  és  a  végrehajtást  a  királyra 
vagy  egy  választott  fötisztviselőre  ruházzák.  Tegyük  föl,  hogy 
ezeket    a    hatalmakat    nem    csupán    az    alkotmány    nyilvánítja 

coordiiiáltaknak,  hanem  hogy  azok,  a  kikre  az  egyes  hatalmak 
ruháztattak:  a  nép,  az  arisztokratia  és  a  királyság,  külön  min- 
denik, elég  erővel  bir  az  öt  illető  hatalmat  megóvni  a  többiek 
befolyásától,  s  a  legtökéletesebb  egyensúly  állana  fenn  köztük. 
A  legtökéletesebb  egyensúly  mindig  a  legteljesebb  nyugalom  is. 
Az  oly  államszerkezet  tehát,  a  minőt  föltettünk,  mindig  a  leg- 
nagyobb tespedést  idézné  elő.  Egyébiránt  könnyű  belátni,  hogy 
ily  viszonyok  gondolhatok  ugyan,  de  valóban  még  nem  léteztek 
soha  és  sehol. 

A  valóságban  az  egyensúly,  ha  fenn  is  állana  pillanatra, 
csakhamar  megzavartatnék,  miáltal  a  hatalommal  felruházott 
elemek  közül  valamelyik  túlsúlyt  nyerne.  A  királyság,  az  arisz- 
tokratia és  a  nép,  mivel  —  a  feltevés  szerint  —  két  hatalom 
gyakorlásából  közülök  mindegyik  ki  van  zárva,  jogkörét  minden 
rendelkezésére  álló  eszközzel  igyekszik  kijebb  terjeszteni ;  a  minek 
folytán  a  különböző  polgári  osztályok  közt  vetélkedés  támad. 
Ez  a  vetélkedés  bizonyos  határok  közt  üdvös  eredménynyel 
járhat,  de  ha  az  államhatalmak  közti  vetélkedéssé  és  végre 
összeütközéssé  fajul,  —  az  államra  káros. 

De  nem  is  szükséges  föltevésekbe  bocsátkoznunk,  ha  meg 
akarjuk  állapítani  a  hatalmak  megosztása  elvének  lehető  követ- 
kezményeit. A  történelem  bő  tapasztalást  nyújt  e  tekintetben  is, 
annak  tanulságai  többet  érnek  az  elméleti  értekezéseknél. 

Az  1791.  évi  franczia  alkotmány  a  polgári  szabadság 
megalapítása  érdekében  úgy  igyekezett  rendezni  az  államtestet, 
hogy  a  fő,  mely  határoz,  a  tagoktól,  és  ezek  viszont  a  főtől 
függetlenek  legyenek.  Az  úgynevezett  hatalomtól  elvették  a 
„veto"-t;  a  törvényhozás  tagjainak  megtiltották,  hogy  miniszteri 
állást  viselhessenek :  csupán  azért,  hogy  a  végrehajtó  és  tör- 
vényhozó hatalmat  egymástól  lehetőleg  elkülönítsék.  Az  ered- 
ményt tudjuk.  Folytonos  tusa  az  egyes  hatalmak  közt,  és  végre 
a  törvényhozó  hatalom  diadala  a  végrehajtó  és  bírói  hatalom 
fölött;  és  az  előbbinek  a  diktatúrája. 

1848-ban  megismételték  ezt  a  kísérletet.  Megint  el  akarták 
különíteni  a  törvényhozó  és  végrehajtó  hatalmat.  Az  utóbbitól 
nemcsak  a  „veto"-t,  hanem  azt  a  jogot  is  elvették,  hogy  össze- 
ütközések  esetében   új   választás   által  a  népre   hivatkozhassék. 

Az  eredmény  megint  e  hatalmak  folytonos  összeütközése;  míg 
elvégre  ismét  az  egyik  hatalom  győzött  a  többi  fölött,  azaz :  a 
legtökéletesebb  diktatúra. 

Hogy  a  győzelmet  az  első  franczia  forradalom  alatt  a  tör- 
vényhozó, s  újabban  a  végrehajtó  hatalom  vívta  ki,  ennek  is 
megvan  a  maga  oka.  Az  első  esetben  az  előzmények  emléke- 
zeténél fogva  semmitől  sem  féltek  inkább,  mint  a  királyság 
győzelmétől ;  és  e  közbizalmatlanság  következtében,  a  melylyel 
ellene  viseltettek,  a  királyság  igen  gyenge  volt  akkor.  A  máso- 
dik esetben  pedig  a  törvényhozás  ellen  uralkodott  bizalmatlan- 
ság: a  convent  fölidézett  emlékezete  megfosztotta  azt  a  köz- 
vélemény támaszától.  Bennünket  azonban  most  nem  ezek  az 
okok  érdekelnek,  hanem  maga  az  a  tény,  hogy  a  hatalmak  meg- 
osztása egyik  esetben  sem  sikerült ;  hogy  mind  a  két  időszak- 
ban keletkezett  tusa ;  és  ez  a  viszály  mindig  azzal  végződött, 
hogy  egyik  hatalom  győzött  a  többi  fölött. 

Bennünket  most  a  történelemnek  az  a  tanulsága  érdekel, 
hogy  azt,  a  ki  az  elkülönzött  hatalmakat  egyesíti,  s  köztük  a 
tusának  véget  vet :  mindig  a  haza  szabadítójaként  üdvözlik,  — 
legyen  az  bár  convent,  köztársaság  elnöke  vagy  császár.* 


VII.  AZ  ÁLLAM  AKARATA. 

28.  §.  Általában  az  állam  akaratáról. 

Az  egyetemes  akarat,  a  melynek  az  államban  uralkodnia 
kell,  nem  egyéb  az  egyes  polgárok  összes  akaratánál.  Mivel 
azonban  a  többség  mellett,  a  mely  valamely  törvényt  vagy 
rendszabályt  szükségesnek  ismert,  minden  államban  egy  oly 
többséget  is  kell  képzelni,  mely  más,  gyakran  ellenkező  irányt 
óhajt  követni ;  s  még  a  többség  körében  is  valamennyi  egyén 
egyetérthet  ugyan  bizonyos  rendszabályokat  illetőleg,  de  egyéb 
és   pedig  a   hozzá   legközelebb   álló   dolgokra   nézve   fenntartja 

magának  saját  önálló  akaratát:  ennélfogva  sohasem  állíthatjuk, 
hogy  az  államban  csak  egy  akarat  van. 

Nem  is  adhatunk  útmutatást  arra  nézve,  hogy  az  állam- 
polgárok szétágazó  akarata  miként  alakítható  egységes  állam- 
akarattá,  mert  a  tökéletes  akarategység  olyan  eszmény,  a  melyet 
nem  lehet  elérni.  A  többség  akaratát  kénytelenek  vagyunk  egye- 
temesnek tekinteni.  És  feladatunk  itt  csupán  az,  hogy  meg- 
mutassuk azt  az  utat-módot,  a  melyen  a  többség  akarata  meg- 
állapítható; és  a  melyen  a  többség  akaratának  teljes  uralmát 
biztosítani  lehet  az  egyének  ellenkező  akarata  fölött.* 

Elméletileg  legegyszerűbben  úgy  lenne  megtudható  a  több- 
ség akarata,  hogy  a  kérdéses  ügyben  az  állam  valamennyi 
polgára  megkérdeztetnék  és  az  adott  válaszok  összegeztetnének. 
Gyakorlatilag  azonban  ez  az  eljárás  kivihetetlen.  Nagyobb  álla- 
mokban maga  a  nép  sem  a  törvényhozó,  sem  a  kormányzó 
hatalmat  nem  gyakorolhatja.  Még  ott  is,  a  hol  minden  hatal- 
mat a  néptől  származtatnak,  a  hatalom  gyakorlását  másokra 
kell  bízni. 

És  pedig  az  általános  törvények  hozását,  a  melyek  inkább 
körülményes  megfontolást  igényelnek,  mint  gyors  elhatározást, 
nagyobb  gyülekezetekre  bízzák.  Ezek  egyszersmind  egyes,  nagyobb 
fontosságú  tárgyak  eldöntését  is,  például  az  adómegajánlást, 
maguknak  szokták  fenntartani.  Az  állam  kormányzását  és  az 
oly  dolgokban  való  határozást,  a  melyek  bármilyen  fontosak, 
de  gyors  elintézést  igényelnek,  egy  vagy  néhány  emberre  bízzák. 
Ezeknek,  mivel  a  dolog  természete  szerint  a  törvény  végrehaj- 
tásáról is  kell  gondoskodniok,  rendelkezésök  alá  adják  az  erre 
szükséges  eszközt,  az  egész  végrehajtó  hatalmat  is. 

Az  állam  törvényhozásának  és  kormányzásának  külön 
egyénekre  való  ruházása  azt  a  hitet  keltette,  hogy  az  állam 
hatalma  meg  van  osztva :  holott  csak  a  közegek  vannak  meg- 
osztva, melyek  által  az  állani  akarata  különböző  esetekben 
nyilatkozik.** 

Ez  a  megosztottság  legjobban  szemlélhető  az  alkotmányos 
egyeduralomban.   Azáltal,    hogy    a   király     belegyezése     nélkül 

semmi  sem  válhatik  törvénynyé  és  hogy  a  király  kormányzó 
ténykedéséhez  felelős  miniszterének  ellenjegyzése  szükséges,  jelen- 
tékeny a  királyság  befolyása  a  törvényhozásra  és  a  nép  kép- 
viselőinek befolyása  a  kormányzásra.  Úgy,  hogy  mindazokban 
az  esetekben,  a  midőn  a  dolgok  természete  szerint  a  fel- 
séges államhatalomnak  kell  határoznia,  egyik  sincs  kizárva  a 
részvételből  ama  tényezők  közül,  a  melyek  közt  a  felségi  jogot 
megosztották.  így  gondoskodva  van  arról,  hogy  az  orgánumok 
különfélesége,  mik  által  az  állam  akarata  nyilatkozik,  nem  zavarja 
meg  az  állam  akarategységét.  Másrészt  a  királyságra  ruházott 
jog,  melynélfogva  a  minisztereket  kinevezheti  és  ezek  felelős- 
sége egyszersmind  azt  is  biztosítja,  hogy  a  kikre  a  végrehajtó 
hatalom  bízva  van,  mindig  függésben  legyenek  az  uralkodó 
hatalomtól ;  azaz :  mind  a  királytól,  mind  a  nép  képviselőitől,  a 
kik  közt  a  felségi  jog  meg  van  osztva.  Biztosítja,  hogy  a  végre- 
hajtásban a  nép  képviselőinek  és  a  királynak  közös  akarata, 
mint  az  állam  akarata  érvényesüljön.  Hogy  tehát  az  állani  tör- 
vényhozó és  végrehajtó  hatalma  közt  is  meg  legyen  az  akarat- 
egység.* 

29.  §.  A  törvényhozás  szervezete. 

Miként  az  egyes  embernél  az  akarat  a  legfőbb ;  és  a  hely- 
zet, a  mit  a  világban  elfoglal,  inkább  attól  függ,  hogy  lelki  és 
testi  erői  értelmes  akaratának  mennyire  vannak  alávetve,  mint 
attól,  hogy  mennyi  ereje  van:  ugyanez  az  eset  az  államra  nézve. 
Minden  államban  mindig  legfőbb  a  törvényhozás. 

A  ki  a  t(")rvényhozás  jogával  bir,  legyen  bár  egy  egyén, 
vagy  valamely  polgári  osztály,  avagy  az  egész  nép :  mindig  az 
az  uralkodó.  A  törvényhozó  nagy  jogokkal  ruházhat  fel  egye- 
seket és  bizonyos  polgári  osztályokat;  rajok  ruházhatja  az  állam 
kormányát  és  a  végrehajtó  hatalom  minden  egyes  részét :  de 
bármi  nagyok  különben  e  hatalmak,  a  törvényhozástól  függe- 
nek;  és  a  kik  ezeket  a  hatalmakat  bírják,  csupán  annyira  része- 
sek az  uralkodásban,  a  mennyire  részök  van  a  törvényhozás- 
ban is. 

*  II.  143—144.;  Ili.  60-61. 

Miután  a  történelem  tapasztalása  azt  tanítja,  hogy  a  köz- 
jóra még  veszedelmesebb,  ha  a  korlátlan  uralmat  egy  osztályra, 
mint  ha  egy  személyre  ruházzák ;  és  azt  látjuk,  hogy  a  gyüle- 
kezetek szintén  bírnak  mindazokkal  a  hibákkal  és  gyengesé- 
gekkel, a  mik  által  a  korlátlan  uralkodás  az  államra  nézve 
veszedelmes  lehet :  önként  következik,  hogy  a  törvényhozó  hatal- 
mat —  épen  mivel  egyedül  uralkodó  hatalom  az  államban  — 
úgy  kell  szervezni,  hogy  az  általa  alkotandó  törvények  a  lehető 
legnagyobb  tiszteletben  álljanak  és  ezzel  minden  veszedelem 
már  előre  elháríttassék.  Úgy  t.  i.,  hogy 

a)  a  t()rvényhozási  jogot  több,  különböző  állású  osztályra 
és  egyénre  bízzák ;  olyanokra,  a  kik  legnagyobb  mértékben 
bírják  a  közbizodalmat ; 

b)  bizonyos  formákat  jelölnek  meg,  a  melyekre  ügyelni 
kell,  hogy  a  törvényhozó  hatalom  határozatait  az  uralkodó 
akarat  kifejezéseinek  ismerjék  el. 

Azok  az  eszközök,  a  melyek  által  az  elsőt  el  akarják  érni : 
a  koronának  adott  az  a  jog,  hogy  a  törvényhozó  gyűlést  egybe- 
hívhatja és  feloszlathatja;  hogy  a  törvényhozás  határozatait 
korlátlanul  vagy  csak  felfüggesztő  „vető"  által  mellőzheti ;  hogy 
a  felsőház  tagjait  mind,  vagy  legalább  azok  egy  részét  kinevez- 
heti ;  végre  a  törvényhozásnak  két  vagy  több  kamarára  való 
felosztása,  a  melyek  közül  mindeniket  a  polgárok  külön  osz- 
tálya választja. 

Az  elhamarkodás  veszedelme  ellen  szintén  különböző  esz- 
közökhöz nyúltak  és  a  törvényhozást  határozásaiban  bizonyos 
törvényesen  megállapított  szabályokhoz  kötötték.  Ilyenek  p.  o., 
hogy  törvényesen  meg  van  állapítva  a  törvényjavaslat  tárgyai- 
hatásához szükséges  jelenlevő  tagok  száma ;  hogy  minden 
határozat  hozatalára  az  egész  törvényhozó  testület  többsége 
kívántatik,  nem  csupán  az  épen  jelenlevőké ;  hogy  bizonyos 
időközök  alatt  háromszor  ismételve  hozott  határozat  törvény 
erejével  bírjon ;  vagy  hogy  minden  kérdést  csupán  akkor 
lehessen  végkép  eldöntöttnek  tekinteni,  ha  a  nép  vagy  a  követ- 
kező törvényhozás  az  e  részben  hozott  határozatot  legalább  hall- 
gatólag helyeselte.* 

*  II.  153-154.,  I.  254. 

30.  §.  A  király  a  törvényhozó  hatalomban. 

Ki  vegyen  részt  az  uralkodó  államhatalomban?  —  erre  a 
kérdésre  a  legellenkezöbb  nézeteket  halljuk  az  államok  helyze- 
tének különfélesége  szerint.  Miután  az  áll  valóban  szilárd  alapon, 
a  mi  történetileg  lassankint  fejlődött;  Amerikában  és  Svájcban 
a  királyság  ellen  beszélnek,  míg  az  európai  államokban  a 
királyság  mellett. 

Ha  a  XVIIl.  századnak  politikai  küzdelmekben  oly  gazdag 
történelmét  vizsgáljuk,  azt  veszszük  észre,  hogy  a  tusákra  alkal- 
mat majd  mindig  a  királyságnak  az  alkotmányos  államokban 
elfoglalt  állása  nyújtott.  Egyes  esetekben  a  királyt  fosztották 
meg  koronájától,  annak  daczára,  hogy  az  alkotmányban  a  király 
hatalmának  örökösödési  és  felelőtlen  volta  ki  volt  mondva ; 
máskor  meg  az  alkotmányadta  erővel  ő  magát  kényúrrá  tette. 
Mindenkor  az  alkotmányos  királyság  elve  bukott  meg  e  harczok 
közepette. 

A  küzdelmeket  és  az  alkotmányos  királyság  elvének  buká- 
sát mindegyik  esetben  az  idézte  elő,  hogy  a  királyt  egyedül  a 
végrehajtó  hatalomra  akarták  szorítani  —  felségjog,  vagyis  a 
törvényhozásban  való  részvétel  nélkül.  A  királyságnak  az  alkot- 
mányos országokban  adott  jogokat  a  végrehajtó  hatalom  tulaj- 
donainak mondották ;  ahelyett,  hogy  a  királyt  annak  tekintették 
volna,  a  mi  valóban,  t.  i.  a  törvényhozó  hatalom  együtt-uralkodó 
részesének.* 

A  királyt  a  törvényhozó  hatalom  egy  részének  kell  tekin- 
tenünk, ha  az  alkotmányos  országokban  ráruházott;  jogokat 
észszerűen  meg  akarjuk  magyarázni.  Legfontosabb  teendői  csak 
annyiban  látszanak  egyszerűeknek,  a  mennyiben  a  királyt  a  tör- 
vényhozó hatalom  kiegészítő  részének  tekintjük,  a  ki  nem  csupán 
képviselője,  hanem  részese  is  az  állam  fölségének.  Csak  így 
érthetjük  meg  az  alkotmánynak  azt  az  intézkedését, 

hogy  a  király  nem  felelős ; 

hogy  a  kényuralom  veszélyei  ellen  való  biztosítás  végett 
a    királynak   egy    rendeletét    sem    hajtják   végre,    hacsak  vala- 

mely  felelős  államszolga,  ki  annak  törvényességéről  jótáll,  alá 
nem  írja; 

hogy  a  törvényhozás  jogát  szabadon  választott  gyülekeze- 
tek gyakorolják,  a  mely  gyülekezeteket  összehívni  és  feloszlatni 
a  király  jogához  tartozik  és  királyi  jóváhagyás  nélkül  egy  hatá- 
rozatuk sem  bír  törvényes  erővel ; 

hogy  az  állam  kormányzása,  a  törvényhozás  távollétében 
általános  kötelező  rendeletek  kibocsátási  joga  — 

és  az  állam  viszonyainak  más  államok  irányában  való 
meghatározása,  a  hadüzenés  és  békekötés  joga,  —  mind  a 
királyra  van  bízva.* 

31.  §.  A  kormány. 

A  kormány  az  a  hatalom,  a  mely  az  állam  ügyeit  a  törvény- 
hozás által  megállapított  bizonyos  alapelvek  -szerint  vezérli,  és 
ilyen  alapelvek  hiányában  és  a  hol  a  határozás  halasztást  nem 
szenvedhet,  egyes  fontosabb  esetekben  azt  az  irányt  is  meg- 
szabja, melyet  az  államnak  követnie  kell. 

Ez  a  hatalom  csak  tárgyilag  különbözik  a  törvényhozó 
hatalomtól,  nem  pedig  lényegileg.  Lényegileg  az  állam  akaratá- 
nak kifejezője  a  kormány  is,  a  törvényhozás  is. 

A  kormányzó  hatalom  szintoly  kevéssé  van  a  törvény- 
hozásnak alávetve,  mint  p.  o.  az  egyes  embernél  sem  választ- 
hatjuk külön  és  tulajdoníthatjuk  alsóbbrendű,  vagy  fensőbb 
nemű  tehetségnek  azt  az  akarást,  a  mely  az  egyes  esetben  — 
és  azt  az  akarást,  a  mely  az  általános   alapelvek  iránt    határoz. 

Igaz  ugyan,  hogy  az  értelmes  ember,  ha  egyszer  alap- 
elveivel tisztába  jött,  egyes  esetekben  is  azok  után  indul ;  s  így 
jól  rendezett  államban  egyes  esetekre  nézve  is  követik  a  tör- 
vényhozás általános  határozatait.  Azonban  ez  nem  mindig  tör- 
ténik így.  Az  egyesek  eljárása  nem  mindig  alapelveiktől  függ, 
hanem  gyakran  egyes  cselekmények  és  a  viszonyok,  a  mikbe 
azok  által  jutottak,  kényszerítik  őket  bizonyos  alapelvek  elfoga- 
dására :  ugyanez  az  eset   az   államoknál  is.  A  mennyire  a   kor- 

mány  eljárása  függ  a  törvényhozás  által  meghatározott  alap- 
elvektől :  a  törvényhozásnak  épp  oly  gyakran  ad  irányt  a  kor- 
mány eljárása,  vagy  jobban  mondva  az  a  helyzet,  a  melybe  az 
állam  a  kormány  eljárása  miatt  jutott.* 

Az  a  kérdés:  hogy  kit  illessen  az  állam  kormánya?  — 
nem  a  nagyobb  képességnek,  hanem  csak  a  jognak  vagy  a 
hatalomnak  a  kérdése. 

A  hol  nem  találunk  általánosan  elfogadott  jogfogalmakat, 
a  melyek  szerint  a  kormány  csak  egy  bizonyos  személyt  vagy 
testületet  illet,  ott  a  hatalom  bir  döntő  erővel.** 

Korlátlan  egyeduralomban  a  határozás  joga  mindenben, 
a  mi  az  államra  vonatkozik,  egyes  embert  illet.  Itt  nem  szük- 
séges tanakodnunk  azon,  hogy  kit  illessen  az  állam  kormánya? 
Itt  nem  lehet  kérdés  a  törvényhozó  és  kormányzó  hatalom  egy- 
ségéről és  a  kettőnek  a  végrehajtó  hatalomhoz  való  viszonyá- 
ról. Az  uralkodó  akaratot,  a  mely  általános  szabályokat  fejez 
ki,  itt  senki  sem  fogja  megkülönböztetni  attól,  a  mely  egyes 
esetekben  határoz.  Azokban  a  tisztségekben,  a  melyekre  a  tör- 
vények és  a  felség  akaratának  végrehajtása  bízva  van,  senkinek 
sem  jut  eszébe  a  gépeknél  egyebet  keresni,  a  melyek  által  tetté 
lesz  az  uralkodó  akarata. 

Alkotmányos  államban  az  állam  kormányzóit  az  általáno- 
san elfogadott  jogfogalmak  jelölik  meg.  A  mi  továbbá  korlátlan 
egyeduralmakban,  a  hol  az  államhatalom  egyes  kezében  van, 
ekép  a  dolog  természetéből  foly :  az  állami  akarat  egységét 
alkotmányos  államokban  mesterséges  eszk()z(")kkel  kell  elérni. 
A  hol  az  állam  törvényhozása  és  kormánya  különböző  szemé- 
lyekre van  ruházva :  ott  vagy  annak,  a  kire  a  kormányzást  bízták, 
kell  döntő  befolyást  adni  a  törvényhozásra,  vagy  a  törvény- 
hozásnak kell  tettleges  befolyást  adni  a  kormányra  azáltal, 
hogy  felelősségre  vonhassa  azt.  A  hol  sem  ez,  sem  az  nem 
történt,  és  sem  a  törvényhozásnak  a  kormányra,  sem  ennek  a 
törvényhozásra  nincs  befolyása :  ott  eszközeikről  kell  gondos- 
kodni,   hogy    összeütközés    eseteiben    az    uralkodó    népakaratot 

illesse  a  döntés,  a  melynek  azok  csak  közlönyei.  Különben 
szükségkép  oda  lesz  az  állam.* 

A  kormány  legfőbb  szüksége,  hogy  az  állam  polgárainak 
érdekeit  ismerje.  Legfőbb  kötelessége,  hogy  az  állam  érdekeiről 
az  állam  polgárait  tájékoztassa.  A  szabad  sajtó,  a  törvény- 
hozás tárgyalásainak  nyilvánossága,  egyesülési  jog,  kérvényezési 
jog,  a  képviselőválasztás  szabadsága  —  azok  az  eszközök,  a 
melyekkel  a  kormány  az  állampolgárok  érdekei  felől  tudomást 
szerezhet  és  az  állampolgárok  az  állam  valódi  érdekeiről  tájé- 
kozódhatnak.** 

A  kormányok  azonban  többnyire  nem  azzal  foglalkoznak, 
hogy  a  közvéleményt  kiismerjék,  hanem  inkább  azzal,  hogy 
bizonyos  irányt  adjanak  a  közvéleménynek.  Mert  az  alkotmá- 
nyos államok  szervezete  magával  hozza,  hogy  a  kormányok 
nem  a  pártok  fölött  állnak,  hanem  mindig  tagjai  valamelyik 
pártnak.  A  politikai  küzdelmekben  maguk  is  résztvesznek. 
A  minek  rendesen  az  a  következménye,  hogy  közvetlen  ellen- 
feleikkel levén  elfoglalva,  az  egész  csatateret  be  nem  lát- 
ják; figyelmüket  sokkal  inkább  igénybe  veszik  azok,  a  kik  a 
küzdésben  tettleg  résztvesznek  és  ellenzéket  alkotnak  velők 
szemben,  hogysem  azzal  a  végtelen  nagyobb  számmal  törőd- 
hessenek, a  mely  a  parlamenti  tusákat  nyugodtan  nézi.  A  kor- 
mány számos  tévedésének  és  mulasztásának  okai  ezek  a 
tények.*** 

32.  §.  A  felsőház. 

A  felsőház  feladata,  hogy  a  pillanat  valódi  vagy  képzelt 
szükségleteinek  rohamában  a  történeti  jogot  képviselje. 

Miután  a  választás  által  időközönkint  megújított  gyüleke- 
zet természeténél  fogva  a  nép  jelen  kívánságainak,  szenvedé- 
lyeinek, reményeinek,  sőt  pillanatnyi  f(")lhevülésének  is  kifeje- 
zőjéül tekintendő :  szabad  államokban  szükséges  —  és  pedig 
minél  demokratább  az  alkotmány,  annál  szükségesebb  — 
intézmények  által  arról  gondoskodni,  hogy  a  múltnak  is  meg- 
adassék,  a  mi  megilleti. 

Nem  a  haladás  akadályozása  végett  van  szükség  felsőházra, 
hanem  csupán  hogy  a  haladásnak  az  irányát  meghatározza  ;  köz- 
vetítő legyen  mintegy  a  múlt  és  a  jelen  között ;  a  mi  elutasíthatlan 
szükségletté  vált,  azt  a  fennálló  viszonyok  rámájába  beilleszsze, 
hogy  az  új  a  már  meglevőnek  ne  ellentéte,  hanem  annak  inkább 
további  fejleménye  legyen.  És  csak  annyiban  biztos  a  felsőház 
fennmaradása,  a  mennyiben  ennek  a  feladatának  meg  képes 
felelni ;  mert  ekkor  nemcsak  önmagát  képviseli,  hanem  az  állam 
valamennyi  konzervatív  elemét  is. 

E  feladat  megoldását  pedig  biztosan  csak  akkor  várhatni 
tőle,  ha  a  kik  azzal  meg  vannak  bizva,  ebben  a  részben  sze- 
mélyesen is  érdekelve  vannak.  Ha  azt  akarjuk,  hogy  a  történeti 
jogot  képviselje,  úgy  kell  rendezni  a  felsőházat,  hogy  a  törté- 
neti jog  fenntartását  a  tagok  nagyobb  része  nem  csupán  alkot- 
mányosan reámért  kötelességnek,  hanem  állása  alapjának,  a 
legfontosabb  személyes  érdekének  is  lássa.  Ezt  csak  két  úton 
lehet  elérni. 

Vagy  oly  egyénekből  állítandó  össze  a  felsőház  nagyobb 
része,  a  kik  születésöknek  köszönhetik  állásukat ;  a  kiknek  tehát 
társadalmi  állásuknál  fogva  védeniök  kell  a  történeti  jogot, 
a  min  alapszik  az  örökösödés  elve,  főleg  politikai  teendőkre  is 
kiterjesztve. 

Vagy  pedig,  ha  a  felsőház  tagjait  választás  vagy  kinevezés 
útján  akarják  állásukra  meghívni,  a  választás  és  kinevezés 
jogát  oly  feltételekhez  kell  kötni,  a  melyek  maguk  is  történeti 
jogok  eredményei. 

Például  szolgál  az  elsőre  az  angol  felsőház,  az  utóbbira 
az  északamerikai  szabad  államok  szenátusa. 

Az  angol  felsőház  többnyire  oly  tagokból  áll,  a  kik  szü- 
letésnek köszönhetik  törvényhozói  befolyásukat;  a  kik  már  nevük- 
nél és  családi  emlékeiknél  fogva  is  összeköttetésben  vannak 
az  állam  múltjával,  a  kiket  tehát  a  történeti  jog  természetes 
képviselőinek  kell  elismernünk. 

Az  északamerikai  szenátus  viszont  az  egyedül  lehetséges 
út  és  mód,  a  mely  által  Amerikában  ugyanazt  az  eredményt 
elérik.  Miután  az  amerikai  szenátusban  az  egyes  államok  egyenlő 
képviselettel  bírnak    nagyságukra  és  népességükre    való  tekintet 

nélkül :  a  szenátus  feladata  az  egyes  államok  autonómiájának 
fenntartása.  És  épen  ez  az  autonómia  képezi  az  Egyesült- 
Államokban  a  történeti  jogot.  Ilyes  külön  képviselet  nélkül  már 
rég  nem  állottak  volna  ellen  a  demokratia  természetes  rohamá- 
nak, a  mely  Amerikában  is,  mint  mindenütt,  a  számszerinti 
többség  korlátlan  uralmára  törekszik. 

Ám  a  történeti  jognak  ez  a  hangsúlyozása  nem  szólhat  a 
haladás  ellen.  A  történet  ugyanis  sehol  sem  a  dermedtség,  hanem 
mindenütt  a  folytonos  fejlődés,  örök  haladás  képét  mutatja : 
azért  tévednénk,  ha  a  történeti  jog  fogalmát  a  tespedés  fogal- 
mával kötnök  egybe. 

Mindig  megbosszulja  magát,  ha  meg  akarunk  feledkezni 
a  múltról  és  a  fennállónak  nem  akarjuk  megadni,  a  mi  meg- 
illeti ;  de  szintoly  dőreség  a  jelent  a  múltnak  áldozni  fel  és  a 
történeti  jog  nevében  a  nép  fejlődésének  olyan  megállapodását 
követelni,  a  minek  a  történet  egész  folyama  ellene  mond.  Vala- 
mint az  egyes  embernél  jelen  állása,  sőt  múltja  határozza  meg, 
hogy  mire  törekedjék  és  még  inkább,  hogy  mely  úton  és  módon 
igyekezzék  czélt  érni ;  —  a  nélkül,  hogy  az  okos  ember  lemon- 
dana minden  további  törekvésről  és  létezése  valamelyik  perczé- 
hez  tapadna :  ugyanígy  az  államoknál  csak  ott  lehet  szó  ép 
fejlődésről,  békés  haladásról,  a  hol  úgy  van  rendezve  az  állam- 
élet, hogy  minden  pillanat  a  múlt  folytatásának  és  a  jövő  kez- 
detének tetszik;  a  hol  a  történetet  közvetíteni  tudják  a  jelen 
szükségleteivel ;  a  hol  a  régit  nem  dobják  el  csak  azért,  mert 
régi,  de  nem  is  tapadnak  ahhoz  makacs  önhittséggel.  A  miből 
következik,  hogy  a  felsőházat  úgy  kell  rendezni,  hogy  szervezete 
által  a  merev  tespedés  veszedelmét  is  kikerüljük. 

Az  amerikai  szenátuséhoz  hasonló  intézménynél  ez  önként 
következik.  Választott  gyülekezeteket,  a  hol  az  egyének  a 
kitüntetési  vágynak  mindig  szükségét  érzik,  nem  kell  a  tespe- 
déstől  különösen  óvni.  De  a  hol  a  felsőházi  tagság  örökö- 
södésen alapszik,  intézmények  által  kell  ezen  a  szükségen 
segíteni. 

Az  ilyes  intézkedések  nemcsak  az  államnak,  hanem  magá- 
nak a  felsőháznak  érdekében  is  lényegesek.  Angliában  a  királyi 
hatalomnak    az    a   joga,    hogy    a  felsőházba    tagokat    nevezhet. 


7.  Az  állam  akarata.  165 

nem  annyira  a  királyi  hatalom  emelésére  szolgált  eszközül, 
mint  inkább  olyasminek  tekintendő,  a  minek  köszönheti  a  felső- 
ház a  fennmaradását.  Rekeszszék  be  az  angol  felsőház  arany- 
könyvét, és  ama  nagy  nevek  sorát,  a  melyek  abban  vannak,  ne 
szaporítsák  egyetlen  új  névvel  sem :  vegyék  el  a  koronától  a 
jogot,  a  mely  által  a  felsőházat  végső  esetekben  a  jelen 
követelései  iránt  engedékenységre  kényszerítheti :  és  a  felsőház 
jövőre  meg  lesz  semmisítve.  A  mi  csupán  a  múlttal  van  össze- 
köttetésben, nem  vehet  részt  a  jelen  fejleményeiben ;  és  a  leg- 
erősb  erősség  is  hamar  romba  sülyed,  ha  nem  újítják  meg 
egyetlen  elkorhadt  kövét  sem,  ha  a  szükséghez  képest  nem 
építenek  folyvást  rajta. 

A  felsőházat  feleslegesnek,  czélszerütlennek,  sőt  veszélyes- 
nek kell  tartanunk  akkor, 

ha  a  teljes  egyenlőséget  tekintjük  az  állam  legfőbb  fel- 
adatának ; 

ha  az  egész  nép  választotta  törvényhozás  többségéről  a 
legnagyobb  bölcsességet  és  igazságosságot  tételezzük  fel  ; 

ha  kisebbnek  tartjuk  az  elsietésből  származható  veszedel- 
met, mint  a  mi  abból  származik,  hogy  a  népnek  vagy  kép- 
viselőinek kívánságait  csak  egy  időre  is  elhalasztják; 

és  mindenek  fölött,  ha  a  történeti  jogot  a  politikai  sza- 
badság ellentétének  és  nem  alapjának  tekintjük;  és  mint  ész- 
szerütlent  elvetünk  mindent,  a  mi  az  életből  fejlődött  és  száza- 
dokig megvolt. 

Minderről  az  alkotmányos  egyeduralomban  sohasem  lehet 
szó.  Sőt  ennek  az  államformának  egyenesen  létfeltétele  a  czéljá- 
nak  megfelelő  felsőház  alkotása.  Nélküle  az  alkotmányos  egyed- 
uralom nem  maradhat  fenn  tartósan ;  két  oknál  fogva : 

a)  mert  a  királyságnak  is  legerősebb  alapja  a  történeti 
jog;  és  minden  sérelem,  a  melyet  a  történeti  jogon  elk()vet- 
nek,  veszedelmes  a  királyságra  nézve,  miután  a  jog  teré- 
ről, a  melyen  szilárdan  állott,  egyszerűen  a  tény  terére 
taszítja  azt; 

b)  mert  a  királyság  által  nyújtott  előnyök  épen  az  örökö- 
södés  következményei   és   az   örökösödés    elve,    mint    bármely 

egyéb,    sohasem    tarthatja   fenn    kellő    szilárdságát,   ha   csupán 
kivételül  alkalmazzák  egy  esetben. 

Az  örökös  főrendiség  ellen  semmit  sem  hozhatni  fel,  a  mi 
az  örökösödési  királyságra  is  nem  állana.  Míg  az  a  mindennél 
fontosabb  ok,  a  mely  a  királyság  mellett  harczol,  a  sok  szá- 
zados tapasztalás,  a  felsőház  örökösödése  mellett  is  szól ;  azt 
mutatván,  hogy  a  népválasztás,  vagyis  a  korlátlan  haladás,  vagy 
legalább  szünetlen  változtatás  elve  csak  ott  szült  az  államra 
nézve  üdvös  eredményeket,  a  hol  azt  az  örökösödés,  vagyis 
az  állandóság  elve  mérsékelte.* 

33.  §.  A  képviselőház. 

A  királyság  és  az  arisztokratia  személyesen  gyakorolják 
a  rájuk  ruházott  államhatalmat.  Hogy  tehát  e  hatalom  a  király- 
ság és  az  arisztokratia  érdekében  gyakoroltassék,  semmi  külö- 
nös biztosítékra  nincsen  szükség.  Másként  áll  a  dolog  azokra 
a  jogokra  nézve,  a  melyek  az  alkotmány  szerint  a  népet  illetik. 
A  nép  a  jogainak  gyakorlását  kénytelen  egyesekre  ruházni : 
miért  is  gondoskodni  kell  arról,  hogy  a  nép  képviselői  a  köz- 
érdeket szolgálják,  és  nehogy  ennek  helyébe  a  saját  érdekeiket 
tolják.  Ez  csak  akkor  érhető  el,  ha  a  népnek  némi  befolyást 
adunk  a  nevében  gyakorolt  jogra.**  Ezt  a  befolyást  pedig  a 
népnek  a  választási  jog  adja. 

A  nép  választás  útján  jelöli  meg  képviselőit,  a  kikre  tör- 
vényhozó hatalmát  ruházza;  a  nép  képviselői  együttvéve  alkot- 
ják a  képviselőházat. 

Ezekre  a  törvényhozókra  nézve  az  újabb  kor  valamennyi 
alkotmánya  általánosan  elismeri  ezt  a  két  elvet : 

ű)  a  képviselő  nem  az  egész  nép,  hanem  csak  egy  választó- 
kerület többsége  által^  választatik ; 

b)  mindenik  képviselő  nem  választóinak,  hanem  az  egész 
népnek  a  képviselője,  ennélfogva  nem  is  kötelezhető  külön 
utasítás  által.  *** 

34.  §.  A  választójog. 

A  választási  jog  nem  foglalja  magában  az  egész  befolyást, 
a  melylyel  az  egyén  alkotmányos  országokban  bír ;  *  mégis 
állíthatjuk,  hogy  az  egyénnek  az  uralkodásban  való  részvétele 
nagyobb    államokban    csupán    a   választójogra   van    szorítva.** 

Czélja :  hogy  a  törvényhozást,  vagyis  a  legfőbb  hatalmat 
az  államban  a  közvéleménynek  megfelelően  gyakorolják.*** 

Biztosítékot  keresünk  benne  arra,  hogy  az  állam  ügyei  a 
többség  érdekében  és  az  egésznek  a  javára  kezeltessenek; 

és  eszközt,  a  mely  által  szabadságát  az  egyén  a  hatalom 
önkénye  ellen  oltalmazhassa.**** 

A  választási  törvények  jósága  tehát  nagyon  fontos  úgy  az 
államra,  mint  az  egyénre  nézve.  Különösen  az  egyénre  nézve 
jelentősége  három  dologtól  függ : 

a)  attól  a  viszonytól,  a  melyben  az  egyén  azok  összegéhez 
áll,  a  kik  vele  osztoznak  ebben  a  jogban ; 

b)  attól  a  lehetőségtől,  a  mely  szerint  jogát  az  egyén 
szabadon  és  teljes  öntudattal  gyakorolja ; 

c)  attól,  hogy  mily  eredményei  vannak  e  jog  gyakorlásának 
az  egyén  viszonyaira  nézve.'' 

Az  állam  szempontjából  igen  sokan  az  állam  és  az  egyén 
bajaiért  a  választójogot  okolván,  valamennyi  baj  javulását  a 
választójog  tökéletesítésétől  várják. 

Ennek  daczára  fontosságát  nem  szabad  a  kelleténél  többre 
becsülnünk.  Az  államot  fenyegető  veszedelmek  ugyanis  még  a 
lehető  legjobb  választási  törvény  által  sem  háríthatók  el ;  három 
oknál  fogva : 

a)  Több  százra  menő  képviselőnek  egy  időben  való  válasz- 
tásánál nem  függ  minden  a  választók  akaratától,  hanem  igen 
sok  a  véletlentől. 

b)  A  választók  legfölebb  is  a  személyeket  határozhatják 
meg,  a  melyekből  alakulni  fog  a  törvényhozás,  de  nem  az  irányt, 
a  melyet  ez  követni  fog.  Ha  ugyanis  kizárólag  olyanokból  állana 
is  a   törvényhozás,  a  kiket   e   végre  a  többség   bizalma  kijelölt, 

még  nem  okvetlenül  az  következnék,  hogy  a  közügyek  a  többség 
akarata  szerint  fognak  kormányoztatni.  Mindenik  képviselő  először 
is  önmagát  képviseli ;  és  ha  utasítás  által  megkötve  nincs  és 
felelősségre  nem  vonható,  megbízóinak  azokat  a  kívánságait, 
a  melyek  a  saját  érdekeivel  ellenkeznek,  nem  fogja  mindenben 
követni. 

c)  A  választási  törvény  csak  a  törvényhozásra  lehet  befo- 
lyással. Miután  pedig  korunk  veszélyei  nem  a  törvényhozások 
által  elkövetett  hibákból  erednek  és  a  köznyugalmat  nem  a  tör- 
vények zavarják  meg,  hanem  az  a  tény,  hogy  a  népképviselet 
törvényes  hatalmát  a  tömegek  nem  tisztelik:  e  veszedelmeknek 
azzal,  hogy  a  törvényhozást  jó  kezekre  bízzuk,  még  nem  fogjuk 
elejét  venni. 

Minden  idő  tapasztalása  arra  oktat,  hogy  a  képviselő- 
gyűlések  nem  annyira  választóik  nézetét  szokták  képviselni,  mint 
inkább  azt  a  környezetet,  a  melyben  müködniök  kell.  Ha  olykép 
alakították,  hogy  a  főváros  népessége,  vagy  ennek  valamely 
töredéke,  közéjök  és  az  ország  közé  nyomulhat,  az  ily  gyülekeze- 
tek mindig  a  fővárosban  uralkodó  szellemet  képviselik,  bármily 
elvek  nyomán  szerkesztetett  is  a  választási  törvény.  Ezért  is 
csalódás  maradna  azt  hinnünk,  hogy  valamely  ország  politikai 
állapota  a  választótörvény  igazítása  által  javítható.  A  választási 
jog  helyes  gyakorlása  egészséges  politikai  viszonyoknak  ered- 
ménye, de  nem  forrása.  * 

Központosított  államokban,  a  hol  a  választási  jogot  egyetlen 
képviselő  választására  szorították,  és  a  hol  —  államaink  nagy- 
sága mellett  —  az  egyén  ebben  a  jogában  százezerekkel,  sőt 
milliókkal  osztozik  :  szükségkép  igen  csekély  a  befolyás,  a  melyet 
azáltal  az  állam  vezetésére  az  egyén  gyakorolhat. 

A  mely  mértékben  alávetették  az  egyént  az  államhatalomnak, 
és  a  választás  eredményétől  tették  függővé  e  hatalom  birtokát: 
aszerint  növelték  a  hatalom  kezelőinek  érdekeltségét,  hogy  a 
választást  befolyásolják ;  —  és  tették  lehetetlenebbé  az  egyénre 
nézve,  hogy  ellenállhasson  ennek  a  befolyásnak.  Míg  azáltal, 
hogy  a  központosított  államokban  az  összes  közéletet  a  központba 

szorítják  egybe  és  megsemmisítik  azokat  a  kisebb  köröket, 
a  melyekben  az  egyén  polgártársai  bizalmát  megszerezheti  és 
képességét  és  érzelmeit  kimutathatja:  egyszersmind  attól  a  lehető- 
ségtől is  megfosztják  a  polgárt,  hogy  a  választási  jogot  öntuda- 
tosan gyakorolhassa. 

A  választási  jog  gyakorlásának  különben,  központosított 
államokban,  az  egyén  közelebbi  viszonyaira  nézve  is  igen 
csekély  eredményei  vannak.  Ámbár  ugyanis  az  államhatalom 
birtoka  a  törvényhozás  többségétől  függ,  és  a  választás  ered- 
ményének eszerint  tetemes  befolyással  kell  lennie  a  nagy  ügyek 
folyamára :  mindazonáltal  az  rendesen  csekély  befolyással  van 
az  egyes  polgárok  jólétére.  Mert  a  legtöbb  ember  elégültsége 
rendesen  nem  az  állam  nagy  ügyeitől,  hanem  a  községi  ügyek- 
től függ,  s  a  miniszterek  változásának  csekély  ebben  a  részben 
a  befolyása. 

Innen  magyarázható,  hogy  a  képviselőválasztás  jogát  — 
bár  lehet  mondani,  hogy  alkotmányos  államainkban  az  egész 
politikai  szabadság  abból  áll  —  a  választók  nagy  része  ren- 
desen sohasem  is  gyakorolja ;  *  közönyösséggel  viseltetik  alkot- 
mányos jogai  iránt;  abból  a  meggyőződésből  indulva  ki,  hogy 
a  választójog  a  törvényhozás  irányára  befolyással  nem  lehet, 
idejét  a  választásnál  vesztegetni  nem  akarja,  hanem  ezalatt 
inkább  a  dolgát  végzi. 

Innen  magyarázható  valamennyi  választási  törvénynek  az 
a  föhibája,  a  melynél  fogva  e  törvények  nem  felelhetnek  meg 
czéljoknak,  hogy  a  kormányférfiak  a  szabad  választást  csak 
jognak  tekintvén,  megfeledkeznek  arról,  hogy  ennek  a  jognak 
gyakorlása  az  egyes  polgárra  kötelesség  is  a  szó  legszorosabb 
értelmében.** 

Innen  magyarázható  ki  végül,  hogy  a  nép  a  törvényt  nem 
közakaratnak  tekinti,  és  ennélfogva  nem  viseltetik  az  iránt  a 
kellő  tisztelettel.*** 

35.  §.  A  választójog  fajai. 

Bármi  különféle  választásmódok  hozattak  is  javaslatba 
eddig,  egy  eszmén  alapszik  valamennyi.  Azon  a  meggyőződésen, 
hogy  a  polgároknak  nagy  száma  a  közügyek  vezetésére  nem 
lévén  alkalmas,  mindnyájának  joga  átruházandó  egy  kisebb 
számra.* 

Egyformán  tartalmaz  továbbá  mindegyik  választási  törvény 
intézkedéseket  úgy  a  választhatóság,  mint  a  választói  jogosult- 
ság szempontjából.  És  végül  szabályozza  mindegyik  a  választó- 
jog gyakorlásának  a  módját. 

ű)  A  megválasztandóra  nézve  azt  czélozza,  hogy  az  állam- 
hatalom a  legképesebbekre,  vagy  legalább  azokra  ruháztassék, 
a  kik  a  közbizodalmat  leginkább  bírják.  **  E  végett  a  választási 
jog  vagy   megszorításoknak  van  alávetve,  vagy  pedig   korlátlan. 

A  választhatóság  korlátozása  esetében  világos  az  előny, 
a  melylyel  a  vagyonosabbak  és  a  kitűnőbb  társadalmi  állásúak 
mások  felett  bírnak.  Még  az  a  megszorítás  is,  a  mely  Amerikában 
dívik,  a  melynélfogva  mindenkinek  bizonyos  időt  kell  töltenie  az 
államban  vagy  abban  a  választókerületben,  a  melynek  képviselő- 
jévé akar  választatni,  —  a  vagyonosabbak  érdekét  mozdítja  elő. 
Mert  ezerféle  módja  van  annak,  hogy  a  vagyonosabb  ember  — 
kivált  ha  egyenlő  állású  szomszédjai  is  pártolják  —  polgár- 
társainak támogatását  megnyerhesse  vagy  a  választási  kijelölést 
visszautasító  kerületen  bosszút  állhasson. 

Ha  pedig  korlátlan  a  választási  jog  a  választandóra  nézve, 
akkor  azon  a  befolyáson  kivül,  a  melyet  a  hatalmasabbak  a 
velők  közelebbi  érintkezésben  levő  választókra  gyakorolni  szok- 
tak, azokban  a  választókerületekben,  a  hol  ilyen  személyiség 
nem  találkozik  és  a  hol  kevesebb  politikai  érdeklődés  mutat- 
kozik, az  eldöntő  befolyást  a  politikai  pártok  gyakorolják.  Mint- 
hogy pedig  külön  mindenik  pártnak  befolyása  nem  annyira  a 
hozzátartozó  polgárok  számától  függ,  mint  inkább  azoktól  az 
eszközöktől,  a  melyek  felett  az  illető  párt  választási  czéljainak 
elérésére   rendelkezhetik;   vagy   pedig  a  fegyelemtől,  a  melylyel 

az  egyesek  magukat  vezéreinek  alávetik ;  miután  továbbá  a 
vezérek  a  legdemokratább  pártban  is  a  vagyonosabb  és  mível- 
tebb  osztályokhoz  szoktak  tartozni :  —  ez  osztályok  egyes  tag- 
jainak befolyása  ebben  az  esetben  sem  csökken,  söt  még 
nagyobbnak  fog  mutatkozni.  * 

b)  A  választókra  való  tekintettel  azt  czélozza  valamennyi 
választási  törvény,  hogy  független  és  a  választásra  alkalmas 
választók  találtassanak.  Ezzel  azt  akarja  biztosítani,  hogy  a 
választási  jog  az  állam  érdekében  gyakoroltassék. 

Lássuk,  hogy  a  választási  törvényeknek  ez  a  törekvése 
eredménynyel  jár-e?  Tegyük  fel,  hogy  lehetséges  oly  általános 
szabályokat  alkotni,  a  melyek  által  a  választók  függetlenségét  és 
értelmiségét  meg  lehessen  mérni,  —  a  mire  kevés  kilátással 
bírunk  — :  ebben  az  esetben  is  a  függetlenségen  és  az  értelmi- 
ségen felül  van  még  valami,  a  mitől  a  választás  czélszerüsége 
még  nagyobb  mértékben  függ,  mint  ama  két  tulajdontól.  És  ez : 
a  választók  jószándéka  ezekkel  a  tulajdonokkal  csak  az  állam 
érdekében  élni.  A  mi  csak  arra  az  esetre  tehető  fel  a  több- 
ségnél, ha  az  állam  érdekei  nemcsak  nem  ellenkeznek  az  egyének 
érdekeivel,  hanem  még  arról  is  gondoskodtunk  czélszerü  intéz- 
kedések által,  hogy  az  egyén  az  őt  legközelebbről  illető  érdeke- 
ket ne  egyedül  az  állam  közbejöttével  mozdíthassa  elő.  A  hol  az 
egyénnek  valamennyi  érdeke  a  közigazgatás  kezébe  adatott,  ott 
—  néhány  római  jellem  kivételével  —  mindenki  azt  az  eszközt,  a 
melylyel  a  közigazgatásra  befolyhat,  azaz  választásjogát  mindenek- 
előtt saját  érdekeinek  előmozdítására  fogja  használni,  s  így  a 
közérdeket  alárendelni  saját  érdekeinek.  Miután  pedig  a  jelen- 
kornak valamennyi  állama  közt  egy  sem  felel  meg  ennek  a 
kelléknek :  az  a  körülmény,  hogy  czélirányos  törvény  által  a 
választójoggal  viszonylag  független  és  értelmes  választók  ruház- 
tattak fel,  ennek  a  jognak  az  állam  érdekében  való  alkalmazását 
még  nem  biztosítja.  ** 

Mindazok  a  javaslatok,  a  melyek  a  választási  jognak 
szabályozása  iránt  tétettek,  a  választók  szempontjából  négy  főfajra 
osztályozhatók : 

1.  az  általános  vagy  fejenkinti  választásjog,  közvetlenül 
gyakorolva ; 

2.  az  általános  választásjog,   közvetett  módon  alkalmazva; 

3.  a  bizonyos  vagyonhoz  kötött  választásjog; 

4.  a  fönnebbiek  vegyületéből  származó  választójog.* 
Egymástól  abban  különböznek,  hogy  a  választók  független 

és  alkalmas  voltát  mindegyik  más  és  más  mértékkel  méri.  Ám 
hogy  valamely  államban  kit  illessen  a  választási  jog,  —  az 
mindenekelőtt  czélszerüségi  kérdés,  a  miben  az  egyes  népek 
fogalmaira,  képzettségi  fokára  s  a  nép  és  kor  külön  viszonyaira 
is  tekintettel  kell  lennünk.  ** 

c)  A  mi  végül  a  választójog  gyakorlásának  a  módját  illeti, 
erre  nézve  a  választási  törvényeknek  az  a  közös  törekvésük, 
hogy  a  választási  cselekmény  olykép  intéztessék  el,  miszerint 
tévedésnek  és  szenvedélyeknek  a  lehetőségig  csekély  tér  jusson, 
—  továbbá  a  közrend  semmiféle  veszedelemnek  ne  tétessék  ki.  *** 

Az  állam  szempontjából  nem  közömbös  dolog,  hogy  a 
választási  jog  gyakorlása  mekkora  izgatottságot  idéz  elő.  ****  Ezt 
az  izgatottságot  nem  a  tárgynak  valóságos  fontossága,  hanem  a 
neki  tulajdonított  fontosság,  mindenekfölött  pedig  a  diadal  utáni 
vágy  kelti.'"  Függ  az  izgalom  attól  a  módtól,  a  hogyan  a 
választójogot  gyakorolják.  És  kikerülhető  bizonyos  rendszabályok 
által,  —  minők  a  titkos  szavazás,  vagy  a  falusi  választóknak 
lakhelyükön,  a  városiaknak  pedig  kerületenkint  szavazása,  "i"!' 

36.  §.  Az  általános,  közvetlen  választójog. 

Az  általános  választójog  hívei  arra  a  jogelvre  hivatkoznak, 
melynélfogva  a  jog  eszméjével  nem  fér  össze,  hogy  valaki  csak 
azért,  mert  a  másiknál  szegényebb,  megfosztassék  attól  a  jogtól, 
a  melynek  gyakorlására  szorítkozik  az  egyénnek  összes  alkot- 
mányos szabadsága.  Ellenzői  pedig  abból  az  elvből  indulnak  ki, 
hogy  az  állam  legfontosabb  ügyeinek  eldöntését  nem  tanácsos, 
nem  szabad  ügyetlen  kezekre  bízni. 

Vizsgáljuk  e  nézetek  helyességét! 

Az  általános  választásjog  némi  feltételekhez  van  kötve  még 
azokban  az  államokban  is,  a  melyekre  ez  intézmény  czélszerű- 
ségének  bebizonyítása  végett  hivatkozni  szoktak.  A  nők  és  az 
életkor  bizonyos  fokozatai  mindenütt  ki  vannak  rekesztve ;  a 
legtöbb  országban  azok,  a  kik  a  lefolyt  évben  közsegélyre  szorul- 
tak, —  tehát  bizonyos  polgárok  csak  szegénységük  miatt  —  távol 
tartatnak  a  választásjog  gyakorlásától.  Eszerint  az  államnak  azt 
a  jogát,  hogy  a  választási  képességet  feltételekhez  kösse,  két- 
ségbe ezekben  az  országokban  sem  vonják. 

Másrészt  azt  az  állítást,  hogy  az  a  néhány  százezer  választó, 
a  ki  igen  magas  census  daczára  résztvesz  a  politikai  jogok 
gyakorlásában,  az  állam  vezérletére  képes,  —  maguk  a  tények 
czáfolják  meg.  És  az  a  kérdés:  kit  illessen  az  állam  kormánya? 
—  nem  is  a  nagyobb  képességnek,  hanem  csak  a  jognak  vagy 
a  hatalomnak  a  kérdése.  A  kormány  mindig  azt  illeti,  a  kit  a 
dolgok  természete,  vagy  az  emberek  jogfogalma  erre  kijelöl.  A  hol 
nem  találunk  általánosan  elfogadott  jogfogalmakat,  a  melyek 
szerint  a  kormány  csak  egy  bizonyos  személyt  vagy  testületet 
illet,  ott  a  hatalom  bir  eldöntő  erővel. 

A  választásjog  gyakorlásával  a  polgárok  nem  dönteni 
akarnak  az  állam  ügyei  fölött,  hanem  biztosítékot  keresnek  benne 
arra  nézve,  hogy  az  állam  a  többség  akarata  szerint,  vagy  leg- 
alább azok  által  kormányoztassék,  a  kik  a  többség  bizalmát 
bírják.  Az  a  kérdés :  vájjon  az  általános  választásjog  ebben  a 
tekintetben  nyujt-e  biztosítékot? 

A  mai  alkotmányok  szerint  a  képviselőt  nem  az  egész 
nép,  hanem  csak  egy  választókerület  többsége  választja.  A  nép 
képviselői  közül  egy  sem  tekintheti  magát  a  nép  többsége 
választottjának.  Sőt  igen  kevesen  hízeleghetnek  maguknak  csak 
azzal  is,  hogy  névszerint  ismeretesek  a  nép  többsége  előtt. 
Természetes,  hogy  az  ily  képviselőkből  álló  kamarának  többsége 
nem  tekinthető  az  ország  többsége  képviseletének. 

Az  általános  választásjog,  mint  bizonyos  fogalmak  jel- 
szava, és  az  egyenlőség  és  szabadság  érzéki  képlete,  mondható 
a  népek  legnagyobb  kincsének;  ám  ha  e  jog  által  azt  a  gya- 
korlati eredményt  akarjuk  elérni,  hogy  a  nép  valóban  kíván- 
ságához   képest,    vagy    azok    által    kormányoztassák,  a  kik    az 

egész    nép    bizalmát    bírják,    —    akkor    csalódásnak    engedjük 
magunkat  oda. 

Erre  a  czélra  nem  elégséges,  hogy  mindenik  polgár  részt- 
vegyen egy  képviselő  választásában.  Valamint  Francziaország 
alkotmányszerzöi,  kik  az  általános  választásjog  elvét  másoknál 
következetesebben  alkalmazták,  szükségesnek  vélték  a  végre- 
hajtó hatalmat  az  egész  nép  választásából  keletkeztetni:  úgy 
kellene  eszközökről  gondoskodni,  a  melyek  az  egész  törvény- 
hozást az  egész  nép  választásából  keletkeztessék ;  azaz :  a 
melyek  szerint  valamennyi  képviselő  választásában  résztvegyen 
minden  egyes  polgár.  Ennek  a  hiábavalóságát  és  lehetetlen- 
ségét azonban  már  gyakorlatilag  bebizonyította  Francziaország. 
A  franczia  törvény  ugyanis  akkép  intézkedett,  hogy  mindenik 
választó  az  illető  megye  valamennyi  követének  választásában 
résztvesz.  A  törvényhozásra  így  a  polgár  tényleg  nagyobb 
befolyást  nyert.  De  ez  a  befolyás  korántsem  elég  nagy  arra, 
hogy  az  elnököt,  a  ki  hétmillió  szavazattal  választatott,  a  ki 
magát  a  valóságos  többség  egyedüli  képviselőjének  joggal 
tekintheti,  —  a  törvényhozó  testület  többségével  való  ellentét 
esetén  inkább  engedékenységre  bírja,  mintha  e  többség  minden 
egyes  tagját  nem  egy  egész  megye,  hanem  csak  egy  választó- 
kerület küldötte  volna.  A  törvény  intézkedése  tehát  ebben  a 
tekintetben  nem  érte  el  czélját.  Sőt  a  tapasztalás  azt  is  mutatja, 
hogy  még  a  legműveltebb  választótestületek  (pl.  a  párisi)  sem 
képesek  feladatuknak  megfelelni,  ha  egyszerre  15 — 20  képviselőt 
kell  választaniok ;  és  hogy  ezáltal  a  véletlen,  vagy  egyes  pártok 
tevékenysége  határoz.  Mennyivel  inkább  ez  következnék  be,  ha 
kül(')n  mindenik  polgárnak  a  törvényhozás  valamennyi  tagjára 
kellene  szavaznia. 

A  nép  valóban  akkor  gyakorolja  felségjogát,  ha  minden 
törvény  kötelező  ereje  a  népnek  az  ősgyülésekben  kijelentett 
helyeslésétől  van  feltételezve.  A  nép  ekkor  a  korlátlan  „vető" 
alkalmazásában  biztosabban  jár  el,  mint  bármelyik  király.  De 
akkor  joggal  kérdezhetjük,  hogy  mire  való  tehát  a  több  száz 
személyből  álló  törvényhozás?  És  vájjon  nem  lehetne-e  a  végre- 
hajtó hatalmat  ama  törvények  javaslatba  hozatalával  megbízni, 
melyek   csak   az   egész   nép   elfogadása    után   válnak    érvénye- 

sekké?  Kivált  ha  a  végrehajtó  hatalom  is  —  a  mi  ily  viszo- 
nyok között  önként  értetődik  —  a  népnek  közvetlen  választásá- 
ból keletkezett. 

Vagy  ha  ez  nem  tetszik  és  mégis  azt  akarjuk,  hogy  a 
törvényhozás  ugyanabban  a  mértékben  az  egész  nép  akaratá- 
nak képviselője  legyen,  mint  a  melyben  a  franczia  köztársaság 
elnöke  magát  az  egész  nép  választottjának  tekintheti:  akkor  — 
miután  az  egész  nép  többsége  több  száz  név  körül  nem  össz- 
pontosulhat —  a  fönnebbi  szándék  csak  azáltal  érhető  el,  ha 
a  törvényhozó  hatalom  egy  vagy  csak  egynehány  személyre 
bízatik;  mint  az  ó-világban  Solonra  vagy  a  decemvirekre. 

Fejenkinti  választás  által  egyre  bízott  végrehajtó  hatalom. 
Három  vagy  öt  tagból  álló  törvényhozó  hatalom,  hasonló  úton 
választva.  —  A  végrehajtó  hatalom  feljogosítva  a  törvényhozás 
feloszlatására,  a  törvényhozó  hatalom  feljogosítva  az  elnök  fel- 
függesztésére, úgy  hogy  a  két  hatalom  között  jelentkezett  meg- 
hasonlás mindkét  esetben  új  választással  intéztetnék  el :  ez  egyetlen 
mód,  amely  által  a  közvetlen  választásjog  czélját el  lehetne  érni. 

De  hogy  biztosítva  volna-e  ilyen  alkotmány  mellett  a  pol- 
gári szabadság ;  hogy  a  népre  való  hivatkozás  helyett  nem  szö- 
vetkeznék-e mindakét  hatalom  inkább  a  nép  rovására,  —  míg 
végre  nem  maradna  egyéb  hátra,  mint  forradalom  útján  küzdeni 
az  önalkotta  zsarnokság  ellen :  —  az  egészen  más  kérdés.  Csak ' 
annyi  bizonyos,  hogy  abban  az  esetben,  ha  a  törvényhozást  a 
közvetlen  fejen  kinti  választás  által  valóban  azokra  szándéko- 
zunk bízni,  a  kiket  az  egész  nép  bizalma  jelöl  ki  erre  a  czélra, 
—  ez  csak  az  előbb  említett  módon  lehetséges.  És  hogy  niihe- 
lyest  dictatori  hatalommal  ruháztatik  fel  a  törvényhozás  (a  mi 
az  alapeszméje  valamennyi  újabb  alkotmánynak),  sokkal  ész- 
szerűbb dolog  öntudattal  menni  elébe  a  dictatura  veszedelmei- 
nek, mint  collegiális  személyiséget  bízni  meg  a  korlátlan  hata- 
lommal ;  oly  személyiséget,  a  melynek  irányát  előre  senki  sem 
mondhatja  meg ;  oly  többséget,  a  melynek  tagjai  felelősségre 
nem  vonhatók  és  számuk  által  még  a  közvélemény  irányában 
is  biztosítva  vannak. 

Az  általános  kíizvetlen  választásjog  ellenzői  sohasem  emlí- 
tik azt  az  ellenmondást,  hogy   az   egyes   képviselőt,  a  kit   csak 

egy  választókerület  többsége  választott,  mégis  az  egész  nép, 
azaz  olyanok  képviselőjének  is  tekintik,  a  kik  őt  nem  válasz- 
tották. Sőt  az  illetők  azt  hiszik  és  vallják,  hogy  a  fejenkénti 
választás  által  a  népfelség  elve  tökéletesen  valósultnak  tekint- 
hető. Csak  a  kivitel  gyakorlati  nehézségein  akadnak  fenn.  Az 
ország  nyugalmát  féltik  a  milliók  részvételével  tartott  választás- 
tól. És  arra  hivatkozván,  hogy  valamennyi  ország  népességének 
tetemes  része  még  igen  alacsony  míveltségi  fokon  áll,  kétségbe- 
vonják, hogy  az  általános  választásjoggal  derék  népképviselők 
—  olyanok,  a  minők  a  köznek  érdekében  kívánatosak  — 
választhatók. 

Az  elv  fenntartására  és  a  most  említett  bajok  megelő- 
zésére a  többfokú  választást  indítványozták  és  alkalmazták.* 

37.  §.  Az  általános,  közvetett  választójog. 

A  közvetett,  vagyis  a  többfokú  választás  rendszerét  a 
következő  okokra  alapítják : 

1.  A  népképviselők  választása  pártküzdelmeknek  alkalmul 
szolgál,  azért  a  közvetlen  választásjog,  ha  gyakorlásával  igen 
nagyszámú  választók  bízatnak  meg,  veszedelemmel  fenyegeti  a 
köznyugalmat. 

2.  Nagy  tömegekről  föl  sem  tehető,  hogy  meg  tudnák 
ítélni :  mily  tulajdonokkal  kell  bírnia  a  népképviselőnek. 

3.  A  nép  könnyebben  kijelölheti  azokat,  a  kik  bizalmát 
bírják  és  a  népképviselőkben  megkívántató  tulajdonok  megítélé- 
sére nála  alkalmasabbak. 

4.  A  kr)zvetett  választás  rendszere  megóvja  a  népfelség 
elvét,  vagy  legalább  elhiteti  a  néppel,  hogy  ez  az  elv  meg 
van  óva. 

A  gyakorlat   azonban   ezeket   a   feltevéseket  nem   igazolta. 

A  választási  izgalom  a  választók  választása  alkalmával  is 
megvan.  Mert  ha  a  nép  nem  is  látna  fontos  eljárást  a  közve- 
tett választásjog  gyakorlásában,  minden  alkotmányos  élettel  bíró 
államban  vannak  pártok,  a  melyek  a  népet    felvilágosítják  és  a 

*  I.  225—231. 

közvetett  választásjogot  is  nézeteik  keresztülvitelére  felhasznál- 
ják. Vagy  pedig  feltéve,  hogy  a  népet  a  pártoknak  nem  sikerült 
meggyözniök  a  nép  közönyössége  miatt :  akkor  épen  ez  a 
közönyösség  valamelyik  pártnak,  vagy  a  koronának,  vagy  mind 
a  kettőnek  absolut  uralmát  idézné  elő;  és  végül  nem  maradna 
egyéb  hátra  a  népnek,  mint  a  forradalom  .  .  .  nemcsak  a  kor- 
mány ellen,  hanem  a  saját  képviselői  ellen  is.  A  korona  is, 
a  nép  is  csak  egy  lehetőség  előtt  állna :  vagy  az  alkotmányt 
egészen  megszüntetni,  vagy  épen  abban  az  iránylian  módosítani^ 
a  melynek  kikerülése  végett  f(  gadták  el  a  közvetett  válasz- 
tásjogot. 

Nem  bizonyosodott  valónak  az  a  föltevés  sem,  hogy 
könnyebb  dolog  választót,  mint  képviselőt  választani. 

Valamint  az  sem,  hogy  a  közvetett  választás  rendszere 
megóvja  a  népfelség  elvét.  Ellenben  világos  az  az  eredménye, 
hogy  vagy  a  nép  —  ha  t.  i.  felségjogának  elvéhez  ragaszkodik  — 
azon  lesz,  hogy  végre  ennek  gyakorlati  elismerését  is  kivívja ; 
vagy  pedig  azok,  a  kik  a  gyakorlati  hatalmat  kezökben  tartják, 
ezt  arra  fogják  felhasználni,  hogy  a  veszedelmes  elvtől  is  mene- 
külhessenek. 

És  ebből  a  kettős  lehetőségből  magyarázhatjuk  meg  magunk- 
nak azt  az  előszeretetet,  a  melylyel  a  többfokú  választást  épen 
a  legtúlzóbb  pártok  magasztalják.  Az  absolutizmus  szintúgy, 
mint  a  legszélsőbb  demokratia  ebben  a  rendszerben  csak 
átmenetet  látnak  saját  nézeteikhez.  Épen  mert  a  többfokú  válaszl:.s 
a  népet  nem  elégítheti  ki,  mindenik  párt,  a  mely  a  fennálló 
viszonyokat  változtatni  akarja,  hasznát  veheti  ennek  a  választási 
módnak;  csak  az  nem,  a  ki  szilárd  viszonyok  megalapítására 
törekszik. 

Gyakorlatilag  a  közvetett  választás  mindig  csak  átmenetei 
volt  a  legáltalánosabb  közvetlen  választásjoghoz  és  a  választójog 
általánosságából  származó  valamennyi  bajhoz  ;  vagy  pedig  eszköz 
volt  a  legtökéletesebb  politikai  részvétlenség  nemzésére,  —  az 
absolutizmus  és  a  velejáró  új  forradalmak  előidézésére.  * 


*  I.  232—244. 

38.  §.  A  censushoz  kötött  választójog. 

A  census  elve  szerint  mindenki  az  állam  többi  polgáraival 
tökéletesen  egyenlő  választásjogban  részesül,  ha  a  törvényesen 
megjelölt  feltételeknek  eleget  tesz.  A  jogegyenlőséget  tehát  nem 
zárja  ki,* 

Védői  nézeteiket  arra  alapítják, 

ű)  hogy  az  állam  fenntartása  a  többet  adózóknak  inkább 
áll  érdekökben ; 

b)  hogy  a  többet  adózók  müveltségöknél  fogva  a  közügyek 
vezérletére  alkalmasabbak. 

ad  a)  —  A  mi  az  első  pontot  illeti,  nézzünk  közelebbről  bármily 
országot,  vizsgáljuk  minden  időkor  eseményeit :  azt  az  elszánt- 
ságot, bátorságot,  a  melyet  a  magasabb  osztályok  az  ország 
védelmére  mutattak,  mindenütt  és  mindenkor  megtaláljuk  a 
népnél  is.  És  ha  gyalázat  és  végbukás  ért  valamely  nemzetet, 
ennek  oka  nemcsak  a  népben,  hanem  a  társadalom  magasabb 
rétegeiben  is  —  és  itt  talán  még  inkább,  mint  amott  —  kere- 
sendő. Ezeket  a  jelenségeket  pedig  nem  tudjuk  megmagyarázni, 
ha  el  nem  ismerjük,  hogy  a  nép  szintúgy,  vagy  talán  inkább 
érzi  érdekeinek  az  államéival  való  azonosságát,  mint  azt  a  vagyo- 
nosabb osztályok  érzik. 

Annyi  tény,  hogy  a  középkorból  az  ingatlannak  —  neveze- 
tesen a  földbirtoknak  —  sajátságos  tisztelete  maradt  reánk.  Ezért 
még  azok  is,  a  kik  más  vagyonfajoknál  a  választásjogot  csak  a 
vagyonosabbakra  akarják  szorítani,  gyakran  igen  parányi  föld- 
birtokban is  elégséges  biztosítékot  látnak.  A  mint  hogy  igazán 
nincs  is  oly  társadalmi  osztály,  a  melyre  az  állam  ügyeinek 
elintézését  nyugodtabban  bízhatjuk,  mint  a  földmívelő  osztály. 
Még  pedig  nemcsak  azért,  mivel  ez  általában  véve  magasabb 
fokán  áll  az  erkölcsiségnek,  hanem  azért  is,  mivel  a  folytonos 
foglalkozás  és  az  a  körülmény,  hogy  az  egyesek  egymástól  némi 
távolságra  laknak,  tetemesen  akadályozzák  azt  a  hatást,  a  melyet 
a  demagógiái  fogások   nagyobb   tömegekre  gyakorolni  szoktak. 


*  I.  226. 

Tisztán  mint  birtokot  tekintve  azonban,  a  földbirtok  és  a 
vagyon  többi  neme  között  jelen  korunkban  lényeges  különbség 
nincsen.  A  franczia  forradalom  óta  hozott  törvények  a  földbirtokot 
is  megfosztották  az  ingatlanság  attribútumától.  És  ha  úgy  véle- 
kedünk, hogy  a  birtok  bizonyos  mennyisége  a  birtokos  rend- 
szeretetéről tanúskodik,  akkor  nagy  tévedés  volna  ezt  a  hajlamot 
nagyobb  mértékben  tételezni  fel  a  földbirtokosnál,  mint  a  fekvő 
birtok  értékével  felérő  pénzösszeg  tulajdonosánál.  Sőt  a  vagyonnak 
e  két  neme  közül  az  utóbbi  még  inkább  buzdít  a  fennálló  rend 
oltalmazására,  mert  minden  zavar  először  is  a  tőkét  veszélyezteti, 
sőt  néha  meg  is  semmisíti. 

A  census  elvének  oly  alkalmazása  pedig,  a  mely  szerint 
minden,  bárminemű  vagyonnak  legcsekélyebb  mennyisége  is 
képesít  a  választásjog  gyakorlására,  ugyanavval  az  eredménynyel 
jár,  mint  a  melyeket  a  fejenkinti  választás  idéz  elő.  Sőt  az  ilyen 
censusnál  czélszerübb  a  fejenkinti  választásjognak  a  személyes 
tulajdonokból  kiinduló  bármely  korlátozása  is,  mert  nehezebb  a 
kijátszása.  A  census  barátai  az  ily  intézkedésben  legfölebb  eszközt 
láthatnak  arra,  hogy  az  adón  alapuló  választási  képesség  elve 
elfogadtatván,  idővel  magasabb  censushoz  köthetik  a  választás- 
jogot. 

Hogy  minden  nagyobb  államban  vannak  egyének,  a  kik 
veszedelem  nélkül  a  választásjoggal  fel  nem  ruházhatók,  azt  nem 
vonja  kétségbe  senki.  Tudjuk,  hogy  a  legkorlátlanabb  egyenlőség 
védelmezői  is  szabnak  meg  feltételeket,  a  melyeknek  betöltése 
nélkül  nem  gyakorolható  a  választásjog.  Bizonyos  életkor  — ; 
becstelenítő  bűntett  által  nem  mocskolt  hírnév  — ;  meghatáro- 
zott ideig  való  tartózkodás  azon  a  helyen,  a  hol  a  választásjog 
gyakorolható  — :  oly  feltételek,  a  melyek  közül  legalább  az 
egyik  vagy  a  másik  megvan  mindenik  választási  törvényben. 
Tehát  nem  az  a  kérdés :  szükséges-e  bizonyos  tulajdonokat 
kijelölni,  a  melyekkel  annak  birnia  kell,  a  ki  a  választásjoggal 
élni  akar ;  hanem  az :  helyes-e  a  választási  jogot  attól  a  felté- 
teltől függővé  tenni,  hogy  valaki  bizonyos  mennyiségű  adót  fizet  ? 

Az  előadottak  azt  mutatják,  hogy  nem  helyes. 

ad  b)  —  Ezt  a  meggyőződésünket  megerősíti  az  a  további 
tény  is,  hogy  az  egyesek  vagyonossága  nem  tekinthető  művelt- 

ségük  mértékének.  És  addig,  a  míg  a  birtok  és  a  birtokosoknak 
személyes  tulajdonai  egymással  arányban  nem  állanak,  azaz 
míg  az  örökösödési  jog  meg  nem  szüntettetett  és  az  „á  chacun 
selon  sa  capacité  á  chaque  capacité  selon  ses  oeuvres"  elve 
általános  elfogadást  nem  nyert :  —  a  vagyonosság  addig  nem 
is  tekinthető  a  műveltség  mérőjének. 

Sőt  mi  több,  a  census  magában  véve,  a  tulajdonnak 
jelen  viszonyai  között,  a  midőn  Európa  valamennyi  országában 
majnem  az  összes  fekvő  birtok  adósságokkal  van  terhelve,  még 
csak  a  vagyonosság  mérőjéül  sem  szolgálhat. 

A  census  hatása  gyakorlati  kérdés.  Ez  okból  a  census 
a  különféle  országok  különböző  viszonyaihoz  képest  más-más 
megfejtést  nyer.  Általában  véve  csak  két  tétel  nem  szenved 
kétséget : 

ű)  hogy  a  magasabb  census  egymaga  úgy  nem  képes  az 
államot  erőszakos  rázkódásoktól  megóvni,  valamint  a  fejenkinti 
választás  által  a  magasabb  állású  osztályok  befolyása  nem 
semmisül  meg; 

b)  hogy  a  census  elve  csak  abban  az  esetben  felel  meg 
kitűzött  czéljának,  ha  nem  ellenkezik  a  közvéleménynyel  és  ha 
azok,  a  kik  a  többet  adózók  által  választattak,  az  egész  nép 
többségétől  képviselőkül  elismertetvén,  a  törvényhozás  rendel- 
kezései tiszteletre  tarthatnak  számot. 

A  fődolog,  hogy  a  törvényhozással  megbízottak  a  köz- 
bizalmat bírják.  Ám  hogy  a  többet  adózók  választásából 
kiindult  törvényhozás  már  származásának  módja  miatt  nem  bír- 
hatja a  közbizodalmat,  azt  nem  állíthatjuk.  A  mint  a  fejenkinti 
választásjog  sem  nyújt  kezességet,  hogy  a  törvényhozás  a  köz- 
bizodalmat bírni  fogja.  Francziaországban  az  általános  választó- 
jog törvényhozása  ellen  is  számtalanszor  felhozták,  hogy  t()bb- 
sége  nem  tekinthető  az  ország  többsége  képviselőjének  és  nem 
tarthat  igényt  a  közbizalomra.  Viszont  Anglia  példájából  látjuk, 
hogy  valamely  nép  összessége  erősen  ragaszkodhatik  törvény- 
hozásához, ha  mindjárt  ennek  választásában  csak  azok  vettek  is 
részt,  a  kiket  a  megszabott  census  arra  képesített.* 

39.  §.  A  porosz  (vegyes)  választójog. 

A  porosz  választási  törvény  szerzői  kettős  feladatot  tűztek 
maguk  elé.  Azon  voltak,  hogy  meg  ne  sértsék  a  jogegyenlőség 
elvét ;  és  azon,  hogy  biztosítsák  a  társadalom  vagyonosabb 
osztályainak  túlnyomó  befolyását. 

Hogy  ezt  a  kettős  czélt  elérjék,  mindenkit  felruháztak 
választási  joggal,  de  e  jog  gyakorlása  közvetett  módon  történik 
és  az  egyes  polgárosztályok  által  kijelölendő  választók  válasz- 
tásánál a  vagyonosabbaknak  nagyobb  befolyás  biztosíttatik. 

Világos,  hogy  e  választásmód  mellett  nem  szólanak  azok 
az  okok,  a  melyeket  a  census  mellett  szokás  felhozni ;  és  nem 
szólanak  azok  sem,  a  melyekkel  a  közvetett  választásjogot 
támogatjáA. 

A  censusnak  az  az  alapeszméje,  hogy  az  állam  csak 
azokat  bizhatja  meg  a  választás  nagyfontosságú  jogával,  a  kik- 
ről föl  lehet  tenni,  hogy  ezt  a  jogot  az  állam  javára  gyakorolni 
képesek  lesznek.  A  porosz  választási  törvény  mindenkinek  a 
képességet  elismeri. 

A  közvetett  választás  alapelve  a  jogegyenlőség.  A  porosz 
választási  törvény  a  vagyonnak  nagyobb  befolyását  akarja  a 
közvetett  választással  biztosítani. 

Ám  az  a  törvény,  a  mely  bizonyos  elveket  elismer  ugyan, 
de  azokat  megsérti  alkalmazás  közben,  ellenei  között  fogja 
látni  mindazokat,  a  kik  ezeket  az  elveket  veszélyeseknek  ismerik, 
mind  pedig  azokat,  a  kiknek  meggyőződése  szerint  helyesek 
azok  az  elvek.  Amazokat  azért,  mert  tudják,  hogy  az  elvnek 
elméletben  való  elismerése  után  annak  gyakorlati  foganatosí- 
tása szükségkép  megkiséreltetik  a  legszélsőbb  kcWetkezményeíg 
is.  Ezeket  pedig  azért,  mert  követelik,  hogy  miután  elveiket 
elismerte  az  állam,  ez  elvek  gyakorlati  következményei  se  utasít- 
tassanak vissza. 

De  az  a  hatása  sem  lehet  a  porosz  választási  törvény- 
nek, hogy  általa  a  vagyonosabb  osztályok  túlyomó  befolyása 
biztosíttatik.  A  kik  valaha  választásokban  tettleges  részt  vettek, 
tudják,  hogy  az  egyesek  által  gyakorlandó  befolyást  nem  lehet 
eleve   meghatározni    törvények   által ;  —    és   hogy   abból,   mert 

A.  tíz  választóra,  B.  ötre  és  C.  csak  egyre  szavaz,  még  koránt- 
sem következik  az,  hogy  A.  kétszer  annyi  befolyást  gyakorol  a 
választásra,  mint  B.  és  tízszer  annyit,  mint  C.  —  Válasz- 
táskor az  egyének  befolyása  .tevékenységüktől  függ  és  össze- 
tartásuktól. 

Hogy  a  szorgalomnak,  a  birtoknak  és  az  értelmiségnek 
természetes  befolyása  biztosíttassék,  nem  intézményekre  van 
szükség,  hanem  egyedül  nyugalomra ;  és  ekkor  az  államélet  eme 
tényezőinek  túlnyomó  befolyása  önmagától  alakul. 

De  habár  más  nézetből  indulnánk  is  ki,  és  ha  e  végre 
külön  intézményeket  látnánk  is  szükségeseknek,  még  ebben  az 
esetben  is  czélszerütlennek  mutatkoznék  minden  oly  rendszabály, 
a  mely  azokat,  a  kik  a  szorgalom,  a  birtok  és  az  értelmiség 
képviselőinek  tekintendők,  háromfelé  osztályozza.  Mert  ezáltal 
súrlódásokat  idéz  elő  köztük ;  és  ezeket  a  súrlódásokat  az  elége- 
detlenek mindig  a  fennálló  rend  ellen  használják  fel.* 

40.  §.  A  szavazás  titkossága. 

Sokan  a  szabadság  fenntartásának  egyedüli  eszközét  keresik 
a  titkos  szavazásban.  És  pedig  majd  azért,  mert  oly  államokban, 
a  melyekben  hatalmas  aristokratia  létezik,  a  választók  függet- 
lensége ennek  befolyásától  csak  ezen  az  úton  biztosítható ; 
majd  épen  az  ellenkező  okból,  mert  ott,  a  hol  a  választók  szabad- 
ságát a  tömegek  terrorizmusa  veszélyezteti,  a  titkos  szavazásban 
látják  az  egyedüli  módot,  a  mely  által  a  kormány  és  a  társa- 
dalom magasabb  osztályai  az  őket  megillető  befolyást  megtart- 
hatják. ** 

Cicero  a  titkos  szavazásban  az  állam  bukásának  egyik  fő 
okát  látja.  Cicerónak  ezt  az  állítását  könnyen  megérthetjük,  ha 
meggondoljuk,  hogy  oly  férfiak,  mint  Cicero,  a  demokrata 
kicsapongások  korában,  szükségkép  epedve  néztek  vissza  Róma 
régibb  viszonyaira,  a  midőn  alkotmánya  még  aristokrata  volt;  és 
a  titkos  szavazásban  látták  azt  az  eszközt,  a  mely  által  az 
aristokratia  tényleg  is  megfosztatott  túlnyomó  befolyásától.  *** 

A  titkos  szavazás  ott,  a  hol  valamely  felekezet  terrorizmus 
vagy  vesztegetés  által  a  választásra  befolyást  gyakorol,  az 
egyenlőség  biztositékának  [tekinthető.*  Alkalmas  továbbá  arra 
is,  a  szavazásnak  községenkint  való  gyakorlásával  együtt,  hogy 
az  izgalmat  a  választásból  kiküszöbölje.**  Az  egyes  osztályoknak 
vagy  egyéneknek  a  választásra  gyakorolt  túlnyomó  befolyását 
azonban  maga  a  titkos  szavazás  nem  fogja  megszüntetni.* 

41.  §.  A  törvényhozó  hatalom  működése. 

Az  egyén  a  törvényhozásra  valósággal  csak  igen  csekély 
befolyást  gyakorolhat.  Még  akkor  is,  ha  a  népfelség  elve  folytán 
mindenki  hivatva  van  résztvenni  a  törvényhozásban.  Sohasem 
bír  elég  hatalommal  arra,  hogy  az  állam  törvényeit  egyéni 
czéljainak  megfelelőkké  tegye.  Azért  kénytelen  az  állam  törvényeit 
létezőkül  elfogadni  és  törekvéseit  azokhoz  szabni.  Törekvéseinek 
eredményei  tehát  ama  viszonyok  állandóságától  függnek,  a 
melyekre  kell  alapítania  minden  számítását.  És  csak  abban  a 
mértékben  érezheti  magát  az  egyén  az  államban  elégültnek, 
a  mennyiben  ezt  az  állandóságot  megtalálja. 

A  kényuralom  legnagyobb  átkát  abban  kell  keresnünk, 
hogy  alatta  az  egyén  semmire  sem  számíthat  biztosan.  Ám  a 
kényuralomhoz  hasonló  eredményeket  idézhet  elő  az  egyén 
jólétére  és  az  egyetemes  haladásra  bármely  kormányforma,  a  hol 
minden  örök  változás  alá  van  vetve;  mert  a  szabad  államnak 
alapelve  is,  hogy  t.  i.  az  egyén  a  törvényszabta  korlátok  közt 
önállóan  mozoghasson,  azonnal  elveszti  gyakorlati  jelentőségét, 
mihelyt  e  korlátok  naponkint  összezavarhatok.  *** 

Minden  rögtöni  változtatás  az  összes  törvényhozásban 
rendesen  kárt  okoz  az  egyénnek  és  megfoszt  mindenkit  a  bizton- 
ság érzetétől.  De  egyszersmind  az  államra  nézve  is  roszszal  van 
egybekötve.  Gyengíti  a  törvények  iránti  tiszteletet,  a  mi  nem 
annyira  a  törvények  tökéletességéről  való  meggyőződésnek,  mint 
inkább  a  megszokásnak  az  eredménye :  —  ezáltal  egyik  legszilár- 
dabb alapjától  fosztja  meg  az  államot.  És  az  is  megtörténhetik, 

hogy  a  polgári  törvények  rögtöni  megváltoztatása  hajlamot 
idézhet  elő  az  alkotmány  megváltoztatása  iránt;  és  megfosztja 
azt  attól  a  támasztól,  a  melylyel  bármi  hiányos  alkotmány  bír 
az  állampolgároknak  abban  az  öntudatában,  miszerint  az  alkot- 
mányváltoztatás mindig  a  magánviszonyok  megváltoztatását  is 
maga  után  vonja.  * 

Tehát  nemcsak  az  egyénnek,  hanem  az  államnak  is  érde- 
kében áll,  hogy  azok  a  feltételek,  a  mikhez  a  törvények  és  az 
azokból  eredő  jogok  változtatása  kötve  van,  ne  legyenek  igen 
könnyük.  És  az  alkotmány  is  csak  annyiban  felelhet  meg  czél- 
jának,  a  mennyiben  meg  vannak  abban  határozva  a  föltételek, 
a  melyek  alatt  — ,  és  a  mód,  a  mely  szerint  kell  történni  a 
törvények  változtatásának.  ** 

Sokan  a  külön  felsőház  felállításával  vélik  biztosíthatónak 
az  államot  a  hanyathomlok  rohanás  veszedelme  ellen.  Úgy 
tüntetik  fel  a  felsőházat,  mint  szükséges  közbenjáró  hatalmat  a 
trón  és  a  nép  közötti  összeütközés  kikerülése  végett.  A  „veto"-t 
ugyan  a  királyság  szükséges  tulajdonának  tekintik,  de  belátják 
e  mellett,  hogy  igen  gyakran  élni  evvel  a  joggal  veszedelmes 
lehet.  És  e  veszedelem  elhárítása  végett  a  felsőháznak  a  király 
mellett,  vagy  tulajdonképen  előtte  kell  állania,  hogy  a  népnek 
mindazokat  a  kívánságait  elutasítsa,  a  melyeket  a  korona  nem 
akar  megadni,  vagy  állásánál  fogva  meg  nem  adhat. 

Hogy  a  főrendiházra  szükség  van,  azt  a  32.  §-ban  már 
kifejtettük.  De  nem  azért  van  rá  szükség,  hogy  fékezze  az  álla- 
mot a  haladás  útján.  Nem  is  tudunk  esetet,  hogy  a  felsőház  az 
alsóház  által  következetesen  sürgetett  népkivánságoknak  hosz- 
szasan  ellenszegülhetett  volna.  Eltekintve  attól  a  ténytől,  hogy 
a  néppel  való  (összeütközésnél  előbb  szorul  a  felsőház  a  trón 
védelmére,  mint  a  trón  a  felsőházra,  —  csupán  azt  említjük 
meg,  hogy  észszerütlen  és  hálátlan  lenne  magára  a  főrendiházra 
nézve  is  ez  a  neki  tulajdonított  szerep.  Miként  a  kerékkötőt 
elhasználja  a  gyakori  alkalmazás  és  épen  akkor  tagadja  meg 
az  szolgálatát,  a  midőn  szükség  van  reá :    úgy   annak  az  intéz- 

menynek  is  el  kell  végre  kopnia,  a  melynek  nincs  más  feladata, 
mint  a  haladást  akadályozni. 

Az  államot  tényleg  biztositanunk  kell  a  rohanás  veszedelme 
ellen.  Ezt  a  biztosítékot  azonban  csakis  a  törvényhozó  testület 
tárgyalási  folyamában  fogjuk  megtalálni.* 

42.  §.  A  politikai  egyesületek  (pártok). 

Politikai  egyesületekről  csak  a  szabad  államokban  beszél- 
hetünk. Mert  a  hol  az  államot  egy  vagy  kevés  számú  egyén  kor- 
látlan hatalommal  kormányozza,  ott  senki  sem  fogja  józanul 
igénybe  venni  a  klubalkotási  jogot. 

A  politikai  klub  czélja 

a)  a  kisebbség  részére  eszközül  szolgálni  arra,  hogy  a 
többség  nézeteit  megváltoztassák,  vagy  saját  meggyőződéseiknek 
túlnyomó  befolyást  szerezzenek  azok  különös  hévvel  és  kitartás- 
sal való  hirdetése  által,  egyszersmind  arra  is  kilátást  nyújtva, 
miszerint  azok  kivitelére  azokat  az  anyagi  eszközöket  is  felhasz- 
nálják, a  melyekkel  a  klubok  által  önálló  egészszé  szervezett 
kisebbség  rendelkezhetik ; 

bj  a  többség  részére  eszközül  szolgálni  arra,  hogy  meg- 
akadályozza a  többség  nézeteinek  változását.  Miután  ugyanis  a 
többség,  a  mely  a  kormány  által  követendő  irányt  kijelöli,  gyak- 
ran igen  csekély;  miután  gyakran  csupán  azáltal  keletkezik 
t(')bbség,  hogy  a  közügyekben  való  részvételre  jogosítottak  egy 
része  a  jogával  nem  élt:  vannak  viszonyok,  a  mik  között  a 
többség  a  klubokat  hatalmának  fenntartására  használja. 

Mindenesetre  olyan  eszköz  a  klub,  a  melyet  csak  addig 
czélszerü  használnunk,  a  míg  kisebbségben  vagyunk,  vagy  attól 
tarthatunk,  hogy  kisebbségbe  fogunk  jutni. 

A  politikai  klubok  alkotásának  szükségét  két  okkal  lehet 
magyarázni : 

1.  Hogy  szabad  államokban  okvetlenül  szükséges,  misze- 
rint úgy  a  nép  az  állam  valódi  érdekeiről,  mint  azok,  a  kiknek 
kezében   van   az   államhatalom,  a  nép   vágyai   és   nézetei    felől 

*  II.  166-167. 


186  II.  Politika. 

felvilágosíttassanak.  Felvilágosíttassanak  a  klubok  által,  a  melyek 
folyvást  fennállván  és  kizárólag  az  államügyek  ellenőrzésével 
foglalkozván,  mind  az  állam  szükségleteiről,  mind  a  nép  kíván- 
ságairól legjobban  vannak  értesülve. 

2.  Hogy  szabad  államokban  élénk  szükségét  kell 
érezni  a  közügyekkel  való  foglalkozásnak,  a  mely  szükséglet 
nem  elégíthető  ki  az  egyénnek  képviselőválasztói  joga  által. 
Mivel  pedig  e  szükséglet  a  szabad  alkotmány  egyik  legjobb 
biztosítéka,  és  a  polgárok  közönye  végre  a  politikai  szabadság- 
nak megsemmisítésére  vezetne:  czélszerü  a  politikai  befolyás  ama 
szükségét  élénkíteni  és  egyszersmind  a  kielégítéséről  is  gondos- 
kodni. A  mi  az  államra  nézve  nem  veszedelmes,  minthogy  a 
politikai  egyesületek  minden  ügyet  nyilvánosan  tárgyalnak  ott, 
a  hol  eléje  akadályt  nem  gördítenek. 

Vizsgáljuk  most  ez  állítások  igazságát.  És  iparkodjunk 
meggyőződni  arról :  vájjon  a  politikai  klubok  valóban  szüksé- 
gesek-e?  —   és   valóban    veszélytelenek-e   az   államra   nézve? 

A  politikai  szabadsággal  bíró  államban,  azaz  a  hol  szabad 
sajtó  van,  a  törvényhozás  tárgyalásai  a  legnagyobb  nyilvános- 
sággal folynak,  és  a  népnek  joga  van  egybegyűlni,  a  törvény- 
hozáshoz vagy  kormányhoz  kérvényt  nyújtani  be,  és  képviselőit 
szabadon  választani :  az  ilyen  államban  sem  a  kormánynak  nem 
hiányzanak  eszközei,  hogy  magának  az  állampolgárok  érdekei 
felől  tudomást  szerezhessen ;  sem  a  polgároknak  az  a  lehetőség, 
hogy  az  állam  valódi  érdekeiről  felvilágosítást  nyerjenek.  A  sza- 
bad államot  fenyegető  veszedelmek  sohasem  abból  származnak, 
hogy  igen  keveset  beszélnek  a  közügyekről ;  sőt  igen  gyakran 
épen  az  ellenkezőből.  Annyian  tolják  fel  magukat  a  nép  szó- 
vivőinek és  annyit  beszélnek  össze-vissza  az  állam  érdekeiről : 
hogy  az  ezer  meg  ezer  hang  zavarában  sem  a  nép,  sem  a  kor- 
mány nem  tudja  megállapítani,  mihez  tartsa  magát.  A  zűrzavar 
már  maga  veszedelem.  De  csak  növeli  ezt  a  veszedelmet  a  poli- 
tikai klubok  és  olyan  nagyobb  egyesületek  fennállása,  a  melyeket 
sajátlag  csupán  a  közügyek  megvitatása  végett  alapítottak. 

Bizonyos  számú  rokonérzelmü  ember  egybegyűlt  azzal  a 
bevallott  czcllal,  hogy  bizonyos  alapelveket  keresztülvigyenek, 
de  tulajdonkép   azért,  hogy   az   államhatalmat   maguknak   meg- 


7.  Az  állam  akarata.  187 

tartsák,  vagy  kiszorítsák  az  államhatalomból  azokat,  a  kik  a 
kormányon  vannak.  Ebben  a  gyülekezetben  ellenkező  nézet 
képviselve  nincsen.  Feladata  nem  egyes  alapelvek  megvitatása, 
hanem  hogy  a  már  kétségtelen  igazaknak  vett  alapelveket  mint 
fejezzék  ki  legszebben  és  legerélyesebben.  A  szóvivők  közül 
mindenik  ki  akarja  magát  tüntetni  merészsége  és  szónoki  tehet- 
sége által.  A  legtöbb  hallgató  pedig  ég  attól  a  vágytól,  hogy 
a  rokonérzelműek  közül  senki  sem  múlja  felül  lelkesedésben. 
Az  észszerüség  tekintete  a  klubban  sem  korlátozza  a  gyüleke- 
zeteknek azt  a  természetes  hajlamát,  hogy  egyes  alapelveket 
szélső  következményeikig  szeretnek  vinni.  Az  a  meggyőződés, 
hogy  a  klubban  hozott  határozatok  nem  törvények,  és  hogy  a 
kormánytól  a  lehetetlent  kell  kivánni,  hogy  valamit  lehessen 
nyerni :  a  legszélső  követeléseknek  is  mentségül  szolgál.  Tanács- 
kozásaiban az  egész  nép  nem  vesz  részt  soha ;  még  ott  sem, 
a  hol  fennállása  már  szokássá  vált  is;  még  ott  sem,  a  hol  — 
politikailag  izgatott  korban  —  a  legfőbb  fokra  emelkedett  is  a 
klubok  tevékenysége.  Tanácskozásaiban  mindig  az  a  töredék 
vesz  részt,  a  mely  foglalkozás  nélkül  van  és  a  melynek  leg- 
inkább van  szüksége  izgatottságra.  Míg  a  vezetése  rendesen 
oly  emberekre  van  hagyva,  a  kik  a  viszonyok  és  a  képesség- 
hiány miatt  ki  vannak  zárva  az  államügyek  vezetéséből ;  és 
klubi  befolyásukat  eszköznek  tekintik,  a  mely  által  az  államban 
is  befolyást  nyerhetnek.  Minden  klub  —  rendeltetéséhez  képest 
—  egyes  párt  közlönye ;  nem  lehet  tehát  a  klubokat  a  közvéle- 
mény kifejezőinek  tekinteni.  Képviseljenek  bár  a  külön  klubok 
minden  színezetet,  az  a  mit  gyűléseikben  és  határozataikban 
kifejeznek,  a  dolog  természeténél  fogva  csak  torzképe  az  állam- 
ban létező  véleményeknek;  és  oly  eszköz,  mely  a  nép  fogal- 
mait megzavarja  és  lassankint  szélső  nézetekre  viszi.  A  mi  csak 
újabb  veszedelmet  jelent  az  államra  nézve. 

Igaz,  hogy  a  klubokat  használták  gyakran  mérsékelt  néze- 
tek terjesztésére  is.  A  tapasztalás  mindazonáltal  megmutatta, 
hogy  erre  a  czélra  nem  alkalmasak.  A  mérsékelt  nézetek 
ugyanis  küzdelmek  eredményei.  Az  eszmék  e  küzdelmeinek 
helyét  pedig  az  állam  törvényhozásában  kell  keresnünk  és  nem 
egyes   párt   tanácskozásában.  A  mérsékelt   pártok,  ama    csekély 

töredéken  kívül,  a  mely  belátta  szükségét  annak,  hogy  az  idegen 
érdekeket  és  ellenkező  nézeteket  is  tisztelni  kell,  mindig  olya- 
nokból állnak,  a  kik  egy  elvért  sem  lelkesülnek  annyira,  hogy 
végeredményéig  vigyék.  És  a  kik  azért  csatlakoztak  a  mérsékelt 
nézetekhez,  mert  azt  remélik,  hogy  ezáltal  kikerülhetik  a  küz- 
delem szükségét.  Oly  pártról  tehát,  a  mely  mindenekfölött 
békét  akar,  nem  tehető  fel,  hogy  két  szélsőség  ellen  kivánna 
harczba  szállni. 

A  mi  már  most  a  közügyekkel  való  foglalkozás  szükségét  illeti, 
azt  mondják,  hogy  minden  szabad  államban  létezik  ez  a  szükség,  és 
hogy  annak  kielégítéséről  is  kell  gondoskodni.  Sőt  oly  államok- 
ban is,  a  melyek  nem  élveznek  politikai  szabadságot,  annyira 
általános  a  feltűnés,  a  hatalom-  és  befolyás-szerzés  vágya  és  a 
mozoghatás  szüksége,  hogy  azt  mellőzni  ott  sem  lehet  veszede- 
lem nélkül.  Azért  a  nagy  uralkodók,  a  mint  kizárták  a  népet  az 
államügyek  vezetéséből,  a  szerint  igyekeztek  tettvágyát  kielégí- 
teni háborúk  által,  vagy  tevékenységének  egyéb  pályákat  nyit- 
ván. Korlátlan  államokban  is  czélszerü  —  főleg  ott,  a  hol  az 
absolutizmus  új  és  a  nép,  vagy  legalább  annak  egy  vagy  több 
osztálya  azelőtt  politikai  jogokat  élvezett  —  módokról  gondos- 
kodni, a  mik  által  az  önkitüntetés  és  befolyás-szerzés  szükségét 
kielégíthetik.  Szabad  államokban  pedig  szükséges  azért,  mert 
csak  ez  által  kerülhető  ki  a  zavar,  a  mely  akkor  keletkezik,  ha 
a  közügyekben  való  részvétel  jogát  csak  az  állam  központjában 
szabad  gyakorolni,  —  és  ezeknek  előbb  helyet  kell  kiküzdeniök, 
a  melyen  felléphessenek 

A  politikai  klubok  nem  nyitnak  új  pályát  azoknak  a  haj- 
lamoknak, a  melyek  bennünket  a  közügyekkel  való  foglalko- 
zásra késztetnek.  Sőt  a  klubok  fennállása  eszközül  szolgál  az 
állam  központjára  összpontosítani  a  küzdelmeket,  a  midőn  egye- 
dül fontosnak  az  állam  kormányzása  módját  és  azt  a  kérdést 
tünteti  fel:  kinek  a  kezében  van  a  központi  hatalom? 

A  minek  aztán  az  az  eredménye,  hogy  minél  inkább  ki 
van  fejlődve  valamely  országban  a  klubozás,  annál  inkább 
erőre  kap  ott  a  korlátlan  központosítás  elve,  annál  több  ügyet 
ruháznak  az  államhatalomra;  míg  az  ellenállási  erő,  melyet  az 
államhatalomnak    le    kell     győznie,     szükségképen    ott    a    leg- 

nagyobb,  a  hol  az  rendesen  erős  pártokból  indul  ki.  Követ- 
kezőleg a  klubok  mindig  az  államhatalom  gyengítését  vonják 
maguk  után.  És  pedig  abban  a  mértékben,  minél  inkább  növelik 
az  izgatottságot  és  ezzel  az  állam  ellen  irányuló  veszélyeket. 
A  mi  eléggé  tanúsítja,  hogy  a  politikai  klubok  fennállása  ellen- 
tétben van  az  állam  nyugodt  fejlődésével.  Sőt  a  szabadsággal 
is ;  annak  daczára,  hogy  a  klubalkotási  jogot  a  szabadság  érde- 
keivel indokolják. 

Ellentétben  van  a  szabadsággal,  mert  a  gyenge  állam 
képtelen  a  szabadság  biztosítására.  Ellentétben  van  a  szabad- 
sággal, mert  nem  tekinthető  a  szabadság  biztosítékának  az,  a  mi 
az  államhatalom  birtokosainak  állását  veszélyezi  és  könnyíti  az 
alkotmány  megváltoztatását.  Már  pedig  a  politikai  klubokat 
mindenkor  csak  arra  használták  fel,  hogy  egyes  embereket  vagy 
pártokat  gyűlölet  tárgyaivá  tegyenek,  vagy  az  állam  intézményeit 
erőszakosan  felforgassák. 

Mindenesetre  szabad  államokban  is  lehetnek  viszonyok, 
a  mik  közt  az  államéletben  létező  bajok  orvoslására  az  alkot- 
már.ynyujtolta  eszközök  nem  elegendők,  és  az  államot  csak 
diktatúra,  vagy  —  a  mi  mindig  erre  vezet  —  forradalom  ment- 
heti meg.  De  szintoly  dőreség  azokat  az  eszközöket,  a  melyek 
ezt  megkönnyítik,  előre  fölvenni  az  alkotmányba :  mintha  bizo- 
nyos viszonyok  közt  belátván  a  diktatúra  szükségét,  szabad 
államban  felhatalmaznának  valakit,  hogy  minden  pillanatban  meg- 
ragadhassa a  diktatorságot. 

Mindakét  esetben  egyaránt  valószínű,  hogy  nem  csupán  az 
állam  érdekében  használhatják  a  megnyert  eszközöket. 

A  mit  csak  a  klubok  szüksége  mellett  ebből  a  szempont- 
ból fel  lehet  hozni,  szintúgy  fel  lehet  használni  a  titkos  össze- 
esküvések védelmére  is,  a  melyek  —  bizonyos  körülmények 
között  —  szintén  javára  lehetnek  az  államnaV.  Csupán  a  nyil- 
vánosságban áll  a  különbség  a  kettő  között.  Már  pedig  csupán 
a  nyilvánosság  által  egészen  ki  nem  kerülhetők  azok  a  vesze- 
delmek, a  melyek  miatt  az  összeesküvéseket  mindig  a  legnagyobb 
államellenes  bűntettnek  tekintették.  Sőt  valahányszor  a  fennálló 
alkotmány  megdöntéséről  van  szó,  az  állam  rendjére  és  nyugal- 
mára szükségképen    még   veszélyesebbek  azok  a  szövetkezések, 

a  melyek  a  törvény  oltalma  alatt  szabadon  alakulhatnak  és  a 
nyilvánosság  minden  eszközével  dolgozhatnak  czéljuk  érdeké- 
ben mindaddig,  a  mig  eljö  a  pillanat,  a  melyben  magukat  elég 
erőseknek  érzik  arra,  hogy  megkezdjék  a  tettleges  eröszakot.  * 

VIII.  AZ  ÁLLAM  AKARATÁNAK  VÉGREHAJTÁSA. 

43.  §.  A  végrehajtó  hatalom  általában. 

A  mint  vannak  az  államnak  szervei,  a  melyek  az  állami 
akaratot  kifejezik,  úgy  kell  bírnia  olyan  szervekkel  is,  a  melyek 
az  állami  akaratot  végrehajtják. 

És  minthogy  a  törvény  végrehajtása  a  kormányra  van 
bízva,  azért  a  kormány  rendelkezésére  kell  bocsátani  azt  az  erőt, 
azt  a  hatalmat,  a  mely  az  állam  akaratának  végrehajtására 
nélkülözhetetlen.  A  mely  a  törvényhozás  és  a  kormány  intézke- 
déseit foganatosítja. 

Az  államnak  ez  a  foganatosító  közege,  ez  a  végrehajtó 
hatalma :  a  közigazgatás,  mint  a  tisztségek  egész  sorozata. 

A  végrehajtó  hatalom  fontosságát  mutatja  az  a  körülmény, 
hogy  az  állam  tényleges  hatalma  nem  a  törvényhozás  határo- 
zataitól, hanem  a  végrehajtás  anyagi  erejétől  függ. 

A  legfőbb  hatalom  azért  mindig  bír  és  az  állam  érdekében 
bírnia  is  kell  azzal  a  képességgel,  hogy  valahányszor  az  állam 
fennállása  kívánja,  legyőzze  mindazt,  a  mi  őt  hatalma  gyakor- 
lásában korlátozza. 

Ezt  a  legfőbb  hatalmat  azonban  nemcsak  az  állam  fenn- 
tartására lehet  alkalmazni,  hanem  visszaélni  is  lehet  azzal.  Az 
oly  hatalom  ugyanis,  a  mely  csak  addig  mindenható,  míg  a 
közjóra  munkál,  és  mihelyt  hűtlen  lesz  feladatához,  azonnal 
elveszti  erejét,  csak  az  álmok  országába  tartozik.  A  valódi  élet- 
ben lehetetlen  valakire  valamely  hatalmat  ruházni  a  visszaélés 
lehetősége  nélkül.  ** 

*  111.   24—35.  —  **  111.  49-50. 

És  mégis  a  törvényhozás,  mihelyt  meggyözödii<  arról,  hogy 
a  társadalmat  csak  úgy  tarthatja  fenn,  ha  a  végrehajtó  hatalmat 
korlátlan  hatalommal  ruházza  fel,  —  kénytelen  e  hatalom  gyakor- 
lását egy  személyre  bízni.  A  mi  által  a  törvényhozás  irányában 
ez  hasonló  helyzetbe  kerül,  mint  a  minő  a  törvényhozás  állása  a 
felséges  néppel  szemben.  Valamint  a  törvényhozás  a  reáruházott 
teljhatalomnál  fogva,  ezt  a  nép  akarata  ellen  is  használhatja : 
szintúgy  fordíthatja  az,  a  ki  a  törvényhozás  által  ily  korlátlan 
hatalommal  felruháztatott,  ezt  a  hatalmát  a  törvényhozás  ellen  is. 
Nincs  egyéb  igazolásra  szüksége,  mint  a  melylyel  a  törvény- 
hozás szokott  élni  a  nép  ellenében :  miszerint  azok  java  kívánja, 
kiktől  hatalmát  nyeré,  hogy  tetszésükön  túltegye  magát.  Jogi 
szempontból  a  legfőbb  államhivatalnok  ily  eljárását  nem  lehet 
menteni ;  azonban  a  kérdés :  ki  gyakorolhasson  az  államban 
egészen  absolut  hatalmat  ?  —  soha  nem  a  jog,  hanem  mindig 
a  hatalom  kérdése.  És  az  államcsínyeknek  egész  sorát  mutat- 
hatja fel  minden  nép  története,  melyből  megtanulhatjuk,  hogy 
jogtalan  cselekmények  sem  tartoznak  a  lehetetlenségek  sorába. 
Hogy  az  állam  legfőbb  szolgája,  épen  mivel  mindenkinek  szolgál, 
és  így  mindenkinek  szüksége  van  reá,  mindenkinek  az  urává 
könnyen  fölemelkedhetik.  * 

Az  államhatalom  visszaélése  ellen  csak  két  biztosíték  nyújt 
kezességet  anélkül,  hogy  az  eljárásban  akadályozná,  vagy  a 
fenntartására  szükséges  erőtől  megfosztaná: 

az  egyik  abban  áll,  hogy  az  államhatalmat  legalább  egy- 
részben  azok  gyakorolják,  a  kikre  azt  a  nép  bízza ; 

a  másik  abban,  hogy  a  kik  az  államhatalommal  meg  van- 
nak bízva,  felelősségre  legyenek  vonhatók  eljárásaikért.** 

44.  §.  A  közigazgatás. 

A  közigazgatás  feladata  általában  az  állam  akaratának  a 
végrehajtása,  vagyis  a  kormány  rendeleteinek  foganatosítása. 

Takarékosságból  a  közigazgatás  teendőinek  egy  részét  azokra 
bízza  az  állam,  a  kik   egyszersmind  a  községek   ügyeit   intézik. 

•  1.  321.  —  **  II.  175. 

Ugy  okoskodván,  hogy  a  községi  hivatalnok,  a  mennyiben  a 
központi  hatalom  teendőiben  jár  el,  erre  nézve  csupán  a  központi 
hatalomnak  tartozik  felelősséggel,  és  nem  községi  megbízottnak 
tekintendő. 

Eszerint  a  közigazgatás  kétnemű  functiót  foglal  magában, 
a  melyek  egyaránt  fontosak  ugyan,  de  lényegileg  merőben 
különbözők : 

a)  az  alsóbb  közigazgatási  hatóság  eszközül  szolgál  az 
államnak  —  kisebb  körökben  —  parancsai  végrehajtására ; 

b)  az  egyes  községek  ügyeit  köteles  ellátni  és  azok  érde- 
keit más  községek,  sőt  az  állam  ellenében  is  képviselni.* 

Vizsgáljuk  meg  azt  a  kérdést:  melyek  az  előnyei  és  a 
hátrányai  ennek  a  rendszernek  az  államra  nézve  ?  Vájjon  nem 
volna-e  helyesebb,  ha  az  állam  akaratának  végrehajtását  kizá- 
rólag a  saját  közegeire  bizná? 

Tény  egyfelől,  hogy  a  vegyes  rendszerrel  a  közigazgatási 
költségek  tetemes  részét  meg  lehet  takarékoskodni.  Másrészről 
azonban  nem  lehet  figyelmen  kivül  hagynunk  azokat  a  rossz 
következményeket,  a  melyeket  a  kizárólagos  állami  közigazgatás 
hivatalnokseregének  nagysága  rejt  magában  úgy  az  államra, 
mint  az  egyes  polgárokra  nézve.  Mégis  döntő  ezekben  a  kér- 
désekben sem  az  egyik,  sem  a  másik,  hanem  az  a  harmadik 
tény,  hogy  a  hol  az  állam  ügyeinek  egy  részét  a  községekre 
vagy  községi  alkalmazottra  bízzák,  ott  az  állam  nem  fejthet  ki 
soha  elég  erőt.**  Az  állam  ügyei  az  összes  állampolgárok  ügyei, 
azért  sohasem  bízhatók  azok  veszedelem  nélkül  az  állam  egyes 
részeire.  A  hol  az  állam  ügyeit  az  egyes  tartományok,  grófságok 
vagy  községek  intézik,  idegenek  intézik  azokat,  a  kikre  nem 
tartozik;  és  a  tapasztalás  azt  mutatja,  hogy  a  mit  idegenek  végez- 
nek, mindig  rosszabb  és  többe  kerül,  mintha  az  ember  maga 
végezte  volna.***  Meg  lehet  ugyan  szabni  törvényekben,  hogy  a 
községi  hivatalnok  minden  dologra  nézve,  melyet  az  állam  hiva- 
talnokai helyett  végez,  csak  az  államnak  legyen  felelős:  de  hogy 
kettős  felelőssége  mellett  összeütközés  eseteiben  inkább  a  község 
részére  fog  hajolni,  mint  az  államéra,  szintoly  bizonyos,  a  mint 

*  11.  239—240.  —  **  111.  15.  —  ***  III.  181. 


8.  Az  állani  akaratának  végrehajtása.  193 

föltehető,  hogy  a  község  az  ellenkező  eljárás  miatt  legtöbb  eset- 
ben bosszút  állana  szolgáin,  a  kik  az  államnak  is  felelősek 
ugyan,  de  mégis  tőle  függnek.  Az  összeütközések  pedig  az 
államhatalom  és  a  község  között  nem  kerülhetők  ki  azáltal, 
hogy  az  államügyek  egy  részét  a  községi  hivatalnokokra  bízzák. 
A  hol  valódi  ellentét  van  a  községi  és  az  állami  érdekek  közt, 
ez  összeütközés  is  megvan.  És  mind  az  államra,  mind  a  köz- 
ségre nézve  jobb,  ha  nyilván  folyik  a  harcz  a  hatóságok  között, 
a  melyekre  ügyeiket  bizták,  mintha  azok  az  egyének,  a  kiktől 
minden  közügy  czélszerü  ellátása  függ,  —  ellenkező  kötelessé- 
gek levén  rajok  bizva  —  önmagukkal  kerülnek  összeütközésbe. 
Az  államnak  érdekében  áll,  hogy  jogköre  szorosan  el 
legyen  különitve  egyes  részeinek  —  a  tartományoknak,  a  köz- 
ségeknek —  hatáskörétől.  ViSzont  az  államban  levő  kisebb 
testületek  csak  úgy  őrizhetik  meg  függetlenségöket,  ha  önkor- 
mányzási joggal  bírván,  hivatalnokaikat  az  állam  befolyása  nélkül 
választhatják.  Épen  azért  szükséges,  hogy  ügyeit  az  állam  is 
csak  magától  függő,  saját  szolgáira  bízza.  Enélkül  a  különböző 
functióknak  ugyanazon  kézben  való  egyesítése  nemcsak  az 
összeütközéseket  nem  küszöböli  ki,  hanem  mindig  a  jogkörök 
egybezavarására  is  vezet.* 

45.  §.  Választás-e  avagy  kinevezés? 

Nem  kevésbbé  fontos  kérdés :  vájjon  a  közigazgatás  hiva- 
talai kinevezés  avagy  választás  útján  töItessenek-e  be? 

Ma  csaknem  minden  alkotmányos  államban  a  miniszterekre 
ruházták  azt  a  jogot,  hogy  valamennyi  nyilvános  hivatalt  ők 
töltsenek  be  kinevezés  útján.  És  el  kell  ismernünk,  hogy  ez  ellen 
elméletileg  keveset  lehet  szólni.  Egy  miniszter  sokkal  magasabb 
polczon  áll,  semhogy  —  különösen  az  alsóbb  hivatalok  betöl- 
tésénél —  mellékérdekek  által  engedné  magát  vezettetni.  Arról, 
a  ki  a  közigazgatás  egyik  ágának  élén  áll,  fel  kell  tételeznünk, 
hogy  ismeri  a  szolgálatra  szükséges  tulajdonságokat.  És  mikép 
teremtsen   egységet  az  igazgatásban,  és  hogyan  lehessen  felelős 

a  miniszter,  ha  parancsainak  végrehajtóit  nem  ö  nevezheti  ki? 
De  ezekkel  az  okokkal  szemben  a  következőkről  nem  szabad 
megfeledkeznünk : 

ű)  Hogy  nemcsak  személyes,  hanem  politikai  okok  is  vannak. 
És  hogy  a  közigazgatás  sokkal  gyakrabban  szokott  szenvedni 
ama  befolyás  alatt,  a  melyet  a  politikai  okok  gyakorolnak  a  hiva- 
talok betöltésére,  mint  a  mit  a  személyes  okok  gyakorolnak  arra. 

b)  Hogy  a  miniszterek,  összes  mindenhatóságuknak  és 
felelősségüknek  daczára,  mindig  csak  emberek  maradnak;  és 
ugyanazért  a  szolgálatra  megkivántató  tulajdonságokat  a  leg- 
pontosabban ismerhetik,  anélkül,  hogy  mégis  tudnák :  vájjon 
ezek  a  tulajdonságok  abban  a  több  ezer  egyénben,  a  kiket 
sohasem  vagy  csak  félórára  láttak,  megvannak-e?  Az  alsóbb 
hivatalok  betöltésénél,  minden  lelkiismeretességük ,  mellett  is, 
vagy  környezetüknek  tudomására,  vagy  az  úgynevezett  jószeren- 
csére  kénytelenek  magukat  bízni.* 

c)  Hogy  ezer  meg  ezer  államszolga  kinevezési  jogát  oly 
egyénekre  kell  bízni, 

a  kik  igen  gyakran  egészen  más  szakban  működtek,  mint 
a  melyben  minden  helyet  be  kell  tölteniök ; 

a  kik  csak  rövid  idő  óta  viselik  hivatalukat; 

a  kik  pártuktól  és  a  kormánytól  függnek ; 

a  kik  kineveztetésök  következtében  személyökre  nézve  nem 
igen  tarthatnak  valami  rossztól. 

És  ha  mindezeket  a  most  elsorolt  okokat  is  figyelembe 
veszszük,  anélkül,  hogy  el  lennénk  fogulva  a  középkor  intézményei 
iránt,  abban  a  véleményben  lehetünk,  hogy  mégis  csak  czél- 
szerübb,  ha  azok  választják  a  közigazgatási  tisztviselőket,  a  kikre 
igazgatásuk  köre  kiterjed,  mint  az  újabbkori  központosított 
államokban  követett  kinevezési  rendszer.** 

46.  §.  A  közigazgatási  bíróság. 

Ha  még  oly  élesen  elkülönítik  is  az  állam  és  a  község 
jogkörét  az  alkotmányban,  ez  is,  amaz  is  egyaránt  törekszik 
hatalmát   kijcbb   terjeszteni.  A  mi  által,  ha  az  egymással  szem- 

közt  álló  két  elem  közül  egyik  erösebb,  vagy  ha  egyikben  jóval 
nagyobb  a  törekvés  korlátai  tágítására :  a  törvényszabta  hatá- 
roknak lassankint  okvetlenül  össze  kell  zavarodniok. 

Gondoskodni  kell  tehát  arról,  hogy  valamennyi  hatalom  az 
alkotmány  által  kijelölt  határai  közt  maradjon.  Gondoskodni  kell 
azért,  mert  az  államban  szükségkép  egyik  uralkodik  e  kettő 
közül :  a  törvény  vagy  az  anyagi  erő.  És  mihelyt  kivontuk  magun- 
kat az  első  uralma  alól,  azonnal  meg  van  alapítva  a  másodiknak 
az  uralma.  Gondoskodni  pedig  csak  a  birói  hatalommal  lehet, 
mert  csupán  az  bizható  meg  azzal  a  feladattal,  hogy  mindent 
bizonyos  határok  közt  tartson,  —  anélkül,  hogy  félnünk  kelljen, 
miszerint  ö  maga  lépi  azokat  át.  Csupán  a  birói  hatalom  annyira 
gyenge  anyagilag,  hogy  állásával  nem  élhet  vissza. 

Az  alkotmány  által  meghatározott  viszonyok  fenntartása 
végett  itélöszékekre  van  szükség,  a  melyek  az  államhatalom  és 
az  állam  egyes  részei  közt  fennforgó  minden  kérdésben  határoz- 
zanak afölött :  vájjon  a  kérdés  tárgya  a  törvény  szerint  az 
államnak,  vagy  egyes  részeinek  hatáskörébe  tartozik-e? 

A  birói  hatalom  döntvényeinek  az  állam  és  egyes  részei 
közt  előforduló  kérdésekben  ugyanazt  az  erőt  kell  tulajdoníta- 
nunk, a  mely  minden  birói  Ítéletet,  a  dolog  természete  szerint 
illet,  az  egyesekre  vonatkozó  kérdésekben ;  t.  i.  azokat  a  bíróilag 
eldöntött  esetre  nézve  sem  a  törvényhozó,  sem  a  végrehajtó 
hatalom  fel  ne  forgathassa. 

A  birói  hatalom  e  fensőségének,  az  Ítélőszékek  üdvös 
befolyásának  lehet  tulajdonítani  az  északamerikai  unió  fenntar- 
tását és  az  északamerikai  alkotmány  nagyszerű  eredményeit. 
A  legfőbb  törvényszék  nélkül  az  egyes  államok  közötti  soknemű 
ellentétek  és  önállóság  után  való  erős  törekvések  mellett  rég 
felbomlott  volna  az  unió  köteléke,  vagy  a  szövetséges  államok 
helyébe  központosított  állam  lépett  volna,  Francziaország  mintá- 
jára. Az  állam  és  egyes  részei  közötti  viszonyok  rég  felbomlottak 
volna,  és  az  államoknak  és  egyes  részeiknek  illetősége  közt  a 
helyes  határokat  rég  összerombolták  volna,  ha  el  nem  ismerik 
és  az  alkotmány  egyik  támaszának  nem  tekintik  az  amerikaiak 
azt  az  alapelvet,  miszerint  a  törvényszékek  feladata  közvetítőnek 

állani  a  törvényhozás  és  a  nép  közt  abból  a  czélból,  hogy  egyebek 
közt   az   utóbbit  a   hatalmának   kijelölt    korlátok   között    tartsa. 

Németországban  századokon  át  törekedtek  arra,  hogy 
Amerika  fötörvényszékeihez  hasonló  bíróságot  létesítsenek.  És 
a  czélnak  megfelelő  „Kammergericht"  behozására  és  a  Kammer- 
gericht  tekintélyének  megalapítására  irányzott  törekvés  azzal  a 
belátással  magyarázható,  hogy  ha  a  birodalom  egyes  részeinek 
némi  önállóságot  adnak  ...  az  egység  felbontásának  szándéka 
nélkül :  akkor  mind  a  birodalom,  mind  egyes  részei  alkotmány- 
szerű  állásának  fenntartása  végett  egy  fötörvényszék  szervezése 
szükséges,  a  melyet  illessen  minden  kétséges  esetben  a  leg- 
főbb határozás. 

Ugyanezt  találjuk  más  államokban  is.  Ama  benső  össze- 
köttetés mellett,  a  mely  az  egész  középkorban  volt  a  birtokjog 
és  a  törvényhatóság  közt,  gyakran  fordulván  elő  eset,  a  midőn 
bizonyos  kiváltságok  magyarázata  fölött  kétség  támadt,  a  kétes 
illetőségi  kérdések  eldöntése  az  állam  és  egyes  részei  közt  a 
középkorban  mindenütt  a  birói  hatalomra  volt  bízva.  Mert  a 
birtok  kérdése  fölötti  ítélet,  összefüggvén  a  törvényszéki  illetőség 
kérdésével,  magában  foglalta  annak  a  kérdésnek  eldöntését: 
meddig  terjed  a  király,  meddig  az  egyes  községek  és  hűbérurak 
törvényhatósága  ? 

Miként  kell  rendezni  a  legfőbb  törvényszéket,  a  melynek 
az  állam  és  egyes  részei  közt  keletkező  illetőségi  kérdések 
fölött  kell  határozni,  oly  kérdés,  a  melyet  az  egyes  országok 
különböző  viszonyai,  míveltségi  állapota  és  az  azokban  ural- 
kodó nézetek  szerint  különbözőleg  kell  megoldani.  Az  állam- 
tudomány csak  az  irányt  szabhatja  meg  általában,  a  melyet 
követni  kell  és  a  mely  minden  államban  ugyanaz  marad.  De 
hogy  a  kitűzött  czél  mely  eszközökkel,  micsoda  intézményekkel 
érhető  el  az  egyes  államokban,  ez  mindig  a  körülményektől 
függ.  És  csak  néhány  alapelv  van,  a  mely  e  részben  általános 
érvényességgel  bírhat.  Ilyenek : 

a)  hogy  az  alkotmányban  tisztán  ki  legyen  jelölve  a  határ- 
vonal az  állam  és  egyes  részeinek  jogkíire  között ; 

b)  hogy  a  birói  hatalmat  olyanokra  bízzák,  a  kik  sem 
letehetők,  sem  előmozdíthatok  nem  lévén,  függetlenek  és  magas 

állásukban  több  fogékonysággal  bírnak  az  erkölcsi  felelősség 
hatásai  iránt ;  de  sohase  bízzák  a  népre  vagy  azokra,  a  kik  — 
mint  az  esküdtek  —  csak  az  államhatalom  befolyása  ellen  biz- 
tosítvák,  és  megmaradnak  a  saját  osztályuk  befolyása  alatt,  és 
a  kik  minden  személyes  felelősségtől  mentek. 

Nem  szenved  kétséget,  hogy  nem  könnyű,  sőt  gyakran 
épen  legyőzhetlen  nehézségekkel  jár  oly  törvényszékek  szerve- 
zése, a  melyek  ezekkel  a  kellékekkel  bírnak.  Azonban  ha  egy- 
szer beláttuk,  hogy  az  államhatalom  tevékenysége  csak  úgy 
lehet  üdvös,  ha  az  államot  általában  és  közvetlenül  érdeklő 
ügyekre  szorítják,  és  a  községeknek  és  az  állam  egyes  részei- 
nek bizonyos  önállóságot  adnak,  —  mellőzhetlenül  szükséges 
ilyen  czélszerüen  rendezett  bífói  hatalom  alkotása.  Ha  ugyanis 
az  egyes  községeknek,  grófságoknak  vagy  tartományoknak 
bizonyos  jogkört  engednek,  a  melyet  az  államnak  sem 
szabad  áthágnia :  sohasem  kerülhető  ki  egészen,  hogy  az  illető- 
ség fölött  vitás  kérdések  ne  keletkezzenek.  És  ezek  eldöntését 
sem  a  törvényhozásra  nem  lehet  hagyni,  a  mely  ezáltal  túl- 
terheltetnék ügyes-bajos  dolgokkal  és  gyakran  maga  is  érdekelt 
lévén,  illetőséggel  sem  bírna ;  —  sem  a  kormányra  nem  lehet 
bízni,  mert  nem  tehető  fel  róla  a  kellő  részrehajlatlanság,  vala- 
hányszor a  saját  hatalomkörének  kiterjesztése  forogna  szóban. 
Az  oly  viszonyok  pedig,  a  mik  szerint  az  államhatalom  kihágá- 
sait azzal  akarják  megakadályozni,  hogy  az  egyes  községeknek 
adnak  jogot,  a  melynél  fogva  a  kormány  törvénytelen  befolyása 
ellen  —  mint  a  középkorban  volt  —  azáltal  keressenek  védel- 
met, hogy  parancsait  ne  hajtsák  végre,  .  .  .  e  viszonyok  nem 
férnek  össze  az  újabbkori  államok  helyzetével  és  feladatával. 
Az  úgynevezett  „vis  inertiae"  a  helyhatósági  önállóság,  legjobb 
biztosítéka  lehet  ugyan :  de  csupán  az  állam  erejének  a  rová- 
sára. A  mikor  azonban  az  államtóí  annyit  követelnek,  és  az 
állam  önállósága  —  a  közszabadságnak  ez  a  feltétele  —  oly 
nagy  erőt  igényel,  az  államhatalom  gyengítését  eredményező 
eljárás  épen  a  szabadság  ellen  való  volna.* 

IX.  BIROI  HATALOM. 

47.  §.  A  bírói  hatalom  szükségessége. 

Az  emberi  nézetek  különbözősége  és  ama  befolyás  mellett, 
a  melyet  egyéni  nézeteink  ítéletünkre  gyakorolnak,  csak  annyi- 
ban uralkodhatik  a  törvény,  a  mennyiben  van  birói  hatalom,  a 
mely  a  törvényt  magyarázza,  alkalmazza  és  végrehajtja. 

A  kit  az  államban  az  uralkodás  illet,  —  legyen  bár  az  nép 
avagy  egyes  ember  —  megváltoztathatja  az  állam  alkotmányát. 
A  kikre  a  törvényhozó  hatalmat  ruházták,  eltörölhetnek  egyes 
törvényeket,  ujakat  hozhatnak ;  és  ezáltal  uj  szabályokat  adhat- 
nak a  birói  hatalom  elé.  De  hogy  a  birói  hatalom  előbb  meg- 
jelölt feladatát  teljesíthesse,  míg  az  alkotmány  fennáll  és  a  tör- 
vény eltörölve  nincsen,  a  bíró  egyes  esetre  kimondott  ítélete 
fölötte  kell  hogy  álljon  a  törvényhozás  akaratának,  fölötte  az 
uralkodó  hatalmának.  A  birói  hatalom  ezzel  bizonyos  fensőséget 
nyer  a  többi  hatalmakkal  szemben :  fensösége  azonban  nem 
egyéb  a  törvények  fensöségénél.  A  birói  hatalomnak  ez  az  ereje 
egyszersmind  a  jogállam  leglényegesebb  ismertető  jele.  A  jogi 
alapon  rendezett  állam  és  a  kényuralom  között  ugyanis  az  a 
lényeges  különbség  hogy  amabban  a  törvény,  ebben  az  emberi 
akarat  —  egyes  vagy  sok  ember  akarata  —  uralkodik :  tehát  az 
olyan  államot  kényurinak  kell  tartanunk,  a  melyben  el  nem 
ismerik  a  birói  hatalomnak  ezt  a  fensőbbségét.* 

48.  §    A  birói  hatalom  kellékei :  jogtudás,  függetlenség 

és  felelősség. 

Minden  emberrel  veleszületett  a  jogérzéke.  A  szilárd  alapon 
nyugvó  jogviszonyok  hasznai  oly  nyilvánvalóak,  hogy  minden 
emberben,  tehát  minden  bíróban  is  föl  kell  tennünk,  miszerint 
a  törvények  értelmében  igazságos  törekszik  lenni,  hacsak  különös 
okok  ebben  a  törekvésben    nem    akadályozzák.  A  czélszerü  tör- 

*  Ili.  58-59. 

vénykezési  rendszer  feladata  ennélfogva  csupán  ezeknek  az  okok- 
nak az  elhárításában  vagy  legalább  gyöngítésében  áll. 

Evégből  két  dolog  szükséges : 

ű)  a  bírónak  bírnia  kell  eszközökkel  arra,  hogy  a  jogot 
megismerhesse ; 

b)  oly  helyzetben  kell  lennie,  a  melyben  személyes  kár 
avagy  haszon  nélkül  kimondhassa  ítéletét,  és  mindamellett  füg- 
gésben maradjon  a  törvénytől. 

Hogy  a  jog  megismerését  lehetővé  tegyük  a  bírónak,  arra 
egyik  leghathatósabb  eszköz  a  törvények  világossága.  Ezenkívül 
a  kérdés  tény-  és  jogi  álladékának  megosztása ;  a  fölebbvitel ; 
bizonyos  életkor,  a  melyben  valaki  birói  hivatalt  viselhet,  kizár- 
ván az  ifjú-  és  aggkorúakat ;  végre  a  bizonyítás  meghatározott 
formulái :  —  mind  megannyi  eszköz,  a  mely  a  bírót  megőrzi 
a  tévedéstől. 

Pontosabb,  de  egyszersmind  nehezebb  is,  intézményekkel 
biztosítani  a  bírák  függetlenségét.  Pontosabb,  mert  minden,  a  mi 
által  a  bírónak  lehetségessé  teszik  a  jog  ismerését,  haszontalanná 
válik  ott,  a  hol  nincs  meg  a  függetlenség;  és  valóban  független 
birák  a  hibás  törvénykezési  rendszert  is  legalább  tűrhetővé  teszik. 
De  nehezebb  is,  mert  az  út  és  mód,  a  melyen  a  törvényszékek 
függetlenségét  létesíteni  törekszenek,  nagyrészt  az  állam  alkot- 
mányától és  attól  a  hatalomtól  függ,  a  mely  ellen  épen  védeni 
kell  a  törvényszékek  függetlenségét. 

Ha  a  törvényszékek  önállóságát  egyesnek  a  túlnyomó  hatalma 
ellen  kell  védelmezni,  alig  találhatunk  jobb  formát  az  esküdt- 
széknél. Ugyanezt  a  czélt  el  lehet  érni  a  birák  nagyobb  száma, 
elmozdíthatlansága  és  még  nagyobb  mértékben  örökösödési  volta 
által.  Végre  a  törvényszéki  eljárás  titokban  tartása  is  szükséges 
biztosítéka  a  birói  hatalom  függetlenségének  oly  állapotokban, 
a  hol  a  szabadság  hiányzik :  mert  a  hol  a  hatalomnak  nincsenek 
korlátai,  merényletek  ellen  ott  a  titok  leplére  van  szüksége  a  jognak. 

Ha  a  népnek  jelentékeny  befolyása  van  az  államra  és  a 
birói  függetlenséget  a  tömegek  befolyása  ellen  kell  védeni,  az 
esküdtszék  —  a  mennyiben  a  nép  erkölcseivel  és  szokásaival 
egybehangzik  —  igen  czélszerü  lehet  oly  esetek  eldöntésére,  a 
melyek  egyeseket  illetnek;  de  nem  az  akkor,  a  mikor  az  állam 

érdeke  forog  szóban.  Mert  mindazok  az  okok,  a  melyeket  korlátlan 
egyeduradalmakban  az  esküdtszék  mellett  emlegetni  szoktak,  ott, 
a  hol  a  nép  uralkodik,  éppoly  mértékben  ellene  szólnak ;  és 
pedig  annál  inkább,  minél  nagyobb  befolyást  gyakorol  a  nép 
az  állam  kormányára.  —  Ily  államokban  a  birák  nagyobb  szá- 
mában kell  egyik  eszközt  keresnünk  a  birói  függetlenséget  fenye- 
gető veszedelmek  ellen.  És  mindig  legjobb  ugyané  viszonyok 
között,  ha  az  államot  érdeklő  esetekben  a  birói  hatalom  gyakor- 
lását állandó  birákra  bízzák ;  ha  a  befolyás,  a  melyet  a  birói 
helyek  betöltésére  a  népnek  adni  kellene,  sem  az  egyes  birák 
elmozdítására  nem  terjeszkedik  ki,  sem  a  választhatóság  tekinte- 
tében nem  korlátlan. 

Ezek  az  eszközök  azonban,  a  melyekkel  a  birói  hatalmat 
függetlenné  törekszenek  tenni,  magukban  véve  mind  nem  kielégítők. 
Nem  kielégítők,  mert  a  függetlenség  erkölcsi  tulajdon,  a  mely 
ennélfogva  mindig  inkább  függ  a  bíró  egyéniségétől,  mint  az 
állásától.  És  mindazokat  a  momentumokat,  a  melyek  az  egyén 
ítéletére  befolyással  vannak,  nem  lehet  sem  előre  kiszámítani,  sem 
az  államnak  rendelkezésére  álló  eszközökkel  erejökben  csökkenteni. 

Hogy  a  t()rvényszékek  feladatuknak  megfeleljenek,  nem  elég, 
hogy  az  egyes  bíró  minden  idegen  befolyástól  függetleníttessék, 
hanem  szükséges  még  az  is,  hogy  a  törvénytől  mindig  függőnek 
érezze  magát.  A  mi  csak  akkor  várható  bizton,  ha  azokon  az 
eszközökön  kívül,  a  mikkel  a  birót  idegen  befolyásoktól  megóvni 
törekszenek,  egyszersmind  motívumokról  is  gondoskodnak,  a 
melyek  kötelessége  teljesítésére  buzdítsák. 

ilyes  motívum  a  felelősség. 

A  birót  a  vesztegetésen  és  oly  eseten  kívül,  a  midőn 
szemlátomást  megsértette  a  törvény  által  megszabott  formákat,  — 
felsőbb  hatóság  előtt  felelősségre  vonni  és  büntetni  nem  lehet. 
Fordulhatnak  ugyan  elő  esetek,  a  mikben  minden  valószínűség 
arra  mutat,  hogy  a  törvényt  tudva  sértette  a  bíró  és  különösnek 
tetszhetik,  ha  ilyenkor  is  felmentik  minden  felelősség  alól : 
azonban  a  birák  ilyen  jogsértéseiből  származható  baj  mindig 
kisebb,  mint  volna  az,  a  mely  a  bírói  fügL;etIenség  megsemmisí- 
tését vonná  maga  után.  Mindig  jobb  tehát  a  kisebb  baj  lehető- 
ségének kitéve  lennünk;  annál  is  inkább,   mivel  nincs  hatóság, 

a  melyre  a  birák  felelősségre  vonását  veszedelem  nélkül  lehetne 
bízni.  Legkevésbbé  alkalmas  erre  a  törvényhozó  hatalom,  miután 
a  birák  függetlenségét  némely  esetekben  épen  az  ellen  kell  leg- 
inkább védelmezni. 

De  mivel  a  törvényes  felelősséget  nem  alkalmazhatjuk, 
azért  szükséges,  hogy  a  birói  hatalom  erkölcsi  felelősségnek 
legyen  alávetve.  Ez  a  legfontosabb  ok,  a  melyet  a  birói  tárgya- 
lások nyilvánossága  mellett  fel  lehet  hozni. 

A  nyilvánosságtól  nem  várhatjuk  azt  a  hatást  —  a  mit 
sokan  várnak  tőle  — ,  hogy  a  törvényt  tágasabb  körben  meg- 
ismerteti és  a  törvény  iránti  tisztelet  gyakorlatilag  megerősödik 
általa  a  népben.  A  polgári  esetek  nyilvános  tárgyalása  —  egészen 
egyszerű  eseteket  kivéve  —  kevés  hatással  lehet  a  jogilag  nem 
képzett  osztályok  jogismeretére.  A  büntető  törvénykezés  nyilvá- 
nossága pedig  inkább  káros,  mint  hasznos  befolyással  van  ebben 
a  részben.  A  midőn  a  tömegnek  szabad  bejárást  engednek  a 
törvényszéki  tárgyalásokra,  a  hol  a  védő  kiemeli  a  bűntettnek 
minden  mentő  okát,  a  hol  hosszasan  tárgyalják  elkövetése  és 
titkolása  különféle  módját,  —  legtöbbször  még  fontosabb  okok 
szólnak  a  nyilvánosság  ellen,  mint  a  mik  miatt  a  közönséget 
szeméremsértő  büntettek  törvényszéki  tárgyalásakor  ki  szokták 
zárni.  A  nyilvánosság,  a  mint  azt  napjainkban  értik,  gyakran 
hasznos  ugyan  a  vádlottnak,  de  sohasem  az  a  közönségnek. 
Korlátozása,  ha  anélkül  lehet,  hogy  a  nyilvánosság  előnyeiről  le 
kelljen  mondanunk,  a  közerkölcsiség  érdekében  igen  kívánatos. 
A  mi  különösen  a  törvényszéki  tárgyalások  hirlapi  közlését  illeti, 
a  mely  szerint  minden  borzasztó  vagy  ravaszul  kiszámított  bűn- 
tettet a  legnagyobb  körülményességgel  adnak  elő  a  lapok,  — 
e  szokás  csak  ártalmas  lehet;  és  igen  óhajtandó,  hogy  a  hol 
szabad  sajtó  van,  a  közvélemény  közlönyeinek  kezelői  ne  feled- 
nék, miszerint  egy  lap  szerkesztésében  az  előfizetők  számának 
szaporításán  kívül  egyéb  szempontokat  is  figyelembe  kellene  venni. 

A  nyilvánosságot  mindezek  daczára  a  jó  büntető  eljárás 
egyik  legjobb  biztosítékának  tekinthetjük,  mert  a  bírót  ítéletére 
nézve  felelőssé  teszi  a  közvélemény  előtt.  És  a  bírónak  ez  az 
erkölcsi  felelőssége  sokkal  fontosabb  ok  a  nyilvánosság  ellen 
felhozható  valamennyi  érvnél.  * 

*  III.  65—73. 

49.  §.  A  kegyelmezési  jog. 

Az  állam  életében  az  emberi  érzelemnek  is  juttatandó 
szerep,  hogy  ez  ott,  a  hová  a  törvény  nem  ér,  ennek  hiányát 
pótolja ;  vagy  a  hol  a  törvény  az  egyént  minden  haszon  nélkül, 
söt  a  köznek  világos  kárára  elnyomja,  ennek  túlságos  szigorú- 
ságát enyhítse.  Legjobban  figyelmeztet  erre  a  népszerűségnek  az 
a  magas  foka,  a  melylyel  az  esküdtszékek  mindenütt  birnak  a 
népnél.  A  mely  népszerűség  mindenekelőtt  annak  tulajdonitható, 
hogy  valamennyi  törvénykezési  forma  közt  —  ha  nem  csupán 
az  igazság  felderítéséről  van  szó,  a  mire  kétségtelenül  .vannak 
ennél  czélszerübb  formák  is  —  az  emberi  érzelemnek  egyikben 
sincs  nagyobb  hatásköre,  mint  az  esküdtszékben. 

Ha  kiküszöbölnök  az  érzelmet  az  állam  életéből,  akkor  az 
állam  hatalma  a  kérlelhetetlen  végzet  hatalmához  hasonlítana, 
a  melyet  épen  azért,  mert  kérlelhetetlen,  senki  sem  tartana  igaz- 
ságosnak. És  a  melynek  magunkat  csak  azért  vetnők  alá,  mert 
ezt  a  hatalmat  megtörni  lehetetlen.  * 

Az  alaki  jog  szükségén  kívül  minden  ember  érzi  a  méltá- 
nyosság szükségét  is.  Ám  ha  ezt  észreveszszük  és  igaznak  tart- 
juk, el  kell  ismernük  annak  a  hatalomnak  a  szükségességét  is, 
a  mely  a  méltánytalanságot,  a  melyre  egyes  esetekben  a  tör- 
vény betűszerinti  alkalmazása  vezetne,  megakadályoztatni  képes. 
Amint  hogy  tényleg  majd  minden  országban  —  bármilyen  szi- 
gorú legyen  is  különben  a  törvényhozás  —  van  valaki,  a  ki  fel  van 
ruházva  evvel  a  hatalommal,  a  kegyelmezési  joggal.  A  hol  pedig 
ez  nem  történt,  vagy  a  hol  az  illető  ezt  a  jogát  használni  nem 
akarja,  ott  mindenütt  a  merev  törvényt  az  emberiség  érzelmei- 
nek rendeli  alá  a  bíró. 


*  Az  egyén  bármely  sérelme,  ha  az  államtól  származik,  a  legnagyobb 
fontosságú.  Oly  cselekmények,  a  melyek  a  többség  érzelmét  sértik,  ellen- 
zéket szülnek  az  állam  ellen ;  a  mely  épen  azért,  mivel  nemes  gerjedelem- 
böl  származott,  mindenekfölött  veszedelmes.  Minden  állam  veszedelemben 
forog,  a  hol  azok,  a  kik  az  állam  törvényei  ellen  vétenek  és  az  állam 
rendeleteit  nem  tartják  tiszteletben,  ezt  egy  magasabb  kötelesség  érzetében 
teszik. 

És  vajmi  ritka  eset,  a  midőn  ezeket  az  eltéréseket  a  szigorú 
igazságtól  helyben  nem  hagyná  a  többség.  Mert  a  méltányosság 
szükséges  kiegészítője  a  jognak.  Mert  a  kegyelmezési  jog  egyik 
követelménye  az  érzelemnek ;  és  a  hol  intézményekről  van  szó, 
a  mik  által  emberek  kormányoztassanak,  az  érzelem  kívánságai 
épen  oly  fontosak,  mint  az  észnek  bármily  követelményei.* 

X.  AZ  ÁLLAM  ERŐFORRÁSAI 

50.  §.  Az  állam  erejének  tényezői. 

Hogy  az  állam  a  feladatát,  a  mely  az  egyének  anyagi  és 
szellemi  javainak  biztosításában  áll,  megoldhassa,  birnia  kell 
azzal  az  állandósággal,  a  mely  az  egyén  minden  hasznos 
munkásságának  feltétele  és  minden  javak  biztosítéka.  Mert  a 
mely  államban  folyvást  változik  az  egyén  jogköre,  és  változnak 
a  viszonyok,  a  melyekre  kell  építenie  az  egyénnek  a  számításait, 
anyagi  és  erkölcsi  javainak  sincs  ott  biztosítéka. 

Az  állandóság  elérésére  pedig  szükséges,  hogy  az  állam 

ű)  kívülről  teljesen  független  legyen  ;**  a  legteljesebb 
önállósággal  bírjon  a  külföld  irányában;***  külügyei  a  legnagyobb 
vigyázattal  kezeltessenek,  hogy  a  viszony,  a  melyben  az  állam, 
mint  egész,  más  államokkal  van,  a  lehetőségig  szilárd  legyen 
és  változást  fontos  ok  nélkül  ne  szenvedjen;**'* 

b)  szükséges,  hogy  benn  nemcsak  forradalmak,  hanem 
gyakori  erőszakos  megtámadások  ellen  is  biztosítva  legyen;** 
elegendő  hatalommal  bírjon  az  egyének  anyagi  és  szellemi  javait 
biztosítani  bármely  támadás  ellen. 

Minthogy  pedig  az  államnak  úgy  külső,  mint  belső  füg- 
getlensége védelmi  eszközeitől  függ;  és  az  egyének  javait  sem 
óvhatja  meg  kellőképen  csupán  erkölcsi  hatalommal :  az  állam- 
nak mindenekelőtt  erőre  van  szüksége,  hogy  feladatának  meg- 
felelhessen. 


*  I.  274—276  —  *•  III.  163.  —  ***  II.  117.  —  **♦*  I.  142. 

Ez  az  erö  általában  három  elem  közrehatásából  származik. 
A  mely  elemek : 

a  munka 

a  töke  és 

a  szabadságnak  az  a  mértéke,  a  mint  az  egyén  a  munká- 
ját és  a  tökéjét  használhatja. 

Mentől  nagyobb  a  produktív  munkával  foglalkozók  száma; 

mentől  több  tőkével  rendelkeznek  ezek ;  és 

mentől  nagyobb  a  szabadság,  a  melylyel  erejöket  és  töké- 
jüket használhatják  : 

annál  nagyobb  a  termelés  eredménye ;  annál  nagyobb 
tehát  az  állam  rendelkezésére  álló  erő.* 

Az  erő  az  államnak  a  feladata  teljesítését  lehetővé  teszi. 
A  lehetőség  azonban  nem  elegendő.  Szükséges  még  az  is,  hogy 
az  erö  az  állam  czéljára  fel  is  használtassék.**  E  mellett  gon- 
doskodnunk kell  arról  is,  hogy  az  állam,  hatalmának  gyakorlása 
közben  a  lehető  legkevesebb  akadálylyal  küzdjön  ;  és  hogy  oly 
pillanatokban,  a  mikor  az  állam  fenntartása  nagyobb  erőkifejtést 
kíván,  ereje  növekedjék,  a  helyett,  hogy  megsemmisülne.*** 

Az  állam  ezekkel  az  erőkkel  anyagi  és  szellemi  javainkat 
védi.  Minthogy  pedig  erre  a  védelemre  az  államnál  kisebb  tár- 
sulatok elégtelenek,  az  állam  megszilárdítása  minden  egyesre 
nézve  mcliőzhetlen  szükség.  És  pedig  talán  a  legnagyobb,  a  leg- 
fontosabb mindenek  között.****  Az  állam  védelmére  ezért  kell 
áldozníok  a  polgároknak,  ezért  áldozzák  is  a  polgárok  anyagi 
és  szellemi  javaikat,  sőt  szükség   esetén   vérüket  és   életüket  is. 

Általában  a  polgárok  által  az  állam  rendelkezésére  bocsá- 
tott és  az  állam  által  a  maga  czéljára  felhasználható  és  igénybe 
is  vett  erőket  gyakorlati  alakjuk  szerint  a  következőkben  sorol- 
hatjuk fel : 

a)  haderő; 

b)  pénz; 

c)  műveltség; 
í^)  vallás; 

e)  hazaszeretet. 

♦  li.  259.  -  **  I.  319.  —  *♦♦  II.  202.  —  ****  111.  180, 

51.  §.  A  haderő. 

Mint  az  egyénnél  mindenekelőtt  az  a  feladat,  hogy  éljen ; 
és  ha  létele  biztosítva  van,  csak  akkor  lehet  szó  arról,  hogyan 
rendezze  életét:  úgy  az  államnak  is  mindenekelőtt  önállóságát, 
azaz  lételét  kell  biztosítania,  és  csak  akkor  lehet  szó  arról, 
hogy  miként  kell  bizonyos  eszméket  az  alkotmányban  meg- 
testesíteni.* 

Az  a  kérdés  tehát:  miként  biztosítsuk  az  állam  önálló- 
ságát? —  az  államtudomány  által  elsősorban  megoldandó 
kérdés. 

Hogy  erre  a  kérdésre  felelhessünk,  előbb  azt  kell  meg- 
állapítanunk:  mi  veszélyezteti  az  állam  önállóságát?  — Az  állam 
önállóságát  csak  egy  másik  államnak  a  támadása  veszélyeztet- 
heti. Vagyis  ha  gondoskodunk  arról,  hogy  az  államnak  elégséges 
hatalma  legyen  megtámadtatása  esetén  önállóságát  a  saját 
erejével  megvédelmezni:  akkor  biztosítottuk  az  állam  önállóságát. 
Ezt  a  hatalmat,  ezt  az  erőt  pedig  az  államnak  a  hadsereg 
nyújtja. 

Az  erős   hadsereg   az   állam    önállóságának   első   feltétele. 

A  philantropok  különböző  államokból  összegyülekeznek, 
és  kölcsönösen  megerősítik  egymást  ama  szebb  jövő  reményében, 
a  mikor  a  népek  közt  szintoly  esztelennek  fog  tetszeni  az  ököljog, 
a  mint  esztelennek  tetszik  előttünk  az,  a  mely  az  egyének  közt 
uralkodott  egykor.  És  módokról  gondoskodnak,  a  mik  által  az 
örök  békét  megalapíthatnák  vagy  legalább  a  háború  alkalmait 
kevesbíthetnék.  Talán  van  is  valami  haszon  ezekben  a  tanács- 
kozásokban. De  a  ki  a  rendes  hadseregek  fennállásának  szükségét 
századunkra  nézve  tagadja,  vagy  azt  hiszi,  hogy  Nyugat-Európa 
valamennyi  államának  egyértelmű  határozata  is  feloszlathatja  az 
állandó  seregeket,  megszüntetheti  azok  szükségét,  míg  északon 
egy  óriás  hatalom  él,  egészen  más  alapokra  épített  polgároso- 
dással, a  minek  következtében  nyugat  meghódítására  kell  töre- 
kednie :  —  merő  utópiák  körében  forog  az  ily  ember  és 
legfölebb  csak  a  jövendő  ivadékok  épülésére  beszélhet  állam- 
tudományról. 

♦  11.  118. 

Sokkal  gyakorlatibb  azoknak  a  fáradozása,  a  kik  arra  törek- 
szenek, hogy  az  egymással  érintkezésben  levő  államok  között 
bizonyos  egyensúly  állapíttassék  meg.  A  hol  ugyanis  a  háború 
lehetetlen,  ott  a  béke  csak  a  gyengébb  fél  érdekeinek  alárende- 
lésében állhat:  az  ilyen  államnak  polgárai  előbb-utóbb  lelátják, 
hogy  nincs  költségesebb  a  névszerinti  önállóságnál.  Az  államok 
közötti  egensúly  rendszere  különben  nem  diplomatiai  találmány, 
hanem  a  dolgok  természetének  a  következménye.  A  ki  ezt  kétségbe 
vonná,  az  mind  az  államok  természetének,  a  melyek  mindig 
nemzeti  önzésen  alapulnak,  mind  a  történelemnek  nemismeré- 
sével lenne  vádolható.  Az  egyensúly  rendszere  oly  régi,  mint 
az  államok  története. 

Minthogy  pedig  Európában  több  nagy  állam  létezik;  és 
egyáltalában  nem  valószinü,  hogy  mindezek  az  államok  közös 
megegyezés  alapján  feloszoljanak :  azt  kell  következtetnünk 
hogy  Európa  jelen  viszonyai  között  csak  nagy  államok  felel- 
nek meg  czéljoknak,  vagy  olyanok,  a  melyek  az  önállóságuk 
védelmére  szükséges  erőt  azáltal  biztosították  maguknak,  hogy 
másokkal  egyesültek.  Az  általános  törekvés,  a  mely  ily  egyesülés 
után  Németországban,  Olaszországban  és  általában  mindenütt 
mutatkozik,  a  hol  kisebb  államok  voltak,  vagy  a  hol  azonegy 
állam  részeinek  szövetségi  köteléke  szerfelett  lazának  látszott 
—  mint  p.  0.  Svájczban  —  bizonyítja,  hogy  az  állami  életnek 
ezt  a  szükségét  mindenki  érzi. 

Ha  az  európai  államoknak  helyzetét,  egymáshoz  való 
viszonyát  nyugodtan  vizsgáljuk,  nem  tagadhatjuk  a  nagy  államok 
nagy  állandó  hadseregeinek  szükséges  voltát.  Hogy  azok  ma 
nélkülözhetetlenek,  azt  el  kell  ismernünk,  bármint  vélekedjünk  a 
nagy  állandó  seregek  felől. 

Azonban  bármennyire  legyünk  is  meggyőződve  a  nagy 
hadsereg  erejének  szükségességéről,  nem  szabad  figyelmen  kívül 
hagynunk,  hogy  viszont  a  nagy,  rendes  hadseregek  fennállásának 
szüksége  teszi  szükségessé  a  nagy  államok  fennállását.  És  nem 
szabad  azt  gondolnunk,  hogy  a  hatalmas  hadsereg,  a  mi  az 
állam  biztonságára  nélkülözhetetlen,  magában  véve  elegendő  is 
volna  erre. 

Egyrészt  ugyanis  az  igen  nagy  haderő  az  állam  külbizton- 
ságára  nézve  nemcsak  védelmet  nyújt,  hanem  veszedelmet  is 
idézhet  elő.  Az  államhatalom,  túlnyomó  hadereje  öntudatában, 
épen  mert  fenntartása  annyi  áldozatba  kerül,  rendesen  nemcsak 
az  állam  biztosítására  szokta  ezt  az  erejét  felhasználni.  E  fel- 
tevés valószínűsége  mindenesetre  igen  gyakran  szolgáltat  okot 
másoknak  az  ellenkedésre.  Némely  államot,  a  mikor  épen  zavar- 
ban volt,  azért  támadtak  meg,  mivel  mások  megtámadására  jól 
felkészültnek  látták,  és  meg  akarták  előzni  a  támadásban. 

Másrészt  a  történelem  azt  tanitja,  hogy  valamely  hadsereg- 
nek sem  czélszerü  szervezete,  sem  vitézsége  sohasem  védhetett 
meg  egy  államot  is  a  szerencse  változásaitól.  A  legkitűnőbb 
hadsereg  mellett  is  elnyomhatja  pillanatra  az  államot  elleneinek 
túlnyomó  ereje.  Valamennyi  létező  állam  közt  talán  egyedül 
Anglia  történelmében  nem  találunk  pillanatokat,  a  midőn  az  állam 
az  idegen  hatalom  által  egészen  alávetettnek  látszott. 

A  tapasztalatok  hosszú  sorából  következtetve  is  arra  az 
eredményre  jutunk,  hogy  az  államnak  a  külföld  irányában  való 
önállósága  biztosítása  végett  a  vitéz  haderőn  kivül  szüksége  van 
egyéb  erőkre  is. 

Miután  senki  sem  áll  oly  magasan,  hogy  pillanatra  alá  ne 
sülyedhessen,  mindenekfölött  attól  függ  minden  közállomány 
biztossága :  mely  eszközök  állanak  rendelkezésére,  hogy  ismét 
fölemelkedhessek.* 

52.  §.  A  pénz. 

Az  állam  biztonsága  nemcsak  már  rendezett  haderejétől 
függ,  hanem  még  inkább  azoktól  az  eszközöktől,  a  melyekkel 
a  haderő  szervezetét  illetőleg  rendelkezhetik;  azaz:  valódi  erejé- 
nek mennyiségétől.**  Erejének  a  hadseregen  kivül  egy  másik 
tényezője,  és  egyszersmind  a  haderőnek  is  föltétele  ...  a  pénz. 
Önállósága  —  éppúgy,  mint  az  egyéné  —  mindenekfölött  ház- 
tartásától függ. 

Az  állam  háztartásának  a  terve  a  budget,  vagyis  az  elő- 
irányzott bevételek  és  kiadások  felsorolása.  Valódi  képe  azonban 

*  11.  118.;  1.  84.;  II.  262-264.  -  **  II.  258. 

a  zárszámadásokból,  vagyis  a  tényleg  bevett  és  kiadott  összegek 
jegyzékéből  tükröződik  vissza.  Az  állam  háztartásának  helyes- 
ségét az  alkotmányos  államokban  azáltal  akarják  biztosítani^ 
hogy  úgy  a  költségvetés,  mint  a  zárszámadás  tárgyalását  a  tör- 
vényhozás magának  tartja  fenn.  Ugyanezt  akarják  biztosítani  a 
budget  és  a  zárszámadás  tárgyalásának  nyilvánossága  által. 

A  budget  nyilvánosan  tárgyaltatik.  A  zárszámadások  meg- 
jelennek nyomtatásban.  A  hírlapok  által  is  vizsgálat  alá  vonatnak. 
A  szerfelett  nagy  kiadások  ellen  általánosabb,  mindenesetre 
liangosabb  a  panasz,  mint  az  alkotmánynyal  nem  bíró  államok- 
ban De  vájjon  hányat  fogunk  találni  az  állam  több  millió  pol- 
gára között,  a  ki  időt  vesz  magának,  vagy  képességet  érez 
magában,  hogy  a  milliárdos  költségvetést  átvizsgálja  és  azokat 
a  tételeket  kijelölje,  a  melyeknél  megtakaríthatna  valamit  az 
állam  ?  —  Azokban  az  országokban,  a  hol  a  kormány  legpará- 
nyibb hibája  sem  marad  megrovás  nélkül  a  sajtóban,  ott  a  hír- 
lapok hasábjai  csak  igen  ritkán  nyílnak  meg  e  nagyfontosságú 
kérdésnek;  kivéve,  ha  a  pénzügyi  zavar  épen  tetőpontjára  hág, 
vagy  ha  a  közkíncstár  kezelésének  fejtegetése  izgatási  eszközül 
használható  valamelyik  miniszter  ellen.  A  budget  az  ülés  vég- 
napjaiban üres  padok  előtt  tárgyaltatik.  És  ha  a  szónok  a  rész- 
letek tömkelegébe  ereszkednék  :  csendre,  figyelmes  meghallgatásra 
nem  igen  tarthat  számot.  E  közönyösség  forrása  a  tehetetlenség 
érzetében  rejlik;  a  mely  nemcsak  az  egyént,  hanem  a  törvény- 
hozást is  megszállja,  midőn  egy  vaskos  budget  megbirálására 
hivatik  fel. 

Az  állam  számadása  is  megszűnt  hét  pecsét  alá  zárt  könyv 
lenni,  mint  volt  akkor,  a  midőn  a  franczia  udvar  kiadásai  a 
veres  könyvbe  jegyeztettek.  A  könyv  nyíltan  fekszik  előttünk. 
De  sok  kötetből  áll.  És  így  tanulmányozására  magában  erőt 
senki  sem  érez.  Mert  fáradságának  semmi  hasznát  sem  látná. 
Még  abban  az  esetben  sem,  ha  hibákat  találna  benne.  Másoknak 
ugyanis,  hogy  nézeteinek  helyességéről  meggyőződhessenek, 
ugyanazt  kellene  cselekedniök.  Ennyi  buzgóságot  azonban  a 
közjó  érdekében  a  törvényhozás  többségétől  nem  lehet  várni. 
A  tárgyalás  ennélfogva  néhány  általános  ellenvetésre  szorítkozik. 
Minden  törvényhozásban  vannak  egyesek,  a  kik  kötelességüknek 

ismerik,  hogy  a  pénzügyminiszíernek  egypár  gonosz  órát  vagy 
keserű  napot  szerezzenek ;  és  ha  ez  megtörtént,  a  törvényhozás 
a  költségvetést  egészen,  vagy  némi  levonással  megszavazza. 
Aszerint,  a  mint  nagyobb  vagy  kisebb  bizalommal  viseltetik  a 
minisztérium  iránt :  nem  mert  a  pénzügyet  nagyon  jól  vagy 
kevésbbé  jól  kezelte,  hanem  mert  politikai  eljárása  volt  nagyobb 
vagy  kisebb  mértékben  a  közönség  kedvére  való.  Egypár  ezer 
frank  titkos  kiadás  az  anyaga  rendesen  a  tárgyalásnak.  És  az 
emberek  —  úgy  látszik  —  nem  is  sejtik,  hogy  a  titkos  költ- 
ségeknek legnagyobb,  legnyomasztóbb  tételét  azok  a  felesleges 
kiadások  képezik,  a  melyekről  magának  a  miniszternek  sincsen 
tudomása.  Az  állam  kimeríthetlenül  gazdag.  A  népnek  korlátlan 
joga  van  az  állam  összes  kincse  fölött  intézkedni ;  a  képviselő- 
testület az  egész  nép  akaratának  képviselője :  tehát  a  közkiadá- 
sok emelése  ellen  éppúgy  nem  lehet  kifogása  senkinek,  mint 
az  ellen,  ha  egy  véghetetlenül  gazdag  embernek  a  maga  feles- 
legéből nagyobb  összeget  tetszenék  kiadni.* 

Nyilvánosan  tárgyalják  úgy  a  költségvetést,  mint  a  zár- 
számadást. Az  államot  mégis  napról-napra  jobban  nyomják  a 
terhek.  Az  egyensúly  megzavarodott  a  bevételek  és  a  kiadások 
között.  Az  újabbkori  államoknak  achillesi  sarka  lett  a  pénzügy. 
Az  államférfiak  kénytelenek  erre  a  pontra  fordítani  figyelmüktt. 
Mert  nincs  nyomasztóbb  szükség,  mint  a  bevételek  és  kiadások 
közt  megzavart  egyensúlyt  helyreállítani. 

Erre  nézve  csak  két  eszköz  van :  vagy  a  bevételt  kell 
szaporítani,  vagy  a  kiadást  lejebb  szállítani.** 

Vizsgáljuk  most:  a  kettő  közül  melyik  eszközzel  lehet 
helyreállítani  a  pénzügyek  megzavart  egyensúlyát? 

ű)  A  bevételek  szaporítása. 

Az  egyenes  és  indirekt  bevételek  a  legtöbb  államban  felét, 
néhol  szinte  egész  összegét  teszik  a  forgalomban  levő  pénznek. 
A  bevételek  legnagyobb  részét  pedig  a  polgárok  hozzájárulása, 
az  adó  szolgáltatja.*** 

*  I.  152.— 153.   -   **  111.  167.  —  ***  111.  168. 

A  hozzájárulás  szempontjából  a  jelenkorban  az  egyes 
polgár  azt  követeli  az  államtól,  hogy  a  közterhekből  ne  rovassék 
ki  reá  nagyobb  rész,  mint  a  mennyi  az  állam  fenntartására 
okvetlenül  szükséges.* 

Az  igazság  továbbá  azt  követelné,  hogy  az  állam  vala- 
mennyi polgárának  javait  egyformán  védvén,  a  közteher  is 
mindenkit  egyaránt  érjen.  Ez  az  egyformaság  azonban  még  ott 
sincs  meg,  a  mely  államban  a  korlátlan  népfelség  uralkodik. 
Azt  az  eszközt,  a  melylyel  ez  a  teljes  egyforniaság  elérhető  lenne, 
még  nem  találták  fel.  És  örökké  változván  a  birtok,  és  az 
egyesek  viszonyai  egymásra  hatván,  nem  is  fogják  azt  egyhamar- 
jában  feltalálni.  Miután  p.  o.  a  fekvő  birtoknak  oly  megadóz- 
tatása, a  mely  helyes  viszonyban  volna  az  egyes  iparágak 
adófajaival,  termékeny  évben  igen  könnyű,  mostoha  évben 
csaknem  leróhatlan  teherré  válnék ;  —  miután  továbbá  oly 
közvetlen  adónem,  a  mely  az  ipar  valamely  ágára,  sőt  talán 
valamely  fényűzési  czikkre  avval  a  czélzattal  vettetett,  hogy  a 
gazdagabbakat  sújtsa,  közvetve  épen  a  munkások  legszegényebb 
osztályát  érheti  :  nem  igen  remélhetjük,  hogy  valaki  valaha  meg 
fogja  oldani  az  egyaránt  való  adóztatás  titkát.  Komolyan  nem 
is  szokták  e  feladat  megfejtését  megkísérelni.  A  történelem 
bizonyságot  szolgáltat  róla,  hogy  adó  dolgában  az  emberek 
—  egyes  tudósok  kivételével  —  sohasem  is  törekedtek  egy- 
formaságra. Az  uralkodó  felek  inkább  mindig  azon  voltak,  hogy 
az  adónak  jóval  nagyobb  részét  elháríthassák  maguktól.  Vala- 
mint egykoron  a  nemesség  törvényhozói  befolyása  által  tökéletes 
vagy  legalább  részleges  adómentességet  szerze'.t  ma<^ának :  úgy 
törekszik  a  demokratia  szintazon  czél  felé  a  jövedelmi  és 
progresszív  adók  segélyével. 

Az  eljárás  és  az  egyenlőtlenség  ugyanolyan.  Ennek  mér- 
tékéül elv  gyanánt  fogadhatjuk  el,  hogy  az  adóztatási  egyen- 
lőtlenség annál  nagyobb,  minél  nagyobb  az  állam  és  minél 
nagyobbak  aimak  kiadásai  Már  csak  azcrt  is,  mivel  igen  nagy 
állami  kiadások  csak  közvetett  adónemek  áKal  fedezhetők, 
a  melyeknél  az  egyenlő  felosztás  alig  lehetséges. 

*  I.  142. 

Elsö  pillanatra  úgy  látszik,  hogy  habár  egyenlőtlenül  van 
felosztva  az  adó,  mégis  annak  leszállítása  mindenkinek  egyaránt 
érdekében  áll,  mivel  senki  sem  egészen  adómentes,  és  ennél- 
fogva mindenki  érzi  az  adó  leszállításának  a  hasznát.  De  bár- 
melyen valószínűnek  látszik  e  tétel,  alkotmányos  államokban, 
a  hol  a  közterhek  leszállítása  a  többségtől  függ,  épen  az  ellen- 
kezőt tapasztaljuk.  Ennek  okát  abban  találjuk,  hogy  az  adó 
általában  véve  csak  az  egyes  kiadások  csökkentése  által  lenne 
lejebb  szállítható ;  és  hogy  a  király  díjának  és  a  magasabb 
tisztviselők  fizetéseinek  kivételével  csak  igen  kevés  állami 
kiadás  van,  a  mely  számos  egyén  sérelme  nélkül  csökkenthető 
volna.* 

Az  adó  nemhogy  lejebb  szállna,  hanem  ellenkezőleg  egyre 
emelkedik,  mert  az  államok  jelen  szerkezete  mellett  a  köz- 
szükségek  évenkint  növekednek.  És  mert  az  alkotmányos 
államok  kevesebb  ellenszenvvel  vetvén  magukat  a  közterheknek 
alá,  ezekben  az  államokban  az  adóbehajtás  nehézségei  —  a  melyek 
nem  annyira  attól  függenek,  hogy  képesek-e  az  egyes  polgárok 
az  adót  megfizetni,  hanem  inkább  attól :  meggyőzhetők-e  adó- 
zásuk szüksége  felől  —  kevesebbek ;  tehát  mert  az  alkotmányos 
államok  adózóképessége  tagadhatatlanul  nagyobb.** 

A  mai  államokban  sem  a  minimális  adózás,  sem  fz 
egyenlő  adózás  nem  érvényesül.  Sőt  ellenkezőleg  az  adóemelés 
tekintetében  még  nem  is  értük  el  a  szélső  határokat.  A  forgalom 
élénksége  mellett,  az  indirekt  adók  útján,  az  államban  forgalom- 
ban levő  pénzekhez  képest,  hihetetlen  mennyiségű  összeg  hajt- 
ható be.  Csakhogy  nem  szabad  feledni, 

hogy  az  indirekt  adó  behajtása  nagy  költséggel  jár  és 
drágaságot  idézvén  elő  a  megadóztatott  tárgyakra  nézve,  az 
államnak    nemcsak    bevételeit,    hanem    kiadásait   is    szaporítja; 

—  hogy  a  legtöbb  adónak  bizonyos  mértéken  túl  való  csigá- 
zása,  ahelyett,  hogy  növelné  az  állam  bevételeit,  mint  a  vámok- 
nál, bor-  és  söradónál  látjuk,  csökkenti  azokat ; 

—  hogy  végre  az  oly  állapot,  a  melyben  a  folyó  kiadá- 
sokat csupán  azzal  fedezik,  hogy  az  állam  egész  adózási  erejét 

igénybe  veszik,  szükségkép  a  pénzügyi  egyensúly  megzavarására 
vezet,  mivel  néha  az  állam  rendkivüli  erőfeszítésekre  van  kény- 
szerítve. 

Mindebből  következik,  hogy  a  pénzügyi  egyensúlynak  az 
állambevételek  szaporítása  által  való  helyreállítása,  ha  lehetséges 
volna  is,  roppant  nehézségekkel  van  összekötve.  Annyival  is 
inkább,  mert  az  adó  szaporítása  népszerűtlenné  teszi  az  állam- 
hatalmat,   és  a  rend  ellenségeinek  izgatási  eszközül  szolgál. 

Vannak,  kik  azt  állítják  hogy  az  állam  pénzügyi  állása 
csupán  a  hiteltől  függ,  és  mivel  az  állam  halhatatlan,  a  bevéte- 
lekben mutatkozó  hiányt  mindig  kölcsönnel  kell  fedezni.  Ez  az 
állítás  azonban  nem  egyéb  csalódásnál.  Az  állam  ugyanis,  épen 
mert  halhatatlan,  a  hitelezőivel  való  leszámolást  nem  hagyhatja 
síró  örökösökre.  Adósságát  kamatostul  együtt  neki  magának  kell 
visszafizetnie.  A  kamatok  és  törlesztési  részletek  lerovása  végett 
újabb  fedezetről  kell  gondoskodnia.  Úgy  hogy  a  rendes  bevé- 
telek kiegészítésére  felvett  kölcsön  nemcsak  nem  állítja  helyre 
az  állam  pénzügyi  egyensúlyát,  hanem  azt  még  inkább  meg- 
zavarja. * 

b)  A  kiadások  csökkentése. 

Az  újabb  államok  budgetjeiben  előforduló  összes  kiadások 
két  osztálybeliek. 

1 .  Olyanok,  a  melyek  természetöknél  fogva  az  állam  kiadá- 
sainak tekintendők,  és  ezért  —  bárminő  legyen  az  alkotmány 
—  mindig  előfordulnak.  Ezekhez  mindazok  a  kiadások  tartoznak, 
a  melyek  az  államadósságra,  a  haderőre,  a  szolgálati  személyzet 
fizetésére  fordíttatnak. 

2.  Olyanok,  a  melyek  csak  azért  váltak  állami  kiadásokká, 
mivel  az  ál'am  a  nyilvános  élet  amaz  ágainak  kormányzatát  is 
magára  vállalta,  a  melyek  szoros  értelemben  véve  nem  illetik  az 
államot.  Ezekhez  tartoznak  a  vallásgyakorlatra,  az  iskolákra,  az 
utakra,  az  épületekre,  az  alsóbb  rendőrségre,  az  igazságszolgál- 
tatás és  közigazgatás  egy  részére  vonatkozó  kiadások.  Szóval 
azok  a  költségek,  a  melyek  szigorúan  véve   a   municipálís   élet, 

a  vallási  felekezetek,  vagy  magánegyesüietek  hatáskörébe 
esnének. 

Akár  az  első,  akár  a  második  osztályt  nézzük,  a  kiadá- 
sokban mindenütt  tetemes  növekedést  látunk. 

Az  első  osztályba  tartozó  közkiadások  növekedése  nagy- 
részt annak  tulajdonítandó,  mert  e  kiadások  növekedése  néha 
nemcsak  nem  kártékony  azoknak  érdekeire  nézve,  a  kik  mint  a 
nép  képviselői  a  budget  fölött  határoznak,  hanem  az  több  esetben 
érdekükben  áll,  mivel  ök  a  közkiadások  növekedése  által  magukra 
és  a  hozzájok  közelállókra  nézve  sokkal  többet  nyernek,  mint 
a  mennyit  a  közadó  növekedése  által  veszíthetnének. 

Ha  pedig  a  közkiadások  második  osztályára  fordítjuk  figyel- 
münket, akkor  azt  fogjuk  látni,  hogy  a  növekedés  szükséges 
volta  itt  magában  a  dolog  természetében  rejlik. 

Először:  mert  minden  központosításnak  számos  közbenső 
lánczszemre  és  mindenüvé  kiterjedő  ellenörködésre  van  szüksége, 
a  mi  sok  költséggel  jár.  * 

Máscdszor:  mert  azoknál  a  kiadásoknál,  a  melyek  szigorúan 
véve  a  község,  a  megye,  a  vallási  vagy  másnemű  társulatok 
körét  illetik,  ezek  jóval  nagyobb  igényekkel  állanak  elő,  ha 
ezeket  a  kiadásokat  az  állam  vállalta  magára".  A  község,  ha 
önállóan  rendelkezik,  sohasem  téveszti  szem  elől  a  takarékos- 
ságot; de  ha  az  állam  a  vállalkozó,  akkor  kívánságainak  töké- 
letes kielégítését  követeli  tőle.  Még  pedig  annál  sürgetőbben, 
minél  csekélyebb  a  saját  terhének  növekedése  ahhoz  az  előnyhöz 
képest,  a  mely  a  közbudget  ily  emeléséből  reá  hárul. 

Kétségtelen,  hogy  ez  a  számítás  helytelen,  mert  a  község, 
a  melyiknek  érdekében  az  állam  kiadásai  növeltettek,  utóbb  más 

*  Vannak  ugyan,  a  kik  épen  az  ellenkezőjét  állítják.  A  kik  a  köz- 
pontosításban gazdálkodási  eszközt  látnak,  a  mennyiben  a  kíizpontosítás 
az  ügyek  cgyszerűsitését  vonja  maga  iilán.  A  gyár  —  mondják  —  annál 
olcsóbb  áron  adhatja  termékeit,  minél  nagyobb.  De  ez  csak  bizonyos  határ- 
pontig való.  Ha  oly  vidék,  a  mely  gabonáját  eddig  száz  vízimalmon  — 
a  melyeknél  a  mozgató  erő  csaknem  semmibe  sem  került  —  őröltette,  a 
lisztet  rögtön  egy  óriási  gőzmalomban  készíttetné,  ebben  az  eljárásban 
meggazdálkodást  senki  sem  látna.  És  ez  áll  az  államra  is,  ha  oly  ügyeket 
vállal  magára,  a  melyeknek  kezelése  előbb  parányi  költségbe  került. 

községek  hasznára  ugyanazon  módon  vonatik  teher  alá.  De  az 
is  kétségtelen,  hogy  a  mely  országban  az  állam  túlságos  köz- 
pontosítással az  egész  kcizigazgatást  magához  rántotta,  ott  a 
községeknek  ez  a  törekvése  általánossá  válik,  a  mi  a  közkiadá- 
soknak csaknem  végnélküli  növekedését  idézi  elő.* 

Ez  a  tény  egyszersmind  útbaigazít  bennünket  arra  nézve, 
hogy  az  állam  megzavart  pénzügyi  egyensúlyát  mikép  állíthatjuk 
helyre.  Arra  nézve,  hogy  annak  a  roppant  tehernek,  a  mely  az 
államot  jelenleg  majd  agyonnyomja,  melyik  része  olvasztható  le, 
az  állam  becsületének  és  biztosságának   veszélyeztetése  nélkül? 

Arról  a  teherről,  a  mely  az  államadóssági  ól  ered,  nem 
lehet  szó.  Ha  az  erkölcsi  tekinteteket  mellőzzük  is,  az  állam 
bukása  a  polgárok  nagy  részére  nézve  sokkal  nagyobb  veszte- 
séggel járna  annál  a  tehernél,  a  melyet  ;iz  államadóság  kamat- 
fizetése igényel  és  azért  a  haderő  alászállítását  szokták  rendesen 
mindenekelőtt  felhozni,  mint  olyan  eszközt,  mely  a  sínylődő 
pénzügyi  viszonyokat  helyreállítaná. 

Hogy  az  állandó  seregek  alábbszállitása  mindeiiüít  kívána- 
tos;  és  irigylendő  az  az  állam,  a  melynek,  mint  Angliánál, 
elszigetelt  helyzetében,  vagy  mivel  ma<^ában  áll,  mint  az  észak- 
amerikai szabad  államok,  csak  csekély  fegyveres  erőre  van  szük- 
sége :  az  nem  szenved  kétséget.  De  szintoly  bizonyos,  hogy 
Európa  államai  többnyíre  egészen  különböző  helyzetben  vannak, 
s  hogy  míg  a  világbéke  fenyegetve  van,  annál  kevésbbé  lehet- 
séges tetemesen  alábbszállítani  a  fegyveres  erőt,  mivel  a  mostani 
hadakozás  oly  f  gyvernemeket  igényel,  a  melyekkel  czélszcrücn 
bánni  az  ember  csak  hosszas  oktatás  után  képes  és  nem  lelict, 
hogy  a  veszély  pillanatában  sorozzák  be  a  katonákat.  Lehetséges-e 
és  mi  módon  lelietséges  a  hadiszerekben  megtakarítani  valamií, 
azt  nem  tudjuk;  annyi  azonban  bizonyosnak  látszik,  hogy  a 
zsoldot  és  az  élelmezést  aligha  lehet  kevesebbre  szabni.  És  r.cm 
valószínű,  hogy  a  fennforgó  viszonyok  közt  a  legtöbb  államban 
azok  is  képesek  volnának  egészben  változtatást  indílványozni, 
a  kik  le'jínkább  szót  emeltek  a  hadi  budget  nagy  mennyisége 
ellen  ;  —  olyan  változtatást,  a  melylyel  az  állam  állásának  veszé- 

lyeztetése  nélkül  sokat  lehetne  megtakarítani  ezekből  a  kiadá- 
sokból. 

A  civillistáról,  —  a  melyet  inkább  a  királyság  elleni  izga- 
tásból, mint  a  pénzügyek  érdekében  emelnek  ki  — ,  minden 
elfogulatlan  embernek  meg  kell  vallania,  hogy  az  kisebb  államok- 
ban, főleg  miután  az  állami  birtokokat  és  az  uralkodó  családok 
magántulajdonát  eladták,  gyakran  igen  nyomasztó.  De  a  nagyobb 
államokban  a  civillista  a  kiadásoknak  olyan  kicsiny  része,  hogy 
ama  tagadhatlan  befolyás  mellett,  a  melyet  az  udvartartás  több 
jövedelmi  forrás  előállítására  gyakorol,  kétséges  marad:  vájjon  az 
ország  pénzügyei  egészben  nyernének-e  valamit,  ha  15C0  milliónyi 
budget  mellett  30  milliót  megtakarítnak? 

És  minél  tovább  vizsgáljuk  részletesen  az  államkiadások 
egyes  ágait,  annál  inkább  meggyőződünk  arról,  hogy  az  egyetlen 
utat  és  módot,  a  melyen  a  jelen  viszonyok  közt,  az  állam  méltó- 
ságának és  önállóságának  veszélyeztetése  nélkül,  a  kiadások 
terén  tetemes  összeget  takaríthatunk  meg,  egyedül  a  beligazgatás 
körében  találjuk.*  Abban  t.  í.,  hogy  az  állam  számára  kitűzött 
hatáskört  korlátozzuk ;  **  —  abban,  hogy  azoktól  a  költségektől, 
a  melyek  szigorúan  véve  a  municipális  élet,  a  vallási  felekeze- 
tek, vagy  magánegyesületek  hatáskörébe  tartoznak,  az  államot 
mentesítjük. 

Nem  az  elméleti  okok,  hanem  az  államadósság  nagysága, 
a  nagy  hadseregtartás  kényszerűsége,  a  jövedclemszaporítás 
nehézsége,  és  az  e  részben  való  kiadások  csökkentésének  lehetet- 
lensége, tehát  maglik  a  tények  sürgetik  az  állam  igazgatási 
szervezetének  megváltoztatását.  Meg  fogják  szorítani  az  állam 
hatáskörét,  mivel  az  kikerülhetetlen  szükséggé  lett  az  áliaiiira 
nézve.  Oly  forradalom  ez,  a  melyet  minden  államban  a  pénzügy- 
m  niszter  fog  megindítani.  És  a  mely  annál  bizonyosabban 
bekövetkezik,  ha  kívülről  nyugalmat  élvez  az  állam  s  a  közigaz- 
gatás korlátlan  egyedúr  kezében  van,  a  kinek  érdekei  egyrészt 
azonosak  az  állam  érdekeivel,  másrészt  függetlenek  a  közigazga- 
tástól. 

Mikor  fogják  ezt  belátni,  azt  még  az  egyes  államokban 
sem  mondhatja  meg  senki.  Csupán  annyi  bizonyos,  hogy  mihelyt 
az  a  kérdés  merül  fel :  a  várak  falait  hanyagolják-e  el,  vagy  azt 
az  irományhalmazt  hárítsák  el,  a  melylyel  az  államot  elsánczol- 
ták;  az  állam  szolgálatában  működő  tollak  számát  csökkentsék-e, 
vagy  a  szuronyokét,  —  azonnal  vége  lesz  a  mostani  kormány- 
formának is.  Mert  ha  minden  más  előnye  megvan  is  a  központo- 
sításnak, mindenesetre  a  legköltségesebb  valamennyi  igazgatási 
forma  közt.  Mivel  a  politika  nem  a  szemlélődő,  hanem  a  gyakor- 
lati tudományok  közé  tartozik:  épen  annálfogva  nem  engedik 
magukat  az  emberek  az  állam  szüksége  vei  ellenkező  irányba 
sodortatni  ama  nagyszerű  eszme  által,  hogy  mindent  egy  köz- 
pontból igazgassanak;  a  miről  úgyis  tudja  mindenki,  ha  kormány- 
zásban egyszer  résztvett,  hogy  gyakorlatilag  a  központosított 
államokban  is  kivihetetlen.* 

53.  §.  A  műveltség. 

Az  állam  nem  elégedhetik  meg  azzal,  hogy  fenntartásához 
a  polgárok  csupán  anyagi  erejükkel  járuljanak  hozzá.  Nem 
pedig  azért,  mert  egyedül  az  anyagi  erő  nem  biztosítja  a  győ- 
zelmet abban  a  versenyben,  a  melyet  az  államok  a  létért  és  az 
elsőségért  napról-napra  egymással  vívnak.  Az  anyagi  erőn  kívül 
az  állam  kénytelen  igénybe  venni  polgárainak  szellemi  erejét  is. 
Ezt  a  szellemi  erőt  nyújtja  az  állampolgárok  műveltsége.  Mentől 
műveltebbek  az  állam  polgárai  egyenkint  és  általában  véve, 
annál  nagyobb  szellemi  erőt  bocsáthatnak  az  állam  rendelke- 
zésére, annál  hatalmasabb  az  állam. 

A  sa;át  érdekében  is  köteles  tehát  az  állam  a  művelt- 
séget előmozdítani.  A  műveltség  emelése  végett  pedig  különösen 
köteles  a  tudományt  támogatni  és  az  elemi  ismeretek  terjesztését 
előmozdítani.  A  tudományoknak  ugyanis  hatalmas  pártfogásra 
van  szükségük,  hogy  virágozzanak.  Minél  tovább  haladtak,  tehát 
minél  több  kitűnő  tehetséget  vesznek  igénybe,  a  kik  kizárólag 
nekik  szenteljék    magukat:   annál  szükségesebb  e  pártfogás;  és 

jelenleg  csupán  az  állam  rendelkezhetik  erre  a  czélra  a  kellő 
eszközökkel.  A  legszükségesebb  elemi  ismeretek  terjesztése  pedig 
azért  tekinthető  állami  feladatnak,  mert  ennek  a  magántörekvések 
nem  képesek  megfelelni.  Miután  sok  államban  minden  előbb 
létezett  népoktatási  intézetet  megszüntettek,  vagy  legalább  akadá- 
lyozzák ilyesek  keletkezését ;  és  a  nép  —  képzettség  hiánya  miatt 
vagy  szegénységből  —  nem  képes  a  szükséges  oktatást  meg- 
szerezni :  az  állam  kötelessége  ennek  a  szükségnek  eleget  tenni. 
Annyival  is  inkább,  mivel  nagyfontosságú  dolog  az  államra 
nézve,  hogy  mi  módon  gyakorolja  a  polgári  jogokat  minden 
egyes.  Minélfogva  viszont  e  jogok  gyakorlását  némi  ismeretekhez 
kellene  kötni. 

A  műveltség  emelése  végett  igénylik  újabb  időben  min- 
denütt az  állam  részére  azt  a  jogot,  hogy  polgárait  nevelhesse. 
Az  elmélet  szerint  ezért;  valójában  pedig  azért,  hogy  a  nevelés 
által  a  polgárok  érzületét  az  államhatalom  birtokosainak  érdeké- 
ben befolyásolhassák,  az  alkotmány  szellemében   átalakíthassák. 

Régebben  a  kormány  —  ha  arra  a  meggyőződésre  jutott, 
hogy  hatalmát  az  állampolgárok  és  különösen  valamelyik  osztály 
műveltsége  veszélyezteti  — ,  megtilthatott  minden  oktatást.  És 
tudvalévő  dolog,  hogy  még  az  újabb  időben  és  szabad  álla- 
mokban is  büntető  törvényekkel  törekedtek  akadályozni  a  rab- 
szolgák szellemi  és  erkölcsi  mívelését.  De  ha  egyszer  vala- 
mennyi osztálynak  megadják  a  szellemi  művelődés  jogát,  sőt  a 
legtöbb  európai  állam  példájáia  azt  valamennyi  osztálynak 
kötelességévé  teszik:  tcbbé  nem  áll  az  állam  hatalmában  meg- 
határozni a  következményeket.  Az  államhatalom  kezelői  hatal- 
mukat veszélyeztetve  érzik.  Oly  eszközt  keresnek,  a  melylyel 
magukat  a  hatalomban  megerősítsék.  Ezt  az  eszközt  vélik  meg- 
találni az  állam  részére  követelt  abban  a  jogban,  hogy  polgárait 
nevelhesse. 

Az  államhatalomnak  azonban,  vagyis  azoknak,  a  kikre 
annak  gyakorlását  bízták,  szabad  államban  lehetetlen  oly  jogot 
tulajdonítani,  a  mely  nemcsak  az  egyéni  szabadságot,  hanem  a 
haladás  lehetőségét  is  megsemmisíti.  Mert  épen  abban  áll  a 
szabad  alkotmányok  előnye,  hogy  a  polgárok  érzülete  ad  irányt 
a  kormánynak.  A  ki  tehát  ezt  aiviszonyt   meg   akarja  fordítani. 

és  azt  állítja,  hogy  a  kormány  joga  a  polgárok  érzelmeinek 
meghatározása :  a  legnagyobb  ellenmondásban  van  a  szabad 
állam  eszméjével. 

De  ha  meg  is  adnók  az  államnak  azt  a  jogot,  hogy  pol- 
gárait nevelhesse,  a  dolgok  valódi  állása  szerint  aligha  venné 
hasznát  ennek  a  jognak.  Alkotmányos  államokban  ugyanis 
gyakran  változik  a  kormány.  Még  pedig  lígy,  hogy  nemcsak 
személyekben,  hanem  az  elvekre  nézve  is  változás  történik.  Egy 
kormánynak  sincs  ideje  bizonyos  elvek  szerint  nevelni  a  pol- 
gárokat. Miért  is  az  államra  ruházott  népnevelési  jognak  nem 
lehet  egyéb  eredménye,  mint  hogy  az  ifjúságot  ellenkező  alap- 
elvek szerint  akkép    nevelik,  hogy   semmiféle  érzülete  sem  lesz. 

Vagy  ha  fel  is  tételezzük,  hogy  a  szabad  államok  kor- 
mányai nemcsak  joggal  bírnak  bizonyos  szellemben  nevelni 
polgáraikat,  hanem  hogy  e  kormányok,  vagy  legalább  egy 
közülök,  oly  hosszú  ideig  fenntarthatják  magukat  a  hatalomban, 
hogy  élhetnek  evvel  a  joggal :  ebben  az  esetben  is  még  kérdés, 
vájjon  e  jog  gyakorlásával  valóban  el  lehet-e  érni  a  kitűzött 
czélt?  Ám  ha  a)  az  oktatás  és  nevelés  közti  különbség  felöl 
tisztába  jöttünk ;  és  b)  a  korlátlan  egyeduralmaknak  e  részben 
szerzett  tapasztalatait  figyelembe  veszszük:  erre  a  kérdésre 
nemmel  válaszolunk. 

a)  Az  oktatás  csak  kicsiny  része  a  nevelésnek.  Az  iskola 
kész  nézetek  helyett  csupán  módot  nyújt  ismeretek  szerzé- 
sére ;  a  melyek  nem  attól  függenek,  a  mit  az  iskolában  tanult 
valaki,  hanem  a  mit  az  életben  tapasztalt. 

És  ha  fel  is  tennők  —  a  mi  a  tapasztalás  szerint  nem  tehető 
fel  — ,  hogy  a  kikre  az  ifjúság  nevelését  nagy  államokban  bízták, 
mindnyájan  egészen  osztják  a  kormány  nézeteit;  és  nincs  egyéb 
czéljok,  mint  az  ifjúságot  az  alkotmányra  nézve  kedvező  nézetek- 
ben dresszirozni :  az  államnak  a  polgárok  politikai  érzelmére 
gyakorolt  befolyása  akkor  is  csekély  lenne.  Mert  azok  a  benyo- 
mások és  fogalmak,  a  melyeket  ugyanaz  az  előadás  száz  gyer- 
mek lelkében  előidéz,  előre  ki  nem  számíthatók;  mert  ha  vala- 
mely tárgyat  megvilágosítanak,  azt  mindenki  másként  látja 
állásához  és  egyéniségéhez  képest.  Ennélfogva  ha  valamennyi 
polgárnak  ugyanazokat  a  fogalmakat  verik  is  fejébe  az  iskolák- 

ban,  még  nem  következik,  hogy  tehát  a  betanított  fogalmaknak 
megfelelő  nézetekkel  fognak  bírni.  Vagyis  nemcsak  a  nevelést, 
hanem  az  oktatást  sem  képes  a  kormány  úgy  rendezni,  hogy 
azt  mindenütt  kedvező  irányban  intézzék  az  alkotmányra  nézve. 

h)  A  korlátlan  egyeduralmaknak  az  állami  nevelésre  vonat- 
kozó tapasztalásait  legérthetőbben  a  katholikus  egyház  mutatja 
meg  nekünk.  Bárhogy  ítéljünk  ugyanis  a  katholikus  egyház 
felöl,  azt  be  kell  látnunk,  hogy  egy  államhatalom  sem  képes  több 
szívóssággal  és  hasonló  következetességgel  használni  hatalmát, 
mint  az  egyház.  A  középkor  folyamán  pedig  nemcsak  az  ifjúság 
nevelése,  hanem  az  egész  tudományos  tér,  az  összes  irodalom 
a  klérus  kezében  volt:  és  mégsem  akadályozhatta  meg  a  refor- 
matió  föllépését  és  'gyors  elterjedését.  Épen  a  reformatióval 
szerzett  tapasztalás  figyelmeztette  a  papságot,  hogy  az  előbbi 
szervezet  még  nem  elég  szilárd,  hogy  a  katholikus  egyház 
nevelési  rendszere  hiányos.  És  e  hiányok  helyrehozása  végett 
alkották  a  jezsuiták  szerzetét.  E  rend  úgy  szabályzatát,  mint 
kitüz()tt  czéljait  tekintve,  mestermünek  mondható.  És  az  általános 
ellenséges  indulat,  a  melylyel  e  rend  a  katholikus  egyház 
irányzatainak  ellenei  részéről  találkozott,  mutatja,  hogy  a  mennyire 
emberi  erőtől  telik,  megfelelt  feladatának. 

A  katholikus  országokban  a  legtöbb  nevelőintézet  majdnem 
két  századon  át  a  jezsuita-rend  kezében  volt ;  és  e  rend  nem- 
csak valamennyi  osztály  tudományos  kiképzésére,  hanem  még  a 
családok  házi  viszonyaira,  s  ezáltal  minden  egyes  polgár  valódi 
nevelésére  is  jelentékeny  befolyást  gyakorolt :  mégis  mindazokkal 
az  eszközökkel,  a  melyek  a  jezsuitáknak  mint  katholikus 
papoknak  rendelkezésökre  állottak,  és  azzal  az  óvatossággal  és 
következetességgel,  a  mint  ezeket  az  eszközöket  használták,  nem 
voltak  képesek  megakadályozni,  hogy  idő  folytával  épen  az  a 
forradalom  be  ne  következzek  az  emberek  szellemében,  a  minek 
megakadályozása  volt  a  feladatuk.  Voltaire  a  jezsuiták  növendéke 
volt.  Az  oekonomisták  és  encyklopaedisták  nagyrészben  szintén 
azok  voltak.  Az  egész  nemzedék,  a  mely  az  egyház  és  a  fennálló 
rend  elleni  antagonismusában  az  őrültségig  elment,  a  jezsuiták 
rendjének  befolyása  alatt  nőtt  fel. 

A  mi  nem  sikerült  a  jezsuitáknak,  az  nem  sikerülhet  az 
államhatalomnak  sem,  álljon  bár  élén  korlátlan  uralkodó  vagy 
felelős  kormány.  Azzal  a  befolyással,  a  melyet  az  iskolákra 
gyakorol  az  állam  —  mert  csupán  erre  vonatkozik  az  állam- 
hatalom befolyása  —  nem  akadályozhatja  meg  a  fennálló  rendre 
veszedelmes  érzelmek  terjedését :  a  mint  ezt  megakadályozni  a 
jezsuiták  sem  birták;  holott  a  gyóntatószék  által  akkor  oly 
mértékben  rendelkeztek  az  emberek  érzelmeivel,  hogy  annyira  a 
polgárok  érzelmeit  ma  egy  kormány  sem  birja.  * 

54.  §.  A  vallás. 

Tény,  a  melynek  helyességét  senki  sem  vonhatja  kétségbe, 
ha  járatos  a  történelemben,  hogy  egy  állam  sem  állhat  fenn 
vallás  nélkül.  A  minek  oka  az,  hogy  fennállhatása  végett  az 
államnak  bizonyos  általában  elismert  jogfogalmakra  van  szük- 
sége, és  jogfogalmaink  vallásos  eszméken  alapszanak. 

Következőleg  az  államra  is  veszedelmes,  a  mi  a  nép  hit- 
fogalmait megingatja.  És  egy  államszerkezeti  forma  sem  felelhet 
meg  a  szükségeknek,  ha  az  állam  nélkülözi  azt  az  erkölcsi 
biztosítékot,  a  melyet  csupán  a  vallástól  kölcsönözhet. 

Az  az  időszak,  a  midőn  szenvedélyesen  támadták  a  keresz- 
ténységet, már  rég  elmúlt.  Az  az  idő  is  elmúlt,  a  midőn  a  hit- 
közönyösséget a  nagyobb  műveltség  bizonyságának  tekintették. 
A  tőkepénzesek  is,  az  őket  fenyegető  veszélyek  által  megtérítve, 
megint  vallásosakká  lettek. 

Mióta  Napóleon,  a  ki  minden  egyébben  aggodalom  nélkül 
elfogadta  a  nagy  forradalom  hagyományát,  az  egyház  irányában 
más  pályát  kezdett  követni :  valamennyi  államhatalom  a  leg- 
nagyobb tiszteletet  mutatja  a  vallás  iránt.  Belátták,  hogy  a  fenn- 
állónak oltalmára,  ha  az  sokak  érdekével  ellenkezik,  a  legnagyobb 
anyagi  erő  sem  elég  soha:  annálfogva  az  egyházat  pártfogás 
alá  vették,  az  államhatalom  érdekkörébe  vonták  és  a  legfőbb 
tisztelet  minden  jelével  elhalmozták.  Mindamellett  az  állam  mai 

helyzete   az   egyház   irányában  a   legkevésbbé   sem   czélszeríí  a 
kitűzött  czél  elérésére : 

a)  mert  az  olyan  vallás,  a  mely  az  állam  oltalmára  szorult, 
vagy  legalább  az  államhatalom  támogatásának  köszönheti  állását, 
támaszul  annak  sohasem  szolgálhat; 

b)  mert  az  a  helyzet,  a  melyet  az  államban  az  egyháznak 
adtak,  ellenkezik  a  kereszténység  alapelveivel,  a  mik  által  a 
kereszténység  oly  nagy  befolyást  gyakorol  egész  polgároso- 
dásunkra. 

Ha  nem  erőszak  eredményének,  hanem  jogi  intézménynek 
tekintjük  az  államot,  a  melyet  az  egyének  anyagi  és  erkölcsi 
érdekeik  biztosítása  végett  alkottak,  és  a  melynek  valódi 
alapját  az  emberek  meggyőződéseiben  kell  keresnünk :  azok  az 
elvek,  a  melyeket  az  állam  követ,  szintoly  kevéssé  ellenkezhetnek 
a  nép  vallásos  meggj'öződéseivel,  mint  a  mily  kevéssé  sérthetik 
az  államtagok  érdekeit  az  állam  által  követett  czélok. 

Ebből  következik,  hogy  az  állam  alkotmányának  mindenek- 
fölött tekintettel  kell  lennie  a  nép  hitfogalmaira;  és  a  vallást 
olyasminek  kell  elismernünk,  a  mi  az  államhatalomra  kiszabja 
az  erkölcsi  lehetőség  határait.  Az  állam  támogathatja  az  egyházi 
hatalmat;  lényegesen  előmozdíthatja  a  vallásos  fogalmak  meg- 
szilárdítását ;  sőt  a  saját  érdekében  tartozik  is  ezt  megcsele- 
kedni :  tovább  azonban  az  állam  hatalma  nem  terjedhet.  És  bár 
a  vallás  az  alap,  a  melyen  az  egész  államépület  nyugszik,  sőt 
épen  mert  ily  alap,  azért  az  állam  nem  tehet  egyebet,  mint 
hogy  támaszul  használja. 

Az  oly  vallást,  a  melynek  a  világi  hatalom  támogatására 
van  szüksége,  semmiféle  államhatalom  nem  iarthatja  fenn.  És  a 
minek  a  törvények  alapjául  kellene  szolgálni,  az  ainiál  inkább 
üres  ragyogássá  sülyed  alá,  minél  in.kább  törekszenek  külső 
fénynyel  körülvenni  és  törvények  által  megszilárdítani.  A  törté- 
nelem a  le^kiáltóbb  bizonysággal  szolgál  erre. 

A  vallás  fontosságát  az  államra  nézve  sohasem  látták  vilá- 
gosabban át,  mint  Rómában.  Midőn  a  míveltebb  osztályok  rég 
kinőttek  atyáik  hitének  jánszalaga  alól,  és  isteneiket  csupán 
erkölcsi  fogalmak  jelképeinek  vagy  nagy  embereknek  tekintették, 
a  kiket  az  utókor   hálája   emelt   az   istenek  sorába:    még  akkor 

is  az  állam  legfontosabb  feladatának  látták  a  népvallás  fenn- 
tartását. Szebbnél-szebb  templomokat  építettek ;  fényesebbnél- 
fényesebb  játékokat  rendeztek ;  megkérdezték  a  madárjósokat, 
az  állatok  belső  részeit  és  a  sybillai  könyveket:  szóval  a  tár- 
sadalom felsőbb  osztályainak  legnagyobb  hitetlensége  mellett  is 
semmit  sem  tettek  vagy  mulasztottak  el,  a  min  a  néphit  meg- 
botránkozhatott volna.  Sohasem  tanusitott  az  államhatalom  a 
népvallás  iránt  nagyobb  tiszteletet,  sohasem  törekedtek  inkább 
törvényekkel  támogatni  a  hit  sülyedö  hatalmát,  mint  akkor. 
A  tanács  és  a  császár  többször  megkisérlette  eltiltani  az  idegen 
istenek  tisztelését,  vagy  újabb  cultus  behozatalát.  Szigorú  tör- 
vényekkel iparkodtak  korlátozni  az  egyes  bölcseleti  rendszerek- 
nek vagy  a  kereszténységnek  az  istenekben  való  hitre  való 
befolyását.  És  mind  e  törekvések  eredménytenek  voltak.  Ered- 
ménytelenek maradtak  Rómában  és  mindenütt,  a  hol  bármikor 
az  államtól  várták  a  megszilárdítását  annak,  a  mi  az  államnak 
szolgál  legjobb  biztosítékául,  ha  az  emberek  meggyőződésében 
gyökerezik. 

A  vallás  csak  annyiban  szolgálhat  támaszul  az  államnak, 
a  mennyiben  az  állam  a  vallást  fensőbbnek  tekinti  és  paran- 
csait eljárásában  zsinórmértékül  veszi.  De  ha  eszközül  akarja 
használni,  mint  oly  intézményt,  a  melynek  czélja  az  állam  fenn- 
tartása :  szükségkép  akkor  találja  magát  megfosztva  ettől  a 
támasztól,  a  mikor  leginkább  reászorult. 

A  vallásnak  az  állam  által  való  minden  támogatása,  a 
mely  a  vallás  elveinek  tiszteletén  túl  terjed,  csak  gyöngít- 
heti azt  a  befolyást,  a  melyet  a  vallás  az  emberek  kedélyére 
gyakorol. 

A  vallás  feladata,  hogy  az  egyént  jobbá,  bensöleg  elége- 
dettebbé tegye.  Mintegy  közvetítőül  állván,  a  gyöngét  türelemre, 
az  erősét  hatalmának  erkölcsi  korlátaira,  és  mindnyájokat  köte- 
lességükre inti.  Hatalma  az  emberi  kedélyben  székel.  Tehát  nem 
ott  áll  legerősebben,  a  hol  a  legfényesebb  ragyogással  vették 
körül,  a  hol  a  legnagyobb  templomokat  építették  annak,  és  a 
hol  az  állam  édekében  a  legnagyobb  tisztelet  tárgya.  Mindez 
vallásos  érzelemre  mutathat,  de  a  hol  a  vallásos  érzelem  nincs 
meg,  azt  az  állam  támogatása  nem  idézheti  elő. 

Miként  az  egyház  kísérletei,  hogy  a  világi  hatahnat  magá- 
nak alávesse,  nem  vezettek  czélra:  szintúgy  nem  fog  sikerülni, 
valamig  a  kereszténység  nemcsak  külsőleg,  hanem  lényegileg 
is  fennáll,  hogy  az  egyházat  tartósan  az  államhatalomhoz 
kössék,  habár  csupa  aranylánczokat  használnának  is  erre  a 
czélra.  Ellenkezőleg,  hogy  a  kereszténység  az  államnak  támasza 
legyen,  azt  szabaddá  kell  tenni.  Mert  az  a  függés,  a  melyben 
az  állam  a  vallás  által  felállított  elvekre  nézve  van,  nem  szabad 
hogy  kölcsönös  legyen. 

A  teljes  szabadság,  csupán  e  szabadság  biztosííása  az 
egyedüli,  a  mit  az  államnak  meg  kell  adnia  valamennyi  keresz- 
tény egyház  irányában.  A  vallás  természetes  állása  a  keresztény 
államokban,  ha  a  világi  és  egyházi  hatalom  függetlenül  állanak 
egymás  mellett. 

Annál  is  inkább  követelheti  ezt  a  függetlenséget  az  egyház, 
mert  az  egyház  önállósága  az  állam  irányában  egyszersmind 
legfőbb,  egyedüli,  rendithetetlen  erkölcsi  biztosítéka  mindannak 
az  önállóságnak,  a  melyet  az  alkotmány  az  állam  egyes  részei- 
nek ad.  Az  egyház  és  a  községek  szabadsága  kölcsönösen 
támogatják  egymást,  mert  mindakettö  ugyanazon  az  elven  alap- 
szik ;  azon  t.  i.,  hogy  az  állam  hatalma  csak  bizonyos  körön 
belül  lehet  korlátlan  és  nem  mindenütt.  Csupán  az  a  különbség, 
hogy  ezt  az  elvet,  a  hol  az  egyház  önállóságáról  van  szó, 
k()iinyebben  keresztül  lehet  vinni  az  államhatalom  ellenében; 
míg  a  hol  az  állam  főbb  hatalmát  hit  dolgában  is  elismerték, 
az  önállósági  igényeknek  logikai  alapjuk  egyéb  tekintetben 
sincsjn.* 

55.  §.  A  hazaszeretet. 

Az  államot  csupán  aryagi  eszközei  és  közigaziatási  ható- 
ságainak czciszerü  szervezete  magukban  nem  teszik  hatalmassá. 
Csupán  ezekre  támaszkodva  nem  is  maradhat  fenn  soká.  Vilá- 
gosan mutatja  ezt  az  a  tagadhatatlan  tény,  hogy  az  egyes 
államok  részéről  kifejezett  hatás  sohasem  áll  szoros  viszonyban 

nagyságukkal  és  a  rendelkezésük  alatt  levő  anyagi  eszközökkel. 
Az  államnak  szüksége  van  egy  eszmére,  a  mely  anyagi  erőit 
összetartja,  a  mely  közös  czél  felé  készti.  Akár  valamely  nagy 
egyéniség  melletti  lelkesedés,  vagy  az  a  hűség,  a  melylyel  az 
állam  lakói  uralkodó-házukhoz  viseltetnek,  meg  lévén  győződve, 
hogy  a  jog,  a  melynél  fogva  ama  ház  a  trónt  bírja,  csak  koro- 
nája annak  a  fának,  a  melyen  az  egyénnek  minden  joga  fejlő- 
dött; akár  a  nemzetiség  érzése,  a  melynek  állása  az  állam 
fennmaradásától  függ,  vagy  hosszas  emlékezések  ereje  tartsa 
össze  az  állam  lakóit:  annyi  bizonyos,  hogy  ilyes,  mindent  átható 
eszme  kapcsolata  nélkül  egy  állam  sem  állhat  fenn  soha;  köz- 
szellem, hazafiság  nélkül  hatalmas  egy  állam  sem  lehet.*  Mohammed 
követőinek  példája,  ama  harczok  története,  a  melyek  végre 
kiszorították  a  mórokat  Spanyolországból,  egyes  olasz  városok 
hatalma  a  középkorban,  Svédország  befolyása  a  XVII.  században, 
és  bizonyos  pillanatokban  majdnem  valamennyi  nép  története 
tanúsítja,  hogy  valamely  eszme  vagy  egy  nagy  egyéniség  lelke- 
sítő befolyása,  a  népeknek  mekkora  erőt  adhat.** 

Lehetetlen  észre  nem  vennünk,  hogy  az  újabb  kor  álla- 
maiban kevesebb  közszellemet  találunk,  mint  az  ó-kor,  sőt  a 
középkor  államközösségeiben.  Az  is  kétségtelen,  hogy  a  fegyelem 
és  a  becsületérzés  minden  csodája  sem  pótolhatja  azt  a  lelke- 
sedést, a  melylyel  az  ó-kor  polgára  városáért  magát  feláldozta. 
Azonban  tévednénk,  ha  ezt  a  jelenséget  korunk  erkölcsi  sülye- 
désének,  vagy  épen,  mint  sokan  gondolják,  a  kereszténység 
befolyásának  akarnók  tulajdonítani.  Annak  oka  részint  a  mostani 
államok  nagyságában,  részint  abban  rejlik,  hogy  rendezésük 
módja  által  lehetetlenné  tették  a  k()zszellem  keletkezését. 

Ha  az  ó-kor  polgára  kész  szívvel  áldozta  fel  életét  hazá- 
jának, alkalmasint  többet  tett  ebben  a  részben  az  a  tudat,  hogy 
hazája  körén  kívül  semmi  jogra  sem  tarthat  igényt,  és  ha  az 
elvész,  rabszolgaságra  jut  maga  is  mindazokkal  együtt,  a  kik 
előtte  kedvesek,  —  mint  az  a  megmagyarázhatatlan  érzelem,  a 
mely  némelyeket  a  szülőföldjükhöz  köt.  De  ha  megengedjük  is, 
hogy  a  honszeretet   akkor,  a  midőn   a    legközelebbi   emelkedett 

helyről  az  állam  egész  területét  be  lehetett  látni,  s  a  midőn  a 
leigázott  állam  lakosait  a  hódító  önkénye  hazájoktól  elszakít- 
hatta, —  merőben  az  érzés  dolga,  és  ama  ragaszkodás  ered- 
ménye volt,  a  melyet  mindenki  érez  a  hely  iránt,  a  hol  életét 
tölte:  a  jelenkorra   nézve  ezt  semmiesetre  sem  tételezhetjük  fel. 

A  szeretet  az  állam  iránt,  a  melyet  csak  a  térképről 
ismerünk  teljesen,  egyéb  valami,  mint  a  melyet  szülőföldünk 
iránt  érzünk.  Más  alapjának  kell  lennie  ennek  a  lelkesedésnek, 
a  melylyel  most  a  hazát  oltalmazzák,  a  midőn  annak  bukása 
keveset  változtat  az  egyén  közvetlen  körében,  s  a  midőn  csak 
az  elveszett  szabadság  vágya  tölti  be  a  kebleket. 

Miután  a  jelenkori  állam  —  sokkal  nagyobb  kiterjedésű 
lévén,  hogysem  érzékeinkkel  felfoghatnók  —  csak  eszmeképen 
tűnik  fel  előttünk :  az  iránta  érzett  ragaszkodás  sem  csupán  az 
érzésből  folyik,  hanem  nagyobb  részint  meggyőződésünk  ered- 
ménye. Sokkal  nagyobb  a  haza,  hogysem  mint  egészet  mindenki 
szerethesse.  Csak  azért  lelkesül  az  egyén  érte,  mert  magában 
foglalja  mindazt,  a  mi  minden  egyes  előtt  becses.  Ugyanezért 
a  hazaszeretet  mértéke  azoknak  az  érzelmeknek  és  érdekeknek 
a  számától  és  fontosságától  függ,  a  melyeknek  kielégítését  a 
haza  fenntartása  föltételezi.  Ebből  következik,  hogy  az  állam- 
hatalom észszerű  korlátozása  által,  minél  inkább  növekszik  ama 
körök  száma,  a  melyekben  az  egyén  szabadon  mozoghat,  a 
melyekre  hatással  lehet,  és  a  melyekhez  annálfogva  érzelemmel 
viseltetik :  az  állam  iránti  ragaszkodásnak,  és  így  az  állam 
valódi  erejének  is  növekednie  kell. 

Nem  az  államgépezet  mechanismusától  kölcsönöz  az  állam 
szilárdságot.  Egyes  lánczot,  ha  még  oly  erős  és  súlyos  is,  el 
lehet  törni.  Főleg  a  mikor  a  lánczszemeket  észrevétlenül  bevésik 
ezer  meg  ezer  helyen.  De  az  a  százezernyi  k()telék,  a  mely  a 
polgárokat  egymáshoz  és  mindeniket  külön  a  saját  szűkebb 
köréhez  is  fűzi,  áthatlan  hálót  képez :  épen  mert  az  egyes  szála- 
kat, a  melyekből  áll,  senki  sem  akarja  összetépni.  Miután  semmi 
sincs  az  államban,  a  mi  valamikép  összekíUtetésben  nem  állana 
vele :  azok  a  kötelékek,  a  melyek  az  egyént  családjához  vagy 
megyéjéhez,  valamely  iparűző  társulathoz  vagy  az  egyházhoz 
fűzik,  egyszersmind  az  államhoz  is  szorosabban  k(')tnek  minden 

egyest.  Minél  szabadabbnak  érzi  magát,  minél  kevésbbé  emlé- 
keztetik öt  külső  jelek  az  államtól  való  függésére :  annál  nagyobb 
ez  a  függés.  Mert  csak  akkor  menekülhetne  attól,  ha  előbb 
széttépne  minden  köteléket,  a  mely  előtte  szent. 

Egyébiránt  Svájcz  példája  a  középkorban,  Hollandiáé  a 
XVI.  és  XVII.  században,  Angliáé  s  az  észak-amerikai  szabad 
államoké  jelenleg,  mindenkit  legjobban  meggyőzhet  arról,  hogy 
az  államhatalom  észszerű  korlátozása  az  állam  egyes  részének 
vagy  községének  érdekében,  nemhogy  lazábbá  tenné  az  állam 
egységét  minden  külső  megtámadás  ellenében,  sőt  oly  egységet 
idéz  elő  az  érzelmekben,  a  minővel  csak  az  ekkép  rendezett 
államokban  találkozunk.* 

MÁSODIK  SZAKASZ. 

AZ  ÁLLAMI  ÉS  TÁRSADALMI  ÉLET. 

XI.  A  FEJLŐDÉS. 

56.  §.  Az  emberiség  fejlődése  törvény. 

Minél  tovább  foglalkozik  a  tudomány  azzal  a  kérdéssel, 
hogy  mely  változásokon  ment  át  a  föld,  a  míg  a  mostani  alak- 
jára fejlődött  —  annál  inkább  meggyőződünk  arról,  hogy  a  föld, 
a  melyen  lakunk  és  az  egész  teremtés,  a  mely  bennünket  körül- 
vesz, folytonos  fejlődésben  van.  A  geológia  sokkal  fiatalabb 
még,  hogysem  azok  az  eredmények,  a  melyeket  eddig  elért, 
bennünket  kielégíthetnének ;  és  némely  tanai,  a  melyek  ma 
igazaknak  látszanak,  későbbi  kutatások  következtében  legalább 
is  lényeges  módosításokon  mennek  még  át.  Annyi  azonban 
mindenesetre  bizonyos,  hogy  a  mint  az  első,  előttünk  ismert 
geológiai  korszakoktól  a  mostani  alakulat  felé  közeledünk,  mindig 
változatosabbak,  mindig  tökéletesebbek  az  állat-  és  növényvilág 
szervezetei,  a  melyek  a  kövületekben  fennmaradtak.  Hogy  mikép 
történt  e  tökéletesedés,  azt  nem  tudjuk  ;  és  meglehet,  hogy  kívül 
is  esik  azon  a  körön,  a  melynek  ismeretére  eljuthat  az  emberi 
elme ;  de  nem  szenvedhet  kétséget  maga  a  tény,  a  fejlődés  ténye. 
A  siluri  képlettől,  a  melyben  a  szerves  életről  némely  tengeri 
növény,  zoophita.  polypfaj  és  csekély  számú  kagylón  kivül  más 
nem  tanúskodik,  a  föld  jelen  alakulásáig  az  előrehaladás  szaka- 
datlan. Minden  geológiai  korszakkal  növekszik  a  kétszikű  növé- 
nyek (dykotyledonok)  és  az  emlős  állatok  száma ;  míg  végre  az 
ember,  mint  a  legtökéletesebb  lény,  és  a  kinek  az  előbbi  alaku- 
latokban semmi  nyoma,  megjelenik  a  föld  színén. 

Ezt  a  haladást  az  egyes  növény-  és  állatfajoknál  is  látjuk. 
Ha  kerti  virágaink  száz  meg  száz  faját,  a  gyümölcs-,  fözelék- 
és  gabonafajokat  azokkal  a  növényekkel  összehasonlítjuk,  a 
melyekből  azok  lassankint  fejlődtek,  a  t()kéletesedést  lehetetlen 
észre  nem  vennünk.  Valamint  nem  kerülheti  el  figyelmünket  az 

a  tény  sem,  hogy  mindazok  az  állatok,  a  melyeket  az  ember 
használ,  nagyságra  és  szépségre  és  általában  valamennyi  tulaj- 
donságukra nézve,  a  melyek  előttünk  becsesekké  teszik,  sokat 
tökéletesedtek  vad  állapotukhoz  képest. 

És  ha  figyelmünket  most  az  embervilágra  irányozzuk,  itt 
is  azt  tapasztaljuk,  hogy  az  ember  sincs  kivéve  a  haladásnak, 
a  lassankint  való  tökéletesedésnek  ez  általános  jelensége  alól. 
Az  ember,  ha  jelenleg  körültekint  és  alkotásait  látja,  méltán 
nevezheti  ugyan  magát  a  természet  urának,  de  az  uralmat  csak 
lassankint  szerezte  az  istentől  nyert  erejével. 

Minél  inkább  megismerkedünk  a  merőben  nyers,  műve- 
letlen népségek  valódi  viszonyaival,  annál  inkább  megerősödik 
lelkünkben  az  a  meggyőződés,  hogy  a  cultura  ugyanazzal  a 
befolyással  van  az  emberekre,  mint  más  szerves  lényekre.  Csak 
Ausztrália  vad  népeit,  —  a  melyek  a  műveltség  legalsó  fokán 
vannak  —  az  európaiakkal,  és  Amerika  öslakóit  azzal  a  fajjal, 
a  mely  őket  lassankint  kiszorította,  —  kell  összehasonlítanunk, 
hogy  belássuk,  mennyire  haladt  az  ember  csak  physikai  fejlődés 
tekintetében  is.  A  mint  ez  már  a  dolog  természetéből  követ- 
kezik, miután  az  ember  physikai  fejlődése  elsősorban  tápszereitől, 
és  ezek  nagyrészben  műveltsége  fokozatától  függnek. 

A  mi  pedig  az  ember  szellemi  tevékenységét  illeti,  ez  leg- 
alább részben  physikai  erőinek  kifejezésétől  függ ;  és  a  haladás^ 
a  mely  ebben  a  tekintetben  mutatkozik,  bizonyára  nem  kisebb, 
mint  a  melyet  az  anyagi  erőkre  nézve  tapasztalunk. 

Ugyanezt  mondhatjuk  az  erkölcsiség  tekintetében  is.  Az 
emberi  kedélynek  szüksége  van  arra,  hogy  a  legfőbb  erkölcsi 
tökéletesség  és  boldogság  eszményét  nemcsak  lehetségesnek, 
hanem  már  valóban  létezettnek  gondolja.  S  mint  az  egyén 
későbbi  éveiben  úgy  tekint  vissza  gyermekségére,  mint  a  teljes 
ártatlanság  és  öröm  napjaira :  —  úgy  a  népeknél  is  a  para- 
dicsom mondája  egykorú  a  polgárosodással.  De  ha  a  költészet 
mezejéről  a  tények  terére  lépünk,  csakhamar  meggyőződünk 
arról,  hogy  mindazt,  a  mit  a  hajdan-kor  előnyeiről  annyi  ékes- 
szólással mondanak,  éppoly  kevéssé  igazolja  a  tapasztalás,  mint 
a  mit  annyiszor  beszélnek  a  polgárosodás  által  még  el  nem 
rontott  nép  boldogságáról. 

A  népek  nyers  állapotának  is  megvannak  a  maga  erényei. 
A  vad  népek,  a  mint  Amerika  öserdeiben  találjuk  őket,  és  őseink 
is,  a  mint  a  középkorban  éltek,  bírhattak  bizonyos  erényekkel, 
a  melyek  mibennünk  nincsenek  meg;  és  meglehet,  hogy  men- 
tesek valának  némely  hibáktól,  söt  vétkektől,  a  melyekért  korunk- 
nak pirulnia  kell.  Azonban  be  kell  látnunk,  hogy  az  erkölcsiség 
mértékét  nem  bizonyos  .vétkek  hiányában  kell  keresnünk,  a 
melyeknek  indító  okai  a  polgárosodás  igen  alacsony  fokán  nin- 
csenek meg,  hanem  abban :  mennyire  tud  az  egyén  uralkodni 
azon  az  állati  ösztönén,  a  mely  tisztán  önző  czélok  követésére 
készti ;  úgy  hogy  abban  talál  elégedettséget,  ha  másoknak  is 
eleget  tesz.  Minél  alsóbb  fokán  áll  az  egyes  ember  avagy  nép 
a  műveltségnek,  annál  undorítóbban  tűnik  föl  előttünk  önzése. 
És  minél  tovább  haladt  a  polgárosodás  útján,  annál  nagyobb 
az  a  kör,  a  melynek  kielégítése  szükséges  személyes  boldog- 
ságunkra, így  ha  a  középkort  nem  lovagregényekből  és  ősapáink 
korát  nem  dajkánk  meséiből  tanuljuk  megismerni,  be  fogjuk 
látni,  mikép  az  emberiség  azóta  egyáltalában  nem  ment  vissza- 
felé az  erkölcsiség  tekintetében.  Be  fogjuk  látni,  hogy  a  mit 
egyes  kormányok  demoralisatiója,  a  birtokosok  szívtelensége  és 
a  nép  nyersesége  ellen  talán  fel  lehet  hozni,  korunkban  a  leg- 
ócsároltabb  miniszter,  gyáros  vagy  pénzember,  sőt  maga  a  nép 
is,  kiállhatja  az  összehasonlítást  a  XV.  és  XVI.  század  állam- 
férfiaival ;  az  annyit  magasztalt  lovagokkal,  a  kik  útonállással 
foglalkoztak ;  és  azzal,  a  milyen  volt  a  nép  a  középkorban  és 
a  reformatio  idejében. 

Minél  inkább  tanulmányozzuk  tehát  a  történelmet,  és 
igyekszünk  tiszta  képet  szerezni  a  múlt  anyagi,  szellemi  és 
erkölcsi  viszonyairól :  annál  inkább  be  kell  látnunk,  hogy  ama 
nagyobb  boldogság  és  erkölcsi  tökéletesség  eszménye,  a  melylyel 
majdnem  valamennyi  népnél  találkozunk,  nem  a  múltban,  hanem 
—  ha  valósítható  ezen  a  földön  —  csupán  a  jövőben  keresendő ; 
és  hogy  feléje  —  ha  még  oly  lassan  is  —  közeledünk. 

Igaz,  hogy  polgárosodásunk  fejlődési  folyamát  tekintve, 
tespedés,  söt  visszaesés  jelenségeivel  is  gyakran  találkozunk. 

Mint  a  folyam  gyorsasága  nem  mindenütt  ugyanaz ;  és 
hosszú   folyása    közben   vannak   helyek,  a   hol  a  víz   nyugodni 

látszik :  úgy  a  polgárosodás  sem  mindig  egyforma  gyorsasággal 
halad  előre.  Vannak  pillanatok  a  történelemben,  a  midőn  a 
polgárosodás  tere  az  ekével  csak  most  felhasgatott  föld  képét 
tünteti  elénk,  a  hol  az  előbbi  korszak  vegetatiója  semmivé  van 
téve,  s  még  semmi  új  nem  fejlődött.  De  valamint  a  folyam  ama 
tespedése,  s  a  zöld  csirák  e  semmivé  tétele  csak  látszólagos : 
ugyanez  az  eset  a  polgárosodással.  És  csak  nagyobb  kor- 
szakokat kell  egybefoglalnunk,  hogy  meggyőződjünk,  miszerint 
az  emberiség,  "e  látszólagos  veszteglés  daczára,  folyvást  előre 
halad ;  s  hogy  a  tespedést,  a  látszólagos  visszalépést  egy  ugyan- 
akkor más  tekintetben  tett  haladás  pótolja.* 

A  tespedés  korszakai  térben  és  időre  nézve  korlátoltak. 
Nagyban  mindenütt  nyugtalan  alkotás,  erős  küzdelmek,  soha 
nem  szűnő  tevékenység  képe  tűnik  föl  előttünk ;  és  sehol  sem 
a  nyugalomé.** 

Gátat  nem  ismerő  rohammal  halad  előre  korszak  korszak 
után ;  s  a  rövid  nyugalom  perczei  csak  arra  látszanak  szánva, 
hogy  azalatt  új  erőt  lehessen  gyűjteni  a  gyorsabb  haladáshoz. 
Az  elporladó  polgárosodás  a  műveltség  egy  magasabb  fokának 
anyagául  szolgál :  a  mint  ezer  csermely  és  patak  nevét  veszti 
ugyan,  de  csak  miután  a  vizét  egy  nagyobb  folyam  medrébe 
■  öntötte,  a  hol  új  név  alatt  hatalmasabban  tovább  zúg.  Ha  lefolyt 
az  egyes  időszak,  csak  az  összes  fejlődés  egyik  szükséges  láncz- 
szeme  gyanánt  tűnik  fel.  Sehol  félbenszakadás  nem  mutatkozik 
a  történelemben.***  A  haladás  szakadatlan.  Nincs  nehezebb  dolog, 
mint  korszakokra  szaggatni  azt.  Mindegyik  korszak  magán 
hordja  a  megelőzőnek  maradványait  és  a  következőnek  csiráit. 
És  majd  mindig  lehetetlen  meghatározni  azt  a  pontot,  a  hol  az 
előző  műveltségi  korszak  megszűnik,  vagy  a  fejlődő  kezdetét 
veszi.  Mindamellett  beszélhetünk  polgárosodásunk  egyes  kor- 
szakairól, a  melyek  közül  mindenik  különös  jellemmel  bír; 
és  a  melyek  közül  mindegyiket  meg  lehet  uralkodó  eszméinél 
fogva  különböztetni  a  többiektől.  Arra  az  időpontra  nézve,  a 
hol  a  régi  világ  polgárosodása  megszűnik,  éppoly  kevéssé 
említhetünk   pontos   évszámot,    mint    arra   nézve :    hol    záródik 

be  a  középkor  és  veszi  kezdetét  a  renaissance.  És  mégis  beszé- 
lünk ezekről  a  korszakokról.* 

Beszélünk  róluk  és  az  emberiség  fejlődésének  szempontjából 
is  összehasonlítjuk  a  történelemnek  egyes  korszakait. 

Van  mértékünk  is  arra,  hogy  az  emberiség  haladását  a 
különböző  időszakokban  meglehetős  szabatossággal  meghatá- 
rozhassuk. 

És  pedig  három  ismertető  jelről  ítélhetjük  meg  különböző 
korszakok  műveltségét;  u.  m. 

ű)  ama  hatalom  mennyiségéről,  a  melylyel  az  anyagi  világ 
erői  fölött  bír  az  ember; 

b)  arról,  hogy  a  műveltség  bizonyos  foka  mennyire  álta- 
lános az  emberek  között ; 

c)  hogy  mennyire  ismerik  el  és  tartják  tiszteletben  az 
emberi  méltóságot. 

A  mi  az  első  mértéket  illeti :  korunk  a  megismert  termé- 
szeti erők  használatára  nézve  mind  felülmúlja,  a  mit  az  ó-kor 
elért  ebben  a  részben. 

Ugyanerre  az  eredményre  jutunk,  ha  az  ó-kor  polgároso- 
dásának kiterjedését  hasonlítjuk  össze  a  keresztény  polgároso- 
dáséval ;  és  ha  figyelembe  veszszük,  hogy  e  határokon  belül 
hányan  részesültek  az  ó-kornak,  és  hányan  osztoznak  korunk- 
nak a  műveltségében.  Még  ha  az  ó-kor  melletti  lelkesedésünkben 
azt  állítjuk  is,  hogy  az  újabb  korban  a  polgárosodás  sehol  sem 
emelkedett  arra  a  tetőpontra,  mint  Rómában,  Carthagóban  és 
Athénében ;  s  hogy  például  az  athenei  polgárok  tömege  általában 
véve  a  műveltségnek  olyan  fokára  jutott,  a  minőt  hiába  keresünk 
fővárosaink  polgáraiban :  mindezt  —  amaz  ellenvetések  daczára, 
a  melyeket  ellene  mindenkinek  szükségkép  emelnie  kell,  ha  az 
ó-kori  történelem  forrásaival  elfogultság  nélkül  foglalkozik  — 
meg  lehet  engednünk  anélkül,  hogy  legkevésbbé  is  megingatnók 
azt  a  tételt,  miszerint  mostani  műveltségünk  magasabban  áll, 
mint  az  ó-kor  műveltsége.  Ugyanis  a  mily  kevéssé  ítélhetjük 
meg  egy  egész  ország  éghajlatát  és  termékenységét  egyes,  a  ter- 
mészet és  ipar  által    különösen    kegyelt    részeiről :  oly  kevéssé 

mutathatja  egyes  középpontok  műveltségi  állapota  egy  egész 
időszaknak  és  népnek  a  műveltségi  fokát.  Az  ó-kor  polgároso- 
dása, épen  a  hol  legmagasabban  állott,  kizárólag  a  városokra 
volt  szorítva,  míg  most  kiterjed  egész  országokra. 

A  három  mérték  .közül  leghelyesebb  az  emberi  méltóság 
elismerésének  és  becsülésének  fokát  a  polgárosodás  mértékéül 
tekintenünk ;  mert  a  különböző  korszakok  erkölcsi  értékét  ebből 
ismerhetjük  meg.  Az  emberi  méltóság  megbecsülése  az  egyen- 
lőség elvéből  fo  yik.  És  ennek  csak  ott  lehetnek  gyakorlati  ered- 
ményei, a  hol  a  népfelség  és  az  állam  közt  van  valami  maga- 
sabb, a  mi  az  összes  emberekkel  közös.  Mint  az  egyenlőség 
elve  az  ó-korban  a  polgárság  fogalmával  függött  össze ;  s  ha 
az  állam  valamennyi  lakosának  meg  is  adták  volna  a  polgár- 
ságot, az  csak  annyiban  terjedhetett  ki  idegen  országok  lakosaira, 
a  mennyiben  a  különböző  államok  közt  —  mint  például  Görög- 
országban —  létezett  valamely  községi  kapocs  :  úgy  az  ember 
méltóságának  becsülése  is  az  ó-korban  csak  az  állam  polgáraira 
terjedt.  Az  emberiségnek,  mint  egy  nagy  egésznek  fogalmát,  a 
melynek  jóléte  és  szerencsétlensége  minden  egyest  érdekel,  és  a 
melynek  irányában  kötelességeink  vannak,  ...  a  kereszténységnek 
köszönhetjük.  Még  a  népvándorlás  korát  is  haladás  korának  mond- 
hatjuk ebből  a  szempontból  az  ó-korhoz  képest.  Zivatarként  tódul- 
tak az  egész  nyugati  birodalomra  a  germán  fajú  szilaj  csapatok; 
s  a  tudomány  és  művészet  némely  müvei  a  hódítás  zavarában 
megsemmisültek.  De  ha  eltekintünk  is  attól,  hogy  a  világnak 
akkor  a  haladhatás  végett  új  népek  ifjú  erejére  volt  szüksége  ; 
s  a  kereszténység,  a  nyugati  birodalom  feldúlása  nélkül,  alkal- 
masint itt  is  sokáig  azt  az  alakot  vette  volna  fel,  mint  a  keleti 
birodalomban  találkozunk  azzal :  tagadhatatlan  tény,  hogy  mind- 
azok a  népek,  a  melyek  a  római  birodalmat  megbuktatták,  a 
midőn  a  régi  műveltség  alkotásait  összerombolták,  egyszersmind 
maguk  is  annak  körébe  vonattak;  és  hogy  az  emberi  méltóságot, 
ha  csupán  a  győzők  kíirében  volt  is  elismerve,  a  népvándorlás 
legszilajabb  korszakaiban  is  jobban  becsülték,  mint  a  római 
császárok  legműveltebb  korában. 

A  történelem  egyes  korszakainak  életét  akármelyik  mértékkel 
mérjük,  arról  győződünk  meg,  hogy 

folyvást  növekedett  az  emberek  uralma  az  anyagi  temé- 
szet  fölött ; 

szaporodott  a  műveltség  részeseinek  száma ; 

és  emelkedett  az  emberi  méltóság-érzet:  —  tehát  ezzel  a 
vizsgálódással  rájövünk  arra,  hogy  az  emberiség  fejlődése, 
vagyis    a    polgárosodásban    való    előrehaladása    .  .  .    törvény. 

E  törvény  megismerésére  a  soha  nem  változó  tények 
hosszú  sorának  szemlélete  vezetett  minket.  Ugyanaz  az  út,  a 
melyen  a  tudomány  minden  eddig  ismert  természeti  törvényre 
rájött.  Megdönten'  eszerint  csakis  akkor  lehet,  ha  tényeket  állí- 
tanak elénk,  a  melyek  ezzel  a  törvénynyel    ellentétben    vannak. 

Hogy  mily  fontos  e  törvény  világos  tudása  a  gyakorlati 
életre  nézve,  azt  könnyen  megérthetjük.  Mint  ugyanis  a  földnek 
mozgásáról  mihelyt  meggyőződtünk,  azonnal  lehetővé,  sőt 
szükségessé  vált  e  mozgás  irányát  is  megismernünk :  éppúgy 
ha  egyszer  a  haladás  tényét  elismertük,  e  haladás  irányát  is  a 
legnagyobb  biztossággal  meghatározhatjuk.* 

57.  §    A  fejlődésnek  törvényei  vannak. 

Ha  figyelemmel  kisérjük  a  természetet,  az  a  meggyőződés 
támad  bennünk,  hogy  abban  a  végtelen  térben,  a  mely  körülünk 
van,  semmi  sincs  a  véletlenre,  semmi  sincs  az  önkényre  hagyva. 
Bárhová  fordulunk,  mindenütt  a  legnagyobb  rendet  látjuk. 
A  legkisebb  élő  lény  leheletétől  az  oczeán  ár-apályáig,  a  legpará- 
nyibb porszemtől  a  csillagok  rendszeréig  minden  mozgás,  minden 
fejlődés  törvényeknek  van  alávetve. 

Az  ember  maga  is  —  bármi  büszkén  emelje  föl  fejét  — 
ezernyi  kötelékkel  érzi  magát  a  földhöz  kötve.  Nem  vonhatja  ki 
magát  a  physika  törvényei  alól.  A  gondolkodás  törvényei  pedig, 
a  melyek  szerint  szellemének  működnie  kell,  és  az  érzékek,  a 
melyek  útján  a  gondolkodás  anyagát  szerzi,  lelkének  is  korlá- 
tokat szabnak,  és  gondolatainak  a  folyását  is  meghatározzák. 
Úgy  hogy  akár  a  gondviselésben  higyjünk,  akár  azt  képzeljük, 
hogy  az  ember  a  természet  törvényei  alatt  áll :  első  esetben  föl 

kell  tennünk,  hogy  a  gondviselés  az  ember  kormányzásában 
éppúgy  törvények  szerint  jár  el,  mint  minden  egyéb  dolgok 
fölötti  uralmában ;  az  utóbbi  esetben  a  természet  törvényei 
alkalmazhatók  az  emberre  is,  mint  a  többi  teremtményre.  De 
semmiesetre  sem  tagadhatjuk,  hogy  törvények  léteznek  az  embe- 
rek fölött  is.  Mert  ha  csak  egy  lény  nem  volna  a  fejlődésben 
semmiféle  törvénynek  alávetve,  azonnal  összeromlanék  az  egész 
világrend,  és  minden  a  véletlentől  függne. 

Legjobban  szemlélhetjük  a  fejlődésnek  ezt  a  törvényszerű- 
ségét, ha  a  föld  és  az  emberiség  történetében  egymás  mellé 
állítjuk  a  közös  vonásokat.* 

Az  emberiség  és  a  föld  története  nemcsak  abban  hasonlí- 
tanak egymáshoz,  hogy  mindakettőben  folytonosan  tartó  átala- 
kulást, folytonos  fejlődést  látunk  mindig  tökéletesebb  szerve- 
zetre :  hanem  az  átalakulás  módjára  nézve  is  van  némi  hasonlat 
a  kettő  között. 

A  föld  felülete  nagy  forradalmak  nyomaira  mutat,  a  melyek 
alakját  megváltoztatták.  Vannak  korszakok,  a  melyek  alatt  a 
rázkódások  hosszú  sora  következtében  óriási  hegylánczok  kelet- 
keztek, tengerek  megváltoztatták  medreiket,  állat-  és  növény- 
világban tömérdek  új  organizmus  állott  elő,  míg  mások  elenyész- 
tek. De  az  átalakulás  munkája  nem  szorítkozik  ez  erőszakos 
forrongás  korszakaira,  hanem  számos  kisebb  természeti  esemény, 
sőt  az  örökké  munkás  természeti  erők  működése  által  is  las- 
sankint folyvást  tart. 

Ugyanezt  találjuk  az  emberiség  történelmében  is.  Ama 
nagy  forradalmakon  kívül,  a  melyek  az  összes  emberi  viszo- 
nyokat egyszerre  megváltoztatják,  az  élet  minden  viszonyát 
kisebb  események,  sőt  az  emberi  fogalmaknak  lassankint  való 
fejlődése  és  a  naponkinti  törekvések  is  észrevétlenül,  de  tete- 
mesen módosítják. 

Még  szellemünk  korlátai  is  ugyanazok  ama  törvényeket 
illetőleg,  a  melyek  szerint  c  változások  a  természetben  és  az 
emberiség  körében  lefolynak. 

Hogy  mi  módon  történhettek  ama  nagy  földrázkódások : 
arról  fogalmunk  lehet  bizonyos  általános  természeti  törvények 
ismerete,  a  vulkánikus  erő  okozta  jelenségek  szemlélete  és  álta- 
lában azoknak  az  erőknek  figyelmes  vizsgálása  által,  a  melyek 
földünk  felületét  lassankint  átalakítják.  De  pontosan  a  föld- 
rázkódásoknak  sem  az  idejét,  sem  a  módját  nem  ismerjük  a 
múltra  nézve.  És  még  kevésbbé  lehet  előre  látni,  hogy  mily 
alakot  vészen  földünk  felülete  egy  új  katasztrófa  esetében. 

Épp  így  ismeretünk  köre  akkor  is  rendkívül  korlátolt,  ha 
azokat  a  törvényeket  kutatjuk,  a  mik  szerint  ama  nagy  forra- 
dalmak történnek,  a  melyek  az  emberek  összeS'  viszonyait  egy- 
szerre átalakítják.  Itt  is  ugyanazon  erők  működése  tűnik  fel 
nagyban,  a  melyeket  a  kisebb  eseményeknél  szemlélünk.  De 
hogy  mikor  és  mily  terjedelemben  történnek  ezek  a  forradalmak, 
és  minő  eredményei  lesznek,  mindez  túl  fekszik  tudomásunk 
körén.  Tudományunk  e  tekintetben  csak  arra  szorítkozhatik, 
hogy  abból  a  tényből,  miszerint  az  emberiség  több  ily  forra- 
dalmat tapasztalt,  következtetheti,  hogy  szintoly  nagyszerű  ese- 
mények a  jövőben  is  valószínűleg  történni  fognak. 

Más  dolog,  ha  ama  törvények  kutatására  fordítjuk  figyel- 
münket, a  melyek  szerint  az  emberi  viszonyok  lassankint 
átalakulnak,  a  melyek  szerint  a  polgárosodás  lassankint  előre- 
halad. Mert  ha  a  nagy  befolyás  következtében,  a  melyet  az 
akarat  szabadsága  minden  emberi  viszonyra  gyakorol,  sohasem 
is  állapíthatjuk  meg  itt  azt  a  szabályszerűséget,  a  melylyel  a 
természet  vizsgálása  közben  találkozunk;  és  ha  ennélfogva 
a  polgárosodás  haladását  sohasem  is  számíthatjuk  ki  azzal  a 
pontossággal,  mint  például  a  bekövetkezendő  hold-  és  nap- 
fogyatkozások idejét,  avagy  a  Niagara  zuhatagainak  egy  század 
alatt  tett  és  a  jövőben  teendő  apadását:  két  ezredév  tíirténelmé- 
ben  a  tények  roppant  sora  van  előttünk,  a  melyekből  a  haladás 
törvényeit  éppoly  bizonyossággal  elvonhatjuk,  a  mint  e  tények- 
ből a  haladásra  általában  következtetést  lehet  vonnunk.* 

A  mi  annál  is  inkább  lehetséges,  mert  minden  államban 
vannak    oly    viszonyok,    a     melyek    egyrészről    a    legnagyobb 

befolyást  gyakorolják  fejlődésére,  másrészről  nem  függenek  az 
állam  tagjainak  akaratától. 

A  mi  annál  is  inkább  lehetséges,  mert  az  ember  akarata 
szabad  ugyan,  és  egyes  embereknél,  a  kiknek  tulajdonságait  és 
viszonyait  tökéletesen  nem  ismerjük,  ritkán  határozhatjuk  meg 
előre,  hogy  mely  irányban  fog  akaratuk  megnyilatkozni :  de  e 
bizonytalanság  abban  a  mértékben  fogy,  a  melyben  a  döntés 
nem  egyes  személytől,  hanem  nagyobb  számtól  függ ;  mert 
azoknak  az  okoknak  hatása,  a  melyek  minden  értelmes  lény 
akaratára  elhatározó  befolyással  bírnak,  sokkal  könnyebben  Ítél- 
hető meg  általánosan,  mint  egy  egyénre  nézve.  A  szenvedély 
pillanatainak  kivételével  az  emberek  akaratát  az  emberek  fogalmai 
és  szükségletei  döntik  el.  És  valamint  az  eszmékre  nézve,  a 
melyek  valamely  nép  többségének  bizonyos  időkorban  irányt 
adnak ;  s  az  emberek  általános  szükségleteire  nézve  kevesebb 
csalódásnak  vagyunk  kitéve,  mint  ha  egy  egyén  eszméit  és 
szükségleteit  igyekszünk  megismerni,  úgy  azt  a  befolyást  is 
könnyebben  láthatjuk  előre,  a  melyet  bizonyos  viszonyok  egész 
népek  akaratának  elhatározására  gyakorolni  fognak.  Az  egyes 
ember  el  van  látva  az  akarat  szabadságával,  de  embertömegek 
csak  kisebb  mértékben  bírnak  azzal. 

Bármi  nagy  legyen  a  különbség,  a  mely  a  múlt  századok- 
ban előforduló  egyes  cselekvények  és  események  között  mutat- 
kozik, az  ember  mégis  mindenkor  hasonló  maradt  magához. 
Bármily  távolra  haladt,  mégis  mindig  azonegy  módon  ment 
előre.  Hiszen  a  természet  éppoly  örök  és  változatlan  az  emberben, 
mint  a  föld  többi  teremtményeiben.* 

Az  egyén  akarata  sohasem  határozhatja  ugyan  meg  az 
emberiség  sorsát,  és  egyes  nép  vagy  nemzedék  tévedései  nem 
zavarhatják  meg  örök  időkre  az  egész  emberiség  fejlődését;  de 
bizonyos,  hogy  korára  mindkettő  tetemes  befolyást  gyakorol  és 
hogy  az  emberiség  sorsa  Isten  kezében  van  ugyan,  de  az  egyes 
nemzeteké  önmagukéban :  épen  ezért  mellőzhetlcii  is  a  fejlődés 
törvényeinek  a  kikutatása.  **    Az  ember  legszebb  feladata,    hogy 

a  fejlődésnek  ezeket  a  megállapítható  törvényeit  kikutassa.  Nem 
azért,  hogyha  az  igazság  végtelen  óczeánjának  partján  néhány 
csigát  gyűjtött,  és  megérintette  ama  lepel  szélét,  a  niely  a  termé- 
szetet eltakarja  tőlünk :  örült  büszkeségében  a  föld  istenének 
képzelje  magát.  Hanem  hogy  tiszteletteljesen  tanuljon  meghajolni 
a  teremtő  nagysága  előtt,  a  mely  a  természet  csodás  rendjében 
leginkább  mutatkozik.  És  megismervén  azoknak  a  törvényeknek 
egy  csekély  részét,  a  melyeknek  a  mindenség  alá  van  vetve ;  és 
azokat  tetteiben  zsinórmértékül  vévén :  az  anyagi  világ  fölött 
szert  tegyen  arra  az  uralomra,  a  melyre  a  Mindenható  jósága 
által  hivatva  van.  * 

58.  §.  A  haladás  első  törvénye: 

a  haladás  különböző  egyéniségek  érintkezéseinek 

az  eredménye. 

Görögország  mindig  gyorsabban  haladt  előre,  mint  Róma.* 
Ennek  a  gyorsabb  haladásnak  okát  nem  a  görög  nép  fensőbb 
tehetségében,  hanem  az  ellentétek  sokaságában  kell  keresnünk, 
a  melyek  közt  e  nép  kifejlődött.  Miután  a  görögök  vallása  a 
képzelem  hite  volt,  a  mely  sem  a  lelket,  sem  a  szívet  kielégíteni 
sohasem  volt  képes;  sohasem  is  volt  oly  nagy  hatása  a  társa- 
dalomra, hogy  az  az  ellentét,  a  melybe  a  bölcseleti  eszmék  a 
vallással  kerültek,  haladást  idézhetett  volna  elő  minden  tekin- 
tetben. Annál  általánosabb  és  erősebb  volt  az  ellentét  a  politikai 
élet  terén.  Görögország  minden  részében,  a  nép  minden  rétege 
közt  megvolt  az  ellentét:  ennélfogva  a  haladás  is  kiterjedt 
Görögország  minden  részére.  Mihelyt  pedig  Róma  egész  Gör()g- 
országra  kiterjesztette  uralmát,  az  ellentétek  elenyészésével  meg- 
szűnt a  haladás  is;  csupán  a  tudomány  terére  szorítkozott,  a  hol 
a  görög  keleti  és  a  keresztény  fogalmak  érintkezése  hatalmas 
ellentéteket  idézett  elő.  Míg  végre  a  kereszténység  ezeket  az 
ellentéteket  is,  és  velük  a  haladást  ezen  a  téren  is  megszüntette. 

Rómában  is  hosszú  ideig  szüntelen  előrehaladást  szemlél- 
hetünk, a   mit   a  folytonos   ellentéteknek   lehet   tulajdonítanunk. 

Külső  viszonyait  tei<intve  először  a  körülötte  fekvő  kisebb  köz- 
ségekkel, majd  Italiával,  Cartliagóval  és  majdnem  az  egész  akkor 
ismeretes  világgal  ellentétben  látjuk  Rómát.  Benn  a  királyság  és 
patríciusok,  a  patriciusok  és  plebejusok,  a  birtokos  osztályok 
és  a  proletárság,  Róma  és  a  tartományok,  végre  a  köztársaság 
és  az  impérium  állanak  egymással  éles  ellentétben.  Miután  pedig 
Róma  hétszázados  küzdelem  után  az  egész  világot  meghódí- 
totta ;  midőn  a  császársággal  a  legtöbb  belső  ellentét  megszűnt, 
befejeződött  a  haladás  is.  Augustus  alatt  a  haladás  útját  is 
örökre  bezárták  Janus  templomának  ajtaival  együtt. 

A  kereszténységgel  az  emberiség  új  ösvényeket  tört  a 
polgárosodásnak.  De  ha  a  haladás  a  keresztény  polgárosodás 
folyama  alatt  térben  és  időben  felülmulta  az  ó-kor  haladását : 
annak  okát  ismét  abban  a  körülményben  látjuk,  hogy  egész 
polgárosodásunk  folyama  alatt  mindig  voltak  hatalmas  ellentétek. 

Attól  a  pillanattól  fogva,  midőn  a  kereszténység  a  pogány 
világgal  szemközt  fellépett;  és  megindult  a  harcz,  a  melyben  a 
barbár  népek  ifjú  ereje  végre  legyőzte  a  világ  régi  urát :  a 
keresztény  polgárosodás  egész  folyamán  folyvást  ellentétekkel 
találkozunk  és  pedig  az  élet  minden  körében,  a  melyek  a 
tespedést  mindenütt  lehetetlenné  tették. 

A  császár  és  a  pápa  és  az  egyetemes  egyház,  az  egyetemes 
egyház  és  a  nemzeti  egyházak,  a  katholicismus  és  a  reformatio, 
a  királyság  és  az  aristokratia,  az  aristokratia  és  a  polgárság, 
a  községek  és  az  egyén,  az  emberiség  vagy  legalább  a  keresz- 
ténység egységének  gondolata  és  a  különállásra  való  törekvés 
valamennyi  népnél  épúgy  mutatkozik,  a  miként  a  népiség 
fogalma  az  egyének  önállósági  igényeivel  került  összeütközésbe. 
Ezekkel  az  ellentétekkel  találkozunk  a  keresztény  polgárosodás 
egész  ideje  alatt.  És  a  haladás  aránylag  mindig  annál  nagyobb 
volt,  minél  erősebben  léptek  fel  az  ellentétek  egymás  ell^n. 

A  t()rténelem  ajkként  kétségtelenül  bizonyítja,  hogy  a- hala- 
dás és  a  különböző  erők  és  eszmék  ellentéte  egymással  mint 
okozat  és  ok  függenek  össze.  Nem  szükséges,  hogy  az  ellentétben 
álló  erők  egyensúlyban  Jegyének.  Az  is  mindegy,  helyesek-e 
avagy  nem  —  az  uralomért  küzdő  eszmék.  Valamint  a  hajó 
előre  vitorlázhat  gyönge,  sőt  látszólag  ellenkező   szél  segítségé- 

vei  is,  úgy  az  emberiség  haladását  gyakran  oly  eszmék  is  lénye- 
gesen előmozdították,  a  melyeket  hamisaknak  ismertek  el  utóbb. 
Csak  ott  nincs  haladás,  a  hol  nincsenek  ellentétek. 

Ellentét  pedig  csak  úgy  képzelhető,  ha  az  egyes  eszmék 
vagy  érdekek  képviselői  gyanánt  külön  egyéniségek  állanak 
egymással  szemközt.  A  miből  következik,  hogyha  a  haladást 
csak  különböző  eszmék,  és  érdekek  ellentéte  mozdíthatja  elő : 
haladás  csak  akkor  lehetséges,  ha  különböző  egyéniségek  állanak 
kölcsönös  érintkezésben  egymással. 

Az  egyén  szellemi  kifejlődése  azoktól  az  érintkezésektől 
függ,  a  melyekben  más  egyénekkel  áll.  Ha  még  oly  kitűnő 
adományokkal  látta  is  el  a  természet,  sohasem  fejlődhetnek  ki 
azok,  ha  elszigetelten  él ;  sőt  visszaesés  vehető  észre,  mihelyt  el 
van  szigetelve.  Erejének  öntudatára  csak  akkor  ébred  az  ember, 
ha  másokkal  érintkezésbe  lép ;  kedélyét  csak  az  érintkezés  hozza 
működésbe  és  csupán  a  kedély  viheti  a  lelket  termékeny  tevé- 
kenységre. Az  ember  szellemi  tevékenysége  olyan,  mint  a  villany, 
mely  a  galvanikus  elemből  fejlődik  ki ;  és  a  melyet  mindig  csak 
különböző  elemek  érintkezése  idéz  elő. 

És  a  mit  az  egyénnél  látunk,  ugyanazt  találjuk  egész  népeknél 
is.  Egy  nép  sem  fejlődhetik  mindaddig  magasabb  műveltségre, 
bármi  tehetségekkel  legyen  is  megáldva,  míg  elkülönözve  áll. 
S  a  már  műveltebb  nép  is  hátramarad,  sőt  visszasülyed  a 
polgárosodás  pályáján,  mihelyt  másokkal  való  érintkezései 
gyérebbek  lettek  vagy  épen  megszűntek.  Mert  úgy  az  egyének, 
mint  a  népek  érintkezése  alkalmával  a  fogalmak  nemcsak  azáltal 
szaporodnak,  hogy  mindenki  idegen  fogalmakat  sajátít  el,  hanem 
azáltal  is,  hogy  a  különböző  fogalmak  találkozása  új  fogalmakat 
idéz  elő.  Elszigetelt  népek,  kivétel  nélkül,  a  polgárosodás  leg- 
alacsonyabb fokán  állnak.  A  hol  a  polgárosodás  első  nyomait 
találjuk,  ott  az  azelőtti  érintkezések  nyomai  sem  hiányzottak  soha. 

Nem  szükséges,  hogy  egyenesen  nép  és  nép  k()zt  t<)rtén- 
jenek  azok  az  érintkezések,  a  melyek  a  haladást  létrehozzák. 
Mint  a  vándormadarak  magukkal  viszik  némely  ncivény  magvait 
és  azon  a  szigeten,  a  hol  rövid  pihenőt  tartanak,  idegen  vegetatio 
csiráit  szórják  el :  úgy  vitték  át  gyakran  egyesek  az  egyik  nép 
eszméit   más   népekhez.  És  mély  jelentősége   van  a   mondának, 

a  mely  szerint  az  ó-világ  valamennyi  törvényhozója  és  gondol- 
kozója utazásban  töltötte  életének  igen  nagy  részét. 

ily  egyenes  és  közvetlen  érintkezés  nélkül  valódi  haladást 
sohasem  találunk.  A  mint  egyszersmind  a  haladás  élénksége  is 
összefügg  az  érintkezések  gyakoriságával.  Az  a  tény,  miszerint 
a  szárazföldi  népeket  a  szigetek,  vagy  széles,  hajózható  partok 
lakosai  mindig  megelőzték  a  műveltségben,  szintén  csak  abból 
a  befolyásból  magyarázható  meg,  a  melyet  a  más  népekkel  való 
érintkezés,  és  azért  a  közlekedés  könnyűsége  gyakorol  a  polgáro- 
sodásra. A  mint  ennek  az  oknak  kell  tulajdonitanunk  azt  a 
nagyobb  elöhaladást  is,  a  melyet  a  vegyes  népek  tanúsítottak  a 
polgárosodásban.  Mivel  ugyanis  az  ily  népek  különböző  elemek- 
ből állanak,  és  a  különböző  egyéniségek  érintkezései  itt  leg- 
gyakoriabbak,  épen  azért  élénkebb  itt  a  haladás,  mint  az 
egytörzsü  népeknél. 

Mindaz  tehát,  a  mi  gyéríti  vagy  egészen  meg  is  szünteti 
a  különböző  egyéniségek  érintkezéseit,  megállapodásra  vagy 
visszalépésre  vezet  a  polgárosodásban. 

ismeretesek  a  teljes  elzárkózottság  eredményei.  A  chinai 
fal  megérteti  velünk  a  sárga-faj  elmaradottságát.  És  a  mely 
törvényhozók,  papok  vagy  uralkodók  a  létező  állapot  változatlan 
fenntartására  törekedtek,  igyekeztek  akadályozni  az  érintkezést 
az  idegenekkel.  Azért,  mert  meg  voltak  győződve,  hogy  a  meg- 
levőnek változatlan  fenntartása  csupán  akkor  lehetséges,  ha 
meg  lehet  akadályozni  az  idegen  elemekkel  minden  érintkezést. 
A  kényúri  államformáknak  a  haladásra  gyakorolt  rossz  befolyása 
is  ennek  az  oknak  tulajdonítható.  Mivel  a  kényúri  államforma 
lehetetlenné  teszi  a  szabad  egyéniség  létezését;  és  mivel  minden 
egyéni  sajátságot  el  akarván  törölni,  magát  biztosítani  törekszik 
idegen  befolyások  hatásai  ellen :  épen  azért  akadályozója  a 
haladásnak.  A  hol  a  korlátlan  hatalom  —  vagy  mert  területileg 
keskeny  határok  k()zé  volt  szorítva,  vagy  egyéb  okoknál  fogva  — 
nem  akadályozhatja  meg,  hogy  éles  kifejezésü  egyéniségek 
legyenek  és  azok  egymással  érintkezzenek:  ott  a  haladást  sem 
szakíthatja  félbe.  Erre  példaképen  említünk  két  egy-korbeli  és 
rokon  népet.  Szicziliában  a  zsarnoki  uralom  alatt  is  élénkebb 
haladást   találunk,    mint   Spartában.    Mivel   az   egyesek    uralma 

Szicziliában  rövidebb  ideig  tartott  és  kisebb  körre  szorítkozott, 
hogysem  az  egyéni  sajátságok  megsemmisítése  az  egyes  államok 
körében  is  sikerülhetett  — ,  vagy  az  idegen  államoktól  magukat 
elkülöníteni  törekedhettek  volna.  Míg  Spartában  Lykurg  törvény- 
hozásának befolyása  által  mindakettöt  sokkal  inkább  elérték, 
mint  Görögország  bármely  más  államában. 

Ugyanezt  mutatja  maga  az  a  tény  is,  a  melyet  rendesen 
fel  szoktak  említeni  a  végtelen  haladás  ellen :  hogy  t.  i.  minden 
polgárosodás,  mihelyt  tetőpontját  elérte,  megint  visszasülyed ; 
és  pedig  ahhoz  a  tetőponthoz  képest,  a  melyre  előbb  emelke- 
dett. Mert  ha  valamely  nép  a  hatalma  alá  vetette  mindazokat 
a  népeket,  a  melyekkel  azelőtt  érintkezésben  állott,  és  nyelvét, 
vallását,  erkölcseit  és  törvényeit  rajok  kényszerítette ;  vagy  ha 
^gy  polgárosodás  lassankint  mindarra  a  népre  kiterjed,  a  melyek 
egymással  kölcsönösen  érintkeznek,  a  mi  azt  jelenti,  hogy  e 
népek  sajátságait  mindnyájukkal  közös  műveltség  váltotta  fel  — 
a  mint  ez  például  Róma  uralmával  történt,  vagy  a  görög 
műveltség  általános  elterjedésével  a  kereszténység  föllépése 
előtt  — :  ekkor  meg  kell  szűnnie  a  haladásnak.  Nem  azért  kell 
megszűnnie,  mert  a  polgárosodás  elérte  azt  a  tetőpontot,  a 
melyen  túllépni  nem  képes  az  ember ;  hanem  mert  az  osztá- 
lyok és  nemzetiségek  nivellirozása  a  haladás  föltételeit  is  meg- 
semmisítette. 

Akár  a  haladás,  akár  a  tespedés  korszakaira  fordítjuk 
figyelműnket,  mindenütt  tisztán  láthatjuk,  minő  befolyással  van 
a  különböző  egyéniségek  érintkezése  a  haladásra.  Mindakét  út 
arra  a  meggyőződésre  vezet  bennünket,  hogy 

a  haladás  a  különböző  erők  és  érdekek  el  len  létének,  vagy 
a  mi  egyenlő  azzal,  —  az  önálló  egyéniségek  érintkezéseinek  az 
eredménye. 

Ez  az  első  törvénye  a  haladásnak ;  a  melyre  egész  népek 
és  korszakok  müveltségtíirténelme  tanít.* 

59.  §.  A  haladás  második  törvénye: 
a  haladás  irányát  az  uralkodó   eszmék  határozzák   meg. 

Akár  az  egyén,  akár  az  emberiség  fejlődését  nézzük,  a 
fogalmaknak,  az  eszméknek  fontos  szerepét  látjuk  a  fejlődésben. 
Az  egyén  törekvését  afölöttti  fogalmai  irányítják,  a  mit  igaznak, 
helyesnek  és  illőnek  tart.  A  világtörténet  sem  egyéb  bizonyos 
fogalmak  megvalósítására  irányzott  folytonos  törekvésnél. 

Ha  lapozgatunk  a  világtörténelemben  és  különösen  a 
fogalmaknak  a  haladással  való  vonatkozásait  kutatjuk :  legelőször 
a  vallásnak  a  haladásra  és  kiváltképen  annak  irányára  gyakorolt 
befolyása  tűnik  szemünk  elé.  Legelőször  ...  a  vallás  hatásának 
méretei  miatt. 

Bármekkora  fontosságot  tulajdonítsunk  a  nemzeti  különb- 
ségnek :  a  vallás  befolyását  a  haladásra  mégis  nagyobbnak  kell 
látnunk.  Csak  az  izlamra  és  a  kereszténységre,  és  az  utóbbinak 
körében  az  egyes  felekezetekre  fordítsuk  figyelmünket,  hogy 
belássuk,  miszerint  a  legkülönbözőbb  népek  is  teljesen  ugyan- 
azt az  irányt  követik  egy  közös  vallás  befolyása  alatt.  Úgyde  a 
vallás  —  a  mennyiben  üres  külsőséggé  nem  sülyedt  —  a  nép 
uralkodó  eszméinek  forrása  vagy  eredménye ;  és  csak  ha  tényleg 
ez,  és  ha  körébe  minden  uralkodó  eszmét  felvett,  csak  akkor 
lehet  befolyással  a  haladás  irányára.  A  mely  pillanatban  ura- 
lomra emelkedtek  azok  az  eszmék,  a  melyek  a  vallás  által  fel- 
állított fogalmakkal  elleniében  vannak,  vagy  a  vallással  épen 
semmi  viszonyban  sincsenek:  azonnal  vége  a  befolyásnak  is,  a 
melyet  a  hit  a  haladás  irányára  gyakorolt  addig.  Sőt  a  kor 
uralkodó  eszméi  lesznek  hatással  a  vallásra.  És  vagy  új  vallás 
alapítására  vezetnek,  vagy  a  fennálló  vallás  alapelveit  átalakít- 
ják. Az  a  befolyás  is,  a  melyet  a  vallás  az  élet  viszonyaira  és 
ez  által  a  haladásra  gyakorol,  nem  annyira  attól  függ,  a  mit 
az  egyes  esetekben  tennünk  parancsol,  hanem  inkább  azoktól  a 
fogalmaktól,  a  melyeket  uralomra  juttat.  Hivatkozhatunk  ebben 
a  tekintetben  a  reformatió  hatására. 

Elfogultság  nélkül  senki  sem  tagadhatja,  hogy  a  refor- 
matió kezdettől  fogva  n()velte  a  világi  hatalom  körét.  Bármi 
gyakran  hirdette  is  Luther  a  szelídséget  az  uralkodó  osztályok- 

nak  alattvalóik  irányában :  mindazonáltal  ezeknek  a  föltétlen 
engedelmességet  köti  lelkükre  mindenben,  a  mi  nincs  egyenesen 
Isten  parancsa  ellen.  Sohasem  hangoztattak  a  fejedelmek  kor- 
látlan hatalma  felöl  merészebb  nézeteket;  sohasem  igyekeztek  a 
nép  teljes  jogtalanságát  az  állam  irányában  oly  hévvel  kimu- 
tatni:  mint  a  XVI.  és  XVII.  században  a  protestáns  hittudósok. 
A  mit  például  Bellarmin  a  pápa  csalhatatlanságáról  írt  és  mon- 
dott, mind  nagyon  távol  áll  attól,  a  mit  akkor  a  királyság  jogai 
mellett  Angliában  írtak  és  mondtak.  Ugyanebben  az  időben  a 
katholikus  hittudósok  a  pápa  fensösége  mellett  a  népfelség 
elvét  vitatták,  és  a  fejedelem  és  a  nép  közti  viszonyra  vonat- 
kozólag a  legmerészebb  álláspontot  foglalták  el.*  Elegendő  erre 
nézve  azt  a  tant  felemlítenünk,  hogy  a  világi  hatalomnak  az 
egyházi  alatt  kell  állania,  vagy  legalább  is  az  egyházi  hatalom- 
nak függetlennek  lennie  a  világi  hatalomtól ;  a  mely  tan  nem 
tartható  kedvezőnek  a  fejedelmek  korlátlan  hatalmára.  A  mint- 
hogy a  reformatió  korában,  midőn  a  hatalmas  uralkodóházak 
rokonszenvének  megnyeréséről  volt  szó,  gyakran  szemére  is 
vetették  a  katholicizmusnak,  hogy  az  alattvalókat  engedetlenekké 
teszi  és  fellázítja  fejedelmeik  ellen.  És  mindamellett  ha  vizsgáljuk, 
hogy  mily  hatással  volt  mindkét  felekezet  három  század  alatt 
az  állam  intézményeire :  azt  veszszük  észre,  hogy  azok  az  álla- 
mok, a  melyekben  akkor  a  reformatió  munkája  eredménynyel 
járt,  többnyire  nagyobb  polgári  szabadságra  emelkedtek ;  míg  a 
katholikus  népeket,  kevés  kivétellel,  korlátlan  fejedelmek  kor- 
mánya alatt  találjuk,  és  a  világi  hatalom,  t()bbeknél  közüHik, 
valóságban  még  egyházi  dolgokban  is  nagyobb  befolyással  bír, 
mint  a  protestáns  államokban.  Ezt  pedig  csak  úgy  értjük  meg, 
ha  meggondoljuk,  hogy  a  protestantizmus  által  a  szabad  vizs- 
gálódás, a  katholicizmus  által  a  tekintély  elve  jutott  uralomra. 
S  épen  a  fogalmaknak  ez  az  ellentéte  okozta,  hogy  a  protestáns 
és  katholikus  tartományok  azóta  ellenkező  irányban  haladtak. 
A  vallás  befolyása  a  haladás  irányára  nem  egyéb,  mint  a 
vallás  által    uralomra    emelt    fogalmak    befolyása.    Csak    akkor 

*  Ranke  L. :    Die  römischen    Papstc  im  XVI.  iiiui  XVII.  Jaluluiiuieit 
II.  k.  ü.  könyv  179.  lap. 

változliatik  a  haladás  iránya,  ha  e  fogahnak  átalakulnak.  Mert 
valamint  annak,  a  mi  a  gondolkodás  terén  történik,  az  élet 
mezején  is  mutatkoznia  kell :  úgy  a  külső  jelenségek  csak 
annyiban  idézhetnek  elő  maradandó  eredményeket,  a  mennyiben 
az  emberek  fogalmaira  átalakítólag  hatnak.  A  fogalmak  átala- 
kítása nélkül  történhetnek  a  legnagyobbaknak  látszó  események 
anélkül,  hogy  a  haladás  irányán  a  legkevesebbet  is  változtat- 
nának. A  hóditónak  romboló  hatalma  romokkal  fedheti  a  világot ; 
és  a  zűrzavar  által,  melyet  előidéz,  az  emberiség  fejlődési 
folyamát  rövid  ideig  feltartóztathatja  :  irányát  azonban  éppoly 
kevéssé  tudja  megváltoztatni,  a  mint  egy  polgárosult  nép  meg- 
hódítása sem  változtathatja  meg,  ha  századokra  terjed  is,  a 
meghódított  nép  által  követett  irányokat,  ha  a  hóditó  nép 
sokkal  alacsonyabb  fokán  áll  a  műveltségnek,  hogysem  átalakító 
hatással  lehetne  annak  fogalmaira.* 

Legszebb  példa  erre  a  római  birodaiom  elenyészte.  A  mint 
a  politikai  és  társadalmi  viszonyokat  erőszakosan  összerontották 
a  barbár  népségek,  ezer  meg  ezer  darabra  hullott  szét  a  nagy 
birodalom,  s  az  egész  világ,  a  mely  fölött  Róma  uralkodott, 
új  alakot  öltött.  És  talán  még  nagyobb  volt  az  a  forradalom,  a 
mely  ugyanakkor  az  eszmékben  történt. 

Ama  népek  uralkodó  fogalma,  a  melyek  Rómát  megtörték, 
a  legteljesebb  egyéni  szabadság  öntudata  volt,  a  melynek  hatá- 
rait mindenki  csupán  önerejében  látta.  A  kereszténység  uralkodó 
eszméje,  a  melynek  hatása  szintén  terjedni  kezdett  ugyanakkor, 
az  egyén  szellemi  szabadságának  és  az  emberiség  egységének 
eszméje  volt  (nem  mint  Róma  értette,  valamennyi  népnek 
egyetlen  nép  zsarnoksága  alá  vetése  által,  hanem  mint  a  f()ld 
népeinek  egy  közíis  egyházban  való  egyesülése).  Ezek  az  eszmék, 
a  melyek  annyira  különböztek  az  ó-koriaktól,  egy  új  polgároso- 
dásnak képezték  kiindulási  pontját  és  meghatározták  az  irányt, 
a  melyben  az  emberiség  ezer  évig  haladt.  És  mégis  mindez 
nem  volt  képes  az  ó-kor  hatását  polgárosodásunkra  meg- 
senimisítcni. 


130-13:. 


í 


11.  A  fejlődés.  245 

A  római  impérium  emlékei,  a  helyhatósági  intézményeknek 
a  népvándorlások  zűrzavarát  is  kiálló  maradványai,  a  római 
jOg  .  .  .  összes  polgárcsodásunkra  hatással  voltak.  Az  egyéni 
szabadság  utáni  törekvést  az  egész  középkoron  át  módosították  : 
az  erős  állam  utáni  vágy,  a  helyhatósági  intézmények  utáni 
törekvés  és  a  római  jog  fogalmai.* 

A  fogalmaknak  ezt  a  fontosságát  világosan  mutatja  a  pápa- 
ság és  császárság  története  is  a  középkorban.  A  pápaság  a 
legcsekélyebb  kezdetből,  tisztán  szellemi  eszközökkel,  az  anyagi 
erőszak  korában,  legfőbb  hatalomra  jutott.  A  császárság  ellen- 
ben mindama  hatalom  daczára,  melylyel  nagy  Károly  s  az  Ottók 
és  Hohenstaufok  alatt  bírt,  majdnem  üres  névvé  sülyedt  alá. 
Mivel  magyarázhatjuk  ezt  meg?  A  császárok  és  pápák  egyéni- 
ségével nem.  Mert  voltak  mind  a  pápaságnak,  mind  a  császár- 
ságnak méltatlan  képviselői.  A  pápaság  nem  egyszer  a  legnagyobb 
lealáztatásba  és  függésbe  sülyedt.  És  végre  mégis  diadalmasko- 
dott az  összes  ellenfelen  és  akadályon  :  s  a  nyugati  kereszténység 
népei  fölött  oly  hatalomra  emelkedett,  a  minővel  egy  fejedelmi 
nemzetség  sem  bírt  oly  sokáig  soha.  Mindezt  csak  azzal 
magyarázhatjuk  meg,  hogy  a  pápai  hatalom  fensősége  megfelelt 
a  középkor  eszméinek.  Míg  a  korlátlan  államhatalom  alapítása, 
a  római  imperatorság  értelmében,  a  mire  a  német  császárok 
törekedtek,  ellenkezett  ezekkel  az  eszmékkel.  Ezért  vezetett  a 
haladás  a  középkorban  a  pápai  hatalom  emelésére  mindaddig, 
míg  az  egyházi  és  világi  hatalom  viszonyára  vonatkozólag  meg 
nem  változtak  az  uralkodó  eszmék. 

És  a  mennyire  a  történelem  előttünk  ismert,  mindenütt 
hasonló  jelenségekkel  találkozunk  benne.  Azzal  a  ténynyel,  hogy 
az  egyes  népek  haladásának  iránya  gyakran  változott ;  de  csak 
akkor,  ha  előbb  az  uralkodó  eszmék  mentek  át  hasonló  változáson. 

Ezek  az  analóg  tények  tanítanak  meg  bennünket  a  haladás 
mísodik  törvényére:  arra  t.  i.,  hogy  a  haladás  irányát  minden- 
kor az  uralkodó  eszmék  határozzák  m-'s:** 


'■■■  111.  156—157.  —  **  111.  130—135. 

60.  §.  A  haladás  harmadik  törvénye: 
a  haladás  gyorsasága  a  szükségletektől  függ. 

Amióta  az  egyes  fontosabb  történeti  jelenségek  felől  gon- 
dolkodnak, egy  kérdés  sem  vette  igénybe  annyi  gondolkodó  fő 
figyelmét,  mint  az :  mely  okoknak  tulajdonítható  az  a  különbség, 
a  mely  különböző  népek  vagy  korszakok  előrehaladásában 
mutatkozik?  Pedig  csak  azt  a  hatást  kell  megfigyelnünk,  a  melyet 
a  szükségletek  a  haladásra  mindig  gyakoroltak,  és  azonnal 
megtudjuk  a  keresett  okot. 

Látjuk,  hogy  a  történet  folyamán  nem  mindig  egy  és  ugyanaz 
a  nép  ment  a  többiek  előtt ;  látjuk,  hogy  ugyanaz  a  nép,  a  mely 
bizonyos  körülmények  között  századokig  tespedésben  sínylett, 
a  legélénkebb  fejlődésnek  indult,  mihelyt  az  érintett  viszonyok 
megváltoztak.  Mindezt  csak  úgy  érthetjük  meg,  ha  felteszszük,  hogy 
bizonyos  képességeken  kivül,  a  melyeket  mindenesetre  sok  nép- 
nél meg  kell  engednünk,  még  különös  viszonyok  is  szükségesek 
a  haladásra,  a  melyek  a  képességeket  működésre  indítják. 

Tudjuk,  hogy  a  polgárosodásra  az  éghajlati  viszonyok  is 
különböző  befolyást  gyakorolnak.  De  van  tudomásunk  olyan 
esetekről  is,  a  midőn  egyes  vidékek,  a  melyek  egykor  a  pol- 
gárosodás legmagasabb  fokán  állottak,  a  legnagyob  barbárságba 
sülyedtek  ...  az  éghajlat  változása  nélkül.  Ezt  a  változást  is 
csak  úgy  érthetjük  meg,  ha  felteszszük,  hogy  az  éghajlati  viszo- 
nyokon kivül  is  kell  lenni  valaminek,  a  mi  az  egyes  népek  fejlő- 
désének különbségét  előidézi.  Ezt  az  okot  abban  a  befolyásban 
találjuk  meg,  a  melyet  a  nép  délibb  vagy  északibb  lakóhelye  gya- 
korol annak  szükségleteire.  Az  éghajlat  hatása  közvetett  ebben  a 
részben.  A  különböző  éghajlatok  alatt  a  haladás  elsősorban  nem 
az  éghajlatok  küRinbözősége  miatt,  hanem  aszerint  gyorsabb 
vagy  lassúbb,  a  mint  az  éghajlat  több  vagy  kevesebb  szükségletet 
teremt,  több  vagy  kevesebb  szükséglet  kielégítését  teszi  lehetővé. 

* 

Ismerjük  az  emberek  nyugtalanságát,  vágyaik  és  nézeteik 
változandóságát,  a  mely  valamint  a  haladás  föltétele,  úgy  egy- 
szersmind az  általános  elégedetlenség  forrása :  mindazáltal  nem 
kerülheti  el  figyelmünket  az  a  tény  sem,  hogy  az  emberi  termé- 

szetnek  némi  maradási  ösztön  is  sajátja,  —  bizonyos  inertia, 
a  melynél  fogva  sohasem  változtat  állapotán,  ha  nem  kénytelen 
azzal.*  —  Az  emberek  az  észszerű  dolgot  is,  ha  ellenkezik  szoká- 
saikkal, csak  kénytelenségből  fogadják  el.  És  nagyobb  változás 
csak  akkor  létesíthető,  ha  elutasíthatlan  szükséggé  vált.** 

A  mi  a  nehézkedés  törvénye  az  anyagi  világban,  ugyanaz 
az  emberi  viszonyokban  az  önfenntartási  ösztön,  itt,  mint  amott, 
a  mozgást  bizonyos  lendületből  magyarázhatjuk  meg;  s  ez  a 
lendítő  erő,  mely  előttünk  az  embervilágban  a  mozgást,  a  hala- 
dást érthetővé  teszi,  —  a  szükség. 

A  haladás  azért  függ  a  különböző  egyéniségek  érintkezé- 
sétől, mert  ez  érintkezés,  különböző  fogalmak  kicserélése  és 
kölcsönös  hatása  által  új  szükségletek  keletkeznek.  A  haladás 
iránya  azért  függ  az  uralkodó  eszméktől,  mert  az  eszmék  idézik 
elő  lassankint  azokat  a  szükségleteket,  a  melyek  szorosabb  érte- 
lemben nem  állati  ösztöneink  kielégítésére  vonatkoznak.  És  ha 
egyes  népek  idegen  érintkezés  nélkül  századokig  maradnak 
ugyanabban  az  állapotban,  míg  másoknál  annál  élénkebb  az 
előrehaladás,  minél  magasabb  fokára  jutottak  a  polgárosodásnak 
és  más  népekkel  minél  gyakoribb  érintkezésekbe  léptek :  az 
okot  mindannyiszor  abban  kell  keresnünk,  hogy  műveletlen 
népeknél  a  lendítő  erő  is  hiányzik,  a  melynek  le  kell  győznie 
az  ember  sajátságos  maradási  hajlamát,  eredeti  tunyaságát,  ha 
azt  akarjuk,  hogy  mozgásnak,  haladásnak  indulhasson ;  hogy  a 
polgárosodás  emelkedésével  növekszik  a  szükségletek  száma ; 
és  hogy  a  szükségletekkel  együtt  megszűnik  a  bizonyos  irányban 
való  mozgás,  azaz  a  haladás  is.  *** 


*  111.  136-143.;  11.  305.  —  **  III.  161. 

***  ÖnkOnt  értetődik,  hogy  valamely  szükséglet  megszűnése  a  haladást 
nem  rögtön  szakítja  félbe.  A  lendület  hatása  itt  is,  valamint  az  anyagi 
világban,  tovább  tart ;  csakhogy  a  mozgás  apránkint  lassúbb  lesz,  s  végre 
teljesen  megszűnik. 

Mint  a  mozgás  nagyságát  és  gyorsaságát  az  anyagi  világ- 
ban a  lökés  ereje  és  gyorsasága  határozza  meg :  úgy  az  emberek 
haladása  azoktól  a  szükségletektől  függ,  a  melyek  kiragadják 
jöket  természeti  apathiájokból. 

.4  szükség  szabja  meg  a  haladás  gyorsaságát;  —  ez  a 
harmadik  törvény.  * 

II.  A  HALADÁS  IRÁNYÍTÓI:  AZ  URALKODÓ  ESZMÉK. 

6L  §.  Az  uralkodó  eszmék  általában. 

Haladásunk  irányát  eszméink  határozzák  meg.  Hogy  tehát 
megismerjük  azt  az  irányt,  a  melyben  valamely  korszak  egyik 
vagy  másik  népének  haladnia  kell,  szükséges  tisztában  lennünk 
az  illető  népnek  uralkodó  eszméivel.  **  És  pedig  az  uralkodó 
eszméknek  nem  annyira  avval  a  jelentésével,  a  melylyel  azokat 
a  tudomány  meghatározza,  mint  inkább  azzal,  a  melyet  a  nép 
szokott  azoknak  tulajdonítani.  Mert  a  gyakorlati  következmények, 
a  miket  bizonyos  eszmék  általános  elismerése  az  emberek  viszo- 
nyaira előidéz,  nem  azoknak  tudományos  értelmezésétől,  hanem 
attól  az  értelemtől  függnek,  a  melyben  azokat  közönségesen 
veszik.  *** 

Hogy  mily  értelmet  tulajdonít  a  nép  az  uralkodó  fogal- 
maknak, azt  csak  közvetve   és   pedig   két   úton  tudhatjuk  meg : 

a)  ha  forrásukig  követjük  az  eszméket,  és  innen  elindulva 
követjük  azt  az  utat,  a  melyen  azok  lassankint  uralomra  jutottak, 
igyekszünk  megállapítani  azt  az  értelmet,  a  melylyel  ezek  az 
eszmék  küHinbözö  korszakokban  mostanáig  bírtak; 

b)  ha  azokat  a  következményeket  vizsgáljuk,  a  miket  a 
nép  ezekből  az  eszmékből  von.**** 

Hogy  pedig  az  uralkodó  eszmék  forrásaira  reáakadjunk, 
mindenekelőtt  a  kor  legfőbb  szükségleteiről  kell  meggyőződnünk: 
mert  egy  eszme  sem  támadt  egyszerre,  a  mely  az  emberiségre 
hatást   gyakorolt,   hanem  a  szükségletekből    fejlenek   ki  a  meg- 

*  III.   136—143.;  II.  305.  —  **  111.  207.  —  ***  1.  361.  —  ****  11.  11. 

felelő  eszmék.  A  niinthügy  minden  eszmének,  hogy  uralomra 
jusson,  meg  kell  felelnie  az  emberek  szükségleteinek.* 

Vizsgálnunk  kell  tehát  azt  is,  hogy  az  egyes  korszakok 
vagy  népek  életében  uralomra  törekvő  eszmék  összhangzásban 
vannak-e  az  illető  kor  vagy  nép  közszükségleteivel  ? 

És  tekintve,  hogy  az  alkotmány  czélszerüségét  is  mindig 
a  nép  uralkodó  eszméi  határozzák  meg ;  tekintve  továbbá,  hogy 
az  uralkodó  eszmék  az  államban  mindig  azokat  a  formákat  idézik 
elő,  a  melyekben  valósításuk  lehetséges:  vizsgálnunk  kell  azt  is, 
hogy  az  államintézmények  összhangzásban  vannak-e  a  nép  ural- 
kodó eszméivel  ?  Annál  is  inkább,  mert  az  államok  többnyire 
nem  az  azokban  uralkodó  anyagi  ínség  következtében,  hanem 
azáltal  buktak  meg,  hogy  intézményeik  ellenkezésben  álltak  az 
államtagok  fogalmaival  és  érzelmeivel ;  sőt  épen  akkor  jutottak 
közelebb  bukásukhoz,  a  midőn  az  anyagi  jólét  növekedtével  a 
szellemi  és  erkölcsi  szükségletek  öntudata  leginkább  fölébredt  a 
polgárokban.  ** 

Európában  mindenütt  három  eszmével  találkozunk,  a  mely 
lelkesedéssel  felkarolva  irányt  ad  a  nyilvános  életnek.  Ezek  az 
eszmék :  a  szabadság, 

az  egyenlőség  és 

a  nemzetiség. 

A  befolyás,  a  melyet  ez  eszmék  közül  mindegyik  az  egyes 
államok  nyilvános  életére  gyakorol,  különféle.  Német-  és  Olasz- 
országban inkább  a  nemzetiség  eszméje  lép  előtérbe.  Franczia- 
országban  inkább  az  egyenlőségé  és  a  szabadságé :  de  anélkül, 
hogy  Francziaországban  a  nemzetiség  eszméje,  mely  a  „gloire 
frangaise"-ért  való  lelkesedésben  nyilvánul,  és  Németországban 
az  egyenlőség  és  szabadság  után  való  törekvés  egészen  kiszorit- 
tatnék. *** 

Haladásunk  ma  csak  akkor  lehetetlen,  ha  az  az  irány,  a 
melyben  haladni  akarunk,  ellentétben  áll  ezekkel  a  fogalmakkal. 
Ebben  az  esetben  pedig  lehetetlen  azért,  mert  a  mint  az  ember 
akaratszabadságát  korlátozzák  azok  a  viszonyok,  a  melyek  közt 
él :  szintúgy    korlátozza  a  saját    esze,    úgy    hogy  az  ember  ko- 

molyan  csak  azt  akarhatja,  a  mi  véleménye    szerint  jó,  hasznos 
és  lehetséges.  Ennek  az  ellenkezőjét  nem  is  akarhatja.* 

Haladásunk  ma  csak  a  szabadság,  egyenlőség  és  nemze- 
tiség eszméi  által  megjelölt  irányban  lehetséges.  Ezek  az  eszmék 
közösekegy  fél  világrészszel.  Nem  is  önkényesek,  hanem  az  összes 
múltnak  eredményei.  Az  egyén,  bármennyire  legyen  is  meggyőződve 
helytelenségükről,  elveszhet  a  harczban,  a  melyet  ellenük  visel, 
de  azokat  legyőzni,  vagy  csak  lényegesen  módosítani  is,  nem 
áll  hatalmában.  Mert  habár  őrültség  volna  állítani,  hogy  a  népek 
nem  tévedhetnek :  annyi  mégis  bizonyos,  hogy  tévedésükről 
meggyőzni  őket  nem  egyes  ember,  hanem  csak  véres  esemé- 
nyeknek hosszú  sora  képes  .  .  .  ellenállhatatlan  logikája  által.** 

A)  A  SZABADSÁG. 

62.  §.  Az  egyéni  és  a  politikai  szabadság. 

A  szabadság  az  az  állapot,  a  melyben  az  ember  mind 
saját  tehetségeit,  mind  a  természet  erőit,  a  lehetőség  határai 
között,  maga  által    választott    czélok  elérésére    használhatja.*** 

Ez  az  egyéni  szabadság  az,  a  minek  valósítására  az  em- 
berek polgárosodásunk  egész  folyama  alatt  törekedtek.****  Egész  a 
franczia  forradalomig  a  nép  nagy  többsége  előtt  csupán  ez  a 
jelentése  volt  a  szabadságnak.  Sőt  a  franczia  forradalom  is,  a 
mely  az  újkor  (isszes  törekvéseinek  kiindulási  pontjául  tekint- 
hető, kezdetét  az  egyéni  szabadság  nevében  vette.  Azonban 
Francziaország  alig  kezdette  meg  küzdelmeit  a  szabadságért,  a 
midőn  oly  viszonyokba  jutott,  a  melyeknél  fogva  a  szabadság 
eszméje  csakhamar  háttérbe  szorult.  Megtámadtatva  egész  Európa 
által,  mindenekelőtt  azon  kellett  lennie,  hogy  nemzeti  függet- 
lenségét oltalmazza  meg.  Ha  magát  megmenteni  akarta,  erösebbé, 
hatalmasabbá  kellett  válnia,  mint  valaha  volt.  A  népnek  az  ön- 
fenntartás óriási  küzdelmére  összes  munkásságát  kellett  k()zpon- 
tosítania.  A  végrehajtó  hatalmat  oly  eszközökkel  kellett  felruháznia, 

a  minőkkel  maga  a  korlátlan  királyság  sem  bírt  soha ;  a  minőket 
az  legalább  sohasem  vett  alkalmazásba.  Ezzel  a  szabadság  esz- 
méjének helyébe,  a  melynek  nevében  pedig  a  forradalom  kez- 
detét vette,  a  népfelség  elve  lépett,  mint  az  egyenlőség  elvének 
a  következménye :  a  mennyiben  t.  i.  az  egyenlőség  az  egyes 
polgár  ama  jogára  vonatkozik,  hogy  részt  vehet  az  állam  kor- 
mányzásában. De  a  mely  az  egyén  szabadságának  szempc  ntjából 
nem  egyéb,  mint  az  a  hatalom,  a  mely  az  egyén  szabadságának 
korlátokat  szab.  És  Francziaország  számos  forradalmon  ment 
keresztül  anélkül,  hogy  eme  tévedésének  öntudatára  jutott  volna; 
anélkül,  hogy  a  szabadság  neve  alatt  valaha  egyéb  után  töre- 
kedett volna,  mint  a  népfelség  elve  után.  A  convent  a  franczia 
nép  nevében  XIV.  Lajos  állását  foglalta  el  és  a  nagy  király 
korlátlan  hatalmát  még  túlságosabban  gyakorolta.  Napóleon, 
midőn  a  conventet  felváltotta,  csak  tovább  fejleszté  ezt  az  elvet. 
Hasonló  értelemben  jártak  el  utána  a  restauratió  által  teremtett 
alkotmányos  hatalmak  is ;  azután  a  júliusi  dynastia ;  végre  a 
rövid  köztársaság,  nemkülönben  a  második  császárság  is. 

A  küzdelem  Francziaországban  az  egyéni  szabadságér 
kezdődött   és   átalakult  a  kormányhatalomért   való   küzdelemmé. 

Európának  legtöbb  országa  e  tekintetben  fogalmait  egé- 
szen a  franczia  nézetek  mintájára  idomította.  Az  egyéni  sza- 
badság fogalma  helyébe  az  államélet  terén  Európa-szerte  a 
politikai  szabadság  fogalma  lépett.  És  pedig  a  következő  érte- 
lemben : 

A  politikai  szabadság  abban  áll,  hogy  ne  létezzék  az 
államban  oly  hatalom,  mely  nem  a  nép  nevében  és  —  leg- 
alább közvetve  —  nem  általa  gyakoroltatik.  Vagyis  ebben 
az  értelemben  szabadsággal  bírni  annyi,  mint  joggal  bírni  a 
kormányzáshoz 

A  mit  tehát  a  politikai  szabadság  neve  alatt  érteni  szokás, 
nem  egyéb,  mint  az  egyenlőség  elvének  az  államra  való  alkal- 
mazása. Nem  egyéb,  mint  a  népfelség  elve.  Ez  pedig  abban  a 
terjedelemben,  a  melyben  el  van  ismerve,  az  egyén  és  az 
állam  javára  hasznosabb  lehet,  mint  az  egyéni  szabadság  elve : 
a  kettő  azonban  nem  azonos.* 

*  I.  36—37.,  41. 

G3.  §    A  szabadság   eszméjének   eredete   és   értelmezése 
polgárosodásunk  eddigi  fejlődése  során. 

Az  egyéni  szabadság  eszméjét,  a  politikaival  szemk()zt,  az 
egész  ó-korban  nem  ismerték.  A  szabadság  nevében  az  uralom- 
ban való  részvételért  küzdöttek  akkor.  Szabadnak  azt  a  népet 
nevezték,  a  mely  ebben  a  tekintetben  czélt  ért. 

De  bár  a  régieknek  az  egyéni  szabadság  különös  jog- 
köréről, a  melyre  az  állam  hatalma  nem  terjeszkedhetik  ki, 
fogalmuk  sem  volt :  kétségtelen,  miszerint  a  kereszténység  első 
fellépésekor  már  érezték  szükségét  annak,  hogy  az  egyéni  sza- 
badság az  állam  mindenhatósága  ellen  is  megvédessék.  Miután 
ugyanis  az  állam  korlátlan  felsége  a  római  imperátorok  korlát- 
lan hatalmára  vezetett :  a  szabadságnak  új  tért  kellett  keresnie. 
Ezt  a  stoikus  iskolában  találta  meg;  a  melynek  tanítása  szerint 
mindenkinek  az  erényben  és  saját  lelki  erejében  kell  keresnie 
a  boldogságot.  S  a  mely  ennélfogva  előkészítője  volt  az  egyéni 
szabadságról  hirdetett  keresztény  tannak.  Mindamellett  mivel 
valamely  eszme  csak  akkor  válik  fontossá  az  államra  nézve, 
ha  már  általánossá  lett :  az  egyéni  szabadság  eszméjének  gya- 
korlati következményeit  is  a  kereszténységnek  kell  tulajdoní- 
tanunk, mert  ez  az  eszme  csak  a  kereszténységgel  együtt  vált 
egyetemessé. 

A  kereszténység  eleinte  nem  ellenségesen  lépett  fel  a 
pogány  állam  ellen.  Ennek  hatalmát  minden  világi  dologban 
elismerte.  De  midőn  azt  a  tant  hirdette,  hogy  az  ember  rendel- 
tetése e  földi  léten  túl  keresendő ;  s  a  kereszténynek  isten 
országáról  beszélt,  a  melyre  itt  csak  elő  kell  készülnünk ;  és 
midőn  híveit  nem  a  világi  hatalom  ellen  való  tettleges  ellen- 
állásra k(')telezte,  hanem  arra,  hogy  hitükért  minden  sanyarga- 
tást szenvedjenek  el,  és  azok  számára,  a  kik  ennek  a  k()teles- 
ségnek  eleget  tettek,  a  vértanúi  koronát  biztosította :  akkor  az 
egyéni  szabadság  elvének  végső  diadalát  a  világi  dolgokban  is 
előkészítette.  Az  ó-világi  állam  mindenhatóságának  legyőzhe- 
tetlen korlátot  először  a  kereszténység  szabott  a  vallásos  meg- 
győződésben, s  ezáltal  utat  tört  e  hatalom  további  meg- 
szorítására. 

Az  egyéni  szabadság  eszméje  tehát  egészen  a  keresztény 
polgárosodás  tulajdona.  A  szabadságnak  az  ó-kor  nem  tulajdoní- 
totta azt  az  értelmet,  a  melyben  az  fejlődésünk  alapjául  szolgált. 
Forrását,  mint  minden  kor  uralkodó  eszméinek  eredetét,  a  vallás- 
ban találjuk  meg. 

Miután  pedig  a  reformátióig  az  egyház  volt  a  keresztény- 
ség eszméinek  kizárólagos  közvetítője,  arra,  hogy  a  szabadság 
eszméjének  ebben  az  időben  való  értelmezését  megismerjük : 
csak  azt  az  értelmet  kell  megtudnunk,  a  melyet  annak  külön- 
böző időben  az  egyház  tulajdonított. 

A  kereszténység  a  szabadság  fogalmát  csak  szellemi  tekin- 
tetben hangoztatta.  Kezdetben  az  egyház  is  erre  a  körre  mér- 
sékelte magát.  Az  állam  irányában  nem  követelt  egyebet  a  hit 
szabadságánál.  S  ezt  sem  erőszakkal,  hanem  csak  türelem  és 
kitartás  által  igyekezett  megvalósítani. 

Miután  azonban  a  kereszténység  kivívta  ezt  a  hitszabad- 
ságot, s  az  egység  és  állandóság  szüksége  egyházi  hatalomnak 
(hierarchiának)  alapítását  tette  szükségessé,  mely  az  állam  oltalma 
alatt  keletkezett  és  az  állam  által  elismertetett ;  szóval  attól  az 
időtől  fogva,  midőn  az  egyház,  mint  intézmény,  helyét  a  világ- 
ban elfoglalta:  módosulni  kellett  annak  az  alapelvnek  is,  a  melyet 
az  egyház  a  szabadság  tekintetében  addig  felállított 

Az  egyház  mint  egész,  ezután  is  a  legnagyobb  szabad- 
ságot követelte;  s  ezt  a  szabadságot,  a  világi  hatalommal  szem- 
közt, valamennyi  tagja  részére  is  biztosítani  törekedett :  de  saját 
körében  In'veitől  minden  vallási  dologban  t()kéletes  engedelmes- 
séget k(' vetélt.  Úgy  hogy  az  egyes  keresztényt  az  egyház  kény- 
uralma ellen  csak  a  hierarchia  nagy  lépcsőjén  minden  foknak 
szorosan  megszabott  jogköre,  továbbá  a  változhatlanság  elve,  a 
melyhez  az  egyház  szigorúan  ragaszkodott,  és  végre  az  egyház 
fejének  választás  útján  való  kijelölése  s  a  zsinatoknak  sokáig 
elismert  legfőbb  tekintélye  —  biztosította. 

Ugyanekkor  az  államélet  terén  is  a  jogilletőség  szorosan 
meghatározott  fokozatában  és  a  változhatlanság  elvében  keresték 
az  önkény  ellen  való  biztosítékot,  vagyis  a  szabadságot.  Az  állam- 
ban is,  mint  az  egyházban,  kiváltságok  után  tíirekedtek.  És 
abban    a    meggyőződésben,    hogy   az    egyszer    kivívott    jogkört 

anyagi  erő  föl  nem  forgathatja  —  látta  mindenki  akkor  szabad- 
ságának legfőbb  biztosítékát. 

Hasonlóság  volt  tehát  az  állam  és  az  egyház  között  a 
szabadság  fogalmának  felfogására  nézve  az  egész  középkorban. 
De  az  az  értelem,  a  melyet  a  szabadság  fogalmának  ebben  a  — 
fejlődésünkre  oly  fontos  —  korszakban  tulajdonítottak,  egészen 
más  volt,  mint  a  melyben  ezt  a  fogalmat  korunk  politikusai 
valósítani  megkisérlették.  Tudvalévő  dolog,  hogy  az  egész  közép- 
kornak kiváló  jellemvonása  épen  az  egyéniségben  rejlik.  Az  a 
fogalom,  hogy  a  szabadságot  csupán  az  államhatalomban  való 
részvétel  adja,  sohasem  volt  távolabb  az  emberektől ;  a  személyes 
erő  érvényesítésére  való  törekvés  sohasem  volt  olyan  általános 
—  mint  a  középkorban. 

A  XVI.  század  nagy  egyházi  szakadásával  ebben  a  tekin- 
tetben is  jelentékeny  változás  állott  be.  A  szabadság  elvével,  a 
melyet  azelőtt  csak  az  egyház,  mint  egész,  követelt  az  állammal 
szemközt,  —  a  reformatio  után  az  egyének  léptek  fel  az  egyház 
irányában.  Azzal  az  alapelvvel,  hogy  a  kereszténynek  hit  dolgá- 
ban csupán  az  írás  szavaihoz  kell  alkalmazkodnia,  és  minden 
keresztény  joggal  bír  annak  valódi  értelmét  vizsgálgatni  —  lelki 
ügyekben  a  teljes  egyéni  szabadságot  ismerték  el. 

A  reformátorok  utóbb  meggyőződtek  amaz  eljárásuk  veszé- 
lyességéről, hogy  egyházi  dolgokban  minden  tekintélylyel  szakí- 
tottak. Belátták,  hogy  a  szabad  vizsgálódással  nemcsak  a  pápa 
mindenhatóságát,  hanem  olyan  egyházi  intézmények  fennmaradá- 
sát is  lehetetlenné  tették,  a  melyeket  maguk  is  szükségeseknek 
tartottak.  Ekkor  a  korlátlan  szabadság  helyébe  a  községek 
önhatóságát  állították  fel ;  és  azt  a  jogot,  hogy  az  egyesek  a 
község  döntő  tanácskozásaiban  résztvehessenek. 

Vagyis  a  reformatio  a  szabadságot,  a  mi  alatt  a  közép- 
korban az  egyéni  szabadságot  értették,  a  k()zség  tanácskozásai- 
ban való  részvétel  jogában  kereste.  S  így  ennek  a  fogalomnak, 
egyházi  ügyekben,  hasonló  értelmet  tulajdonított,  mint  a  minő 
értelemben  azt  jelenleg  az  államban  igyekeznek  valósítani.  Az  a 
tény  azonban,  hogy  minden  kísérlet,  mely  a  protestáns  egyház 
kebelében  arra  tétetett,  hogy  a  többségnek  korlátlan  hatalom 
adassék   az   egyesek   fölött,    meghiúsult,  s  csak  újabb  szakadá- 

sokra  vezetett  —  azt  bizonyítja,  hogy  ennek  a  fogalomnak  abban 
az  értelemben  való  megvalósítására  a  reformatio  korszaka  nem 
volt  érett  Vagy  más  szavakkal,  hogy  az  emberek  többsége  a 
szabadság  eszméje  alatt  egészen  mást  értett. 

A  minthogy  a  szabadságnak,  polgárosodásunk  eddigi  folya- 
mán, sohasem  adták  azt  az  értelmet,  a  melyben  azt  ma  az 
államban  valósítani  törekszenek.  Az  emberek  nem  az  állam- 
hatalomban óhajtottak  részesülni,  mint  inkább  önállóságot  bizto- 
sítani maguknak  bárminő  kis  körben.  Nem  törődtek  az  államhata- 
lom terjeszkedésével,  mert  az  állam  hatalmának  növekedésétől 
vártak  nagyobb  közbiztosságot,  a  mi  az  egyéni  szabadság  első 
feltétele.  Csak  miután  odáig  fejlődtek  a  dolgok,  hogy  az  állam  és 
az  egyén  --  tevékenységük  körének  tágítása  közben  —  (össze- 
ütköztek: csupán  akkor  törekedtek  az  emberek  résztvenni  az 
államhatalomban.  De  most  sem  azért,  mintha  megszűntek  volna 
az  egyéni  szabadság  után  törekedni ;  hanem  épen  mivel  egyedül 
ezen  az  úton  vélték  az  egyéni  szabadságot  elérhetőnek. 

Mivel  az  előrehaladás,  a  melyet  az  emberiség  a  keresztény 
polgárosodás  folyamán  elért,  csak  annak  tulajdonítható,  hogy  az 
egyéni  szabadság  elvét  mindig  szélesebb  körben  ismerték  el ;  s 
művészet,  tudomány  és  anyagi  jólét  abban  a  mértékben  emel- 
kedett, a  mint  az  egyéni  szabadság  élvezete  kevesekről  többekre 
lett  kiterjesztve :  a  forradalom  e  fejlődés  czélját,  polgárosodá- 
sunk legfelsőbb  fokát,  azáltal  akarta  elérni,  hogy  az  egyéni 
szabadságot  mindenki  számára  biztosítani  törekedett.  Az  egyenlő- 
ség elve  csak  azt  a  kiterjedést  fejezi  ki,  a  melyben  a  forradalom 
a  szabadság  elvét  valósítani  kívánta.  De  törekvéseinek  főiránya 
mindenkor  az  egyéni  szabadság  maradt.  * 

64.  §.  A  szabadság  fontossága. 

A  szabadság  nemcsak  az  egyén  létfenntartásának  és  boldog- 
ságának alapfeltétele,  hanem  kiváló  fontossággal  bír  még  a 
társadalomra,  sőt  az  államra  nézve  is.  A  családon  túl  (a  mit  a 
nemi  viszonyból  és  a  gyermekek  felőli  gondoskodásból,  a  mely 

az  emberben  még  inkább  megvan,  mint  más  állatban,  lehet 
kimagyarázni)  minden  emberi  társaságnak  természetes  okát  a 
szabadság  utáni  vágyban  látjuk ;  vagyis  abban  a  törekvésben, 
hogy  más  személyeket  és  dolgokat  a  saját  czéljaink  elérésére 
használhassunk.  Söt  az  államot  is  egyik  oly  eszköznek  kell 
tekintenünk,  a  mely  által  az  egyén  a  szabadságát,  azaz  a  körü- 
lötte levő  dolgok  fölötti  hatalmát  biztositani  törekszik  oly  esetek- 
ben is,  a  midőn  tudja,  hogy  a  rendelkezésre  -álló  eszközök 
evégett  mind  nem  elegendők. 

Ugyanaz  a  hajlam,  a  mely,  ha  az  embert  esztelen  lénynek 
gondoljuk,  háborút  idézne  elő  mindenki  részéről  mindenki 
ellen,  —  e  hajlam  az,  a  mely  az  ész  közreműködésével,  vagyis 
az  ember  ama  veleszületett  tehetségénél  fogva,  a  mely  szerint 
vágyainak  lehető  legnagyobb  mértékű  kielégítésére  a  szükséges 
eszközöket  meg  tudja  választani,  elősz()r  társaságba  vezette  az 
embert.  És  minél  magasabb  fokára  jut  a  polgárosodásnak,  azaz 
minél  inkább  uralomra  jut  az  ész  használata  ösztönei  felett, 
annál  inkább  nyilatkozik  a  szabadságvágy  szociális  természete; 
annál  világosabban  kell  látnia  az  embernek,  hogy  vannak  viszo- 
nyok, a  melyek  közt  az  államra  biztonságunk  végett  szükségünk 
van ;  vannak  czélok,  a  melyeket  csak  az  állam  által  érhetünk  el. 
Tehát  annál  inkább  úgy  fogjuk  tekinteni  az  államot,  mint  a 
szabadság  egyik  alapfeltételét ;  a  szabadságvágyat  pedig  viszont 
úgy,  mint  az  állam  fenntartására  irányzott  törekvéseknek  és 
áldozatoknak  rugóját  és  okát.  * 

A  történelemnek  akármelyik  lapja  azt  hirdeti  nekünk,  hogy 
a  műveltség,  tevékenység,  a  haladás  csak  addig  terjed,  a  meddig 
a  szabadság,  vagyis  az  önálló  munkásság  lehetősége  terjed. 
E  körön  kivül  sötétséget  és  tespedést  találunk. 

És  ez  a  tünemény  nem  szorítkozik  egy  osztályra,  egy 
népfajra,  egyetlen  országra.  Minden  népnél,  minden  országban 
ugyanezt  látjuk.  Legelöl  ;iz  halad,  a  ki  legkevesebb  bilincset 
hord :  az  országok  között  a  legszabadabb,  a  népek  közi'út  az, 
a  melynek  minél  több  tagja  emelkedett  önállóságra;  az  egyes 
népfajokon  belül  az  az  osztály,  a  mely  tevékenységének  körében 

a  legkorlátlanabb.  Egy  nép  sem  vívta  ki  magának  a  szabad- 
ságot a  nélkül,  hogy  nyomában  a  haladás  ösvényére  ne  tért 
volna.  A  mely  város  szabadságjogot  nyert,  szellemi  és  anyagi 
fejlődés  mutatkozott  benne.  A  kereskedésben,  a  művészetben, 
az  iparban  és  az  emberi  élet  egyéb  terein  is  az  önálló  munkás- 
ságot mindig  haladás  követte ;  és  a  haladás  mindig  csak  a 
szabadságnak  volt  az  eredménye. 

S  a  mennyiben  egy  idö  óta  az  ismeretek  mezején  sebe- 
sebb haladás  és  a  műveltségnek  mindig  általánosabb  terjedése 
mutatkozik:  ezt  is  —  mint  minden  valódi  haladást  minden  idő- 
ben —  csak  az  egyéni  szabadságnak  köszönhetjük.  A  gyors 
haladást  a  korlátlan  verseny,  a  mely  az  emberi  képességek  ter- 
mészetes különféleségének  a  legtágasabb  mezőt  nyitja,  tette 
lehetővé.  Csak  mert  korunkban  a  verseny  általánosabb,  mint 
eddig  bármikor  volt,  csak  ez  oknál  fogva  előzte  meg  korunk 
elődeink  korát.* 

65.  §.  Az  egyéni  szabadság  korlátozása. 

A  szabadság  utáni  vágy  az  emberrel  veleszületett.  Csak 
tehetségeinek  és  tulajdonainak  önálló  használata  által  érezheti 
boldognak  magát.  És  minden  megszorítás,  bármely  tehetségeit 
illetőleg,  szenvedés  forrása  ránézve.**  Minél  kevésbbé  van 
akadályozva  ereje  használatában,  minél  több  tárgyat  fordíthat 
czéljaira :  annál  szabadabb.  És  minél  inkább  korlátozva  van 
ebben  a  részben  :  annál  kevésbbé  szabad. 

Minthogy  pedig  az  ember  önfenntartása  végett  erejének 
használatára  van  utasítva,  a  szabadságvágyat  az  önfenntartás 
föltételének  tekinthetjük.  Boldogságának  mértéke  erejének  és 
önállóságának  arányától  függ.  Azért  szabadság  utáni  törekvése 
korlátlan.  Azaz  minél  önállóbban  használhatja  az  ember  tehet- 
ségeit, minél  inkább  hatalma  ala  vetheti  a  kíirülötte  levő  dol- 
gokat :  annál  élénkebb  vágyat  érez  arra,  hogy  még  kijebb  ter- 
jeszsze  hatalomkörét.  Mindaddig,  míg  fel  nem  jutott  arra  a 
magaslatra,  a  melyen    az    ösztön,  a  mely    szerint    egyre    több- 

több  idegen  erőt  szerzünk  önválasztotta  czéljaink  elérésére,  — 
vagyis  a  szabadság  legfőbb  fokára  való  törekvés  —  immár  nem 
szabadságvágy,  hanem  uralkodási  hajlam.* 

A  szabadság  és  az  uralom  fogalmai  rokonok.  Miként 
ugyanis  a  szabadság  abban  áll,  hogy  saját  erőnket  és  mindent, 
a  mi  fölött  rendelkezünk,  önválasztotta  czélok  elérésére  hasz- 
nálhatjuk :  úgy  az  uralkodás  nem  egyéb,  mint  hatalom,  a  mely 
által  a  miénken  kivül  a  mások  erőit  is  felhasználhatjuk  a  saját 
czéljainkra.*  **  A  szabadság  és  az  uralkodás  közötti  különbséget 
az  a  mérték  adja,  a  melyben  az  egyén  ezt  a  lehetőséget  meg- 
szerzi. A  különbség  a  kettő  közt  tehát  csupán  fokozati.  Biztos 
határvonalat  nem  húzhatunk  köztük ;  de  annyi  bizonyos,  hogy 
a  szabadság  ösztöne,  ha  nem  talál  akadályra  fejlődésében, 
uralkodási  vágyra  vezet. 

Az  uralkodás  a  szabadság  legmagasabb  foka.  Ennél  maga- 
sabb az  absolut  szabadság  volna.  Azonban  a  föltétlen  szabadság 
fogalma  —  ha  csak  philosophiai  szemlélődés  útján  nem  jut  reá  — 
szintoly  kevéssé  támadhat  az  emberben,  mint  egyéb  olyan  dol- 
gok fogalrria,  a  melyeket  nemcsak  nem  látott,  sőt  a  miknek 
mindig  épen  az  ellenkezőjét  tapasztalta.  Az  ember,  természeténél 
fogva  törekszik  legyőzni  az  akadályokat,  a  melyek  ereje  hasz- 
nálásában korlátozzák,  mert  kijebb  igyekszik  erejét  terjeszteni ; 
de  hogy  ennek  a  törekvésnek  sohasem  tehet  egészen  eleget, 
azaz  hogy  sohasem  lehet  föltétlenül  szabad,  azt  nagyon  jól  tudja. 

Nem  vágyódik  az  absolut  szabadságra,  hanem  csak  a 
létező  viszonyok  közt  lehetséges  legnagyobb  szabadságra.  Ennek  a 
relativ  szabadságnak  körét  igyekszik  kijebb  terjeszteni.* 

A  társaságon  kivüli  állapotban  —  a  mennyiben  t.  i.  ilyen 
állapot  valaha  létezett  volna  —  az  egyénnek  gyengesége  kor- 
látolja szabadságát.***  Azt  mutatja  neki  a  tapasztalás,  hogy  igen 
kevés  ama  dolgok  száma,  a  melyeknek  saját  erejével  ura  lenni 
képes.  Az  az  ösztön,  a  mely  szerint  mindennek  ura,  azaz  lehető- 
leg szabad  akar  lenni,  ekkor  arra  viszi  rá  az  embert,  mint  eszes 
lényt,  hogy  mások  segítségét  igyekezzék  magának  biztosítani. 
Vagyis  a  szabadságvágy  vezeti  társaságba.* 

De  a  társas  életben  nemcsak  szabadsága  növekedett, 
hanem  szabadságának  addig  ismeretlen  korlátai  is  keletkeztek. 
Szabadságát  a  társaságban  a  társak  egyenlő  joga  és  a  társaság 
szükségletei  korlátozzák.  Ezeket  a  korlátokat  azonban  elvisel- 
hetöknek  tartja,  mert  a  megszorításért,  a  melyet  egy  tekintet- 
ben szenved,  annál  nagyobb  szabadságot  nyer  másfelöl  kár- 
pótlásul* Örömest  eltűri,  hogy  szabadságát  a  társak  és  a 
társaság  érdekében  korlátozzák,  ha  nagy  mértékben  részeltetik 
az  uralkodásban.** 

A  miből  viszont  következik,  hogy  az  állam  csak  annyiban 
érdemel  szabad  nevet,  a  mennyiben  az  egyént  személyes  sza- 
badságának ama  részeért,  a  melyet  az  államnak  feláldozott,  a 
közügyek  vezetésére  adott  befolyással  kárpótolja.***  Míg  ellen- 
kezőleg ott,  a  hol  az  egyén  erőinek  gyakorlatában  gátoltatik ;  s 
a  hol  az  oly  cselekményekre  nézve,  a  melyek  sem  mások  sza- 
badságával, sem  a  társaság  szükségleteivel  nem  ellenkeznek, 
gyámság  alá  vettetik:  ott  nincsen  polgári  szabadság,  nincsen 
semmiféle  szabadság  egyáltalában.****  Ott  az  egyén  a  boldogulását 
látja  korlátozva,  a  boldogságát  érzi  megsemmisítve :  ott  az 
ősi  szabadságvágy  szembeállítja  az  egyént  az  elnyomó  állam- 
hatalommal. 

Az  egyén  boldogságát  és  tehetségeinek  szabad  kifejtését 
csak  annyiban  korlátozhatja  az  állam,  a  mennyiben  mások 
jólétére,  szabad  fejlődésére  és  az  állam  fenntartására  szükséges 
ez  a  korlátozás.'' 

66.  §    Az  egyéni  szabadság  biztosítékai. 

Ha  a  szabadság  abban  áll,  miszerint  az  ember  a  saját 
tehetségeit  és  a  természeti  erőket  a  maga  által  kitűzött  czélokra 
használhatja,  e  szabadság  biztosítékát  két  dologban  kell  keres- 
nie; u.  m. 

1.  a  saját  erejében, 

2.  abban,  hogy  saját  erejével  senki  se  rendelkezhessék 
rajta  kívül,  vagy  legalább  beleegyezése  nélkül. 

A  társadalmon  kivüli  állapotban  az  egyénnek  a  szabadsága 
igen  korlátolt.  Mert  a  szabadságnak  hiányzik  első  biztosítéka, 
t.  i.  az  erő,  mely  által  a  körülötte  levő  természetet  czéljaira 
felhasználhatja. 

Az  egyéni  szabadság  első,  legfontosabb  biztosítéka  eszerint 
a  társadalmi  állapot,  s  annak  minden  tökéletesedése ;  tehát 
mindenek  fölött  az  állam. 

A  mit  a  természeti  állapot  szabadságáról  beszéltek  és 
írtak,  az  mind  hiú  ábránd.  Az  embernek,  hogy  szabad  lehessen, 
társaságba  kell  lépnie :  csak  ott  müveiheti  magát,  s  csak  a 
műveltség  adja  meg  az  erőnek  azt  a  fokát,  a  mely  szabadsá- 
gának alapfeltétele. 

Azonban  bármennyire  szaporítsa  is  a  társas  élet  az  eszközöket, 
a  melyekkel  az  ember  czéljai  elérésére  rendelkezik :  szabadsá- 
gának biztosítására  a  társadalom  magában  még  nem  elegendő. 
Arról  is  meg  kell  győződve  lennie,  hogy  magát  szabadnak  érez- 
hesse, miszerint  erejével  rendelkezhetik. 

S  miután  az  erő  nagyobb  fokozata,  a  mi  által  a  társadalom 
a  szabadság  biztosítéka  lett,  csupán  egyesülés  által  lehetséges, 
ha  t.  i.  sok  erő  aláveti  magát  egy  közös  akaratnak :  az  egyéni 
szabadság  az  államban  csak  azáltal  biztosítható,  ha  az  egyén- 
nek része  van  az  akarat  meghatározásában,  a  melynek  minden 
erő  alá  van  vetve. 

Annyira  elismert  dolog  e  tétel  helyessége,  hogy  szó- 
beszédben is  csak  azokat  az  alkotmányokat  mondják  szabadoknak, 
a  melyekben  az  egyén  befolyással  bír  a  közakarat  meghatáro- 
zására. Csak  e  tétel  szükséges  következményeiről  szoktak  meg- 
feledkezni. Arról  t.  i.,  hogy  ha  az  egyénnek  a  közakarat  alá 
vetése  mellett,  a  mi  nélkül  társadalom  nem  állhat  fenn,  az 
egyéni  szabadságot  csupán  ott  lehet  biztosítottnak  tekinteni,  a 
hol  az  egyén  résztvesz  a  közakarat  meghatározásában ;  hogy  e 
szabadság  meghiúsul,  ha  az  egyén  befolyása  a  közakarat  meg- 
határozására csupán  képzeleti ;  hogy  tehát  bizonyos  aránynak 
kell  lenni  ama  két  mérték  közt,  a  melyben  az  egyén  a  k()z- 
akaratnak  alá  van  vetve,  és  a  melyben  résztvesz  a  közakarat 
meghatározásában. 

Ez  akarat  meghatározásában  való  részvételre  csak  annyiban 
jogosult  az  egyén,  a  mennyiben  a  közakaratnak  alá  van  vetve ; 
de  viszont  csak  annyiban  szabad,  a  mennyiben  e  határok  közt 
joga  van  résztvenni  abban.  Vagyis  az,  hogy  mennyi  szabadságot 
nyújt  az  egyénnek  az  alkotmány,  nem  attól  függ,  mennnyire 
vannak  az  egyéni  erők  az  államnak  alávetve ;  nem  is  abból 
ítélhető  az  meg,  hogy  mily  mértékben  vesz  részt  a  közakarat 
megállapításában :  hanem  abból,  hogy  mily  arányban  áll  az 
egyénnek  a  közakarat  alá  vetése  a  közakarat  megállapításában 
való  részvételhez. 

Oly  állam  polgára,  a  melyben  az  egyénnek  csak  csekély 
része  van  a  közakarat  meghatározásában,  és  az  oly  állam  pol- 
gára, a  hol  a  legnagyobb  mértékben  alá  van  vetve  az  egyén  a 
közakaratnak,  —  egyaránt  lehet  szabad :  ha  az  előbbi  államban 
az  egyéni  erők  csak  csekély  mértékben  vannak  alávetve  a 
közakaratnak ;  s  az  utóbbiban  pedig  a  nagyobb  alávetettség 
mellett  nagyobb  befolyás  van  adva  az  állam  vezetésére.  Például 
szolgálhat  az  elsőre  a  klasszikus  ó-kor  minden  állama,  főleg 
Spárta ;  az  utóbbira  pedig  Németország  birodalmi  városai  a 
középkorban. 

A  kérdés  tehát:  vájjon  biztosítható- e  az  egyéni  szabadság 
az  államban?  —  vagy  más  szavakkal:  lehetséges-e  a  szabadság 
bizonyos  államban  és  bizonyos  időszakban  (mert  az  oly  szabad- 
ság, a  melynek  biztosítékai  nincsenek,  nem  is  érdemes  erre  a 
névre)  —  a  következő  kérdésre  vezet :  vájjon  az  a  hatalom,  a 
melyet  az  állam  az  egyénre  gyakorol,  csökkenthető-e,  vagy  az 
egyén  befolyása  a  közakarat  megállapítására  növelhető-e  akképen, 
hogy  az  egyén  a  közakaratnak  csak  oly  mértékben  legyen  alá- 
vetve, a  mennyire  ez  akarat  meghatározásában  részes?* 

A  középkor  rendkívül  nagy  figyelemben  és  gondozásban 
részesítette  a  szabadságot.  Mindig  azzal  foglalkoztak,  hogy  az 
egyént,  a  mennyiben  a  kiváltságosak  közé  tartozott,  nemkülön- 
ben az  'egyleteket  és  testületeket,  a  melyek  önálló  jogkört 
szereztek  maguknak,  —  biztosítsák   az    államhatalom  túlterjesz- 

kedései  ellen.  Míg  végre  odajutottak,  hogy  maga  az  állam  is 
majdnem  elenyészett. 

Később,  miután  bek()vetkezett  a  szükséges  visszahatás  és 
az  államtudomány  a  római  jog  alapján  felépítette  a  korlátlan 
királyság  épületét,  —  csupán  az  állam  szükségleteire  voltak 
tekintettel.  És  míg  azt  a  lehető  háborítások  ellen  biztosítani 
törekedtek,  elhanyagolták  az  egyéni  szabadságot. 

A  mióta  pedig  Rousseauval  a  népfelség  elve  diadalmas- 
kodott, ismét  csak  ebben  az  irányban  haladtak  tovább.  Úgy 
gondolták,  hogy  mivel  az  állam  a  polgárok  összességét  fog- 
lalja magában,  nem  lehet  más  czélja,  mint  a  polgárok  összessé- 
gének: azért  megkísérlették  létesíteni  az  állam  mindenhatóságát. 
Mivel  azonban  az  államhatalmat  nagyobb  államokban  a  polgárok 
összessége  nem  gyakorolhatja,  igyekeztek  őket  az  államhatalom 
túlterjeszkedései  ellen  teljesen  biztosítani:  a  mi  által  némely 
újabb  alkotmányokban  odajutottak,  hogy  az  egyént  és  a  kisebb- 
séget minden  biztosítéktól  megfosztották ;  s  egyszersmind  az 
államhatalmat  is,  csupán  hogy  a  többségnek  teljesen  alávessék, 
oly  helyzetbe  hozták,  a  melyben  nem  élhet  ugyan  vissza  hatal- 
mával, de  nem  is  élhet  azzal.  Azaz  hogy  biztosítsák  az  egyéni 
szabadságot  az  államhatalom  visszaélései  ellen,  az  állam  minden- 
hatósága mellett  az  állam  érdekeit  képviselő  összes  hatalmak 
tehetetlenségére  törekedtek.  És  figyelmen  kívül  hagyták,  hogy 
az  egyén  érdekében  nem  elegendő,  ha  egy  hatalom  sem  hágja 
át  kijelölt  körét,  hanem  az  is  szükséges,  hogy  mindenik  be  is 
töltse  a  saját  hatáskörét.* 

Ha  Nyugat-Európa  szárazföldi  államaira  fordítjuk  figyel- 
münket, két  jelenség  tűnik  mindenütt  szemünkbe,  a  mi  minde- 
nikkel közös : 

a)  mindenütt  nagy  államokkal  találkozunk; 

b)  mindenütt  kiterjesztették  a  közigazgatási  központosítás 
elvét,  a  mennyire  csak  lehetett. 

Az  első  jelenség  eredménye  az,  hogy  az  egyénnek  befo- 
lyása az  államhatalomra  annál  csekélyebb,  minél  nagyobb  azok 

száma,  a  kik  a  választási  jog  következtében  legalább  közvetve 
befolyással  bírnak  az  állam  igazgatására. 

A  második  tény  eredménye  az,  hogy  az  egyén  minden 
államban  igen  nagy  mértékben  alá  van  vetve  az  államhatalom 
parancsának. 

Ebből  pedig  az  következik,  hogy  az  a  mérték,  a  melyben 
az  egyén  szabadsága  az  állam  hatalmának  alá  van  vetve,  egy- 
általában nincs  arányban  azzal  a  befolyással,  a  melyet  gyakorol 
az  állam  vezetésére.  Minélfogva  az  egyéni  szabadságot  csak 
igen  kis  mértékben  lehet  biztosítottnak  tekinteni  az  újabb  kor 
államaiban. 

Az  előbb  feltett  kérdés  tehát  most  már  így  szól :  vájjon 
szerezhetni-e  az  egyéni  szabadság  számára  Nyugat-Európa  álla- 
maiban több  biztosítékot,  mint  a  mennyivel  az  jelenleg  bír; 
s  mely  úton  és  módon?  —  vagyis  ezekben  az  államokban 
növelhető-e  az  állam  hatalma,  a  melyet  az  egyénnek  minden 
viszonyára  gyakorol  ? 

Ha  az  állam  fennállása  a  törvényhozás,  kormányzás  és 
képviselet  egységétől  függ ;  s  egész  polgárosodásunk  irányánál, 
valamint  a  jelenkor  politikai  viszonyainál  fogva  kikerülhetetlenül 
szükségesnek  látszik,  hogy  legyenek  nagyobb  államok :  világos, 
hogy  az  egyén  befolyását  az  állam  ügyeire  növelni  egyáltalában 
nem  lehet.  Mivel  ugyanis  sem  a  törvényhozást,  sem  a  kormányt 
nem  gyakorolhatják  a  milliók:  e  milliók  befolyását  szükségkép 
a  választási  jogra  kell  szorítani,  a  miről  pedig  tudjuk,  hogy 
mily  csekély  biztosítéka  az  egyéni  szabadságnak.  És  mert  ered- 
ménytelen marad  minden  kísérlet,  a  mely  ennél  nagyobb 
befolyást  akarna  adni.  Az  a  jog,  a  melyet  az  1793.-1  alkot- 
mányban a  nép  részére  igénybe  vettek,  miszerint  minden  egyes 
törvényt  általa  hagyattak  helyben  az  ösgyűléseken,  valamint  az 
ellenállás  joga,  a  mely  a  középkorban  több  ország  nemzetségeit 
alkotmányszerüleg  illette  és  a  mit  1793-ban  épen  a  legszentebb 
kötelességnek  hirdettek:  mind  egyaránt  eredménytelen  maradt. 
Sőt  —  ha  eltekintünk  is  a  veszedelmektől,  a  melyek  ilyen 
intézményekből  az  államra  háramolhatnak  —  nemcsak  nem 
növekednék,  hanem  inkább  kevesbednék  azok  által  az  egyén 
befolyása,    minthogy    ekkép  a  választási    jog    által   az    államra 

gyakorolt    befolyásról  is  kiderülne,  hogy  az  gyakorlati    értékkel 
nem  hír. 

Azt  az  arányt  tehát,  a  melyben  az  egyén  az  államhatalom- 
nak alá  van  vetve,  és  a  mennyi  befolyást  az  állam  kormány- 
zására gyakorol,  kiegyenlíteni,  vagyis  az  egyéni  szabadságot 
biztosítani,  csupán  a  második  úton  lehetséges:  ha  t.  i.  keves- 
bíteni törekszünk  azt  a  hatalmat,  a  melyet  az  állam  jelenleg 
minden  egyéni  viszonyra  gyakorol.  Ha  az  állam  hatáskörét  a 
mostaninál  szűkebbre  szabjuk.  Ha  az  állam  hatáskörét  úgy 
állapítjuk  meg,  hogy  abba  csupán  az  egész  állam  vezetése  és 
az  állam  valamennyi  tagjával  közös  érdekek  tartozzanak.  Minden 
egyéb  az  egyénnek,  a  községnek,  a  tartománynak  s  általában 
az  államban  levő  szervezeteknek,  a  melyek  az  egyént  az  állam- 
mal egybefüzik,  hatáskörébe  utalandó.  * 

Az  állam  oly  rendezése  által  ugyanis,  melynélfogva  a 
törvényhozás  korlátlan  hatalmát  bizonyos  dolgokra  szorítják,  az 
egyénben  az  az  öntudat  keletkezik,  hogy  bizonyos  körön  belül 
egészen  szabadon  mozoghat.  És  ez  az  öntudat  különösen  azért 
fontos,  mert  azt  a  meggyőződést  idézi  elő,  hogy  azt  a  kört,  a 
melyet  a  törvényhozás  mások  önálló  tevékenységének  kijelölt, 
nem  sérthetjük  meg  saját  érdekeink  koczkáztatása  nélkül.  ** 

67.  §.  A  politikai  szabadság  biztosítékai. 

A  politikai  szabadság  biztosítékai,  vagyis  azok  a  biztosí- 
tékok, a  melyek  alkotmányos  országokban  avégett  vannak,  hogy 
sem  a  népet  illető  választási  jog,  sem  a  nép  választott  képvise- 
lőire ruházott  hatalom   csorbulást  ne  szenvedjen,  a  következők: 

1 .  a  népképviselőknek  az  a  joga,  a  mely  szerint  az  állam- 
szolgákat felelősségre  vonhatják ; 

2.  a  népképviselőkre   ruházott   adómegajánlási   jog;  végre 

3.  végső  esetekben,  ha  a  népképviselők  a  rajok  ruházott 
kötelességeket  megsértik,  s  a  kormánynyal  egyesülve  el  akarják 
nyomni  a  népet,  ennek  fennmarad,  a  törvénytelen  hatalom 
ellenében,  az  ellenállás  lehetősége.  ** 

*  II.  318-319.   -  **  III.  56.     —  **  li.  288. 


12.  A  haladás  irányitói:  az  uralkodó  eszmék.  265 

68.  §.  A  felelősségre  vonás  joga. 

A  felelősség  czélja:  hogy  a  kikre  az  államhatalom  egy 
része  bízva  van,  és  a  kik  azzal  visszaélnek  vagy  kötelességeik 
elhanyagolásával  a  közbizalmat  megcsalják,  ezért  a  bűntettért 
lakoljanak. 

Mely  intézmények  biztosítják,  hogy  egy  bűnös  se  kerülje 
el  a  büntetést  és  hogy  az  csak  a  bűnöst  érje  ?  Kire  bízzák  a 
bíráskodást,  hogy  elég  magasan  álljon  és  még  oly  esetekben  is, 
a  mikor  a  törvényhozás  többsége  lép  fel  vádlólag  és  milliók 
vannak  a  vádlott  mellett  és  ellen,  csupán  az  igazságot  tartsa 
szeme  előtt?  —  ezeket  a  kérdéseket  minden  országra  nézve  külön 
kell  megfejteni  a  viszonyokhoz  képest.  Legtöbbször  abban 
hibáznak,  hogy  a  felelősség  kérdésénél  majd  mindig  csak  a 
politika  kívánalmait  igyekeznek  kielégíteni.  Holott  a  felelősség, 
mint  minden  büntetőjogi  kérdés,  mindenekelőtt  tisztán  jogi  kérdés. 

Hogy  a  felelősségi  törvény  czéljának  megfeleljen,  szük- 
séges, hogy  mindenekelőtt  tisztán  körülírja  a  vétséget,  a  melyre 
a  törvény  büntetést  szab ;  és  egyszersmind,  hogy  megfoszszuk  a 
vétkest  minden  módtól,  a  melylyel  a  büntetést  kikerülhetné. 

Mindakét  feltételt  nagyon  nehéz  megvalósítani.  És  külö- 
nösen a  központosított  államokban  majdnem  lehetetlen.  Egyrészt 
ugyanis  a  felelősséggel  megakadályozandó  vétséget  lehetetlen 
tisztán  körülírni,  ha  világosan  meg  nem  szabták  azt  a  kört,  a 
meddig  az  állam  legfőbb  hatalma  terjed.  Másrészt  a  minisztérium- 
nak, központosított  államokban  —  azon  ürügy  alatt,  hogy 
mindenért  felelős  —  a  leghatályosabb  eszközöket  is  megadták, 
a  melyek  által  minden  felelősség  alól  kibujhatik. 

A  központosítás  szükséges  feltétele  az,  hogy  az  állam- 
hatalom alsóbb  közegei  függjenek  a  felsőbbektől.  A  hol  ugyanis 
abból  a  nézetből  indulnak  ki,  hogy  a  községektől  elvonják  saját 
ügyeik  önálló  kezelését :  ott  még  kevésbbé  adhatnak  az  állam- 
hatalom alsóbb  közegeinek  ilyes  önállóságot.  A  miből  követ- 
kezik, hogy  központosított  államokban  mindazokért  a  cselek- 
ményekért, a  melyek  által  az  egyén  sértve  érzi  magát,  —  a 
mennyiben  a  hivatalnoki  hatáskör  ezáltal  át  van  hágva,  —  csupán 
a  miniszter  vonható  felelősségre. 


266  11.  Politika. 

Itt  azonban  gondoljuk  el,  hogy  micsoda  roppant  távolság 
választja  el  az  egyes  polgárt  az  állam  kormányzóitól  még  alkot- 
mányos országokban  is.  Fontoljuk  meg  mindazokat  a  nehéz- 
ségeket, a  mikkel  a  közönséges  polgárnak  —  minden  alap- 
és  emberijogok  és  az  egyenlőség  elvének  ünnepélyes  kijelentése 
mellett  is  —  küzdenie  kell  csak  avégett  is,  hogy  panaszát  maga 
a  miniszter  elé  juttathassa.  Jusson  eszünkbe,  minő  ügyekkel  van 
a  miniszter  elhalmozva ;  és  mennyire  lehetetlen,  hogy  minden 
egyes  esetről  kellő  tudomást  szerezzen.  És  ha  mindezt  elgon- 
doltuk, akkor  megítélhetjük:  mennyiben  veszi  hasznát  az  egyén 
annak  a  jognak,  hogy  az   állam   szolgáit  felelősségre  vonhatja. 

Ha  nem  ámítjuk  magunkat  azzal,  hogy  a  mi  az  alkotmány- 
ban ki  van  fejezve,  már  valósultnak  (kivívott  eredménynek)  tekint- 
hető :  úgy  találjuk,  hogy  az  alkotmányos  államok  egyes  polgárai 
a  kormány  sérelmes  tetteire  nézve  egészen  hasonló  helyzetben 
vannak,  mint  a  legtöbb  korlátlan  egyeduralom  lakosai.  Azaz 
hogy  a  felelősség  gyakorlati  haszna  mindössze  is  abban  a  jogban 
áll,  hogy  az  alsóbb  hivatalnokok  tettei  ellen  panaszt  emelhetnek 
a  minisztereknél ;  a  miniszterek  pedig  csak  a  kinevezési  jog 
miként  való  használatáért,  és  csak  akkor  vonhatók  felelősségre, 
ha  vonakodnak  megvizsgálni  az  eléjök  terjesztett  panaszt. 

Hogy  azonban  a  kinevezés  miként  való  használata  miatti 
felelősség  —  nyilvános  vesztegetés  esetén  kivül  —  csupán 
erkölcsi  lehet,  az  szintoly  szembetűnő  dolog,  mint  az  a  tény, 
hogy  az  alsóbb  hivatalnokok  elleni  panaszok  megvizsgálása  — 
a  mit  polgárosult  államban,  ha  még  oly  korlátlanul  kormá- 
nyozzák is,  sohasem  szoktak  megtagadni,  miután  a  vizsgálatot 
is  hivatalnokok  végzik  —  csak  igen  kevés  gyakorlati  ered- 
ményre vezet. 

A  miniszterek  kinevezési  jogának  a  felelősség  elvére  nézve 
az  az  eredménye,  hogy  a  közigazgatás  ama  cselekményeiért,  a 
melyek  által  az  egyes  sértve  érzi  magát,  tulajdonképen  senkit 
sem  lehet  felelősségre  vonni.  Mert  az  alsóbbrendű  államszolgát, 
a  kitől  közvetlenül  származott  a  sértés,  csupán  egy  felsőbb 
hatalom  akaratnélküli  eszközének  kell  tekinteni;  a  ki  ennélfogva 
alantabb  áll,  hogysem  felelősségre   lehetne  vonni.  Viszont   igen 

magasan   állanak    azok,    a   kiknél    minden    felelősségnek    köz- 
pontosulni kellene : 

a)  mert  ellenkezik  a  józan  észszel,  hogy  a  miniszter  olyan 
cselekményért,  a  mit  nem  tett,  és  egyéb  elfoglaltsága  mellett 
nem  is  tehetett,  felelősségre  vonják  csupán  azért,  mert  ő  nevezte 
ki  azt,  a  ki  a  jogsértést  elkövette : 

b)  mert  az  a  kérdés,  hogy  valakit  felelősségre  lehet-e 
vonni,  nem  az  alkotmány  ama  szakaszaitól  függ,  a  melyekben  a 
felelősségről  szó  van,  hanem  attól,  hogy  aránylag  milyen  állás- 
ban van  az,  a  kit  felelősségre  akarnak  vonni.  Azokban  az 
államokban,  a  hol  az  egyént  elszigetelten  állítják  szembe  a  kor- 
látlan államhatalommal,  sokkal  alárendeltebb  helyzetben  van 
az  egyén,  hogysem  alkotmányos  jogának  gyakorlatilag  hasznát 
vehesse. 

Egyébként  a  most  elmondottak  helyességét  eléggé  meg- 
mutatta már  a  tapasztalás.  Mert  bár  a  felelősség  elve  minden 
alkotmányos  államban  ki  van  mondva;  és  ámbár  az  igazgatás 
ezekben  az  államokban  nem  mondható  mindig  példaszerűnek, 
sőt  gyakran  annyira  elnyomja  az  egyént,  hogy  az  állampolgárok 
egész  osztályaiban  határozott  ellenszenv  támad  az  államhatalom 
ellen :  mindamellett  egy  esetet  sem  láttunk,  hogy  egy  minisztert 
a  közigazgatás  részletében  elkövetett  hibája  miatt  valóban  fele- 
lősségre vontak,  sőt  hogy  valamelyik  miniszter  emiatt  csak  a 
népszerűségét  is  elvesztette  volna. 

Gyakorlati  jelentősége  a  felelősség  elvének  csak  oly  álla- 
mokban van,  a  hol  azokat  a  tisztviselőket,  a  kikre  az  egyes 
községek  közigazgatását  bízták,  nem  a  központi  hatalom  akarat- 
nélküli eszközeinek  tekintik,  és  ennélfogva  egyenesen  felelős- 
ségre vonhatók  eljárásaikért.* 

Itt  azonban  külön  figyelmet  érdemel  a  korlátlan  népfelség 
elvének  befolyása  az  alkotmányos  állam  közigazgatásának  fele- 
lősségére. A  korlátlan  népfelség  ugyanazokat  a  következménye- 
ket vonja  maga  után,  a  melyek  általában  minden  korlátlan 
kormányforma  eredményei  gyanánt  tekinthetők. 

Miután  ugyanis  az  egyes  polgár  épen  a  közigazgatás  által 
érintkezik  az  állammal,  a  közigazgatási  rendszernek  egyetlenegy 
hiánya  sem  kerülheti  ki  a  közfigyelmet:  ezer  meg  ezer  ember 
már  csak  azért  is,  hogy  ezzel  polgári  bátorságát  tanúsíthassa, 
minden  irnok  tévedéseit  és  kicsapongásait  keményen  szokta 
megróni.  A  nép  az  alsóbbfokú  tisztviselőkkel  körülbelül  úgy 
bánik,  mint  hajdanában  azokkal  a  gyermekekkel  bántak,  a  kik 
a  királyfiak  mellett  neveltettek  és  a  kik  valahányszor  ezek  oly 
valamit  követtek  el,  a  mi  büntetést  látszott  érdemelni,  derekasan 
megpaskoltattak.  A  magasabb  tisztviselők  a  közelégedetlenség 
megnyilatkozásának  ezt  a  módját  magukra  nézve  igen  kényel- 
mesnek találhatják ;  azért  nem  tiltattak  el  a  közvélemény  fel- 
szólalásai a  bureaucratia  visszaélései  ellen  még  korlátlan  kor- 
mányformájú államokban  sem.  Természetesen  csak  annyiban,  a 
mennyiben  a  megrovások  az  alsóbb  ágakra  szorítkoztak.* 

69.  §.  Az  adómegtagadás  joga. 

Általánosan  elfogadott  nézet,  hogy  a  polgári  szabadságot 
a  végrehajtó  hatalom  részéről  fenyegető  veszedelmek  ellen 
semmi  által  sem  lehet  jobban  biztosítani,  mint  ha  a  törvény- 
hozásnak jogot  adunk  az  adómegtagadásra ;  a  mi  által  a  nép 
képviselői  minden  eszközt  elvonnak  a  kormánytól,  a  melylyel 
hatalmát  folytathatná. 

Elméleti  szempontból  e  nézet  helyesnek  látszik.  Ha  azon- 
ban az  adómegtagadás  gyakorlati  következményeit  is  nézzük, 
kénytelenek  leszünk  e  jog  erejéről  alkotott  nagyon  szép  illúziók- 
ról lemondani. 

Az  a  kérdés :  kit  illessen  az  adóztatás  joga,  szorosan 
összefügg  a  szabadsággal. 

A  hol  az  államhatalomra  ruházták  az  adóztatás  korlátlan 
jogát,  ott  sem  polgári,  sem  egyéni  szabadságról  nem  lehet  szó. 
Miután  ugyanis  minden  érték  munka  eredménye,  s  az  állam- 
polgárok nagy  részének  munkával  kell  megkeresnie   jövedelmét, 

hogy  abból  az  adót  fizethesse:  a  korlátlan  adóztatási  jog  magá- 
ban foglalja  egyszersmind  a  munkára  kényszerítés  jogát;  és  így 
semmi  különbség  sincs  e  jog  és  a  rabszolgaság  között. 

A  korlátlan  adóztatási  jogra  csak  a  kényuralom  és  a 
kommunizmus,  vagyis  a  többség  nevében  uralkodó  államhatalom 
kényuralma,  tarthat  igényt. 

A  korlátlan  egyeduralomnak,  a  mely  épen  abban  külön- 
bözik a  kényuralomtól,  hogy  az  egyén  némely  jogát,  mindenek- 
fölött pedig  a  tulajdonjogot  elismeri,  el  kell  ismernie  az  adóz- 
tatási jogra  nézve  is  valamelyes  határt;  habár  csak  az  uralkodó 
vallásos  meggyőződése,  jogérzete  és  lelkiismeretessége  nyújtanak 
is  ebben  a  tekintetben  biztosítékot. 

Az  alkotmányos  államok  törvényhozásai  adómegajánlási 
joggal  bírnak,  a  mely  jognak  szükséges  következménye  az  adó- 
megtagadás joga.  Mennyiben  élhetnek  evvel  az  utóbbi  joggal 
gyakorlatilag,  az  sem  az  alkotmányban  felállított  alapelvektől, 
sem  a  törvényhozás  akaratától  nem  függ,  hanem  attól,  hogy 
mik  lennének  eredményei  az  adómegtagadás  jogának  az  államra 
és  az  egyes  polgárokra  nézve? 

Oly  viszonyok  közt,  a  minőket  a  középkorban  találunk,  a 
midőn  az  állam  fogalma  egyenlő  volt  a  királyság  fogalmával  s 
ennek  hatalma  inkább  a  koronajószág  nagyságától  és  a  király 
magánerejétől  függött,  mint  az  állampolgárok  részvételétől ;  a  midőn 
minden  állam  csaknem  elkülönözve  állott  s  még  szó  sem  volt 
európai  politikáról ;  a  mikor  minden  hübérnök  és  minden  állam- 
község maga  látott  el  törvényhatósága  körében  minden  község- 
ügyet s  még  alig  gyanították,  hogy  a  kultúrát  és  az  ipart  is'  az 
állanmak  kell  védelmeznie;  a  mikor  majd  semmit  sem  köve- 
teltek az  államtól  s  azért  keveset  is  adóztak  az  állam  fenntar- 
tása végett:  akkor  az  adó  megajánlása  vagy  megtagadása  semmi 
lényeges  befolyást  sem  gyakorolhatott  az  egyesek  viszonyaira ; 
s  a  törvényhozás  korlátlanul  élhetett  adómegtagadási  jogával, 
a  melynek  gyakorlásában  inkább  a  király  iránti  rokon-  vagy 
ellenszenvekre  voltak  tekintettel,  mint  az  állam  szükségleteire. 
Ebből  azonban  nem  következtethető,  hogy  a  törvényhozás  e  jog 
gyakorlásában    ma  is  épen    oly    korlátlanul   járhat  el ;  a  mikor 

az  adó  rendes   befizetése    nemcsak  az  államra,    hanem  minden 
egyesre  is  szükséggé  lett. 

Svájcot  kivéve  —  a  mely  kivételes  állását  sajátságos 
helyzetének  és  talán  még  inkább  azoknak  a  viszonyoknak  kö- 
szönheti, a  melyekben  szomszédai  állanak  egymás  irányában  — 
egy  állam  sincs  ma  Európában,  a  mely  csak  egy  hónapig  is 
fennállhatna  adó  nélkül. 

Az  adómegtagadás  joga  tehát  ugyanavval  a  jelentőséggel 
bír  az  államra  nézve,  mint  az  öngyilkosság  az  egyénre  nézve ; 
a  melyet  csak  a  kétségbeesés  utolsó  menedékének  lehet  tekin- 
teni és  bizonyára  nem  olyan  eszköznek,  a  melylyel  elégült  lét 
szerezhető ;  a  miből  következik,  hogy  az  adómegtagadási  jog 
csak  azért  fontos  jelenleg  az  alkotmányos  államokban,  mert  az 
ilyen  államokban  mindkét  részről  feltételezhető  annyi  ész, 
miszerint  egyik  sem  hagyja  odáig  jutni  a  dolgot,  hogy  evvel  a 
joggal  valóban  élni  is  kelljen. 

Miután  a  kormány  nem  folytathatná  ügykezelését  a  saját 
eszközeivel ;  és  minthogy  a  nép  sem  tűrne-  olyan  kormányt,  a 
mely  idegen  hatalmak  támogatására  szorulna  ebben  a  részben: 
az  adómegtagadás  egyértelmű  a  forradalommal.  Mivel  azonban 
az  adómegtagadást  rendesen  azzal  az  intézkedéssel  kötik  egybe, 
hogy  a  fennálló  adók  bizonyos  ideig  még  szedhetők :  az  egész 
nem  egyéb  fenyegetésnél,  a  melynek  hatása  attól  függ,  hogy 
beváltása  több  vagy  kevesebb  nehézséggel  jár-e? 

De  a  velejáró  körülményeket  mind  egybevetvén,  arról 
győződünk  meg,  hogy  az  adómegtagadás  valósításának  nehéz- 
ségei annál  nagyobbak,  minél  inkább  központosítva  van  vala- 
mely állam. 

ű)  Oly  államban,  a  hol  a  központi  kormánytól  függő 
hivatalnokokra  van  bízva  az  adó  kivetése  és  beszedése,  hatal- 
mas eszközei  vannak  a  kormánynak,  a  mik  által  a  törvényhozás 
határozata  ellen  is  képes  folytatni  az  adószedést. 

b)  Az  adómegtagadás  ott,  a  hol  e  szabály  nemcsak  az 
állam  kormányzását,  hanem  sok  százezernyi  államszolga  élet- 
fenntartását is  veszélyezteti :  még  a  legnyilvánosabb  alkotmány- 
sértés eseteiben  is  ellenzésre   talál    nemcsak  a  kormány,  hanem 

azok  részéről  is,  a  kik  családi  vagy  egyéb  viszonyban  állanak 
az  államhivatalnokokkal.  Végre 

c)  gondolhatunk  olyan  eseteket,  hogy  valamely  államban, 
a  hol  az  államhatalom  befolyása  csak  néhány  valóban  köz- 
érdekű tárgyra  és  az  állam  közviszonyaira  terjed,  az  állam  fenn- 
állására nézve  csak  igen  csekély  veszélyekkel  járna,  ha  a  kormány 
működése  megszűnnék  egyidöre.  De  ha  mindenről  az  államnak 
kell  gondoskodnia,  ha  az  államra  ruházták  a  nevelésügyet,  a 
törvénykezést  és  a  közigazgatást,  és  mindazokat  az  eszközöket, 
a  mikkel  a  személy-  és  vagyonbiztonság  fenntartható  :  ily  Itörül- 
mények  között  napokra  is  alig  lehet  megszakítani  az  állam- 
hatalom működését  anélkül,  hogy  a  társasélet  valamennyi 
kötelékét  szét  ne  tépnék  s  olyas  viszonyokat  ne  idéznének  elő, 
a  melyek  sokkal  félelmetesebbek,  hogysem  a  többség  készebb 
ne  legyen  mindent  elszenvedni  inkább  a  kormánytól,  mint 
azoknak  tenni  ki  magát. 

Mindezek  alapján  megállapíthatjuk,  hogy  az  adómegtagadás 
oga,  a  melyet  a  polgári  szabadság  egyik  főbiztosítékának  tekin- 
tettek, kevesebb  gyakorlati  jelentőséggel  bír  a  központosított 
államokban,  mint  ott,  a  hol  megvalósítása  nagy  nehézségekkel 
jár  ugyan,  de  legalább  nem  vonja  maga  után  a  biztonság  teljes 
felbomlását.* 

70.  §.  Az  ellenállás  lehetősége. 

Csak  az  valóban  a  miénk,  a  mit  meg  tudunk  védelmezni. 
Azért  alkotmányos  országokban  minden  jog  biztosítéka  abban 
áll,  hogy  mindazon  megtámadásoknak,  a  melyeknek  ki  van  téve, 
képesek  vagyunk  ellenállni.  És  habár  az  ellenállás  joga,  mely  a 
középkor  folyamán  sok  államban  külön  törvények  által  volt  a 
rendek  részére  elismerve,  sok  igen  veszedelmes  következménye 
miatt  korunk  alkotmányaiban  nincsen  már  kimondva :  az  ellen- 
állás lehetősége  —  mely  különben  sem  az  alkotmány  betűin, 
hanem  tényeken  alapszik  —  a  mai  nap  is  éppúgy  a  polgári 
szabadság  utolsó  biztosítékának,  mint  minden  államhatalom  biz- 

tonsága  elengedhetetlen  feltételének  tekintendő.  Miután  ugyanis 
korlátlan  szabadság  mellett  az  alkotmányos  állam  sem  állhat 
fenn :  mind  az  államhatalomnak,  mind  pedig  a  népnek  abban 
a  körben,  a  melyet  az  előbbi  hatalmának  és  az  utóbbi  szabad- 
ságának az  alkotmány  kijelölt,  birnia  kell  módokkal,  a  melyek 
által  ellenállhasson  minden  támadásnak. 

A  mi  azonban  nem  értelmezendő  úgy,  hogy  az  oly  viszo- 
nyok, a  melyek  közt  az  államhatalomnak  és  a  népnek  nincsenek 
meg  az  ellenállás  anyagi  eszközei,  azonnal  a  kormányzók  kor- 
látlae.  hatalmát,  vagy  a  nép  féktelen  szabadságát  idézik  elő. 
Valamint  ugyanis  az  értelmiség  magasabb  foka  megmentheti 
azoktól  a  veszélyektől,  a  melyek  a  féktelen  szabadság  .utáni 
törekvésből  származnak:  úgy  az  uralkodó  vallásossága,  jogérzete 
és  erényessége  —  a  történelem  tanúbizonysága  szerint  —  némely 
államot  hatályosabban  megvédett  az  önkény  ártalmai  ellen  minden 
alkotmánynál.  Annyi  azonban  bizonyosnak  látszik,  hogy  erre 
sohasem  lehet  biztosan  számítani.  És  az  egész  történelem  azt  is 
igazolja,  hogy  alkotmányos  államokban  úgy  a  kormány  hatalma, 
mint  a  nép  szabadsága  nem  az  alkotmány  határozataitól  s 
gyakran  nem  is  az  uralkodó  akaratától,  a  mely  szerint  azt  védeni 
kivánja,  hanem  mindig  e  kettőnek  egymáshoz  való  viszonyától 
függ;  vagyis  attól:  mely  eszközei  vannak  az  uralkodónak  és 
népnek  törvényes  jogaik  védelmére. 

Külön  ki  kell  még  emelnünk  azt  is,  hogy  nem  a  tettleges 
ellenállás,  hanem  az  ellenállás  lehetősége  tekinthető  a  szabadság 
biztositékának.  Mert  csak  addig  lehet  biztosítottnak  tekinteni  a 
szabadságot,  a  míg  szilárd  jogállapot  létezik :  ellenben  az  anyagi 
erő  alkalmazása,  a  mely  az  államhatalomra  is  mindig  vesze- 
delmes, legalább  arra  az  időre,  a  míg  hozzá  folyamodnak,  a 
szabadság  bukására  vezet.  És  egyébként  is  nagy  a  különbség 
az  ellenállás  lehetősége  és  a  valódi  tettleges  ellenállás  között. 
Annak  az  oka,  hogy  az  előbbit  alkotmányos  államokban  a  polgári 
szabadság  biztosítékának  tekintették,  épen  abban  rejlik,  hogy 
a  hol  az  ellenállás  lehetősége  mindenki  előtt  szembetűnő,  vala- 
hányszor a  nép  vagy  az  államhatalom  túllép  korlátain :  ott  leg- 
inkább kikerülik  annak  tettleges  alkalmazását. 

Az  ellenállás  lehetőségének,  mint  a  szabadság  biztosítéká- 
nak, fontossága  két  körülménytől  függ : 

ű)  attól,  hogy  az  ellenállás  lehetősége  azokra  az  esetekre 
szorítkozzék,  a  melyekben  a  polgári  szabadság  valóban  meg  van 
támadva ; 

b)  attól,  hogy  a  polgári  szabadságra  intézett  támadások 
ellen  mennyire  lehet  használni  —  anyagi  erőszak  alkalmazása 
nélkül  —  az  ellenállási  eszközöket.  * 

Az  ellenállás  útját  és  módját  az  alkotmánynak  kell  meg- 
határoznia. Ha  az  állam  egyes  részeinek  megadták  az  autonómia 
bizonyos  fokát,  ezen  a  téren  törvényes  formák  közt  fog  nyilat- 
kozni az  ellenállási  törekvés  a  központi  hatalom  ellen.  Ha 
központosított  az  állam  s  úgy  van  rendezve,  hogy  választott 
törvényhozás  többségétől  függ  az  államhatalom  gyakorlása,  parla- 
menti ellenzés  lép  a  helyhatósági  helyébe.  Ha  a  központosított 
állam  polgárai  hosszas  tapasztalás  után  arra  a  meggyőződésre 
jutottak,  hogy  a  parlamenti  ellenzés  terén  minden  erőfeszítéssel 
sem  lehet  eredményt  elérni :  titkos  társulatok  működése  lép  a 
parlamenti  ellenzés  helyébe,  vagy  az  állam  szempontjából  idegen 
területre  viszik  át  a  vitát  és  az  államépület  alapját,  a  mely 
erősebb,  hogysem  egyenesen  megtámadják,  aláássák.  Mindezen 
ellenzések  közül  a  központi  hatalomra  nézve  talán  legkellemet- 
lenebb, de  az  államra  nézve  legkevésbbé  veszélyes  a  helyható- 
sággal bíró  testületek  ellenzése  a  törvény  által  megszabott  formák 
között.  ** 

A  központosított  államokban  az  ellenállás  lehetősége  az 
államhatalom  ellenében  nem  attól  függ,  hogy  az  alkotmány 
valóban  megvan-e  támadva,  hanem  inkább  attól,  hogy  mily 
arányban  állnak  az  egyes  pártok  anyagi  ellenállási  eszközei  a 
kormányéihoz  képest;  s  az  államhatalom  ellen  kifejtett  ellenállás 
az  ily  államokban  mindig  csak  tettleges  ellenszegülésben  és 
anyagi  erő  alkalmazásában  állhat :  következésképen  világos,  hogy 
azok  a  veszedelmek,  a  melyek  az  ellenállás  lehetőségéből  az 
államra  nézve  származnak,  sokkal  nagyobbak  a  központosított 
államokban. 

Az  ellenállás  eszközeinek  gyakorlati  alkalmazása  központo- 
sított államokban  veszélyesebb  az  államra  nézve  a  következő 
okoknál  fogva: 

ű)  mert  az  ellenállás  eszközei  központosított  államokban 
nincsenek  törvény  által  meghatározva ; 

b)  mert  központosított  államokban  szükségkép  mindig  titkon 
készítik  elö  az  ellenállást  az  államhatalom  ellen,  s  annálfogva 
sohasem  az  egész  néptől,  sőt  nem  is  a  többségtől,  hanem  mindig 
aránylag  csekély  töredéktől  indul  az  ki ; 

c)  mert  oly  viszonyok  között,  a  hol  a  nép  minden  alkot- 
mányos ellenállási  eszköztől  meg  van  fosztva,  kénytelen  azonnal 
a  fennálló  rend  tettleges  megtámadásához  folyamodni. 

A  polgári  szabadság  biztosítékai  egyszersmind  korlátai  az 
államhatalomnak;  s  ha  fölteszszük,  hogy  ez  a  hatalom  kész  is, 
képes  is  az  állam  javát  előmozdítani,  abban  az  esetben  kétség- 
kívül rosszak  ezek  a  biztosítékok. 

Az  ellenállás  lehetőségét  sem  képzelhetjük  tehát  az  államra 
nézve  rossz  következmények  nélkül,  épen  mivel  a  legerősebb 
biztosítéknak  kell  azt  tekintenünk.  S  az  egész  középkor  és  vala- 
mennyi állam  története,  —  melyben  egyes  osztályoknak  és 
testületeknek  nagyobbfokú  önállóságot  adtak,  s  ezáltal  az  állam- 
hatalommal szemben  emelték  ellenállási  képességét  —  több 
példát  mutat  arra,  hogy  egyes  uralkodók  legjobb  czélzatai  meg- 
hiúsultak az  ellenök  támadt  ellenállás  miatt. 

Ennek  daczára  ha  nem  is  tagadhatjuk  hasonló  intézmé- 
nyek rossz  eredményeit;  s  habár  nemcsak  a  gyors,  hanem 
gyakran  a  leglassúbb  haladást  is  megakadályozván,  nem  egy- 
szer a  tespedés  veszedelmét  hozták  az  államra :  mégis  kisebbek 
ezek  a  rossz  eredmények,  mint  a  miket  az  ellenkező  rendszer 
követése  szokott  maga  után  vonni.* 

B)  AZ  EGYENLŐSÉG. 

71.  §.  Az  egyenlőség  különböző  értelmezése. 

Az  egyenlőség  fogalmát  egyesek  már  a  kereszténység  föl- 
lépte előtt  abban  az  értelemben  fogták  fel,  a  melyet  annak 
ma  tulajdonítunk.  A  plebeiusok  kivívták  jogegyenlőségüket. 
A  Gracchusok  forradalmai  óta  Rómában  többször  igyekeztek 
megvalósítani,  legalább  aránylag,  a  birtokegyenlöséget  is.  Utóbb 
még  a  rabszolgák  szomorú  állapotára  is  fordult  némi  figyelem. 
S  a  római  irodalomnak  a  kereszténység  keletkezésével  egykorú 
szakában  a  rokonszenv  sok  szép  adatával,  sőt  azzal  az  alap- 
elvvel is  találkozunk,  hogy  egyenlő  valamennyi  ember.  Mind- 
azonáltal evvel  az  eszmével  még  azok  sem  jöttek  soha  tisztába, 
a  kik  azt  felállították :  sohasem  tették  azt  erkölcsi  rendszerök 
alapjává.  Emiatt  az  emberi  egyenlőség  tana  akkor  is  gyakorlati 
befolyás  nélkül  maradt  az  ó-korban,  miután  egyesek  már  hir- 
dették azt.  A  rabszolgákkal  való  bánásmód  azután  sem  javult. 
Sőt  csak  Tacitust  kell  a  kezünkbe  vennünk,  hogy  belássuk, 
mennyire  távol  volt  az  egyenlőség  fogalma  még  oly  emberektől 
is,  a  kik  szellemi  képzettség  tekintetében  kimagaslottak  kor- 
társaik közül. 

Az  egyenlőség  eszméjének  gyakorlati  fontossága  csak  a 
kereszténységgel  kezdődik.  Ez  eszme  ugyanis,  mely  az  ó-világban 
csupán  egyes  philosophusok  nézete  volt,  a  keresztény  hit  lényegéhez 
tartozik.  Legfontosabb  hitczikkelyeinek  szükséges  következménye 
s  egyszersmind  erkölcstanának  is  alapja  az.  Ha  egyszer  elfogad- 
ták az  embereknek  egy  emberpártól  való  közös  származását,  az 
eredeti  bűnt,  a  közös  veszélyt,  a  mely  abból  mindenkire  hárult, 
s  az  emberek  közös  megváltását  az  isten  fia  által :  nem  lehe- 
tett többé  ellenemondani  annak  a  tannak,  a  mely  egyenlőnek 
hirdetett  valamennyi  embert ;  s  abban  a  mértékben  kellett  annak 
gyümölcsöznie,  a  mely  arányban  a  kereszténység  terjedt.  Az  a 
tan,  hogy  szeressük  felebarátainkat,  mint  önmagunkat,  csak 
átvitt  értelme  az  egyenlőségnek  az  erkölcsi  törvénybe.  S  ez  a 
tan    az    első    pillanattól    fogva    áldásos    gyümölcsöket    termett. 

A  kereszténység  nem  törte  ugyan  szét  azonnal  a  rabszolgaság 
lánczait,  de  kezdettől  fogva  igyekezett  azokat  elviselhetőbbekké 
tenni :  vigasztalást  nyújtott  s  a  végső  jutalmazás  reményének 
balzsamát  öntötte  minden  sebre ;  és  a  rokonszenvet  mások 
szenvedése  iránt,  a  mely  azelőtt  csak  a  magasabb  műveltség 
eredménye  és  kevesek  előnye  volt,  vallásos  kötelességévé  tette 
mindenkinek. 

Az  egyház  mint  a  keresztény  eszmék  kizárólagos  közve- 
títője, kezdetben  megelégedett  azzal,  hogy  csak  szellemi  tekin- 
tetben állította  fel  az  egyenlőség  gondolatát.  Az  egyenlőséget 
csak  abban  a  világban  hirdette,  a  melyben  minden  földi  salak- 
tól meg  leszünk  tisztulva.  És  a  rabszolgát,  a  kit  mint  keresz- 
tényt egyenlőnek  mondott  a  királyokkal,  engedelmességre  intette 
ura  iránt,  a  minek  jutalmát  egykor  meg  fogja  kapni.  Canonjá- 
ban  az  egész  kereszténységet  „plebs  tua  sancta"  név  alatt  fog- 
lalta egybe.  Saját  körében  mindazonáltal  az  egyenlőség  fogalma 
sokkal  inkább  ellentétben  állott  avval  a  szervezettel,  a  mely 
szerint  az  egyház  magát  berendezte,  hogysem  valósítása  lehető 
lett  volna.  Miután  az  egység  érdekében  hierarchiájához  ragasz- 
kodnia kellett,  az  egyház  az  egyenlőség  valósítását  csak  ama 
tökéletesség  következményéül  fogadhatta  el,  a  melyre  egy  jobb 
világban  egykor  valamennyi  keresztény  fel  fog  emelkedni ;  és 
csak  ebben  az  értelemben  ígérhette  azt  meg. 

Az  egyenlőség  fogalma  ehhez  képest  sohasem  is  volt 
annyira  háttérbe  szorítva,  mint  a  középkorban.  Az  egyenlőség 
eszméjének  csupán  abban  állt  minden  befolyása,  hogy  a  sza- 
badság utáni  törekvés  mindenkinél  egyenlően  megvolt;  és 
abban,  hogy  a  helyzetek  ama  nagy  különbözősége,  a  melyet  a 
középkori  társadalom  feltüntet,  keresztény  polgárosodásunk  köré- 
ben keleti  kasztrendszerré  nem  kövesedhetett  ...  a  vallásos 
szentesítés  hiánya  miatt. 

A  katholikus  egyház  alapelve  az  egyenlőség  tekinteté- 
ben a  következő  volt :  az  egyház  mint  legfőbb  hatalom  előtt 
egyenlő  valamennyi  ember;  de  az  egyház  kebelében,  hacsak  a 
hierarchia  valamelyik  lépcsőfokán  nem  áll,  föltétlen  engedel- 
mességre van  kötelezve.  Ezt  a  felfogást  a  reformatió  egészen 
átalakította.    A   reformatió  a  hierarchiával    együtt   a   jogkülönb- 

séget  is  megszüntette,  s  az  egyház  körében,  a  község  egyes 
tagjai  közt,  elismerte  az  egyenlőség  elvét.  A  XVI.  század  iro- 
dalma, a  pórháború,  az  anababtisták  törekvései,  s  azok  az 
irányok,  a  melyeket  a  puritánok  Angliában  követtek,  eléggé 
tanúsítják,  hogy  mily  sokat  tett  a  reformatió  a  teljes  egyenlőség 
fogalmának  elterjesztésére.  Ebbeli  törekvésének  azonban  tartós 
eredménye  nem  lett.  A  teljes  egyenlőség  eszméje  az  emberek 
többségének  lelkében  gyökeret  nem  tudott  verni.  A  nagy  pór- 
háborúban a  parasztok  által  kitűzött  követelések  legvilágosabb 
adatok  arra,  hogy  mily  távol  volt  a  teljes  egyenlőség  gondolata 
még  azoktól  is,  a  kiknek  ez  alapelv  diadala  által  a  legtöbb 
nyernivalójok  volt. 

Világosan  mutatja  a  történelem,  hogy  az  egyenlőség  eszmé- 
jét még  az  egész  franczia  forradalom  alatt  is  nem  czélnak,  hanem 
mindig  csak  eszköznek  tekintették. 

E  nagy  politikai  mozgalom  kezdetben  leginkább  a  királyság 
korlátlan  kényuralma  elleni  harcz  volt  és  küzdés  a  szabadságért. 
Utóbb  is  ez  maradt  a  czélja.  A  különbség  az  előbbi  és  az 
utóbbi  korszak  közt  csak  abban  áll,  hogy  eleinte  politikai  intéz- 
mények által  remélték  megalapíthatni  az  egyenlő  szabadságot 
és  később  meggyőződtek  arról,  hogy  a  szabadság,  ha  nem  az 
egyesek  egyéni  önállóságát,  hanem  a  hatalomban  való  részvételt 
jelenti,  csak  akkor  lehet  mindenkire  nézve  egyenlő,  ha  mindenki 
tényleg  is  egyenlővé  válik.  Ezt  az  egyenlőséget  a  szabadság 
mellőzhetetlen  feltételének  tekintették,  csak  azért  törekedtek  oly 
fáradhatatlanul  utána.  * 

A  tények  nyugodt  vizsgálata  alapján  tehát  arra  a  meg- 
győződésre jutunk,  hogy  a  franczia  forradalomban,  sőt  polgá- 
rosodásunk egész  folyama  alatt  mindig  az  egyéni  szabadság 
volt  az,  a  minek  valósítására  az  emberek  törekedtek,  míg  az 
egyenlőség  elvét  mindig  csak  eszköznek  tekintették,  a  melylyel  a 
szabadság  mindenkinek  biztosíttassék.  Az  egyenlőség  fogalmát 
a  nép  ebben  az  értelemben  igyekezett  megvalósítani  —  az  állam- 
életnek oly  szabályozása  által,  melynélfogva  az  egyén  sem  külön 
joggal  nem  bír,  sem  külön    kötelességgel   meg   nem   terhelhető. 

*  11.  13—25. 

Mindenkinek  egyenlő  alávettetése  vagy  egyaránti  függetlensége, 
mindnyájoknak  egyenlő  jogosultsága  az  államhatalom  gyakor- 
lásában :  ezt  értjük  a  politikai  egyenlőség  alatt.  * 

Ezzel  szemben  azok,  a  kik  az  államot  a  nép  nevében 
akarják  kormányozni,  az  egyenlőséget  abban  látják,  hogy  a  nép 
neve  alatt  értsünk  minden  embert  és  a  nép  akaratának  különb- 
ség  nélkül    mindenki    egyaránt   föltétlenül   alá   legyen  vetve.** 

72.  §.  A  szabadság  és  egyenlőség  eszméi  egymással 
ellenkeznek. 

Hogy  a  szabadság  és  egyenlőség  eszméi,  absolut  értel- 
mükben véve,  egymással  ellenkeznek :  az  kétséget  nem  szenved. 
Az  egyenlőség  eszméje  talán  követelése  lehet  az  észnek,  vagy 
inkább  az  érzelemnek;  de  annyi  bizonyos,  hogy  nem  tény, 
a  melylyel  a  természetben  találkoznánk.  Létesítése  csak  a  polgári 
társaságban  és  csak  a  szabadság  tetemes  megszorítása  által 
lehetséges ;  azáltal,  hogy  a  képességek  között  levő  különbségek 
kiegyenlítése  végett  az  egyének  tevékenységét  korlátozzuk. 

Ha  a  szabadság  a  népfelség  eszméjének  megvalósítása  s 
ha  az  egyenlőséget  abban  keressük,  hogy  az  állampolgárok 
mindnyájan  egyenlő  részt  vegyenek  az  országos  hatalomban, 
akkor  az  államhatalom  körét  mindig  tágabbra  kell  terjesztenünk : 
nemcsak  azért,  mert  a  hatalomnak  természetében  rejlik  a  tovább- 
terjeszkedés, hanem  azért  is,  mert  ebben  az  esetben  a  hatalom 
embereinek  természetes  hajlandóságát  még  azok  is  támogatják, 
a  kik  annak  határt  szabhatnának  és  más  viszonyok  között 
szabnának  is  valósággal,  t.  i.  maga  a  nép.  Hiszen  minél  tovább 
terjed  az  állam  hatalma,  annál  nagyobb  a  népszabadság.  A  pol- 
gári életnek  minél  több  viszonya  kerül  az  állam  körébe,  annál 
nagyobb  a  kör,  a  melyben  valamennyi  egyén,  mint  a  népfelség 
részese,  hatalmát  gyakorolja. 

Ámde  minél  tágabbra  terjed  az  államhatalom  köre,  annál 
szűkebbre   szorul   az   egyéni   szabadság  határa.  Nemcsak  azért, 

*  1.  35-36.  —  **  11.  51-52. 

mert  ha  az  állam  számára  fenntartott  dolgok  köre  szélesbül,  az 
egyén  szűkebb  kört  talál  a  szabad  működésre,  hanem  azért  is, 
mert  az  olyan  állam,  a  mely  az  ügyek  nagyobb  részét  magának 
lefoglalta,  s  ezáltal  polgárainak  munkásságát  csökkentette  és 
irányukban  mintegy  a  gondviselés  szerepét  vállalta  magára, 
magát  nemcsak  minden  komoly  támadás,  hanem  munkásságának 
még  pillanatnyi  akadályozása  ellen  is  biztosítani  köteles.  A  mi 
csak  úgy  lehetséges,  ha  az  egyénnek  a  szabadságát  tetemesen 
korlátolja. 

Az  egyenlőség  elvének  fenntartása  mellett  tehát  vagy  nem 
lehet  a  politikai  egyenjogúságnál  megállapodni  s  a  viszonyok 
tényleges  egyenlőségéig  kell  elmenni ;  vagy  pedig  az  államot 
úgy  kell  szerkeszteni,  hogy  az  országos  hatalom  a  nép  nevében 
ugyan,  de  a  nép  minden,  még  közvetett  befolyásának  is  elmellő- 
zésével  gyakoroltassék. 

Az  első  esetben  élesen  szögellik  ki  az  ellentét,  a  mely  a 
korlátlan  egyenlőség  eszméje  és  a  szabadság,  még  a  korlátolt 
szabadság  között  is  megvan. 

A  másodikban  a  politikai  szabadság  áldozatul  esett  az 
egyenlőség  fogalmának.  Mert  az  olyan  alkotmánynál,  a  hol 
minden  hatalom  a  nép  nevében  ugyan,  de  ennek  minden,  még 
közvetett  befolyása  nélkül  is  gyakoroltatik,  politikai  szabadságról 
szó  szem  lehet.  * 

73,  §.  A  szabadság  és  egyenlőség  angol  és  franczia 
felfogásban. 

Hosszú  ideig  az  angol  alkotmányban  a  czélszerű  állam- 
szervezet eszményét  látták. 

Európa  legtöbb  országában  ugyanis  hosszas  küzdelmek 
után  korlátlan  monarchiák  kezébe  került  a  hatalom.  A  fegyveres 
nemesség  hajdani  jogai,  a  mennyiben  a  királyi  hatalmat  korlá- 
tozták, eltűntek.  De  annál  szívósabb  élettel  bírt  ezeknek  a 
jogoknak  az  a  része,  a  mely  mint  úgynevezett  tiszteletbeli  jog, 
a  népnek  meg-megújuló  lealacsonyításában  állott,  vagy  a  nemes- 

*  1.  42-46. 


280  II.  Politika. 

ségnek  anyagi  előnyöket  és  külön  igazságszolgáltatást  biztosítván, 
neki  csak  kiváltságos  állást  szerzett. 

Míg  Angliában  a  királyi  hatalom  már  századok  óta  korlá- 
tozva volt.  Az  egyén  jogait  szilárd  intézmények,  a  habeas  corpus, 
az  esküdtszékek,  a  szabad  sajtó  és  a  szabad  gyülekezési  jog 
biztosították.  Az  angol  alkotmány  szabad  alkotmány.  A  törvény 
előtt  valamennyi  angol  egyenlő.  És  ez  a  szabadság,  és  ez  az 
egyenlőség  nem  állanak  ellentétben  egymással,  hanem  egymást 
kölcsönösen  támogatják.  A  polgári  egyenlőség  épen  a  szabad 
intézményekben  találja  legjobb  biztosítékát.  Ezek  pedig  mindenkit 
ugyanazokban  az  előnyökben  részesítvén,  megtámadtatásuk  esetén 
mindig  az  egész  nép  oltalmára  tarthatnak  számot. 

A  politikai  egyenlőségnek  és  szabadságnak  ebből  a  frigyé- 
ből, a  mely  Angliában  valósággal  megvan,  következtetni  szokás, 
hogy  ezek  az  elvek  a  gyakorlati  politika  terén  általán  véve  sem 
állhatnak  ellentétben  egymással.  De  ez  a  következtetés  egy  nagy 
tévedésen  alapszik. 

Anglia  példája  minden  bizonynyal  nagy  befolyást  gyakorolt 
valamennyi  újabb  alkotmányra  és  egy  ideig  az  angol  intéz- 
ményekhez hasonlók  kivívása  volt  sok  politikai  törekvés  fö- 
czélja.  De  habár  ezen  az  úton  a  külalakra  nézve  bizonyos  hason- 
latosságok keletkeztek,  az  angol  intézményeknek  és  az  újabb 
alkotmányoknak  alapjául  szolgáló  főfogalmak  lényegesen  eltérnek 
egymástól;  és  az,  a  minek  életbeléptetése  után  valamennyi  újabb 
alkotmány  törekszik,  egyéb  valami,  sőt  annak  ép  ellenkezője, 
a  mit  Angliában  a  szabadság  és  egyenlőség  alatt  érteni  szokás. 

A  szabadság  lényege  —  angol  fogalmak  szerint  —  abban 
áll,  hogy  az  országban  ne  létezzék  korlátlan  hatalom.  A  király 
és  a  parlament  egymást  kölcsönösen  korlátozzák.  A  parlamentben 
magában  felső-  és  alsóház  állanak  egymással  szemben.  És  ha 
mindezek  a  hatalmak  az  egyes  polgár  szabadsága  ellen  szövet- 
keznének, még  akkor  is  az  esküdtszék,  a  melynél  a  polgári 
szabadság  fenntartása  minden  tagnak  érdekében  áll,  oltalmat 
nyújtana  neki  az  elnyomás  ellen. 

Ezzel  ellentétben  a  szabadság  olyan  felfogása  szerint,  a 
mely  Francziaországban  s  napjainkban  általán  véve  csaknem 
mindenütt  divatozik,  okvetlenül  szükséges,  hogy  korlátlan  háta- 

lom  létezzék  az  államban.  Hogy  az  állam  legmagasabb  fel- 
adatát, az  önfentartást  teljesíthesse  —  mint  Rousseau  mondja  — 
általános  kényszerítő  hatalomra  van  szüksége,  hogy  külön  min- 
den egyes  tagjával  az  egésznek  üdvére  intézkedhessek.  Az  állam 
korlátlan  hatalommal  bír  az  övéinek  összessége  felett,  és  ezek- 
nek vele  szemben  biztosítékra  semmi  szükségök  sincs :  mert  a 
felség  magát  a  népet  illeti,  s  ez  olyasmit  nem  akarhat,  a  mi 
a  népnek  kárára  válhatnék.  E  felfogás  szerint  a  polgári  sza- 
badság csak  abban  állhat,  hogy  az  országos  hatalom  a  fel- 
séges nép  nevében  és  legalább  közvetve  a  nép  által  gyako- 
roltassék. 

Az  egyenlőség  angol  fogalmak  szerint  abban  kerestetik, 
hogy  mindenik  polgár  az  állam  oltalmára  egyaránt  tarthasson 
számot,  hogy  saját  körében  hasonló  szabadsággal  mozoghasson; 
hogy  az  országos  hatalomnak  nagyobb  mértékben,  mint  bár- 
melyik polgártársa,  ne  legyen  alávetve ;  és  hogy  a  hozott  tör- 
vény nyomán  vele  azonképen  történjék  az  eljárás,  mint  a 
többiekkel,  kivétel  nélkül.  Tehát  Angliában  az  egyenlőség  alatt 
az  egyenlő  egyéni  szabadságot  értik. 

Amaz  elvek  szerint  pedig,  a  melyek  az  államra  nézve 
korunkban  elterjedtek,  az  egyéni  szabadság  fogalma  a  nép 
felségében  olvadván  fel,  természetes,  miként  az  egyenlőség  csak 
abban  kereshető,  hogy  valamennyi  polgár  egyaránt  részesít- 
tessék  abban  a  korlátlan  hatalomban,  a  mely  az  egészet  illeti. 
Nem  annyira  a  hozott  törvényeknek  mindenkire  egyenlő  alkal- 
mazása, mint  inkább  egyenlő  részeltetés  a  törvényhozásban : 
ebben  kerestetik  az  egyenlőség.  A  törekvés  nem  mindenkinek 
egyenlő  egyéni  szabadsága  felé,  hanem  arra  van  irányozva, 
hogy  mindnyájan  egyenlően  és  tökéletesen  a  többség  korlátlan 
hatalmának  vettessenek  alá.* 

74.  §.  Az  egyenlőségért  való  küzdelmek  a  haladás 
szolgálatában. 

A  világ  azzal  vádolja  Nerot,  hogy  Rómát  a  lángoknak 
adta  martalékul.  És  bár  nem  ez  volt  az  egyetlen  szörnyű  cse- 
lekvése, és  utána  más  zsarnokok  következtek,  eléggé  érdemesek 
arra,  hogy  elődük  gonosztetteit  homályba  borítsák :  az  emberi- 
ség mégis  undorodással  és  iszonynyal  emlékezik  vissza  arra  a 
borzasztó  tettre,  a  mely  fölött  majdnem  két  ezredév  sem  volt 
képes  enyhíteni  a  világ  ítéletét. 

Nero  —  a  mint  maga  mondta  —  az  örök  várost  hamvai- 
ból phönixként  akarta  újra  fölemelni.  Nagyszerűbben,  szabá- 
lyosabban akarta  felépíteni  azt,  a  mit  összerombolt ;  palotákat 
akart  emelni  ott,  a  hol  azelőtt  szerény  polgári  lakok  álltak. 
A  tettet  a  szándék  miatt  mégsem  menti  senki.  És  nem  bocsát 
meg  a  zsarnoknak,  a  ki  hiúságának  annyi  ezerek  boldogságát 
feláldozta,  s  hogy  álmodott  remekmüveit  létesítse,  össze  merte 
rombolni  mindazt,  a  mit  századok  alkottak,  s  a  miben  annyian 
nyugalmukat  lelték. 

Ám  a  jelen  és  jövő  kor  hasonló  ítéletet  mond  azok  fölött 
is,  a  kik  egy  elv  nevében  oly  vakmerően  lobogtatták  a  polgár- 
háború fáklyáját,  s  korlátlan  hatalmuk  mámorában  a  történet 
minden  müvét  kíméletlenül  romba  döntötték  csak  azért,  hogy  a 
romok  fölött  —  a  mint  hirdették  —  egy  szebb  jövő  palotáját 
emeljék  fel.  És  kétségtelenül  igazságos  lesz  ez  az  Ítélet.  Az 
egyenlőségre  való  törekvést  azonban,  mely  a  kereszténység  által 
felállított  elvekből  ered,  nem  teszi  kevésbbé  nemessé  az  a  tény, 
hogy  a  nevében  iszonyú  tetteket  követtek  el.  E  törekvés 
jótékony  eredményei  megmaradnak  annak  daczára  is,  hogy 
olykor  rossz  irányt  követett  és  alkalmul  szolgált  annyi  szen- 
vedésre. 

Hogy  az  államot  megmentsék  azoktól  az  ártalmaktól,  a 
melyeket  az  egyesek  önzése  okozott,  felizgatták  a  tömegek 
irigységét,  és  ezt  a  legnemtelenebb  érzést  fegyverül  használták. 
Azt  az  állapotot,  a  melyben  társadalmunk  legalsóbb  osztályai 
jelenleg   vannak,    tekintették   annak   a  színvonalnak,  a  melylyel 

mindent  egyenlővé  kell  tenni.  És  abban  keresték  az  egyenlőség 
elvének  a  megvalósítását,  hogy  mindent  porba  rántottak,  a  mi 
magasabban  állott. 

Ha  a  folytonos  előrehaladási  törekvés  nem  velünk  született 
ösztön  volna,  az  egyenlőséget  mindenesetre  el  lehetne  érni 
ezen  az  úton.  De  ebben  az  esetben  sem  kerülhetnők  ki  azt  a 
kérdést,  hogy  csupán  ezen  az  úton  lehet-e  és  kell-e  elérnünk 
az  egyenlőséget?  A  viz  nemcsak  az  apály  perczében,  hanem 
akkor  is  egyenlő  felszínen  áll,  a  midőn  az  ár  legmagasabbra 
nőtt.  Ép  így  az  alantabb  állónak  felemelése  által  is  helyre  lehet 
állítani  az  egyenlőséget.  A  mit  legjobban  bizonyít  az  a  valóság, 
hogy  maradandó  eredményeket  az  egyenlőség  utáni  törekvés 
csak  ebben  az  irányban  ért  el. 

A  Convent  véres  kézzel  kísérelt  meg  minden  feltűnő 
helyzetet  lehetetlenné  tenni.  Eszménye  az  az  egyenlőség  volt,  a 
mely  után  a  communizmus  rajong.  És  ha  vizsgáljuk  azokat  az 
eszközöket,  a  melyek  a  fennálló  viszonyokat  a  legtöbb  államban 
megingatták ;  —  azoknak  az  érzelmeit,  a  kik  által  annyi  forra- 
dalom győzött :  belátjuk,  hogy  sem  a  kísérlet,  sem  a  szükséges 
anyagi  erő  nem  hiányzott,  hogy  az  egyenlőség  elvét  ebben  az 
értelemben  uralomra  emeljék;  és  mindamellett  a  Convent  min- 
den erőfeszítésével  sem  volt  képes  egyéb  eredményre  jutni,  mint 
hogy  a  születési  jogkülönbséget  a  tehetség  és  vagyon  tényleges 
különbsége  váltotta  fel.  Rájövünk  arra,  hogy  minden  forradalom, 
mely  a  demokrata  elv  nevében  győzött,  csak  azt  eredményezte, 
hogy  mindinkább  szaporodott  azoknak  a  száma,  a  kik  a  leg- 
alacsonyabb színvonalnál  feljebb  emelkedtek.  Hogy  mindig  álta- 
lánosabb lett  a  fölemelkedési  törekvés.  Bizonyítékául  annak, 
hogy  az  egyenlőségi  törekvés  csak  abban  az  irányban  idézhet 
elő  tartós  eredményeket,  a  mennyiben  megfelel  a  mindig  előbbre- 
haladás  és  emelkedés  velünk  született  ösztönének.  De  hogy 
ezek  az  eredmények  az  emberiségre  nézve  általában  üdvösek ; 
hogy  a  következmények,  a  melyeket  az  egyenlőség  utáni  küz- 
delem előidézett,  egészben  véve  kedvezők  az  emberiség  fejlő- 
désére :  világosan  mutatja  az  a  haladás,  a  melyet  az  emberi 
tevékenység  minden  irányában  tapasztalunk.  Mert  ez  a  haladás 
annak   tulajdonítható,   hogy   az   egyenlőség   elvének   elismerése 

által  lerombolták  azokat  a  korlátokat,  a  melyek  az  egyéni  tevé- 
kenység útjában  állottak ;  és  a  magasabbra  t(")rekvést  lehetővé 
tették.  * 

75.  §.  A  kiváltságos  osztályok. 

A  nép  különös  rokonszenvvel  viseltetik  minden  kitűnőség 
iránt.  Egyes  esetekben  a  szellemi  kitünés,  igen  gyakran  azonban 
oly  egyén  iránt  is,   a  kit  csupán  születés  vagy  vagyon  emel  ki. 

Ez  az  oka,  hogy  a  jogegyenlőség  egyáltalában  nem  szün- 
teti meg  bizonyos  osztályok  túlnyomó  befolyását,  a  melyet  azok 
régóta  gyakorolnak.  Bizonyltja  ezt  Róma  története,  a  hol  egy- 
ideig  azután  is  patríciusokat  választottak  consulságra,  miután  a 
plebeiusoknak  ebben  a  tekintetben  megadták  a  hivatalképességet. 
Bizonyítja  ezt  Francziaország  is,  a  hol  az  emberek  szerfelett 
nagy  száma  —  a  nép  —  végtelenül  hatalmas,  de  egyszersmind 
végtelenül  tehetetlen,  és  e  tehetetlenség  érzetében  örömest  engedi 
magát  egyesek  által  vezettetni. 

Általában  a  demokratia  sohasem  választja  vezetőit  a  saját 
kebeléből,  hanem  mindig  a  társadalom  magasabb  osztályaiból.  ** 

Bizonyos  osztályok  és  egyének  így  az  államélet  terén 
kitüntetésben  részesülnek,  a  mely  kitüntetésnek  alapja  a  polgár- 
társak részéről  az  a  meggyőződés,  hogy  ezek  az  osztályok  kiváló 
tulajdonságokkal  bírnak  és  ezeknél  fogva  magasabb  állásra 
jogosultak ;  az  illető  osztályok  vagy  egyének  részéről  vagy  a 
személyes  becsültetés  vagy  a  birtok.  Miután  pedig  a  név  és 
birtok  régóta  örökség  szerint  száll,  azért  a  kitüntetés  vagy  előny 
is  maradandó,  a  mely  evvel  a  kettővel  össze  van  kötve. 

Ezzel  a  polgárok  közül  egy  osztálynak  különös,  a  többi 
állampolgárokéitól  eltérő  érdekei  keletkeznek,  a  melyeknek  oltal- 
mazása annak  az  osztálynak  tagjait  szövetkezésre  bírja  és  szövet- 
kezésben tartja.  És  minthogy  erdekeinek  oltalmazása  végett 
hatalomra  van  szüksége,  a  kiváltságos  osztály  politikai  uralomra 
törekszik.  Ez  az  oka  annak,  hogy  bármi  kis  előnynyel  bírjon 
valaki,  már  abban  veszedelem  rejlik  a  szabadságra  nézve,  innen 

van,  hogy  az  első  franczia  forradalomban,  miután  a  nemesség 
minden  politikai  előnye  és  minden  gyakorlati  fontossággal  bíró 
előjoga  megsemmisittetett,  minden  nemesi  czím  és  a  legcseké- 
lyebb kitüntetés  eltörlése  is  oly  hévvel  követeltetett.  * 

Nyugat-Európának  valamennyi  állama  hóditás  által  kelet- 
kezett; és  ez  a  hóditás  nemcsak  a  birtokviszonyoknak  szolgált 
alapul,  hanem  annak  a  magasabb  állásnak  is,  a  melyet  a  lakosok 
egy  része  elfoglalt  a  többiek  fölött.  Valamint  a  barbárok  törvény- 
hozása különbséget  állít  fel  a  vérdíjra  (Wehrgeld)  és  bünte- 
tésekre nézve  a  hódítók  és  meghódítottak  közt,  úgy  később  is, 
a  mikor  az  államba  köztörvényeket  vittek  be,  e  hódítók  utódainak 
kiváltságos  állást  adtak ;  és  mint  nemességet,  mindazokban  az 
előnyökben  részesítették  őket,  a  miket  őseik  már  karddal  meg- 
szereztek. Csupán  ez  az  eredete  a  nemességnek  teszi  megfog- 
hatóvá, hogy  miért  élveznek  majd  minden  országban  oly  nagy 
számú  kiváltságot. 

Hogy  a  nemesség  eredete  a  hódításban  keresendő,  abból  is 
látszik,  hogy  Angliában  és  Francziaországban  minden  család  a 
legszebb  czím  gyanánt  veszi,  ha  hőseit  valamelyik  normann  vagy 
frank  hódítóig  viheti  vissza  és  hogy  mindenütt  az  a  nemesség 
áll  legnagyobb  tiszteletben,  a  melynek  eredetét  nem  csupán 
királyi  adományozásra  lehet  visszavinni.  ** 

Az  erőszakos  hódítás  azonban,  a  mely  által  valamennyi 
újabb  állam  keletkezett,  nemcsak  a  rang-  és  rendkülönbség  alap- 
jának tekinthető,  a  mely  jelenleg  tényleg  megvan,  hanem  egyszers- 
mind millió  elnyomott  szivébe  ama  meggyőződés  első  csiráit 
rakta  le,  hogy  az  állam  szerkezete  erőszakon  és  nem  valóságos 
jogon  alapszik.  Tehát  a  minek  a  nemesség  eredetét  köszönheti, 
kiindulási  pontját  képezi  az  egyenlőségi  törekvéseknek,  a  kivált- 
ságok megszüntetésének.  *** 

Természetes,  hogy  a  nemesség  ragaszkodik  jogaihoz  — 
hogy  a  társadalom  kiváltságokkal  bíró  osztályainak  leginkább 
áll  érdekökben  a  jogállapot  fenntartása.  Érthető,  hogy  a  társa- 
dalom felsőbb  osztályai  —  ama  pillanatokat  kivéve,  a  mikor 
rémuralom  alatt  vannak  —  mindig  konzervativek.  Méltán  tekintik 

a   nemességet   a   rend    legfőbb    biztosítékának   és   a   trón  leg- 
szilárdabb támogatójának.  * 

Mindezek  a  tulajdonságok  azonban  mind  nem  elegendők 
arra,  hogy  a  nemesség  intézménye  visszaállíttassék  ott,  a  hol 
megsemmisíttetett.  Sőt  még  ott  is,  a  hol  a  nemesség  intézménye 
fennáll,  bármily  nagyszerű  és  hasznos,  a  mit  a  nemesség  egyes 
országokban  tett,  oly  alapelveken  nyugszik,  a  melyek  sokkal 
inkább  meg  vannak  ingatva,  semhogy  az  államépületnek  táma- 
szul szolgálhassanak.  ** 

Napóleon  a  nemesség  talpraállítását  megkisérlette.  Mindent 
elkövetett,  hogy  Francziaország  régi  nemességét,  a  mely  részben 
hajlott  hozzá,  fölemelhesse  elnyomatásából.  Ö  ezt  nem  az  alkot- 
mányos rend  érdekében  tette,  hanem  azért,  mert  veszélyesnek 
látta,  hogy  oly  országokban,  a  hol  a  trón  örökösödésen  alap- 
szik, az  örökösödés  elve,  a  magasabb  társadalmi  állás  emez 
előfeltétele,  csak  a  koronára  szoríttassék.  Mert  azt  hitte,  hogy  a 
trón  biztosabb  alapon  nyugszik,  ha  fokonkint  emelkedő  pyramist 
épít  annak  alapjául.  Napóleon  az  örökösödési  nemesség  intéz- 
ményét újjá  akarta  alkotni  a  monarchia  érdekében,  —  de  nem 
sikerült  neki.  *** 

Ám  ha  a  nemesség,  mint  kiváltságok  forrása  el  is  töröl- 
tetett, elsőrendű  érdeke  az  államnak,  hogy  azok  a  nagy  tulaj- 
donok, a  melyeket  a  nemesség  kifejtett,  követőkre  találjanak 
abban,  a  ki  a  nemesség  helyét  elfoglalta. 

Midőn  Róma  plebejusai  hosszú  harczok  után  a  patríciusok 
irányában  kiküzdötték  az  egyenjogúságot,  egy  sem  veszett  el  ama 
nagy  tulajdonok  közül,  a  melyek  az  előbbi  kor  consulait  és 
senatorait  jellemezték.  A  plebejusok  a  patríciusok  helyébe  léptek, 
nemcsak  a  törvény  előtt,  hanem  érzelmeikben  is,  mindenben, 
a  mire  elődeik  büszkék  voltak.  Rómára  nézve  áldásteljes  volt  az 
a  nagy  forradalom,  a  melynek  eredményeképen  az  állam  veze- 
tése a  patriciusi  családok  szűk  köréből  kijebb  terjesztetett,  mind- 
azonáltal az  nem  egyébben  állott,  minthogy  ama  polgárok  száma, 
a  kikre  Róma  büszke  lehetett,  tízszer  annyira  szaporodott.  És 
csakis   így   mondható  a  forradalom    üdvösnek,   ha  a  gentleman 

becsületérzése  milliók  közkincse  lesz ;  nem  pedig  akkor,  ha 
minden  elpóriasodik.  Azoknak,  a  kikre  az  államban  az  absolut 
hatalom  átruháztatik,  szükségök  van  korlátokra  s  a  becsület  és 
lovagiasság  törvényei  —  a  melyek  csak  addig  tarthatók  előítéle- 
teknek, a  míg  csupán  egy  osztály  által  vétetnek  igénybe  — 
valóban  nem  feleslegesek  olyanokra  nézve,  a  kiknek  kizárólag  a 
saját  akaratuk  emel  korlátokat.  * 

76.  §.  A  vagyonos  és  vagyontalan  osztály. 

A  javaknak  nemcsak  az  egyén  tulajdonít  fontosságot,  hanem 
nagy  befolyással  bírnak  azok  a  társadalomra  és  az  államra 
nézve  is.  Társadalmi  rendünk  alapja  a  tulajdon  szentsége.  Az 
állam  és  a  tulajdon  pedig  egymással  ok  és  okozati  viszonyban 
állnak ;  mert  az  egyéni  javak  biztosítása  is  ott  van  az  állam 
keletkezését  előidéző  okok  között ;  és  mert  az  egyéni  javak 
biztosítása  ma  is  az  állam  egyik  legfőbb  czélja. 

Az  egyéni  szabad  tevékenység,  a  melynek  biztosítását  az 
egyén  szintén  az  államtól  várja,  lehetővé  teszi  egyrészt  a  javak 
szerzését,  másrészt  a  javak  felhalmozódását  is.  A  szabad  ver- 
seny előidézi  a  vagyonosabbak  kiválását ;  ezek  közös  érdekei- 
nek felismerése  pedig  a  vagyonos  osztály  keletkezését.  A  nagyobb 
vagyon  az  örökösödés  elvével  párosulva  az  arisztokratiát  hozza 
létre :  —  és  pedig  akár  fekvő  birtokból,  akár  más  értékekből 
álljon  a  nagyobb  vagyon.**  Az  arisztokratia  ennélfogva  a  békés 
fejlődés  szükséges  eredménye.  Úgy  hogy  még  ha  meg  is  sem- 
misítik, új  arisztokratia  támad,  csak  azokkal  a  rendszabályokkal 
kell  felhagyni,  a  melyekhez  épen  az  arisztokratia  keletkezésének 
megakadályozása  végett  nyúltak.  Sőt  ha  nincs  mellette  politikai 
jogokkal  bíró  nép,  az  arisztokratia  szükségkép  mindig  oligarchiává 
fajul ;  éppúgy  mint  a  demokratia  bizonyosan  kényuralomra 
vezet  az  arisztokratia  ellensúlyozása  nélkül.*** 

Az  egyik  is,  a  másik  is  küzd  az  uralomért,  az  állam- 
hatalomért. Mindkettő  fölött  áll  harmadik  gyanánt  a  királyság 
...  az   ő    nagyobb   hatalmával.    És    igen  sok   példát   mutat  a 

történelem  arra,  hogy  a  birtokosok  szövetkeztek  nemcsak  egy- 
mással, hanem  az  államhatalom  birtokosával  is  —  jogaik 
védelme  végett.  Hallgatag  ekkép  szóltak  a  birtokosok  az  állam- 
hatalomhoz:  „Biztosítsd  tulajdonunkat,  s  átadjuk  érette  szabad- 
ságunkat." Ép  így  lehetséges  az  is,  hogy  a  birtoktalan  osztá- 
lyok lépnek  hasonló  szövetségre ;  s  azzal  a  feltétellel,  hogy 
mások  birtoka  közöttük  felosztassék,  lemondanak  a  politikai 
befolyásról,  a  melyből  különben  is  rég  ki  vannak  zárva.  És 
nem  bizonyos,  hogy  ezt  az  ajánlatot  az  államhatalom  birtokosa 
vissza  fogja  utasítani,  ha  ezt  a  szövetkezést  az  állam  vagy  a 
saját  érdekében  szükségesnek  véli.* 

A  király  és  a  birtokosok  esetleges  szövetkezését  érthetővé 
teszi  a  közös  vagyonérdek  és  az  a  tény,  hogy  hatalmát  mind- 
kettő ugyanazon  elvek  alapján  bírja.  Úgy  hogy  első  tekintetre 
az  államhatalom  birtokosának  és  a  népnek  a  szövetkezése  lehe- 
tetlennek is  látszik.  Pedig  hogy  nem  lehetetlen,  azt  eléggé 
bizonyítja  a  XVIll.  század  korlátlan  királyságának  úgynevezett 
szabadelvű  iránya.  A  melyhez  hasonló  szövetséget  a  korlátlan 
uralkodók  és  a  demos  között  még  igen  sokat  találunk,  bár- 
mennyire is  megyünk  vissza  a  történelemben.  Azt  látjuk  min- 
denütt, hogy  valamint  maga  Nero  is  leereszkedőbb,  sőt  emberibb 
volt  a  nép  legalsóbb  osztályai  iránt :  úgy  a  népnél  is  majd 
mindig  épen  azok  az  uralkodók  voltak  a  legnépszerűbbek,  a 
kik  korlátlan  hatalmukat  legkíméletlenebbül  gyakorolták.  Ennek 
a  jelenségnek  az  okát  könnyű  megtalálni.  A  korlátlan  uralkodó- 
nak és  a  nép  alsó  rétegeinek  közös  ellenségeik  vannak.  Mind- 
kettő azt  hiszi,  hogy  állásukat  a  köztük  levő  osztályok  függet- 
lensége veszélyezteti.  A  középosztályok  szabadságától  félti  hatal- 
mát a  kényúr ;  s  abban  keresi  a  proletár  anyagi  szenvedéseinek 
a  forrását:  annálfogva  mindketten  szövetkeznek  a  közös  ellen- 
ség ellen.** 

A  vagyonosak  és  vagyontalanok  k()zt  így  megindul  a  harcz, 
a  mely  —  a  történelem  tanúsága  szerint  —  ha  egyszer  elkezdő- 
dött, sohasem  végződött  másként,  mint  a  szabadság  bukásával.  *** 

Ebben  a  harczban  igen  czélirányos  izgatási  eszköz  a  gazdag 
és  szegény  emberek  érdekeinek  egymástól  való  elkülönítése. 
Az  érdekeknek  ez  a  felosztása  azonban,  közelebbről  tekintve, 
alaptalannak  fog  mutatkozni. 

Az  érdekek  azonossága  ugyanis  nem  a  vagyonosság  foká- 
tól függ,  hanem  attól,  vájjon  ugyanazon  viszonyok  között  éretik-e 
el  a  vagyonosság  fenntartása  és  öregbítése.  Valamint  nem  tehető 
fel,  hogy  azok,  a  kik  többféle  forrásból  egyforma  jövedelemmel 
bírnak,  már  ez  oknál  fogva  azonegy  törvény  mellett  fognak 
szavazni :  épúgy  lehetséges  érdekazonosság  olyanok  között,  a  kik 
igen  különböző  jövedelemmel  bírnak.  Azt  a  törvényt,  a  mely  az 
iparnak  a  földmüvelés  rovására  kedvezne,  a  dolog  természete 
szerint  mindazok  elleneznék,  a  kiknek  jólétök  a  mezei  gazda- 
ságtól függ :  valamint  másrészről  a  gyáriparral  foglalkozók  —  a 
gazdag  gyártulajdonos  azonképen,  mint  a  szegény  napszámos 
—  egyesülnének  az  oly  törvény  hozatalának  megakadályozására,  a 
mely  a  gyáripar  kárával  juttatna  előnyöket  a  mezei  gazdaságnak. 

Az  érdekek  különfélesége  nem  a  vagyon,  hanem  a  foglal- 
kozás különfélesége  által  feltételeztetik.  Ha  máskülönben  volna, 
akkor  az  alkotmányos  élet  a  szegényebb  osztályok  tökéletes 
elnyomásához,  vagy  a  gazdagabbak  kifosztásához  vezetne ;  — 
holott  még  Francziaországban  is,  a  mióta  alkotmányos  intézmé- 
nyekkel bír,  épen  ellenkező  eredményt  tapasztalunk.  A  népesség 
valamennyi  osztályának  vagyona  tetemesen  növekedett  annál- 
fogva, mivel  az  igen  hiányos  választási  rendszer  daczára  is  az 
ország  valamennyi  érdeke  képviselve  volt  a  parlamentben.  * 

A  mai  államnak  nem  is  az  a  feladata  hogy  akár  az 
egyik,  akár  a  másik  érdeket  pártfogolja.  Ha  figyelmünket  a  jelen 
államok  anyagi  érdekeire  fordítjuk,  arról  győződhetünk  meg, 
hogy  ebben  a  tekintetben  csak  egy  van,  a  mi  az  egész  nép 
általános  szükséglete  gyanánt  vehető  számításba:  — az,  hogy  az 
állam  valamennyi  érdeket  egyaránt  oltalmazzon.  **  Tehát  az 
államnak  nem  szabad  különbséget  tenni  a  vagyonosak  és  vagyon- 
talanok érdekei  között.  Nem  szabad  az  államnak  a  vagyonosak- 
ban a  közrend  különös  védőit,   az   állam  fenntartóit,  a  vagyon- 

talanokban  az  állami  és  társadalmi  rend  született  ellenségeit 
látnia,  a  mikor  az  állam  jövedelmeinek  nagyobb  része  közvet- 
lenül vagy  közvetve  a  szegényebb  osztályoktól  szedetnek  be ; 
a  kikre  nézve  az  adónak  bármily  parányi  növekedése  sokkal 
nyomasztóbb,  mint  a  vagyonosakra  nézve.  A  mikor  a  közrendnek 
minden  bomlása,  a  legkisebb  bizonytalanság,  a  mely  a  töke- 
pénzest jövedelmének  egy  vagy  két  százalékától  fosztja  meg, 
ezer  napszámoscsaládot  juttat  koldusbotra;  s  a  jólét,  a  mely  ily 
zavarok  után  bekövetkezni  szokott,  a  vagyonosak  veszteségét 
megtéríti,  de  sohasem  azokét,  a  kik  néhány  nap  alatt  megfosz- 
tattak minden  eszköztől,  a  melylyel  magukon  később  segít- 
hetnének. * 

Az  államnak  nem  feladata,  hogy  pl.  a  nagyipart  a  kisipar 
elnyomására  irányzott  törekvésében  támogassa  és  hogy  a  nagyobb 
iparnak  adott  befolyás  által  a  gazdagság  túlnyomóságát  elő- 
mozdítsa. **  De  épen  a  saját  érdekében  kötelessége,  hogy  polgá- 
rainak osztályokba  való  tagozódását  és  ezzel  a  társadalmi 
osztályok  harczát  megakadályozza.  Mert  a  hol  az  államhatalom 
részesei  közt,  a  király,  az  arisztokratia  és  a  nép  között  ellen- 
kezés van,  mindenik  rész  a  saját  czéljainak  elérésére  fordít 
minden  erőt,  a  melylyel  közvetlen  rendelkezhetik,  azaz  a  jelen 
esetben  ellenzése  erősítésére ;  a  minek  következtében  ily  viszo- 
nyok közt  az  állam  a  benne  levő  erőknek  csak  kis  részével 
rendelkezhetik.  Abban  az  államban,  a  hol  a  nép  és  a  felsőbb 
osztályok  ellenkezésben  állanak,  ha  az  első  keríti  kezére  az  állam- 
hatalmat, nemcsak  mind  az  az  erő  megy  veszendőbe,  a  mely 
közvetlen  az  arisztokratiától  függ,  hanem  a  demokratia  erejéből 
is  az  a  rész,  a  melyet  az  ellenzés  emészt  fel.  Hasonló  történik 
az  ellenkező  esetben.  A  miből  világosan  látjuk,  hogy  az  állam 
a  különböző  osztályok  versengése  következtében  a  legnagyobb 
tehetetlenségbe  sülyedhet,  bármily  nagy  az  erők  összege,  a  melyek 
az  államnak  rendelkezésére  állhatnának.  S  egyáltalában  nem 
szükséges,  hogy  ez  a  küzdelem  anyagi  legyen.  A  hol  a  külön- 
böző osztályok  közt  nem  csupán  nézetkülönbség  uralkodik,  hanem 

egyszersmind  az  egyik  osztály  törekszik  a  másik  osztályt  kiszorí- 
tani állásából  és  kizárólag  magához  ragadni  minden  hatalmat: 
—  ez  a  harcz  mindenütt  megvan,  habár  csak  a  parlamenti  viták 
terén  folyik  is  az.  Ott  természetesen  az  osztályharcz  előbb 
említett  következményeit  sem  kerülheti  el  az  állam.  * 

77.  §.  A  kommunizmus. 

A  kommunizmus  az  egyéni  vagyon  megszüntetése,  közössé 
tétele,  és  az  egyénnek  az  állam  alá  való  rendelése  a  társadalmi 
és  birtokviszonyok  egyenlőségének  a  megvalósítása  végett.** 
Öntudatos  katonái  a  szocialisták.  De  ugyancsak  érte  küzdenek 
mindazok  is,  a  kik  nem  hívei  az  egyéni  vagyon  megszünte- 
tésének, de  zászlajukra  mégis  a  politikai  egyenlőséget  írták : 
mert  a  politikai  egyenlőség  létesítésének  előfeltétele  a  társadalmi 
és  birtokviszonyok  egyenlősége.*** 

A  lényeget  ugyanis  a  kommunizmusban  nem  azok  az  egyes 
javaslatok  teszik,  a  melyek  ellen  annyi  éiczczel  és  tudományos- 
sággal szoktak  sorompóba  szállni.  Miként  Cabet,  kommunista 
hitvallomásában,  a  család  fenntartása  mellett  nyilatkozik,  míg 
mások  azt  a  teljes  egyenlőség  rendszerével  összeférhetetlennek 
tartják :  úgy  alig  van  a  kommunizmus  tanai  közt  egyetlenegy  is, 
a  mely  körül  a  legnagyobb  véleménykülönbség  ne  mutatkoznék. 
A  lényeg,  a  miben  egyetért  a  kommunizmus  minden  követője, 
abban  áll,  hogy  az  állam  czéljául  a  teljes  egyenlőséget,  s  eszközül 
erre  a  czélra  az  egyénnek  az  állam  alá  való  föltétlen  alárende- 
lését tekintik.  Minthogy  pedig  az  egyén  teljes  alávetése  az 
állam  hatalmának  csak  úgy  lehetséges,  ha  az  államot  korlátlan 
hatalommal  ruházzuk  fel ;  és  minthogy  az  általános  egyenlőség 
elvét  akkor  lehet  leginkább  megközelíteni,  ha  ez  alól  csupán 
egy  személy  van  kivéve:  lehetetlen,  hogy  a  kommunista  elveket 
valaha  más  valósítsa  meg,  mint  az  absolutizmus.  **** 

Ezen  az  alapon  alkotott  a  katholicismus  a  szerzetességben 
olyan  községeket,  a  melyekben  az  egyéniség,  a  mennyire  lehet- 
séges,  elenyészett.  Az  egyénre   nézve   lehetetlenné  tette  minden 

egyéni  érdek  keletkezését  vagy  legalább  kielégítését;  az  egyént 
lehetőleg  elszigetelte  és  széttépett  minden  köteléket,  a  szerzetieken 
kivül :  mert  azt  akarta,  hogy  az  egyén  a  helyett,  hogy  a  saját 
feladatát  követné,  egész  tudományát  és  tehetségét  annak  a  társa- 
dalomnak szentelje,  a  melynek  tagja.  *  Ezzel  egyszersmind 
alkalmat  is  adott  nekünk  arra,  hogy  a  kommunista  társadalmat 
közvetlenül  megfigyelhessük.  A  zárdákban  mindazt  megtaláljuk, 
a  mi  egy  szocziálista  módra  berendezett  társadalomban  szük- 
séges. Megszüntetése  az  egyéni  szabadságnak,  közösség  az  élve- 
zetekben és  foglalkozásokban,  a  közügyeknek  egy  a  tagok  által 
választott  főnök  által  való  vezetése,  és  pedig  gyakran  e  tagok 
jelentékeny  befolyása  mellett.  Ha  közelebbről  vizsgáljuk  ezt  az 
intézményt,  úgy  arról  győződünk  meg,  hogy  a  vallásos  társu- 
latok oly  kedvező  viszonyok  közt  vannak,  a  minőre  nem  számíthat 
a  szocialisták  társadalma.  A  tagok  közt  többnyire  magasabb 
műveltségi  állapot  és  a  vallásos  lelkesedésnél  fogva  az  erkölcsi- 
ség nagyobb  foka  található,  s  e  mellett  anyagi  szükségleteik  is 
gyakran  nagy  birtok  által  biztosítvák.  Mindezek  megvannak  a 
zárdákban,  s  a  zárdai  intézmény  mindazonáltal  az  egyéniség 
teljes  feláldozásán  nyugszik.  ** 

Hasonló  példát  a  történelemben  még  eleget  találunk.  Azok 
az  iskolák,  a  melyek  az  egyéni  tulajdon  megszüntetését  jól 
rendezett  államintézményekkel  összeférhetőnek  tartják,  nézeteik 
igazolására  idézni  szokták  Mózes  és  Lykurg  intézkedéseit,  az 
első  keresztények  és  a  zárdák  vagyonközösségét ;  továbbá  Indiát, 
a  hol  több  községben  a  földbirtok  közkezelés  alatt  van,  s  a 
termés  a  község  tagjai  közt  bizonyos  canon  szerint  felosztatik. 
Sőt  arra  is  van  példa,  hogy  a  vagyonközösség  nemcsak  kicsiny 
államokban  volt  meg,  hanem  száz  meg  százezer  ember  is  élt 
már  hosszú  időn  keresztül  hasonló  intézkedés  alatt.  A  terjedelmes 
államterület  jól  kezeltetett,  földmívelés  és  ipar  emelkedett.  Az 
állam,  ez  intézmények  mellett,  határait  hódítások  által  kijebb  is 
terjesztette  és  oly  egybeolvasztás!  erőt  tanúsított  a  legyőzött 
népek  irányában,  hogy  hasonló  példára  alig  akadunk  a  történe- 
lemben.   És  bár    elenyésztek  is  ezek  az  intézmények,  ezt  nem  a 

belőlük  fejlődött  bajok,  hanem  előre  nem  látható  külső  esemé- 
nyek idézték  elő ;  s  ezek  az  intézmények  csak  az  állammal 
együtt,  a  melynek  háborítlan  nyugalmát  annyi  ideig  biztosí- 
tották, enyésztek  el. 

A  midőn  Pizarro  az  inkák  országát  meghódította,  három 
részre  osztva  találta  azt:  a  nap,  az  inkák  és  a  nép  számára. 

A  nap  birtoka  a  templomok,  a  pompás  cultus  és  a  nagy- 
számú papság  fenntartására  volt  szentelve.  A  másik  rész  a 
királyi  ház  és  rokonai  s  a  kormány  szükségleteire.  A  harmadikat 
fejenkint  osztották  ki  a  nép  között. 

Huszonnégy  éves  korában  minden  peruinak  nőül  kellett 
vennie  egy  18  éves  le4nyt.  A  község  vagy  kerület,  a  melyben 
lakott,  ez  alkalommal  lakást  jelölt  ki  számára.  Egyszersmind 
az  ő  és  neje  tartására  elegendő  földet  mértek  ki  neki,  a  mely- 
hez minden  született  gyermek  részére  adatott  némi  pótlék. 
A  földet  évenkét  újra  felosztották,  s  a  földmívelő  birtoka  család- 
jának száma  szerint  apadt  vagy  szaporodott. 

Az  egész  földet  a  nép  művelte.  Először  a  nap  birtokát ; 
azután  az  aggok,  betegek,  árvák  és  a  tettleg  szolgálatban  levő 
katonák,  szóval  a  községbeliek  ama  részének  földjeit,  a  kik 
ezt  a  foglalkozást  maguk  nem  végezhették.  Ha  ez  megtörtént, 
mindenki  a  maga  számára  dolgozott.  Utoljára  művelték  az  Inka 
földjeit. 

Hasonló  rendszert  követtek  az  iparűzésben  is.  Minden 
lámanyáj  a  nap  és  az  inka  kizárólagos  tulajdonának  tekintetett. 
Az  országban  szétszórva  pásztorok  őrizetére  bízatott,  koronkint 
megnyiratott,  a  gyapjú  közraktárakba  hordatott  és  minden  család 
kapott  házi  szükségleteire  elegendő  gyapjút,  a  mi  a  nőknek 
adatott  át  megfonás  és  megszövés  végett.  Ha  ez  elkészült,  minden 
házban  az  Inka  számára  fontak  és  szőttek.  Az  állam  részére 
szükséges  kelme  mennyiségét  és  minőségét  az  ország  fővárosá- 
ban határozták  meg,  a  minek  megtörténtével  a  munkát  kiosz- 
tották a  tartományok  köz()tt. 

Különösen  erre  a  czélra  rendelt  hivatalnokok  ügyeltek  fel 
a  gyapjú-kiosztásra;  a  kik  vigyáztak  arra  is,  hogy  a  külön- 
böző munka  az  illető  kezek  által  készíttessék.  Időről-időre 
elmentek  a   házakhoz,    s   utána   néztek,   hogy   a   munkát   lelki- 

ismeretesen  végezzék.  Ez  a  felügyelet  nemcsak  azokra  a  mun- 
kákra szorítkozott,  a  melyek  az  Inka  számára  készültek,  hanem 
azokra  is  kiterjedt,  a  melyeket  az  egyesek  házi  szükségleteire 
készítettek,  nehogy  a  nyers  anyag,  a  melyet  mindenki  a  saját 
használatára  kapott,  elrontassék,  és  valaki  nélkülözni  legyen 
kénytelen  a  szükséges  ruhát.  Ily  munkák  körül  az  ötéves 
gyermektől  a  vén  matrónáig  a  ház  egész  nöi  része  foglalkozott. 
Az  elaggott  és  beteg  embereken  kívül  senki  sem  élhetett 
munka  nélkül.  A  henyeség  bűntett  volt,  a  melyet  szigorúan 
fenyítettek. 

Az  ország  valamennyi  bányája  az  Inka  tulajdona.  Kizáró- 
lag az  ö  számára  mívelték  azokat  oly  emberek,  a  kik  ebben  a 
munkában  jártassággal  bírtak,  s  erre  a  czélra  abból  a  kerület- 
ből választották  őket,  a  hol  a  bányák  voltak. 

Minden  perui  földmívelő  volt,  és  tartozott  magáról  gon- 
doskodni földeinek  megművelése  által.  Egyrészük  technikai 
oktatást  nyert,  s  néhányan  azokkal  a  finomabb  iparczikkekkel 
foglalkoztak,  a  melyek  az  Inkának  és  udvarának  fényűzésére 
szükségesek  voltak.  A  munkát  erre  a  czélra  rendelt  biztosok 
osztották  fel. 

A  termékek  és  kézmüvek  egy  részét  a  fővárosba  vitték  az 
udvar  használatára.  A  többit  raktárakba,  a  mik  az  ország 
különböző  részeiben  nagy  számmal  voltak.  Ez  az  ország  szük- 
ségleteinek a  fedezésére  szolgált.  A  takarékos  kezelés  mellett 
megmaradt  készletet  más  raktárakba  hordták,  a  terméketlen 
évek  vagy  oly  egyének  számára,  a  kiket  betegség,  vénség  vagy 
valami  szerencsétlenség  akadályozott  a  magukról  való  gon- 
doskodásban. Ily  intézkedés  mellett  Peruban  a  pauperizmus 
lehetetlenné  volt  téve.  Senki  sem  szegényedhetett  el,  de  nem  is 
gazdagodhatott  meg.  A  perui  nép  egy  körben  forgott,  a  hol 
rendezve  volt  minden,  s  az  emberi  ösztönök  és  szenvedélyek 
elől  minden  tér  el  volt  zárva. 

Azt,  hogy  e  rendszer  mellett  az  ország  anyagilag  fejlő- 
dött, bizonyítják  azok  a  nagy  utak,  a  melyeknek  nyomai  az 
utazót  ma  is  bámulatba  ejtik.  Ez  utak  mentén  szállodák 
voltak,  az  Inka  és  udvara,  úgyszintén  a  hivatalos  utazók  szá- 
mára. Más   utazó   Peruban  nem   volt.   Minden  öt   mérföldnyire 

kis  házakat  építettek  a  futárok  számára,  a  kik  —  posta  gyanánt  — 
a  kormány  rendeleteit  tovább  szállították. 

Prescot  története  Peru  meghódításáról,  a  mely  egykorú 
források  alapján  készült,  részletesen  ismerteti  azokat  az  intéz- 
ményeket, a  melyek  a  perui  államban  ezeknek  az  elveknek  az 
alkalmazását  lehetővé  tették.  Belőle  a  legrészletesebb  tudomást 
lehet  meríteni  mindezekről ;  és  mindenki  meggyőződhetik  arról, 
hogy  Peru  ez  intézmények  által  —  legalább  szomszédaihoz 
képest  —  nemcsak  magas  fokára  emelkedett  a  jólétnek  és 
műveltségnek,  hanem  hatalmát  más  népek  fölött  is  messze 
kiterjesztette. 

Ez  a  példa  eléggé  bizonyítja  azt  is,  hogy  az  alapelvek, 
a  melyeken  a  kommunizmus  nyugszik,  —  t.  i.  az  egyénnek 
teljes  alárendelése  az  állam  alá,  s  ezzel  egybekötve  az  egyéni 
tulajdon  megszüntetése  —  nagy  államokban  is  gyakorlatilag 
fennállhatnak.  De  az  is  kétségtelen,  hogy  a  lehető  legnagyobb 
despotizmus  volt  az  ár,  a  melyen  Peru  lakói  az  anyagi  jólétet 
megvásárolták.  Annak,  a  ki  az  egész  államszerkezetet  fenntar- 
totta, korlátlan  hatalommal  kellett  bírnia ;  úgy  hogy  Atahualpa 
inka  elmondhatta  Pizarrónak,  miszerint  akarata  ellenére  még  a 
madarak  sem  mernek  Peruban  repülni.  A  közbiztonság  azt 
kívánta,  hogy  a  szellemi  fejlődés  korlátok  közé  szoríttassék. 
A  mint  a  kommunisták  is,  hogy  megelőzzék  a  veszedelmet,  a 
mely  az  egyének  nem  egyenlő  képességéből  az  egyenlőségre 
nézve  származhatnék,  az  egyének  nevelését  és  tevékenységét 
feltétlenül  alárendelik  az  államnak.  Szükségesnek  tartanak  oly 
hatalmat,  a  melyet  mindenhatósággal  ruháznak  fel,  hogy  a  dol- 
goknak isteni  rendjét  lehetővé  tegye  az  emberek  között. 

Gyakorlatilag  csak  kevéssé  lényeges  az  a  különbség,  hogy 
a  kommunizmus  nézete  szerint  ennek  a  hatalomnak  az  egyének 
szabad  választásából  kell  erednie ;  mert  a  hol  egyéb  szabadsága 
nincsen  a  népnek,  a  választási  jog  maga  sem  hosszas  életű. 
A  kommunista  Francziaország  például  ép  oly  könnyen  le  fog 
mondani  róla,  mint  a  respublica,  a  midőn  Napóleont  előbb  tíz 
évre,  aztán  egész  életére  consullá  és  végül  császárrá  választotta. 
A  szabad  választási  jog  is  a  szabad  verseny  elvén  alapszik ;  és 
ama  rendszer  mellett,  a  melynek  legfőbb,  sőt  egyedüli  czélja  az 

egyenlőség  megalapítása  és  oly  szervezet  létesítése,  a  mely 
minden  versenyt  kizár:  —  ily  rendszer  mellett  nem  lehet  ragasz- 
kodni a  választási  joghoz,  a  mely  ellenkezik  mindakét  kitűzött 
czéllal.* 

A  kommunizmus  győzelmével  az  egyes  államokban  meg- 
szűnnék az  egyének  harcza.  A  harcz  azonban  nem  fejeződnék 
be.  Az  államokban  a  javakat  egyenlően  felosztották  valamennyi 
állampolgár  között :  de  megmaradt  a  különbség  a  javak  tekin- 
tetében az  államok  között.  Néhol  a  ^nép  szűk  területre  szorul, 
vagy  éghajlata  által  a  legtöbb  élvezettől  meg  van  fosztva;  mig 
másokat  nagy  területen  a  természet  elhalmoz  minden  áldásával. 
A  helyzetökkel  elégedetlen  népek  rövid  idő  alatt  arra  a  meggyőző- 
désre jutnak,  hogy  az  egyes  államok  körében  alkalmazott  elveket 
az  egész  emberiségre  ki  kell  terjeszteni.  És  a  birtokos  és  birtok- 
talan  egyének  közt  megindult  és  a  kommunizmus  békéjével  vég- 
ződött harcz  a  kedvező  és  nem  kedvező  állapotú  népek  közötti 
harczban  fog  folytatódni.** 

78.  §.  Útban  a  kommuniztnus  felé. 

Ha  az  állam  életét  vizsgálat  alá  veszszük,  lehetetlen  észre 
nem  vennünk  a  közeledést  a  kommunizmus  felé.  Általános  a 
törekvés  a  politikai  egyenlőség  létesítésére,  a  népfelség  eszmé- 
jének megvalósítása  által.  Az  állam  hatalma  a  népfelség  nevében 
korlátlanná  tétetett.  Az  egyetlen  biztosíték,  a  melylyel  az  egyén 
e  hatalommal  szemközt  bír,  abban  kerestetik,  hogy  ama  hata- 
lom alkotására,  a  mely  a  népfelség  nevében  fölötte  uralkodik, 
mindenki  egyenlő  befolyással  bir  a  választási  jog  gyakorlása 
által.  A  nép  szenvedélyesen  követeli,  hogy  az  egyenlő  választási 
jog  valósággá  váljék.  Minthogy  pedig  a  választási  jog  alkalma- 
zásánál a  gyakorlati  egyenlőségnek  útjában  leginkább  a  társa- 
dalmi állás  és  a  birtok  egyenlőtlensége  áll,  e  jognak  biztosítására 
még  a  társadalmi  állások,  még  a  birtok  egyenlőtlenségét  is 
megtámadja. 

*  I.  314-318.  -  **  I.  119. 

Nem  törődik  azzal,  hogy  a  birtok  munkának  eredménye 
s  mint  ilyen  szent.  A  mint  a  korlátlan  hatalom  sohasem  döbbent 
vissza  a  jognak  szentsége  elöl,  a  midőn  e  jog  megtámadásában 
előnyt  látott :  akár  Nérónak  hívták  ezt  a  korlátlan  hatalmat,  akár 
athenei  népnek ;  akár  egy  anyának  meggyilkolása,  akár  a  leg- 
nemesebb polgárok  száműzetése  volt  az,  a  mit  a  saját  érdekében 
szükségesnek  tartott. 

Nem  törődik  azzal,  hogy  a  társadalmi  állás  és  a  birtok 
tökéletes  egyenlősége  lehetetlen.  Mert  a  politikai  egyenlőséget 
mint  olyan  czélt  tűzték  ki  eléje,  a  melynek  elérése  lehetséges, 
sőt  a  mely  felé  törekednie  k()telessége :  azért  azoknak  nem  ad 
hitelt,  a  kik  az  egyetlen  eszközt,  a  mely  által  ama  czél  elérhető 
lenne,  lehetetlennek  mondják. 

Nem  törődik  azzal  sem,  hogy  ha  az  egyéni  tulajdont  eltör- 
lik, a  rugó  hiányában  semmi  sem  fogja  az  emberek  lehető  leg- 
buzgóbb  munkálkodását  biztosítani,  a  mely  pedig  Európa  legtöbb 
országának  jelen  népességi  viszonyainál  fogva  az  emberiség  fenn- 
tartására nélkülözhetetlen.  Hogy  vissza  kell  térnünk  a  rabszolga- 
sághoz, vagy  tömérdek  szenvedés  után  általános  nyomorúságba 
kell  sülyednünk :  olyanba,  mint  a  minő  az  volt,  a  melyből  jelen 
polgárosodásunk  kibontakozott. 

Történjék  bármi,  a  tökéletes  egyenlőségnek  gyakorlatilag 
is  életbe  kell  lépni.  Ezt  az  egyenlőséget  az  egyetlen  valódi  jog- 
állapot gyanánt  hirdették.  A  fejenkénti  választást  e  czél  eszközének 
mondták.  És  ott,  a  hol  ezzel  be  nem  lehet  érni,  a  lázadást  a 
jogok  legszentebbikének  nyilvánították.  A  nép,  ha  egyszer  arra 
a  meggyőződésre  jutott,  hogy  a  politikai  jogok  valóságos  egyenlő- 
sége csak  a  birtok  egyenlősége  által  valósítható,  immár  aligha 
szűnik  meg  jogát  tovább  követelni. 

És  ebben  rejlik  a  szocializmus  és  kommunizmus  veszélyes- 
sége. *  Abban  t.  i.,  hogy  a  kommunizmus  csupán  azoknak  az 
alapelveknek  logikai  továbbfejlesztése,  a  melyek  az  államban 
általános  érvényességgel  bírnak ;  a  melyeken  korunk  valamennyi 
államintézménye  nyugszik.  Ennek  kell  tulajdonítanunk  e  tanok 
bámulatos   elterjedését  is.  Innen  van,    hogy  egy,   számra   nézve 

*  1.  48—50. 

csekély  iskola  tanai  aránylag  rövid  idő  alatt  nagy  pártok  jel- 
szavai lettek;  —  hogy  korunk  szocialistái,  minden  reájuk  hal- 
mozott gúny  daczára,  azt  kiálthatják  elleneiknek,  a  mit  szent 
Ágoston  a  kereszténység  ellenségeinek  mondott:  „Illud  scio, 
quod  isti  irrisores  nostri  —  pauciores  sünt  hoc  anno,  quam 
fuerunt  priori."  Innen  van,  hogy  immár  azok  ellenében  is,  a  kik 

—  mint  állítják  —  az  emberi  természettel  ellenkező  elveket 
hirdetnek,  s  egyáltalában  lehetetlent  akarnak,  minden  eszközt 
fel  kell  használnunk,  a  mely  az  államnak  rendelkezésére  áll. 
Innen  van  végre  az  a  különös  látvány  is,  hogy  a  fennálló  rend 
ellenei  gondosan  kerülik  az  erőszakos  összeütközést,  míg  a  rend 
védői  azt  óhajtják,  s  a  törvényhozás  konzervatív  többsége  kény- 
telen azt  az  alkotmányt,    a   melynek   lételét   köszöni,  alapjában, 

—  a  választási  törvényekben  —  változtatni,  hogy  az  a  felforgató 
pártnak  eszközül  ne  szolgáljon. 

A  veszély  nagysága,  a  mely  az  egész  társadalmi  rendet 
fenyegeti,  érthetővé  teszi  azt  az  ellenszenvet,  a  melylyel  korunk- 
ban a  szocializmus  és  kommunizmus  ellen  fellépnek ;  —  azt  a 
szenvedélyességét,  a  melylyel  ezeket  a  tanokat  ostromolják.  De 
tévedésbe  esnénk,  ha  azt  hinnők,  hogy  a  túlságos  vádak  és 
hamis  állítások,  a  melyeket  a  szocializmus  ellen  felsorakoztatnak, 
a  fenyegető  veszedelmet  elhárítják.  A  vádak  között,  a  melyeket 
a  szocializmus  ellen  emelnek,  egy  sincs,  melyet  egykor  a  keresz- 
ténység ellen  nem  használtak  volna. 

A  keresztényeket  is  az  első  századokban  „hostes  humani 
generis"  névvel  illették.  Szemükre  vetették,  hogy  a  tulajdont 
megtámadják.  És  midőn  vakbuzgóságukban  az  ó-kor  műemlékeit 
lerombolták,  barbarizmussal,  istentagadással  vádolták  meg  őket. 
Azt  állították,  —  és  pedig  ezt  joggal  — ,  hogy  oly  társadalmi 
viszonyok,  a  milyeneket  az  első  keresztények  be  akartak  hozni, 
nagyobb  államokban  lehetetlenek:  mert  a  tökéletesség  és  az 
önfeláldozás  oly  mértékét  kívánják,  a  minővel  az  életben  nem 
találkozhatunk. 

Még  a  IV.  század  vége  felé  is  a  régi  vallás  mellett  nyilat- 
kozott a  nép  műveltebb  része,  a  senatus  arisztokratiája  és  a 
birodalom  legnagyobb  városai.  A  szellemi  arisztokratiából  előttünk 
egy    Hyeronimus,    Augustinus,    Paulinus,  Victorinus,  Prudentius 

iratai  bírnak  kiváló  becscsel ;  holott  a  forma  tökéletességében, 
a  melyre  a  régi  kor  nagyon  sokat  adott  és  a  mi  iránt  a  szentatyák 
oly  közönyösséget  tanúsítottak,  az  egykorúak  sokkal  kitűnőbb  írók- 
nak tartották  Amianus  Marcellinust,  Aurelius  Victort,  Eutropíust, 
Symniachust,  Ausoníust,  Claudianust,  stb.,  míg  az  előbbieket 
csupán  merész  és  veszedelmes  röpiratkészítöknek  (pamphletaires) 
tekintették. 

A  mi  az  erkölcsiséget  illeti,  igen  természetes,  hogy  ez  a 
keresztények  mellett  szólott.  De  egy  pártnak  tekintélyt  csupán 
azok  az  erények  kölcsönöznek,  a  melyeket  koruk  véleménye 
ilyeneknek  ismer.  Már  pedig  a  polgári  erényeket  illetőleg  nem 
kedvezöleg  ütött  volna  ki  a  keresztényekre  nézve  az  összehason- 
lítás. Hiszen  sok  keresztény  volt,  a  ki  a  hadiszolgálatot,  sőt  a 
házasságot  is  összeférhetetlennek  tartotta  a  keresztény  tökéletes- 
séggel. Másrészt  keresztényi  szempontból  is  emeltettek  már  a 
IV.  században  némi  panaszok  a  clerus  erkölcsi  magaviselete  ellen. 

Mondották,  hogy  a  kereszténység  győzelme  barbarizmusba 
döntené  a  világot ;  hogy  általa  végtelen  nyomor  áradna  az  emberi- 
ségre, és  csak  századokon  keresztül  tartó  küzdelmek  után  alakul- 
hatna ismét  új  rend. 

Mindez  beteljesedett.  És  mégis  diadalmaskodott  a  keresz- 
ténység az  ó-kor  civilizációja  fölött.*  A  pogányságnak  erős 
támasza  volt  a  népszokás.  Az  államhatalom,  és  pedig  a  római 
impérium,  századokon  keresztül  feladatának  hitte,  hogy  fenntartsa 
a  régi  vallást.  És  mégis  a  kezdetben  megvetett  új  tan  győzedel- 
mesen állta  ki  a  harczot  a  népszokásokkal,  az  államhatalom 
anyagi  erejével,  sőt  még  azzal  a  philosophiával  is,  a  melynek 
befolyásától  eleinte  maga  sem  volt  képes  menekülni,  s  melyet 
annak  több  nagy  hirdetője,  mint  Justin,  Clemens,  Origines  stb. 
a  kereszténységre  való  előkészületnek  nyilatkoztatott.  Úgy  hogy 
tökéletes  diadalát  maga  az  államhatalom  is  elismerte. 

A  kommunistáknak  az  a  szokása,  hogy  a  kereszténységre 
hivatkoznak,  könnyen  magyarázható  azzal  a  nagy  hasonlatos- 
sággal, a  mely  az  ő  helyzetük  és  az  első  keresztények  helyzete 
közt    megvan.    Érthető,    ha    sokan    a    kereszténység    fennmara- 

*  1.  310-313. 

dásáért  is  aggódnak,  a  mikor  ennek  mai  hielyzete  hasonlít  a 
pogányság  IV.  századbeli  helyzetéhez ;  és  a  mikor  a  convent- 
nek  a  kereszténység  ellen  hozott  törvényei  önkéntelenül  is  a 
a  408.  év  17.  Calend.  Decembris  kelt  hires  törvényre  emlé- 
keztetnek.* 

Azonban  minden  e  tárgyú  aggodalom  ama  lényeges  különb- 
ség félreismerésén  alapszik,  a  mely  az  ó-kor  vallásai  és  a 
keresztény  vallás  közt  van. 

Az  ó-kor  vallásainak  lényege  a  cultus  szertartásaiban 
rejlett,  a  kereszténységben  maga  a  tan  a  lényeg.  Amazok  később 
támadtak,  mint  az  állam ;  és  mindenütt  az  állam  szükségletei- 
hez alkalmaztattak.  Azok  államvallások,  ez  az  emberiség  val- 
lása. Azok  támasza  az  állam,  ezé  a  nép.  Csak  midőn  a  keresz- 
ténység természetes  állását  félreismerve,  lényegét  formákban,  és 
nem  a  tanban  keresi ;  ha  magát  államvallásnak  tekinti  és 
támaszát  nem  a  nép  meggyőződésében,  hanem  az  államhata- 
lomban keresi ;  a  midőn  a  pogánysághoz  hasonló  helyzetre 
alacsonyítja  le  magát:  a  kereszténységet  csak  akkor  fenyeget- 
hetik hasonló  veszedelmek.  Míg  ez  nem  történik ;  míg  a  hitet- 
lenség és  erkölcstelenedés,  a  miket  a  XVIII.  század  udvarainál 
philosophia  gyanánt  hirdettek,  a  társadalomnak  csak  magasabb 
osztályaiban  terjedt  el,  s  legfölebb  a  középosztálynál  utánoz- 
tatik  mint  felvilágosultság;  a  míg  a  nép  többsége  keresztény 
maradt:  mindaddig  a  kereszténység  és  vele  együtt  minden,  a 
mi  ennek  alapján  nyugszik,  tehát  társadalmi  rendünk  is,  nem 
fog  megrendülni.  ** 


*  Teinplorum  detrahantur  annonae  simulacra  si  qua  etiam  nunc  in 
templis  fanisque  consistunt  et  quae  alicubi  ritu  vei  acceperint  vei  accipiunt 
paganorum,  suis  sedibus  cvellantur,  cum  hoc  rcpetita  sciamus  saepius 
sanctione  decretuni.  Aedificia  ipsa  temploruni,  quae  in  civitatibus  vei 
oppidis,  vei  extra  oppida  sünt,  ad  iisum  publicum  vindicenlur;  arae  locis 
omnibus  destruantur ;  omniaque  templa  possessionibus  nostris,  ad  usus 
accomodos  transferantur ;  domini  destruere  cogantur. 

Non  liceat  oninino  in  honoreni  sacrilegi  ritus  funestionibus  locis 
exercere  convivia  vei  quidquam  solemnitatis  agitare.  etc.  Cod.  Theod.  1.  16. 
tit.  10.  cap.  19. 

C)  A  NEMZETISÉG. 

79.  §.  A  nemzetiségi  eszme  eredete  és  fejlődése. 

Sem  a  római  birodalomban,  a  melynek  romjaiból  polgá- 
rosodásunk részben  alakult,  sem  azoknál  a  népeknél,  a  melyek 
a  római  birodalmat  megbuktatták,  nem  találkozunk  a  mi  nem- 
zetiségi fogalmainkkal.  Ott  az  eredet  különbözősége  háttérbe 
vonult  a  római  polgárság  fogalma  előtt;  itt  egyetlenegy  nép 
sincs,  a  melynél  a  származás  és  nyelv  egyenlősége  egyesülés 
vagy  különállás  okának  tekintetett  volna.* 

Róma,  midőn  a  világ  urává  lett,  lemondott  nemzetiségé- 
ről. —  Görög  műveltség  és  csaknem  ázsiai  erkölcsök  kiszorí- 
tották a  hajdani  Itália  egyszerűségét.  Az  örök  város  a  föld 
összes  népeinek  találkozó  helye.  És  a  polgárság,  a  melyet  a 
latin  városok  annyi  vérrel  szereztek  maguknak,  egész  Itáliára 
kiterjesztetvén,  később  más  városoknak  és  egyeseknek  is  ado- 
mányoztatott,  nemzetiségükre  való  tekintet  nélkül.  A  „civis 
romanus"  neve,  —  a  mely  korábban,  csekély  kivétellel,  csak 
azokat  illette,  a  kik  a  városban  és  legközelebbi  környékén  lak- 
tak — ,  most  éppúgy,  mint  a  nemesség  a  legújabb  időkig, 
bizonyos  előnyöket  és  kiváltságokat  jelentett,  egyebet  semmit. 
És  minél  messzebb  jutunk  az  imperátorok  történetében,  annál 
általánosabbá  válik  e  tünemény;  és  valamint  Rómának  légiói 
már  csaknem  egyedül  idegenekből  állanak,  s  a  császári  széken 
is  egyre  több-több  barbárt  látunk :  úgy  szaporodik  évről-évre 
azoknak  a  száma,  a  kik  magukat  római  polgároknak  nevezik ; 
úgy  terjed  a  római  nyelv  és  műveltség  hova-tovább  nagyobb 
körökben  még  oly  népek  között  is,  a  melyek  nemzetiségük 
fenntartásáért  bámulatos  kitartással  küzdöttek  évszázadokon  át. 
Hogy  Rómának  uralkodása  által  a  külön  nemzetiségek  érzete 
mennyire  eltűnt,  azt  főleg  az  a  körülmény  mutatja,  hogy  a 
római  birodalom  bomlása  közben  egyes  városok  ugyan  foly- 
vást növekedő  függetlenségre  tettek  szert,  de  egyes  nemzeti- 
ségek államalakitási  törekvésének  semmi  nyoma.  Sőt  még  akkor 

is,  midőn  Róma  megkisérelte  Galliában  a  tartomány  ^  szer- 
vezését a  képviseleti  rendszer  egy  nemének  alkalmazásával :  e 
törekvés  az  általános  részvéílenségen  szenvedett  hajótörést.* 

Ama  nagy  barbár  hadjáratok  között,  a  melyek  a  római 
birodalmat  tartományaitól  egymásután  megfosztották,  egyről 
sem  állithatjuk,  hogy  csak  egy  törzsnek  harczosai  vettek  részt 
benne.  Góthok,  avarok,  szlávok  egy  czélra  egyesültek.  Viszont 
ugyanegy  nyelvcsalád  ágai :  a  frankok,  góthok  sohasem  szövet- 
keztek. Még  az  egyes  törzsek  is  többfelé  váltak.  Keleti  és 
nyugati  góthok,  saliusok  és  ripuariusok  egymással  szemben 
álltak.  Sőt  eme  nagyobb  töredékek  ismét  kisebbre  oszlanak, 
hogy  más,  gyakran  nyelvre  és  származásra  nézve  egészen 
különböző  népségekkel  nagyobb  tömegeket  alkossanak :  a  mint 
ezt  valamely  vezérnek  bátorsága,  a  háborúnak  változó  szeren- 
cséje, vagy  más  közös  érdek  magával  hozta.  Minden  ily  egye- 
sülésnek valamely  kitűnő  személyiség  —  és  nem  a  nemzetiség  — 
szolgált  középpontul.  A  középkor  első  századainak  története, 
melynek  eredménye  az  ó-világ  államainak  felbomlása  és  az 
újkoriaknak  alakulása,  egy  nem  szűnő  háború,  melynél  a  vezé- 
rek neveit  és  ezek  tetteit  ismerjük,  de  a  küzdő  sereget  nem. 
Csak  annyi  bizonyos,  hogy  a  sereg  ritkán  állott  valamely  nép 
összes  harczosaiból ;  olyanokból  pedig  sohasem,  a  kik  egy 
néphez  tartoztak  volna. 

De  bár  a  nemzetiség  fogalmával  nem  volt.  tisztában  az 
ó-kor,  a  nemzetiségi  eszme  eredetét  mégis  azokban  a  viszonyok- 
ban találjuk  meg,  a  mik  közt  a  római  birodalom  kevéssel 
hanyatlása  előtt  volt.  A  birodalom  nagyságában,  egyes  részeinek 
a  központtól  való  távolságában,  abban  a  nyomásban,  a  melyet 
az  államhatalom  a  főváros  érdekében  az  egyes  tartományokra 
gyakorolt,  végre  abban  a  körülményben,  hogy  erkölcsre  és  nyelvre 
nézve  különböző  annyi  nép  lépett  fel  egyszerre :  mind  megtalál- 
juk azokat  az  elemeket,  a  mikből  utóbb  a  nemzetiség  fogalmának 
ki  kellett  fejlődnie.  Ki  is  fejlődött.  De  már  nem  a  római,  hanem 
—  éppúgy  mint  a  szabadság  és  egyenlőség  fogalma  —  a 
keresztény  polgárosodás  alatt. 

Nem  áll  ugyan  a  nemzetiség  fogalma,  mint  a  szabadságé 
és  egyenlőségé,  közvetlen  összeköttetésben  a  kereszténység  alap- 
elveivel, miután  a  kereszténység  azt  a  tant  állította  fel,  hogy 
Isten  országa  nem  ebből  a  világból  való,  a  különböző  népek 
egymáshoz  való  viszonyának  meghatározását  feladatának  nem 
is  tekintette ;  sőt  a  nemzeti  elkülönzés  rendszere  az  egész  emberi 
nem  egyetemességével  ellentétben  is  látszik  lenni,  s  annak  a 
vallásnak,  a  mely  mindeneknek  egy  lelki  községben  való  egye- 
sítését hirdeti  czéljául,  lehetetlen  is  volt  egyes  népek  különállá- 
sát egyenesen  előmozdítania :  közvetve  mindazáltal  a  nemzetiség 
fogalma  is  a  kereszténység  eredményének  tekinthető,  miután  az 
egyéni  szabadság  és  az  emberi  egyenlőség  elvei  szükségkép 
minden  nemzetiség  egyenjogúságára  vezettek.  S  azért  a  keresz- 
ténység legnagyobb  tanítói,  ha  nem  léptek  is  fel  a  nemzeti 
jogosultság  elve  mellett,  legalább  küzdöttek  egyes  népek  elnyo- 
mása ellen.  És  tisztán  belátták  annak  a  ténynek  a  fontosságát 
az  emberiség  fejlődésére,  hogy  különböző  nemzetiségek  vannak.  * 

A  nemzetiség  fogalma  az  egyházi  élet  terén  kisebb  körök- 
ben nem  maradt  befolyás  nélkül.  A  keresztény  község  egyik- 
másik városban  —  már  az  istentisztelet  kedvéért  is  —  különvált 
a  nemzetiség  szerint.  S  a  különajkú  egyházak  —  ez  lévén  a 
különvált  és  egymáshoz  közelálló  részek  természete  —  gyakran 
ellenséges  indulattal  viseltettek  egymás  iránt.  De  az  egyház, 
mint  nagy  intézmény,  a  nemzetiségnek  e  befolyásán  kívül  áll. 
Ennek  lehetőségét  kizárja  egyrészt  a  katholikus  egyház  egye- 
temessége is,  másrészről  az  a  körülmény,  hogy  a  szabad  vizs- 
gálódás alapján  nyugvó  protestantizmus  nem  a  nyelv,  hanem  a 
meggyőződés  egyenlőségében  keresi  minden  egyesülés  alapját : 
vagyis  ez  okoknál  fogva  mindenik  egyház  —  a  katholikus 
éppúgy  mint  a  protestáns  —  ott,  a  hol  osztályozást  szükségesnek 
látott,  nem  a  nemzetiség  elve,  hanem  az  állami  felosztás,  a  terület 
viszonyai  szerint  járt  el.** 

A  katholikus  egyház  a  nemzetiség  fogalmát  illetőleg  egészen 
az  első  egyházatyák  tanaival  tartott,  a  mennyiben  a  népek 
közötti   különbség   létezését  elismervén,  nem  abban  kereste  fel- 

adatát,  hogy  minden  különbséget  eltöröljön,  hanem  abban,  hogy 
a  népeket  a  keresztény  község  kebelében  egyesítse.  S  az  a 
valóban  keresztény  felfogás,  hogy  minden  nép  egyaránt  hivatva 
van  az  üdvösségre,  az  egyházban  megvalósította  a  népek  általános 
egyenjogúságát.  A  mikor  pedig  a  népvándorlás  zavara  megszűnt, 
és  az  egyház  nagyobb  befolyásra  tett  szert,  a  nemzetiség  fogalma 
az  állam  fogalmának  rendeltetett  alá,  s  a  bizonyos  nemzetiségek 
különös   jogai    helyébe  a   külön    rendiség    kiváltságai   léptek.  * 

A  nemzetiség  fogalma  kisebb  körökben,  —  egyes  városok- 
ban és  tartományokban  —  bizonyos  kiváltságok  alapjául  szol- 
gált. Oly  korban,  a  midőn  mindenki  kiváltság  után  törekedett  s 
mindenik  kiváltság  a  származás  fogalmán  alapult,  igen  termé- 
szetes, hogy  a  nemzetiség  fogalma  is,  a  mely  nem  egyéb  a 
család  fogalmának  kiterjesztésénél,  szintén  használtatott  kivált- 
ságos állásoknak  alapjául.  De  az  állam  körére  a  nemzetiség 
fogalmát  —  mostani  értelme  szerint  —  a  középkorban  sohasem 
alkalmazták.  A  nemzet  fogalmát  mindig  az  állam  —  és  nem  a 
nyelvegység  —  fogalmával  azonosították.  Az  egész  középkor 
valamennyi  nagyobb  állama  a  legújabb  korig  különféle  nemzeti- 
ségű népekből  állott.  Mihelyt  a  hódítás  első  zűrzavara  megszűnt, 
az  a  körülmény,  hogy  valaki  bizonyos  nemzetiséghez  tartozott, 
egymaga  még  nem  ruházott  fel  senkit  magasabb  polgári  állással. 
Nem  sokkal  a  hódítás  ideje  után  pedig  számosan,  a  kik 
nyelvökre  és  származásukra  nézve  a  hódító  néphez  tartoznak, 
szolgaságba  sülyednek,  másrészről  a  meghódított  népnek  sorai- 
ból egyesek  szabadságra,  sőt  hatalomra  vergődtek  fel  anélkül, 
hogy  valakinek  eszébe  jutna  a  királyság  jogát  ily  kedvezmények 
osztogatására  bizonyos  nemzetiséghez  kötni.  ** 

A  reformatió  hatása  sem  volt  kedvező  a  nemzetiség  elvére 
nézve.  Mert  bár  Németország  nemzeti  ellentéte  Róma  túlterjesz- 
kedései ellenében  bizonyára  sokat  tett  Luther  nézeteinek  az 
elterjesztésére,  s  így  a  nemzetiség  elve  lényeges  befolyással  volt 
a  reformatióra :  mindazonáltal  a  protestáns  mozgalmak  közepette 
a  nemzeti  elkülönzés  fogalma  a  vallásos  érdekek  előtt  teljesen 
háttérbe  szorult;  minélfogva  a  reformatió  korszakában  az  államok 

és  népek  nem  nemzeti  rokonságuk,  hanem  vallási  közösségük 
viszonya  szerint  közeledtek  egymáshoz,  vagy  idegenkedtek  egy- 
mástól. * 

A  népeket  nemzeti  öntudatra  a  XVIII.  század  szabadság- 
mozgalmai ébresztették.  És  ha  nyugodtan  vizsgáljuk  azt,  a  mi  a 
XVIII.  századtól  korunkig  történt;  — azt  a  buzgalmat,  a  melylyel 
az  egyformaság  kedvéért  minden  nemzeti  sajátságnak  háborút 
izentek ;  —  azt  a  kitartást,  a  melylyel  az  egyéni  szabadságot 
(előbb  a  kényuralom,  később  a  népfelség  érdekében)  az  állam 
hatalmának  minden  tekintetben  alávetették :  sem  azon  nem  csodál- 
kozhatunk, hogy  a  nyomásra  felébredt  a  nemzeti  sajátság  ön- 
tudata; sem  azon  a  tényen,  hogy  az  egyéni  szabadság  utáni 
törekvés  épen  ebben  az  irányban  mutatkozott  a  legélénkebb 
módon. 

Mivel  az  egyes  államokban  az  egyéni  szabadságot  épen 
azokra  a  tulajdonokra  nézve  sértették  leginkább,  a  melyek  az 
egyeseket  mint  bizonyos  nép  tagjait  illetik,  azért  ébredt  fel  e 
tulajdonok  öntudata.  S  a  gyengeség,  a  melyet  az  államhatalom- 
mal szemben  az  egyénnek  éreznie  kellett,  arra  kényszerített 
mindenkit,  hogy  a  szabad  kifejlődés  ösztönének  épen  azokra  a 
tulajdonokra  nézve  igyekezzék  eleget  tenni,  a  mikre  nézve  a 
mindenható  állam  ellen  küzdve  nem  áll  magánosan. 

A  nemzetiség  melletti  lelkesedés  ma  csak  tiltakozás :  és 
pedig  —  az  egyén  egészen  erőtlen  lévén  az  állam  irányában  — 
az  egyéni  szabadság  egyedül  lehetséges  tiltakozása  az  állam 
mindenhatósága  ellen.  A  legkiáltóbb  b  zonysága  annak,  hogy  a 
szabadság  fogalma  korunkban  sem  vesztette  el  hatalmát  az 
emberek  kedélye  fölött;  sőt  hogy  most  is,  mint  a  keresztény 
polgárosodás  egész  folyama  alatt,  az  emberek  cselekvéseit  tulaj- 
donkép az  egyéni  szabadság  utáni  t()rekvés  irányozza.** 

80.  §.  A  nemzetiségi  eszme  értelmezése. 

Miután  a  történelem  mindenütt  arra  figyelmeztet,  hogy  az 
államok  és  népek  nem  annyira  anyagi  szükségeik  miatt,  mint 
inkább  azért  szenvedtek  nagy  rázkódásokat,  mert  a  kor  szel- 
lemi érdekeit  nem  tudták  méltányolni  vagy  kielégíteni :  senki 
sem  lehet  kétségben  a  nemzetiség  elvének  fontossága  fölött. 
Főleg  napjainkban,  a  mikor  a  nemzeti  törekvés  általános.  És 
főleg  mi  érezzük  e  kérdés  súlyosságát,  a  kik  oly  nemzethez 
tartozunk  és  oly  viszonyok  közt  élünk,  a  hol  a  nemzetiség 
igényeinek  valósítására  irányzott  törekvés  háttérbe  szorított  min- 
den szükséget  és  minden  tekintetet. 

A  nemzetiség  elve,  mely  előbb  már  megingatta  a  fenn- 
álló viszonyokat  és  oly  nagy  hatással  volt  az  összes  viszonyok 
összezavarására,  az  államok  végleges  alakulására  is  tetemes 
befolyást  fog  gyakorolni.  De  hogy  ezt  a  befolyást  helyesen 
megítélhessük,  mindenekelőtt  meg  kell  állapítanunk,  hogy  minő 
értelemben  lelkesültek  korunkban  a  nemzetiség  elve  mellett. 
Meg  kell  állapítanunk  azokat  az  igényeket,  a  melyekkel  a  nem- 
zetiség elve  nevében  az  állam  irányában  felléptek. 

Kevés  kérdés  van,  a  mely  fölött  több,  merőben  különböző 
nézet  és  oly  általános  fogalomzavar  uralkodnék,  mint  épen  e 
fölött.  Ezt  az  elvet,  a  mely  korunkban  oly  mélyen  belevág  a 
gyakorlati  életbe,  sok  költészettel  és  egyoldalúlag  tárgyalták. 
Gyakorlati  államférfiak  a  nemzetiség  kérdését  csak  izgatási 
eszköznek  tekintették.  És  nem  törődtek  azzal,  hogy  azoknak  az 
alapelveknek,  a  melyek  oly  tetemes  negatív  hatást  idéztek  elő, 
szükségkép  positiv  oldaluknak  is  kell  lenni,  a  melyet,  jól  fel- 
fogva, az  állam  nyugalma  és  jóléte  érdekében  fel  lehetne 
használni. 

Korunk  nemzeti  törekvéseinek  gyakorlati  eredményeit  is 
csak  úgy  méltányolhatjuk,  ha  helyesen  fogjuk  fel  a  nemzetiség 
elvének  valódi  jelentőségét  és  azokat  az  igényeket,  a  melyeket 
ez  elv  nevében  támasztanak.* 

A  nemzetiségi  eszmének  egységes  értelmezésében  a  köz- 
felfogás még  máig  sem  állapodott  meg.  Ez  a  szó :  nemzet,  hol 
az  állam,  hol  a  nyelv  vagy  faj  közösségét  jelenti ;  és  a  nemzeti- 
ség nevében  majd  előbb  különvált  néprészek  egygyé-olvasztása, 
majd  idegen  elemek  kiküszöbölése  vagy  átidomítása,  majd  csak 
egyenjogúság,  majd  uralkodás  követeltet  k.*  Ennek  a  zűrzavarnak 
az  okát  abban  találjuk  meg,  hogy  a  nemzetiségi  eszmét  inkább 
csak  mint  érzelmet  ismerjük,  a  melynek  fogalma  szintoly  kevéssé 
állapitható  meg,  mint  más  érzelmeké,  melyek  gyakran  egész 
népeket  legnagyobb  erőfeszítésre  birnak,  anélkül  hogy  számot 
adhatnának  maguknak :  miért  nem  voltak  képesek  keblök  ihleté- 
sének ellenállni  ?  ** 

Külső  megnyilvánulását  az  egyes  népeknek  abban  a  törek- 
vésében látjuk,  a  melylyel  mindenikük  ama  helyzet  elfoglalása 
után  fárad,  a  melyre  magát  múltjánál  (történeti  jogánál),  nagy- 
ságánál, vagy  más  tulajdonságainál  fogva  jogositottnak  véli.  *** 

A  chinaiak  még  most  is  „a  közép  birodalmá"-nak  nevezik 
hazájokat ;  az  indus  midhianának,  a  svéd  mitgradnak  mondta  a 
magáét,  stb.  Minden  nép  minden  időben  a  világ  központjának 
szerette  magát  tekinteni,  a  mely  körül  forogjon  a  többi.  A  kimé- 
letlen  önzés,  a  melyet  egészen  műveletlen  népeknél  találunk, 
nem  enyészik  el  a  műveltség  által ;  csakhogy  az  önzés  a  hazafi- 
ság leple  alá  vonul,  a  melyben  pirulás  nélkül  jelenhetik  meg. 
Ha  a  hazafiság  érzelmének  —  a  mely  más  formában  azonos  a 
nemzetiségével  —  alapját  megvizsgáljuk,  látni  fogjuk,  hogy  az 
alap  némi  magasabb  hivatás  ímtudata,  némi  igény  nagyobb 
jogok  követelésére. 

Nemcsak  a  görögöknél,  a  kik  barbárnak  hivtak  minden 
idegent,  hanem  csaknem  valamennyi  nép  szójárásában  talál- 
kozunk ezzel  a  nézettel.  Talán  nincsen  is  olyan  nyelv,  a  melyben 
valamely  példabeszéd  ki  ne  fejezné,  hogy  a  nép  önmagát  nagy 
tiszteletben   tartja  és  megvetéssel  viseltetik  szomszédai  iránt.**** 

Érthetővé  teszi  ezt  a  jelenséget  az  a  tény,  hogy  a  termé- 
szet az  egyént  különféle  tehelségekkel  ruházta  fel,  és  e  tehet- 
ségek  az   egyénnek  viszonyaihoz  képest  különbözöleg  fejlődnek 

ki.  Hogy  tehát  van  különbség  az  egyénekből  álló  magasabb 
fokú  egyéniségeknek,  a  népeknek  a  tehetségeiben  is.  Ez  a 
különbség  az,  a  mit  evvel  a  szóval :  nemzetiség  kifejezünk.* 

Nincs  nép  a  történelemben,  a  melynél  valamely  korszakban 
elenyészett  volna  a  törekvés  tehetségeinek  önálló  kifejtésére- 
Hogy  mely  irányban  nyilatkozik  e  törekvés,  attól  függ: 

o)  mely  tehetségeinek  jutott  az  emberek  többsége  legtisz- 
tább öntudatára?  —  b)  az  önálló  kifejlés  utáni  törekvést  mely 
erőkre  nézve  lehet  legkönnyebben  kielégíteni? 

Miután  minden  nemzet  egyénekből  áll ;  s  a  mit  nemzeti 
jellem-nek  nevezünk,  nem  egyéb,  mint  ama  tulajdonok  összes- 
sége, a  melyek  közös  származásuknál  és  multjoknál  fogva  az 
egyének  nagy  számával  közösek :  a  nemzeti  kifejlésre  való  törek- 
vés sem  egyéb,  mint  az  egyének  törekvése  ama  tulajdonok 
kifejtésére,  a  melyek  mint  ugyanannak  a  népnek  tagjaival, 
mindnyájokkal  közösek.  Eszerint  a  nemzeti  kifejlésre  való  törek- 
vésben olyas  irányra  kell  ismernünk,  a  mely  szerint  az  egyes 
emberrel  veleszületett  törekvés  egyéni  szabadság  után  oly  esetek- 
ben nyilatkozik,  a  midőn  bizonyos  nemzeti  tulajdonok  sokaknál 
fölébredt,  és  az  önálló  fejlődés  ösztönének  kielégítése  ezekre  a 
tulajdonokra  nézve  az  egyesek  előtt  elérhetőnek  látszik.** 

A  nemzeti  egyéniséget  csupán  külön  egyénisége  öntudatáról 
és  arról  lehet  megismerni,  hogy  szükségesnek  érzi  ezt  az  egyéni 
különbségét  érvényesíteni.  Minden  nép,  álljon  bár  milliókból 
vagy  csak  ezerekből,  legyen  bár  önálló  vagy  más  népnek  alatt- 
valója, külön  nemzetiségnek  érzi  magát,  mihelyt  felébredt  benne 
az  öntudat ;  s  ekkor  annak  kell  azt  elismernünk.  *** 

És  ha  külön  nemzetiségnek  elismertük,  ezzel  mnizeii  jogc- 
suliságút  is  elfogadtuk,  a  mely  jog  egyformán  megillet  minden 
nemzetiséget,  és  a  mely  jogosultság  abban  áll,  hogy  a  mint 
minden  egyén,  úgy  minden  nemzetiség  is,  mint  egyéniség, 
egyenlő  joggal  bír  erejének  és  tehetségeinek  szabad  kifejleszté- 
sére, a  mennyiben  ez  másoknak  szabad  kifejlődését  nem  aka- 
dályozza. Ez  az  a  jog,  a  melyet  (Hiálló  egyéniségtől,  legyen  az 
fizikai   vagy  erkölcsi   személy,   megtagadni  nem  lehet.  S  addig, 

míg  valamely  nép  mint  önálló  egyéniség  lép  elénk,  jogosult- 
ságának köre  iránt  nem  is  lehet  kétség. 

Az  események  folyama  azonban  úgy  hozta  magával,  hogy 
Európában  alig  találunk  egy-egy  népet,  a  mely  magát  mint 
önálló  egyéniség  fenntartotta  volna.  A  népek  helyébe  államok 
léptek,  és  csak  ezekben  találkozunk  az  egyéniség  valamennyi 
feltételével.  Az  egyes  népek  különbözősége  —  a  mennyiben  ez 
a  hozzájuk  tartozó  egyénekben  nyilvánul  —  azáltal,  hogy  több 
nép  egy  államba  olvadt,  vagy  egy  nép  több  államba  osztatott 
fel,  nem  szűnt  meg.  Tehát  szintoly  kevéssé  szűnt  meg  az  a 
jog,  a  melylyel  az  egyének  tulajdonaik,  tehetségeik,  s  igy  külön 
nemzetiségi  tulajdonaiknak  is  kifejlesztésére  bírnak.  És  ha  ezt 
értik  a  „nemzetiségi  jogosultság"  alatt,  ha  nevében  csak  az 
egyénnek  személyes  szabadságát  követelik,  akkor  nem  kell  fél- 
nünk attól,  hogy  ennek  az  elvnek  a  valósítása  bármely  állam 
fennállását  veszélyezteti.  De  ha  nem  akarunk  erőnek  erejével 
csalódni,  nem  szabad  elhallgatnunk,  hogy  egészen  más  valamit 
értenek  a  nemzeti  jogosultság  neve  alatt. 

Az  egyén,  a  melynek  bizonyos  jogok  szándékoltatnak  biz- 
tosíttatni, nem  az  egyes  polgár,  hanem  a  külön  nemzetiség. 
Miután  pedig  a  jogot  csak  physikai  vagy  erkölcsi  személyiség 
veheti  igénybe ;  s  miután  külön  jogosultság  csak  külön  egyéni- 
séget illethet :  a  nemzeti  jogosultság  gyakorlati  valósítására 
szükséges,  hogy  az,  a  minek  számára  a  nemzetiség  neve  alatt 
bizonyos  jogosultságot  követelnek,  mindenekelőtt  külön  egyéni- 
séggé alkottassék. 

Minthogy  pedig  azok  az  elemek,  a  melyekből  a  nemzeti- 
ségek mint  külön  egyének  alkotandók  volnának,  ugyanazok,  a 
melyek  jelenleg  az  államot  alkotják:  először  is  ezt  kell  meg- 
szüntetni, és  csak  azután  lehet  szó  a  nemzetiségek  mint  külön 
egyéniségek  megalakításáról.* 

A  nemzetiség  eszméjének  hibás  felfogása  tehát  igenis 
veszedelmes  az  államra  nézve.  Segíteni  azonban  nem  azzal 
segítünk  rajta,  hogy  a  külön  nemzetiség  fogalmát  megsemmi- 
sítjük, hanem  azáltal,  hogy  visszatérünk  a  nemzetiségi  jogosult- 

ság  helyes  értelmezéséhez.  Svájcz  és  az  amerikai  szabad 
államok  példájokkal  megkönnyítik  nekünk  ezt  a  munkát.  A  nem- 
zetiség fogalmát  úgy  kell  tekintenünk,  mint  a  család  fogalmá- 
nak tovább  kiképzését.  S  azért  az  államhoz  való  viszonyát  is  a 
családéhoz  hasonlónak  kell  látnunk.  Valamint  a  legkevésbbé 
sincs  ellentétben  erős  családi  kötelék  létezése  az  állam  szilárd 
fennállásával ;  sót  az  államnak  leghatalmasabb  támasza  a  csa- 
lád :  hasonló  eset  forog  fenn  a  nemzetiségre  nézve.  Úgy  hogy 
azoknak  esztelensége,  a  kik  egységes  államuk  feltételéül  minden 
különös  nemzetiség  megsemmisítését  szükségesnek  tartják,  csu- 
pán fokozatra  különbözik  azoknak  az  őrültségétől,  a  kik  azt 
állítják,  mikép  egy  valódi  állam  alkotása  végett  meg  kell  sem- 
misíteni a  családot,  mert  csak  akkor  lehetséges,  hogy  vala- 
mennyi egyén  egészen  az  államhoz  tartozzék.* 

81    §    A  nemzetiség   eszméje   ellenkezik  a  szabadság   és 
egyenlőség  fogalmaival. 

Abban  az  értelemben,  a  mint  a  nép  a  szabadság,  egyen- 
lőség és  nemzetiség  fogalmait  valósítani  törekszik : 

a  szabadság  oly  állapot,  a  melyben  az  ember  saját  tehet- 
ségeinek és  a  mennyire  ezek  engedik,  a  természetnek  kor- 
látlan ura; 

az  egyenlőség  csupán  eszköz,  hogy  mindenki  a  szabadság 
élvezetéhez  juthasson ; 

a  nemzetiség  pedig  az  egyéni  szabadság  elvének  egész 
népekre  való  alkalmazása. 

Tehát  a  szabadság,  egyenlőség  és  nemzetiség  fogalmai, 
abban  az  értelemben,  a  mint  azokat  az  emberek  többsége 
veszi,  s  a  mely  értelemben  azok  a  kor  uralkodó  eszméinek 
tekinthetők,  —  nem  állanak  egymással  ellentétben.** 

De  más  eredményre  jutunk  akkor,  ha  a  nemzetiség  esz- 
méjének azt  az  értelmét  hasonlítjuk  össze  a  szabadság  és 
egyenlőség  fogalmaival,  a  mely  értelemben  a  nemzeti    jogosult- 

Ságot  azok  veszik,  a  kik  az  államot  a  nép  nevében  akarják 
kormányozni.  A  nemzetiségi  politikusok  ugyanis  tudvalevőleg  a 
nemzetiségnek  mint  önálló  egyéniségnek  akarnak  jogokat  bizto- 
sítani. Ebben  az  értelemben  pedig  az  általános  egyenlőség  és 
szabadság  s  a  külön  nemzeti  jogosultság  mint  fogalmak  ellen- 
tétben állanak  egymással :  —  miután  az  első  kettő  az  állam 
valamennyi  lakójának  egyenlő  jogokat  és  a  többségnek  korlátlan 
uralmat  követel,  a  nemzetiség  pedig  minden  törzs-  és  nyelvbeli 
különbséget  külön  jogosultság  forrása  gyanánt  tekint. 

És  ennek  az  ellentétnek  nyilvánulnia  kell  az  életben  is. 
Vagy  el  kell  ismerni  a  többség  korlátlan  jogát,  s  akkor  mindenik 
többség  —  épen  a  nemzeti  törekvések  idejében  —  hatalmát  a 
kisebbségben  levő  nemzetiségek  elnyomására  fogja  fordítani 
mindaddig,  míg  az  állam  fogalma  a  nemzetiség  fogalmával 
egygyé  nem  vált.  Vagy  pedig  a  többség  korlátlan  joga  nem 
ismertetik  el,  és  külön  mindenik  nemzetiség  számára  bizonyos 
elidegeníthetlen  jogok  állapittatnak  meg,  a  melyek  a  felség 
jogkörén  kívül  esnek ;  de  abban  a  pillanatban,  a  midőn  ez  tör- 
ténik, az  egyenlőség  és  szabadság  elve  sem  alkalmazható  már 
a  szokásos  értelemben.  Nem  alkalmazható  azért,  mert  ha  oly 
jogokkal  bír  az  egyén,  a  melyek  őt  csak  származásánál  fogva 
illetik ;  és  ha  a  népfelség  elve  bizonyos  jogosultságokkal  szem- 
ben erőtlenné  válik :  akkor  egyáltalában  nincsen  ok,  miért  kell- 
jen ily  különállással  csak  bizonyos  nemzetiségeket  felruházni  ? 
—  miért  ne  lehessen  a  felségjogot  más  testületek  és  egyesüle- 
tek irányában  is  korlátolni?  Akkor  a  kiváltságos  osztályokról 
sem  volna  szabad  azt  állítanunk,  hogy  azok  fennállása  ellen- 
kezik a  szabadság  és  egyenlőség  elveivel.  Mert  a  kiváltságos 
osztályok  alapja  is,  mint  a  nemzetiségé,  az  a  meggyőződés, 
hogy  kiváló  tulajdonokkal  bírnak  és  ezeknél  fogva  magasabb 
állásra  jogosultak.  Mert  azoknak  az  előjogoknak  az  élvezetéhez, 
a  melyekkel  a  kiváltságos  osztályok  bírnak,  egyes  esetek  kivéte- 
lével születés  útján  lehet  jutni,  akárcsak  a  nemzetiségi  jogosult- 
sághoz. Mert  a  kiváltságos  osztályok  is  előbb  egyenjogúságra, 
és  később  uralomra  törekszenek  ép  úgy,  mint  a  nemzetiségek. 
Tehát  mert  a  nemzetiségek  követelései  és  a  kiváltságos  osztá- 
lyok között  a  legnagyobb  analógiát  állapíthatjuk  meg. 

A  franczia  forradalom  által  felállított  és  általunk  elfogadott 
eszme  szerint  azonban  minden  különállás  az  összes  szabadság 
és  egyenlőség  megsemmisülését  vonja  maga  után.  És  ha  ez 
igaz,  akkor  annál  nagyobbnak  kell  lennie  ennek  a  veszedelem- 
nek, minél  nagyobb  az  az  egyén  vagy  testület,  a  melynek  ily 
különállás  megengedtetik. 

A  franczia  forradalom  kezdetekor  a  nemzetiség  és  az 
egyenlőség  elve  közötti  ellentét  nem  igen  mutatkozott.  A  minek 
oka  részint  abban  rejlik,  hogy  akkor  a  XVIll.  század  kozmo- 
polita elvei  ellen  még  nem  nyilvánult  ellenhatás,  s  a  nemzeti 
és  nyelvbeli  elkülönzés  eszméje  még  mindenütt  háttérben  volt ; 
részint  Francziaország  sajátságos  helyzetében,  a  hol  nyelvbeli 
különbségek  ugyan  léteztek,  de  a  franczia  nyelv  felsöbbsége 
bevégzett  tény  gyanánt  tekintetett ;  a  mit  még  azok  sem  vontak 
kétségbe,  a  kik  Francziaország  történeti  feldaraboltságát  szíve- 
sen fenntartották  volna.  Hogy  egyébiránt  már  akkor  is  voltak, 
a  kik  sejtették,  mily  viszonyban  állnak  az  uralkodó  fogalmak  a 
nemzetiség  eszméjéhez,  azt  mutatja  Clootz  Anacharsis  porosz 
báró  eljárása.  A  ki  elég  merész  volt  mindazt  kimondani,  a  mit 
bizonyos  előzmények  szükséges  következményének  tartott;  s  a 
kit  azért  az  eszelösségért,  hogy  mint  „orateur  du  génre  humain" 
lépett  fel,  Robespierre  kétségkívül  nem  tartott  volna  a  vesztő- 
helyre érdemesnek,  ha  a  diktátor  kérlelhetetlen  logikájával  be 
nem  látja,  hogy  Francziaország  integritását  Clootz  elméletei 
mily  veszedelemmel  fenyegetik  épen  azért,  mert  elfogadtatván  az 
előzmények,  a  porosz  báró  nézeteinek  következményeit  sem 
lehetett  kétségbe  vonni. 

Ez  elvek  ellentéte  azonban  később  gyakorlatilag  nyilvánult 
a  franczia  forradalom  alatt.  A  nemzetiség  eszméje  ugyan  soha- 
sem szoríttatott  ki  az  egyenlőség  és  szabadság  fogalmai  által, 
de  utóbb  épen  az  ellenkező  kíivetkezett  be,  s  a  nemzetiség 
eszméje  Napóleon  uralkodását  népszerűvé  tette,  habár  kormánya 
a  szabadság  és  egyenlőség  valamennyi  elvét  folytonosan  sértette 
is.  Még  nem  létezett  olyan  arisztokratia,  a  mely  kiváltságos 
állásáért  annyit  feláldozott  volna  szabadságából  és  javaiból,  a 
mennyit  a  franczia  nép  évtizedeken  keresztül  áldozott  a  nemzeti 
dicsőségért. 

Bármely  országra  vagy  idökorra  fordítsuk  figyelmünket, 
azt  tapasztaljuk,  hogy  a  nemzetiség  eszméje  abban  a  mérték- 
ben lép  háttérbe,  a  melyben  a  szabadság  és  egyenlőség  esz- 
méje valósulásnak  indul.  Míg  másrészről  a  nemzeti  különállás 
sehol  sem  maradt  fenn  épebben,  mint  oly  országokban,  a 
melyekben  a  szabadság  és  egyenlőség  elveit   nem    alkalmazták. 

A  midőn  a  plebs  Rómában  győzött,  a  gracchusi  zavarok 
után  az  örök  város  kitárta  kapuit  az  idegeneknek. 

Angliában  a  szabad  alkotmány  a  szászok  és  normannok 
közötti  ellentétet  annyira  kiegyenlítette,  hogy  még  jeles  történet- 
írók is,  mint  Hume,  alig  vették  tekintetbe  azt  a  befolyást,  a 
melylyel  amaz  ellentét  Anglia  régibb  történetére  volt. 

Francziaországban  a  forradalom  óta  a  franczia  nyelvnek 
oly  terjedése  következett  be,  a  minőt  a  korlátlan  királyság  szá- 
zadokon keresztül  sem  volt  képes  elérni. 

Az  északamerikai  köztársaságban  és  Svájczban  a  nyelv- 
különbség minden  fontosságát  elvesztette,  holott  e  két  állam 
tőszomszédjában  épen  az  ellenkezőt  tapasztaltuk  és  tapasztaljuk : 
mert  Kanadában,  lord  Durham  véleménye  szerint,  a  Felső-  és 
Alsó-Kanada  közötti  nyelvkülönbség  forradalmat  hozott  létre; 
másrészt  a  német  és  olasz  Tirol  közötti  súrlódások  ismeretesek 
mindenki  előtt. 

A  nemzetiség  érzelme  a  szerint  nyilvánul  élénkebben  vagy 
lép  háttérbe  még  ugyanabban  az  államban  is,  a  mint  bizonyos 
részeik,  vagy  lakosságuknak  bizonyos  osztályai  a  politikai 
egyenlőségben  és  szabadságban  kevésbbé  vagy  inkább  részesül- 
nek, így  például  az  Anglia  és  Skóczia  k()zött  századokig  fenn- 
állott ellentét  csaknem  egészen  eltűnt;  holott  Írországban  még 
él  mindannak  emléke,  a  mit  a  benyomult  idegenektől  szenvednie 
kellett :  s  az  ir  nép  jó  angol  nyelven  készült  költeményekben 
és  beszédekben  folyton-folyvást  felhivatik  a  nemzetiségéhez  való 
ragaszkodásra.  —  így  párolgott  ki  a  külön  nemzetiség  érzelme 
a  magyar  nemességből,  a  mely  az  előbbeni  viszonyok  között 
politikai  egyenlőséggel  és  szabadsággal  bírt,  ámbár  több  nem- 
zetiség vegyülete  volt  és  a  nyelv  szempontjából  is  elkülöníizve 
maradt;  a  nép  pedig,  a  melynek  számára  szabadság  és  egyen- 

löség  nem  létezett,  sokkal  nagyobb  mértékben  lelkesül    ettől  az 
érzelemtől. 

Mindezek  a  példák,  a  melyeknek  számát  még  szaporít- 
hatnék is,  világosan  bizonyítják,  hogy  a  szabadság  és  egyenlő- 
ség fogalmai  a  külön  nemzeti  jogosultsággal  nemcsak  az  elmé- 
let, hanem  a  gyakorlati  élet  terén  is  ellentétben  állnak,  a  mely 
ellentétnek  előbb-utóbb  vagy  a  nemzetiség  elve,  vagy  a  politikai 
szabadságé  esik  áldozatul.* 

82.  §.  A  nemzetiségi  eszme  alapja. 

A  nemzeti  érzelem  alapja  általában  az  a  meggyőződés, 
hogy  miután  bizonyos  nép  szellemi  vagy  erkölcsi  tekintetben 
másoknál  magasabban  áll,  és  ezeket  a  magasabb  tulajdonságait 
vagy  a  múltban  tüntette  ki,  vagy  hivatva  van  arra,  hogy  azokat 
a  jövőben  bebizonyítsa :  ahhoz  a  néphez  tartozni  dicsőség.** 

Különösen  pedig  azok  az  okok,  a  melyek  a  nemzeti 
egyéniségek  fennállásának  alapjául  szolgálhatnak,  a  következők: 

ű)  fajkülönbség; 

b)  valláskülönbség; 

c)  az  érintkezések  ritkasága ; 

d)  nyelv ; 

e)  az  élőkor  emléke ; 

f)  ellenhatás. 

Vizsgáljuk  most,  hogy  ezek  az  alapokok  a  jelenkor  nem- 
zetiségi mozgalmai  szempontjából  mennyiben  szerepelnek  és 
mily  erővel  bírnak? 

ű)  A  FAJKÜLÖNBSÉG. 

A  népvándorlások,  és  még  inkább  a  kereszténység,  a  mely 
a  törvényes  házasság  lehetőségét  valamennyi  keresztény  nép 
között  elvül  elfogadta,  csaknem  végkép  eltörölték  Európában  a 
fajkülíuibséget.  A  connubium  joga,  mely  az  ó-kor  államainak 
eszk()zül  szolgált  arra,  hogy  magukat  néha    még  a  legközelebbi 

szomszédaiktól  is  elkülöníthessék,  és  a  melyről  annyi  vita  folyt 
le,  kiveszett  a  politikából ;  és  egész  Európát  —  de  Európának 
különösen  azt  a  részét,  a  mely  a  nemzetiség  eszméje  mellett 
páratlan  buzga'ommal  küzd  —  vegyes  fajok  lakják.* 

A  franczia  nemzetiség  bármily  compactnak  tűnjék  is  fel 
előttünk,  mégis  a  franczia  népnek  csak  igen  csekély  része  szá- 
míthat frank  származásra.  Sőt  talán  egész  Francziaországban 
sem  található  egyetlen  egyén  sem,  a  kiben  a  hódító  vére  tisz- 
tán maradt  volna  fenn.  És  daczára  minden  erőlködésnek,  ebben 
az  országban  mai  napig  sem  sikerült  a  nemzeti  különbözésnek 
még  csak  külső  jeleit  is  eltörölni. 

A  német  nép  nagy  része,  a  mely  napja  nkban  a  német 
egységért  lelkesül,  elismert  tót  származású.**  Szász-  és  Porosz- 
országban ugyanis  a  szláv  elemek  megváltoztatván  nyelvöket, 
beleolvadtak  egy  azelőtt  ellenséges  nemzetiségbe.*** 

Angliát  vegyes  nép  lakja. 

Itáliában  még  a  római  köztársaság  elpusztulása  előtt  nyo- 
matott el  az  őslakosság  ama  rabszolgák  által,  a  kiket  a  világ 
fölött  uralkodó  nép  a  föld  minden  részéről  összehordott.  Rómá- 
ban magában  a  szabadosok  fiai  uralkodtak.  Caesar  óta  még  a 
senatusban  is  ültek  oly  férfiak,  a  kiken  első  pillanatra  feltűnt 
barbár  származásuk.  Ennélfogva  —  már  ha  a  lombardok,  nor- 
mannok, stb.  későbbi  hódításait  nem  veszszük  is  figyelembe  — 
fajegységről  itt  sem  lehet  szó. 

Ugyanezt  lehet  mondani  Magyarországról  is.  Csak  egy- 
mással karöltve  járó  rosszakarat  és  tudatlanság  nézhette  a  nép 
nemes  és  nem-nemes  részei  közt  itt  létezett  viszonyt  egy  kivált- 
ságos faj  által  a  többi  faj  ellen  kifejtett  elnyomásnak.  Egyrészt 
ugyanis  a  magyar  törzs  legnagyobb  része,  a  mennyiben  a 
parasztosztályhoz  tartozott,  a  középkori  törvényhozás  minden 
korlátozását  szenvedni  volt  kénytelen ;  másrészt  nem  volt  egy 
nemzetiség  sem  a  nemesi  jogok  birtokából  kizárva,  és  ez  a 
kedvező  állás  nem  szorítkozott  csupán  egyes  egyénekre,  hanem 
ruthének,  románok  és  horvátok  ép  oly  tömegesen  részesültek 
abban,  mint  a  magyarok.  Míg  a  nagyobbrészt  városokban   lakó 

*  1.  177—178.  —  **  1.  192—193.  —  ***  III.  184. 


316  II.  Politika. 

német  népesség,  valameddig  Magyarországon  még  rendi  elkülö- 
nítések voltak,  egészben  véve  —  politikai  és  társadalmi  tekin- 
tetben —  sokkal  kedvezőbb  viszonyoknak  örvendett,  mint  a 
magyar  néptörzs.  Általában  kevés  vidéket  találunk  Magyar- 
országon, a  hol  a  népesség  származását  bizonyossággal  lehetne 
meghatározni.  Valamint  az  újabb  időben  nemcsak  egyes  csalá- 
dokra, hanem  egész  falukra  is  akadunk,  a  hol  a  német  vagy 
szláv  nyelv  a  magyar  által  szoríttatott  háttérbe :  úgy  lehet 
korábbi  időkből  a  magyar  nyelvnek  más  nyelv  által  való 
elnyomását  történetileg  bebizonyítani.  Csupán  a  különböző 
nemzetiségek  szóvivőinek  neveire  kell  tekintenünk,  hogy  meg- 
győződjünk arról,  miszer  nt  mindegyik  táborban  vannak  olyanok, 
a  kiknek  származásuknál  fogva  tulajdonképen  ama  nemzetiség 
ellenei  közé  kellene  tartozniok,  a  melyért  küzdenek.* 

Tehát  a  fajkülönbség  —  a  mennyiben  az  t.  i.  tényleg 
léteznék  is  —  Nyugat-Európában  ma  már  megállapítható  sem 
volna.  Még  a  nyelvkülönbség  alapján  sem,  a  mely  pedig  egyik 
legjellemzőbb  vonása  a  külön  népiségnek. 

igen  túlbecsülnők  ezt  a  származási  befolyást,  ha  abból 
akarnók  kimagyarázni  a  különböző  népek  közt  jelenleg  létező 
különbséget,  miután  az  egyes  népek  nemzetiségi  öntudata  egy- 
általában nem  a  közös  származás  hitén  alapszik.  És  mert  bár 
nagy  különbségek  vannak  a  kaukázusi  és  maláj,  a  mongol  és 
szerecsen  faj  között  fizikai  és  erkölcsi  tulajdonokra  nézve ;  sőt 
ama  népek  közt  is,  a  melyeket  a  tudomány  ugyanahhoz  a 
kaukázusi  fajhoz  számít,  tetemes  küHinbséget  találunk :  nálunk 
a  közös  származás  eszméje  magára  a  népre  nincs  nagy  be- 
folyással. Erre  nézve  a  legtöbb  nép  mondáiban  sem  találunk 
semmit.** 

A  leghatalmasabb  ok,  a  mely  a  nemzeti  elkülönülésnek 
alapjául  szolgál,  -  a  fajok  különbsége  —  Európában  —  a  parányi 
zsidó  nép  kivételével  —  összes  jelentőségét  elvesztette.*** 

b)  A  VALLÁSKÜLÖNBSÉG. 

Az  egyes  nemzetiségek  különállásának  fenntartására  az 
ó-korban  talán  a  fajok  különféleségénél  is  hatalmasabb  eszközül 
szolgált  a  vallás.  Az  ó-kor  törvényhozóinak  feladata  nemcsak 
abban  állott,  hogy  a  közélet  formáit,  s  az  egyes  polgár  jogait 
és  az  állam  iránt  való  kötelességeit  meghatározzák.  A  polgár 
egész  létét  akarták  felkarolni.  Az  erkölcsiség  és  különösen  a 
vallás  az  állam  köréhez  tartozott.  A  családfő  jogai  és  köteles- 
ségei, ép  úgy  mint  a  vallási  szokások,  a  polgárságból  szár- 
maztak. Azokra  nézve,  a  kik  ennek  körén  kivül  maradtak,  —  a 
rabszolgákra  nézve  —  az  erkölcsiség  és  vallás  parancsai  egy- 
aránt érvénytelenek  voltak. 

Minthogy  tehát  az  ó-korban  az  állam  eszméje  azonos 
volt  a  nemzetiségével,  vagy  helyesebben  szólva,  minthogy  az 
utóbbi  fogalmat  mostani  divatos  értelmében  az  ó-kor  nem  is 
ismerte :  ennélfogva  azokban  az  esetekben,  a  midőn  különféle 
nyelvű  és  származású  népségek  külön  államokba  voltak  osztá- 
lyozva, a  vallás  is  szükségkép  befolyással  volt  nemzeti  saját- 
ságaik megőrzésére.  És  egyedül  a  vallásnak  evvel  a  befolyásá- 
val magyarázhatjuk  meg,  mint  történhetett,  hogy  idegen  elemek- 
től körülfogott  gyarmatok,  mint  pl.  Marsilia,  a  görög  gyarmatok 
Itáliában,  stb.  stb.  mind  a  mellett  hogy  gyakran  érintkeztek 
szomszédaikkal,  nemzetiségöket  —  jelen  értelmében  véve  ezt  a 
szót  —  fenntartották. 

A  mióta  azonban  a  kereszténység  általánossá  vált,  a  val- 
lás a  nemzeti  különállásnak  nem  szolgálhat  eszközéül.  Az  újabb 
időben  még  a  vallásfelekezetek  különfélesége  sem :  miután 
azokat,  a  kik  vallásukhoz  ragaszkodnak,  a  keresztény  vallás 
helyes  felfogása  — ,  a  többieket  a  közömbösség  nem  hagyja 
türelmetlenekké  válni ;  és  miután  a  hívők  a  testvéri  szeretet 
parancsát  látják  a  vallásban,  a  hitetlenek  pedig  oly  értéktelen 
valamit,  a  mi  egyáltalában  nem  szolgálhat  alapjául  semmiféle 
állami  intézménynek.* 


*  I.  178. 


318  H.  Politika. 

A  kereszténység  behozatala  óta  a  vallásos  fogalmak  külö- 
nösen kétszer  léptek  előtérbe :  a  keresztes  háborúk  alatt  és  a 
reformatió  idejében.  A  nemzetiségi  fogalmak  mind  a  két  kor- 
szakban annyira  háttérben  maradtak,  hogy  úgy  látszott,  mintha 
a  népek  cselekményeire  gyakorolt  minden  befolyásukat  elvesz- 
tették volna.  Akkor,  a  midőn  a  keresztény  népek  a  Megváltó 
sírjának  a  hitetlenek  kezéből  való  visszavételeért  lelkesültek, 
nyugat  valamennyi  népét  egyesülni  láttuk.  Az  egyházi  reformatió 
alatt  pedig  a  vallásos  fogalmak  miatti  szakadás  minden  nem- 
zetiségi köteléket  széttépett ;  és  nem  csupán  ugyanannak  az 
országnak  lakosait  állította,  osztotta  ellenséges  táborokra,  hanem 
a  népek  közt  századokon  át  fennállott  ellenségeskedés  emlé- 
kezetét is  el  látszott  törölni  egyidöre.* 

c)  AZ  ÉRINTKEZÉSEK  RITKASÁGA. 

A  faj  és  a  vallás  különféleségén  kívül  az  érintkezések 
ritkaságában  kell  keresnünk  a  nemzeti  különállás  fenntartásának 
egyik  alap-okát.  Most  már  megszűnt  ez  is.  Előbb  mindenik 
nép  elszigetelve  állott;  szünetnélküli  hadviselések  és  száz  meg 
száz  akadály  és  nehézség,  a  melyek  az  utazásokat  gátolták, 
még  a  szomszédokat  is  távol  tartották  egymástól.  A  tudomány 
csak  keveseknek  jutott  osztályrészül ;  a  kereskedés  a  legszük- 
ségesebb czikkekre  szorítkozott;  a  népek  egyedül  a  csatamezőn 
ismerkedtek  meg  egymással :  és  így  természetes  volt,  hogy  min- 
denik megtartotta  a  maga  sajátságait.  Még  a  közös  törzsből 
származott  népek  is,  ha  több  államra  oszlottak,  idegenekké 
váltak  egymás  iránt  ily  viszonyok  köz()tt.  Az  egykor  közös  esz- 
méket minden  k  a  maga  módja  szerint  fejlesztette  tovább;  min- 
denik sajátságos  erkölcsöket  és  szokásokat  vett  fel ;  mindenik 
szánakozással  tekintett  a  másiknak  előítéleteire,  a  melyekben 
annál  több  hóbortosságot  látott,  minél  inkább  elütöttek  azok  az 
övéitől.  A  nyelv  is  észrevétlenül  változásnak  indult;  s  a  hol 
előbb  csak  egy  uralkodott,  most  tízféle  szójárás  kapott  lábra, 
a  melyek  egyre  távolabb  estek   egymástól,   és  e  szerint  új  csz- 

közül  szolgáltak  szülöjöknek,  az  állami  szakadásnak,  hogy 
magát  fenntarthassa. 

Jelenleg  ez  tökéletesen  megváltozott. 

Vasutaink  áttörték  a  válaszfalat,  a  mely  hajdanában  a 
népeket  távoltartotta  egymástól.  A  nemzeti  erkölcsök  és  szoká- 
sok lassankint  eltünedeznek;  naponkint  száll  egy-egy  elöitélet 
sírba.  S  valamint  a  vihar  szárnyain  haladó  gözkocsin  az  utas 
megfeledkezik  a  távolságról,  a  mely  öt  hazájától  elválasztja : 
úgy  messzefekvö  országokban  is  napról-napra  kevesebbet  lát, 
a  mi  öt  ama  távolságra  emlékeztesse.  Az  erkölcsök  és  szokások 
mindinkább  hasonlókká  válnak  és  hovatovább  honiabbnak  látszik 
az  idegen  föld. 

Mindazon  okok  közül,  a  melyeken  a  nemzetiségek  külön- 
állása alapult,  még  csak  kettő  állott  ellen  eddig  a  népek  foly- 
tonos érintkezésének,  s  általuk  —  úgy  látszik  —  nem  is  fog 
soha  egészen  megsemmisíttetni :  a  nyelvkülönbség  és  az  elökor 
emlékei.  * 

d)  A  NYELV. 

A  mi  a  nyelvet  illeti,  az  egymaga  még  nem  alkot  nemzeti- 
séget. Egyike  az  a  nemzetiség  fenntartására  szolgáló  eszközöknek, 
minthogy  általa  egy  nép  elszigeteltetik  a  másiktól  és  önálló 
fejlődésre  kényszeríttetik.  De  a  nemzetiség  nem  a  nyelvben  rejlik, 
hanem  az  önálló  kifejlődésben ;  ez  pedig  a  nyelvkülönbség  által 
napjainkban  kevésbbé  van  biztosítva,  mint  bármikor  volt.  Soha- 
sem tulajdonítottak  az  emberek  nagyobb  fontosságot  a  nyelvnek, 
mint  jelenleg,  itt  valamennyi  külön  szójárás  érvényességre  törek- 
szik jutni,  és  külön  irodalmat,  külön  nagy  jövendőt  akar  magának 
alkotni ;  ott  épen  ellenkező  törekvéssel  találkozunk,  a  mennyiben 
mindazoknak  az  idiomáknak,  a  melyek  a  tudományos  nyelvészet 
szer.nt  közös  nyelvtörzshöz  tartoznak,  egy  roppant  egészbe 
olvasztása  és  ezer  év  óta  különvált  száz  népnek  egybeforrasz- 
tása  czéloztatik.  Németek  és  szlávok  egyre  kutatják  valamennyi 
nemzet  szótárait,  hogy  bennök  testvéreket  fedezzenek  fel.  És  ha 

♦  I.  178-179. 

a  tudósok  még  sokáig  követik  ezt  az  irányt,  maholnap  a  Luther 
által  lefordított  biblia  alkalmasnak  fog  találtatni  a  perzsák 
számára;  és  a  görög  kormány  fel  fog  hivatni,  hogy  nyilatkoz- 
tassa ki  Athént  a  nagy  Szláva  székvárosának,  mert  hiszen  be 
van  bizonyítva,  hogy    Homer   tót   nyelven  irta  a  maga  lliasát.  * 

Nyugodt  megfontolás  után  azonban  azt  fogjuk  találni,  hogy 
a  nyelv  mint  eszköz,  valamely  nép  különállásának  fenntartására 
csak  annyiban  bir  fontossággal,  a  mennyiben  a  nyelvkülönbség 
egyszersmind  az  eszméknek  és  nézeteknek  némi  sajátságos 
fejlődését  feltételezi,  a  mi  napjainkban  már  épen  nem  állítható. 
Jelenleg  szavak  dolgában  rendkívül  puristák  az  emberek ;  de 
az  eszmékben  és  nézetekben  egyetemiségre  törekesznek.  A  pol- 
gárosodásban egyik  nép  sem  akar  a  másik  mögött  maradni ;  s 
a  többieket  megelőző  népeknek  mind  jelességeik,  mind  tévedé- 
seik átszivárognak  társaikra.  Nyelvről-nyelvre  fordítanak  minden 
eszmét.  A  nyelvek  összessége  tehát  ugyanazoknak  az  eszméknek 
és  nézeteknek  terjesztésére  szolgál.  Minden  igazság  egy  év 
lefolyása  alatt,  és  minden  tévedés  még  hamarabb  bejárja  a 
világot.  A  különféle  nyelvek  nemhogy  különféle  polgárosodásnak 
szolgálnának  eszközül,  de  még  sajátságaikat  is  az  egy  szó- 
liangon  kívül  mindinkább  elvesztik;  s  mert  idegen  eszmék 
kifejezésére  használtatnak,  maholnap  már  syntaxís  dolgában  sem 
fognak  önállósággal  bírni.  Ily  viszonyok  között  nem  bírhat 
fontossággal  a  hangok  különfélesége. 

A  nyelvbeli  különbség  hatalmas  eleme  a  nemzeti  külön- 
állásnak, és  gyakorta  a  legmostohább  befolyásoknak  is  huza- 
mosan áll  ellen,  de  mégsem  legyőzhetetlen.  Számos,  rész  nt  nagy, 

*  Adeiung,  Mithridatesében,  221  gyökszót  sorol  elő,  a  melyek  a 
Parsisból  valók  ;  a  határozatlan  alak  végződése,  -ten,  den,  szintén  ugyanaz  ; 
úgy  a  parsis  nemszó  és  elörag  —  der,  bi,  gi  —  a  német  der,  be,  ger-nek 
felel  meg. 

Dankovszky  azt  mutatta  meg,  hogy  az  llias  versei  csupa  tót  szavak- 
ból állnak. 

És  a  dolog  félig  sem  oly  bámulatos,  ha  meggondoljuk,  hogy  Xilander 
(Sprachgeschichte  der  Titánén)  2M)  mandzsu  szót  hasonló  számú  görög 
szóval  összehasonlítva,  és  az  előbbi  nyelvnek  grammatikáját  és  syntaxisát 
megvizsgálva,  azt  a  nézetet  fejezi  ki,  hogy  a  mandzsu  nyelv  nem  egyéb 
egy  primitív  görög  dialectusnál. 

részint  a  műveltség  viszonylag  magas  fokán  álló  népnek  nemzeti- 
sége még  ebben  a  tekintetben  is  elenyészett.  Megsemmisült  a 
nagy  pelasgi  népnek  nyelve ;  megsemmisültek  mindama  népek 
nyelvei,  a  melyeket  Róma  magának  Italiában  alávetett.  Alig 
múlt  egy  százada,  hogy  Poroszországban  több  szláv  dialectus 
kiveszett.  És  szemünk  előtt  egyre  tovább  s  tovább  terjed  az 
észak-franczia  nyelvjárás,  ellenállhatlanul  szorítván  vissza  a 
többieket,  a  melyek  vele  még  nem  rég  is  a  mai  Francziaország 
területében  osztoztak. 

És  hányszor  történt  ilyesmi  oly  esetekben,  a  melyekről  a 
tudomány  nem  bír  számot  adni  ?  —  Valamint  régi  épületekben 
gyakran  találunk  egyes  oly  köveket,  a  melyek  formájuk  szerint 
Ítélve  hajdanában  más  épülethez  tartoztak :  úgy  legdivatosabb 
szavaink  között  is  vannak  olyanok,  a  melyek  valamely  rég  kihalt 
nyelvnek  maradványai.  A  legkülönfélébb  nyelvnek  egyes  szavai 
közt  található  hasonlatosság  gyakran  a  népek  rokonságát  bizo- 
nyítja, de  e  hasonlatosság  színtannyiszor  oly  örökség  marad- 
ványa, a  mely  egy  rég  kihalt  nyelvből  több  népre  szállott  át. 
Minden  nyelv,  a  mely  valamely  nem  épen  műveletlen  népnek 
tulajdona,  a  dolog  természeténél  fogva  összetétele  számos  nyelv- 
járásnak, a  melyekkel  a  kisebb  törzsek  éltek,  mielőtt  egy  néppé 
olvadtak  össze.  A  polgárosodás  kevesbítette  a  népek  számát: 
ugyanez  történt  —  csak  kissé  lassabban  —  a  nyelvekkel  is.* 

e)  AZ  ELÖKOR  EMLÉKE. 

Az  az  állás,  a  melyet  az  egyén  a  társaságban  elfoglal, 
részint  attól  függ,  mily  nézetben  vannak  az  emberek  tehetségei 
felől ;  de  még  inkább  függ  attól  az  öntudattól,  a  melylyel  hely- 
zetét betölti  vagy  magasabb  állásra  törekszik:  ugyanez  az  eset 
a  népeknél  is.  És  ez  az  öntudat  a  népeknél,  valamint  az  egyé- 
neknél, nagyobbrészt  múltjuk  eredménye.  A  míg  lesznek  népek, 
a  melyek  az  emberiségért  többet  tettek  másoknál,  a  melyek 
mások  szabadságának  századokig  védbástyái  voltak;  a  míg  az 
egyes  népek  visszaemlékeznek  azokra  az  időkre,  a  midőn  fénye- 


*  1.  179-181. 

sebb  helyzetben  voltak,  mint  a  minőben  jelenleg  élnek:  mind- 
addig fennmarad  a  külön  jogosultság  öntudata  is ;  valamint  a 
törekvés  is,  érvényt  szerezni  ennek  az  öntudatnak.* 

Kérdés  azonban :  vájjon  képes  lesz-e  az  élőkor  emléke 
—  a  visszapillantás  ama  szebb  múltra,  a  midőn  az  egyes  nép 
még  külön  történettel  bírt  —  a  dolgok  természetes  folyamát 
megakasztani  ?  Képes  lesz-e  az  ilyes  emlékektől  lángra  gyúló 
érzelem  a  nemzeti  különbségeket  fenntartani  akkor,  a  midőn 
annyi  gyakorlati  ok  egyesül  ezeknek  a  megszüntetésére? 

A  népérzelem  fontosságát  nem  szabad  kicsinyelnünk.  De 
midőn  a  nép  érzelmeire  történik  hivatkozás,  akkor  meg  kell 
vizsgálnunk :  vájjon  ezek  az  érzelmek  csakugyan  olyanok-e, 
a  minőknek  azokat  hirdetni  szokták?  És  e  kérdés  nyugodt 
megfontolása  mindenkit  arra  a  meggyőződésre  vezet,  hogy  a 
népnek  érzelmei  és  emlékei  korunk  nemzeti  törekvéseit  nem 
segítik  elő,  sőt  akadályozzák. 

A  nép,  mint  felség,  más  fejedelmek  sorsában  részesül. 
Ha  Rousseau  jogosan  vádolja  Grotiust  és  társait,  hogy  a  királyi 
hatalom  körét  csak  azért  vonták  oly  tágasra,  mert  a  nép  nem 
osztogat  hivatalokat  és  nyugdíjakat :  úgy  az  is  állítható,  hogy 
a  mióta  e  viszonyok  változtak,  a  népnek  is  vannak  Grotiusai. 
A  mely  hatalom  valaha  emberek  fölött  uralkodott,  az  hizel- 
kedökben  sem  szűkölködött.  És  valamint  az  ember  nem  mindig 
azért  hajlik  meg,  mert  valamit  keres :  úgy  nemcsak  a  haszon- 
lesés, hanem  gyakran  a  megalázkodás  szükséglete  is,  a  melyet 
némely  emberek  magukban  éreznek,  létrehozzák  egy  bizonyos 
faját  a  hízelkedőknek.  Mint  a  királyság,  úgy  a  nép  is  felruház- 
tatott a  mindenhatóság,  hibázhatatlanság  és  felelőtlenség  tulaj- 
donaival. A  királyt  és  a  népet  egyaránt  fenyítő  törvények 
oltalmazzák ;  és  sokszor  megelőző  sajtóvizsgálat  útján  a  hízel- 
kedők híven  gondoskodtak  arról,  hogy  kellemetlen  igazságok 
hallása  a  felséget  nyugalmában  ne  zavarhassa.  Nézeteire  és 
érzelmeire  nézve  sem  jár  jobban  a  korlátlan  felségjoggal  bíró 
nép,  mint  koronás  elődei  jártak. 


*  Ili.   185. 

Valamint  a  despotiai  államokban,  a  hol  az  uralkodónak 
érzelmei  döntő  befolyással  vannak  az  állam  politikájára,  mindig 
találkoznak  emberek,  a  kiknek  szokásuk  ezekre  az  érzelmekre 
hivatkozni :  úgy  nem  hiányoznak  a  korlátlan  demokrata  álla- 
mokban sem  olyan  egyének,  a  kik  a  nép  érzelmeinek  és  néze- 
teinek hirdetésével  külön  mesterséget  űznek.  És  a  nép  ez 
udvaronczai  és  kamarásai  által  kürtölt  hírek  ép  oly  selejtesek, 
mint  azok,  a  melyek  a  fejedelmek  udvaraiban  kelnek  szárnyra. 
S  ha  valaki  talán  kételkednék  az  udvarok  és  piaczok  tányér- 
nyalóinak  tökéletes  hasonlóságában,  annak  is  eloszlik  kétsége, 
ha  figyelemmel  kiséri  azokat,  a  kik  a  nép  érzelmeire  és  nézeteire 
hivatkoznak. 

Az  élőkor  emlékei  szentek  a  nép  előtt.  Mint  a  dal  s  a 
rege,  úgy  gyökereznek  a  népnek  érzelmei  is  a  múlt  kor  emlé- 
keiben ;  és  a  világon  nincsen  oly  hatalom,  a  mely  képes  volna 
a  népet  az  emlékektől  megfosztani.  A  nemzetiség  érzelme  is 
mélységes  gyökeret  vert  a  nép  kedélyében.  Híven  ragaszkodik 
az  atyák  nyelvéhez  és  erkölcseihez.  Dicső  tetteik  emlékét  sem 
engedi  magától  elvitatni.  S  ez  az  emlék  neki,  a  kinek  ősei  ama 
tettek  alkalmával  mindössze  is  csak  verőket  ontották,  talán 
szentebb,  mint  azoknak,  a  kik  akkor  egyszersmind  nemességre 
és  birtokra  tettek  szert.  De  ha  a  történetek  könyvében  nincs 
egyetlenegy  fejezet,  ha  a  nép  szájában  nincs  egyetlenegy  rege, 
a  mely  a  nemzetiség  elvének  nevében  felhordott  követeléseknek 
alapul  szolgálhatna ;  ha  tehát  korunk  nemzetiségi  igényei  ellen- 
tétben állanak  az  összes  múlttal :  —  akkor  nem  lehet,  nem 
szabad  ebben  az  irányban  a  nép  érzelmeire  hivatkozni. 

Nincsen  olyan  ország,  a  melyben  az,  a  miért  a  népet  múlt 
emlékei  által  a  nemzetiségi  eszme  nevében  lelkesíteni  akarják, 
valaha  létezett  volna.  Olaszországban  sohasem  jelentkezett  az 
összes  néppel  közös  érzelem  —  az  idegen  uralkodás  elleni 
gyűlöleten  és  az  egyes  városok  önállóság  utáni  hatalmas  törek- 
vésén kivül,  a  melylyel  fenn  akarták  tartani  az  egyéniségüket. 
Az  egységes  Németország,  a  melyet  most  újjá  akarnak  alkotni, 
a  múltban  nem  volt.  És  nincs  egyetlenegy  valóban  népszerű 
rege,  a  mely  szerint  valamennyi  szláv  törzs  valaha  szövetkezett, 
avagy   külön    mindenik   népfaj,   a   mely    Magyarországot    lakja, 

önállósággal  bírt  volna.  A  nemzetiségek  nevében  minduntalan 
ismételt  követelések  tehát  nem  is  származhatnak  a  népek  érzel- 
méből. A  nemzetiségi  követelések  lehetnek  vágyai  a  kolompo- 
soknak, a  kik  a  jelennel  való  elégedetlenségükben  szemüket  a 
jövőre  függesztik,  és  a  kik  igen  helyesen  cselekesznek,  ha  a 
népben  lelkesedést  akarnak  ébreszteni  az  iránt,  a  miben  boldog- 
ságának alapját  látják ;  de  a  kiknek  nem  kellene  a  nép  érzel- 
mére hivatkozniok :  mert  ez  annyi,  mint  önmagukat  is,  másokat 
is  csalni. 

Csak  ha  valamennyi  emlék  széttépetik ;  ha  mindaz  poroa 
rántatik,  a  mit  a  nép  szentnek  tart ;  ha  szemfényvesztő  hitege- 
tések következtében  a  nép  lelkületének  összes  iránya  megválto- 
zott :  csak  akkor  remélhető,  hogy  arra,  a  mit  most  az  ő  nevében 
követelnek,  békén  rá  fog  állni.  Ámde  miként  joggal  állitható, 
hogy  napjainkban  mindazok  az  okok,  a  melyek  a  nemzetiségek 
elkülönzését  régebben  támogatták,  részint  megszűntek,  részint 
sokat  vesztettek  fontosságukból :  úgy  nem  kevésbbé  helyes  az  az 
állítás  is,  hogy  épen  a  nép  érzelmeiben  és  nézeteiben  rejlik  ama 
követelések  legnagyobb  akadálya,  a  melyekkel  egyesek  a  nemzeti- 
ségek nevében  fellépnek. 

Az  emberiség  eddigi  haladásának  alaptörvényei  nem  fognak 
egy  rövid  időszak  által  megczáfoltatni.  Ennélfogva  a  legnagyobb 
bizonyossággal  jósolhatjuk,  hogy  egyes  nemzetiségek,  a  melyek 
most  öntudattal  lépnek  fel,  talán  hamarabb,  mint  hinnők,  külön- 
állási  törekvéseikről  le  fognak  mondani ;  s  unokáink  a  nemzeti 
jogosultság  nevében  indított  vitákban,  a  melyek  századunkat 
jelenleg  izgatják,  csak  a  vízbehalónak  minden  tárgy  után  való 
kapkodását  fogják    átni. 

A  jelenkor  valamennyi  nemzeti  mozgalmának  valóságos 
alapja  nem  a  nép  emlékeiben  és  nézeteiben,  hanem  a  XVIIl. 
század  eseményeiben  rejlik.* 


*  !.   I.ii      185. 

/)  AZ  tLLENHATÁS. 

A  XVIII.  században  a  nemzetiség  fogalma  számos  ok 
összehatásának  következtében  lényegesen  gyengült.  E  korszak 
filozófusai  —  a  kiknek  érdemük  abban  állott,  hogy  az  igaz- 
ságnak tért  nyitottak,  ha  nem  voltak  is  képesek  az  igazságot 
formulázni  —  a  nemzeti  előszeretetben  a  középkori  vadság  egyik 
maradványát  látták.  A  kormányok  is  kivétel  nélkül  törekedtek  e 
nézet  elterjesztésére.  Erre  törekedtek  azért,  mert  a  XVIII.  század 
legtöbb  állama  különféle  nemzetiségek  töredékeiből  állott,  a 
melyek  az  egészbe  való  bekebeleztetésük  előtt  saját  jogokkal 
bírtak :  tehát  a  monarchiának  érdeke  úgy  kívánta,  hogy  a  lehető- 
ségig eltöröltessék  minden,  a  mi  az  embereket  erre  a  hajdani 
állapotra  emlékeztette.  Valamennyi  udvarnál,  ahonnan  az  akkori 
időnek  a  műveltsége  kiindult,  azon  voltak  a  hatalmasok,  hogy 
bizonyos  általános  formákra  tehessenek  szert,  a  melyek  XIV.  Lajos 
által  hozattak  divatba.  A  nemzeti  sajátság  legfölebb  abban  állott, 
hogy  az  udvari  egyenruhának  szabása  és  egyes  czifraságai 
némileg  a  nemzeti  öltözetre  emlékeztették  a  nézőt.  Kamarássá, 
titkos  tanácsossá,  ennek  vagy  annak  a  rendnek  vitézévé  válhatni 
dicső  dolognak  tartatott:  de  legdicsőbbnek  mégis  minél  kevésbbé 
hasonlítani  a  néphez.  Nemzetiségére  senki  sem  lehet  büszke, 
ha  némi  jogot  vagy  előnyt  nem  köszönhet  neki ;  és  ezért  az  a 
század,  a  melyben  az  abszolutizmus  teljes  érvényességre  jutott, 
szükségkép  veszélyeztette  a  nemzetiség  eszméit.  Adjuk  még  hozzá, 
hogy  azok  az  osztályok,  a  melyek  legalább  némi  befolyással 
bírtak  mindig,  és  a  melyek  mindenütt  közelebb  állván  a  királyi 
székhez,  föld  eiknek  példaképül  szolgáltak,  a  papság  és  a  nemes- 
ség oly  intézményekben  gyökereztek,  a  melyek  a  külön  nemzetiség 
k()rén  kívül  esnek.  A  klérusnak  közös  egyesülési  pontja  a 
pápaság  volt.  A  nemesség  számára  némi  közösség  rejlett  a 
lovagság  eszméjében  még  akkor  is,  a  midőn  ez  már  nem  bírt 
nemes,  nagyszerű  jelentőségével ;  és  az  egyenrangúság  fogalma 
valamennyi  ország  nemességeit  szilárd  kötelékkel  fűzte  együvé, 
szilárdabbal,  mint  az,  mely  az  egyes  nemest  saját  nemzetéhez 
lánczolta. 

De  valamint  a  XVIII.  század  általános  viszonyainak  kell 
tulajdonítanunk,  hogy  a  nemzetiség  fogalma  egy  ideig  nem  volt 
befolyással  az  eseményekre :  úgy  a  jelenkor  nemzeti  mozgalmai 
nagy  részben  az  ama  viszonyok  által  előidézett  ellenhatásnak 
tulajdoníthatók. 

A  korlátlan  királyság  alapja  nem  ismertetett  többé  jog- 
szerűnek. E  jogszerűtlenség  bebizonyítására  igen  természetesen 
felhivattak  a  nemzeti  előjogok  is,  a  melyek  a  mindenki  által 
érvényesnek  ismert  történeti  jogon  alapultak.  A  mióta  a  nép  a 
jogait  hősileg  követelte  vissza,  az  emberek  épen  úgy  dicső- 
ségnek tartották  a  néphez  tartozni,  mint  előbb  a  nemesség  közé 
igyekeztek  tolakodni.  Valamint  hajdanta  az  udvart  utánozták,  s 
úton-útfélen  szólottak  francziául  az  emberek:  úgy  most  a  nép 
erkölcse  vált  tisztelet  tárgyává.  Ezek  utánzása,  az  atyák  szokásai- 
hoz való  ragaszkodás,  volt  a  jelszó.  Még  nem  régen  is  tizenhat 
ősét,  külön  czímerét,  és  a  színeket,  a  melyekbe  a  ház  szolgái 
öltözködtek,  emlegette  mindenki :  s  most  csak  a  hazának  czímere, 
csak  a  népnek  történetei  jöttek  szóba. 

Élmult  az  az  idő,  a  mikor  csak  az  mondhatta  magát  az 
állam  polgárának,  a  ki  a  nemességhez  tartozott.  Most  a  nemes- 
ségét mindenki  abban  látta,  hogy  egy  bizonyos  államnak  pol- 
gára. Szóval  az  arisztokrata  érzelmek  a  hazafiság  határai  közé 
vonultak  vissza.  Cromwell  szavai,  a  melyeket  a  polgárháború 
kezdetén  mondott,  hogy  azt  nagyon  jól  tudja,  mit  nem  kivan, 
de  azt  még  nem  tudja,  mit  kivan,  —  egészen  illenek  az  első 
franczia  forradalomra  és  az  utána  következett  egész  időszakra. 
A  közelebb  lefolyt  idő  története  nem  más,  mint  az  ellenhatás 
históriája.  Ez  áll  a  nemzeti  mozgalmakra  nézve  épúgy,  mint  a 
többiekre.  Világosan  mutatja  ezt  nekünk  az  a  tünemény,  hogy 
ott,  a  hol  szabadság  létezett,  s  az  egyénnek  a  nyelv  körüli 
jogai  semmiféle  rövidséget  sem  szenvedtek,  a  nemzeti  moz- 
galom elmaradt;  míg  azokban  az  államokban,  a  hol  az  egyéni 
szabadságot  ebben  a  tekintetben  valamely  kiváltságos  osztály 
vagy  kormány  megszorította,  a  buzgalom  a  polgárháborúig 
fokozódott.  * 

83.  §.  A  nemzetiségi  törekvések  czélja. 

Valamint  a  gondolkodás  kételkedéssel  vagy  tagadással 
kezdődik :  úgy  az  állami  élet  körében  is  minden  haladás  ellen- 
hatással veszi  kezdetét.  Azonban  valamint  a  kételkedés  és  taga- 
dás nem  képesek  kielégíteni  a  gondolkozót :  úgy  a  nép  sem 
érzi  magát  kielégítve,  ha  elérte  ama  törekvések  czélját,  a  melyek 
az  érintett  ellenhatáson  alapulnak.  A  győzelem  pillanata  sze- 
rencsés pillanat;  de  ha  nincsenek  igenleges  (positív)  ered- 
ményei, a  diadal  örömét  az  áldozatok  emléke  túléli.  A  mennyi- 
ben tehát  a  nemzeti  törekvések  jelenleg  csak  ellenhatás  ered- 
ményei, annyiban  diadaluk  sem  fog  tartós  kielégítéssel  járni. 

A  nemzeti  törekvésnek  igenleges  czéllal  is  kell  bírnia.  * 
Ez  a  czél :  az  egyes  nép  magasabb  hivatásának  érvényt  sze- 
rezni azáltal,  hogy  a  népben  szunnyadó  erőket  kifejlesztve, 
felsőbbsége  elismertessék.** 

És  ebben  a  tekintetben  a  nemzetiségek  törekvése  hasonlít 
az  egyes  családok  igyekezetéhez,  hogy  az  államban  kiváltságos 
állásra  emelkedjenek  a  többi  családokhoz  képest.  Mind  a  népek- 
nél, mind  a  családoknál  megtaláljuk  a  fensőbb  képességről  való 
meggyőződést.  Úgy  a  családi,  mint  a  nemzeti  törekvésnek  vég- 
czéija  az  uralkodás.*** 

Emlegetni  ugyan  a  nemzeti  törekvések  czéljául  nem  az 
uralkodást,  hanem  az  egyenjogúságot  szokták.  És  pedig  akkép, 
hogy  mihelyt  az  egyenjogúság  elérve  leszen,  tökéletes  meg- 
elégedést fog  érezni  mindenik  nép ;  a  világszabadság,  egyenlő- 
ség és  testvériség  teljes  élvezetében  a  boldogságnak  lehető  leg- 
magasabb fokát  fogja  elérni.  Ámde  ha  valamely  elv  nevében 
győzött,  akkor  valószínűséggel  csak  az  jósolható,  hogy  győzel- 
mét a  legtúlságosabb  következményekig  fogja  kiaknázni.  Ha 
népről  van  szó,  akkor  az,  a  mire  vágyódik,  sohasem  kereshető 
az  úgynevezett  kellő  középben,  hanem  mindig  a  szélsőségek- 
ben. És  valamint  a  világtörténelemben  nincsen  példa  arra,  hogy 
valamely  nép,  a  midőn  hatalmát  alkalmazni  kezdte,  minden 
visszaéléstől  óvakodott  volna  —  kivéve,  ha  az  igazságra    kény- 

szeríttetett :  úgy  nem  valószínű,  hogy  abban  az  esetben,  ha  a 
nemzetiség  elve  még  további  mozgalmaknak  alkalmul  szolgálna 
és  győzni  találna,  egy  harmincz  millióból  álló  nép  megeléged- 
nék avval,  hogy  jogosultságra  nézve  egy  sorban  állhat  a  csak 
három  millióból  álló  néppel.*  —  A  népek  között,  a  melyekben 
a  nemzetiség  érzelme  ébren  van,  egyet  sem  fogunk  találni  ily 
mérsékelt  igényekkel.  Egyet  sem,  a  mely  kevesebbel,  mint  a  köré- 
ben való  felsöbbséggel  megelégednék.  Az  egyenjogúság  oly  nép 
nevében,  a  mely  vagy  felsöbbséggel,  vagy  legalább  egyenjogú- 
sággal bírt,  még  sohasem  követeltetett.  Bárhova  tekintsünk,  ily 
magasztos  philantropiának  példáját  nem  találjuk  sehol.  Ebben 
a  kérdésben  a  kozmopolita  németek  is  úgy  járnak  el,  mint  — 
List  Friedrich  vádja  -szerint  —  a  szabad  kereskedelmi  rendszer 
dolgában  az  angolok :  más  elveket  állítanak  fel  a  külföld  szá- 
mára, és  másokat  a  saját  házi  szükségleteikre.  Posenben,  Galí- 
cziában  és  Csehországban  gondoskodnak  saját  felsöbbségükröl, 
ha  mindjárt  más  népek  hasonló  törekvéseit  barbároknak  bélye- 
gezték is.  Ugyanezt  tapasztaljuk  azoknál  a  szláv  törzsű  népek- 
nél, a  melyek  uralkodásra  jutottak,  ugyanezt  másoknál  is.  Min- 
denütt vita  az  egyenjogúságért,  a  hol  ez  még  el  nem  éretett; 
és  mindenütt  törekvés  az  uralkodás  felé,  mihelyest  már  nincs 
ok  a  panaszra  az  elnyomatás  miatt.** 

De  tegyük  fel,  hogy  valamennyi  nemzeti  törekvés  csak  az 
egyenjogúság  elérését  czélozza ;  és  hogy  ennek  a  kivívása  után 
valamennyi  nép  kielégítve  fogja  érezni  magát :  még  így  is  fenn- 
marad ama  további  kérdés,  hogy  ez  a  megelégedés  vájjon 
meddig  tarthat?  Kétségtelenül  csak  addig,  a  míg  az  egyenlő 
jogosultság  fennáll. 

Már  pedig  a  nemzetiségek  egyenjogúságával  úgy  van  a 
dolog,  mint  általában  az  egyenlőséggel.  Könnyű  kimondani  az 
elvet ;  könnyű  ezt  törvényben  formulázni ;  könnyű  ezt  a  törvényt 
az  alkotmány  alapjának  nevezni :  de  a  gyakorlati  életben  csak- 
hamar   előáll    a    kivitel    nehézsége.   És   valamint,    míg   erőinek 

szabad  hasznát  veheti  az  egyén,  a  legtökéletesebb  törvényes 
egyenlőséggel  sem  akadályozható  meg,  hogy  a  képességek  külön- 
félesége  az  állások  különféleségét  ne  keletkeztesse;  és  valamint 
ennek  a  ténynek  megismerése  csakhamar  elenyészti  azt  a  meg- 
elégedést, a  melyet  az  egyén  a  törvényes  egyenlőség  elvéből 
merít :  úgy  történik  ez  a  népeknél  is ;  sőt  még  jóval  nagyobb 
mértékben,  miután  bármily  nagy  legyen  az  egyéneknél  az  erő- 
különbség, ez.  mégsem  hasonlítható  össze  azzal,  a  mely  nép  és 
nép  között  mutatkozik,  a  hol  —  eltekintve  egyes  nemzetiségek 
magasabb  képességétől  és  műveltségétől,  a  különböző  szám- 
viszonyok magukban  is  lehetetlenné  teszik  a  valóságos  egyenlő- 
séget. 

Valamint  tehát  ott,  a  hol  az  egyéni  egyenlőség  elvét  a  meg- 
elégedés feltételéül  állították  fel,  s  a  hol  ez  oknál  fogva  ennek 
valósítását  tűzték  ki  főczéljául  később  minden  törekvésnek,  szük- 
ségképen az  a  törekvés  keletkezett,  hogy  ezt  az  egyenlőséget  a 
szabadság  rovására  létesítsék :  úgy  fog  —  még  pedig  szükség- 
kép —  ez  a  követelés,  ha  egész  nemzetiségek  nevében  állíttatik 
fel,  hasonló  eredményeket  vonni  maga  után.  A  nemzetiségek 
egyenjogúsága,  a  mely  a  megelégedést  fogja  szülni,  szintén  csak 
addig  állhat  fenn,  a  míg  neki  a  szabadság  feláldoztatik.  Az  t.  i., 
a  mi  nt  Ikül  jelen  műveltségünk  mellett  a  megelégedés  még  csak 
nem  is  gondolható. 

Sőt  föltéve,  hogy  a  nemzeti  törekvések  végczéljának,  az 
uralkodásnak  elérése  csakugyan  kielégíti  a  népeket,  —  ámbár  a 
legnagyobb  uralmú  népek  története  sem  igen  mutatja  nekünk  a 
megelégedés  képét  —  annyi  mégis  áll  mindenesetre,  hogy  ebben 
a  megelégedésben  legfölebb  az  a  néhány  nép  részesülhet,  a 
melyek  ily  uralomra  szert  tenni,  s  ezt  fenntartani  képesek,  ily 
népek  száma  pedig  viszonylag  csekély  levén,  természetes,  hogy 
abban  a  megelégedésben,  a  mely  a  nemzetiség  elvének  diadalá- 
ból keletkezik,  csak  a  kisebbségnek  lehet  része;  s  a  tíibbiek 
ugyanakkor  annál  boldogtalanabbaknak  fogják  érezni  magukat, 
minél  élénkebb  volt  az  a  törekvésök,  hogy  külön  nemzetinek 
ismertessenek  el.  A  szerencse  által  felkarolt  nép  pedig  abban  a 
pillanatban,  a  midőn  czélját  eléri,  azaz  a  melyben  az  uralko- 
dásra szert  tett,  talán  megelégedést  érez;   de  ez  a  megelégedés 

már  nem  a  nemzetiség  elvén  alapszik :  miután  ezt,  mihelyt 
győzött,  az  állam  fogalma  szokta  felváltani.  * 

Abban  a  perczben  ugyanis,  a  melyben  valamely  nép  ura- 
lomra vergődött,  a  történelem  által  igazolt  tapasztalás  szerint 
nemzetisége  érdekeit  uralma  érdekeinek  rendeli  alá.  Az  uralom 
érdekében  válik  szükségessé,  hogy  a  győző  és  a  legyőzöttek 
közti  éles  ellentétek  mielőbb  kiegyenlíttessenek.  Az  uralomra 
vergődött  nép  ugyanezért  fog  elkövetni  mindent,  hogy  a  nemzeti- 
ségi különbség  közte  és  a  meghódított  nép  között   megszűnjék. 

A  miből  egyébiránt  épen  nem  következik,  hogy  az  ural- 
kodó nép  a  meghódítottak  nemzetiségét  a  magáéba  beolvasztani 
legyen  kénytelen.  Sok  esetben  épen  az  ellenkező  történik.  Eldöntő 
itt  csak  az  a  körülmény,  vájjon  a  beolvasztás  munkája  mely 
úton  történhetik  meg  legkönnyebben? 

Ha  az  uralomra  vergődött  nép  számra  csekély,  vagy  ha 
a  műveltségnek  sokkal  alacsonyabb  fokán  áll :  —  akkor  az  ö 
saját  nemzetisége  fog  lassankint  a  meghódított  népébe  vagy 
egészen,  vagy  legalább  nagyrészben  beolvadni.  És  ez,  —  mint- 
hogy a  hódító  népeknél  csaknem  mindig  mindakét  körülmény 
előfordul  —  a  legközönségesebb  eset.  Erre  nézve  példa  csak- 
nem valamennyi  nép,  a  mely  a  római  nyugati  birodalom  egyes 
tartományait  meghódította ;  Chinában  a  mandzsurok,  stb. 

Ha  a  hódító  nép  száma  nagy,  ha  a  hódítottak  apró  nép- 
ségekre vannak  oszolva,  vagy  ha  ezek  a  győzőhöz  képest  a 
műveltségnek  igen  alacsony  fokán  állanak :  akkor  az  ellenkező 
történik ;  a  legyőzött  nemzetiségek  beleolvadnak  a  hódító  nép 
nemzetiségébe. 

Ha  az  a  két  körülmény,  a  mely  meghatározza,  vájjon  a 
győző  nemzetisége  a  legyőzöttébe,  vagy  az  amabba  olvadjon-e 
bele  ?  —  egymással  ellentétben  áll ;  azaz  ha  a  hódítók  száma 
csekély  és  a  meghódított  nép  műveltségi  színvonala  alacsonyabb, 
mint  a  győzőé,  vagy  megfordítva:  akkor  a  beolvasztás  munkája 
a  győzőnek  minden  erőlködése  daczára  sem  fog  sikerülni. 

Azonban  itt  rendesen  nem  a  szám  dönt,  hanem  a  művelt- 
ségi állapot.   A    midőn    két   nemzetiség   érintkezik,  a   győzelem 

csaknem  mindig  annak  a  részére  hajlik,  a  melyik  magasabbra 
emelkedett  a  fejlődés  útján. 

Hogy  erről  meggyőződjünk,  elegendő  a  római  nemzetiség 
terjeszkedését  megfigyelnünk. 

Ama  rendelet,  a  melylyel  a  római  tanácsbelieknek  a  görö- 
gök közt  is  a  latin  nyelv  használata  volt  meghagyva,  Görög- 
országban sem  latinságot  nem  hozott  létre,  mint  Galliában  és 
Hispániában,  sem  pedig  a  római  műveltebb  osztályoknak  görö- 
gösödését  meg  nem  akadályozhatta.  A  római  nemzetiség  expansiv 
ereje  megtörni  volt  kénytelen  Görögország  magasabb  polgáro- 
sultságán,  jóllehet  nem  volt  nép,  a  mely  más  népek  beolvasz- 
tásához a  rómainál  jobban  értett  volna.* 

84.  §   Elérhető-e  a  nemzeti  törekvések  végső  czélja? 

Új  fogalmak,  a  melyek  a  múlt  és  jelen  viszonyaival  ellen- 
tétben állanak,  hamarosan  nem  válhatnak  a  nép  közkincsévé  és 
egy  új  szervezet  alapjává.  Bármennyire  erőlködjenek  a  nemzeti 
mozgalmak  vezérei,  bármily  hangosan  kürtöljék  igényeiket  a 
népek  nevében,  az  eszme  eddig  még  nem  kapta  meg  a  népet. 
A  nép  e  zászló  alatt  is  küzdelemre  vezethető,  de  a  nélkül,  hogy 
azt  az  eszmét,  a  melyért  küzd,  tisztán  felfogná,  vagy  vezéreinek 
vágyát  egészen  csak  megérteni  is  tudná.  A  nemzeti  rokon-  és 
ellenszenv  —  mind  belsőleg,  mind  külsőleg  —  egészen  más 
valami  a  népnél,  mint  szószólóiknál. 

Bensőleg  ez  érzet  a  nép  lelkében  csaknem  mindig  gyengébb. 

Külsőleg  a  nép  azokat  a  határokat,  a  melyek  rokon-  és 
ellenszenvének  a  vezérek  által  kijelöltetnek,  néha  szűkeknek,  de 
többnyire  szerfelett  tágasaknak  szokta  találni.  Azokban,  a  kikkel 
századok  óta  együtt  élt,  pusztán  nyelvbeli  különbség  miatt 
épúgy  nem  akar  idegeneket  látni :  valamint  azokat,  a  kik  vele 
azonos  nyelven  beszélnek,  és  a  kikkel  századok  óta  ellenséges 
lábon  állott,  nem  fogja  rögtön  testvéreinek  elismerni. 

Ennélfogva  a  nemzetiség  eszméje  divatos  értelmében  csak 
igen  nehezen    és    csak    huzamos    erőlködések    után    valósítható 

meg.  És  ha  ez  valaha  meg  is  történnék,  nem  valósítható  úgy, 
hogy  azok  az  államintézmények,  a  melyek  a  nemzetiségre  való 
tekintet  nélkül  alakultak  és  gyakran  vele  ellentétben  állanak, 
fel  ne  bomoljanak. 

Európa  jelen  államai  eredetüket  és  kifejlődésüket  nem  a 
nemzetiség,  hanem  a  királyság  eszméjének  köszönik.  Abban 
az  országban  pedig,  a  melyről  ezt  nem  mondhatjuk,  Svájcz- 
ban,  az  állam  a  nemzetiség  elvére  való  tekintet  nélkül  kelet- 
kezett. Kétségtelen  tehát,  hogy  a  nemzetiség  elve  és  egyes 
néptörzseknek  ezen  alapuló  jogosultsága  nem  léi)het  a  történeti 
jog  és  az  egyéni  jogosultság  helyébe  a  nélkül,  hogy  egyszersmind 
valamennyi  állani  kölcsönös  viszonyai  és  minden  egyes  polgár- 
nak az  államhoz  való  viszonya  —  tökéletes  átváltozást  ne 
szenvedjenek :  vagyis  a  nélkül,  hogy  valamennyi  létező  állam 
fel  ne  bomoljék.  S  épen  mert  a  nemzetiség  elvének  ezek  a 
következményei  olyan  világosak,  hogy  azokat  be  nem  látni 
csaknem  lehetetlen :  ennek  kell  tulajdonítanunk,  hogy  ezt  az 
elvet  jelszóul  mindazok  használják,  a  kik  a  fennálló  rendnek 
felforgatását  tűzték  ki  czélul. 

A  kor  uralkodó  eszméje  és  a  létező  államformák  egymác- 
sal  ellentétben  sokáig  nem  maradhatnak.  Egyiknek  engedni 
kell.  Az  eszmének,  hogy  uralkodó  maradjon,  megfelelő  formára 
van  szüksége.  S  ezért  a  forradalmi  felekezetek  —  bármily 
irányú  lett  légyen  a  forradalom  —  nem  egykönnyen  tehettek 
volna  szert  oly  elvre,  a  mely  ha  új  államok  alkotására,  nem  is, 
de  a  fennállónak  megrontására  alkalmasabb  volna,  mint  a  nem- 
zetiség elve. 

Hogy  a  fennálló  rend  alapjában  megrendíthető  legyen,  a 
a  népet  oly  eszméért  kellett  lelkesíteni,  a  mely  az  állam  alap- 
jainak megrendítése  nélkül  nem  valósítható.  A  nemzetiség 
érzelme,  a  mely  félig  a  múltnak  emlékein,  félig  határozatlan 
reményeken  alapszik,  igen  alkalmas  arra,  hogy  az  emberi 
kedélyt  hatalmasan  megragadja.  S  csak  ennek  felébresztése  álta 
sikerülhetett,  hogy  oly  népek  (Hitudatlanul  dolgoztak  ilye;  fel- 
forgatáson, a  melyeknél  azok  is,  a  kik  a  viszonyok  átalakítását 
czélszerünek  találták,  az  erőszakos  felforgatás  gondolatától  vissza- 
döbbentek volna. 

Bármily  különböző  volt  az  irány,  a  melyben  a  nemzetiség 
elvét  alkalmazták,  ez  mégis  mindenütt  a  fennálló  politikai  szer- 
vezet felbomlására  czéizott. 

Német-  és  Olaszországban,  a  hol  ez  elv  nevében  eddig 
külön  állt  országoknak  egy  állammá  való  egyesítését  követelték ; 

és  az  osztrák-birodalomban,  a  hol  külön  mindenik  faj 
külön-állását  sürgette :  —  a  mozgalom  eredménye,  a  mennyiben 
czélját  elérte,  a  létező  államnak  a  felbomlása  volt. 

És  gondoljunk  az  egyes  államok  ethnographiai  viszonyaira, 
és  mindjárt  be  fogjuk  látni,  hogy  jelenleg  egy  olyan  állam  sincs 
Európában,  a  mely  mostani  határait  megtarthatná,  ha  ezek  a 
nyelv  szempontjából  volnának  megállapitandók. 

A  németség  egységének  eszméje  nemcsak  Dánia,  hanem 
Ausztria,  Franczia-  és  Oroszország  határait  is  megtámadja. 

Valamennyi  olasznak  egyesülése  Anglia,  Ausztria,  sőt 
Korsikában  Francziaország  területét  is  megtámadja. 

Míg  másrészről  Francziaország  hasonló  követeléssel  lép- 
hetne fel  Belgium  egyik  felének  irányában ;  és  ehelyett  biro- 
dalmának némi  részét  Spanyolországnak  volna  kénytelen  át- 
engedni. 

Törökországról  nem  is  szólva,  valamint  Svájczról  sem,  a 
melyek  ez  elv  következetes  alkalmazásával  megszűnnének. 

Figyelembe  kell  itt  még  vennünk,  hogy  ily  roppant  és 
nagy  terjedelmű  politikai  forradalom  egyszersmind  a  legnagyobb 
társadalmi  bomláshoz  vezet.  Hogy  az  állami  viszonyok  összege 
csak  az  egyének  viszonyaival  együtt  alakulhat  át.  Hogyha  a  tör- 
téneti jog  tisztelete  a  nemzetiségi  egyenjogúság  elvének  követ- 
kezetes alkalmazása  által  a  népek  kebelében  megsemmisíttetett, 
egyáltalában  nincs  ok  arra,  miért  ne  lehessen  azt  valamennyi 
egyénnek  viszonyaira  nézve  is  megszüntetni.  Hogy  a  nemzeti- 
ségnek az  a  tarka  vegyülete,  a  melyet  Európában  találunk,  és 
az  államokba  beczövekelt  számtalan  külön  rész  nagyobb  államok 
keletkezését  hosszú  időre  h  hetetleniié  tenné.* 

És  ezen  az  alapon  bátran  kimondhatjuk,  hogy  —  a  inig 
Európának   északkeleti    részében  egy  óriás-hatalom  állván  fenn, 

*  1    101  -  1Ü4. 


334  II.  Politika. 

a  létező  államok  pillanatnyi  felbomlása  is  a  legnagyobb  vesze- 
delemmel járna,  mindaddig  —  habár  lehetséges  volna  is  ez 
eszme  megvalósítása,  az  mégsem  kívánatos  a  szabadság  és  a 
műveltség  érdekében.* 

85.  §.  A  nemzeti  követelések  teljesítésének  módja. 

A  nemzeti  egyéniség  követelései  és  az  egyes  polgár  köve- 
telései az  állam  irányában  —  egészen  azonosak.  A  nép  is,  mint 
az  egyén,  szabadságot  igényel :  hogy  t.  i.  saját  erőit  és  mindazt, 
a  mi  körüle  van,  önválasztotta  czéljai  elérésére  önállóan  fel- 
használhassa. 

A  szabadság  és  uralkodás  utáni  törekvés  —  az  utóbbi  nem 
lévén  egyéb  a  legnagyobb  mértékű  szabadságra  való  törekvésnél  — 
sokkal  közelebb  áll  egymáshoz,  hogysem  a  nemzeti  egyéniség 
szabadságtörekvése  épúgy,  mint  az  egyesek  hasonló  töreke- 
dése,  uralomvágyra  ne  vezetne.  Uralomvágyra,  melynek  még  a 
korlátai  is  ugyanazok :  és  pedig  mások  hasonló  törekvése  és 
azok  a  fogalmak,  a  melyekkel  az  egyes  nép  a  történeti  jogért 
való  lelkesedésében,  jogosultsága  köréről  és  igényei  valósíthatása 
felől  bír. 

Miután  pedig  a  nép  fogalmai  a  valósítás  tekintetében 
különböző  viszonyoktól  függhetnek;  miután  továbbá  ama  nemzeti- 
ségek közül,  a  melyek  jelenleg  elismertetésért  küzdenek,  sok 
csupán  a  történet  müve  s  követeléseik  csak  a  múlton  alapszanak, 
míg  mások  szellemi  és  számszerinti  fontosságukra  hivatkoznak : 
a  nemzeti  törekvés  egyes  esetekben  a  nemzetiségi  törekvés  elleni 
küzdésre  vezet.  De  valamint  a  nemzetiség  öntudata  a  népnél 
külön  egyénisége  öntudatán  alapszik :  úgy  a  nemzeti  jogosult- 
sági igény  nem  egyéb  az  egyes  népek  amaz  igényénél,  hogy 
egyéniségüket  elismerjék. 

A  nemzetiség  külön  jogosultsági  igénye  azonban  az  állam 
mostani  szervezete  mellett  nem  elégíthető  ki. 

Ha  az  a  korlátlan  hatalom,  a  melylyel  az  államnak  a  hatás- 
körében bírnia  kell,  mindenre  kiterjeszkedik,  s  az  egyéni  szabad- 
ságot csupán  az  államhatalomban  való  részesedés  alkotja:  oly 
államokban,  a  hol  több  nemzetiség  van  egyesítve,  legfölebb  csak 
az  egyiknek  az  igényeit  lehet  kielégíteni.  Minél  szabadabb  vala- 
mely állam,  abban  az  értelemben,  a  mint  a  szabadságot  jelenleg 
értik,  azaz  minél  több  befolyással  bír  a  többség  az  államhatalom 
eljárására :  annál  kíméletlenebbül  sértik  valamennyi  nemzetiség 
igényét  —  azon  kívül,  a  mely  mint  többség  az  államon  ural- 
kodik; és  annál  veszedelmesebb  a  nemzetiség  elve  az  államra 
nézve.  Mert  a  dolog  természete  hozza  magával,  hogy  ebben  az 
esetben  mindazok  a  nemzetiségek,  a  melyek  egy  nép  korlátlan 
uralmától    sértve    érzik   magukat,    szövetkeznek   az   állam  ellen. 

De  ha  meggondoljuk,  hogy  a  nemzetiségi  határ  sehol  sem 
felel  meg  az  állam  határának ;  hogy  igen  kevés  kivétellel  alig 
található  egyetlen  nemzetiség,  a  mely  csupán  egy  államra  szorít- 
kozik ;  sőt  hogy  Európának  a  különböző  nemzetiségek  szerinti 
felosztása  nemcsak  azért  lehetetlen,  mert  a  különböző  nyelvek 
tarka  vegyülete  mellett  egyetlen  államot  sem  lehetne  jól  kikere- 
kíteni, hanem  azért  sem,  mert  a  nemzeti  egyéniség  öntudata 
részben  a  múlt  emlékein,  részben  a  nyelvi  különbségen  is  alap- 
szik, —  és  e  kétnemű  igény  is  egymással  gyakran  ellenkezik  és 
így  az  államoknak  sem  a  nyelvek,  sem  a  történeti  jog  szerinti 
felosztása  nem  lenne  teljesen  kielégítő :  önként  következik,  hogy 
a  ki  csak  abból  a  nézetből  indul  ki,  miként  a  nagy  államok 
csak  oly  formában  lehetségesek,  a  mint  most  van  az  állam 
rendezve,  annak  szükségkép  a  nemzeti  öntudat  megsemmisítésére 
kell  törekednie  minden  erejével.  Minél  inkább  támogatja  az  egyes 
nemzetiségek  igényeit  a  számszerinti  arány,  képzettségük  és  a 
történelmi  alap :  annál  nagyobb  erélylyel  kell  azok  ellen  fellépni, 
mert  annál  veszedelmesebbek  az  államra  nézve.  Ha  az  egyén 
minden  jogát  az  államra  ruházta  hogy  attól  többet  nyerjen 
vissza,  mint  a  mennyit  átadott,  t.  í.  az  uralkodásban  való  rész- 
vételt: szó  sem  lehet  olyas  jogok  létezéséről,  a  melyekre  valaki 
nem  mint  polgár,  hanem  mint  valamely  nemzetiség  tagja  tart 
igényt.  Az  összes  nemzetiségek  egyenjogúságának  eszméje,  és 
általában    bármely   nemzetiség   külön   jogosultságának    eszméje. 

ellenkezik  a  teljesen  demokrata  állam  fogalmával.  Annyira,  hogy 
a  demokrata  államforma  valósítása  csak  annyiban  lehetséges,  a 
mennyiben  megsemmisíthető  a  nemzetiségi  eszme  befolyása. 

Innen  azonban  még  egyéb  is  következik. 

Épen  annak  az  ellentétnek,  a  mely  a  nemzetiség  elve 
nevében  támasztott  igények  és  az  állam  jelen  intézményei  közt 
fennáll,  kell  bennünket  arra  a  meggyőződésre  vinnie,  hogy  abban 
az  esetben,  ha  a  nemzetiség  elve  kornnkban  csakugyan  nagyobb 
hatást  gyakorol  az  emberek  kedélyére,  hogysem  a  kormányok 
akarata  vagy  a  törvényhozó  gyülekezet  határozatai  által  meg 
lehetne  semmisíteni :  épen  a  nemzetiség  elve  melletti  általános 
lelkesedés  fog  az  állam  amaz  intézményeinek  megváltoztatására 
vezetni,  a  melyek  az  egyes  nemzetiségek  igényeivel  ellentétben 
állnak. 

És  miben  állhat  ez  a  változás? 

Tudjuk,  hogy  az  államnak,  ha  feladatának  meg  akar  felelni, 
a  legnagyobb  egységre  van  szüksége.  (Lásd  p.  116.)  Az  is 
bizonyos,  hogy  a  meddig  az  állam  hatóságának  a  közérdekben 
ki  kell  terjednie,  a  legnagyobb  központosítására  van  szükség. 
(Lásd  p.  135.)  Ebből  k()vetkezik,  hogy  a  meddig  az  állam  hatalma 
terjed,  nem  lehet  szó  az  egyes  nemzetiségek  külön  jogosult- 
ságáról. Hogy  tehát  ha  ki  kell  elégíteni  a  nemzeti  öntudatot,  a 
mely  korunkban  olyan  hatalmasan  felébredt,  korlátoznunk  kell 
az  államhatalom  mostani  hatáskörét;  és  tért  kell  adnunk  az 
egyes  nemzetiségeknek,  a  melyen  igényeiket  az  állam  veszedelme 
nélkül  kielégíthessék. 

Erre  pedig  csak  az  önkormányzás  elvének  alkalmazásában 
találjuk  meg  az  eszközt. 

A  nyugat-európai  államok  közül  egy  sem  köszönheti  jelen 
nagyságát  egyetlen  nép  lassankinti  szaporodásának.  Mindenik 
több  államközösség  egyesüléséből  keletkezett ;  s  az  egyes 
részek  közül  mindenik  fenntartotta  sajátsága  öntudatát,  külön 
egyénisége  érzelmét;  és  állandóan  tíirekedett  azt  elismertetni. 
Ez  az  öntudat  a  történeti  fejlődés  eredménye.  S  a  nemzeti 
jogosultságra  törekvés  ebben  a  körben  nem  egyéb,  mint  a  tör- 
téneti jog  melletti  küzdés. 


12.  A  haladás  irányítói:  az  uralkodó  eszmék.  337 

De  azok  az  egyes  részek  is,  a  melyekből  valamennyi 
nagyobb  állam  keletkezett,  igen  sok  esetben  csak  kisebb  testü- 
letek csoportozatai  voltak ;  a  melyek  midőn  egy  nagyobb  egész- 
hez csatlakoztak,  még  nem  birták  assimilálni  a  keblökben  lévő 
különbségeket.  És  a  mint  a  tartományban  az  állammal  szem- 
közt fennmaradt  az  egyéniség  öntudata :  több  helyen  az  egyes 
községekben  is  fennmaradt  ugyanez  az  öntudat  a  tartomány 
ellenében.  Azzal  a  különbséggel,  hogy  ez  öntudat  itt  ritkábban 
alapszik  történeti  emlékezéseken,  hanem  a  különböző  népiség 
tényén,  mint  a  melynek  bizonyságául  kell  vennünk  a  nyelvbeli 
különbséget. 

Mindkétnemü  igények  kielégítése  végett  szükséges,  hogy 
az  egyes  tartományoknak  adott  föltételes  önállósággal  tért  nyis- 
sunk azoknak  az  igényeknek,  a  melyek  a  történeti  jogon  alapul- 
nak ;  és  a  községeknek  bizonyos  körön  belül  nyújtott  önálló- 
sággal azoknak  az  igényeknek  engedjünk  tért,  hogy  maguknak 
érvényt  szerezzenek,   a  melyek  a  nyelvkülönbségből  származnak. 

Az  egyes  községeknek  adott  ama  jog  által,  hogy  nyelv- 
különbségüket fenntarthatják,  eltávoztatjuk  azt  a  veszedelmet,  a 
mely  az  államot  akkor  fenyegeti,  ha  kizárólag  a  történeti  jogra 
van  tekintettel.  És  ha  a  történeti  jognak  befolyást  szerzünk  a 
tartományban,  akkor  megelőzzük  azt  a  veszedelmet,  a  mely  abból 
származnék,  hogy  csupán  a  nyelvkülönbséget  tartjuk  szemünk 
előtt.  Tehát  a  mely  mértékben  követjük  az  önkormányzás  elvét, 
annál  kevésbbé  kell  veszélyesnek  lennie  a  nemzetiség  elvének 
az  államra  nézve. 

Minthogy  az  önkormányzás  elve  nem  egyéb  az  egyéni 
szabadság  elvének  erkölcsi  egyéniségekre  való  alkalmazásánál : 
az  egyes  nemzetiségek  igényeinek  is  csak  ez  elv  alkalmazása 
által  lehet  megfelelni.  S  a  különböző  nemzetiségek  létele  az 
államban  csak  abban  a  mértékben  veszedelmes  az  állam  fenn- 
állására nézve,  a  mennyiben  eltérnek  ettől  az  elvtől. 

A  mint  a  különböző  nemzetiségek  igényei  mindenütt  csak 
akkor  lépnek  fel  ellenségesen  az  állam  ellen,  ha  az  államhatalom 
körét  végtelenül  kijebb  terjesztik,  és  mindenik  nemzetiségtől 
elvonják  azt  a  tért.  a  melyen  azelőtt  magának  elismerést 
szerezhetett:  úgy  Amerika   és   Svájcz  állása  az  újabb  korban  a 

legvilágosabban  bizonyítja,  hogy  mily  hatással  bír  az  önkor- 
mányzás elvének  alkalmazása  a  nemzetiségi  eszme  szempontjá- 
ból. A  nemzetiség  elve  mel'etti  általános  izgatottság  közepette 
ezek  az  országok  nyugodtan  voltak;  csupán  azért,  mert  annak 
az  áradatnak,  a  melynek  különben  rendkívül  pusztító  hatása 
szokott  lenni,  elég  tért  adtak,  hogy  kiterjeszkedhessek,  és  nem 
igyekeztek  egy  mederbe  vezetni  az  ellenkező  irányt  követő 
vizeket. 

Az  előadottakból  levonhatjuk  azt  a  végkövetkeztetést,  hogy 
a  nemzetiség  nevében  az  állam  irányában  jelenleg  támasztott 
igények  kielégítése  egyedül  amaz  eszköz  alkalmazása  által  lehet- 
séges, a  melyhez,  korunk  nemzetiségi  törekvéseit  mellőzve  is, 
folyamodnunk  kellene.  A  mint  korunknak  minden  egyéb  erkölcsi 
szükségén,  úgy  ezen  is  csupán  az  államhatalom  korlátozása 
által  lehet  segíteni.  És  épen  ebben  rejlik  egész  jövőnkre  nézve 
a  nemzetiség  elvének  nagy  fontossága.* 

86.  §.  Az  1848.  évi  nemzeti  küzdelmek  eredménye. 

A  nemzetiségi  jogosultság  mellett  való  küzdésnek  az  az 
előnye  az  egyéni  jogosultság  melletti  küzdés  fölött,  hogy  nemzeti- 
ségi küzdelmeknél  az  egyesek  csupán  eszméért  küzdenek,  nem 
anyagi  érdekért.  A  kik  ebben  a  harczban  egymással  szemközt 
állnak,  sokkal  erősebbek,  hogysem  a  ki  egyszer  az  ellenfél  erejé- 
vel megmérkőzött,  teljes  győzelem  reményével  kecsegtethetné 
magát;  és  minél  tovább  tart  és  minél  hevesebben  foly  a  küzdés, 
annál  inkább  érezni  kell  a  kiengesztelés  szükségét. 

Minél  nagyobb  lelkesedéssel  fogott  fegyvert  annyi  nép, 
nemzetiségi  jogáért,  1848-ban;  minél  makacsabb  volt  a  harcz; 
minél  többet  koczkáztatott  mindenikök  igényei  megvalósításáért: 
annál  inkább  csökkent  gyülölségük ;  annál  inkább  megerősödött 
mindenikökben  az  a  meggyőződés,  hogy  igényei  csdk  abban  a 
körben  valósíthatók,  a  melyben  az  mások  hasonló  igényeinek 
sérelme  nélkül  történhetik.  Bármily  sajnosaknak  látszanak  is  ez 
idők  eseményei,   egy  eredményük   mindenesetre  volt :  t.  i.  az  a 

*  lil.  186— IGO. 

meggyőződés,  hogy  Nyugat-Európa  népei  közt  egy  sincs,  a  mely 
nemzetiségeért  lelkesülni  nem  tudna ;  egy  sincs,  a  mely  a  másik 
uralmát  nyugodtan  tűrné ;  s  a  melyet  büntetlenül  ei  lehetne 
nyomni. 

Az  1848.  évi  nemzetiségi  harczok  eredménye  az  a  meg- 
győződés, hogy  a  béke  kezességét  a  jövőre  nézve  csak  vala- 
mennyi nép  egyenjogúságában  kell  keresnünk.  És  ez  az  elv  egy 
időre  alkalmul  szolgálhat  ugyan  az  állások  tényleges  egyenlő- 
sége miatti  harczra,  —  a  mint  az  egyéni  egyenjogúság  elvénél 
tapasztaljuk  —  a  végeredménynek  azonban  szükségkép  annak 
kell  lenni,  hogy  valamennyi  nemzetiség  törekszik  fölemelkedni 
és  a  humanitás  érzése  diadalt  ül  a  népek  között.  És  csak  akkor 
fog  az  egész  emberiség  óriás  lépésekkel  haladni  előre,  ha 
minden  nép  minden  erejével  a  legfőbb  czélra  törekszik;  ha  min- 
den nemzetiség  épúgy  becsülni  tanulja  mások  jogait,  a  mint 
az  egyén  már  most  sem  meri  másoknak  bizonyos  jogait  meg- 
tagadni. 

Ha  Európa  egyes  államainak  viszonyait  ethnographiai 
tekintetben  vizsgáljuk,  tisztán  áll  előttünk,  hogy  azok  a  moz- 
galmak, a  melyekre  az  újabb  korban  a  nemzeti  öntudat  fel- 
ébredése adott  alkalmat,  befolyással  vannak  a  különböző  államok 
közti  viszonyokra.  Jövőben  ez  a  befolyás  is  jótékonynak  fog 
mutatkozni. 

A  szeretet  bizonyos  nemzetiség  iránt,  mint  a  honszeretet, 
oly  érzelem,  a  mely  nemcsak  valamely  ország  vagy  nép  iránti 
ragaszkodáson,  hanem  részben  azon  az  ellentéten  alapszik,  a 
melyben  valamely  ország  vagy  nép  mások  irányában  áll.  Sőt  a 
nemzetiség  érzése,  valamint  a  honszeretet,  csak  akkor  válik 
valódi  szenvedélylyé,  ha  épen  negativ  oldala  —  az  idegen 
irányában  való  ellentét  —  lép  előtérbe.  Miután  pedig  a  nemzeti 
öntudat  felébredését  nagyobbrészt  visszahatás  eredményének 
kell  tekintenünk,  könnyen  megérthetjük,  hogy  korunkban  a 
nemzetiségi  elvnek  épen  a  negativ  tartalma  játszott  főszerepet. 
Hogy  tehát  a  nemzetiség  elve  mellett  való  mozgalomnak,  az 
egyes  államok  fennállására  annál  veszedelmesebbnek  kell  lennie, 
minél  vegyesebb  volt  a  népessége,  s  minél  inkább  a  gyűlölség 
jellegét  öltötte  fel  a  sértett  nemzetiség  érzelme. 

22* 

Ha  az  egyes  nemzetiségek  ellen  azelőtt  és  részben  most 
is  követett  eljárást  olyasnak  kell  tekintenünk,  a  mit  az  egység 
fenntartásának  szüksége  parancsol :  akkor  nagyobb  szerencsét- 
lenség nem  érhet  valamely  államot,  mint  ha  különböző  nemzeti- 
ségek vannak  benne.  Mivel  a  sértések  szükségkép  kifejlesztik  a 
gyűlölség  csiráit,  a  melyek  minden  erős  kedélyben  megvannak: 
és  erős  állam  nem  lehet  az,  a  melyben  az  egyes  részek  ellen- 
ségesen állanak  egymással  szemközt. 

Szintoly  ártalmas  hatással  kellene  lennie  a  nemzetiség 
elvének  az  emberiség  fejlődésére,  ha  az  egyes  államok  és  egyes 
nemzetiségek  határai  ugyanazok  volnának.  Hogy  az  állam  erő- 
sebb  lenne,  ha  csupán  egy  népiségböl  állana  és  azt  egészen 
magában  foglalná,  az  kétséget  nem  szenved.  De  szintoly  bizo- 
nyos, hogy  az  ily  viszonyok  az  egyes  államokat  még  inkább 
elidegenítenék  egymástól.  Hogy  az  ily  viszonyok  kölcsönös  zárkó- 
zottságra és  —  mivel  a  mik  közel  állanak  és  mégis  idegenek, 
ellenséges  állást  vesznek  egymás  irányában  —  okvetlenül  harczra, 
soha  nem  szűnő  harczra  vezetnének.  Minél  erősebb  volna  minden 
egyes  állam  a  többiek  ellenében,  annál  kevesebb  érintkezési 
pont  lenne  közöttük;  tehát  annál  csekélyebb  lenne  a  haladás; 
—  és  az  egyetemlegesség  érzése,  a  melynek  valósítása  a  keresz- 
tény polgárosodás  legfőbb  czélja,  s  a  melynek  már  eddig  is  oly 
sokat  köszönhetünk,  annyival  inkább  az  utópiák  körébe  vonulna 
vissza. 

Ámde  ha  az  egyes  államok  ethnographiai  viszonyait  vizs- 
gáljuk, be  kell  látnunk,  hogy  a  nemzetiség  elvének  befolyása  a 
jelen  viszonyok  közt  épen  ellenkező  eredményre  is  vezetne. 

Csalóka  ábránd  volt  mindazoknak,  a  kik  1848-ban  és 
utóbb  a  nemzetiség  elve  mellett  küzdöttek,  mind  pedig  azok- 
nak, a  kik  az  ellen  léptek  sorompóba,  az  a  reménysége,  hogy  a 
nemzetiség  elve  mellett  való  lelkesedés  a  jelen  államok  való- 
ságos feldarabolásához,  vagy  Európa  ethnographiai  viszonyain 
alapuló  újabb  osztályozásaihoz  fognak  vezetni.  Mert  az  érzelmek 
nagy  hatással  vannak  ugyan  a  tényekre,  de  nem  képesek  meg- 
semmisíteni a  tényeket;  nem  képesek  hirtelen  egyberontani 
hosszas  idő  eredményeit. 

Németország  példája  az  újabb   korban   legjobban  mutatja, 
mit  várhatunk  a  nemzetiség  elvétől  ebben  a  tekintetben. 

Mindama  népek  közt,  a  melyek  külön  állami  életet  élnek, 
egy  sincs,  a  melynél  az  egység  annyi  elemét  megtalálhatnók, 
mint  a  németnél.  A  római  császárság  megszüntetésétől  a  „Bun- 
destag" felállításáig  csak  igen  rövid  ideig  voltak  egészen  szét- 
szaggatva azok  a  kötelékek,  a  melyek  a  német  népet  egy 
egészszé  fűzték  egybe.  És  habár  ez  az  összeköttetés  igen  laza 
is  volt,  mégis  sokat  tett  a  közös  érzelem  fenntartására.  Minden 
kiejtési  különbségek  daczára  még  a  népnyelv  is  érthető  — 
kevés  kivétellel  —  Németország  minden  részében.  A  közös 
irodalom  egybefüzi  mindnyájokat.  És  mind  a  mellett  1848-ban, 
a  midőn  útjukban  semmi  anyagi  akadály  nem  állott,  nemcsak 
Németország  állami  egységét  nem  valósították  meg,  hanem 
Porosz-,  Osztrák-  és  Bajorország  képviselőinek  fellépéséből  és 
Németország  egyes  részeinek  nyilatkozataiból  ítélve,  komolyan 
nem  is  törekedtek  arra.  Abban  a  véleményben  voltak,  hogy 
Németországnak  egygyé  kell  lennie,  de  a  nélkül,  hogy  azáltal 
széttépnék  azokat  a  kötelékeket,  a  melyek  által  az  egyén 
szükebbkörü  hazájához  érzi  magát  fűzve.  A  nélkül,  hogy  meg- 
semmisítenék a  német  nép  körében  történetileg  kifejlődött  álla- 
mokat. Azaz  szorosabb  egyesülést  óhajtottak  a  fennálló  külön 
államok  megsemmisítése  nélkül. 

Logikátlannak  mondhatjuk  ezt  a  véleményt  és  vágyat.  De 
hogy  a  nemzetiség  elvének  hatása  Németországban,  —  ha  nem 
azokból  a  frázisokból  akarjuk  megítélni,  a  melyeket  róla  mon- 
dottak és  írtak,  hanem  tényekből  —  valóban  erre  szorítkozott : 
szintoly  bizonyos,  mint  az,  hogy  a  nemzetiség  elve  más  államok 
kölcsönös  viszonyaira  is  hasonló  hatást  fog  gyakorolni. 

Épen  mert  Európában  kevés  olyan  nemzetiség  van,  a  mely 
csupán  egy  államhoz  tartoznék;  miután  minden  nagy  állam 
több  nemzetiségből  áll ;  és  a  ki  földrészünk  ethnographiai 
viszonyait  ismeri,  kénytelen  elismerni,  hogy  a  nemzetiségek 
szerinti  államfelosztást  nem  lehet  elképzelni  új  népvándorlás 
nélkül :  a  nemzetiség  elvének  jótékony  befolyással  kell  lennie  a 
különböző  államok  k()zötti  békés  viszonyokra. 

Ugyanannak  a  népnek  államilag  különválasztott  részeiben 
minél  inkább  felébred  a  közös  nemzetiség  öntudata ;  minél 
inkább  egy  törzs  ágainak  érzik  magukat,  a  mely  egy  töröl 
sarjadva,  ha  egy  állam  határain  túl  is  terjeszkedik  koronájával, 
minden  virágát  és  gyümölcsét  csak  az  egésznek  díszére  hozza : 
annál  inkább  közeledniök  kell  az  államoknak  is  egymáshoz.  És 
minél  inkább  tesvérekül  tekintik  valamely  állam  lakói  a  szom- 
széd állam  népességének  egy  részét :  annál  inkább  kell  a  békés 
együttélés  szükségét  érezni  és  azt  a  szükséget,  hogy  összeütkö- 
zések esetén  a  vitát  fegyver  nélkül  igazítsák  el. 

A  nemzetiség  elvének  ez  a  befolyása  kétségkívül  nem 
lehet  mindenütt  ugyanaz.  Oly  államokban,  a  melyekben  a 
népességnek  csak  kis  része  rokon  a  szomszéd  államéval,  e 
hatás  is  csak  kis  mértékben  nyilatkozhatik  meg.  Azok  a  bizto- 
sítékok, a  melyeket  a  nemzetiség  érzése  a  béke  fenntartására 
nézve  például  Német-  és  Francziaország  közt  nyújt,  nem  hason- 
líthatók azokhoz,  a  melyeket  ugyanez  az  érzelem  nyújt  a  német- 
ség egyes  államai  közt  létező  békés  állapotok  fennmaradására. 
És  a  nemzeti  egység  öntudata  a  háborút  sem  teheti  lehetet- 
lenné a  különböző  államok  közt.  Hiszen  ugyanannak  az  anyá- 
nak a  gyermekei  is  czivódnak,  ha  érdekeik  összeütköznek  és  a 
békés  kiegyenlítés  nem  lehetséges.  De  hogy  a  nemzetiség  elvé- 
nek, habár  különböző  mértékben,  mindenütt  hasonló  eredmé- 
nyekre kell  vezetnie,  az  mégis  igaz  marad.  Sőt  annyira  igaz, 
hogyha  polgárosodásunk  legfőbb  feladata  a  különböző  államok 
közt  a  békés  viszonyok  megalapítása ;  és  ha  ez  az  emberi  nem 
jólétének  feltételéül  tekintendő:  ebben  a  részben  sokkal  több 
várható  a  nemzetiség  elvének  természetes  befolyásától,  mint  amaz 
igen  tiszteletreméltó  férfiak  törekvéseitől,  a  kik  magánegyesü- 
letek hatásától  várják  a  világbéke  megalapítását. 

Ha  a  keresztény  testvériség  elve  valaha  létesíthető  a  föl- 
dön :  az  első  lépés  erre,  hogy  az  egyes  államok  közt  oly  köte- 
lékek legyenek,  a  melyeket  az  érdekek  összeütközése  ne  szaggat- 
hasson szét.  És  a  közös  nemzetiség  öntudata  az  a  meggyőződés, 
hogy  a  szomszéd  állam  polgárainak  egy  részében  testvérekre  kell 
ismerni    valóban    olyas    kötelék,   a    melyet  nem   a    diplomatia 

kezei  fűznek  mesterségesen,  de  a  mely  nem  is  téphető  szét 
mindenkor  a  diplomatia    hibája    által. 

Az  emberiséget  sohasem  hatotta  meg  általában  oly  eszme, 
a  mely  lényeges  és  elvégre  üdvös  befolyással  nem  lett  volna 
kifejlődésének  folyamára.  Gyakran  kivihetetlennek,  sőt  a  társa- 
dalom fennállására  veszedelmesnek  is  látszik  valamelyik  eszme. 
Ellene  az  emberi  ész  száz  meg  száz  okot  sorakoztat.  Ez  az 
eredmény  mégis  azt  mutatja,  hogy  üdvös  hatással  volt  az 
egyetemes  fejlődésre.  így  történt  a  kereszténységgel,  a  keresztes 
háborúkkal,  a  reformatióval.  És  így  fog  történni  a  nemzetiség 
eszméjével  is. 

Természetünkben  rejlik,  hogy  az  önzést  sohasem  nehezebb 
leküzdeni,  mint  ha  nemes  indokok  szolgálnak  mentségére.  A  jobb 
ember  is  bajosabban  látja  be  mások  igényeinek  igazságát,  ha 
azok  a  családja  jólétével,  hazája  nagyságával,  mint  ha  csupán 
személyes  érdekeivel  ellenkeznek.  És  alkalmasint  igen  kevesen 
vannak,  a  kik  a  nemzetiség  dolgában  egészen  elfogulatlanul 
gondolkodnának,  és  még  kevesebben,  a  kik  úgy  cselekednének. 
Mindenki  nagynak,,  hatalmasnak  szeretné  látni  azt  a  népet,  a 
melyhez  tartozik;  mindenki  elsőnek  óhajtja  más  népek  között, 
uralkodónak  a  többiek  fölött.  Ezek  a  vágyak  éppoly  természe- 
tesek, mint  azok  a  szándékok,  a  melyekkel  a  tehetségesebb  egyéni- 
ségek az  életbe  lépnek.  Tapasztalásokra,  és  pedig  némelyeknek 
sok  tapasztalásra  van  szükségük,  míg  az  ifjúság  ábrándjairól 
lemondanak,  és  abban  a  helyzetben,  a  melyet  mások  ezernyi 
hasonló  igénye  ellen  ki  tudnak  vívni,  elégedettnek  érezhetik 
magukat.  A  tények  hatalma  végre  is  mindig  a  lehetőségek  határai 
közé  szorítja  törekvéseinket.  Ugyanez  történik  egész  népek  törek- 
véseire, vagyis  helyesebben  mondva,  az  egyének  ama  törekvéseire 
nézve  is,  a  melyek  egyes  nemzetiségnek  nagyságát  és  hatalmát 
tűzték  ki  czélul.  És  az  1848.  év  eseményeinek  világtörténeti 
fontosságát  egyrészt  abban  kell  keresnünk,  hogy  a  nézetek 
kiigazítására  sokat  tett  ebben  a  tekintetben. 

A  mint  az  akkori  tapasztalatok  a  legelfogultabbakat  is 
meggyőzhették  arról,  hogy  a  nép  erkölcseinek  és  érzelmeinek 
nagyobb  a  hatalma,  mint  a  politikai  elméleteké:  úgy  annak  a 
hatásnak  is,  a  melyet  a  nemzetiség  elve  mellett  való  lelkesedés 


344  II.  Politika. 

akkor  minden  viszonyunkra  gyakorolt,  szükségkép  ama  határok 
elismerésére  kell  vezetni,  a  melyeken  belül  sohasem  lehet  meg- 
sérteni ezt  az  elvet  veszedelem  nélkül ;  és  a  melyeken  túl  nem 
lehet  azt  megvalósítani.  Mivel  a  nemzetiségi  mozgalom  annyi 
állam  lételét  veszélyezteti ;  és  mivel  az  sehol  sem  vezetett  a 
kivánt  eredményre :  az  állam  vezetőinek  rá  kellett  jönniök  arra 
a  gondolatra,  hogy  a  nemzetiség  elvében  van  egy  momentum, 
a  melyet  veszély  nélkül  nem  lehet  szem  elöl  téveszteni ;  míg  ez 
érzelem  általános  volta  minden  népet  meggyőzhetett  arról,  hogy 
igényeiket  bizonyos  korlátokon  belül  valósíthatják  meg. 

A  nemzetiség  elve,  mivel  azt  az  egyéni  szabadság  eszméje 
szükséges  eredményének  kell  tekintenünk,  lényeges  eleme  pol- 
gárosodásunknak. És  sokkal  szorosabb  összeköttetésben  áll 
az  emberek  legnemesebb  érzelmeivel,  hogysem  ama  kísérletek 
meghiúsulta  után  is,  a  melyek  ez  elv  valósítására  voltak  intézve, 
azt  kellene  föltennünk,  hogy  a  jövőre  nézve  minden  befolyását 
elvesztette.  De  valószínű,  hogy  a  48-as  évek  tapasztalatai  meg- 
termik  gyümölcsüket. 

A  nemzetiség  elve  melletti  harcz,  abban  az  értelemben, 
a  mint  vették,  sokkal  többe  került  minden  népnek,  hogysem 
attól  kellene  tartanunk,  miszerint  újra  kezdik.  És  mihelyt  a 
nemzetiség  eszméje  —  a  helyett,  hogy  harczra  ingerelne,  a  mely- 
ben véggyőzelem  nem  remélhető  —  azzá  lesz,  a  minek,  vala- 
mennyi néppel  közös  lévén,  mindenütt  be  kell  folynia  a  haladás 
irányának  meghatározására:  azonnal  mindenki  be  fogja  látni 
azt  a  jótékony  befolyást  is,  a  melyet  ez  elv  az  államok  szerve- 
zésére, az  egyes  államokban  fennálló  jogviszonyok  és  a  közbéke 
megszilárdítására  szükségkép  gyakorol.* 


*  III.   199-205. 

III.  A  FORRADALOMRÓL. 

87.  §.  Nyugalom  és  forradalom. 

A  legtöbb  embernek,  hogy  magát  jól  érezhesse,  nyuga- 
lomra van  szüksége  mindenekelőtt.  Valamint  a  föld  ott  is,  a  hol 
hajdanta  vulkánok  dühöngtek,  miután  az  erőszakos  bomlás 
elmúlt,  kizöldül  és  virágokat  hajt:  úgy  az  emberi  társaságban 
is  az  egyénnek  tevékenysége  kertté  képes  átalakítani  a  sivatagot ; 
és  az  ember  ferde,  egyenetlen  helyen  kényelmes  házat  építhet 
magának,  csak  tevékenysége  ne  zavartassék  és  arról  lehessen 
meggyőződve,  hogy  az  alap,  a  melyen  lakása  nyugszik,  nem  fog 
ingadozni.  Nagy  felforgatások  korszakai  tömérdek  szerencsétlen- 
séget hoznak  ezer  meg  ezer  egyesre ;  és  ha  a  kivívott  szabad- 
ság első  pillanatában  gyakran  csak  panaszokat  hallani ;  ha  a 
nép,  miután  bilincseit  széttörte,  abba  a  korszakba  kívánkozik 
vissza,  a  midőn  még  lánczokat  viselt :  ennek  okát  távolról  sem 
abban  kell  keresnünk,  mintha  az  ember  szolgaságra  volna 
teremtve ;  hanem  abban,  hogy  miután  csak  hasznos  munkásság 
által  érezhetjük  magunkat  boldognak,  nem  nélkülözhetjük  a 
hasznos  munkásságnak  alapfeltételét,  a  nyugalmat  sem.  Az  a 
kor,  a  melyben  minden  fennálló  összeroskadt  vagy  legalább 
megrendült,  sok  nagyot  alkothat  ugyan,  de  mégsem  annyit, 
a  mennyi  ama  számtalan  apró  remény  és  élvezet  pótlására  szük- 
séges volna,  a  melyeket  az  egyén  ily  alkalommal  vesztett. 

A  nyugalom  áldásos  volta  kétségtelen.  A  történelem  taní- 
tása szerint  azonban  a  hosszadalmas  béke  sincsen  veszedelem 
nélkül.  A  népek,  mint  a  vizek,  megrothadnak,  ha  nincs,  a  mi 
néha  megmozgassa.  Az  emberiségnek  épúgy,  mint  a  termé- 
szetnek, viharokra  is  van  szüksége.  És  époly  esztelenség  mód 
nélkül  panaszkodni  a  hátramaradt  részletes  pusztítások,  a  mint 
nyári  vihar  után  a  letört  ágak  és  megtépett  virágok  miatt :  hisz 
a  vihar  által  a  levegő  megtisztult,  a  föld  termékenyült;  s  a  fel- 
döntött  odvas  fáért,  az  összetépett  virágokért  kárpótlásul  ezer 
fa,  millió  virág  és  fűszál  magvai  szóródtak  szét  a  földön.  — 
Az  egyén,  a  kinek   házába   a  villám   lecsapott,   vagy  a  ki  a  fa 

alatt,  a  melyet  a  fergeteg  kitört,  árnyékot  talált,  panaszra  fakad- 
hat az  események  miatt;  hisz  az  arasznyi  élet  nem  nyújt  ele- 
gendő tért  a  reménynek,  hogy  veszteségét  kipótolhassa :  de  a  ki 
szellemi  szemeit  a  távol  múlt  vizsgálásában  megedzette  s  így  a 
jövendőbe  is  távolabb  lát,  az  ily  pusztításokban  csak  egy  új, 
szebb  fejlődés  zálogát  fogja  találni;  és  örömtől  dagad  a  keble, 
mint  a  hajósé,  a  kit  viharok  zúgnak  körül,  de  a  ki  meg  van 
győződve  arról,  hogy  hajója  nem  veszhet  el.* 

88.  §,  Politikai  és  társadalmi  forradalom. 

Az  államhatalomért  folytatott  vita  olyan  régi,  mint  maga 
e  hatalom.  Az  állam  alapításával  megkezdődtek  az  állam  fel- 
forgatását czélzó  kísérletek  is.  De  bármily  gyakran  és  bármily 
dühvel  támadták  is  meg  az  államhatalmat  eddig,  ez  oly  elvek 
vagy  emberek  nevében  történt  mindig,  a  kik  az  uralkodók 
helyébe  akartak  lépni.  Szándék  volt  másokat  megbízni  a  polgári 
társadalom  vezérlésével ;  szándék  volt  megváltoztatni  azt  az 
irányt,  a  melyben  a  társadalom  addig  haladt:  —  de  a  társa- 
dalmat felbontani  nem  akarta  senki.  Mindenik  párt  a  rend 
biztosítékait  nyújtotta  vagy  igyekezett  legalább  nyújtani  a  tár- 
sadalomnak, a  melyek  nélkül  az  fenn  nem  állhat. 

Nem  is  volt  a  római  birodalom  bukása  óta  olyan  időszak, 
a  melyben  a  bomlás  közepette  nem  találunk  valamit,  a  mi  elég 
szilárd  arra,  hogy  a  többi  lerombolt  rész  újjáépítésénél  támaszul 
szolgálhasson.  A  középkor  legnagyobb  zavarai  között  emelke- 
dett az  egyház,  a  melynek  oltalma  alatt  a  veszélyeztetett  embe- 
riség menedéket  találhatott.  A  rablás  alapján  fejlődött  ki  a 
birtok  szociális  fogalma,  a  mely  az  újabb  társadalom  sark- 
kövéül volt  szolgálandó  s  a  mely  ennek  mindjárt  kezdetben 
erősséget  nyújtott.  És  midőn  a  XVI.  században  példátlan  zavar 
harapódzott  el  az  egyházban,  akkor  már  szilárdan  állott  az 
országos  hatalom,  a  mely  nem  engedte,  hogy  a  korlátlan  vizs- 
gálódási szabadság  széttépje  azokat  a  kötelékeket,  a  melyek  az 
embereket    társadalomba   fűzték    és    a   mely    azt   eredményezte, 

*  I.  1—2. 

hogy  a  kereszténység,  habár  megosztva,  új  községekbe  forrjon 
össze,  és  később  —  mint  például  Angliában  a  XVII.  század 
tusai  között,  Németországban  a  harminczéves  háború  u'án  — 
a  polgári  társadalomnak  ismét  támasztéka  legyen. 

Mindez,  a  miben  a  rend  és  a  műveltség  barátja  a  leg- 
zavarosabb korszakban  is  vigasztalást  lelhet,  nincs  meg  nap- 
jainkban. 

Most  nem  a  polgári  társadalom  bizonyos  formáját,  nem 
bizonyos  emberek  vagy  elvek  kormányát,  hanem  magát  a  pol- 
gári társadalom  fennállását,  a  jogot,  hogy  bármily  kormány 
létezhessék,  támadják  meg.  Az  a  korszak,  a  melyben  azt  hir- 
detik, hogy  a  társaság,  természeténél  fogva  kormányozhatatlan ; 
és  hogy  az,  a  ki  a  társaságot  kormányozni  merészelné,  bitorló 
és  zsarnok;  —  az  a  kor,  a  melyben  azt  állítják,  hogy  a  népek 
nagykorúságával  meg  kell  szűnnie  minden  kormánynak,  és  a 
melyben  az,  a  ki  ilyeneket  mond,  egy  sereg  bámulója  által  az 
igazság  apostolának  és  mindenki  által  jeles  és  veszedelmes 
embernek  tartatik :  —  az  ily  korszak  túllépte  azokat  a  korlá- 
tokat, a  melyek  közt  a  legnagyobb  forradalmak  többnyire  tar- 
tózkodtak. 

A  politikai  forradalom  ma  már  elégtelen :  társadalmira  van 
szükség.  A  család,  a  birtok,  minden  megtámadtatik,  a  mi  az 
emberi  társadalmat  eddig  összetartotta,  vagy  a  mi  a  jövendőben 
új  alakulás  csirája  lehetne.  Az  emberiséget  újjá  kell  teremteni ; 
nem  elégséges  a  chaoshoz  visszatérnünk,  hanem  parányokra 
kell  felosztanunk  mindent!  Már  közel  az  idő,  a  szilárd  köztár- 
sasági nézetek  senkit  sem  fognak  a  reactionárius  névtől  meg- 
óvni ;  s  a  ki  a  tömegnek  tetszeni  óhajt,  kénytelen  lesz  a  család 
iránti  szeretetet  a  testvériségen  elkövetett  árulásnak,  —  a  bir- 
tokot lopásnak  nyilvánítani.* 

Azok  között,  a  kik  összes  viszonyainkat  teljesen  át  akar- 
ják alakítani,  egy  idő  óta  vita  támadt  a  fölött:  vájjon  a 
politikai  forradalomnak  kell-e  megelőznie  a  társadalmit,  avagy 
ennek  amazt? 

Ez  a  kérdés  azonban  felesleges. 

•  I.  3-5. 

Épúgy  lehetetlen,  miszerint  egy  tökéletes  politikai  forra- 
dalom, a  minőt  terveznek,  végbemenjen  anélkül,  hogy  azt  a 
társadalmi  viszonyoknak  megfelelő  átalakulás  megelőzte  volna, 
a  mint  nem  képzelhetjük  az  összes  társadalmi  viszonyok  teljes 
átváltoztatását  a  nélkül,  hogy  a  politikai  rend,  a  mely  annak 
alapjául  és  biztosítékául  szolgált,  meg  ne  változzék.  A  mikor 
Richelieu  és  XIV.  Lajos  Francziaországban  megtörték  a  nemes- 
ség hatalmát,  s  az  iparnak  és  kereskedelemnek  nyújtott  ked- 
vezmények által  a  különböző  osztályok  társadalmi  állását  meg- 
változtatták :  szintúgy  előmozdították  Francziaország  politikai 
forradalmát,  mint  a  hogy  megváltoztatták  idő  folytán  Franczia- 
ország társadalmi  rendjét  azok  az  elvek,  a  melyek,  mint  a  for- 
radalom eredményei,  hosszú  harczok  után,  alapul  szolgáltak  a 
franczia  chartának. 

A  politikai  és  társadalmi  forradalom  közt  hasonló  a 
viszony,  mint  valamely  ország  alkotmányos  és  polgári  törvényei 
között.  Lehetetlen,  hogy  a  kettő  közül  csupán  az  egyik  rész 
alakíttassék  át.  Bárhol  kezdjék  az  átalakítás  munkáját,  az  ered- 
mény mindig  ugyanaz  lesz.  * 

89,  §.  A  társadalmi    osztályok   szerepe  a  forradalomban. 

Az  ó-kor  története,  kivált  Rómáé,  igen  sajátságos  módon 
tárgyaltatott  Francziaországban.  Valamint  XIV.  Lajos  korában 
az  örök  városra  ruházták  mindazokat  a  tulajdonságokat,  a  melyek- 
kel a  versaillesi  udvar  bírni  látszott :  úgy  a  forradalom  is  szí- 
vesen kereste  saját  tetteinek  az  igazolását  az  ó-korban,  magára 
alkalmazva  mindent,  a  mi  a  plebejusok  érdekében  vagy  a  ple- 
bejusok által  történt.  A  görög  és  római  nevek  és  czélzások 
nagy  száma,  a  melyekkel  a  forradalom  folyama  alatt  találko- 
zunk, legjobb  bizonyságai  ennek.  Sőt  akadt  író,  a  ki  a  kom- 
munizmus veszedelmeit  avval  az  analógiával  akarja  magyarázni, 
a  mely  a  gracchusi  agrár-törvények  és  a  kommunizmus  között 
látszik.  A  ki  azonban  Róma  történetével  nemcsak  felületesen 
ismerkedik  meg,  az  a  Gracchusokat  és   a   Brutusokat  nem  szá- 

*  1.  363.  ,  . 

míthatja  a  sansculottok  közé.  A  római  polgárjognak  korlátlan 
kiterjesztése  épen  a  császárok  idejében,  —  a  kiknek  legfőbb 
törekvésük  bizonyosan  a  forradalom  elkerülésére  volt  irá- 
nyozva, —  Július  Caesar  egész  eljárása,  és  az  a  körülmény, 
hogy  az  Augustusok  a  szenátus  befolyásának  megsemmisítésén 
dolgoztak,  világosan  mutatják,  hogy  a  hatalom  akkor  a  fenn- 
állónak megtámadását  máshonnan  várta,  nem  a  nép  alsó  réte- 
geitől. 

A  középkorban,  a  mikor  csak  a  társadalom  magasabb 
osztályai  voltak  felfegyverkezve,  akkor  a  birtoktalanok  alig  állot- 
tak közvetlen  érintkezésben  az  állammal,  és  a  királyi  hatalom- 
ban, a  mely  akkor  egymaga  képviselte  az  államot,  egyedüli 
oltalmukat  látták:  ily  korban  nagyobb  mozgalom  nem  indul- 
hatott ki  az  alsóbb  osztályoktól,  s  a  nép,  a  mennyiben  forra- 
dalmakban résztvett,  csak  akaratnélküli  eszköznek  tekinthető.  Ez 
oknál  fogva  a  királyság  az  egész  középkorban  mindig  kedvezett 
az  alsóbb  osztályoknak;  és  az  első  commune  (az  első  nem- 
nemes község)  alakításától  kezdve  11.  József  idejéig  mindig 
azon  volt,  hogy  ezeknek  segedelmével  a  társadalom  magasabb 
osztályainak  hatalmát  döntse  meg. 

Az  újabb  korban  három  nagy  forradalom  folyt  le :  és  ez 
a  három  is  a  polgároknak  amaz  osztályától  indult  ki,  a  mely 
bármily  magas  census  mellett  is  választásjoggal  birt  volna. 

1789-ben  a  nemességnek  ama  része,  a  mely  a  harmadik 
renddel  szövetkezett; 

1830-ban  kizárólag  a  bourgeoisie; 

1848-ban  ismét  a  bourgeoisie  és  a  párisi  népnek  egy 
része  —  csinálták  a  forradalmat. 

Miután  minden  forradalom  —  a  mennyiben  az  nem  egyesek 
nagyravágyásának  a  következménye  —  vagy  onnan  ered,  mert 
bizonyos  osztályok  nem  foglalják  el  az  államban  azt  a  helyet,  a 
melyre  magukat  jogosultaknak  vélik ;  vagy  pedig  onnan,  mert 
az  állam  intézményei  többeknek  érdekeivel  ellenkeznek :  a  for- 
radalmat —  a  dolog  természete  szerint  —  azok  az  osztályok 
támogatják,  a  melyeknek  érdekeire  az  alkotmány  változtatása 
nagyobb  befolyással  lehet. 

És  tévednénk,  ha  ezt  a  nemzet  vagyontalan  osztályairól 
tennők  fel.  Mert  ha  eltekintünk  is  attól,  hogy  ez  az  osztály  már 
állásánál  és  csekélyebb  műveltségénél  fogva  bármelyik  alkot- 
mányforma mellett  sem  tarthat  számot  a  közügyek  vezérletére : 
ez  osztályok  az  alkotmánynak  akármilyen  változtatása  által 
anyagilag  közvetlenül  csak  igen  keveset  nyerhet,  és  ennélfogva 
ilyen  események  iránt  többségében  mindig  közönyösnek  mutat- 
kozik. És  túlzás  nélkül  állítható,  hogy  a  forradalmakat  a  vagyon- 
talan többségnek  nem  annyira  cselekedetei  idézik  elö,  mint 
inkább  közönye,  a  melylyel  az  állam  változásait  tűri- 

Máskép  akkor  állana  a  dolog,  ha  valamely  ország  oly 
szembeszököleg  volna  a  kevésbbé  vagyonosak  elnyomására 
szervezve,  hogy  ezek  végre,  nyomorúságuk  érzetében,  a  fenn- 
álló rend  megsemmisítésére  minden  eszközt  megragadnának.  * 

90.  §.  A  franczia  forradalom  oka. 

Oly  államban,  a  melynek  külügyei  rosszul  kezeltetnek,  a 
melynek  törvényei  naponkint  változhatnak,  a  melynek  közigaz- 
gatása nem  ügyel  az  egyének  érdekeire  és  a  felelősség  elve 
csak  az  alkotmányban  van  meg,  de  gyakorlati  alkalmazásában 
oly  akadályokkal  találkozik,  a  melyeknek  legyőzésére  az  egyes 
polgár  nem  képes ;  a  hol  a  személyes  szabadság  a  közjó  nevé- 
ben bármely  pillanatban  megszorítható,  és  a  közvagyon  oly 
módon  kezeltetik,  hogy  az  egyes  polgár  nem  szerezhet  magának 
biztonságot  az  iránt,  hogy  valóban  csupán  elkerülhetetlenül  szük- 
séges terhek  viselésére  kényszeríthető :  ily  államban  az  egyén 
érdekei  kellőleg  biztosítva  nincsenek ;  és  ha  cl  is  tekintünk  a 
bosszúérzéstől,  a  mely  minden  nagyobb  népmozgalomra  rop- 
pant befolyással  szokott  lenni,  épen  ezeknek  a  kielégítetlenül 
maradt  szükségleteknek  élénk  és  általános  érzete  az,  a  mi  az  első 
franczia  forradalmat  és  ennek  valamennyi  utódját  előidézte. 

Ha  ezt  a  nagy  eseményt  ideologok  müvének  tekintenök, 
tévedésbe  esnénk.  Nem  eszmék,  hanem  nagyon  is  anyagi  szen- 
vedések és  szükségek  bírták  rá  a  népet,    hogy    1789-ben  a  régi 

*  i.  251—253. 

állapot  ellen  feltámadjon.  Az  emberek  nem  tűrhették  többé, 
liogy  az  államnak  viszonyai  és  a  nép  millióinak  ezektől  feltéte- 
zett  jóléte  az  uralkodók  családi  összeköttetéseitől  és  személyes 
hiúságától  függjenek.  Biztosítani  akarták  magukat  az  emberek 
oly  események  ellen,  a  minő  a  nantesi  edictum  visszavonása 
volt,  ez  az  önkényes  törvényváltoztatás,  a  mely  több  százezer 
békés  polgárt  száműzött  hazájából.  Beleuntak  az  emberek  a 
despotizmusba,  a  melyet  bármelyik  parányi  tisztviselő  az  állam 
nevében  kénye-kedve  szerint  gyakorolhatott.  Mindenki  tűrhetet- 
lennek találta  azt  az  állapotot,  a  melyben  csak  egy  pecsétes 
levél  volt  szükséges,  hogy  az  egyén  a  közjó  ürügye  alatt 
szabadságától  megfosztassék ;  és  a  melyben,  ha  a  király  részé- 
ről olykor  szilárd  törekvés  mutatkozott  is  a  közterhek  csökken- 
tésére —  mit  a  forradalom  kezdetén  XVI.  Lajos  példája  is 
mutat  — ,  az  egyes  polgároknak  nem  volt  módjuk  arról  meg- 
győződni :  vájjon  elkövettetett  minden,  hogy  a  királyságnak  ez 
a  szándéka  teljesüljön  ?  E  bajok  orvoslását  várta  a  nép  az  új 
alkotmánytól.  A  forradalom  millió  meg  millió  híve  nem  esz- 
mékért, hanem  állapota  javításáért  küzdött.  És  a  nagy  esemény 
minden  bizonynyal  elmarad,  ha  valaki  megjósolta  volna  nekik, 
hogy  e  bajok  nagy  része  meg  fog  maradni,  csak  azzal  a 
különbséggel,  hogy  az  államhatalom  nem  az  isten  kegyelméből 
való  király,  hanem  a  többség  nevében  fog  gyakoroltatni.  Ama 
többség  nevében,  a  melyhez  külön  mindenik  is  tartozhatik,  de 
a  melynek  határozataira,  közvetlenül,  semmi  döntő  befolyást 
nem  gyakorolhat. 

A  franczia  nép  nem  azért  fogott  fegyvert,  hogy  néhány 
ideolognak  álmait  valósítsa,  hanem  hogy  Anglia  és  Amerika 
intézményeit  kivívja  magának,  a  mely  intézmények  biztosították 
mindazt,  a  mire  a  nép  áhítozott.  A  törekvés  oly  ezé!  felé  volt 
irányozva,  a  melyet  mindenki  elérhetőnek  gondolt,  mert  egyes 
népek  által  az  már  eléretett. 

A  franczia  forradalom  azonban,  hogy  az  angol  és  az 
északamerikai  szabadság  eredményeire  szert  tehessen,  épen 
ellenkező  ösvényen  indult,  mint  a  melyet  e^ek  követtek.  Miután 
ugyanis  Francziaország  története  csak  a  királyság  és  az  ariszto- 
kratia    által    gyakorolt    elnyomásról    szólott;    és    miután    más- 

részről  a  tapasztalás  a  népuralom  árnyoldalát  ínég  nem  tün- 
tette fel :  minden  törekvés  a  királyság  és  az  arisztokratia  meg- 
szorítására és  a  népakarat  absolutizmusának  rnegalapítására 
volt  irányozva.  Oly  állapotok  létesítésére,  a  melyek  keresztény 
civilizációnk  postulatumainak  látszottak,  azokat  az  elveket 
állították  fel,  a  melyek  szerint  az  egyénnek  teljes  alárendelésén 
sarkaló  ó-kori  államok  kormányoztattak.  Ez  az  ellentét  az  oka, 
hogy  a  franczia  forradalom  nem  felelt  meg  azoknak  a  remé- 
nyeknek, a  melyekkel  a  nép  nagyobb  és  józanabb  része  annak 
kezdetén  el  volt  telve.* 

91.  §.  A  forradalom  sikerének  oka  az  alkotmányban. 

Akármint  ítéljünk  a  februári  forradalom  fölött;  és  bármily 
nagy  mértékben  mozdította  is  azt  elö  egyesek  hiúsága,  mások- 
nak gyávasága,  és  a  nagy  tömegnek  politikai  közönyössége : 
annyi  bizonyos,  hogy  a  forradalom  megtörtént.  Megtörtént,  hogy 
a  kisebbség,  söt  a  mint  mondják.  Paris  lakosainak  parányi 
kisebbsége,  képes  volt  nemcsak  megváltoztatni,  hanem  felforgatni 
is  az  alkotmányt,  a  melyhez  állítólag  a  franczia  népnek  nagy 
többsége  ragaszkodott.  Megtörtént,  hogy  csekély  néptöredéknek 
majdnem  küzdelem  nélkül  sikerült  egy  dynastiát  a  királyi  szék- 
től megfosztani,  köztársasági  formát  léptetni  a  monarchia  helyébe, 
söt  oly  pályára  lépni,  a  mely  szükségkép  Francziaország  töké- 
letes társadalmi  átalakítására  vezet.  És  mindez  egy  nap  alatt 
történt.  Akkor,  a  midőn  az  ország  tizenhét  év  óta  oly  alkot- 
mánynyal bírt,  a  minőben  Guizot  a  békés  jövendő  biztosítékait 
szemléli ;  a  midőn  az  állam  kormánya  oly  férfiúra  volt  bízva, 
ki  a  fennálló  rend  érdekében  az  alkotmányos  eszközöket  tudta 
is,  merte  is  alkalmazni.  —  Mindez  tény,  a  melyről  sem  azok, 
a  kik  a  jövendőtől  rendet  és  biztosítékot  követelnek,  sem  ellen- 
feleik, a  kik  a  társadalom  új  megrohanására  készülnek,  nem 
feledkeznek  meg.  A  melyről  azonban  nekünk  sem  szabad  meg- 
feledkeznünk, ha  a  forradalom  sikerének  az  alkotmányban  rejlő 
okát  akarjuk   megállapítani.**  Azokat  az  okokat,  a  melyek   clő- 

idézték,  hogy  a  fennálló  államformára  nézve  ellenséges  pártok 
törekvései  annyiszor  sikerültek  Francziaországban,  és  hogy  e 
törekvések  az  alkotmányt  oly  sokszor  felforgathatták. 

Ha  Francziaország  alkotmányát,  a  hol  annyi  forradalom 
sikerült,  összehasonlítjuk  más  államokéval,  a  melyekben  azok 
nem  sikerültek :  a  különböző  eredményeket  bizonyára  nem  a 
véletlennek  fogjuk  tulajdonítani. 

A  nagy  nehézség,  a  minek  legyőzése  nélkül  egy  forrrada- 
lom  sem  sikerülhet,  nem  a  fennálló  hatalom  legyőzésében  áll. 
Minden  kormányt  —  bármily  erősnek  érzi  magát  állásában  és 
bármennyire  szívén  fekszik  fenntartása  az  állampolgárok  nagy 
többségének  —  oly  párt  is  legyőzhet  pillanatra,  a  mely  minden 
tekintetben  csekélynek  látszik.  A  nagy  erő  öntudata,  a  mely  a 
kormányt  a  biztonságra  szükséges  rendszabályok  kezelésében 
hanyagabbá  teszi ;  az  általános  meggyőződés,  hogy  az  állam- 
hatalom elég  erős  önvédelmére,  a  mely  tétlenségbe  sülyeszti  a  fenn- 
álló kormány  párthíveit;  egy  vagy  több  magas  állású  hivatal- 
nok árulása  épen  a  közveszély  vagy  a  szükség  perczében ; 
végül  a  fegyveres  erő  és  néptömeg  véletlen  összeütközése  s  az 
utóbbinak  győzelme:  —  mindmegannyi  ok,  a  mi  miatt  az 
államhatalom  ellen  intézett  támadások  sikerülhetnek. 

A  sikerült  összeesküvések  nagy  száma,  a  melyekről  a 
történelem  bennünket  értesít,  mutatja,  miszerint  épen  nem  tarto- 
zik a  ritka  esetek  közé,  hogy  az  államhatalmat  aránylag  gyöngébb 
párt  meglepheti  és  pillanatra  le  is  győzheti. 

A  forradalom  nehézségei  valósággal  csak  első  eredményei 
után  kezdődnek;  és  mindig   két   dologtól   függ   végső  diadala: 

ű)  ha  az  államhatalomtól,  a  melyet  meglepve,  pillanatra 
legyőztek,  azt  a  lehetőséget  is  elvették,  hogy  magát  össze- 
szedvén, újra  kezdhesse  a  harczot; 

b)  ha  azok,  a  kik  az  államhatalmat  kiszorították,  tudják 
magukat  kormányképen  rendezni  és  a  rendezett  államhatalom 
szükségének  megfelelnek. 

Ha  a  legyőzött  államhatalmat  attól  a  lehetőségtől  is  meg 
nem  fosztották,  hogy  magát  újra  rendezhesse :  az  csakhamar 
magához  jő  meglepetéséből.  Egyik  helyről  kiszorítva,  a  másik- 
ban talál    oltalmat.  Ha  a  fővárosból    kihajtják,    központtá   válik 

mindaz  a  hely,  a  hol  pillanatra  letelepszik.  A  fennállott  viszo- 
nyok minden  barátja  és  a  jelenleg  fennálló  viszonyok  minden 
ellenfele,  a  kik  egy  forradalom  győzelme  után  épen  a  győzök 
sorában  vannak  legszámosabban  —  csatlakoznak  hozzá.  Mind- 
ezeknél fogva,  ha  törvényes  hatalom  küzd  lázadókkal,  ritka  eset, 
hogy  ne  a  törvényes  hatalomé  legyen  a  végső  diadal. 

Szintoly  eredménytelen  a  győzelem  az  államhatalom  fölött, 
ha  azt  kiszorítják,  de  pótolni  nem  képesek.  Minthogy  ugyanis 
a  polgárosodás  jelen  fokán  talán  semminek  sem  érzi  inkább 
szükségét  az  ember,  mint  a  személy-  és  vagyonbiztonságra 
rendezett  államhatalomnak :  minden  párt,  a  mely  a  fennálló 
rendet  felforgatta,  csak  akkor  számithat  a  többség  megegye- 
zésére, ha  a  felforgatott  helyett  mindjárt  más  rendet  képes 
alapítani.  Ha  nem  tud :  mindenki  elfordul  tőle,  oda,  a  honnan 
legelőbb  várhatja  e  szükség  kielégítését.  A  mi  a  legtöbb  eset- 
ben legvalószínűbb,  ha  az  előbbi  viszonyokat  állítják  vissza. 

A  forradalom  sikerülésének  előbb  említett  két  feltételét  a 
központosított  államokban  találhatjuk  meg;  és  pedig  annál 
nagyobb  mértékben,  minél  következetesebben  és  teljesebben 
alkalmazzák  a  központosítás  elvét.  Ha  az  ország  minden  egyes 
részétől  elvonták  a  jogot,  sőt  a  tehetséget  is,  hogy  elláthassák  a 
saját  ügyeiket,  és  a  közigazgatási  központosítással  az  állam 
minden  lakosa  megszokott,  önakarat  nélkül,  a  központból  várni 
minden  lendületet,  minden  irányt,  melyet  követhessen ;  ha  az 
igazgatás  minden  fonalát  a  központban  összpontosítják,  úgy 
hogy  a  kiknek  az  államhatalom  a  birtokukban  van,  habár 
a  nagy  többség  akarata  ellen  tartják  is  meg  azt,  rendelkez- 
hetnek az  állam  egész  erejével ;  ha  a  forradalmi  kormány  nem 
jogánál,  hanem  hatalmánál  fogva,  a  melyet  szerzett,  az  egye- 
seket, a  kik  központi  államokban  mindig  csak  mint  egyesek 
állhatnak  a  közhatalom  ellenében,  habár  milliónyian  volnának 
is,  engedelmességre  kényszerítheti ;  szóval,  ha  az  állam  Franczia- 
ország  mintájára  van  rendezve :  semmi  egyéb  nem  kell  a  for- 
radalom sikerére,  mint  hogy  a  hatalmon  levő  kormányt  a  köz- 
pontból kiszorítsa  és  kézrekerítse  azt  a  pontot,  a  hol  az  állam 
kormányzásának  a  szálai  összefolynak.  Mert  az  összeesküvés  és 
fölkelés   vezetői  az  állam  ily  szervezete   mellett   egyrészt   mind- 

járt  az  első  pillanatban  rendezett  államhatalmat  találnak  és  a 
kiszorított  kormány  helyét  teljesen  betöltik :  másrészt  viszont 
a  kormánytól,  ha  egyszer  a  központból  ki  van  szorítva,  minden 
eszközt  is  elvettek,  a  mi  által  magát  újra  rendezhetné  és  legitim 
kormányként  léphetne  föl.  Egy  órányi  szilaj  erély  egyrészről  és 
egy  órai  gyengeség  és  bomlottság  másfelöl  .  .  .  teljesen  felfor- 
gatott minden  helyzetet.  Maroknyi  fölkelő  csapat  az  állam  kor- 
mányára emelkedik  és  a  legitim  kormány  lázadó  csoporttá  lesz  és 
egészen  hasonló  helyzetbe  kerül  ellenfelei  irányában,  mint  azok 
voltak  néhány  órával  azelőtt  ővele  szemben.  Azzal  az  egy 
különbséggel,  hogy  a  kik  erőszakosan  ragadják  magukhoz  a 
hatalmat,  ritkábban  engedik  magukat  meglepetni ;  és  rendesen 
kíméletlenül  használják  azokat  az  eszközöket,  a  melyeket  nekik 
is  nyújt  a  központosítási  rendszer. 

Franczíaország  történetén  kívül  Rómáé  is  a  polgár- 
háborúk és  az  imperátorok  uralma  alatt,  és  minden  kényúri 
állam  története  számos  példával  igazolja,  hogy  a  forradalmak 
annál  gyorsabban  és  teljesebben  sikerülnek,  minél  tovább  vitték 
a  központosítás  elvét  az  alkotmányban.* 

92.  §.  A  forradalom  győzelmének  oka  a  kormányzásban. 

Valamennyi  viszonynak  az  a  nagy  átalakulása,  a  mely 
1848-ban  következett  be,  sajátságos  jellemmel  bír,  a  minőt 
alig  mutat  fel  más  hasonló  nagyságú  esemény  a  történelemben. 
Francziaországban  köztársaság  alapíttatik ;  Németországban  par- 
lament hivatik  össze,  mely  a  néhai  római  birodalom  vala- 
mennyi országa  számára  törvényeket  alkosson  oly  általános- 
sággal, a  minőt  ebben  a  birodalomban  soha  semmiféle  hatalom 
nem  követelt  magának;  Olaszország  fölkel  az  idegen  uralkodás 
és  minden  korlátlan  hatalom  ellen ;  Ausztriában  a  középkori 
viszonyok  utolsó  maradványai  rontatnak  le.  —  A  törvény  előtti 
egyenlőség,  a  sajtó-  és  egyesülési  szabadság,  a  vallások  egyen- 
jogúsága, a  privilégiumok  eltörlése,  sőt  az  összes  birtokállapot 
tetemes  módosítása  —  a  midőn  a  földesúri  viszonyok  mindenütt 

megszűntek  — ,  mindez  néhány  nap  alatt  történik;  és  a  nélkül, 
hogy  általában  véve  más  izgalmat,  mint  a  közörömet  lehetne 
észrevenni.  A  mi  1789.  augusztus  4-én  Francziaországra  nézve 
történt,  az  most  Európa  nagy  részében  bekövetkezett.  És  bármily 
nagy  veszteség  is  ért  többeket,  alig  hallatszott  panasz  a  tör- 
téntek miatt.  Valamint  a  part,  a  melyet  régtől  fogva  aláás  a 
folyam,  váratlanul  leszakad  és  az  árnak  martalékává  lesz : 
úgy  történt  az  intézményekkel  is  1848-ban.  A  mi  századok  óta 
fennállott,  az  csaknem  nyom  nélkül  tűnt  el.  Az  ember  alig 
foghatta  fel,  miként  állhatott  fenn  csak  imént  még  egy  egészen 
más  rendje  a  dolgoknak,  miután  mindazok,  a  kik  annak  támaszai 
voltak,  az  új  renddel  oly  rögtön  meg  tudtak  barátkozni. 

Miből  magyarázhatjuk  meg  magunknak  ezt  a  meglepő 
tüneményt? 

Lehet-e  a  történtekben  természetes  fejleményt  látni  ?  Lehet-e 
mondani,  hogy  a  mit  a  nép  oly  könnyen  vívott  ki,  rég  megért 
gyümölcs  volt,  a  mely  a  legcsekélyebb  érintésre  szükségkép 
földre  hullott?  Ha  ama  népek  műveltségi  állapotának  külön- 
féleségét  tekintetbe  vesszük,  ezt  nem  állíthatjuk ;  és  különben  is 
a  későbbi  események  felriasztanának  ebből  a  csalódásból.  Soha- 
sem bizonyult  be  inkább,  mint  itt,  az  a  tétel,  hogy  bevégzett 
ténynek  csak  az  tekinthető,  a  mi  a  kor  fogalmainak  valóban 
megfelel,  és  a  mi  a  viszonyoknak  szükséges  eredménye. 

Azt  sem  mondhatjuk,  hogy  a  túlnyomó  többség  végezte 
mindezekben  az  államokban  a  nagy  felforgatást.  Nem  mond- 
hatjuk ezt,  mert  Francziaországban  még  azok  is,  a  kik  e  moz- 
galom élén  állottak,  a  kiknek  tehát  érdekükben  volna  azt  a 
nagy  többség  müve  gyanánt  feltüntetni,  nyíltan  megvallják, 
hogy  azt  egy  aránylag  csekély  számú  kisebbség,  a  többségnek 
részvétele  nélkül,  sőt  a  többség  akarata  ellen  hajtotta  végre. 
És  ugyanez  mondható  más  országokról  is.  A  változtatások 
kezdeményezése  nem  indult  ki  a  népből,  a  melyet  sok  helyütt 
csak  utóbb  kellett  megnyerni  a  nélküle  keresztülvitt  intézkedések 
helybenhagyásának. 

A  fennálló  rend  tehát  nem  azért  hullott  porba,  mert  a 
viszonyok  úgy  hozták  magukkal ;  nem  azért,  mert  az  ellen- 
állhatatlan többség  úgy  parancsolta.  A  való  ok,  az    egyetlenegy 

ok  abban  rejlik,  hogy  senki  sem  mert  a  fennállónak  a  védel- 
mére kelni.  És  pedig  azért  nem,  mivel  azok,  a  kiknek  ez 
hivatásuk  lett  volna  és  a  kiknek  hatalmukban  állott,  nem 
hittek  jogukban;  és  az  épületet,  a  mely  általuk  oltalmazandó 
lett  volna,  maguk  is  oly  roskatagnak  tartották,  hogy  az  első 
rengés  után  odahagyták. 

Ha  vannak  oly  események,  a  melyek  nem  nagy  tettek, 
hanem  egyedül  nagy  gyengeség  szüleményei,  —  s  a  világ- 
történelem több  ily  eseményt  említ  — ,  a  szóban  forgó  méltán 
közéjök  sorozandó.  Győző  soha  nem  csodálkozott  inkább  táma- 
dásának eredménye  fölött,  mint  ez  alkalommal,  a  midőn  a 
küzdelem  következményeit  talán  csak  azok  látták  előre,  a  kik 
legyőzettek  abban.  A  mi  ekkor  történt,  azt  bizonyítja,  hogy 
az  államhatalom  tenger,  a  melyen  elmerül  az,  a  ki  hitét  veszti ; 
és  hogy  a  politikai  tusák  gyakran  istenítéletek,  a  melyben  a 
gyengébb  által  is  legyőzetik  az,  a  ki  meggyőződés  nélkül  lép 
a  sorompók  közé. 

Máskülönben  érthetetlen  volna,  hogy  oly  államok,  a  melyek- 
ben a  viszonyok,  a  melyek  némelyek  állítása  szerint  a  for- 
radalmat előidézték,  —  nagyobb  mértékben  voltak  meg,  mentek 
maradtak  minden  megrázkódtatástól.  A  növekedő  jólétnek  köze- 
pette, s  a  nélkül,  hogy  valami  a  közeledő  vihart  jelezte  volna, 
rögtöni  átalakulásnak  ment  eléje  annyi  ország.  És  Belgium,  a 
melynek  népességéből  akkor  7000  lakos  jutott  egy-egy  négyszög- 
mérföldre, a  vészt  megállotta  ingadozás  nélkül.  Nem  bomlott 
fel  a  közrend  Angliában,  a  hol  az  indusztrializmus  bajai  oly 
nagy  mértékben  találhatók;  nem  bomlott  fel  Írországban,  a 
melynek  földmívelési  viszonyai  a  legeslegsúlyosabbak :  pedig 
itt  a  repealerek,  amott  a  chartisták  pártja  aránylag  nagyobb 
számú,  mint  a  minő  volt  a  szocialisták  és  a  republikánusok 
pártja  1848  elején  Francziaországban.  Érthetetlenek  volnának 
ezek  a  tünemények,  ha  a  történtek  okát  nem  inkább  a  kor- 
mányzók cselekedeteiben  és  meggyőződésében  keresnők,  mint 
a  népekéiben. 

Az  eszmék  nemcsak  azokra  hatnak,  a  kikre  nézve  ked- 
vezők a  belőlök  vont  következtetések.  Befolyásuk  általános ;  és 
majdnem  mindig  épen   azokra   legnagyobb,  a  kik  általuk   hely- 

zetüket  veszélyeztetve  látják.  így  van  ez  korunk  eszméivel  is. 
Az  egyenlőség  fogalma  —  t.  i.  az  a  meggyőződés,  hogy  igaz- 
ságtalanság, ha  az  állam  polgárainak  bizonyos  osztályai,  mások- 
nak kárára,  előjogokkal  ruháztatnak  fel  —  talán  nem  hatotta  át 
oly  általánosan  a  népet,  a  mint  azt  hiszszük.  Francziaország 
lakosainak  nagy  többsége  aligha  fogta  fel  tisztán,  hogy  oly 
alkotmány,  a  melynek  alapelve  az  egyenlőség,  nem  szoríthatja 
a  politikai  jogok  gyakorlatát  a  népességnek  egyszázadrészére ; 
s  hogy  oly  királyság,  a  melynek  a  felséges  nép  akaratán  kívül 
más  alapja  nincsen,  nem  léptetheti  a  maga  akaratát  azok  akaratá- 
nak helyébe,  a  kik  egy  fictio  juris  alapján  a  nép  nevében  szól- 
nak. De  —  bár  erről  a  népnek  nagy  többsége  nem  bírt  is 
tiszta  fogalommal  —  annál  világosabban  látták  azt  be  a  tár- 
sadalom magasabb  osztályai.  Ezeknek  nagyobb  részénél  az 
egyenlőség  és  a  népfelség  fogalma  régóta  elméleti  hitágazattá 
vált.  A  fennálló  viszonyok  szükséges  bomlását  Francziaország- 
ban  előre  épen  a  kormányférfiak  látták.  Ök  tudták,  hogy  azok 
az  eszközök,  a  melyeket  a  júliusi  forradalom  óta  alkalmazásba 
vettek,  az  államot  alapjában  rendítették  meg.  Hogy  ez  vagy 
amaz  a  nagy  miniszter,  a  ki  megvesztegetések  által  befolyást 
biztosított  magának,  úgy  cselekedett,  mint  a  patak,  a  mely 
a  malom  kerekeit  forgásba  hozza,  de  egyszersmind  az  épület 
alapzatát  is  aláássa.  A  kormányférfiak  tudták,  hogy  a  törvény- 
hozás, a  melytől  a  királyi  szék  támaszát  várta,  annyiszor  hasz- 
náltatott fegyverül,  hogy  megsérülvén  a  tusában,  már  senkit  sem 
támogathat.  És  a  mikor  aztán  a  nép  nevében  néhány  ezer 
ember  a  fennálló  rend  ellen  fellépett,  ennek  a  rendnek  az  őrei 
viszavonultak.  Nem  azért,  mert  képtelenek  voltak  az  ellenállásra, 
hanem  mert  jogtalanságuk  érzetében  az  ellenállást  még  meg- 
kisérleni  sem  merték.* 


*  I.  6-9. 

BEFEJEZÉS.  —  QUO  VADIMUS? 

Ha  Európa  államai  közül  azokra  fordítjuk  figyelmünket,  a 
melyek  a  nyugati  kereszténység  befolyása  alatt  fejlődtek,  azt  a 
feltűnő  jelenséget  veszszük  észre,  hogy  mindezekben  az  államok- 
ban a  szabadság,  egyenlőség  és  nemzetiség  eszméjeért  lelke- 
sültek. De  egyszersmind  azt  is  látjuk,  hogy  az,  a  mit  a 
szabadság  és  egyenlőség  nevében  az  államban  valósítani  töre- 
kedtek, ellentétben  áll  azzal  az  értelemmel,  a  mint  ezeket  az 
eszméket  az  élet  egyéb  viszonyaiban  veszik. 

Mivel  a  szabadságot,  a  mennyiben  ennek  az  eszmének  az 
államban  való  megvalósításáról  van  szó,  egészen  abban 
az  értelemben  vették,  a  mint  az  ó-kor  fogta  fel ;  és  az  állam- 
ban arra  törekedtek,  hogy  az  egyént  teljesen  alávessék  a  köz- 
akaratnak :  amaz  irány  közt,  a  melyet  az  államban  követtek,  és 
a  között,  a  mely  szerint  az  élet  egyéb  viszonyai  fejlődtek,  ugyanaz 
az  ellentét  keletkezett,  a  mely  a  kereszténység  és  az  ó-világ 
polgárosodása  közt  van.  És  épen  ennek  az  ellentétnek,  ennek 
a  ki  nem  egyenlíthető  összeütközésnek  az  állam  intézményei  és 
polgárosodásunk  alapjai  között  kell  tulajdonítanunk  korunk 
minden  szenvedését  és  nyugtalanságát. 

Miután  egyáltalában  nem  lehetséges,  hogy  oly  eszmék,  a 
melyek  egymással  annyira  éles  ellentétben  állanak,  egyszerre 
hosszabb  ideig  fenntarthassák  uralmukat;  és  az  ellenkező  irányok 
összeütközésének  mindig  az  egyik  győzelmére  kell  vezetni : 
a  legnagyobb  bizonyossággal  föltehetjük,  hogy  bármily  soká 
tartanak  is  még  e  küzdelmek,  végtére  mégis  vagy  azok  az 
alapelvek,  a  melyeket  az  államra  nézve  felállítottunk,  társadalmi 
rendünkben  is  — ,  vagy  társadalmi  rendünk  elvei  fognak  uralomra 
emelkedni  az  államban  is.  Hogy  vagy  az  állam  assimilálja 
magával  a  társadalmat,  vagy  ez  az  államot.  Azaz :  vagy  egészen 
vissza  kell  térnünk  az  ó-kor  alapelveihez,  vagy  az  államban  is 
valósítanunk  kell  a  keresztény  polgárosodás  alapelveit. 

Valamint  a  kereszténységnek  háttérbe  kellett  szorítania 
azokat  az  alapelveket,  a  melyeket  az  ó-világ  az  államra  nézve 
követett :  az  ó-világ   alapelveinek  valósítása   államainkban   csak 

a  kereszténység  megsemmisítése  által  lehetséges.  A  korlátlan 
államhatalom  és  az  egyén  szellemi  szabadsága  éppúgy  ellen- 
tétben állnak  ma  is,  mint  akkor.  A  mozgalom  tehát,  a  mely- 
nek közepette  élünk,  vagy  polgárosodásunk  megsemmisítésére 
vezet,  a  mely  az  egyéni  szabadság  elvén  alapszik,  vagy  arra, 
hogy  felhagyjunk  azokkal  az  alapelvekkel,  a  melyeket  az  állam- 
ban eddig  követtek. 

Az  a  törekvés,  a  mely  a  szabadság  és  egyenlőség  elvét 
oly  értelemben  igyekszik  valósítani,  a  mint  az  államtudo- 
mány és  a  politika  veszi,  valóban  a  szabadság  hanyatlására  és 
korlátlan  egyeduralomra  vezet.  Mielőtt  azonban  ebben  a  sors- 
ban megnyugodnánk,  mielőtt  kénytelenségből  a  caesarísmus  alá 
hajtanok  fejünket,  a  mely  bizonyos  körülmények  között  minden- 
esetre egyedül  lehetséges  társadalmi  forma,  de  csak  akkor,  ha 
a  társadalom  feloszlásának  az  ideje  eljött;  mielőtt  különösen 
polgárosodásunk  alapjait  is  megingatnók,  és  hogy  a  jövendő 
épületének  helyet  csináljunk,  segítő  kezekkel  hozzájárulnánk 
polgárosodásunk  épületének  lerombolásához :  előbb  meg  kell 
győződnünk  arról,  vájjon  e  polgárosodás  elenyészte  kikerül- 
hetetlen szükség-e?  —  És  vizsgálnunk  kell  mindenekfölött, 
vájjon  azok  a  fogalmak,  a  melyeknek  valósítása  polgárosodá- 
sunk bukását  vonná  maga  után,  abban  az  értelemben,  a  mint 
a  politikában  eddig  vették,  valóban  korunk  amaz  uralkodó 
eszméiül  tekinthetők-e,  a  Jiielyek   haladásunknak  irányt   adnak  ? 

E  kérdés  nyugodt  vizsgálata  azt  a  meggyőződést  érleli 
meg  bennünk,  hogy  nem  így  áll  a  dolog.  Polgárosodásunk 
egész  folyama,  a  jelen  kor  törekvései,  a  melyek  az  államban 
követett  iránynyal  ellenkeznek,  a  határozott  ellenszegülés  az  állam 
korlátlan  hatalma  ellen,  és  a  nemzetiség  elve  melletti  lelkese- 
dés, mindmegannyi  világos  bizonysága  annak,  hogy  az  egyenlő- 
ség elvét  az  iskola  és  journalistika,  de  nem  korunk  uralkodó 
eszméjéül  tekinthetjük.  Hogy  tehát  azt  az  irányt,  a  melyet  főleg 
a  franczia  forradalom  óta  követnek  az  államban,  nem  tarthatjuk 
korunk  uralkodó  eszméi  szükséges  eredményeinek,  sőt  hogy  az 
egyenes  ellentétben  áll  ezekkel  az  eszmékkel. 

Miután  pedig  a  haladás  uralkodó  eszméinkkel  ellenkező 
irányban  lehetetlen,  önként  következik,  hogy  azok  a  nehézségek, 

a  melyek  bennünket  eddig  környeztek,  nem  oszlathatók  el  az 
eddig  követett  utón  és  módon.  Nem  azáltal,  ha  elvül  állítjuk 
fel,  hogy  az  egyént  teljesen  alá  kell  vetni  a  közakaratnak  és  ez 
elv  szerint  rendezzük  egyéb  viszonyainkat  is,  hanem  ha  az 
egyéni  szabadság  eJvét  veszszük  alapul  az  állam  rendezésében  is, 
azáltal  szüntethetjük  meg  az  állam  és  az  egyének  törekvései 
közt  meglevő  ellentétet,  a  melyet  korunk  legtöbb  bajának  és 
veszedelmének  forrásául  kell  tekintenünk. 

Ama  kérdés  megoldásánál,  hogy  mely  terjedelemben  és 
mely  eszközökkel  valósítható  meg  az  egyéni  szabadság  elve 
az  államban,  —  mindig  az  állam  szükségét  kell  szem  előtt 
tartanunk. 

Minthogy  pedig  épen  szükségeinkre  nézve  tetemes  különb- 
ség van  az  egyes  államok  közt:  lehetetlen  általában  pontosan 
kijelölni  az  eszközöket,  a  melyek  által  azt  az  egyes  államokban 
létesíthetjük.  Minden  államra  egyaránt  illő  államtudományt  éppoly 
bajos  találni,  mint  államférfiút,  a  ki  minden  államot  egyaránt 
jól  tudna  kormányozni ;  azonban  kétségtelen,  hogy  vannak  szük- 
ségletek, a  melyek  a  nyugati  kereszténység  valamennyi  államával 
szintoly  közösek,  mint  azok  az  eszmék,  a  melyekből  polgároso- 
dásunk kiindult. 

ilyes,  minden  államra  nézve  egyaránt  közös  szükség  a 
nagy  államok  és  erős  államhatalom  fennállása.  Az  államtudo- 
mány gyakorlati  feladatát  ennélfogva,  ha  csupán  általános  alap- 
elvek felállításával  foglalkozik  is,  csak  akkor  tekinthetjük  meg- 
oldottnak, ha  ki  tudja  jelölni,  miképen  kell  az  egyenlőség  elvét 
az  államban  megvalósítani,  anélkül,  hogy  azáltal  a  nagy 
államok  és  az  erős  államhatalom  fennállása  koczkáztatnék. 

Az  állam  czélja :  valamennyi  egyén  anyagi  és  erkr)lcsi 
javainak  biztosítása.  Az  állam  fennállása  tehát  az  egyéni  szabad- 
ság első  biztosítéka. 

Hogy  más  államok  irányában  függetlenségét  fenntarthassa, 
és  benn  valamennyi  egyén  javait  megvédelmezhesse :  tetemes 
mértékű  erőre  van  szüksége  az  államnak. 

Miután  pedig  erő  csak  ott  lehetséges,  a  hol  akarat  van  és 
tehetség  ez  akarat  végrehajtására  bizonyos  eszköz()kct  felhasz- 
nálni ;  az  akaratnak  és  tettnek  ez  az  egysége  pedig  az  államban 

csupán  központosítással  érhető  el :  az  állam  csak  annyiban 
felelhet  meg  czéljának,  ha  rendezésében  a  központosítás  elvét 
követik. 

Az  a  határ,  a  meddig  ezt  az  elvet  követhetik,  addig  terjed, 
a  meddig  az  állam  hatáskörét  szükségesnek  tartjuk  kiterjeszteni. 
A  meddig  az  állam  hatalma  terjed,  ennek  a  hatalomnak  szük- 
ségkép korlátlannak  azaz  központosítottnak  kell  lennie. 

Mint  eszme  az  állam  ugyan  nem  egyéb  tagjai  egyeteménél; 
az  állam  érdekei  az  egyesek  érdekeivel  ugyanazok :  az  állam 
akaratának  tehát  mindig  a  köz  javára  kell  irányozva  lenni ;  s 
így  tisztán  eszményi  szempontból  tekintve  oly  államban,  a  hol 
minden  egyesnek  befolyása  van  az  állam  kormányzására,  az 
egyéniségre  nézve  az  államhatalom  irányában  fölösleges  minden 
biztosíték. 

Gyakorlati  szempontból  tekintve  azonban  nem  úgy  áll 
a  dolog. 

Miután  az  államhatalom  gyakorlását  egyesekre  vagy  töb- 
bekre kell  ruházni ;  s  a  hol  a  törvényhozó  hatalom  és  a  kormány 
magából  a  népből  indul  ki,  az  állam  akarata  ott  is  mindig  csak 
a  többség  akarata :  önként  következik,  hogy  az  egyén  szabad- 
ságának az  állam  korlátlan  hatalma  ellen,  bármint  legyen  rendezve 
az  állam,  mindig  szüksége  van  némi  biztosítékokra;  és  az  ily 
biztosítékok  lételétől  és  értékétől  függ  tulajdonképen  az  egyéni 
szabadság  mértéke,  a  melyet  az  egyén  az  államban  élvez. 

Mivel  az  állam  az  egyéni  szabadság  első  feltétele :  ezek- 
nek a  biztosítékoknak  nem  olynemüeknek  kell  lenniök,  hogy  az 
állam  egységét  s  azzal  egyszersmind  fennállását  is  veszélyez- 
tessék. Az  egyéni  szabadság  biztosítékát  tehát  nem  a  hatalmak 
megosztásában,  a  minek  gyakorlati  kivitele  az  államhatalom 
megsemmisítését  vonná  maga  után,  hanem  inkább  az  állam- 
hatalom olyas  rendezésében  kell  keresnünk,  a  mely  az  állam 
egységének,  korlátlan  hatalmának,  a  melyre  szüksége  van, 
veszélyeztetése  nélkül  kezességet  nyújt  arra,  hogy  az  állam 
hatalmát  csupán  az  állam  érdekében  fogják  használhatni.  És  az 
egyéni  szabadságnak  ez  a  biztosítéka  az  államhatalom  belső 
szervezete  által  sehol  sem    érhető   inkább  el,  mint   az  alkotmá- 

nyos  egyeduralomban.  Azonban  az  egyén  szabadságát  az  állam- 
hatalom czéiszerü  rendezése  sem  biztosítja  soha  teljesen. 

Miután  az  a  befolyás,  a  melyet  az  egyes  polgár  a  nagyobb 
államok  törvényhozására  és  kormányzására  gyakorol,  szerfölött 
csekély ;  és  minthogy  a  felelősség  elve,  a  hol  az  államhatalom 
mindenre  kiterjed,  gyakorlatilag  épen  azokra  a  tárgyakra  nézve 
nem  alkalmazható,  a  melyeknek  czéiszerü  intézése  legközelebb 
érdekli  az  egyént:  azokkal  a  biztosítékokkal,  a  melyeket  az 
egyén  a  törvényhozásban  való  részvételben  és  a  közigazgatási 
közegek  felelősségében  bír,  természetesen  nem  lehet  megelégedni. 

Mindabban,  a  mire  az  államhatalom  kiterjeszkedik,  az 
egyén  föltétlenül  alá  van  vetve  az  államhatalomnak  oly  orszá- 
gokban is,  a  hol  befolyással  bír  az  állam  törvényhozására 
és  kormányzására.  Egyéni  szabadságának  egyedül  biztos  garan- 
tiáját  tehát  szükségkép  abban  kell  keresnünk,  hogy  kor- 
látozzák azt  a  kört,  a  melyen  belül  az  állam  korlátlan  hatalmát 
gyakorolja. 

Hogy  mennyi  szabadságot  élvez  az  államban  az  egyén,  az 
mindig  attól  az  aránytól  függ,  a  mely  ama  befolyás  között,  a 
melyet  az  egyén  az  államra  gyakorol,  és  ama  mérték  között 
megállapítható,  a  melyben  az  államnak  alá  van  vetve.  Miután 
pedig  az  újabb  államokban  az  egyén  valódi  befolyása  az  állam 
kormányzására  annál  kisebb,  minél  nagyobbak  az  államok :  az 
egyéni  szabadságot  főleg  nagyobb  államokban  csak  azáltal 
növelhetjük,  ha  az  államtól  való  függését  tágítjuk,  vagyis  az 
államhatalom  hatáskörét  korlátozzuk. 

Ez  a  kérdés  tehát,  mennyiben  növelhetjük  az  egyéni  sza- 
badságot az  államban,  azaz  mennyiben  rendezhetjük  az  államot 
akként,  hogy  korunk  uralkodó  eszméinek  legjobban  megfeleljen, 
egy  azzal  a  kérdéssel,  hogy  az  államhatalom  ilyes  korlátozása 
lehető-e  ? 

A  mint  csak  egy  eszköz  van,  a  mely  a  nagyobb  államok 
fennállását  lehetségessé  teszi  és  egyszersmind  az  államhatalom- 
nak is  megadja  az  erő  szükséges  mértékét,  s  ez  a  kíizponto- 
sítás:  úgy  csak  egy  óvszert  ismerünk,  a  mely  a  nagyobb  álla- 
mokat a  kényuralomtól  és  forradalomtól  megóvja,  t.  i.  az 
önkormányzás  elvének  alkalmazását. 

A  szilárd  alapú  államok  szüksége,  a  mi  az  ó-világ  pol- 
gárosodásának eredményéül  szállt  reánk,  sokkal  mélyebb  gyö- 
keret vert,  hogy  sem  a  mi  azzal  ellentétben  áll,  éppúgy  vissza- 
hatást ne  vonna  maga  után,  mint  a  mi  az  egyéni  szabadság 
elvét  sérti.  Polgárosodásunk  végczélja  tehát  nem  lehet  más, 
mint  az  egyéni  szabadságnak  az  államban  való  biztosítása. 

Korunkban  ugyan  sok  olyan  jelenséggel  találkozunk,  a 
mely  arra  a  borzasztó  időkre  emlékeztet,  a  midőn  az  ó-kor 
polgárosodása  az  enyészethez  közeledett.  Ugyanaz  a  hajhászása 
az  anyagi  élvezeteknek.  Ugyanaz  az  elvtelenség  az  egyeseknél 
és  a  tömegben.  Ugyanaz  az  alávaló  csúszás  minden  hatalom 
előtt.  És  megsemmisítése  mindannak,  a  mit  századokon  át 
szentnek  tartottak,  és  a  mit  semmivel  sem  képesek  pótolni, 
csupán  üres  kételkedéssel.  A  jelen  kor  legnagyobb  esemé- 
nyeire abból  a  korból,  a  midőn  a  római  köztársaság  a  császár- 
ságba ment  át,  éppúgy  találunk  analógiákat,  a  mint  századunk 
egynémely  kitűnő  egyénisége  a  római  polgárháborúk  vezéreire 
emlékeztet.  —  De  ha  alaposabban  nézzük  a  dolgot,  el  nem 
kerülheti  figyelmünket  az  a  lényeges  különbség,  a  mely  e 
látszólagos  hasonlat  mellett  is  észrevehető  korunk  és  amaz 
örökre  emlékezetes  korszak  között. 

A  mikor  a  régi  polgárosodás  elenyészett,  valósítva  volt 
annak  uralkodó  eszméje :  az  egyén  teljes  alávetése  az  állam  alá. 
De  az  egyéni  szabadság  eszméje,  a  mi  polgárosodásunk  alapja, 
még  nincs  valósítva.  Akkor  elvesztette  a  vallás  gyakorlati  befolyá- 
sát az  életre,  csak  külső  fénye  A^olt  még  meg:  most  legfölebb 
is  a  cultus  iránt  mutatnak  közönyt,  de  az  emberiség  érzelme, 
a  melyet  a  kereszténység  idézett  elő,  hatalmasabb,  mint  valaha. 
Azok  az  eszmék,  a  melyekért  az  ó-világ  lelkesült,  a  mikben  az 
egész  ó-világi  polgárosodás  éltető  elemét  kell  elismernünk,  a 
hazafiság  és  politikai  szabadság  elvesztették  akkor  varázsukat 
az  emberiség  fölött :  most  az  egyéni  szabadság  utáni  törekvés, 
a  melyet  a  keresztény  polgárosodás  kezdetétől  fogva  a  haladás 
rugójának  lehetett  tartanunk,  nemhogy  elvesztette  volna  hatását 
az  emberek  kedélyére,  sőt  még  hatalmasabbá,  még  általánosabbá 
lett.  Az  egyenlőség  utáni  törekvésben,  a  nemzetiség  miatti  harcz- 
ban,  és  a  mit  csak  az  állam  ellen  tesznek,  mindig  és  mindenben 

Ugyanazzal  az  elvvel  találkozunk.  Az  a  polgárosodás,  a  mely 
még  oly  hévvel  tud  lelkesülni  az  alapjául  szolgáló  eszméért, 
súlyos  harczok  előestéjén  állhat,  de  elveszni  bizonyára  nem  fog. 
Mint  a  forrás  tüneményei,  miközben  a  bor  megtisztul,  hasonlóak 
a  rothadás  tüneményeihez :  úgy  emlékeztetnek  bennünket  korunk 
jelenségei  a  régi  polgárosodás  hanyatlására ;  de  e  tünemények 
eredménye  bizonyára  más  lesz.  Mert  minden  polgárosodás  csak 
azokkal  az  eszmékkel  együtt  semmisíthető  meg,  a  melyek  annak 
alapjai  voltak. 

Az  izgatottság,  a  mely  a  társadalom  összes  rétegeit  áthat- 
ván, a  legmerészebbeket  is  aggodalommal  tölti  el,  nem  tisztán 
politikai,  a  milyen  polgárosodásunk  és  minden  polgárosodás 
folyamán  is  gyakran  elő  szokott  fordulni.  Nem  két  párt,  hanem 
két  polgárosodás  közötti  küzdelemnek  vagyunk  szemtanúi. 
Az  egyén  teljes  alávetése  az  államnak  és  az  egyéni  szabadság 
eszméje  —  az  az  eszme,  a  melyet  Róma,  és  a  melyet  a  germán 
népek  képviseltek  — ;  az  ó-világ  és  a  kereszténység  polgároso- 
dása, a  kényuralom  és  a  szabadság  küzdenek  még  egyszer  a 
a  világ  uralmáért. 

De  bármily  fenyegetőknek  mutatkozzanak  is  e  harcz  tüne- 
ményei, nyugodtan  nézhetünk  eléje  a  végeredménynek. 

A  mit  az  emberiség  természetes  fejlődési  folyama  hoz 
magával,  azt  késleltethetik  ugyan  a  tudomány  tévedései,  az 
egyesek  bűnei  és  egy  egész  nemzedék  rossz  szenvedélyei,  —  de 
örökre  meg  nem  semmisíthetik. 

Az  államban  levő  minden  szervezetet  elrontottak;  a  hol 
az  egyént  az  állam  gyámkodásához  szoktatták,  a  népet  —  úgy- 
szólván —  megfosztották  az  önkormányzási  képességtől :  ott  a 
mostani  rendszerről  más  intézményekre  az  átmenet  csak  lassan 
történhetik.  Az  a  fá,  a  melyet  félszázadig  mesterségesen  nyestek, 
nem  hajthat  egy  éjjel  új  agakat ;  és  hosszú  idő  telik  bele,  a  míg 
árnyékának  ismét  örülhetünk.  Talán  mindenütt  időre  van  szük- 
ség, míg  az  állam  jelen  intézményein  változások  tcirténhetnek. 
De  mihelyt  a  változás  szükségéről  meg  vannak  győződve,  csakis 
idő  kell  ahhoz.  Mert  csak  azokkal  a  mesterséges  eszközökkel 
kell  felhagynunk,  a  melyek   az   államban    az  önálló  szervezetek 


366  II.  Politika. 

fejlődését  akadályozzák,  s  ezek  a  szervezetek  maguktól  elö- 
állanak. 

Valamint  az  ó-kor  uralkodó  eszméi  az  államban  arra  a 
formára  vezettek,  a  melyben  azoknak  valósítása  lehetséges :  úgy 
ha  nem  csalódtunk  az  iránt,  hogy  minő  értelemben  veszik 
jelenleg  a  szabadság,  egyenlőség  és  nemzetiség  eszméit,  szintén 
a  legnagyobb  bizonyossággal  megmondhatjuk  most  is,  hogy  ez 
eszmék  hatálya  szükségkép  azokra  a  formákra  vezet  bennünket, 
a  melyeket  a  dolog  természeténél  fogva  és^tapasztalatunk  alapján 
egyedül  tarthatunk  olyanoknak,  a  melyek  mellett  az  egyéni 
szabadság  elve  lehetséges.  Épen  abban  áll  az  uralkodó  eszmék 
befolyása  az  államra,  hogy  mindig  azokat  a  formákat  idézik  elő, 
a  melyek  mellett  lehetséges  azoknak  a  megvalósítása. 

A  keresztény  polgárosodásnak  eszerint  nem  hanyatlása, 
hanem  teljesedése  áll  előttünk.  Minél  nagyobbaknak  látszanak 
a  veszélyek,  a  melyek  polgárosodásunk  hajója  körül  tornyosulnak 
ebben  a  pillanatban ;  minél  iszonyúbban  fenyegetnek  a  hullá- 
mok :  annál  bizonyosabbak  vagyunk  benne,  hogy  a  parthoz 
közeledünk. 

Az  meglehet,  hogy  súlyos  szenvedések  várnak  még  ránk 
abban  a  nagy  harczban,  a  melyben  a  törvényes  királyság  és 
caesarismus,  az  alkotmányos  egyeduralom  és  a  számszerinti 
többségek  kényuralma,  az  amerikaihoz  hasonló  köztársaság  és 
a  fővárosok  póruralma,  a  melyben  az,  a  minek  jog  az  alapja, 
és  az,  a  mi  csak  anyagi  erőre  támaszkodik,  mind  szemben  áll 
egymással ;  és  lehet,  hogy  még  sokáig  tart  e  harcz :  —  de 
bizonyára  az  az  ügy  fog  diadalmaskodni,  a  mely  mellett  az 
emberek  minden  nemes  érzelme  síkra  szálland.  Mert  a  jövőnek 
tartós  épületet  emelni  csak  erkölcsi  alapon  és  csak  tiszta  kézzel 
lehet.  * 


207-217. 

332,  346,   350,  352,  354,  356,  358. 

rendelet  160,  191,  202. 

rendőri  állam  122. 

rendőrség  212. 

repealer  357. 

republikánus  357. 

respublica  83,  119,  295. 

restauratio  2ol. 

rémuralom  285. 

részrehajlatlanság  197. 

riparius  302. 

rohanás  184,  185. 

rokonszenv  269,  331. 

román  315. 

római  egyház  108. 

római  jog  86,  245,  262. 

római  műveltség  85. 

ruihén  315. 

sajtószabadság  82,  162,  186,  201, 
280,  322,  355. 

salius  302 

salus  publica  85,  105. 

sansculott  348. 

206,  236,  246-249.  259,  289, 

350,  361. 
születés  163,  284,  311. 
szülőföld  224,  225. 

298,  300,  303,   305,  314,  317.  318, 

355,  364. 


vallásgyakorlat  212,  303. 

valláspolitika  67. 

vallásszabadság  67. 

valóság  80,  84,  114,  122,  128. 

vasút  319. 

vágy  127,  164,  185,  188,  225,  246. 

választás    120,    126.    138,    154,    158, 

162,  163,  165,  167,    173,  176,  181, 

183,  186,  193,  253,  295. 
választhatóság  170. 
választó  171-173,  176,  181,  182. 
választójog  2,  14,  20,   23,  167-171, 

175,  179,  186,   263,   264,  289,  295 

296,  298,  349. 
választókerület  166,  174,  176. 
választó  kötelesség  169. 
változás  27,  100,  101,  117,  128,  132, 

133,  137,  166,  169,  177,  183-185, 

189,  2Ü3,  214,  240,  246,  247,  336, 

350,  351,  356,  365. 
változhatlanság  253. 
vám  211. 
város   86,    113,    148,    172,  224,  23?, 

25  ^  261,  298,   301,  304,  315,  323. 
városok  szövetsége  93. 
vegyes  népesség  339. 
vegyes  választójog  172,  181. 
verseny   52,    72,   216,   257,   287, 

295   296. 
veszedelem   2,    127,    133,    136,  139, 

142,  143,  145—148,  158,  164.  165, 

167,  168,  172,  177,  184-189,  192, 

200,  202,  205,  207,  214,  215,  217, 

220,  263,  268,   273,  274,  286,  295, 

298,  309,  312,  333,  335,  337,  343, 

345,  358. 
vesztegetés  183,  200,  266.  358. 
vető  154.  158    174,  184. 
vezér,  130,  284,  302,  331. 
védelem    178.    204,    207,    252,   269, 

271,  288,  289,  356,  361. 
végrehajtás    18,    129,    161,    191, 

197,  351. 
végrehajtó    hatalom     19,    20,     125, 

152-157,  159,  161,   174,  175.  190, 

191,  195,  250,  268. 
véletlen  167,  174,  233,  234,  353. 
vér  323. 

vérdíj  (Wehrgeld)  285. 
vértanú  252. 
vidék  113,  114. 
világállam  108. 
világbéke  214,  342. 
világi    hatalom    122,   223,   242,  243, 

252,  253. 

világpolgárság  35. 
vis  inertiae  197. 
visszaesés  229,  239,  241. 
visszaélés   26,    124,    130,    137,    190, 

262,  265,  268,  327. 
visszahatás  262,  339,  364. 
vitézség  207. 
vizsgálat  266. 


vox  populi  116. 

zárda  292, 

zárkózottság  340. 

zárszámadás  208,  209. 

zsarnokság  114,  116,  122-124,  175, 

240,  28-2. 
zsidó  nép  316. 
zsinat  253. 

